
PREFACE 


This is the first Evangelical commentary in the Lithuanian 
language. The material has been gathered mainly from 
English and German sources. This work is not a Biblical 
critigue, but a positive exposition of the Holy Seriptures. lt 
also includes relevant historical, geographic, and anthro- 
pological material. 


PRATARMĖ 


Šventojo Rašto komentarus — aiškinimus pradėjau 
rašyti Naujuoju Testamentu. Pradžioje parašiau trumpą 
įvadą į Šventąjį Raštą. Rašydamas Senojo Testamento 
komentarus, jaučiau reikalą kai ką pridėti. Kalbėdamas 
su kai kuriais žmonėmis ir susirašydamas laiškais, 
jaučiau, kad kai kas laukia paaiškinimų: ar Šventasis 
Raštas sutinka su mokslu, — kaip yra su evoliucija ir 
kitais klausimais? Šiais klausimais daugelis mokslininkų 
rašo, aiškina, spėlioja, įrodinėja, ginčijasi. Aš skaičiau 
šiais klausimais keletą knygų ir žurnaluose straipsnių. 
Noriu tik paminėti ką mokslininkai mano ir sako šiais 
klausimais. 

Mokslas yra aiškiais faktais paremtas įrodymas. 
Siekiant ką nors išrasti, daromi eksperimentai — 
bandymai; kartais bandymai kartojami tol, kol 
gaunamas vienas ir tas pats atsakymas. 

Kas liečia visatą — erdvę, žvaigždes, planetas; jų 
atsiradimo pakartoti neįmanoma. Šventajame Rašte yra 
užrašyta apie jų sutvėrimą. Kai kurie mokslininkai deda 
pastangas įrodyti, kad tai vyko savaime, be jokio 
Tvėrėjo. Daugelis rimtų mokslininkų mano: jei teologai 
ir kiti mokslininkai nuoširdžiai bendradarbiautų ir . 
siektų tiesos, rastų bendrą kalbą ir daugeliu klausimų 
susitartų; būtų vienos nuomonės. Bet jei jie vienas antrą 
tik kritikuoja, vienos nuomonės neprieis. 

Šventasis Raštas pasakoja apie Dievą kaip viso 
priežastį, — viso Kūrėją, apie Dievo pradžią visai 
nekalba. Mūsų žemė — planeta yra labai menka visatos 
dulkelė. O žmogus, nors jis būtų ir žymus mokslininkas, 


"tikrai yra labai menkas. Tad ar įmanoma šiai dulkelei 


suprasti Didįjį Kūrėją, Jėgą, Išlaikytoją? Kas Šven- 
tajame Rašte pasakyta apie visatos sukūrimą ir. mūsų 
žemę, yra labai panašu, ką -=mokslininkai pastebi — 
aiškina. Mokslininkai, kurie nori išjungti Dievo buvimą, 
visai nekalba apie erdvės, laiko, medžiagos pradžią. Jie 
tik aiškina atsiradimo eigą, o ne patį atsiradimą — 
tvėrimą. Taip lieka daugelis nepaliestų ir neatsakytų 
klausimų. Tikint Dievą, yra tik vienas neatsakytas 
klausimas — Dievas. 0 

Rimtų mokslininkų yra tikinčių ir netikinčių Dievą. 
Tikėjimas Dievą, kaip ir išganymas, neturi nieko bendro 
su mokslu. Mokslininkai tiki Dievą ne dėl mokslo, bet 
dėl įsitikinimo —- patirto išganymo. O visatos atsiradimo 
eigą jie tyrinėja taip pat, kaip ir netikinčiai Dievą 
mokslininkai. Man atrodo, kad tikintys mokslininkai 
dirba ir tyrinėja nuodugniau ir išsamiau negu netikintys. 
Tikintys mokslininkai iš principo nevartoja tabako ir 
svaiginančių gėrimų. Tad jų mąstysena yra aiškesnė ir jie 
dirba  nuosaikiau. Kai kurie netikintys Dievą 
mokslininkai yra priversti atsisakyti tabako ir svaigalų 
nuodų, nes jų darbas to neleidžia. Pav. rūką ir svaigalus 
gerią žmonės negali būti gerais sportininkais ir dirbti 
maisto gamyboje. Žinoma, yra rūkančių ir geriančių 
sportininkų, bet jie nelaimi rungtynių, jų kūnas yra 
nepatvarus. Rūkantis ir geriantis nepastebi maisto 
skonio. Jau Lietuvoje ;,Maisto" bLendrovė maisto 
gamybos vedėjus samdė tik nerūkančius ir negeriančius 
ir mokėjo jiems tūkstantines algas. 

Evoliucija. Karolis Darvinas 1859 „metais parašė 
knygą apie augalų ir gyvūnų rūšis. Per tą knygą labai 

pagarsėjo Darvinas ir evoliucija. Nuo to laiko daugelis 
mokslininkų bandė aiškinti visatos ir gyvybės 
išsivystymą savaime, be Kūrėjo — Dievo. Jie rem- 
. damiesi ta knyga ne tik tyrinėjo evoliucijos eigą, bet ir 
remdamasi ja kūrė įvairiausias teorijas. Bet jau pats 
Darvinas yra pasakęs, kad K ūrėjas įkvėpė gyvybę į vieną 
ar kelias celes (formas). Be to, Darvinas ir anų laikų 
mokslininkai neturėjo tokio supratimo apie celes ir 
atomus kgip mūsų laikais. Jie manė, kad maža celė yra 
labai paprasta, dabar žinoma, kad ji yra labai sudėtinga. 
Darvino aprašymas apie augalų ir gyvių „išsivystymą 
(evoliuciją) yra labai panašus į Šventojo Rašto tvėrimo 
eigą. 

Rimti mokslininkai greitai pastebėjo trūkumų ir 
klaidų Darvino knygoje. Darvinas įrodinėjo, kad 
sugebėjusieji gyvūnai  prisitaikinti prie kintančių 
aplinkybių išlieka, o nesugebantieji prisitaikinti žūna. 
Buvo įrodoma, kaip pavyzdys, kad mažėjant maistui, 
žirafa išvystė ilgą kaklą pasiekti ėsti aukštai esančius 
medžių lapus. Betgi yra žinoma, kad sausose vietose 
pirmiau išnyksta medžiai, o žolė vis dar auga. Aš pats 
mačiau. didelius žemės plotus, kuriuose medžiai 
nebeaugo, o žolė dar augo. | 

Įrodymas, kad gyvybė išsivystė iš paprastos į 
aukštesnes rūšis neatitinka patirčiai. Išvystyti ir pasiekti 
geresnį augalą ar gyvulį reikia labai daug pastangų. 
Palikti augalą savo eigai, jis sumenksta ir atkrenta atgal. 
Ir išvystymas, pagerinimas, įmanomas tik savo rūšyje — 
giminėje. Yra rasta gyvių — tarakonų ir kitų, gintare ir 
uolose suakmenėjusių prieš 350 milijonų metų. Jie yra 
visai tokie, kokie jie yra šiandien, nei kiek nepasikeitę. 
Šventajame Rašte aprašyta augalų ir gyvūnijos eiga labai 
panašiai, kaip evoliucijos šalininkai moko. Pirma 
atsirado jūros (vanduo) ir sausuma. Vandenyje ir 
sausumoje galėjo augti augalai, kurie buvo reikalingi 

gyvūnams maistui. Pirma gyvūnija atsirado vandenyje, 
pc to paukščiai ir sausumos gysiai, pagaliau buvo 
sukurtas žmogus. Skirtumas tarp Šventojo Rašto ir 
evoliucijos šalininkų yra tas: Šventasis Raštas sako, kad 
naujas rūšis — gimines, veisles tvėrė Dievas, o. 
evoliucinistai moko, kad viskas vystėsi savaime. Kad 
viskas vystėsi savaime, ar nereikia tvirčiau tikėti, kaip 
tikėti Dievo tvėrimą? Be to pereinamųjų grandžių, iš 
vienos rūšies į kitą, dažnai nerandama. Imkime patį 
žmogų. Jis panašus kiek į bezdžionę, bet juk pirmųjų 
žmonių panašumą nupiešė dailininkai iš kaukolės ir 
kaulų. Ar taip piešiant negalima nupiešti kaip norima? 
Mačiau viename žurnale ne nupieštų, bet surinktų dabar 
esančių žmonių ir gyvulių galvų — veidų. Buvo labai 
panašūs veidai: žmogaus ir šunies, žmogaus ir tigro, 
žmogaus ir liūto. Dirbant vienoje dirbtuvėje, vienas 
darbininkas buvo panašus į vorą. Visi darbininkai, savo 
tarpe, vadino jį voru. Reikėtų žiūrėti ne tik panašumo, 
bet ir skirtumų. Beždžionės rankos yra ilgesnės už kojas 
— žmogaus atbulai; žmogus vaikščioja kojomis — 
bezdžionė visomis keturiomis, žmogaus galvos smegenis 
didesnės už bezdžionės smegenis tris karus. Žmogus 
kalba ir rašo, o bezdžionė turėdama tuos paftūs sąnarius 
kalbos nevartoja, nes ji neturi ko sakyti; ji tik šaukia prie 
maisto ir perspėja nuo gręsiančio pavojaus. 
Mokslininkai yra. nustatę, kad žmogaus kraujas yra 
daugiau panašesnis į varlės kraują negu į bezdžionės; 
moters pienas cheminiai yra panašesnis į asilės pieną 
negu į bezdžionės; žmogaus kūnas panašesnis į kiaulės 
negu į bezdžionės. Tai yra nespėliojimai, bet tikri faktai 
mokslininkų įrodyti. 

Dievas kūrė (tvėrė pagal tam tikrus nuostatus. 
Žmogus pastebi kai kuriuos tuos nuostatus, bet neturi 
galios jų keisti. Jis tik gali juos stebėti. Tvirtinti, kad tie 
nuostatai susikūrė patys ir jais remiantis vystėsi 

augmenija ir gyvūnija ar nėra per daug drąsu? Tik 
lengviau ir logiškiau yra priimti, kad kas nors tuos 
nuostatus sukūrė. 

Kai evoliucijos šalininkai priėmė augmenijos ir 
gyvūnijos išsivystymo eigą iš paprastos celės į augalą ar 
gyvūną, pradėjo taikyti tą teoriją ir kitiems dalykams, 
net tikėjimui. Jie įrodinėja ir tvirtina, kad Žmogus 
nesuprasdamas gamtos reiškinių pradėjo juos laikyti 
dievais — dvasiomis. Taip žmogus sukūręs dievaičius, 
dievus, dvasias ir pagaliau vieną Dievą. Remiantis tuą, 
jie laiko ir Šventąjį Raštą legendomis, pasakaitėmis ir 
kalba apie negyvą Dievą. 

Istorikai ir psichologai šį dalyką tyrinėjo ir priėjo, 
priešingos išvados. Pirmiausia žmogus (žmonija) tikėjo 
vieną Dievą ir tik vėliau pradėjo tikėti gamtos 
reiškiniais, dvasiomis ir kurti įvairius dievus: tautinius, 
vandens, miškų, laukų ir t.t. Yra susekta ir įrodyta, kad 
kiekviena tauta, ar tai Azijoje, Afrikoje, Europoje, 
„Australijoje, Amerikoje tikėjo vieną Dievą. Nors ne 
visos tautos ir tautelės Jį tuo pačiu vardu vadino. Pav. 
. Amerikos indėnai Jį vadino „Didžioji Dvasia", kiti 
„Dangaus“ arba „„Aukštybių Dievu". Kiek yra susekta 
Nena, Dievo vardas buvo „Di“, sanskrito kalboje jis 

a „Dyu". Taipgi yra įrodyta, kad žmonija kilo iš 
vienos vietos ir kalbėjo tik vieną kalbą. Žinoma 
seniausioji užrašyta kalba yra sanskrito kalba. Kalbų 
žinovai sako, kad sanskrito kalba yra tobulesnė už 
vėlesnes žinomas užrašytas kalbas, kaip tai egiptiečių, 
babiloniečių, hebrajų, graikų kalbas. 

Įdomu yra, kad lietuvių kalba vietoje sanskrito 
turime žodį — sąskrydis. Sakoma, kad pradėjus kalbai 
skilti, rastis daugiau kalbų — dialektų, mokslininkai 
suvažiavo (suskrido) ir užrašė seniausiąją Žmonijos 
kalbą. . . . 
Yra žinoma, kad lietuvių kalba yra seniausia 


10 


Europos kalbama kalba, o gal seniausia ir viso pasaulio 
kalbama kalba? Kartą buvau viename suvažiavime, 
kuriame vienas pasakojo apie Indijoje maldų sąjūdį 
vardu Ašram. Jis sakė, kad tą žodį išaiškinti yra labai 
sunku. Aš sakiau: „Aš žinau tą žodį, jis reiškia „būti 
ramiam" Viešpaties akivaizdoje — aš ramus. 

Kai prieš du šimtus merų prasidėjo archeologijos 

kasinėjimai ir tyrinėjimai, evoliucijos šalininkai buvo 
tikri, kad jais bus įrodoma Šventojo Rašto klaidos. Bet 
įvyko priešingai — buvo patvirtinta Šventojo Rašto 
tiesa. Pav. Joz 1,4 sakyta apie hititų tautą. Istorikai 
nieko nežinojo apie ją. Archeologai įrodė, kad tai buvo 
žymi tauta. 
Kai 1949 metais buvo išrasti radijo aktyvūs spin- 
duliai laikui nustatyti, jais pastebėta, kad prieš 5000 
metų buvo didelis gyvūnų sunykimas. Tai yra Šven- 
tajame Rašte pasakojamas tvanas. 

Mokslininkai ir teologai dažnai kalba ne kas 
Šventajame Rašte parašyta, bet ką jie mano, apie jų 
priimtas ir įsigyvenusias pažiūras. 

Šventasis Raštas yra rašytas prieš tūkstančius metų. 
Jei Jis būtų parašytas anų laikų sąvokomis ir mokslo 
pažiūromis, Jis šiandien būtų visai nesuprantamas. 
Labai nuostabu, kad Šventasis Raštas parašytas taip, iog 
Jis buvo suprantamas anais laikais ir, taipgi supran- 
tamas šiandien eiliniams žmonėms ir mokslininkams. 
Kadangi Šventasis Raštas rašytas ne šių laikų 
sąvokomis, daugeliui Jis atrodo nepatrauklus. Tad 
daugelis iš Šventojo Rašto tyčiojasi ir Jį iškraipo. 

Prisimenu, mano jaunystėje, buvo išleista Lietuvoje 
knygelė „Šventojo Rašto paslaptys". Tai buvo ištraukos 
iš Šventojo Rašto ir labai šališki, pajuokiančiai Šventojo 
Rašto komentarai — aiškinimai. Pav. apie M0zę buvo 
„įrodyta“, kad jis buvo didelis sukčius ir apgavikas. 
Mozės brolis, Aronas, surinkęs tautos auksą, sidabrą bei 


m 


11 


brangakmenius ir nuliejęs stabą — veršį. Mozė tą stabą 
sutrynęs į dulkes ir išbarstęs vandenyje. Toliau buvo 
paaiškinta, kad tokiu būdu Mozė pavogęs tautas turtą, 
pasitraukęs kur tai ir prabangiai gyvenęs. Taip 
pasityčiota iš Šventojo Rašto ir vieno žymiausio 
Šventojo Rašto žmogaus. Juk Mozė buvo žydų tautos 
vadas — įsteigėjas, labai daug pasiaukojęs ir vargęs. Jo 
surašyti ir išleisti įstatymai yra tokie “svarbūs, kad 
praėjus tūkstančiams metų, daugelyje šalių dalis jų dar 
dabar galioja. Kai Dievas įsakė Mozei pasitraukti nuo 
savo tautos, jis buvo 120 metų amžiaus senelis. Mozės 
laikais žmogaus amžius buvo panašaus ilgio kaip mūsų 
laikais, apie 70 metų, Ps 90,10. Mozė gyveno 120 metų. 
Mūsų laikais irgi kai kuris žmogus išgyvena 120 metų. 
Ar tokio amžiaus žmogui bereikalingi turta? Visgi 
daugelis žmonių tokias Šventojo Rašto paslaptis skaito, 
apie jas kalba ir tiki. 

Kai kuriė pastebi krikščionių, ypač vadų (kunigų) 
nusikaltimus, apgaulę, siekimą turtų, nesilaikymą 
Šven'2jo Rašto tiesų, ir dėl to pasitraukia nuo tikėjimo. 
Jaunystėje dirbau porą metų vienoje įstaigoje su dr. 
Jonu Šliupu. Jis buvo plačiai žinomas JAV ir Lietuvoje 
kaip laisvamanių vadas — netikintis. Aš jį gerbiau kaip 
žmogų, 0 jis mylėjo mane kaip dorą jaunuolį. Jis buvo 
jau senas Žmogus, o aš jaunas vaikėzas. Jis turėjo daug 
knygų — didelę biblioteką. Jis leido man pasirinkti ir 
skaityti knygas, kokias tik aš norėjau. Kartą skaičiau 
kokią tai knygą „Medžiaga“. Tos knygos autorius neigė 
Dievybę. Aš kalbėjau su daktaru ir sakiau, kad knygoje 
rašyta, jog nėra Dievo. Daktaras pažiūrėjo į mane ir 
pasakė: „Kai tu skaitydamas tokias knygas jas suprasi — 
būsi žmogus. Žinoma, Dievo su žila barzda nėra, bet yra 
jėga, kuri viską tvarko ir valdo. Mes jos nesuprantame, 
bet gal kada ją suprasime ir ji mums patarnaus". Jis man 
toliau papasakojo apie save: „Iki ketvirtos klasės 

gimnazijos buvau labai tikintis, bet tada pastebėjau jų 
(kunigų) apgaules ir spjoviau į viską". Kartą sekmadienį 
jis buvo išėjęs ir grįžęs pasakė: „Buvau bažnyčioje 
(paminėjo ir evangeliko kunigo pavardę, kunigas 
pripasakojo visokių baikų“. Kalbantis su daktaru, jis 
manė, kad gyvybė ant mūsų planetos negalėjo atsirasti, ji 
atėjo iš kur nors kitur. Panašiai daugelis nusivilia 
žmonėmis ir „atsitraukia“ nuo tikėjimo. Tikrybėje, ar 
tokie žmonės negiliau tiki už veidmanius krikščionis? 

Kai kurios krikščioniškos bažnyčios ir grupės laiko 
savo tikėjimo pagrindu išgalvotas ir priimtas dogmas, o 
ne Šventojo Rašto tiesas. Taip daugelis visai nekreipia 
dėmesio ką Šventasis Raštas ir mokslas sako, bet laikosi 
savo išgalvotų dogmų. Kaip pavyzdį galima priminti, 
kai mokslininkai pastebėjo, kad mūsų planeta — žemė 
nėra visatos centras ir ji (žemė) sukasi apie saulę, 
bažnyčia paskelbė tuos mokslininkus eretikais, visai 
nesigilindama ką apie tai sako Šventasis Raštas. 

Kartą kalbėjau su vienu gimnazijos direktoriu, 
kilusiu iš surinkimininkų, žymiu evangelikų veikėju. 
Kalbantis jam pasakiau, kad Šventajame Rašte 
parašyta, jog žemė laikosi erdvėje (kabo ant nieko), Job 
26,7. Jis nustebo. Aš nustebau dar daugiau, kad toks ' 
mokslininkas nežino to. Šventajame Rašte minima ir 
apie žemės apvalumą; niekur nėra pasakyta, kad žemė 
yra visatos centras. 

Kartą. pastebėjau ir daug męsčiau apie tai, kad 
žmonės visai nekreipia dėmesio į Šventąjį Raštą. Taip 
galvodamas išdrįsau, rodos visai nekaltą dalyką, 
pasakyti, kad Šventojo Rašto angelai yra be sparnų, tik 
žmonių išgalvoti angelai turi sparnus. Kad daugiau 
atkreipus į tai dėmesį, pasiūliau $100 00 tam, kas įrodys 
Šventuoju Raštu, jog angelai turi sparnus. Girdėjau/kad 
daugelis ieškojo Šventajame „Rašte, bet nė vienas 
nepaprašė $100.00. Daugelis kalbėjo, kad Burbulys 

niekina angelus. Dėl įsigyvenusių žmonių išgalvotų 
dogmų, net rimti žmonės ir mokslininkai nebekreipia 
dėmesio į Šventąjį Raštą. 

Kai kas vertina tik Naująjį Testamentą, O Senojo 
Testamento neįvertina. Visgi Senasis Testamentas yra 
pagrindas Naujojo Testamento. Senajame Testamente 
Dievas apsireiškė žmonėms. Jėzus pripažino Senąjį 
Testamentą ir naudojo Jį. Apaštalai taipgi naudojo 
Senąjį Testamentą ir Juo rėmėsi. 


14. 


NEHEMIJO KNYGA 


Nehemijas buvo persų karalių rūmų valdininkas — 
vynpilis. Jis gavo iš persų karaliaus leidimą vykti į 
Jeruzalę ir atstatyti miesto sienas. Nehemijas atvyko į 
Jeruzalę 444 pr. Kr. Jis buvo 13 metų Jeruzalės miesto ir 
apylinkės valdovas — gubernatorius. Jis atstatė Jeruzalės 
sienas ir įstatymais sutvarkė kai kuriuos žydų gyvenimo 
reikalus: kad tauta nesimaišytų vedybomis su kitomis 
tautomis, švęstų sabatą. 

Knygos padalinimas: Nehemijas atvyksta į Jeruzalę 1- 
2 skr., Jeruzalės sienų atstatymas 3-7 skr., įstatymas ir 
atgaila 8-12,26 skr., miesto sienų dedikavimas ir 
Nehemijo reformos 12,27-13 skr. 

PATARLIŲ KNYGA 


1 skyrius 
IŠMINTIES ESMĖ 1-33 

1 Saliamono, Dovydo sūnaus, Izraelio karaliaus 
patarlės. (1 Kar 5,9,12) 2 Jos yra surašytos pasimokyti 
išminties, auklėjimui ir teisingai suprasti patarlių pras- 
me; 3 išmokti išmintingai elgtis, pažinti teisybę, teisę ir 
bešališkumą; 4 eiliniam pramokti išminties ir apdairu- 
mo, jaunam — supratimo ir sumanumo. 5 Išmintingas 
klausydamas įgys sumanumo, o sumanus — patyrimo. 
6 Jis supras patarlių palyginimus, išminčių žodžius ir 
mįsles. 7 Pagarba ir baimė Viešpačiui yra pradžia iš- 
minties. Kvailiai niekina išmintį ir drausmę. (Pat 9,10; 
Ps 111,10; Job 28,28) 

8 Mano sūnau, klausyk tėvo drausmės ir neatmesk 
motinos pamokymo. (Pat 6,20) 9 Tai puošnus vainikas 
tavo galvai ir gražus papuošalas kaklui. (Pat 4,9) 10 
Mano sūnau, nepasiduok niekšų viliojamas, nepritark 
jiems. 11 Jei jie sako: "Eikš su mumis! Pasislėpę lauk- 
sime aukos ir slapčia užpulsime nekaltą žmogų. 12 Pra- 
rysime jį gyvą, kaip mirtis; jis nueis į kapą, o 13 mes 
laimėsime daug turto ir pripildysime grobiu savo na- 
mus. 14 Prisidėk prie mūsų, grobis bus visų." 15 Mano 
sūnau, neik su jais, šalinkis nuo jų. 16 Jų kojos neša 
juos į pražūtį, jie siekia kraujo. 17 Veltui tiesiamas tink- 
las paukščiams, kai jie arti. 18 Tokie stato spąstus patys 
sau; stato savo gyvybę pavojun. 19 Toks yra kelias 
niekšų; jie patys save sunaikina.“ 

20 Išminties balsas girdisi gatvėje, turgaus aikštėje 
dar garsiau. 21 Jos žodžiai skamba nuo stogų ir miesto 
vartuose: (Pat 8,12) 22 "Neišmanėliai, ar ilgai būsite to- 
kiais? Laikysite išmintį pajuoka, jos nesuprasite ir ne- 
kęsite? 23 Klausykitės mano patarimų! Aš suteiksiu 
jums Dvasios jėgų suprasti mano Žodžius. 24 Kai Aš 
šaukiau, jūs neatsiliepėte; ištiesiau jums ranką, bet jūs 

nekreipėte dėmesio. (Iz 65,2,12) 25 Jūs paniekinote 
mano patarimus ir nieku vertėte įspėjimus. 26 Aš juok- 
siuos, kai jus užgrius nelaimė, tyčiosiuos, kai jus ištiks 
panika. (Pat 3,34) 27 Kai nelaimei ištikus baimė ir siel- 
vartas, kaip viesulas jus prispaus, 28 tada jūs šauksitės 
manęs, bet Aš neatsiliepsiu; jūs ieškosite manęs, bet 
nerasite. (Iz 59,2; Mik 3,4) 29 Jūs pamokymų nekentė- 
te ir Viešpaties nebijojote ir negarbinote. 30 Jūs nepriė- 
mėte mano patarimų ir atmetėte įspėjimus. 31 Todėl jūs 
valgysite ką pasėjote, maitinsitės savais sumanymais. 
(Iz 3,10-11) 32 Neišmanėliai miršta dėl savo neapgal- 
votų posakių; kvailius pražudo jų neapdairumas. (Pat 
8,36) 33 Kas manęs klauso, gyvens saugiai, bus ramus 
ir saugus". (Pat 8,34) 


Pirmuose skirsneliuose sakyta, kad knygos auto- 
rius yra Saliamonas. Jis parašė 3000 patarlių. Šioje 
knygoje toli gražu nėra 1000 patarlių. Patarlės yra skir- 
tos bendrai visiems, bet ypač maža žinantiems bei jauni- 
mui pasimokyti ir auklėtis. Pradžia išminties yra Dievo 
baimė. Be Dievo baimės, be tikėjimo, žmogus turi maža 
išminties. 

Dori ir teisingi tėvai gerai moko savo vaikus. Do- 
rybė puošia jaunuolį daugiau negu brangūs papuošalai. 
Daugiausia jaunimas nuklysta kreivais keliais per drau- 
gus. Pradžioje draugai žada tikrą draugystę. Bet juo to- 
liau, tuo daugiau daro blogybių iki patys save sunaiki- 
na. Jaunuolis darydamas bloga turėtų suprasti, kad pats 
nukentės. Dažnai žmogus yra lyg paukštis, nors mato 
savo akimis tinklą, bet lenda į jį. 

Išmintis įvairiausiais būdais įspėja žmones laikytis 
tiesos, elgtis dorai. Kas jos balso neklauso, — pakliūva 
i nelaime ir varga Tada toks niekšas supranta nadares 
klaidą, bet labai dažnai yra per vėlu pasitaisyti. Tokia yra 
zyvenimo tikrovė. 

2 skyrius 
ELKIS IŠMINTINGAI, GERAI SEKSIS 1-22 

1 "Mano sūnau, jei priimsi mano žodžius ir bran- 
ginsi įsakymus, 2 tavo ausis atidžiai klausysis išmin- 
ties, ir širdis sieks pažinti ją, 3 tada tu šauksies išmin- 
ties ir ieškosi supratimo; (Jok 1,5) 4 ieškosi jos, lyg si- 
dabro, kasinėsi lyg paslėptų turtų. 5 Tokiu būdu tu su- 
prasi Viešpaties baimę ir įgysi Dievo pažinimą. 6 Vieš- 
pats teikia išmintį; Jo žodžiuose pažinimas ir suprati- 
mas. 7 Jis duoda sveiką išmintį nesvyruojantiems; tai 
skydas teisingu keliu einantiems. (Pam 7, 29) 8 Jis sau- 
go teisiųjų takus ir šventųjų kelius. 9 Jei tu suprasi tei- 

sybę, teisę ir gėrį, 10 tada išmintis valdys tavo širdį ir 
patenkins tavo sielą. 11 Atsargumas ir supratimas lydės 
ir saugos tave. 12 Būsi išgelbėtas nuo pikto, nuo nepro- 
tingų žmonių kalbų; 13 nuo tų, kurie palieka teisingą 
kelią ir eina šunkeliais, 14 kuriuos džiugina iškrypimai 
ir piktas, 15 kurių keliai ir takai vingiuoti. 

16 Išmintis apsaugos tave nuo svetimavimo, sveti- 
mos moters švelnių žodžių, (Pat 6,24; 7,5) 17 kuri pa- 
lieka savo vyrą ir užmiršta savo priesaiką Dievui. 18 Ji 
grimzta į mirtį, jos gyvenimas į mirusiųjų buveinę. (Pat 
5,5-6) 19 Visi, kurie eina pas ją, nebegrįžta į savo gy- 
venimo taką. 20 Vaikščiok gerųjų keliu ir laikykis tei- 
siųjų tako. 21 Teisieji ir neklastingieji gyvens krašte ir 
pasiliks jame. (Ps 37,9,29; Mt 5,5) 22 Niekšai bus pa- 
šalinti iš krašto, klastingieji išnaikinti iš jo." (Ps 
37,10,22) 


Išmintis yra Dievo dovana. Bet reikia dėti pastan- 
gas jos įsigyti, taipgi tikėti Dievą ir melstis į Jį. Ieškoji- 
mas išminties kaip paslėpto turto, primena Jėzaus pana- 
šius posakius, Mt 13,44-46. Žmogui visada ir visur rei- 
kia elgtis išmintingai. Apie tai dar bus kalbama šioje 
knygoje. 

Palaidas gyvenimas žmonėms labai daug kenkia, 
jis daug prisideda net prie valstybių žlugimo. Paleistu- 
vystė kartais buvo prilyginama svetimų dievaičių garbi- 
nimui. 


3 skyrius 
IŠMINTIES PALAIMA 1-35 

1 "Mano sūnau, neužmiršk mano pamokymų, nuo- 
širdžiai laikykis mano įsakymų. 2 Jie tau suteiks ilgą 
gyvenimą, laimingų metų ir gerovės. (Pat 4,10; 3 M 
18,5) 3 Laikykis ištikimybės ir tiesos; įsirašyk į širdį ir 
atsimink (įsirašęs į širdies plokštę, pasikabink ją ant 
kaklo). (Pat 6,21; 7,3; 5 M 6,8; Jer 31,33) 4 Taip įgysi 
malonės ir pasitikėjimo Dievo ir žmonių akyse. (Lk 
2,52) 5 Pasitikėk Viešpačiu visa širdimi, o ne savo 
gudrumu. 6 Visuose savo darbuose pripažink Jį, tai Jis 
ves tave tiesos taku. 7 Neįsivaizduok esąs išmintinges- 
nis negu esi, bijok Viešpaties ir venk pikto; (Iz 5,21) 8 
tai bus sveika atgaiva tavo kūnui ir kaulams. (Pat 4,22) 
9 Garbink Viešpatį savo turto geriausia auka ir pirmuo- 
ju derliumi, (2 M 23,18) 10 tai tavo javų aruodai bus 
kupini, vyno spaustuvai sklidini. 11 Mano sūnau, neat- 
mesk Viešpaties drausmės ir nenusimink plakamas, 
(Job 5,17-19; Žyd 12,5-6) 12 nes ką Viešpats myli, tą 
baudžia, kaip tėvas savo sūnų. (Apr 3,19) 13 Palaimin- 
tas žmogus, kuris randa išmintį ir įgyja supratimo. (Mt 
13,44) 14 Išmintį turėti yra naudingiau, negu įsigyti si- 
dabro; jos vertė didesnė už auksą. (Pat 8,10,19) 15 Iš- 
mintis brangesnė už deimantus, — nieko nėra jai ly- 
gaus. (Mt 13,45-46) 16 Ji duoda tau ilgą amžių, turtų ir 
garbės. 17 Su ja tavo gyvenimas bus malonus ir ramus. 
18 Ji yra gyvybės medis; kas valgo jo vaisius — lai- 
mingas. 19 Viešpats išmintimi sukūrė dangų ir žemę. 
(Par 8,24-30) 20 Jo išmintis pripildė gelmes vandeniu ir 
debesis lietumi ir rasa. 21 Mano sūnau, laikykis supra- 
timo ir sveikos išminties, ir nepasitrauk nuo jos. (Pat 

1,9) 22 Tegul ji būna gyvybė tavo sielai ir papuošalas 
kaklui; 23 tada tavo gyvenimo kelias bus saugus ir tu 
stovėsi tvirtai. 24 Atsigulės nebijosi, tavo miegas bus 
saldus. (Ps 3,6; 4,9) 25 Tavęs neišgąsdins staigus už- 
puolimas, kuris bedievius sunaikins. 26 Viešpats — ta- 
vo pasitikėjimas; Jis apsaugos tave nuo pavojaus. (Pat 
10,29) 27 Neatsisakyk padėti kitam, jei turi galimybės. 
28 Nesakyk savo artimui: 'Sugrįžk, rytoj aš tau duosiu", 
kai gali šiandien jam padėti. 29 Negalvok blogai apie 
savo kaimyną, kuris gyvena ramiai arti tavęs. 30 Nesi- 
bark be reikalo su žmogumi, kuris tau nieko blogo ne- 
padarė. 31 Nepavydėk piktadariui ir neik jo keliais. 32 
Viešpats nemėgsta neteisingo žmogaus, bet teisingu pa- 
sitiki. (Ps 25,14) 33 Viešpats prakeikia bedievio na- 
mus, teisųjį Jis laimina 34 ir tyčiojasi iš pasityčiotojų; 
kukliesiems teikia malonę. (Pat 1,26; 1 Pt 5,6) 35 Iš- 
mintingieji įgys garbę, paikieji — nemalonę (gėdą)." 


Būti išmintingam, turėti išmintį, yra geriau, negu 
turėti didžiausius turtus. Dievas išmintimi sukūrė visa- 
tą, taip ją sutvarkė, kad išmintingiausi žmonės labai ma- 
ža jos nuostatų pastebi. Išmintingas žmogus mielai pri- 
ima dieviškus pamokymus, jei jie pasireiškia ir baus- 
mės būdu. Išmintis yra didžiausias turtas, ji yra ir ap- 
sauga. Išmintingas žmogus turi ramią sąžinę. Jis gali 
ramiai gyventi, kentėti ir mirti. Išmintingas supranta ir 
kitus žmones, sugyvena su jais ir reikalui esant padeda 
jiems kiek gali. . 


4 skyrius 
PATARIMAS SIEKTI IŠMINTIES 1-27 
1 Vaikai, klausykite tėvo pamokymo! Būkite ati- 
dūs, kad įgytumėte supratimo. 2 Aš duodu jums gerą 
patarimą; neatmeskite mano pamokymo. 3 Aš buvau 
mylimas tėvo sūnus, vienintelis motinos globoje. 4 Jis 
mokė mane ir sakė: "Nuoširdžiai priimk mano žodžius, 

laikykis mano įsakymų ir būsi gyvas. (3 M 18,5) 5 Būk 
išmintingas ir sumanus! Neužmiršk mano žodžių ir ne- 
nukrypk nuo jų! (Pat 3,1) 6 Nepalik išminties, ji saugos 
tave; mylėk ją, ir ji lydės tave. 7 Turėti išmintį yra svar- 
biausia; įsigyk; ją visu savo supratimu. 8 Vertink ją, ir 
ji išaukštins tave! Mylėk ją, ir ji suteiks tau garbės! 9 Ji 
uždės tau ant galvos pergalės vainiką ir vainikuos tave 
garbe. (Pat 1,9) 10 Mano sūnau, priimk mano žodžius, 
kad ilgai gyventum. (Pat 3,2) 11 Aš mokau tave išmin- 
ties, vedu tiesos taku. (Ps 32,8; 27,11) 12 Jei taip eisi, 
tavo žingsniai nebus trukdomi; ir bėgdamas nesuklupsi. 
13 Laikykis-drausmės ir neatsitrauk nuo jos; saugok ją, 
nes ji yra tavo gyvybė. 14 Neik bedievių taku ir ne- 
vaikščiok piktųjų keliu. (Pat 1,10; Ps 1,1) 15 Venk jo ir 
nevaikščiok juo; pasitrauk nuo jo ir praeik pro šalį. 16 
Piktadariai neužmiega, nepadarę pikto, ir nesudeda 
akių, ko nors neužpuolę. 17 Jie valgo nepelnytą duoną 
ir geria smurto vyną. 18 Teisiųjų gi takas yra kaip auš- 
ros šviesa, kuri vis labiau švinta iki pilnos dienos. 19 
Bedievių kelias yra tamsus; jie nežino, kur jie suklūps. 
(Pat 18,9; 24,20) 20 Mano sūnau, atkreipk dėmesį į 
mano žodžius, paklausyk mano pamokymo. 21 Neuž- 
miršk jų amžinai. 22 Jie yra gyvybė ir išgydymas viso 
kūno tam, kuris juos turi. (3,8,13-16) 23 Saugok rūpes- 
tingai savo širdį, nes iš jos teka gyvybės versmė. 24 
Venk neteisingų kalbų; neapkalbėk! 25 Tegul tavo akys 
žiūri tiesiai pirmyn ir mato kas prieš tave. 26 Eik tiesiu 
keliu, tai tavo kelias bus tikras. (Žyd 12,13) 27 Nesuk 
nei dešinėn, nei kairėn! Venk pikto." (5 M 5,29) 


Buvęs tėvo ir motinos mylimas sūnus, moko savo 
1kus ir bendrai visus, siekti išminties ir ją vertinti. Jis 
sai daro panaudodamas įvairiausius išsireiškimus ir pa- 
„ /zdžius. Jis pataria tolintis ir saugotis blogų žmonių, 
xurie mėgsta kalbėti bloga ir daryti pikta; kurie tuo gy- 

vena, lyg maistu maitinasi. Išmintis yra naudinga visam 
žmogui: kūnui, sielai ir dvasiai. 


5 skyrius 
ĮSPĖJIMAS SAUGOTIS SVETIMAVIMO 1-23 

1 Mano sūnau, stebėk išminties galią ir klausyk jos 
pamokymų. 2 Tuomet tu žinosi, kaip elgtis, ir kalbėsi 
išmintingai. 3 Paleistuvės moters lūpos yra saldesnės 
už medaus syvus ir jos burna švelnesnė už aliejų. (Pat 
2,16-19) 4 Viso to galas yra kartus kaip metėlė ir aštrus 
kaip dviašmenis kardas. 5 Jos kojos žengia į mirtį, jos 
žingsniai veda taku į mirusiųjų buveinę. 6 Ji neina gy- 
venimo taku, bet klaidžioja šunkeliais, pati to nežinoda- 
ma. 7 Dabar, mano sūnau, klausyk manęs ir neužmiršk, 
ką sakau. 8 Šalinkis nuo jos ir neartėk prie jos namų 
durų. 9 Neatiduok savo garbės ir savo laimėjimų sveti- 
miems ir negailestingiems. 10 Žiūrėk, kad svetimas ne- 
sisotintų tavo gėrybėmis ir tavo darbo vaisiai nepatektų 
į svetimus namus, 11 kad amžiaus gale nereikėtų dejuo- 
ti be jėgų ir sveikatos: 12 "Kodėl neklausiau įspėjimų, 
13 nenorėjau girdėti savo mokytojų pamokymų! 14 Da- 
bar pasijutau savųjų atstumtas". 15 Gerk vandenį iš sa- 
vo šulinio, iš savo versmės. 16 Ar tavo vandens šalti- 
niai tekės svetimiems, o vandens srovės jų gatvėmis! 
17 Naudok juos tik pats sau, nedalink jų svetimiems. 
18 Tebūna tavo šaltinis palaimintas; džiaukis savo žmo- 
na jaunsytėje. 19 Ji kaip miela stirna, kaip grakšti elnė. 
Džiaukis jos meile ir žavėkis ja visuomet! (Pam 9,9) 20 
Mano sūnau, kodėl norėtum glamonėti svetimą moterį 
ir būti su ja! 21 Viešpats stebi visus žmogaus kelius ir 
seka jo takus. 22 Nusikaltusį išduoda jo paties kaltė, o 
suriša — jo nuodėmė. 23 Jis miršta, nesilaikydamas 


drausmės, žūva dėl savo kvailystės. 


Paleistuvavimas visais laikais daug kenkė. Čia 
įspėjamas kiekvienas asmeniškai. Pradžioje paleistuva- 

vimas gali atrodyti patrauklus, bet vėliau jis pasirodo 1a- 
bai kenksmingų — karčiu. Žmogus, tai darydamas, ne- 
tenka garbės, turto, sveikatos. Lytinis gyvenimas žmo- 
nėms yra leistas. Jis yra palaima ir pasitenkinimas san- 
tuokoje, tikroje meilėje. 


6 skyrius 
ĮSPĖJIMAI 1-35 

1 Mano sūnau, jei laidavai savo kaimynui arba pa- 
žadėjai ką svetimam, (Pat 11,15; 17,18; 20,16) 2 jei įsi- 
painiojai savo žodžiais ir esi bėdoje, 3 tai eik ir ieškok 
pagalbos, nes esi įkliuvęs į kaimyno rankas; skubėk su- 
sitarti su kaimynu. 4 Nesnausk ir nemiegok, neužmerk 
akių! 5 Išspruk kaip gazelė iš medžiotojo, kaip paukštis 
iš paukštgaudžio rankų. 

6 Tinginy, eik pas skruzdę, mokykis iš jos gyventi 
ir būk išmintingas. (Pat 10,4; 20,4) 7 Nors ji neturi ku- 
nigaikščio nei vado, kuris jai įsako, 8 ji paruošia sau 
maisto vasarą; pjūties metu surenka atsargas žiemai. 9 
Tinginy, kaip ilgai miegosi! Kada pabusi iš miego ir 
kelsies? 10 Dar kiek pamiegok, pasnausk, sudėjęs ran- 
kas, pailsėk! (Pat 24,33-34) 11 Ir pajusi, kad vargas už- 
puls tave, kaip ginkluotas plėšikas. 

12 Nenaudėlis žmogus vaikštinėja aplinkui klastin- 
gomis kalbomis, (Pat 10,31-32) 13 mirksėdamas aki- 
mis, trypdamas kojomis, rodydamas pirštu, — (Pat 
10,10) 14 sėja pikta ir kelia vaidus. 15 Jam ateis galas, 
jis palūš nepagydomai. 16 Viešpats nekenčia šešių da- 
lykų: 17 išdidumo, melo, žmogžudystės, 18 klastingų 
planų, piktų pasiryžimų, 19 neteisingų liudytojų; septin- 
to — žmogų sėjantį nesantaiką brolių tarpe — Viešpats 
jų nemėgsta. 20 Mano sūnau, laikykis savo tėvo įsaky- 
mų ir nepaniekšnk motinos pamokymų. (Pat 1,8) 21 
Užrašęs lentelėje, užsikabink juos ant kaklo, prie šir- 
dies.. (Pat 3,3; 5 M 6,6-9) 22 Tau einant, jie lydės tave; 

atsigulus — jie budės prie tavęs, ir pabudus — jie kal- 
bės tau. (Ps 119,172) 

23 Įsakymas yra žiburys, pamokymas — šviesa, o 
drausmė — gyvenimo kelias. 24 Jie saugos tave nuo 
blogos svetimos moters švelnaus liežuvio. 25 Negeisk 
jos grožio, ir ji savo akių mirkčiojimais nesuvilios ta- 
vęs. 26 Paleistuvę galima gauti už duonos kepalą, bet 
santuokos ardytoja paliečia žmogaus gyvenimą. 27 Ar 
gali žmogus, nešiodamas ugnį savo antyje, nesudeginti 
drabužių! 28 Ar įmanoma, vaikščiojant ant degančių 
anglių, nenusideginti kojų! 29 Kas suvilioja artimo 
žmoną, bus nubaustas. (Pat 2,10-14) 30 Argi žmogus 
nelaikomas vagimi, jei jis vagia, norėdamas valgyti! 31 
Pagautas jis privalo atlyginti nuostolį septyniariopai; 
netenka namų, turto. 32 Santuokos ardytojas elgiasi 
kvailai; jis pats save pražudo. (1 Kor 6,18) 33 Jo garbė 
bus įžeista ir jo nusikaltimas nepanaikinamas. 34 Vyro 
pavydo kerštas yra baisus; jo ke:štas nežino ribų: 35 jis 
nepermaldaujamas ir dovanomis nepaperkamas. 


Šventasis Raštas moko ir įsako padėti vargšams ir 
į nelaimę patekusiems žmonėms. Bet lengvabūdiško 
laidavimo reikia saugotis. 

Bendrai Šventasis Raštas įsako visiems dirbti, už- 
sidirbti pragyvenimui ir padėti kitiems. Tai supranta net 
maži gyvūnėliai, juo labiau turėtų tai suprasti ir vykdyti 
žmogus. 

Blogai daro tinginys, dar blogiau daro suniekšėjęs 
žmogus. Žmogus ypatingai įspėjamas mokytis ir laiky- 
tis tiesos. (5 M 6,5-9) Kas neišmoko tinkamai gyventi 
jaunas, privalo mokytis subrendęs. 

Paleistuvystė yra didelis nusikaltimas, dar didesnis 
yra santuokos peržengimas. Šio nusikaltimo pasėkos 
gali būti visiškas sunaikinimas. | 

7 skyrius 
PALEISTUVYSTĖ IR JOS PASĖKOS 1-27 

1 Mano sūnau, klausyk mano žodžių ir neužmiršk 
mano įsakymų. 2 Laikykis mano įsakymų ir būsi gy- 
vas; saugok mano pamokymus, kaip savo akį. 3 Prisi- 
mink juos ir įsirašyk savo širdin. (Pat 3,3) 4 Išmintį lai- 
kyk savo seserimi, o supratimą — geriausiu širdies 
draugu. 5 Išmintis apsaugos tave nuo svetimos moters 
ir jos švelnių žodžių. (Pat 2,16) 6 Kartą, žiūrėdamas 
pro savo namų lango grotelius, 7 mačiau, jaunų gyveni- 
mo nepatyrusių žmonių tarpe, nesąmoningą jaunuolį. 8 
Jis ėjo gatvė pro kampą, kur gyveno prostitutė, ir pasu- 
ko į jos namus. 9 Buvo vakaro prietemis, artėjo naktis. 
10 Jį pasitiko moteris, pasipuošusi paleistuvės apdaru, 
ir viliojo jį. 11 Ji nerimavo, nesėdėjo ir nelaukė namuo- 
se; 12 tai gatvėje, tai aikštėje, tai prie kampo ji tykojo 
aukos. 13 Pasigavusi jį, bučiavo ir veidmainiškai kalbė- 
jo: 14 "Aš buvau padariusi įžadą aukoti auką; šiandien 
tai įvykdžiau. (3 M 3-4) 15 Dabar aš išėjau tavęs pasi- 
tikti; štai ir suradau tave. 16 Aš paklojau lovą margais 
egiptietiškais lininiais užtiesalais, 17 apšlakščiau miros, 
aloes ir cinamono kvepalais. 18 Eikš, gėrėkimės ir 
džiaukimės meile iki ryto aušros. 19 Mano vyro nėra 
namuose, jis išvyko į tolimą kelionę. 20 Jis pasiėmė 
"maišelį pinigų ir grįš pilnaties dieną". 21 Meiliais ir 
švelniais žodžiais ji prisiviliojo jį. 22 Jis sekė ją, kaip 
jautis, vedamas pjauti, kaip bėgantis elnias į spąstus; 23 
kaip paukštis į žabangus, nesuprasdamas, kad tai pavo- 
jus jo gyvybei, kol strėlė perveria jį. 24 Mano sūnau, 
klausyk manęs, ir neužmiršk mano žodžių. 25 Nesi- 
duok suviliojamas ir nepaklysk jos vilionėse. 26 Dau- 
gelį aukų ji pasiėmė, daugybę ji nužudė. 27 Jos namai 

yra kelias į mirusių pasaulį — mirtį. (Pat 2,18-19) 

Čia viskas suprantama be paaiškinimų. Kartais nu- 
sikaltimas pridengiamas net "šventumu", pakvietimu į 


pamaldas, į aukų puotą, 14 skirsnelis. 


8 skyrius 
DIEVIŠKA IŠMINTIS 1-36 

1 Argi išmintis neperspėja, nujautimas nepasako? 
(Pat 1,20-33) 2 Aukštumose, prie kelių ir prie takų ji 
stovi. 3 Prie miesto vartų, prie jų įėjimų ji garsiai šau- 
kia: 4 "Žmonės, į jus aš kreipiuos, jus aš perspėju. 5 
Jūs nesubrendusieji, mokykitės išminties; jūs paikieji, 
supraskite gyvenimo prasmę! 6 Klausykite, aš Kalbėsiu 
apie vertingus dalykus, mano lūpos skelbs realybę 7 ir 
kalbės tiesą. Nusikaltimų aš neapkenčiu. 8 Visi mano 
žodžiai yra teisingi, juose nėra melo ir tiesos iškraipy- 
mo. 9 Jie yra aiškūs išmanantiems ir tiesūs suprantan- 
tiems. 10 Priimkite mano pamokymą, kuris vertingesnis 
už sidabrą ir gryną auksą. (Pat 3,14) 11 Išmintis yra 
brangesnė už deimantus, jai niekas neprilygsta. 12 Aš, 
išmintis, su įžvalga ir supratimu darau sprendimus ir 
teikiu patarimą. 13 Pagarba Viešpačiui vengia pikto. Iš- 
didumo, puikybės, blogo elgesio ir veidmainiškų kalbų 
aš neapkenčiu. (Pat 6,12,19) 14 Aš suprantu, įžvelgiu, 
turiu galią ir galiu patarti. 15 Mano dėka karaliai kara- 
liauja, įstatymų leidėjai leidžia teisingus nuostatus. (Pat 
16,12; Pam 10,16) 16 Kunigaikščiai, kilnieji ir valdovai 
valdo kraštą. 17 Aš myliu tuos, kurie mane myli. Kas 
rūpestingai manęs ieško, mane randa. 18 Aš teikiu tur- 
tus, garbę, pastovų gerbūvį ir tiesą. (Pat 3,16) i9 Ma- 
no dovanos yra brangesnės už gryną auksą ir rinktinį 
sidabrą. 20 Mano kelias yra tiesa, o takai — teisė. 21 
Kas mane myli, pripildo turtais savo namus. 22 Vieš- 
pats sutvėrė mane prieš pradėdamas savo kūrybą. (Job 
28,27) 23 Visų amžių pradžioje, prieš pasaulio tvėrimą, , 
aš buvau; buvau pirmiau, negu žemė buvo padaryta. 24 
Aš buvau pagimdyta, kąi dar netryško vandens šalti- 

niai, nebuvo gelmių. 25 Pirma kalnų ir kalvų iškilimo, 
aš buvau pagimdyta; — 26 kai Jis dar nebuvo padaręs 
žemės, jos laukų ir žemės rutulio dulkių. 27 Kai Jis tvė- 
rė dangų, aš jau buvau. Kai Jis tiesė horizontą, (Job 
26,10) 28 padangių erdves, pakabino debesis, 29 nusta- 
tė jūrų ir vandenų ribas, dėjo žemės pamatus, (Job 
38,10-11; Ps 104,9) 30 aš buvau šalia Jo padėdėja, gė- 
rėjaus kas dieną Jo sukurtu pasauliu ir džiūgavau Jo 
akivaizdoje. 31 Mano didžiausias džiaugsmas buvo būti 
su žmonėmis. (5 M 33,3) 32 Dabar, mano sūnūs, klau- 
sykite manęs. Palaiminti, kurie eina mano keliais. 33 
Klausykite mano įspėjimų ir būkite išmintingi, neatmes- 
kite jų. 34 Palaimintas žmogus, kuris klauso manęs, 
kasdien budi prie mano vartų ir laukia prie mano durų. 
35 Kas randa mane, randa gyvenimą ir įgyja Viešpaties 
malonę. (Pat 3,2) 36 Kas manęs neseka, tas kenkia pats 
sau. Kas manęs nekenčia — myli mirtį". 


Dieviškoji išmintis kalba kaip asmuo. Ji kviečia 
žmones visur klausyti jos, priimti ir vykdyti jos pamo- 
kymus. Tai reikalinga karaliams, teisėjams, valdovams 
— visiems. Ji (išmintis) buvo sukurta pirma pasaulių. 
Išmintis yra brangiausias turtas ir gerbūvis. 

Prie miestų vartų žydų vyresnieji turėjo pasitari- 
mus ir teisėjai — teismus. Tai buvo kas tai panašu į ta- 
rybos ir teismo rūmus. 


9 skyrius 

IŠMINTIES NEKLAUSYTI YRA KVAILYBĖ 1-18 

1 Išmintis pasistatė namus su septyniomis kolono- 
mis. 2 Ji, papjovusi gyvulius, sumaišiusi vyno ir pa- 
dengusi stalą, (Mt 22,4) 3 pasiuntė tarnaites į miesto 
aukščiausias vietas kviesti svečių: 4 "Kas norite, ateiki- 
te!" Neišmanėliams ji sako: 5 "Ateikite, valgykite ma- 
no duonos ir gerkite vyno, kurį sumaišiau. 6 Atsisaky- 
kite neišmanymo, gyvenkite; eikite įžvalgos ir nusista- 

tymo keliu". 7 Nemokyk bedievio, būsi įžeistas; įspėjęs 
niekšą, turėsi nemalonumų. 8 Įspėtas niekšas, atmokės 
neapykanta; įspėtas išmintingas, atlygins meile. (Pat 
29,3) 9 Patark išmintingam, jis taps išmintingesniu; pa- 
mokyk teisųjį, jis supras daugiau. 10 Išminties pradžia 
— baimė Viešpaties, o pažinimas Šventojo — įžvalga. 
(Pat 1,7) 11 Išmintis (pridės tau dienų,) pailgins tavo 
amžių. (Pat 3,2,16) 12 Jei esi išmintingas, esi išmintin- 
gas pats sau; jei neišmanėlis, — pats neši savo bausmę. 
13 Palaida moteris yra triukšmadarė, pilna geidulių ir 
neturi gėdos. 14 Ji sėdi kėdėje prie savo namų durų, 
aukštoje miesto vietoje, 15 ir kviečia visus praeivius: 16 
"Neišmanėli, užsuk pas mane! 17 Vogtas vanduo yra 
saldesnis, o vogta duona — skanesnė". (Pat 20,17) 18 
Jie nežino, kad ten pražūtis; jos svečiai skuba į mirusių- 
jų šalį. 


Išmintis ir kvailybė pavaizduojamos moterimis. Iš- 
mintis kviečia visus mokytis, gerbti Dievą, įgyti palai- 
mą. Kvailybė kviečia vogti, bloga daryti, susilaukti pra- 
keikimą — mirtį. 


SALIAMONO PATARLĖS 
3 
10 skyrius 

TIESA IR NUODĖMĖ 1-32 
1 Išmintingas sūnus — pasididžiavimas tėvui, pai- 
kas sūnus — skausmai motinai. (Pat 15,20; 17,21,25) 2 
Neteisingu būdu įgyti turtai nepadeda, teisingumas iš- 
gelbsti nuo mirties. 3 Viešpats neleidžia badauti teisia- 
jam, bet niekšo godumo Jis nepatenkina. (Ps 37,19,25) 
4 Tingi ranka daro beturčiu, o darbšti ranka — turtingu. 
(Pat 6,6-11; 12,24; 19,15; 28,19) 5 Išmintingas sūnus 
dirba vasaros metu, bet sūnus, kuris miega pjūties metu 
— gėda tėvui. 6 Teisingasis laiminamas, niekšo žodžiai 
ir darbai neša jam pražūtį. 7 Atminimas teisiųjų yra pa- 


Pat 10,8. 28 


laima, o niekšų vardas pūva neminimas. (Job 18,17; Ps 
9.6) 8 Išmintingas priima įstatymus, o paikas be jų žū- 
va. 9 Teisingasis eina saugiais keliais, kas mėto pėdas, 
bus nagautas. 10 Kas slepia tiesą, komplikuoja reikalą, 
o kas atvirai kalba, — laimi. (Pat 6,13) 11 Išmintinga 
kalba neša palaimą, o neišmanėlių — pražūtį. (Pat 
13,14) 12 Neapykanta kelia vaidus, o meilė dengia nu- 
sikaltimus. (1 Pt 4,8) 13 Išmintis ateina išmanančio lū- 
pomis, o neišmanėlio nugarą plaka rykštė. 14 Išmintin- 
gi žino, bet tyli, neišmanėliai plepalais kuria nemalonu- 
mus. 15 Turtuolio turtas yra jo tvirtovė; neturtas betur- 
čiui neša vargą. 16 Teisingojo atlyginimas — gyveni- 
mas, niekšo laimėjimas — daugina nuodėmes. (Lk 
16,19) 17 Kas priima perspėjimus, eina teisingu gyvė- 
nimo keliu, o kas juos atmeta — klaidžioja. 18 Išmin- 
tingos lūpos slepia neapykantą, plepiai — neišmintingi. 
19 Kas daug kalba, suklumpa, kas tyli — išmintingas. 
20 Teisiojo žodžiai yra rinktinis sidabras, o neišmanėlio 
— beverčiai. 21 Teisiojo žodžiai padeda daugeliui, neiš- 
manėliai pražudo patys save. 22 Viešpaties palaima da- 
ro turtingu; paties pastangos nepraturtina. (Ps 127,2) 23 
Kvailas džiaugiasi savo blogais darbais, išmintingus 
džiugina jų sumanymai. 24 Niekšas gaus, ko jis bijosi, 
teisusis — ko jis siekia. (Pat 1,27; Ps 37,4) 25 Niekšas 
pavojaus metu žus, teisusis išliks ir amžinai gyvens. 26 
Tinginio patarnavimas yra toks, kaip actas dantims ir 
dūmai akims. 27 Baimė Viešpaties prailgina gyvenimą, 
bedievio amžius — trumpas. (Pat 9,11; 14,27) 28 Tei- 
siojo viltis teikia džiaugsmą, o niekšo pražūtį. (Ps 9,19; 

Job 8,1329 Viešpats yra stiprybė teisiesiems, o sunaiki- 
"nimas piktadariams. (Pat 3,26) 30 Teisieji stovės tvirtai 
per amžius, bedieviai bus sunaikinti. (Ps 112,6; 2,22) 
31 Teisiųjų žodžiai teikia išmintį, o nedorėlio liežuvis 
— pražūtį. (Ps 37,30) 32 Teisieji kalba, kas naudinga, 
niekšai gi — kas kenkia. 


2 Pat11,1 


Devyniuose skaitytuose skyriuose daugiausia bu- 
vo rašyta apie išmintį. Šiuo skyriumi pradedamos tikro- 
sios patarlės. Kiekvienas skirsnelis yra nauja patarlė. Jų 
tarpe bendros temos nėra. Tad ir užrašyti bendrą mintį 
neįmanoma. Kiekvienoje patarlėje yra išreikšta teigiama 
ir neigiama mintis. Mes lietuviai turime kitas patarles. 
Hebrajų patarlės mums yra neįprastos. Bet hebrajų pa- 
tarlių mintis yra suprantama. Aiškinti kiekvienos patar- 
lės minties nesiimu. Kiekvienas pats tepamąsto apie pa- 
tarlės išreikštą pamokymą. Patarlės yra geros ir naudin- 
gos pasimokyti. 


11 skyrius 

PAMOKYMAS APIE GERĮ IR BLOGĮ 1-31 

1 Viešpats nekenčia neteisingų svarstyklių, teisin- 
gas svarstykles mėgsta. (Pat 16,11; 20,10; 3: M 19,35) 
2 Kur pasireiškia išdidumas, ten gėda, o kur kuklumas 
— ten išmintis. (Pat 16,18; 18,12) 3 Teisiuosius lydi 
garbė, o suktuosius sunaikina jų klasta. 4 Turtai neiš- 
gelbsti nuo mirties, teisingumas veda į išganymą. (Pat 
10,2) 5 Nekalto kelias tiesus, niekšas žus dėl savo niek- 
šybių. 6 Teisiųjų teisingumas išlaisvina juos, o apgavi- 
kai sugaunami jų pačių pinklėse. 7 Niekšo ir bedievio 
viltis žūva kartu su juo; nusikaltėlis laukia veltui. (Pat 
10,28) 8 Teisusis išlaisvinamas iš vargų, o nusikaltėlis 
kenčia. (Pat 21,18; Iz 43,3) 9 Nusikaltėlis žodžiais pra- 
žudytų artimą, bet sumanumu teisusis išlaisvinamas. 10 
Teisiųjų pasisekimais miestas džiaugiasi, niekšams žu- 
vus, miestas taip pat džiūgauja. 11 Teisiųjų darbais 
miestas kyla, bedievių kalbomis — smunka. (Pat 28,12; 
29,2) 12 Neišmanėlis niekina savo artimą, protingas ty- 
li. 13 Neištikimas atidengia paslaptis, o ištikimas neiš- 
duoda paslapčių. 14 Bloga vadovybė pražudo tautą; ji 
klesti, turėdama gerų patarėjų. 15 Kas garantuoja sveti- 
mam, sudaro pavojų sau; kas vengia garantuoti — sau- 
gus. (Pat 6,1-2) 16 Malonį moteris įsigyja garbės. Plė- 

šikai prisiplėšia turtų. 17 Malonus žmogus laimi, gru- 
bus pakenkia sau. 18-Neteisingųjų alga yra neaiški; kas 
sėja tiesą, tikrai gaus atlyginimą. 19 Siekiąs teisybės 
bus gyvas; siekiąs pikto — mirs. (Pat 19,23) 20 Veid- 
mainių Viešpats nekenčia; nekaltieji patinka Viešpačiui. 
21 Blogieji tikrai bus nubausti, bet teisiojo palikuonys 
bus išgelbėti. 22 Graži, bet laisva moteris yra kaip auk- 
so žiedas, įvertas kiaulės snukyje. (Pat 31,30) 23 Tei- 
sieji atlyginami geru, o niekšų viltis — piktu. 24 Kas 
laisvu noru duoda — turtėja; šykštuoliai taupo ir vargs- 
ta. 25 Dosnus praturtėja; padėk kitiems ir tau padės. 
(Pat 19,17) 26 Kas neparduoda javų (kai kainos že- 
mos), tą keikia tauta; kas parduoda juos, — laiminamas. 
27 Kas siekia gėrio, sulaukia palaimos; kas linki pikto, 
pats to sulaukia. 28 Kas pasitiki turtais, suvargs; teisu- 
sis — klestės (žaliuos). (Ps 52,9-11) 29 Kas kelia ne- 
santaiką savo namuose, paveldės vėjus; kvailys tarnaus 
išmintingam. 30 Teisiojo alga yra gyvybės medis; nusi- 
kaltimai sunaikina gyvybę. (Pat 3,18; 15,4) 31 Jei tei- 
sųsis kenčia, gyvendamas ant žemės, tai tuo labiau be- 
dievis ir nusikaltėlis! (1 Pt 4,17-18) 


Niekšas žmogus gyvenime labai daug kenkia ki- 
tiems, bet bendrai ir pats sulaukia blogo už savo piktus 
darbus. O doro dorybė, pagaliau tampa žinoma ir jis su- 
laukia gero. 


12 skyrius 
IŠMINTINGAS IR KVAILAS 1-28 
1 Drausmingas mėgsta išmintį; kas nepriima pata- 
rimo — kvailas. (Pat 13,1,18) 2 Doras žmogus įsigyja 
Viešpaties malonės, o blogas — sulaukia pražūties. 3 
Niekšas niekad nesijaus saugus, tik teisusis stovės tvir- 
tai. 4 Gero būdo žmona yra garbės vainikas vyrui; blo- 
go būdo — lyg negyjanti žaizda. (Pat 31,10-31) 5 Tei- 
siojo mintys teisingos, niekšo patarimas klastingas. (1 

Kar 12,6-19) 6 Niekšų žodžiai siekia kraujo, o teisiojo 
— išgelbsti žmogų. 7 Niekšai pralaimi ir išnyksta, o tei- 
sieji tvirtai laikosi. (Pat 10,25; Job 8,13-19) 8 Žmogus 
vertinamas pagal jo galvoseną; klastingos žmogaus 
mintys jį nuvertina. 9 Geriau būti kukliam ir užsidirbti 
pragyvenimą, negu išdidžiam ir neturėti duonos. 10 
Teisusis žino, ko reikia jo gyvuliams, bet niekšas yra 
bejausmis ir beširdis. (2 M 23,5) 11 Kas dirba savo že- 
mę, turi pakankamai duonos. o,kas dykinėja, — vargs- 
ta. (Pat 28,19) 12 Niekšo tvirtovė griūva, teisusis stovi 
tvirtai. 13 Niekšas nusikalsta lūpomis, o teisusis išsi- 
laisvina jomis iš priespaudos. 14 Žmogus pasitenkina 
savo žodžių ir rankų darbo rezultatais. (Rom 2,6) 15 
Neišmanėliui jo kelias atrodo geras jo nuomone, bet iš- 
mintingas žmogus klauso patarimo. 16 Kvailas tuojau 
parodo savo pyktį, bet išmintingas neparodo įžeidimo. 
17 Teisingas liudytojas kalba tiesą, blogas liudytojas 
apgaudinėja. 18 Yra tokių, kurių žodžiai, lyg kardo dū- 
riai; išmintingas žodis pagydo. (Pat 13,3) 19 Tiesą kal- 
bančios lūpos ilgai gyvena; meluojantis liežuvis — tik 
akimirką. 20 Piktų minčių žmonės planuoja apgaulę, 
bet gera siekiantys — turi džiaugsmą. 21 Teisiojo nepa- 
lies blogybė, bet niekšą lydės nelaimės. 22 Melagių ne- 
kenčia Viešpats; Jis mėgsta teisiuosius. (Pat 6,17) 23 
Išmintingas nekalba, ko nereikia, o neišmanėlis plepa 
savo kvailybes. (Pat 29,11) 24 Darbštusis valdys, o tin- 
ginys eis baudžiavą. (Pat 10,4) 25 Rūpestis spaudžia 
širdį, o geras žodis palinksmina. (Pat 16,24) 26 Teisu- 
sis suranda išeitį, o niekšų kelias juos paklaidina. 27 
Tinginys vargsta, o darbštus žmogus įsigyja brangių 
gėrybių. 28 Teisingumas veda į gyvenimą, nusikaltimai 
— į mirtį. 


Išmintingas siekia sau ir kitiems gero ir sulaukia | 
palaimos, o kvailys kvailioja ir klajoja; galas — vargas 
ir mirtis. 

13 skyrius 
IŠMINTINGO IR KVAILO LAIKYSENA 1-25 

1 Išmintingas sūnus klauso tėvo pamokymo, o ne- 
klaužada — nei barimo. (Pat 1,8; 12,1) 2 Doras žmo- 
gus naudojasi savo žodžių rezultatais, apgavikas siekia 
smurto. (Pat 12,14) 3 Uždara burna saugo gyvybę, pla- 
čiai atverta — ieško bėdų. (Pat 12,18; 21,23) 4 Tingi- 
nys daug geidžia, bet nieko nepasiekia; darbštusis gau- 
siai aprūpinamas. (Pat 10,4) 5 Teisusis nekenčia apgau- 
lės, niekšas elgiasi negarbingai ir begėdiškai. 6 Teisybė 
saugo teisiojo kelią, o nuodėmė pražudo niekšą. 7 Kas 
giriasi turtais, — dvasios ubagas, kitas atrodo beturtis, 
labai turtingas. (Mt 5,3; Apr 2,9; 3,17) 8 Turtuolis gali 
išsipirkti savo turtu, vargšas neturi kuo. 9 Teisiųjų švie- 
sa šviečia, o niekšų lempa gęsta. (Pat 24,20; Job 5,14; 
18,5-6) 10 Akiplėšos visados ginčijasi, išmintingieji 
klauso patarimo. (Pat 28,25; 1,5) 11 Lengvai įgytas tur- 
tas greit išeina; sunkiai uždirbtas — ilgai tarnauja. 12 
Nepasiekta viltis — sielai kančia; pasiektas troškimas 
— gyvenimo džiaugsmas (gyvybės medis). 13 Kas nie- 
kina Žodį, pats save žudo, o kas gerbia įsakymą, tam 
bus atlyginta. 14 Išmintingas pamokymas yra gyvybės 
šaltinis — išgelbėt Žmogų iš mirties pinklių. (Pat 10,11; 
14,27) 15 Gera mintis laimi palankumą, o neištikimųjų 
kelias veda į sunaikinimą. 16 Išmintingas žmogus pir- 
ma pagalvoja, paskui veikia, o neišmanėlis — parodo 
savo kvailumą. (Pat 12,23; 15,2) 17 Nesąžiningas pa- 
siuntinys gali įvelti žmones į nelaimes, o ištikimas — 
neša išgelbėjimą. 18 Neturtas ir nepalankumas seka tą, 
kuris nepriima pamokymo; kas priima įspėjimą, susi- 
laukia pagarbos. (Pat 12,1) 19 Patenkintas troškimas 
džiugina sielą; neišmanėliui sunku atsisakyti kvailybių. 
20 Draugausi su išmintingais, tapsi išmintingesnis, 
draugausi su neišmanėliais — nukentėsi. 21 Nusidėjė- 
lius persekioja nelaimės, o teisiesiems atlyginama gėry- 
bėmis. 22 Doras žmogus palieka paveldėjimą vaikams 

ir anūkams, o nusidėjėlio turtas tenka teisiajam. (Pat 
14,14; 28,8; Pam 2,26) 23 Naujai išplėštas dirvonas tei- 
kia pakankamai maisto vargšams, o neteisingumas nu- 
šluoja derlių. 24 Kas gailisi rykštės, kenkia savo sūnui, 
bet kas jį myli, palaiko drausmę. (Pat 22,15) 25 Teisu- 
sis valgo ir pasisotina, niekšas nepasotinamas. (Ps 
34,11) 


Išmintingas apsvarsto ką sako, elgiasi atsargiai, ką 
pažada išpildo. Paikas plepa, apgaudinėja, patenka į 
vargą ir sunyksta. 

14 skyrius 
PAGARBA IŠMINČIAI 1-35 

1 Išmintinga moteris stato namus, o neišmanėlė — 
griauna juos. 2 Einantis tiesiu keliu bijo Viešpaties, o 
kas mėgsta klaidžioti, niekina Jį. 3 Neišmanėlio kalba 
— rykštė jo nugarai; išmintingo žodžiai apsaugo jį. 4 
Kur nėra jaučių, tuščios ėdžios, bet gausus derlius gau- 
namas jaučių jėga. 5 Teisingas liudytojas nemeluoja, 
klastingas nesako teisybės. 6 Neišmanėlis ieško išmin- 
ties ir neranda, bet įžvalgus lengvai ją suranda. 7 Pasi- 
trauk nuo kvailio, nes iš jo nieko neišmoksi. 8 Išmintin- 
gas žmogus žino, ko siekia, o kvailys suklaidinamas sa- 
vo kvailybių. 9 Kvailys tyčiojasi iš nuodėmės, 0 teisu- 
sis džiaugiasi Dievo malone. 10 Žmogus pažįsta savo 
širdgėlą ir savo džiaugsmą, todėl nesidalina su svetimu. 
11 Niekšo namai bus nugriauti, o teisiojo palapinė pa- 
likta (žydės). (Job 18,14; Pam 12,7) 12 Kartais kelias, 
kuris žmogui atrodo teisingas, nuveda į mirtį. 13 Kar- 
tais lūpos juokiasi, širdis Kūdi; džiaugsmas baigiasi kar- 
tumu. 14 Nenaudėlio atpildas bus pagal jo elgesį, o do- 
ro žmogaus, pagal jo darbus. 15 Naivus tiki kiekvienam 
žodžiui, bet išmintingas apsvarsto kiekvieną žingsnį. 16 
Išmintingas žmogus yra atsargus ir vengia pikto, o ne- 
išmanėlis eina nekreipdamas dėmesio. 17 Nekantrus 

žmogus dažnai padaro kvailybę, o kantrus — apdairus. 
18 Neišmanėlis kentės dėl savo padarytų kvailybių, o 
išmintingąjį vainikuos išmintis. (Ef 5,15) 19 Blogieji 
lenkiasi geriesiems, niekšai stovi prie teisiųjų durų. 20 
Beturčio nemėgsta net jo kaimynas, o turtingas turi 
daug draugų. (Pat 19,4,7) 21 Kas niekina savo artimą, 
nusikalsta; kas gailisi vargšo — laiminamas. (Ps 41,2) 
22 Klysta, kas daro pikta; kas siekia gero, įgys meilę ir 
pasitikėjimą. 23 Sunkus darbas padaro turtingu, o ple- 
palai — beturčiu. (Pat 10,4) 24 Išmintingą vainikuoja 
turtas, o neišmanėlį — kvailybė. 25 Sąžiningas liudyto- 
jas išgelbsti gyvybę, nesąžiningas meluoja ir pražudo. 
26 Kas bijo Viešpaties, stovi ant gero pamato, ir jo šei- 
ma saugi. (Pat 18,10) 27 Pasitikėdamas Viešpačiu gy- 
vensi ir išvengsi mirties pinklių, nes Jis yra gyvenimo 
šaltinis. (Pat 18,14) 28 Gausi tauta — garbė karaliui, o 
be žmonių nėra nė kunigaikščio. 29 Kantrus yra išmin- 
tingas, o nekantrus parodo savo nesusivaldymą. (Pat 
16,32; 19,11) 30 Ramybė teikia sveikatos, pavydas žu- 
do kūną. (Pat 12,4) 31 Kas skriaudžia vargšą, įžeidžia 
Tvėrėją, kas pasigaili beturčio, gerbia Jį. (Pat 17,5; 
19,17) 32 Niekšas kenčia dėl savc piktų darbų, o teisųjį 
užtaria jo teisingumas. 33 Įžvalgus gyvena išmintimi, o 
neišmanėlis nesilaiko išminties. 34 Teisingumas iškelia 
tautą, o nuodėmės žlugdo ją. 35 Išmintingas tarnas įgy- 
ja karaliaus palankumą, nenaudėlis patiria nemalonumų. 
(1 M 41,38) 


Šiame skyriuje išmintis vadinama gudrumu, supra- 
timu, išpažinimu, sąžiningumu ir t.t. Išmintis išlaiko, 
teikia palaimą. Siek jos! 


. 15 skyrius 
IŠMINTIS GELBSTI — KVAILYSTĖ ŽUDO 1-33 
1 Švelnus atsakymas nuramina pyktį, aštrūs žo- 
:žiai sukelia jį. (1 Kar 12,13-16) 2 Išmintinga kalba pa- 

moko, o neišmanėlis kalba kvailai. (Pat 12,23) 3 Vieš- 
paties akys mato visur, jos seka piktus ir gerus. 4 Ma- 
loni kalba teikia gyvybės (gyvybės medis), o šiurkšti 
— prislegia dvasią. 5 Neišmanėlis atmeta tėvo pamoky- 
mus, išmintingas klauso ir vykdo. (Pat 13,1) 6 Pajamų 
netrūksta teisiojo namuose, o niekšas jų neturi. 7 Pro- 
tingieji teikia gerų žinių, kvailiai nieko. 8 Niekšų aukų 
Viešpats nemėgsta, bet teisiųjų maldos Jam patinka. 
(Pat 21,27; 28,9; 1 M 4,4-5; Iz 1,11,15; Lk 18,9- 14) 9 
Niekšo gyvenimas Viešpačiui nepatinka; Jis myli sie- 
kiančius tiesos. (Pat 11,20) 10 Baudžiamas tas, kas pa- 
meta kelią; kas nepriima įspėjimo — miršta. (Pat 10,17; 
29,1) 11 Jei Viešpats mato mirusiųjų buveinę, prarają, 
kaip Jis nematys žmonių širdžių? (Job 26,6; Ps 139,8; 
Jer 17,10) 12 Išdidusis nemėgsta įspėjimo ir vengia iš- 
minties. (Pat 9,8; 13,1) 13 Linksma širdis atsispindi 
veide, liūdesys slegia dvasią. 14 Protingas ieško išmin-: 
ties, neišmanėlis maitinasi kvailybėmis. 15 Prislėgtas 
nemato šviesių dienų; linksma širdis visuomet laiminga. 
(Pat 17,22) 16 Geriau turėti mažiau ir būti su Viešpa- 
čiu, negu didelius turtus ir būti pavojuje. (Pat 16,8; 
17,1; Ps 37,16) 17 Geriau daržovių pietūs su meile, ne- 
gu nupenėtas veršis su neapykanta. 18 Karštuolis suke- 
lia vaidus, o ramusis sutaiko. (Pat 26,21; 29,22)19 Tingi- 
nių kelias yra erškėčiais klotas, o teisiųjų — lygus vieš- 
kelis. (Pat 24,30-31) 20 Išmintingas sūnus yra džiaugs- 
mas tėvui, o neišmanėlis — širdgėla motinai. (Pat 10,1) 
21 Neprotingas džiaugiasi kvailybe; protingasis eina 
teisingu keliu. 22 Be patarimų ir geri sumanymai nueina 
niekais; patarimai padeda juos įvykdyti. (Pat 11,14) 23 
Geru atsakymu džiaugiasi kiekvienas; pasakytas žodis 
tinkamu laiku yra naudingas. 24 Išmintingo žmogaus 
gyvenimas veda jį, ir jis išvengia mirties tamsybių (šeo- 
lio). 25 Viešpats sugriauna didžiūnų namus, bet palieka 
našlės nuosavybę. 26 Niekšų mintys Viešpačiui sveti- 
mos, teisiųjų žodžius Jis mėgsta. 27 Kas siekia netei- 

singo pelno, sukelia nemalonumų savo šeimai; kas ne- 
priima kyšių — bus gyvas. (Ps 15,5) 28 Teisingo atsa- 
kymas apgalvotas, o niekšo burna beria piktus žodžius. 
29 Viešpats vengia niekšų, bet teisiųjų maldas Jis iš- 
klauso. (Jn 9,31) 30 Malonus akių žvilgsnis pradžiugi- 
na širdį; gera žinia atgaivina kūną ir sielą. (Pat 25,25) 
31 Kas klausosi gerų patarimų, liks išmintingųjų tarpe. 
32 Kas nekreipia dėmesio į patarimus, kenkia pats sau; 
kas priima įspėjimus, įsigyja daugiau supratimo. 33 
Viešpaties bijoti reiškia suprasti išmintį; kuklumu pa- 
siekiama garbė. (Pat 1,7; 18,12) 


Išminties reikia siekti ir jos įsigyti. Ji yra didelė do- 
rybė ir palaima. Viešpats myli teisiuosius — išmintin- 
gus ir juos laimina. Niekšai nesiekia išminties ir gerus 
pamokymus atmeta. Viešpats nemėgsta niekšų; net jų 
aukos ir maldos Jam yra bjaurios — panieka. 


16 skyrius 
DIEVAS STEBI ŽMOGAUS VEIKSMUS 1-33 

1 Žmogus mąsto, o Viešpats nusprendžia. 2 Žmo- 
gaus keliai atrodo geri jo paties akyse, o Viešpats nu- 
stato jų tikslą. (Pat 21,2) 3 Pasitikėk Viešpačiu ir tavo 
planai įvyks. (Ps 37,5) 4 Viešpats viską sukūrė pras- 
mingai, net ir niekšą! 5 Viešpats nemėgsta išdidžių, jie 
tikrai bus nubausti. (Pat 11,21) 6 Gailestingumu ir išti- 
kimybe panaikinama kaltė; bijok Viešpaties ir išvengsi 
pikto. 7 Kai žmogaus keliai teisingi Viešpaties akyse, 
Jis paveikia priešus gyventi taikoje. (1 M 31,24; 33,4) 
8 Geriau turėti mažai teisingu būdu, negu daug sukty- 
"mis. (Pat 15,16) 9 Žmogus planuoja savo kelią, bet 
"ešpats jį veda. (Pat 19:21) 10 Dievas paveikia kara- 
liaus sprendimą taip, kad jis teisme nenusikalstų. 11 
"svarstyklių tikslumas yra Viešpaties; o svarsčiai maiše- 
:yje taip pat Jo žinioje. (Pat 11,1) 12 Karalius nepaken- 
čia pikto, nes jo sostas remiasi teisingumu. (Pat 20,28; 

25,5; 29,14) 13 Karaliui patinka teisinga kalba. 14 Ka- 
raliaus pyktis yra mirties pranešėjas; išmintingas žmo- 
gus gali jį nuraminti. (Pat 20,2) 15 Malonus karaliaus 
žvilgsnis reiškia gyvybę; jo palankumas prilygsta pava- 
sario lietui. (Pat 19,12) 16 Išmintis vertingesnė už auk- 
są, supratimas — už sidabrą. (Pat 3,14; 8,10-11) 17 
Teisusis šalinasi pikto; kas laikosi teisingumo, saugo 
gyvybę. 18 Išdidumas eina sunaikinimo priekyje, pui- 
kybė — vadas žlugimo. (Pat 18,12) 19 Geriau kukliu 
būti su vargšais, negu grobį dalintis su išdidžiaisiais. 20 
Kas klauso Žodžio — laimės; palaimintas, kuris pasitiki 
Viešpačiu. 21 Sumanus žmogus yra išmintingas. Nuo- 
širdžiais žodžiais lengviau įtikinti. 22 Išmintis yra gy- 
vybės šaltinis išmintingam. Kvailybė yra bausmė neiš- 
manėliui. (Pat 13,14; 14,27) 23 Protingas kalba bešališ- 
kai ir įtikinančiai. 24 Malonūs žodžiai yra kaip medus: 
saldūs sielai ir sveiki kūnui. (Pat 12,25) 25 Kartais 
žmogui kelias atrodo tiesus, bet nuveda į mirtį. (Pat 
14,12) 26 Alkis verčia žmogų dirbti, skrandis paragina 
jį. (Pat 18,7) 27 Suniekšėjęs žmogus atneša nelaimę; jo 
kalba degina kaip ugnis. 28 Nesąžiningas žmogus su- 
kelia vaidus, plepis išskiria net draugus. (Pat 6,14,19) 
29 Smurtininkas vilioja savo artimą ir veda jį blogu AZ- 
liu. (Pat 1,10-14) 30 Saugokis tokių, kurie planuoja 
pikta (merkia akimis), jo veido išraiška pasako jo gal- 
voseną (sučiaupia lūpas).(Pat 6,13) 31 Zil Zili plaukai YIa 
ilgo amžiaus garbės vainikas, igytas teisingu gyve gyvenimu. 
(Pat 2 ,29) 32 Kantrus yra geresnis už stiprų, susival- 
dantis — už tą, kuris užima miestus. (Pat 14,29) 33 
Burtas metamas gauti atsakymą; jis priklauso nuo Vieš- 
paties. (Joz 7,14-; 1 Sam 10,20-; 14,41; Jn 1,7; Apd 
1,26) 


Viešpats stebi kiekvieną, — visus. Žmogus gali 
daug ką siekti, bet viską įvykdo Viešpats (Javė). Vieš- 
pats yra teisingas; už gera Jis atlygina geru, o išdidiems 

ir niekšams — piktu. Išmintis yra didžiausias turtas, ką 
žmogus gali pasiekti. 

Daug patarlių apie karalius yra šiame skyriujė. Bendrai 
karalius suprantamas orientalų pobūdžio; neaprėžtos 
valios valdovas. Tačiau pabrėžiama, kad jo galia-sostas 
išsilaiko teise. Karalius privalo vykdyti Viešpaties valią. 


17 skyrius 
IŠMINTIS IR KVAILYBĖ 1-28 | 
1 Geriau sausos duonos kąsnelis santaikoje, negu 

puota pilna vaidų. (Pat 15,16-17; 16,8) 2 Išmintingas 
vergas valdo neišmanėlio sūnų ir gauna tėviškės dalį, 
kaip kiekvienas sūnų. 3 Kaip sidabras ir auksas išban- 
domas ugnyje, taip Viešpats mėgina žmogaus širdį. (Ps 
66,10) 4 Niekšas klauso blogų kalbų, o apgavikas — 
melagingų. 5 Kas pajuokia vargšą, įžeidžia jo Kūrėją, o 
kas džiaugiasi kito nelaime, pats sulauks bausmės. (Pat 
14,31) 6 Anūkai yra senelių garbės vainikas, o vaikų 
garbė — jų tėvai. (Ps 126,6) 7 Neišmanėliui kilni kalba 
netinka, tuo labiau netinka meluoti kunigaikščiui. 8 „Ky- 
šis Šis lyg brangus perlas davėjo akyse; kur jis eina su juo 
— visur laimi. 9 Kas atleidžia kaltę, ugdo meilę; kas 
kaltę nuolat primena, suardo draugystę. 10 Įspėjimas 
daugiau padeda gudriam, negu šimtas kirčių kvailam. 
11 Blogas žmogus ieško priekabių; jis sulauks žiauraus 
galo. 12 Geriau sutikti mešką, kuriai atimti jos meškiu- 
kai, negu kvailą. 13 Kas už gera moka piktu, nelaimės 
nuo jo namų neatsitrauks. (Ps 109,5) 14 Nesantaikos 
pradžia, kaip užtvankos plyšys; todėl užtaisyk jį kol ne- 
vėlu. 15 Išteisinti niekšą ir pasmerkti teisųjį yra nusikal- 
timas Viešpačiui. (Iz 5,23) 16 Ką darys kvailas su pini- 
gais? Galėtų išminties įsigyti, bet jis neturi jokio supra- 
timo. 17 Tikras draugas visuomet pasilieka draugų; jis 
yra lyg bzolis nelaimėje. (Pat 18,24) 18 Neišmintingas 
žmogus laiduoja draugui. (Pat 6,1) 19 Kas ginčijasi, 
nusikalsta. Kas aukštai šoka, žemai krinta (nestatyk 
aukštų durų)., 20 Nesąžiningas žmogus nieko gero ne- 

pasieks; melagis — turės bėdų. 21 Blogas sūnus ne 
džiaugsmas, bet rūpestis tėvui. (Pat 10,1) 22 Linksma 
širdis geras vaistas; prislėgta dvasia kenkia kūnui. (Pat 
15,13-15) 23 Niekšas ima kyšius ir iškreipia teisę. 24 
Protingas žmogus siekia išminties; neišmanėlis klai- 
džioja dausose. (Pat 4,25) 25 Blogas sūnus tėvui nelai- 
mė, o motinai — skausmas. 26 Teisingam uždėti pa- 
baudą negerai, kilmingą plakti netinka. 27 Įžvalgus su- 
silaiko kalboje, ramaus būdo žmogus — apdairus. (Pat 
.10',19; Jok 1,19) 28 Net kvailas, jei jis tyli, laikomas 
išmintingu, suprantančiu reikalą, išmanančiu. (Job 
13,5) 


Bendrai patarlės moko, kad doram, išmintingam 
gyvenime sekasi. Net išmintingas tarnas daugiau verti- 
namas negu paikas sūnus. 

Apie niekšus ir paikus patarlėse kalbama blogai. 
Jie yra pavojingesni už suerzintą lokę. Jei paikas suge- 
bėtų tylėti, jis būtų laikomas išmintingu. Neišmintingo- 
mis kalbomis sukeliami ginčai ir vaidai. 


18 skyrius 
DRAUGYSTĖ 1-24 

1 Keistuolis visados daro kas jam patinka, jis prie- 
šingas visų nuomonei. 2 Kvailas nesistengia suprasti 
kitų, jis kalba tik savo nuomonę. 3 Niekšybę seka pa- 
nieka, negarbė ir gėda. 4 Žmogaus žodžiai yra gilus 
vanduo, išminties šaltinis, tekanti srovė. 5 Niekšą tei- 
sinti neteisinga; neapginti teisiojo — nusikaltimas. (5 M 
1,17) 6 Kvailo kalba sukelia vaidus ir muštynes. 7 
Kvailą pražudo žodžiai; jis lūpomis numezga pinkles, 
kurios paklupdo jį. (Pat 13,3; 16,26) 8 Paskalos žodžiai 
yra lyg skanėstas, kuris nurytas paliečia visą kūną. (Pat 
26,22) 9 Kas tingi dirbti, sunaikina, ką turi (yra sunai- 
kinimo brolis).(Pat 10,4) 10 Viešpaties vardas — ap- 
saugos bokštas; teisieji bėga į jį ir yra saugūs. (Pat 
14,26; Ps 20,2) 11 Turtuolio lobis yra jam lyg aukšta 
miesto mūro siena, saugojanti jį. (Pat 10,15) 12 Žmo- 
gaus išdidumas jį sunaikina, o kuklumas veda į garbę. 

(Pat 16,18; 15,33) 13 Kas savo kalba įsiterpia ir kliudo 
kitiems, tas neturi gėdos. 14 Tvirtas žmogus įveikia li- 
gą, bet kas pakels netekusį vilties! (Pat 15,13-15) 15 
Įžvalgus siekia pažinimo, išmintingas — supratimo. 16 
Dovanos žmogui atidaro plačiai duris pas didžiūnus. (1 
M 43,11) 17 Pirmasis, kalbąs teisme, atrodo teisus, kol 
neprasideda apklausinėjimas. 18 Burtų keliu pašalinami 
nesutarimai ir padaromas sprendimas tarp besiginčijan- 
čių. (Pat 16,33) 19 Įžeistas brolis laikosi lyg tvirtovė; 
ginčai atskiria brolius, lyg pilių skląstai. 20 Žmogus 
maitinasi savo kalbų vaisiais, sotinasi tuo, ką jo lūpos 
pasako. (Pat 12,14: 13,2) 21 Mirtis ir gyvenimas yrą 
liežuvio padaras; kas tai mėgsta, valgo jo vaisius. (Pat 
13,3) 22 Kas randa gerą žmoną, gauna laimės it 
džiaugsmo iš Viešpaties. (Pat 19,14; 31,10) 23 Beturtis 
kalba švelniai, o turtingas atsako griežtai. 24 Vieni 
draugai dedasi draugais, o kiti - geresni už brolį. 


Apie kalbas patarlės daug primena; taip ir šiame 
skyriuje minimos išmintingo ir niekšo kalbos. Pasisa- 
koma apie teisėjus ir teisę. Teisėjai privalo išklausyti 
abi puses ir teisti bešališkai. 


19 skyrius 

+KVAILYSTĖ, TiNGINYSTĖ IR PAJUOKA 1-29 

1 Geriau būti doru beturčiu, negu turtingu sukčiu- 
mi. (Pai 25,6) 2 Geri norai be žinojimo nepadeda. Kas 
greitai bėga, dažnai suklumpa. 3 Žmogus nukenčia dėl 
savo kvailų elgesių, bet kaltina Viešpatį. (Raud 3,39) 4 
Turtas vilioja draugus, o beturtis netenka jų. (Pat 14,20) 
5 Nesąžiningas liudytojas baudžiamas; kas meluoja, ne- 
išsisuka. (Pat 21,28; 5 M 19,18-21) 6 Daugelis patai- 
kauja įiakingiesiems, draugauja su tokiais, iš kūrių gau- 
na dovanų. 7 Broliai savo beturčio brolio nekenčia, 
draugai šalinasi jo. 8.Sumanus praturtės, įžvalgus pada- 
rys pažangą. 9 Netikras liudytojas baudžiamas, melagis 
žūva. 10 Neišmanėliui netinka gyventi prabangiai, kaip 

vergui valdyti kunigaikščius. 11 Įžvalgus žmogus nesi- 
karščiuoja ir nekreipia dėmesio į iam daromą skriaudą. 
12 Karaliaus rūstybė yra kaip liūto riaumojimas, o jo 
palankumas — rasa augalams. (Pat 20,2; 16,14-15) 13 
Blogas sūnus tėvui nelaimė, o įkyri žmona, kaip kiauras 
stogas, pro kurį visados varva. (Pat 10,1) 14 Namai ir 
turtai paveldimi iš tėvų, o išmintinga žmona — Viešpa- 
ties dovana. (Pat 18,22) 15 Tinginys įpranta ilgai mie- 
goti; dykinėdamas badaus. (Pat 10,4; 23,21) 16 Kas lai- 
kosi (Dievo) įsakymų, — gyvens; kas atmeta Žodį, — 
mirs. (Pat 16,17) 17 Kas draugiškas vargšui, skolina 
Viešpačiui; Jis atlygins jam už jo darbus. (Pat 14,31; Ps 
41. 2-4; Mt 25,40) 18 Bausk vaikus kol maži, bet nie- 
kados neatstumk jų. (Ef 6,4) 19 Kuo labiau karštuolis 
karščiuosis, tuo daugiau nukentės. 20 Klausykis patari- 
mo ir priimk pamokymą, kad ateityje būtum išmintin- 
gesnis. 21 Žmogus turi daug planų, bet tik Viešpats lei- 
džia pasiekti tikslą. (Pat 16,9; Jer 10,23) 22 Malonumas 
visados laimi. Beturtis yra vertesnis negu melagis. 23 
Baimė Viešpaties teikia gyvenimą, kas ją turi, tas yra 
ramus ir patenkintas, — nelaimė jo nelies. (Pat 14,27) 
24 Tinginys laiko savo ranką bliūde, bet nepakelia jos 
prie burnos. (Pat 26,15) 25 Jei nubausi arogantą, nesu- 
brendęs iš to pasimokys; jei įspėsi išmanantį, jis priims 
pamokymą. (Pat 21,11) 26 Kas vartoja smurtą prieš tė- 
vą ir motiną, tas daro sau gėdą ir negarbę. 27 Mano sū- 
nau, neatmesk drausmės; ją atmetęs, nuklysi nuo išmin- 
ties. (Jok 1,22) 28 Neteisingas liudytojas tyčiojasi iš 
teisės; niekšų burna — nelaimių šaltinis. 29 Arogan- 
tams ir neišmanėliams prirengta rykščių jų nugaroms. 
(Pat 26,3) 


Patarlėse daug minima išmintis ir paikystė; taip ir 
šiame skyriuje. Išmintis pasiekiama per pamokymą. 
Kas pamokymą atmeta, tas niekada neįgys išminties. 
Paikas dėl savo nelaimių net Viešpatį kaltina. Turtas ir 

neturtas patarlėse dažnai paliečiamas. Kas sušelpia be- 
turtį, tas skolina Viešpačiui. Turtą galima paveldėti, bet 
žmona yra Viešpaties dovana. Tinginystė veda į neturtą 
ir sunykimą. 


20 skyrius 
NEPERSIVALGYK IR NEGIRTUOKLTAUK 1-30 

+1 Arogantas yra kaip rūgstantis vynas; kas jo ge- 
ria, neišmintingas. (Pat 23,29-35; 31,5) 2 Karaliaus 
rūstybė yra kaip liūto riaumojimas; kas jį erzina, tas“ 
praranda savo gyvybę. (Pat 16,14; 19,12) 3 Garbingi 
žmonės vengia ginčų; neišmanėliai pradeda vaidus. 4 
Tinginys nearia rudenį, todėl ir pjūtį turi menką. (Pat 
6,6-8) 5 Sumanymas žmogaus širdyje yra kaip gilus 
vanduo; sumanusis jo semiasi. (Pat 18,2) 6 Daugelis 
žmonių giriasi savo lojalumu, bet kiek yra ištikimų? 7 
Teisingas ir garbingas žmogus yra palaima savo vai- 
kams. (Pat 14,26; Ps 112,2) 8 Karalius, sėdėdamas 
teismo kėdėje, peržvelgia visus ir suranda kaltąjį. (Ps 
101,3-8) 9 Kas gali sakyti: "Mano širdis nesutepta, esu 
be nuodėmės?" (Pat 28,13; 30,12) 10 Neteisingo svorio 
ir mato Viešpats nekenčia. (Pat 11,1) 11 Jau ir vaiką 
pažinsi iš jo darbų, kada jis elgiasi gerai ir kada blogai. 
(Pat 22,6) 12 Viešpats sutvėrė ausis girdėti ir akis ma- 
tyti. 13 Kas mėgsta miegoti, tampa beturčiu; nemiegok, 
turėsi pakankamai maisto. (Pat 6,10) 14 Pirkėjas sako: 
"Niekam verta, niekam verta!" Paėjęs džiaugėsi pigiai 
pirkęs. 15 Yra daug aukso ir brangių perlų, bet vertin- 
giausias perlas yra išmintis. 16 Imk užstatu rūbus to, 
kuris garantavo, jis privalo atsakyti. (Pat 27,13) 17 
Skani duona apgaule įgyta, bet paskui — jo burna yra 
pilna žvyro. (Pat 9,17) 18 Planai pasiseka įvykdyti pa- 
tarimais, karai vedami gerai apsvarsčius. (Pat 24,6) 19 
Nesusidėk su tokiu, kuris atidengia paslaptį, elgiasi ap- 
gaulingai ir nesučiaupia lūpų. 20 Kas keikia tėvą ir mo- 
tiną, to žiburys tamsoje užgęsta. (2 M 21,17) 21 Pavel- 

dėjimas, gautas paskubomis, nebus palaima. 22 Nesa- 
kyk: "Atlyginsiu piktu". Lauk, ir Viešpats padės tau. 
(Pat 24,29; Rom 12,17-19) 23 Apgaulingų svarstyklių 
ir svarsčių Viešpats nekenčia. 24 Viešpats veda žmogų; 
ar kitaip žmogus galėtų suprasti savo gyvenimo kelią? 
25 Žmogau, gerai apgalvok, darydamas įžadą, kad nesi- 
gailėtum, jei reikėtų jo atsisakyti. 26 Išmintingas kara- 
lius suranda nusikaltėlius ir juos smarkiai baudžia (per- 
važiuoja ratais). (Ps 101,8) 27 Žmogaus dvasia yra 
Viešpaties žiburys, juo ištiriamos visos žmogaus pa- 
slaptys. (1 Kor 2,11) 28 Karalius valdys sostą, kol jis 
laikysis teisės, teisingumo ir ištikimybės. (Pat 16,12) 
29 Jaunuolius puošia jėga, o senųjų garbė — žili plau- 
kai. (Pat 16,31) 30 Kirčių smūgiai pašalina pikta ir iš- 
valo žmogaus širdį. 


Patarlė sako, kad vynas sukelia nesantaiką — 
triukšmą. Karalius minimas geru požiūriu: mylintis, tei- 
sus, jo sostas remiasi teise ir ištikimybe. Nevienodo dy- 
džio svarstyklės, matai, prekių nuvertinimai savo nau- 
dai yra smerkiama. Nė vieno Žmogaus nėra visai tei- 
saus, tad privalome visi žemintis prieš Viešpatį. 


21 skyrius 
DIEVAS LENKIA 
ŽMONIŲ ŠIRDIS IR KELIUS 1-31 
1 Karaliaus širdis Viešpaties rankoje yra kaip van- 
dens srovė; Jis ją pasuka, kur nori. (Ps 33,15) 2 Kiek- 
vienas žmogus mano, kad jo kelias tiesus, bet Viešpats 
bando širdį. (Pat 16,2; 24,12) 3 Tiesa ir teisė Viešpačiui 
mielesnės negu auka. (1 Sam 15,22; Iz 1,11-18; Oz 
6,6) 4 Niekšų šviesa — išdidumas ir pasididžiavimas; 
tai nuodėmė. (Iz 2,11) 5 Darbštumas neša turtą, o sku- 
bėjimas — nuostolį. (Pat 22,29) 6 Melu įgyti turtai yra 
lyg kvepalai, bet jie įtraukia tave į mirties žabangus. 
(Pat 10,2) 7 Niekšų smurtas nušluos juos pačius, nes 

jie nusikalto. 8 Nusikaltėlių kelias yra vingiuotas, tei- 
siojo — tiesus. 9 Geriau yra gyventi palėpėje, negu su 
įkyria žmona dideliuose namuose. (Pat 25,24) 10 Niek- 
šai trokšta pikto; jie nesigaili artimo. 11 Kai nubaudžia- 
mas arogantas, nesubrendęs pasimoko. Kai išmintingas 
pamokomas, jis įgyja supratimo. (Pat 19,25) 12 Teisu- 
sis stebi niekšų gyvenimą ir atiduoda juos teismui; jie 
žūsta. 13 Kas vargšo negirdi, nebus išgirstas. 14 Dova- 
na pyktį ramina; slapta dovana sukelia pyktį. (1 Sam 
25,18; Pat 17,23) 15 Teisingumas džiugina teisiuosius, 
o piktadarius išgąsdina. 16 Nuklydę nuo tiesos kelio, 
greitai ilsėsis mirusiųjų buveinėje. 17 Gyvenimo links- 
mybės, vynas ir aliejai nepraturtins. (Pat 23,21) 18 Tei- 
susis bus išgelbėtas iš nelaimės, bet niekšas gaus ką už- 
sitarnavo. 19 Geriau yra vienam gyventi tyruose, negu 
su moterimi, mėgstančia barnius ir vaidus. 20 Išmintin- 
go Žmogaus namuose yra brangių daiktų, neišmanėlis 
iššvaisto juos. 21 Būk teisingas ir sąžiningas; įsigysi 
gerą gyvenimą ir pagarbą. 22 Išmintingasis užima ir su- 
griauna tvirtovę, kuria įgula pasitikėjo. (Pat 24,5) 23 
Kas valdo savo liežuvį, išvengia nemalonumų. (Pat 
13,3) 24 Išdidus puikuolis yra arogantas; jis elgiasi aki- 
plėšiškai ir įžūliai. 25 Tinginys nepasiekia savo tikslo, 
nes jis nenori dirbti. (Pat 13,4) 26 Jis kasdien galvoja, 
ko jis norėtų turėti; teisusis priešingai, jis duoda ir ne- 
pavydi. 27 Niekšo aukos Viešpats nevertina, tuo labiau, 
jei ji aukojama piktam tikslui. (Pat 15,8) 28 Neteisingas 
liudytojas žus, teisingojo liudijimas bus priimtas. (Pat 
19,5-9) 29 Niekšas dažnai pasirodo nemandagus, o tei- 
singasis žino savo tikrą kelią. 30 Prieš Viešpatį neatsi- 
laikys nei išmintis, nei supratimas, nei patarimas. (Ps 
33,10-11) 31 Žirgas paruošiamas kovos dienai, o per- 
galę teikia Viešpats. (Ps 33,17; Iz 31,1-3) 


Žmogus privalo siekti gero, dirbti, atlikti pareigas 
tinkamai. Viešpats tikrai pažįsta žmogų ir net karaliaus 

širdį palenkia lyg vandenį kanalais — vandentakiais. 
Šiame skyriuje daug pasakyta apie teisiuosius ir niek- 
šus. Teisųjį Viešpats išlaikys, o niekšas žus. 


22 skyrius 
GERO VARDO ĮSIGIJIMAS 
IR JO NETEKIMAS 1-29 

1 Geras vardas yra vertingesnis už didelius turtus, 
o palankumas — už sidabrą ir auksą. (Pam 7,1) 2 Tur- 
tuolis ir vargšas priklauso vienas nuo kito; Viešpats su- 
tvėrė juos abu. 3 Protingas mato pavojų ir pasišalina, o 
neišmanėlis eina tiesiog ir nukenčia. (Pat 27,12) 4 Bai- 
mė Viešpaties ir kuklumas atlyginamas turtu, garbe ir 
gyvenimu. 5 Veidmainio kelias pilnas žabangų; kas 
saugo savo gyvybę, išvengs jų. 6 Kaip vaikas išauklė- 
tas, taip jis ir gyvens. (Pat 20,11) 7 Turtingas viešpa- 
tauja vargšui; skolininkas tampa skolintojo vergu. 8 
Kas sėja neteisybę, pjauna nelaimes; jo paties rykštė 
plaka jį. (Job 4,8) 9 Gailestingos širdies žmogus laimi- 
namas; jis dalinasi savo duonos kąsniu su beturčiu. (Pat 
19,17) 10 Išmesk akiplėšą ir liausis vaidai, barniai ir 
nesutikimai. (Pat 26,20; 1 M 21,9-10) 11 Malonus ir 
nuoširdus žmogus galės ir su karaliumi draugauti. (Ps 
101,6) 12 Viešpats saugoja siekiantį supratimo, bet ne- 
teisingojo žodžius Jis paverčia niekais. 13 Tinginys ne- 
išeina, jis sako: "Liūtas yra lauke, jis gali sudraskyti 
mane gatvėje!" (Pat 26,13) 14 Svetimavimas yra gili 
duobė; ko Viešpats nesaugo, tas įkrinta į ją. (Pat 5,3; 
23,27) 15 Blogis jau yra ir vaiko širdyje; rykštė ir pa- 
mokymas išvaro jį. (Pat 23,14; 29,17) 16 Kas skriau- 
džia beturtį, norėdamas praturtėti arba duodamas turtin- 
gam, pats neturės nieko. 

17 Atidžiai klausykis išminčių žodžių, įsidėmėk jų 
prasmę ir suprask, kaip svarbu jas žinoti. 18 Tau bus 
gera ir naudinga žinoti ir jas pakartoti. 19 Pasitikėk 
Viešpačiu! Todėl šiandien duodu tau 20 trisdešimt pa- 

mokymų ir patarimų; 21 tai išmintis ir tiesa, kad galė- 
tum duoti atsakymą tiems, kurie klaus tavęs. 

22 Neišnaudok beturčių, todėl kad jie beturčiai, ir 
neskriausk bejėgių teisme. 23 Viešpats ves jų bylą ir 
sunaikins tų gyvenimą, kurie skriaudė juos. (Pat 23,11) 
24 Nedraugauk su pikčiurna ir karštakošiu, (Pat 29,22) 
25 kad nepriprastum prie jo gyvenimo būdo ir pats ne- 
taptum tokiu. 26 Nebūk vienas tų, kurie rankų sumuši- 
mu garantuoja už svetimą skolą; (Pat 6,1) 27 jei negalė- 
si sumokėti, tai atims tau ir tavo guolį. 28 Nepakeisk“ 
senų ribų, kurias tavo protėviai nustatė. (Pat 23,10; 5 M 
27,17) 29 Jei matei įgudusio žmogaus darbą, žinok, kad 
jis sugebės dirbti ir karaliui; jam nereikės dirbti papras- 
tiems žmonėms. (Pat 21,5) 


Pasiekti gerą vardą, gyventi ir elgtis teisingai reikia 
jau vaiką mokyti iš mažens. Teisingai gyventi reikia vi- 
są amžių. Kas netinkamai, neteisingai elgiasi, — gyve- 
na, nukenčia ir pats. 


23 skyrius 
IŠMINTINGAI GYVENK IR MAITINKIS 1-35 

1 Kai esi pakviestas valgyti pas aukštą valdininką, 
neužmiršk pas ką esi. 2 Jei apetitas labai geras, susilai- 
kyk. 3 Nevalgyk vien skanėstų, tai apgaulingas maistas. 
4 Nesiek turtų, būk išmintingas ir laikykis ribų. 5 Ne- 
norėk to, ką tavo akys mato, ir tu negali įsigyti. Turtai 
taip greitai pranyksta, lyg įgytų sparnus ir, kaip aras, 
pakiltų aukštyn. 6 Nevalgyk pas šykštuolį nei duonos, 
nei jo skanumynų, 7 nes jis skaito kiekvieną tavo kąsnį. 
Nors jis tave ragina valgyti ir gerti, bet širdyje pavydi. 8 
Tu išvemsi ką suvalgei, gražūs jo žodžiai tau nieko ne- 
padės. 9 Nekalbėk kvailam girdint, jis tavo išmintingų 
žodžių nesupras. (Pat 9,8) 10 Neperkelk senų žemės ri- 
bų ir nepasisavink našlaičio lauko; (Pat 22,28) 11 jų 
Gynėjas yra galingas. Jis ves jų bylą prieš tave. 12 Iš- 


47 Pai 23,13 


girsk ir priimk pamokymus. 13 Reikalui esant nubausk 
vaiką; jei panaudosi rykštę, jis nemirs nuo jos, — 14 
rykštė išgelbės jo gyvybę. (Pat 13,24; 22,15) 15 Mano 
sūnau, jei būsi išmintingas, suteiksi man daug džiaugs- 
mo. 16 Tau tiesą kalbant, mano širdis džiūgauja. 17 
Nusidėjėliams nepavydėk, o Viešpaties bijok visuomet. 
18 Ateitis yra tavo, viltis tavęs neapvils. 19 Mano sū- 
nau, klausyk ir būk išmintingas, laikykis tiesos kelio. 
20 Negerk su girtuokliais ir nevalgyk su besočiais. (Lk 
21,34) 21 Girtuokliai ir ryjūnai tampa beturčiais, o mie- 
galiai — tampa skarmaliais. (Pat 21,17; 20,13) 22 
Klausyk savo tėvo ir nepaniekink senos motinos, kuri 
pagimdė tave. (Pat 1,8) 23 Tiesa, išmintis ir mokslas 
verta įsigyti; per aukšta jų vertė, kad galėtum jų atsisa- 
kyti. 24 Tėvai džiaugiasi išmintingų vaiku. (Pat 10,1) 
25 Suteik džiaugsmo savo gimdytojams. 26 Mano sū- 
nau, duok man (Dievui) savo širdį, o tu laikykis mano 
kelių. 27 Paleistuvė yra lyg gili duobė, ir svetimautoja 
— lyg siauras šulinys. (Pat 22,14) 28 Ji tykoja pakelėje 
kaip plėšikas ir daugina neištikimųjų vyrų skaičių. (Pat 
7,12) 29 Kas vargsta? Kas dejuoja? Kas gauna kirčių 
be priežasties? Kieno paraudusios akys? 30 Tai tie, ku- 
rie ilgai sėdi prie vyno ir geria maišytą vyną. (Pat 20,1; 
Iz 5,11,22) 31 Nežiūrėk į raudoną vyną, kuris stikle 
spindi ir švelniai nuryjamas. 32 Jis vėliau įgelia kaip 
gyvatė ir įkerta kaip angis. 33 Tada tu matysi keistus 
dalykus ir kalbėsi nesąmones. 34 Tu būsi lyg miegantis 
laivo stiebe, plaukdamas jūra. 35 Tu sakysi: "Jie mušė 
mane, bet nesužeidė; jie įkirto man, bet aš nejaučiau. 
Kai aš pabusiu, vėl gersiu". (Iz 56,12) 


Buvo surastos egiptiečių labai panašios patarlės į 
22 skyriaus pabaigą ir šio skyriaus hebrajų patarles. 
Egiptiečių patarlės yra žymiai platesnės apimties. Kuk- 
lumas žmogaus gyvenime yra didelė dorybė. Tšlaidu- 
mas ir girtavimas veda į i pavojų ir sunykimą. 

24 skyrius 
BŪK KANTRUS 1-34 

1 Nepavydėk piktiems žmonėms ir nedraugauk su 
jais, 2 nes jie mąsto apie smurtą ir kalba apie apgaulę. 3 
Namai statomi, remiantis išmintimi ir supratimu. 4 Jie 
pripildomi įvairiais brangiais ir vertingais turtais. (Pat 
31,10-31) 5 Išmintingas žmogus yra galingesnis už 
tvirtą vyrą; taip pat mokslas svarbesnis už jėgą. 6 Karas 
sėkmingai vedamas gerais patarimais; kur yra daug ge-. 
rų patarėjų, ten ir pergalė. (Pat 20,18; 11,14) 7 Neišma- 
nėliui išmintis nepasiekiama; pasitarimuose jis neatveria 
burnos. 8 Kas galvoja daryti pikta, yra nesantaikos 
kurstytojas. 9 Kvaila galvosena yra nuodėmė; aroganto 
žmonės nemėgsta. 10 Kas palūžta nelaimės metu, tas 
silpnas. 11 Išlaisvink nekaltus, kurie vedami mirti, iš- 
gelbėk varomus nužudyti. (Job 29,12; Ps 82,4) 12 Ar 
sakytum, kad to nežinojęs, ir manai, kad ir Tas, kuris 
vertina tavo darbus, irgi nežino? Jis seka tave, mato vi- 
sa ir atlygins žmogui pagal jo darbus. (Pat 16,2; 1 Sam 
16,7; Rom 2,6) 13 Mano sūnau, valgyk medaus, nes jis 
sveikas maistas ir saldus tavo gomuriui. 14 Panašiai — 
išmintis sielai: suradęs ją, turi ateitį, tavo viltis nenueis 
niekais. (Pat 23,18) 15 Nepadaryk teisiojo namuose 
niekšybės ir nedrumsk ramybės. 16 Teisusis ir septynis 
kartus kritęs, atsikels, bet niekšas žus nelaimėje. (Job 
5,19; Ps 37,24) 17 Nesidžiauk, kai tavo priešas krinta; 
kai jis suklumpa, nesijuok! (Job 31,29) 18 Viešpats tai 
pastebės ir jo nenubaus. 19 Nesikarščiuok dėl piktada- 
rių elgesio ir nepavydėk niekšams. (Pat 3,31; Ps 37, 1; 
73,3) 20 Piktadarys neturi ateities, o niekšo lempa gęs- 
ta. (Pat 13,9) 21 Mano sūnau, bijok Viešpaties ir kara- 
liaus, nebendrauk su maištininkais. (1 Pt 2,17) 22 Jų 
pražūtis ir nelauktas galas ateis netikėtai. (Rom 13,2) 

23 Išminčių patarlės. Būti šališkam teisme yra ne- 
gerai. (3 M 19,15) 24 Kas sako niekšui, kad jis nekal- 
tas, tą keiks tauta ir juo bjaurėsis. 25 Tiems, kurie tei- 

singai sprendžia, seksis ir jie sulauks palaimos. 26 Tin- 
kamas atsakymas yra kaip pabučiavimas. (Pat 15,23) 
27 Atlik darbus laukuose, priruošk tinkamai dirvą, po 
to kurk šeimos židinį. 28 Neliudyk neteisingai prieš sa- 
vo artimą ir neapgaudinėk. (Pat 19,5) 29 Nesakyk: 
"Kaip jis man padarė, taip aš jam padarysiu; aš atlygin- 
siu jam". (Pat 20,22) 30 Aš praėjau pro tinginio lauką ir 
apsileidėlio vynuogyną. 31 Visur augo erškėčiai ir žėlė 
piktžolės, o akmeninė tvora buvo apgriuvus. 32 Aš žiū- 
rėjau, galvojau ir pasimokiau: 33 "Pamiegok dar trupu- 
tį, pasnausk; sudėjęs rankas, pailsėk! (Pat 6,9-11) 34 
Tau miegant, neturtas užklups tave, kaip ginkluotas plė- 
šikas". (Pat 10,4) 


Kantrumas ir pasitikėjimas Dievu visada yra reika- 
lingas ir naudingas. 23-24 skirsneliai nėra priskirti Sa- 
liamonui, bet kitiems išminčiams. 


25 skyrius 
GARBĖ — IŠMINTIES VAISIUS 1-28 

1 Saliamono patarlės, kurias surinko Judėjos kara- 
liaus Hiskijo vyrai. 2 Garbė Dievui, kad Jis viską žino, 
bet ne viską apreiškia, o garbė karaliui, kad jis viską iš- 
tiria ir išaiškina. 3 Niekad nežinai, ką karalius galvoja; 
jis pilnas paslapčių, kaip dangaus aukštybės ir žemės 
gilybės. 4 Kaip auksakalis, pašalinęs rūdis nuo sidabro, 
turi tinkamą medžiagą sidabriniam indui, 5 taip pašali- 
nus niekšus iš karaliaus akivaizdos, karaliaus sostas su- 
stiprėja. (Pat 16,12) 6 Nesiveršk aukščiau jeigu esi ka- 
raliaus akivaizdoje; neužimk didikų vietos. 7 Geriau bū- 
ti pakviestam į garbingesnę vietą, negu į žemesnę, ku- 
nigaikščiui girdint. (Lk 14,7-11) 8 Nepradėk bylinėtis, 
jei ko tikrai nežinai. Ką darysi, jei tavo artimas paliudys 
prieš tave? 9 Vesk savo bylą su artimu, bet neįsivelk į 
pašaliečio reikalus, (Pat 20,19) 10 kad jis neapkaltintų 
tavęs, ir tavo garbė nenukentėtų. 11 Pasakytas tinkamas 

žodis laiku yra kaip aukso obuolys sidabro padėkle. 
(Pat 15,23) 12 Išmintingas įspėjimas yra kaip aukso 
žiedas ar auksinė puošmena. 13 Išmintingas pasiunti- 
nys yra kaip gaivinantis lietus (sniegas) pjūties metu; jis 
atgaivina šeimininko širdį. 14 Pagyrūnai, kurie pažada 
ir neduoda, yra kaip debesys ir vėjai be lietaus. (2 Pt 
2,17) 15 Kantrumu galima paveikti net valdovą; švel- 
nus liežuvis — laimi (sulaužo kaulus). (Pat 15,1) 16 
Radęs medaus valgyk kiek nori, tik nepersivalgyk, kad 
nereikėtų išvemti. 17 Kaimyno nelankyk per dažnai, 
kad nenusibostum, ir jis nepradėtų nekęsti tavęs. 18 
Žmogus, kuris neteisingai liudija prieš savo kaimyną, 
yra kaip ietis, kardas ar aštri strėlė. (Pat 19,5) 19 Neišti- 
kimas draugas nelaimės metu yra kaip skaudantis dantis 
ar slidus ledas po kojų. 20 Kas dainuoja liūdinčiam, 
prilygsta tam, kuris nuplėštų apsiaustą šaltą dieną, arba 
užpiltų acto ant žaizdos. 21 Jei tavo priešas alksta, pa- 
valgydink jį; jei trokšta — pagirdyk. (Rom 12,20; Mt 
5,44) 22 Taip darydamas sukelsi jame atgailos jausmą 
(sukrausi žarijų ant galvos) ir Viešpats atlygins tau. 23 
Šiaurys vėjas atneša audrą, apkalbos sukelia pyktį. 24 
Geriau gyventi pastogėje, negu su vaidus keliančia mo- 
terimi. (Pat 21,9) 25 Kaip šaltas vanduo ištroškusiam, 
taip gera žinia iš tolimo krašto. 26 Kaip sudrumstas šal- 
tinis arba užterštas šulinys, yra žmogus, pataikaujantis 
niekšui. 27 Negerai perdaug prisivalgyti medaus, taip 
pat blogai perdaug girti žmogų. 28 Žmogus, kuris nesu- 
sivaldo, yra kaip atviras miestas, kurio sienos sugriau- 
tos. (Pat 29,11) 


25-29 skyriaus patarlės yra surinktos karaliaus 
Hiskijo laikais, apie 700 m pr. Kr. Hiskijas labai rūpi- 
nosi įstatymo pamokymu bei jo įgyvendinimu tautoje. 
Tad labai galima, kad jis laikė karaliaus dvare išmintin- 
gus žmones, kurit rinko patarles. Jose dažnai minimas 
karalius. Sniegas pjūties metu galėjo būti ankstyvoje 

miežių pjūtyje — ledas atšaldantis pjovėjų geriamą van- 
denį. Šiaurės lietus daugiau tinka Egipte. Vakarų lietus 
daugiau atitinka Palestinos padėčiai. 


26 skyrius 
NIEKŠAI IR TINGINIAI 1-28 

1 Kaip sniegas vasarą, lietus pjūties metu, taip gar- 
bė netinka kvailam. 2 Kaip žvirblis skrenda ir kregždė 
nulekia, taip niekam nekenkia neteisingai ištartas pra- 
keikimas. 3 Kaip botagas arkliui, žąslai asilui, taip rykš- 
tė niekšo nugarai. (Ps 32,9; Pat 10,13) 

4 Neatsakyk kvailam kvailų klausimų, kad netap- 
tum panašus į jį. 5 Atsakyk kvailam kvailai, kad jis pa- 
matytų, kas jis yra. 6 Kas siunčia kvailą pasiuntinį, (nu- 
sikerta pats sau kojas) susilauks nelaimės. 7 Kaip luo- 
šas negali naudoti savo kojų tinkamai, taip išmintinga 
patarlė netinka kvailam. 8 Gerbti kvailą yra kaip dėti 
brangakmenį į mėtyklę. 9 Kaip erškėtis nusigėrusio 
rankoje, taip išmintinga patarlė kvailo burnoje. 10 Kas 
pasisamdo kvailą ar girtuoklį, dažniausiai nukenčia. 11 
Kaip šuo pargrįžta prie vėmalo, taip kvailas prie savo 
kvailybių. (2 Pt 2,22) 12 Kartais kvailas teikia daugiau 
vilties, negu žmogus, kuris laiko save išmintingų. (Pat 
3,7) 13 Tinginys baugina save: "Liūtas kelyje! Liūtė 
gatvėje!" (Pat 22,13) 14 Kaip durys sukasi ant vyrių, 
taip tinginys vartosi lovoje. (Pat 6,9-11) 15 Tinginys 
įkiša ranką į bliūdą, bet jam sunku ją pakelti prie bur- 
nos. (Pat 19,24) 16 Tinginys laiko save išmintingesniu 
už septynis kitus, kurie išmintingai kalba ir atsako. 17 
Kas įsikiša į kitų vaidus, kurie jo neliečia, elgiasi kaip 
tas, kuris prabėgantį šunį griebia už ausų. 18 Kaip be- 
protis, kuris šaudo ir žudo, 19 toks yra artimo apgavi- 
kas, kuris sako: "Aš tik juokavau". 20 Kai malkų nėra, 
gęsta ugnis; pašalinus kurstytoją, baigiasi ginčai. (Pat 
22,10) 21 Kaip gaunama iš anglių žarijos ir iš malkų 
ugnis, taip kurstytojas sukelia vaidus. (Pat 15,18) 22 

Kurstytojo žodžiai, kaip skanėstai, nuryjami. (Pat 18,8) 
23 Švelnios lūpos ir pikta širdis yra kaip sidabru ap- 
trauktas molinis indas. 24 Priešo klasta maskuojama 
malonia kalba. 25 Jei jis kalba maloniai, netikėk jam; jo 
širdyje yra septynios nedorybės. 26 Nors jis neapykan- 
13 užmaskuoja žodžiais, jo klasta paaiškės pasitarime. 
27 Kas kasa kitam duobę, pats į ją įkrinta. Akmuo, riti- 
namas ant kito, prispaudžia jį patį. (Ps 7 „16; Pam 10,8) 
28 Klastingas nekenčia savo aukų. Pataikūnas sukelia 
pražūtį. 


Niekšams, tinginiams ir klastotojams netinka gar- 
bė. Tokių reikia saugotis. Jie sulaukia blogos pabaigos. 


27 skyrius 
NESIGIRK IR NESIDIDŽIUOK 1-27 

1 Negirk rytdienos, nes nežinai ką ji tau neša. (Jok 
4,13-14) 2 Tegul kitas giria tave, o ne tu pats; svetimas, 
bet ne pats save. (2 Kor 10,12) 3 Akmuo ir smėlis yra 
sunkūs, bet kvailio pyktis yra sunkesnis už abu. 4 
Kerštas yra žiaurus, neapykanta nepažabojama, bet kas 
gali atsispirti pavydui? 5 Geriau yra viešas įspėjimas, 
negu slapta meilė. 6 Priešo pabučiavimas bjauresnis, 
negu ištikimo draugo įžeidimas«(Ps 141,5) 7 Sotus ir 
medaus nevalgo, o alkanam ir kartus daiktas yra saldus. 
8 Žmogus, palikęs savo tėvynę, yra kaip paukštis, iš- 
skridęs iš lizdo. 9 Draugo žodžiai ir nuoširdūs patari- 
mizi, kaip aliejai ir brangūs kvepalai, gaivina širdį; rū- 
pesčiai slegia sielą. 10 Neprarask savo ir tėvo draugo. 
Neiaimės dieną neprašyk brolio pagalbos. Kaimynas 
arti geriau, negu brolis toli. (Pat 14,20) 11 Mano sūnau, 
būk išmintingas! Pradžiuginsi mane ir aš galėsiu atsa- 
kyti tam, kuris šmeižia mane. 12 Protingas žmogus ma- 
to pavojų ir pasišalina, o neprityręs eina tiesiog į jį 17 
nukenčia. (Pat 21,29; 22,5) 13 Pasiimk iš jo rūbus, kaip 

užstatą, nes jis garantavo už kitą. (Pat 20,16) 14 Anksti 
rytą, viešas linkėjimas laimės, yra prakeikimas. 

15 Varvantis stogas lietingą dieną ir įkyri moteris 
yra panašūs. (Pat 19,13; 25,24) 16 Kas galėtų ją sulai- 
kyti? Ar galima sustabdyti vėją arba išlaikyti pilną saują 
aliejaus? 17 Geležis galanda geležį, o žmogus — žmo- 
gų. 18 Kas prižiūri figmedį, valgo jo vaisių, kas sąži- 
ningai tarnauja šeimininkui, sulaukia pagarbos. 19 Kaip 
vandenyje atsispindi veidas, taip žmogaus mintys — jo 
kalboje. 20 Kaip pragaras ir bedugnė niekados nepaso- 
tinami, taip žmogaus akys niekad nepasitenkina. (Pat 
30,15-16; Pam 1,8) 21 Sidabro ir aukso vertė nustato- 
ma liejykloje; žmogus taip pat gali būti įvertinamas. 22 
Nors sugrūstum kvailą, kaip piestoje grūdus, jo kvaily- 
bių nepašalinsi. 23 Prižiūrėk rūpestingai savo avis ir 
bandą, 24 nes turtas nepastovus; net ir tautos neišlieka 
amžinai (karūna). (1 Tim 6,7) 25 Kai šienas suvalytas, 
auga atolas. Kai žolė kalnuose surinkta, 26 tada avinėlių 
vilna naudojama apdarui ir už ožiukus perkami laukai. 
27 Ožkų pieno užteks maistui tau su šeima ir šeimynai 


išlaikyti. 


Čia išreikšti įvairiausi gyvenimo patarimai. 14 
skirsnelio mintis neaiški. Gal manyta perdėtas linkėji- 
mas tampa įkyriu? 


28 skyrius 
STROPUMAS TEIKIA PALAIMĄ, 

O TINGĖJIMAS — NEPASISEKIMUS 1-28 

1 Niekšas bėga niekam nevejant, o teisusis — kaip 
liūtas. 2 Esant krašte netvarkai, valdovai dažnai keičiasi; 
bet jei valdovai išmintingi ir sumanūs, tautos ilgai gy- 
vens. 3 Beturtis, skriaudžiantis beturtį, yra panašus į 
smarkų lietų, kuris viską sunaikina. 4 Kurie nesilaiko 
įstatymo, palaiko niekšus; kurie laikosi įstatymo, prieši- 
nasi jiems. (Ps 49,14) 5 Neišmanėliai nesupranta teisės, 

o kurie ieško Viešpaties, supranta. 6 Geresnis yra be- 
turtis, kuris laikosi dorovės, už turtuolį, einantį šunke- 
liais. (Pat 19,1) 7 Išmintingas sūnus laikosi įstatymo, o 
palaidūnų draugas yra gėda tėvui. 8 Sukrauti turtai nuo- 
šimčiais ir palūkanomis atiteks tokiam, kuris bus dos- 
nus beturčiui. (Pat 13,22) 9 Kas nevykdo įstatymo, to ir 
maldos Viešpats nemėgsta ir neišklauso. (Pat 21,27) 104 
Kas suvedžioja teisiuosius, pats nukentės, o nekaltieji 
paveldės jo gėrybes. 11 Turtuolis tariasi esąs išmintin- 
gas, bet sumanus beturtis įžvelgia jį. 12 Kai tiesieji 
viešpatauja, visi patenkinti; kai niekšai iškyla, žmonės 
slepiasi. (Pat 11,10-11) 13 Kas slepia savo nusikalti- 
mus, tam nesiseks, o kas prisipažįsta ir atsisako jų, 
gaus malonę. (Ps 32,3-5; 1 Jn 1,8-9) 14 Palaimintas 
žmogus, kuris klauso Viešpaties; užsispyrusio laukia 
vargas. 15 Blogas valdovas neturtingai tautai yra kaip 
riaumojantis liūtas ir alkanas lokys. 16 Neprotingas val- 
dovas griebiasi žiaurios priespaudos; teisingas — vieš- 
patauja ilgai. 17 Žmogus, susitepęs nekaltu krauju, bė- 
ga į mirtį; niekas tegul nepadeda jam. (1 M 4,14) 18 
Teisingasis sulaukia pagalbos; kas eina klaidingais ke- 
liais, įkrinta į duobę. 19 Kas dirba savo žemę, turės pa- 
kankamai maisto, o kas dykinėja — skurs. (Pat 6,6-11; 
10,4; 12,11) 20 Ištikimas sulauks palaimos, o kas sie- 
kia greitai praturtėti, nusikals. (Pat 20,21) 21 Būti šališ- 
kam — negerai, bet dėl duonos kąsnio nusikalsti irgi 
negerai. 22 Savanaudis siekia greitai praturtėti ir nenu- 
jaučia, kad skurdas jo laukia. (Pat 23,4; 1 Tim 6,9) 23 
Kas perspėja klystantį, greičiau susilauks iš jo palanku- 
mo, negu tas, kuris jam pataikauja liežuviu. 24 Kas api- 
+" "ia tėvą ar motiną ir mano, kad tai nėra nusikaltimas, 
yra didžiausias nusikaltėlis. (Mt 15,5) 25 Godus 
* nogus sukelia*vaidus, o, kas pasitiki Viešpačiu, yra 
prienkintas. 26 Žmogus, kuris pasitiki savo galvosena, 
1 sišmintingas; kūris elgiasi protingai, bus saugus. (Pat 
3,5) 27 Kas šelpia vargšus, nestokos, o kas užsimerkia 

ir jų nemato, bus keikiamas. (2 Kor 9,6,9) 28 Žmonės 
slepiasi, kai niekšai iškyla, bet kai jie griūva, teisieji lai- 
mingi. (Pat 29,2) 


Pareigingumas yra dorybė, kuri neša palaimą. Tas 
ypač pabrėžiama patarlėse. Niekšai visada daro kitiems 
daug skriaudų ir vargų, bet ir patys sau kenkia, susinai- 
kina. 


29 skyrius 
IŠMINTIS NEŠA PALAIMĄ, 

O NEIŠMANYMAS — SUNYKIMĄ 1-27 

1 Kas įspėtas atkakliai priešinasi, staiga puls ir ne- 
besikels. (Pat 15,10) 2 Kai teisieji valdo, tauta džiaugia- 
si, o kai niekšai valdo, — tauta dejuoja. (Pat 11,10) 3 
Kas myli išmintį, džiugina tėvą, o kas draugauja su pa- 
leistuvėmis, praranda turtą. (Lk 15,13) 4 Teisingai val- 
dydamas karalius pakelia krašto gerovę, o kuris ap- 
krauna mokesčiais, sunaikina jį. (Iz 32,7) 5 Kas patai- 
kauja artimui, spendžia pinkles sau. 6 Blogas žmogus 
įsipainioja nusikaltimuose, o teisusis gieda ir džiūgauja. 
7 Teisus žmogus žino beturčių teises, o niekšas nenori 
jų žinoti. 8 Kurstytojai sukelia mieste neramumus, o iš- 
mintingieji atstato ramybę. 9 Jei išmintingas susiginčija 
su kvailiu, kvailasis niršta, juokiasi ir nerimsta. (Mt 
11,17) 10 Kraujo trokštantis nekenčia nekaltų, o teisieji 
siekia juos išgelbėti. 11 Neišmanėlis rodo savo pyktį 
viešai, o išmintingasis susilaiko. (Pat 25,28; 12,23) 12 
Jei valdovas mėgsta pataikautojus, visi jo valdininkai 
bus niekšai. 13 Beturtį ir jo skriaudėją jungia vienas da- 
lykas — Viešpats abiem davė šviesą ir akis. 14 Kara- 
lius, kuris teisia beturtį teisingai, bus saugus ir jo sostas 
ilgai išsilaikys. (Pat 16,12) 15 Rykštė ir drausmė teikia 
išminties; vaikas sauvaliautojas daro motinai gėdą. (Pat 
22,15) 16 Niekšams valdant, nusikaltimų daugėja; tei- 
sieji matys jų žuvimą. (Ps 37,36) 17 Auklėk savo sūnų, 

tai jis bus tau palaima ir tavo širdis džiaugsis. (Pat 
23,13) 18 Kai pranašysčių nebėra, tauta sunyksta. Pa- 
laimintas, kas laikosi įstatymo. 19 Vergas supranta auk- 
lėjimo žodžius, bet jei jų nesilaiko, nieko nepadeda. 20 
Daugiau galima laukti iš neišmanėlio, negu iš tokio, ku- 
ris tuščiai kalba. (Pam 5,1-2; Jok 1,19) 21 Jei vergui 
duosi visko nuo mažens, — jis viską valdys. 22 Pik- 
čiurna sukelia vaidus, o karšto temperamento žmogus 
greitai nusikalsta. (Pat 15,18; 26,21) 23 Išdidumas pa- 
žemina žmogų, o nuolankumu įsigyjama pagarbos. (Mt. 
23,12; 1 Pt 5,5) 24 Kas draugauja su vagimi, kenkia 
pats sau; jis girdi teisėjo klausimus, bet neliudija teisin- 
gai. (3 M 5,1) 25 Kas klauso žmonių, suklumpa, kas 
pasitiki Viešpačiu — saugus. 26 Daugelis ieško valdo- 
vo palankumo, bet teisingumą nustato Viešpats. 27 
Niekšai nekenčia teisiųjų, o teisieji — niekšų. 


Patarlėse apie išmintį ir kvailystę labai daug saky- 
ta. Išmintis dažnai neša palaimą ir gerbūvį, o kvailystė 
— nelaimę, sunykimą. 


30 skyrius 
AGURO PATARLĖS 1-33 

1 Žodžiai Aguro, Jakio sūnaus iš Maso: "Dievas 
užmiršo mane, Dievas užmiršo mane; aš esu bejėgis. 2 
Esu nevertas vadintis žmogumi; 3 neturiu žmogiškos 
išminties nė supratimo apie Šventąjį." 4 Kas užžengė į 
dangų ir nusileido žemėn? Kas laiko vėjus savo ranko- 
se? Kas apsupa vandenynus marška? Kas nustatė že- 
mės ribas? Kuo vardu Jis ir Jo Sūnus, ar žinai? (Job 
38) 5 Kiekvienas Dievo Žodis yra tiesa; Jis yra skydas 
r.-7as, kurie Juo pasitiki. (Ps 12,7; 18,31) 6 Nieko ne- 
p.. Iek prie Jo Žodžių, nes Jis gali pareikalauti pasiteisi- 
nimo, ir tu liksi melagis. (5 M 4,2) 

7 Dviejų dalykų prašau, neatsisakyk, išpildyk pir- 
r a negu mirsiu. 8 Pašalink nuo manęs veidmainystę ir 

melą; neduok man turtų nei skurdo, tik suteik man, ko 
reikia pragyvenimui, (1 Tim 6,6-8; Mt 6,11) 9 kad, bū- 
damas viskuo pertekęs, nesakyčiau:*Kas man Vieš- 
pats?" Arba būdamas skurde, vogčiau ir Dievui nusi- 
kalsčiau. 10 Neskųsk tarno jo šeimininkui, kad jis ne- 
keiktų tavęs, ir tu nusikalstum. 

11 Yra tokių, kurie keikia tėvą ir nedėkingi moti- 
nai. 12 Laiko save švariais, bet nenusivalo purvo; (Pat 
20,9) 13 žvelgia į aukštybes išdidžiai. (Pat 21,4) 14 Jų 
dantys yra kardai ir peiliai, kuriais jie ėda vargšus kraš- 
te ir beturčius savo tarpe. 15 Siurbėlė turi dvi dukteris, 
kurios šaukia: "Duok man!" Trys dalykai yra nepaten- 
kinami, o ketvirtasis niekad nesako "Gana". 16 Miru- 
siųjų buveinė (šeolis), — nevaisinga moteris, žemė, ku- 
ri visada sugeria vandenį, ir ugnis; ji nesako: "Gana!" 
17 Tegul varnai slėnyje iškapoja akis tam, kuris tyčioja- 
si iš tėvo ir niekina motiną, (Pat 20,20) arba tegul ereliai 
sudrasko jį. 

18 Trys dalykai man nesuprantami, ketvirtasis vi- 
sai neaiškus: (Pat 6,16) 19 aro kelias padangėje, gyva- 
tės — ant uolos, laivo — jūroje ir vyro kelias su mote- 
rimi. 20 Toks yra kelias santuokos laužytojos; ji pasi- 
tenkina ir nusipraususi sako: "Nieko blogo nepada- 
riau". 21 Dėl trijų dalykų sudreba žemė, ketvirtojo ji ne- 
gali pakęsti: 22 kai vergas tampa karaliumi, kvailas tur- 
tingu, (Pam 10,6) 23 nemylima moteris išteka, o vergė 
užima šeimininkės vietą. 24 Keturi žemės gyvūnai yra 
maži, bet labai išmintingi: 25 skruzdės yra silpnos, ta- 
čiau jos vasaros metu prisirenka maisto; (Pat 6,6-8; 
10,5) 26 triušiai nestiprūs, tačiau išsikasa urvus uolose; 
27 skėriai neturi karaliaus, tačiau tvarkingai skrenda bū- 
riais; 28 driežus galima nuoga ranka sugauti, tačiau jie 
įeina į karaliaus rūmus. 29 Trys vaikšto išdidžiai, ket- 
virtasis žingsniuoja garbingai. 30 Liūtas, stipriausias 
žvėrių, jis nebijo nė vieno; 31 gaidys, ožys ir karalius 
— kiekvienas išdidus savo tautoje. 32 Jei buvai neiš- 

mintingas ir planavai neteisingu būdu iškilti, tylėk! 33 
Plakant grietinę (pieną) gaunamas sviestas; stipriai va- 
lant nosį, pasirodo kraujas; pykindamas kitą, pats turėsi 
bėdos. 


Kas buvo Aguras nežinome. Jis laiko save labai 
kukliu, mažai žinančiu. Viešpats yra didingas ir žmogui 
nesuprantamas. Kai kurias savo patarles jis išreiškia 
malda. 


31 skyrius 
MOTINOS PATARIMAS KARALIUI, 
DARBŠTI MOTERIS 1-31 

1 Motinos auklėjimo žodžiai sūnui Lemueliui, Ma- 
sos karaliui: 2 "Mano sūnau, ką galiu tau patarti? Mano 
sūnau, sūnau mano maldų? 3 Neeikvok savo jėgų ir 
turto moterims, kurios pražudo ir karalius. (5 M 17,17, 
1 Kar 11,1) 4 Lemueli, ne karaliams gerti vyną, ne val- 
dovams gerti svaiginančius gėrimus. (Pat 20,1) 5 Ger- 
dami vyną jie pamirštų vargšų teises ir iškraipytų įstaty- 
mus. 6 Duokite svaiginančius gėralus nelaimingiems ir 
vyną liūdinčioms sieloms. 7 Tegul jie geria ir užmiršta 
savo vargus ir skurdą. 8 Atverk savo burną nebylio rei- 
kalu ir gink apleistųjų teisę. 9 Teisk teisingai ir 
įgyvendink beturčių ir vargšų teise". 10 Kiekvienas. 
trokšta rasti dorą žmoną; ji yra daug vertingesnė už 
brangenybes. (Pat 12,4; 18,22) 11 Vyras pasitiki ir. 
džiaugiasi ja. 12 Visą gyvenimą ji daro vyrui tik gera. 
13 Darbas yra jai džiaugsmas. Ji dirba prie linų ir 
vilnų. 14 Ji parūpina maistą iš toli, lyg prekybininkų 
laivas. 15 Ji keliasi anksti rytą, paruošia maisto 
šeimai ir nurodo tarnaitėms darbą. 16 Ji parenka | 
lauką, ji nuperka ir savo rankomis ir santaupomis 
užveisia vynuogyną. 17 Ji yra darbšti ir tvarkinga, jos 
rūpestinga ranka.visur jaučiama. 18 Jos darbas yra 

vertingas; jos lempa negęsta naktį (dirba). 19 Jos 
rankos pirštai dirba prie verpstės ir prie audeklo. 20 
Ji maitina išalkusį ir sušelpia beturtį. 21 Ji sutinka 
žiemą pasiruošusi, visi jos namiškiai yra aprengti 
vilnoniais rūbais. 22 Ji prisigamina antklodžių, 
drobių ir margų drabužių. 23 Jos vyras yra žinomas 
pasitarimuose su krašto vyresniaisiais. 24 Ji audžia 
plonų drobių ir juostų ir parduoda pirkliams. (Apd 
9,39) 25 Ji yra stipri, gerbiama ir žiūri į ateitį ramiai; 
(Job 5,22; Mt 6,34) 26 kalba išmintingai ir draugiškai 
pamoko. 27 Ji prižiūri savo namus ir užsidirba sau 
duoną. 28 Jos vaikai vadina ją palaimintoji, ir jos 
vyras giria ją: 29 "Yra daug garbingų moterų, bet tu 
viršiji jas visas!" 30 Žavumas ir grožis pracina, bet 
tikinti žmona yra vertingiausia. 31 Įvertinkite visus 
jos darbus, jos darbai tegul giria ją. (Pat 11,22) 


Motina moko savo sūnų, karalių Lemuelį, susilai- 
kyti nuo nepadorių moterų ir vyno. Tai gali sunaikinti 
jo sveikatą ir aiškią galvoseną. 

Patarlių knyga baigiama puikiu eilėraščiu darbščiai, 
dorai, išmintingai moteriai pagerbti. Eilėraštis yra alfa- 
betinis. Kiekvienas skirsnelis pradedamas raide alfabe- 
tinės eilės. 

Kas buvo Lemuelis nežinome. Kai kas mano, jog 
jis buvo Saliamono antras vardas. 

PAMOKSLININKO KNYGA 

Pamokslininkas sako susirinkusiems kalbas — pa- 
mokslus. Šios knygos autoriumi laikomas karalius Sa- 
liamonas; karaliaus Dovydo sūnus. Knygoje pasakyta, 
kad autorius buvęs Jeruzalės karalius, bet jo vardas ne- 
minimas. Iš visų Jeruzalėje viešpatavusių karalių ge- 
riaustai knygos autoriumi tinka Saliamonas. Daugelio 
Šventojo Rašto aiškintojų nuomonė yra, kad knygos 
autorius nežinomas. . 

Knygos bendra tema yra "tuštybių tuštybė". Jei au- 
torius yra Dovydo sūnus Saliamonas, tai nuostabu! 
Dovydas labai daug vargo, o gyvenimą matė šviesų; 
garbino Dievą su džiaugsmu. Jo sūnus Saliamonas var- 
go nematė, turėjo visus gyvenimo patogumus, valdė ra- 
miai, su kaimynais gyveno taikingai — nekariavo. Jis 
buvo labai išmintingas, o į gyvenimą žiūrėjo kaip į "tuš- 
tybių tuštybę". Jis patarė žmonėms būti sąžiningais, at- 
likti pareigas tinkamai,būti Dievui dėkingiems. Žmogus 
privalės duoti Dievui apyskaitą už gera ir bloga 12,14. 

Knygoje yra daug panašių išsireiškimų į patarlių 
knygos posakius; todėl padalinti knygą į skirtingos 
minties skyrius neįmanoma. 

PAMOKSLININKO KNYGA 
1 skyrius 
ŽEMIŠKOS VERTYBĖS 1-18 

1 Dovydo sūnaus, pamokslininko, kuris buvo Je- 
ruzalės karalius, posakiai. 2 "Tuštybė tuštybių", sako 
pamokslininkas. "Viskas yra bevertė tuštybė, viskas be 
prasmės". 3 Kokia nauda žmogui iš viso jo vargo, kurį 
jis turi pasaulyje. (Pam 2,22) 4 Viena karta praeina, kita 
— ateina, o žemė lieka amžinai. (Ps 90,3) 5 Saulė teka, 
leidžiasi ir skuba į vietą, iš kur ji užtekėjo. 6 Vėjas pu- 
čia į pietus ir pasisuka į šiaurę; pučia šen ir ten,-eina ap- 
linkui, ir vėl grįžta į vietą, iš kur išėjo. 7 Visos upės te- 
ka į jūrą, bet joje vandens nedaugėja. Visas vanduo 
grįžta atgal iš kur ištekėjo. 8 Viskas yra darbas ir var- 
gas, kurį negalima išpasakoti. Akys visuomet stebės, 
ausys visados girdės. (Ps 90,10) 9 Kas buvo, tas vėl 
bus; kas įvyko, tas vėl įvyks. Nieko naujo nebus pasau- 
lyje. 10 Ar yra kas, kad būtų galima sakyti: "Žiūrėk, 
kas įvyko!" Tas jau buvo senaisiais laikais, prieš mus. 
11 Praeities įvykiai užmirštami, bet ir vėliau būsiančių 
nebeatsimins tie, kurie vėliau gyvens. 

12 Aš, pamokslininkas, buvau Izraelio karalius Je- 
ruzalėje. 13 Aš ryžausi stebėti ir tyrinėti išmintimi visa, 
kas darosi šiame pasaulyje. Kokį sunkų uždavinį Die- 
vas davė spręsti žmonių vaikams? 14 Aš mačiau viską, 
kas darosi šioje žemėje, ir supratau, kad tai tuštybė ir 
beprasmis vėjo gaudymas. 15 Kas kreiva, negalima iš- 
tiesinti, ir ko nėra, negalima suskaičiuoti. (Pam 7,13) 16 
Aš galvojau, kad esu įsigijęs didesnę išmintį už visus, 
prieš mane buvusius Jeruzalėje, daugiau išmokęs ir su- 
žinojęs. 17 Aš dėjau pastangas suprasti, kas yra išmin- 
tis ir kas kvailybė, bet patyriau, kad tai tik vėjo gaudy- 
mas. (Pam 2,12; 7,25) 18 Kur yra daug išminties, ten 
yra ir daug sielvarto; kuo daugiau išminties, tuo dau-“ 
giau kančių. 

Nesvarbu kas išreiškė poezijoje šias gilias gyveni- 
mo tikrovės mintis — karalius Saliamonas, ar kitas iš- 
minčius. Jis pažino gyvenimą pilnai, žinojo iš patyrimo 
kas yra kvailystė, išmintis, galia, turtai, garbė, laimė, 
grožis .. . Jo laiku nebuvo jam lygaus išmintimi ir ga- 
lia. O po jo mirties tuojau sunyko jo valdyta valstybė. 

Išreikštos poezijoje mintys rodo autoriaus didelius 
sugebėjimus — išmintį. Jis stebėjo gyvenimą ir svarstė 
jo prasmę. Gyvenančios kartos gyvenimas yra trumpas; 
po jos sekanti karta irgi trumpai gyvens. Taip karta po 
kartos keičiasi. O žemė, žmonių gyvenama vieta, yra 
pastovi. Bet ir apie ją pasakyta — ji nėra amžina. (Mt 
24,35; 2 Pt 3,7; Apr 21,1) Saulė greit skrieja, bet vis 
tuo pačiu keliu; vėjas pučia į visas puses, bet vis tas 
pats; vanduo upėmis skuba į jūrą, bet jūra netampa pil- 
nesnė. Pasaulyje nėra nieko naujo, vis tas pats kartojasi. 
Mūsų laikais technika pasiekė aukšto lygio įvairiausių 
išradimų. Mes gyvename atomo amžiuje! Taip, bet 
koks pats žmogus, koks jo gyvenimas? Žmogus gims- 
ta, gyvena, džiaugiasi ... Bet kiek jis vargsta ir kenčia! 
Jis vis dar maitinasi pasikartojančiu kas metais derliu- 
mi. O asmeniška, valstybių ir tautų raida ar ne taip 
kartojasi kaip anksčiau taikos sutartys, pasitarimai, ka- 
rai... 
Autorius ryžtingai siekė išminties. Jis ją įsigijo di- 
delėmis pastangomis ir vargu. Ir kas iš to? Siekti išmin- 
ties — Žmogaus prigimtis, įdiegta Dievo. Išmintis yra 
didinga, brangi. Ne tik jai pasiekti reikia daug pastangų, 
bet kur yra daugiau išminties, ten yra ir daugiau rūpes- 
čių. Su pažinimu ir žinojimu ateina ir kentėjimai. Tad ar 
visi siekimai nėra lyg vėjo gaudymas? Kas daugiau su- 
pranta, tas daugiau vargsta ir kenčia! 

2 skyrius 

PRAMOGOS — BEVERTĖ TUŠTYBĖ 1-26 

1 Galvojau sau: "pramogausiu, linksminsiuos ir 
bandysiu nustatyti kas yra malonumas." Bet ir tai buvo 
bevertė tuštybė. 2 Apie juoką pasakiau — durnystė, o 
apie pramogas — kokia nauda iš jų? 3 Aš lepinau ir 
linksminau savo kūną vynu, o mintimis siekiau išmin- 
ties, — suprasti, kas yra durnystė, kas tiktų žmonių vai- 
kams, gyvenantiems taip trumpai žemėje. (Pat 31,4) 4 
Aš ėmiausi didelių darbų, pasistačiau namų, užsiveisiau 
vynuogynų, 5 sodų, parkų ir prisodinau juose įvairiau- 
sių vaismedžių. 6 Pasidariau tvenkinių ir jų vandeniu 
laisčiau miško žaliuojančius medžius. 7 Pirkau vergų ir 
vergių; turėjau ir savo namuose gimusių vergių; laikiau 
dideles bandas raguočių ir avių, didesnes negu prieš 
mane gyvenusieji Jeruzalėje. 8 Aš įsigijau sidabro, auk- 
so ir kitų turtų, kaip karaliams ir kraštams tinka; pasirū- 
pinau giesmininkų ir giesmininkių; turėjau daug mote- 
rų, kaip vyrai mėgsta. 9 Aš tapau didesnis ir garsesnis 
už visus, prieš mane gyvenusius Jeruzalėje — buvau 
išmintingas. (1 Kar 10,23) 10 Ką mano akys regėjo, 
viską sau leidau; pramogavau kiek širdis geidė, džiau- 
giausi savo darbais; tai buvo atlyginimas už mano var- 
gą. 11 Aš apsvarsčiau visus savo darbus ir vargą — 
viskas buvo beprasmė tuštybė ir vėjo gaudymas, tuo 
nepasiekiau jokios naudos šiame gyvenime. (Pam 1,14) 
12 Aš svarsčiau ir ieškojau skirtumo tarp išminties, 
kvailystės ir pykčio. Ką darys Žmogus, paveldėjęs ka- 
raliaus sostą? Tą patį,ką ir kiti darė. (Pam 1,17) 13 Su- 
pratau, kad išmintis yra vertesnė už kvailystę tiek, kiek 
šviesa už tamsą. 14 Išmintingas turi akis, o neišmanėlis 
vaikščioja tamsoje. Supratau, kad abiejų laukia toks pat 
likimas. (Pat 17,24) 15 Tada galvodamas, — jei neiš- 
manėlio likimas yra toks pat kaip mano, tai kodėl aš sie- , 
kiu išminties? Supratau, kad ir čia yra beprasmė tušty- 
bė. 16 Išmintingo ir neišmanėlio neatsimins ateityje; 

vieną ir antrą užmirš būsiančios kartos. Išmintingas 
miršta lygiai, kaip neišmanėlis. (Ps 49,11) 17 Gyveni- 
mas man įgriso; man nepatinka, kas darosi šiame pa- 
saulyje; viskas beprasmė tuštybė ir vėjo gaudymas. 18 
Visas mano darbas ir vargas šioje žemėje yra man be- 
vertis, nes turėsiu viską palikti žmogui, kuris valdys po 
manėš. (Ps 39,7) 19 Kas žino, ar jis bus išmintingas, ar 
bukaprotis? Jis valdys visą mano palikimą, dėl kurio 
vargau, naudodamas savo išmintį, visą gyvenimą. Ir tai 
yra bevertė tuštybė. 20 Gailėjausi įdėjęs tiek darbo ir 
vargo šiame pasaulyje. 21 Žmogus, kuris dirbo išmin- 
tingai, protingai ir nagingai, turės viską palikti kitam, 
kuris niekuo neprisidėjo. Tai yra beprasmis darbas ir 
vargas. 22 Kokia nauda žmogui dirbti ir vargti pasauly- 
je? 23 Visas jo gyvenimas pilnas vargo, sielvarto ir 
kančių; net naktį jis neturi ramybės, o viskas veltui. 24 
Žmogui nieko nėra vertingesnio, kaip valgyti, gerti ir 
džiaugtis savo darbu. Aš supratau, kad visa tai ateina iš 
Dievo rankų. (Pam 3,12,22; 5,17; 8,15; 9,7) 25 Ar kas 
be Jo gali valgyti ir būti linksmas? 26 Žmogui, kuris 
Jam patinka, Jis teikia išmintį, supratimą ir džiaugsmą, 
bet nusidėjėlis vargsta ir dirba, o viskas atitenka tam, 
kuris patinka Dievui. Tas irgi nesuprantama žmogui, 
lyg tuštybė ir vėjo gaudymas. (Pat 13,22; 28,8) 


Nedaug yra žmonių pasaulyje, kurie gali turėti ką 
tik nori, kaip Saliamonas. Žmogaus prigimtis yra linkus 
į pramogas, išmintį, darbą, turtą, garbę ir t.t. Bet ar 
žmogus yra patenkintas tuo, ką jis pasiekia? Saliamonas 
nebuvo patenkintas tuo,ką jis pasiekė. Jo galutinė patir- 
tis, išvada ir patarimas buvo siekti Dievo. Tikrą pasiten- 
kinimą žmogus randa Dievo palaimoje. Be Dievo palai- 
mos, be sąžinės ramybės, žmogus net negali skaniai pa- 
valgyti. Visa ką doras, tikintis žmogus pasiekia ir turi 
yra Dievo palaima. Kvailiai ir niekšai, nors turėtų turtų 
ir galios bei garbės, neturi ramybės. 

3 skyrius 
VISKAM YRA LAIKAS 1-22 

1 Viskam yra laikas šiame pasaulyje. (Pam 8,6) 2 
Yra laikas gimti ir mirti, sodinti ir rauti, kas pasodinta. 
3 Yra laikas žudyti ir gydyti, griauti ir statyti. 4 Yra lai- 
kas verkti ir juoktis, liūdėti ir dainuoti. 5 Yra laikas 
mėtyti akmenis ir juos vėl surinkti, glamonėti ir susilai- 
kyti nuo glamonėjimo. 6 Yra laikas rasti ir pamesti,-lai- 
kyti ir išmesti. 7 Yra laikas ardyti ir susiūti, tylėti ir kal- 
bėti. 8 Yra laikas mylėti ir nekęsti, laikas karui ir taikai. 
9 Koks tikslas žmogui dirbti ir vargti? 10 Aš stebėjau 
darbus, kuriuos Dievas paliko žmonių vaikams. 11 Jis 
skirtu laiku viską gražiai padarė. Jis įdiegė žmogui am- 
žinybės supratimą; deja — Žmogus nesuvokia ką Die- 
vas darė, daro ir darys. (Pam 8,17) 12 Aš supratau, kad 
žmonėms nėra nieko geresnio, kaip linksmintis ir gėrė- 
tis gyvenimu. (Pam 2,24) 13 Tai yra Dievo dovana, kad 
žmogus valgo, geria ir pasitenkina savo darbu. 14 Aš 
žinau, kad visa, ką Dievas daro, tobula yra, nieko nega- 
lima nei pridėti, nei atimti. Dievas daro taip, kad žmo- 
nės Jį garbintų. 15 Kas yra, jau buvo, o kas bus, jau se- 
niau yra buvę. Dievas pakartoja praeitį. 

16 Aš supratau, kad anksčiau pasaulyje vietoje tei- 
sės ir tiesos buvo neteisybė ir nusikaltimai, 17 kad Die- 
vas teis teisųjį ir nusidėjėlį, nes Jis paskyrė laiką kiek- 
vienam veiksmui ir darbui. (Pam 12,14) 18 Aš nusta- 
čiau, kad Dievas bando žmones ir leidžia jiems suprasti, 
kad jie niekas kitas, tik gyvuliai. 19 Žmonių likimas yra 
tas pats kaip.gyvulių; kaip vieni, taip ir kiti miršta, visi 
vienodai kvėpuoja. Žmogus nėra pranašesnis už gyvu- 
lius; gyvenimas beprasmis. (Ps 49,13,21) 20 Visi eina į 
vieną vietą; visi yra iš dulkių ir vėl pavirs dulkėmis. (1 
M 3,19) 21 Kas žino, ar žmogaus dvasia eina aukštyn, 
o gyvulių eina žemyn — į žemę? (Pam 12,7) 22 Aš taip 
supratau, kad žmogui nėra nieko geresnio, kaip džiaug- 

tis savo darbu ir jo vaisiais, nes tai yra jo dalia. Negali- 
ma nustatyti, kas bus po mirties. 


Pasaulyje viskas kinta, juda. Kai kas priklauso nuo 
Žmogaus ir jis gali pakeisti. Daugelis darbų ir įvykių 
priklauso nuo Dievo; žmogus gali juos stebėti, bet ne- 
gali jų eigos nei pagreitinti, nei sulaikyti. 

Kai kurie valdovai ir teisėjai turi galią teisti teisin- 
gai, bet kartais teisę iškreipia — teisia šališkai. Juos teis 
Dievas ir kiekvienam atlygins pagal jų darbus. 

Pamokslininkas stebėjo žmones ir gyvulius. Jis 
matė daug panašumo tarp jų. Jie panašiai gimsta, gyve- 
na, kvėpuoja, miršta, pavirsta dulkėmis. Taip yra su jų 
kūnais. Bet kaip yra su jų dvasia? Pamokslininkui atro- 
dė, kad yra skirtumas tarp jų, bet jis nesuprato koks. 
Senajame Testamente kai kur minėta apie žmogaus ne- 
marią dvasią, kuri po žmogaus mirties eina į mirusiųjų 
buveinę — šeolį. Taipgi buvo kalbama apie mirusių 
prikėlimą. Kad žmogaus dvasia po mirties negyva ir ne- 
bus kūnų prikėlimo, nėra Senojo Testamento mokymas, 
bet graikų filosofija. Ta graikų filosofija tikėjo žydai sa- 
dukiejai. Jėzaus laikais žydai bendrai tikėjo dvasių gy- 
venimą ir kūnų prikėlimą. Pats žmogus nieko nežino ir 
negali patirti apie pomirtinį gyvenimą. Bet Dievas apie 
tai žmonėms apreiškė. Jėzus ir Jo apaštalai apie tai aiš- 
kiai kalbėjo — mokė. - 

Pamokslininkas suvokė, kad žmogui šiame gyve- 
nime yra geriausia pasitikėti Dievu, sąžiningai atlikti pa- 
reigas, džiaugtis savo darbu. 


4 skyrius 
VARGŠAS NETURI VILTIES, DARBŠTUS 
RAMYBĖS 1-17 
1 Aš mačiau.ir supratau skriaudas ir vargus, kurie 
vyksta šiame pasaulyje. Matome ašaras prispaustųjų, ir 
niekas jų nepaguodžia. Skriaudėjai galingi, o ramintojų 

nėra. 2 Aš laikiau, kad mirusieji laimingesni už gyvuo- 
sius. (Job 3,11) 3 Laimingiausias visų būtų dar negi- 
męs, nes jis dar nematė tų blogybių, kurios vyksta pa- 
saulyje. (Pam 6,3) 

4 Toliau stebėjau žmonių darbą ir jų lenktyniavi- 
mą, kaip jie varžėsi vienas su kitu dėl pirmenybės. Tai 
irgi tuštybė ir vėjo gaudymas. 5 Nerūpestingasis sėdi, 
sudėjęs rankas, ir maitinasi tuo, ką turi. (Pat 6,10) 6 
Geriau turėti saują ir džiaugtis, negu pilnas rieškučias 
vargstant, gaudant vėjus. (Pat 15,16) 7 Pastebėjau dar 
vieną beprasmę tuštybę, — vėjo gaudymą. (Pam 2,12) 
8 Vienišas žmogus, neturįs nei sūnaus, nei brolio, 
vargsta be galo; jo akys geidžia turtų. Jam nekyla klau- 
simas: kodėl aš dirbu, vargstu, atsisakau visų patogu- 
mų? Juk tai yra tuštybė ir bereikalingas vargas! 

9 Dviese geriau gyventi negu vienam; jiedu gali 
pasinaudoti savo darbo vaisiais; 10 jei vienas griūtų, ki- 
tas jį pakeltų. Vargas vienam! Jei jis griūva, kas jį pa- 
kels? 11 Jei dviese miega, vienas kitą šildo. Bet kaip 
sušils vienas? 12 Jei vienas užpuolamas, kas jam pagel- 
bės? O du gali gintis. Trilinką virvę sunku pertraukti. 

13 Geriau, kad neturtingas, bet išmintingas jaunuo- 
lis išėjęs iš kalėjimo užimtų sostą, 14 negu senas kvai- 
las karalius, kuris nepriima patarimų. (1 M 41,14) 15 
Aš galvojau apie žmones, gyvenančius pasaulyje, ir tą 
jaunuolį, kuris užims karaliaus vietą. 16 Buvo begalinis 
žmonių skaičius, kuriems jis vadovavo. Bet vėliau atė- 
jusieji nesidžiaugė tuo, ką jis vadovaudamas buvo pa- 
daręs. Ir tas yra bevertė tuštybė ir vėjo gaudymas. (Pam 
1,14) 17 Eik atsargiai į Dievo namus ir būk pasirengęs 
klausyti. Tas bus geriau negu neišmanėlių auka; jie net 
nežino, kad jie daro pikta. (1 Sam 15,22) 


Ką autorius pastebėjo žmonių gyvenime ir pats 
pergyveno, tą jis užrašė. Jis matė daug vargšų, kuriuos 
galingesni išnaudojo, bet nė vienas nedėjo pastangų 

juos gelbėti. Iš viso ar yra galimybė jiems padėti, juos 
gelbėti? Juk ir mūsų laikais yra milijonai tremtinių kon- 
centracijos ir žudymo stovyklose! Autoriaus išvada: lai- 
mingi mirusieji, dar laimingesni negimę. Jie nežino 
kankinių vargo. Gabūs ir nagingi darbininkai bei įmo- 
nių vedėjai sutinka nelaimę — konkurenciją! Ak, kiek 
daug konkurencija vargina ir suvargina! 

Kiek vienišų žmonių vargsta! Yra ir tokių, kurie 
neieško draugystės, o siekia turtų, nors visai neturi kam 
juos palikti. JAV skaitoma apie dešimt milijonų našlių. 
O kiek kitokiu būdu yra vienišų? Autorius pataria siekti 
draugsytės, padėti vienas kitam. 

Autorius matė niekšų valdovų, kurie nepriėmė ge- 
rų patarimų. Jis matė vargšus ir net kalinius tampančiais 
karaliais, dorus žmones pasiekusius galios, tampančiais 
tironais. Ir mūsų laikais yra kai ko panašaus. 

Autorius matė ir einančius žmones į pamaldas. Jis 
patarė pamaldose būti atsargiems, klausytis ir suprasti, 
nes ir bažnyčioje galima nusikalsti, duodama auka gali 
tapti nuodėme! 


5 skyrius “ 

TURTAI NENEŠA LAIMĖS 1-19 

1 Pagalvok prieš kalbėdamas su Dievu ir nevartok 
nereikalingų žodžių, nes Dievas yra danguje, o tu žemė- 
je. (Job 1,19) 2 Kai daug darbo, apie jį sapnuojame. 
Neišmanėlis pasirodo savo žodžiais. (Pam 10,14; Pat 
10,19) 3 Kai padarai įžadą Dievui, įvykdyk jį nedelsda- 
mas, nes Jis nemėgsta tuščių pažadų. (5 M 23,22) 4 
Geriau nežadėti, negu pažadėjus neįvykdyti. 5 Nenusi- 
kalsk savo kalba. Nesakyk pasiuntiniui girdint, kad taip 
+ sakei nepagdlvojęs, kad Dievas dėl tavo žodžių nesu- 
„„aikintų tavo darbo. (Mal 2,7) 6 Sapnai sukelia daug 
*1ščių žodžių. Pasitikėk Dievu ir garbink Jį. 7 Jei krašto 
"„aldžia vargšą skriaudžia ir laužo jo teisę, nesistebėk, 
nes aukštą valdininką stebi aukštesnis už jį, o tuodu turi 

dar aukštesnį. 8 Iš laukų yra gaunamas pelnas, jei kara- 
liaus žemė bus gerai dirbama. 9 Kas siekia pinigų, nie- 
kad nepasitenkins turimais; kas siekia turtų, nepasiten- 
kins tuo, ką turi; tai beprasmis siekis. (Pat 28,22) 10 
Kur daug gėrybių, ten ir daug valgančiųjų. Tad kokia 
nauda yra savininkui iš turtų? Nebent ta, kad jis mato 
juos savo akimis. 11 Darbininkas, daugiau ar mažiau 
pavalgęs, saldžiai miega, o turtuoliui jo turtai neleidžia 
miegoti. 12 Dar ir kitą blogybę pastebėjau pasaulyje; 
turtai ir gėrybės gali savininkui atnešti nelaimių. 13 Jie 
gali žūti nelaimingu atveju, o tavo sūnus nieko negaus. 
14 Kaip j jis gimė nuogas, taip jis nuogas ir išeis, — nie- 
ko nepasiims. (Job 1,21; Ps.49,18) 15 Tai yra skaudi 
blogybė; kaip jis atėjo, taip ir išeis. Kokia jam nauda iš 
jo turtų ir darbų? Viskas veltui. 16 Visą savo gyvenimą 
jis vargo, krimtosi, sirgo ir buvo nepatenkintas (buvo 
tamsoje). 

17 Žmogui naudingiausia yra: valgyti, gerti ir būti 
patenkintam savo darbu, kurį jam Dievas paskyrė dirbti 
visą jo amžių. Tai yra jo galia. (Pam 2,24; Pat 15,15) 18 
Kiekvienas žmogus, kuriam Dievas suteikė turto ir 10- 
bių, tepasitenkina ir džiaugiasi jais, atlikdamas savo 
darbus. Tai Dievo dovana jam. 19 Dirbdamas jis netu- 
rės laiko galvoti apie savo gyvenimą; Dievas džiugina 
jo širdį darbais. 


Žmogus nieko negali įsakyti Dievui, o tik Jo klau- 
syti. Visur ir visada yra naudinga gerai apgalvoti ką sa- 
kai. Juo labiau tai reikia daryti Dievo akivaizdoje. Ne- 
pažadėk Dievui ko negali įvykdyti. Dievas yra visų vy- 
riausias. Jam yra atsakingas kiekvienas. 

Apie turtų pavojingumą Šventasis Raštas daugely- 
je vietų įspėja. Taip ir čia pamokslininkas sako. Kas 
turtų siekia, visada nori jų daugiau. Kas daugiau turtų 
sukaupia — turi ir daugiau išlaidų. Turtai kartais neša 


nelaimę. Turtuoliai dažnai net naktį negali ramiai mie- 
pR---- - 

goti. Turtai neramiame pasaulyje dažnai žūna. O jei kas 
turtus išlaiko iki savo mirties, mirdamas palieka juos. 
Tikras, pastovus turtas ir džiaugsmas yra Dievas. Kas 
šį turtą turi — pasitenkina. 


6 skyrius 

TURTAI IR GARBĖ YRA TUŠTYBĖ 1-12 

1 Pastebėjau kitą blogybę pasaulyje, kuri labai sle- 
gia žmogų. 2 Kai kam Dievas duoda turtų, lobių ir ga- 
lios. Jis visko turi, ko širdis geidžia, bet jis neturi pro- 
gos tuo pasinaudoti, — svetimas naudojasi juo. Tai yra 
tuštybė ir net.isybė. (Pam 2,18) 3 Jei žmogui gimtų 
šimtas vaikų ir jis gyventų daug metų, bet nematytų nie- 
ko gero šiame gyvenime ir neturėtų net tinkamo palai- 
dojimo, esu tikras, kad negyvas gimęs kūdikis yra lai- 
mingesnis už jį. 4 Jis atėjo į beprasmį gyvenimą ir nuei- 
na į tamsą; jo vardą uždengia tamsa. 5 Kas nematė sau- 
lės ir nieko nežino, tas ramesnis už žmogų, 6 kuris gy- 
ventų žemėje du tūkstančius metų, bet nesinaudotų gė- 
rybėmis; visi eina į tą pačią vietą. 7 Žmogus dirba tik 
savo kūnui, bet jo siela nepatenkinta. 8 Kuo išmintinga- 
sis pranašesnis už kvailą? Kokia nauda beturčiui, kuris 
žino, kaip gyventi? 9 Geriau turėti, ką akys mato, negu 
mintimis klajoti; bet ir tai yra bevertė tuštybė ir vėjo 
gaudymas. 10 Visa kas yra, buvo jau seniai sukurta, 
vardu pavadinta ir nustatyta, kas yra žmogus, ir kad jis 
negali imtynių laimėti su stipresniu. 11 Kur daug žo- 
džių, ten ir daug tuštybės. Kokia nauda 1š to žmogui? 
12 Kas žino, kas žmogaus gyvenime naudinga? Jo gy- 
venimas yra nereikšmingas, jis prabėga kaip šešėlis. 
Kas gali pasakyti, kas bus pasaulyje po jo? (1 Ch 
. 29,15; Ps 90,5) 


Turtai ir garbė yra Dievo dovana. Kartais žmogus 
tą turi, bet negali tuo pasinaudoti. Daugelis turtuolių net 
negali valgyti ką nori. Niekšai aukštas vietas užimą kei- 

kiami ir, jiems mirus, jie niekinami. Be tikėjimo Dievą 
ir teisingo gyvenimo, žmogaus dvasia nėra patenkinta. 
Jei žmogus turėtų didelę šeimą ir ilgai gyventų, kiek nė 
vienas negyveno, jis neturės ramybės ir palaimos be 
Dievo. Negyvas gimęs kūdikis, kuris iš viso nematė 
saulės šviesos, gali būti laimingesnis už didžiūną tur- 
tuolį. Beturtis, vargšas, tikįs ir teisingai gyvenąs, gali 
būti didele palaima kaimynams ir artimiesiems bei pats 
turėti dievišką ramybę ir palaimą. 

Silpnesnis negali ginčytis sų galingesniu, juo ma- 
žiau su Dievu. Žmogui dažnai vargai ir nelaimės išeina į 
gerą. Mes nežinome ką sutiksime šiame gyvenime, juo 
mažiau žinome kas bus po mūsų. 


7 skyrius 
KLAIDŽIOJIMAS IR KALTĖ 1-29 

1 Geriau yra geras vardas negu brangus tepalas; 
geresnė yra mirties negu gimimo diena. (Pat 22,1) 2 
Naudingiau eiti į gedulo negu įpuotos namus; liūdesys 
primena žmonėms mirtį ir jie susimąsto. 3 Verčiau yra 
liūdėti negu juoktis, nes liūdesys tobulina širdį. 4 Iš- 
mintingųjų širdis yra gedulo namuose, o neišmanėlių 
— linksmybės namuose. 5 Geriau yra išgirsti išmintin- 
go barimą, negu klausytis kvailiųjų giedojimo. 6 Neiš- 
manėlio juokas yra, kaip degančių erškėčių spraksėji- 
mas po puodu. Ir tai yra tuštybė. 7 Priespauda padaro ir 
išmintingą kvailu, o kyšiai pagadina žmogų. 8 Pabaiga 
geriau negu pradžia; kantrumas geriau negu išdidumas. . 
9 Pažabok savo pyktį,nes pyktis yra neišmanėlio ypaty- 
bė. (Jok 1,19) 10 Neklausk, kodėl seniau buvo geriau 
negu dabar? Tai neišmintingas klausimas. 11 Geriau. 
yra užsidirbti negu paveldėti. Pirmenybė yra tiefas, ku- 
rie mato Saulę. 12 Išmintis yra tokia pat apsauga, kaip 
pinigai; tik išmintis apsaugo ir tavo gyvybę. (Pat 3,2) 
13 Pažvelk į Dievo darbus! Kas galėtų ištiesinti tą, ką 
Jis padarė kreivu? (Pam 1,15) 14 Laimingą dieną džiau- 

* kis; o nelaimėje susimąstyk. Dievas padarė vieną ir kitą, 
"kad.žmogus nežinotų kas jo laukia. (Pam 8,14; Ps 
73;12-13) 15“"Mano bevertis gyveniinas parodė, kad tei- 
susis žūva, laikydamasis tiesos, o niekšas ilgai gyvena, 
darydamas pikta. 16 Nebūk perdaug teisus nė perdaug 
išmintingas; nepakenk pats sau. 17 Nebūk blogas nė 
kvailas, kad nemirtum prieš laiką; 18 kas myli ir bijo 
Dievo, susilaiko nuo viso to: geriausia yra vengti vieno 
ir kito. 19 Išmintingas yra galingesnis už dešimt galiū- 
nų. 20 Nėra žemėje nė vieno, kuris visad gera darytų ir 
niekad nenusikalstų. (Ps 14,3) 21 Nekreipk dėmesio į 
visas*Žmonių kalbas; kartais išgirsi ir savo tarną tave 
keikiant, 22 nes ir tu esi keikęs kitus. 23 Aš viską: iš- 
reintingai tyrinėjau ir galvojau, kad būsiu išmintinges- 
nis, bet toli gražu — nebuvau. 24 Visa tai yra nepasie- 
kiama. Kas visa tai ištirs? 25 Aš galvojau, tyrinėjau ir 
norėjau aiškiai suprasti, kas yra niekšybė ir neišmany- 
mas. 26 Aš supratau, kad kartesnė už mirtį yra moteris, 
kurios širdyje yra spąstai ir tinklas, o rankose — vir- 
vės: Kas patinka Dievui, tas išsprunka iš jos; bet nusi- 
dėjėlį ji sugauna. (Pat 2,16-22) 27 Aš supratau, sako 
pamokslininkas, palyginęs vieną dalyką su kitu, ir ra- 
dau atsakymą. 28 Pakartodamas siekiau kito dalyko at- 
sakymo; suradau vieną vyrą iš tūksiančio, bet moters 
nezadau nė vienos. 29 Štai ką aš patyriau: Dievas sukū- 
rė visus žmones teisius, bet jie patys pasisavino daug 
diėbtino blogio. (Pat 2,7) 


Šiame skyriuje yra daug temų. Kiekvieną būtų ga- 
Ima plačiai gvildėnti. Tą tedaro kiekvienas pagal savo 
išmintį. Pamokslininkas pabaigoje skyriaus tikina, kad 
visež gero, kokį Dievas sukūrė, žmogaus ira. Žmogus 
gyvenime daug ką pakei:ė, nutolo nuo Dievo paskirties, 
klydėgnusidėjo. 

Pamokslininkas išsireiškia geriau apie vyrus negu 
apiė.moteris: Jei pamokslininkas buvo karalius Salia- 


73 Pam 8,1 


monas, tai jis labai klydo; ne vieną prieš šimtą, bet vie- 
ną prieš tūkstantį kartų. Viešpats sukūrė vieną vyrą ir 
vieną moterį. O „Saliamonas tur urėjo 1000 moterų — 
gūs. Mokslo, psichologų požiūriu, moteris yra vertesnė 
už vyrą. Ji yra švelnesnė, kantresnė, darbštesnė už vy- 


rą. 


"8 skyrius 
PAKLUSK VYRIAUSYBEI 1-17 

1 Išmintingas galėtų įvairius klausimus išaiškinti. 
Išmintis nušviečia žmogaus veidą ir sušvelnina jo bruo- 
žus. 2 Neskubėk prisiekti Dievo vardu. 3 Pasitrauk iš 
karaliaus akių, nesikišk į jo reikalus; jis gali daryti, ką 
nori, 4 nes jis yra autoritetas, niekas negali jam priešin- 
tis. 5 Klausyk jo įsakymų, būgi saugus. Išmintingas 
žmogus žino kada ir kaip elgtis. 6 Kiekvienam dalykui 
yra laikas ir išeitis, bet viskas priklauso nuo jo paties. 
(Pam 3,1) 7 Nė vienas nežino, kas bus ir kaip įvyks? 
(Pam 10,14) 8 Nė vienas žmogus neturi galios prailgin- 
ti gyvybę (sulaikyti dvasios), nei pakeisti mirties laiko. 
Nėra išimties karo metu; taip pat nėra išimties nusikal- 
tusiam. 9 Aš viską stebėjau, kreipiau dėmesį į kiekvieną 
reiškinį pasaulyje. Kartais žmogus gali turėti įtakos ki- 
tam žmogui ir pats sau kenkti. 

10 Aš mačiau niekšus laidojant; jie eidavo į šven- 
tovę ir buvo mieste gerbiami. Tai yra irgi tuštybė. 11 
Kadangi už blogus darbus pasmerkimas ne tuojau įvyk- 
domas, nusidėjėliai nusikalsta. (Job 35,15) 12 Nors nu- 
sidėjėlis, ir šimtą kartų nusikaltęs, ilgai gyventų, tačiau 
aš žinau, kas pasitiki Dievu, bus palaimintas. (Ps 
73,17-26) 13 Bet niekšams nesiseks, jų amžius nebus 
prailgintas, kaip šešėlio, nes jie nebijojo Dievo. 14 Že- 
mėje kartais teisusis gauna, ką niekšas yra užsipelnęs, o 
niekšas — ką teisusis yra užsipelnęs. Mano nuomone, 
tai niekšybė. (Pam 7,15) 15 Aš vertinu linksmybę, nes 

žmogui nėra nieko geresnio pasaulyje, kaip valgyti, ger- 
ti ir būti patenkintam. Tas tegul lydi ir džiugina jį jo dar- 
be, varge ir visą amžių, kurį Dievas jam davė šiame pa- 
saulyje. (Pam 2,24) 16 Kai aš stengiausi suprasti išmin- 
tį ir kas vyksta žemėje, pastebėjau, kad žmogų kankina 
nemiga; nei dieną, nei naktį žmogus nesudeda akių. 17 
Iš Dievo darbų aš supratau, kad žmogus negali suvokti, 
kas vyksta pasaulyje. Nežiūrint kaip jis vargtų ir tyrinė- 
tų, jis nesuvoks jų; net išmintingasis, kuris tariasi daug | 
žinąs, jų visų nesupras. (Pam 3,11) 


Pamokslininkas pataria gerbti karalių ir Dievą; jie 
yra galingi. Viešpats ir karalius daro gera žmonėms. 

Buvo ir yra pasaulyje niekšų, kurie užima aukštas 
ir atsakingas vietas, o teisūs ir dori žmonės vargsta ir 
yra skriaudžiami. Niekšai kartais gyvena ilgai, viešpa- 
tauja kitiems, o mirę palaidojami didingai; jų blogi dar- 
bai užmirštami. Stebint gyvenimą pasaulyje, matoma 
daug neteisybių. Pamokslininkas supranta ir žino — 
teisiesiems bus gerai! Žmonės gali teisaus nepastebėti ir 
jį užmiršti, bet Dievas neužmirš ir nepaliks jo. 


9 skyrius 
IŠMINTIES VERTĖ 1-18 

1 Visa rimtai apsvarstęs, supratau, kad teisiųjų bei 
išmintingųjų darbai yra Dievo rankose, net meilė ir ne- 
apykanta, nes žmogus nežino, kas jo laukia. 2 Visų yra 
vienodas likimas (reikės mirti); teisiesiems ir niekšams, 
geriems ir blogiems, švariems ir nešvariems, aukojan- 
tiems aukas ir neaukojantiems, doram ir nusidėjėliui, 
prisiekiančiam ir nedrįstančiam prisiekti. (Pam 2,14; 
Job 9,22) 3 Tai yra pasaulio blogybė, — tas pats liki- 
mas visiems. Visų širdys yra pilnos piktybių; ta piktybė 
pasilieka žmonių širdyje, kol jie gyvena, po to — mirk! 
(Pam 8,11) 4 Kol žmogus dar gyvas, jis turi vilties. 
Tiesa, kad gyvas šuo yra vertingesnis už negyvą liūtą. 5 

Gyvieji žino, kad jie mirs, bet mirusieji nieko nebežino. 
Jie nebesulauks jokio atlyginimo ir bus užmiršti. 6 Jų 
meilė, neapykanta ir pavydas dingo; jie nebeturi jokios 
dalies pasaulyje. 7 Valgyk linksmas savo duoną, gerai 
nusiteikęs gerk vyną, nes viskas tau Dievo duota. (Pam 
5,17) 8 Tebūnie tavo drabužiai visados balti ir tegul ne- 
trūksta tavo galvai aliejaus. 9 Džiaukis tuo laikinu pa- 
saulio gyvenimu, kurį tau Dievas davė, kartu su žmona, 
kurią myli. Tai yra tavo gyvenimo dalia šiame pasauly- 
je. (Pat 5,16) 10 Ką gali, daryk dabar, nes mirusių bu--- 
veinėje; į kurią eisi, nebus nei darbo, nei minčių, nei su- 
pratimo, nei išminties. 11 Aš pastebėjau pasaulyje, kad 
lenktynes laimi ne greitieji, karus ne drąsieji, maistą turi 
ne išmintingieji, turtus ne gudrieji ir palankumą ne pa- 
taikūnai. Visa pareina nuo laiko ir sąlygų. (Jer 10,23) 
12 Žmonės nežino, kas jų laukia; kaip žuvys, kurios su- 
gaunarnos tinklu, arba paukščiai, kurie pagaunami spąs- 
tais. Žmonės patenka į pinkles, kai jie to visai nesitiki. 
13 Aš mačiau tokį įvykį pasaulyje. 14 Buvo mažas 
miestas, nedaug gyventojų gyveno jame. Atžygiavo ga- 
lingas karalius, apsupo jį ir pristatė aukštų bokštų. 15 
Mieste gyveno neturtingas, bet išmintingas žmogus. 
Savo išmintimi jis išlaisvino miestą. Tą beturtį žmogų 
visi užmiršo. 16 Aš maniau, kad išmintis vertingesnė 
už jėgą, bet beturčio išmintis buvo paniekinta ir niekas 
jo žodžių neklausė. 17 Išmintingai ir ramiai pasakyti žo- 
džiai veikia labiau, negu viršininko šauksmas neišma- 
nėliams. 18 Išmintis vertingesnė už ginklus. Vienas nu- 
sidėjėlis gali daug blogo padaryti. 


Žmogus laukia už gerą darbą gero atlyginimo, o už 
blogą — blogo. Tačiau Dievas dažnai patvarko kitaip. 
Realiame gyvenime pasitaiko teisiam daugiau nukentėti 
negu niekšui. Teisus ir niekšas miršta panašiai. Tikrybę 
ir teisingą atlyginimą parodys amžinybė. 

Pamokslininkas pataria nuosaikiai naudotis šio gy- 
venimo gėrybėmis: maistu, aprėdu, šeima. Rami sąžinė 
ir pasitenkinimas yra didelė vertybė. 

Realiame gyvenime nevisada vyksta taip, kaip 
Žmogus apskaičiuoja. Kartais greitasis nelaimi lenkty- 
nių ir puikiai paruošta kariuomenė mūšio. Gyvenime 
daug kas priklauso nuo laiko ir aplinkybių. Žmogus 
mąsto, bet Dievas įvykdo. 

Išmintingas galėtų daug gero padaryti savo apylin- 
kei, bet dėl kuklumo ir neturto, jis dažnai lieka nepaste- 
bėtas ir neįvertintas. Dažnai nesąžiningi garbėtroškos 
viešpatauja. 


10 skyrius 
IŠMINTIES PATARLĖS 1-20 

1 Negyva musė sugadina brangų tepalą. Menka 
kvailybė kartais gali daugiau nuveikti negu išmintis ir 
garbė. 2 Išmintingojo supratimas linksta į dešinę, o ne- 
išmanėlio — į kairę. 3 Kvailas, ir keliu eidamas, elgiasi 
neprotingai; jis sako apie kiekvieną — kvailas. 4 Jei su- 
pykini savo valdovą, neatsakyk darbo, susivaldęs lai- 
mėsi. (Ps 37,1; Pat 24,19) 5 Pasaulyje mačiau ir valdo- 
vo klaidųs6 nemokšus sėdinčius garbės vietose, o ga- 
biuosius — pažemintus. (Pat 30,21-22) 7 Mačiau ver- 
gus, jojančius ant žirgų, o kunigaikščius einančius 
pėsčius. 8 Kas kasa duobę, gali įkristi į ją, o kas ardo 
mūrą, tą gali įgelti gyvatė. (Pat 26,27) 9 Kas skaldo ak- 
menis, gali susižeisti jais, o kas skaldo malkas, jos gali 
jį užgauti. 10 Jei kirvis atšipęs, reikės daugiau jėgų. 
Geriausia viską išmintingai apgalvoti. 11 Jei gyvatė įge- 
lia kol ji dar neužburta, nieko nepadeda užbūrimas. (Ps 
58,5-6) 12 Išmintingi žodžiai laimi palankumą, o neiš- 
manėlio tuščios kalbos pražudo jį patį; 13 jo kalbos pra- 
džia yra bereikšmė, o jos pabaiga — beprotybė. 14 Ne- 
išmanėlis daug kalba. Nė vienas žmogus nežino, kas 
bus; kas gali pasakyti, kas bus po jo? (Pam 5,2; 8,7) 15 

Neprotingas prie darbo greitai pavargsta; pavargęs jis 
net kelio į miestą nesuranda. 16 Vargas kraštui, kurio 
karalius yra vaikas, ir kurio kunigaikščiai puotauja ligi 
ryto. (Iz 3,4) 17 Palaimintas kraštas, kurio karalius yra 
išmintingas ir kilnus, ir kurio kunigaikščiai sąžiningi ir 
negirtauja. 18 Tinginio stogas kiauras ir įlinkęs — ly- 
jant varva į trobą. (Pat 19,15) 19 Puotos ir vynas pa- 
linksmina gyvenimą, o pinigas duoda viską. (Teis 9,13; 
Ps 104,15) 20 Nei mintimis nekeik karaliaus, o didiko 
— nei savo miegamajame kambaryje, nes padangių 
paukščiai nuneš žodį ir paskelbs, kas buvo pasakyta. (2 
M 22,27) 


Taip pasaulyje yra: kvailys laiko save išmintingu, o 
visus kitus kvailiais. Valdovai dažnai mėgsta pataikau- 
tojus. Jie padaro klaidų: kvailiams pataikautojams duo- 
da aukštas ir atsakingas vietas, o kuklius išminčius, sa- 
kančius ir patariančius gera — pažemina tarnyboje. Iš 
to kyla kraštui daug vargų ir nelaimių. Kiekvienas žmo- 
gus, o ypač krikščionis turėtų būti atsargus visame, ką 
daro. Jei per jo neatsargumą įvyksta nelaimė, nieko ne- 
padeda jam jo tikėjimas. Kai gyvatė įkanda, nebepadeda 
užkerėjimas. 

Paikas mėgsta daug kalbėti, bet nedirbti. Girtuok- 
liai ir vaikiškai galvojantys eiliniai žmonės ir valdovai 
neša sau ir kraštui nelaimę. Anais laikais rimti žydai ne 
puotaudavo ir ne girtaudavo rytą ar dieną, bet tik vaka- 
re. 

Ginčai ir pykčiai pykčiu nepašalinami, bet susival- 
dymu ir ramumu. Neapykanta ir keiksmai daromi slap- 
tai dažnai išeina viešumon. Iš viso venk jų! 


11 skyrius 
ANKSTI SĖK IR JAUNAS LINKSMINKIS 1-10 
1 Mesk savo duoną ant vandens (investuok turtą 
už marių), tu ją rasi po daugelio dienų. (Pat 19,17) 2 

Padalyk ją į septynias ar aštuonias dalis, nes nežinai, 
kokia nelaimė gali įvykti ateityje. 3 Kai vandens garai 
debesyse tampa lašais, — ant žemės lyja. Kokia krypti- 
mi medis griūva, taip jis ir guli. 4 Kas laukia gero vėjo 
ir gero oro, niekad nesės ir nepjaus. (Kas žiūri vėjo — 
nesėja, ir kas stebi debesis — nepjauna). 5 Kaip tu ne- 
žinai kuriuo būdu gyvybės dvasia įeina į kūdikį motino- 
je, taip nežinai ir Dievo darbų — kūrybos. (Jn 3,8; Pat 
8,17) 6 Sėk sėklą rytą ir vakare, nes nežinai kuri geriau 
užderės; o gal abi lygiai? 7 Šviesa yra maloni, akys 
mėgsta saulę. 8 Nežiūrint kaip ilgai žmogus gyventų, 
tegul džiaugiasi visą laiką ir nepamiršta, kad tamsių die- 
nų bus daugybė. Ateitis tau nieko nežada. 9 Jaunuoli, 
džiaukis savo jaunyste! Būk linksmas kol jaunas! Eik, 
kur tavo širdis traukia ir kur akys vilioja, bet žinok, kad 
turėsi atsakyti prieš Dievą. (Pat 8,15) 10 Nesirūpink, 
saugok savo sveikatą, kūdikystė ir jaunystė yra trumpa. 


Mesti duoną ant vandens, daug kas mano, kad yra 
gera daryti kitiems savo turtu. Kiekvieno padėtis gali 
pasikeisti. Kai pats stokosi — padės Dievas ir draugai. 
Kai debesys pilni — lyja lietus, jo nesulaikysi. Nežiū- 
rėk į vėją ir debesis. Nesidairyk, bet dirbk, veik, daryk 
ką gali, atlik pareigas. Daug dalykų žmogui buvo, yra ir 
liks nežinomi ir nesuprantami. Net pati motina nežino 
kaip joje nauja gyvybė išsivysto. 

"Rytas" suprantama ne vien tik dienos rytas, bet ir 
pradžia gyvenimo — jaunystė. Saulė — laimė yra ma- 
loni. Saulė nevisada šviečia, taip ir gyvenime yra lai- 
mingų ir vargingų dienų. 

Jaunuoliai turėtų gyventi laikydamiesi Viešpaties 
įsakymų. Kiekvienas yra atsakingas Dievui už visą sa- 
vo gyvenimą. 

12 skyrius 
BŪK IŠTIKIMAS VIEŠPAČIUI JAUNYSTĖJE IR 
SENATVĖJE 1-14 

1 Prisimink savo Sutvėrėją jaunystėje, nelauk, kol 
ateis laikas, kai sakysi: "Senatvė man nepatinka". 2 Ne- 
lauk, kol aptems saulės šviesa, mėnulis bei žvaigždės, 
lyg debesis būtų juos uždengęs. 3 Tuo metu namų sar- 
gai dreba, stiprieji palinksta, malėjos nebedirba, nes jų 
maža beliko, o žiūrėtojai pro langus nebemato; 4 durys į 
gatvę užsidaro; malūno balsas susilpnėja, paukščiai pri- 
kelia savo giesmėmis, o dukterų giesmių negirdėti. 5 
Tuomet lipti ir keliauti pavojinga. Migdolų medžiai pra- 
žysta, skėriai vos paslenka. Žmogus nieko nebenori, jis 
žengia amžinybėn; raudotojai jau vaikščioja gatvėse. 6 
Sidabrinis siūlas nutrūks, auksinis dubenis suduš, ąs0- 
tis prie šulinio subyrės ir šulinio ratas suluš. 7 Dulkės 
sugrįš į žemę, iš kurios kilo, o dvasia — pas Dievą, ku- 
ris ją davė. (Pam 3,20; 1 M 3,19) 8 Tuštybių tuštybė, 
sako pamokslininkas, viskas yra tuštybė. (Pam 1,2) 9 
Šitas pamokslininkas buvo išmintingas. Jis visą laiką 
mokė žmones, patarles tyrinėjo ir daug jų sudėjo. (1 
Kar 5,12) 10 Pamokslininkas stengėsi rasti tinkamus 
žodžius patarlių minčiai teisingai išreikšti. 11 Išmintin- 
gųjų žodžiai yra lyg akstinai, lyg tvirtai įkaltos vinys, 
kurias davė Ganytojas patarlėms išreikšti. (Žyd 4,12) 
12 Mano sūnau, įsidėmėk, kad knygoms rašyti nėra ga- 
lo, o didelės pastangos vargina kūną. 13 Viską suglau- 
dus, galima pasakyti: bijok Dievo ir laikyk Jo įsaky- 
mus, nes tai yra kiekvieno Žmogaus pareiga. (1 Tim 
1,5) 14 Dievas teis visų darbus ir veiksmus, gerus, blo- 
gus ir slaptus. (Rom 2,16; 1 Kor 4,5) 


Pamokslininkui buvo savaime suprantama, kad pil- 
nas žmogaus gyvenimas yra draugystė su Dievu. Tad 
jis įspėjo žmones jaunystėje atsiminti Sutvėrėją. Kurie 
sulaukia senatvės, tai ji yra blogesnė už jaunystę. Auto- 

rius duoda daug palyginimų. Kai kurie jų yra lengvai 
suprantami, kiti sunkiau. 

Saulė ir mėnulis nebešviečia ir žvaigždės nebežėri 
taip aiškiai senam, kaip jaunystėje. Debesys — vargai ir 
įvairūs nemalonumai dažnai paliečia seną. Sargai — 
rankos. Stiprieji — kojos. Malėjos — dantys. „Žiūrėji-- 
mas — akys. Durys — ausys. Malūnininkės balsas — 
burną. Paukščių silpni balsai — pažadina seną. Dukterų 
giesmės — laimė, pasitenkinimas. Senas bijo aukštai 
lipti ir vienas keliauti. Migdolai žydi — pražilę plaukai. 
Vos paslenkantys skėriai — senatvės našta. Kūno jė- 
gos pasilpsta, žmogus miršta; laidojant aprauda jį. Sida- 
brinis siūlas — gyvybė. Gyvybė išsenka, žmogus lyg 
asotis sudūžta. Šulinio ratas, kuris teikė gyvybę — nu- 
krenta. Kūnas grįžta į žemę, dvasia pas Dievą. 

Pamokslininkas buvo išminčius ir poetas. Jo kny- 
gos grožis ir gilios mintys tai rodo. Jis suprato parinkti 
pavyzdžius lyg vinis ir jais savo mintis aiškiai pareikšti. 

mogaus gyvenimas yra tuštybių tuštybė. Mokslas, ra- 
šymas, ima daug laiko ir vargina. Trumpai sakant, ge- 
riausia yra gerbti Dievą ir vykdyti Jo įsakymus. Nė vie- 
nas žmogus negalėjo ir negali Dievo įsakymų išpildyti. 
Tikrai gyvenimas ir mirtis yra tuštybių tuštybė — visiš- 
ka tuštybė. Dėkui Dievui, Jis siuntė Viešpatį Jėzų į mū- 
sų pasaulį. Jis skelbė Evangeliją. Jo mirtis nebuvo lyg 
vandenį traukiamo rato nukritimas į bedugnę. Jis nuga- 
lėjo mirtį ir pikta. Jėzuje Kristuje yra išgelbėjimas ir gy- 
venimas! 


81 


GIESMIŲ GIESMĖS KNYGA 

Giesmių giesmė arba gražiausioji giesmė. Tekste 
asmenys dažnai keičiasi. Šventojo Rašto aiškintojai yra 
skirtingų nuomonių apie šią knygą. Iš teksto atrodo ir 
daugelis mano, kad izraelitų tautinės ir meilės giesmės 
—- dainos, kurios buvo giedamos vestuvių metu, su- 
rinktos į vieną rinkinį; poezija yra aukšto lygio. Kada 
šios giesmės parašytos nežinoma. Kalbos atžvilgiu 
knyga turėtų būti parašyta po sugrįžimo iš Babilonijos 
tremties. Betgi knygoje yra išsireiškimų, kurie primena 
ankstyvesnius laikus, minima sostinė Tirza 6,3. Ją pa- 
keitė valstybės sostinė Samarija apie 880 pr. Kr. Meilės 
giesmės — dainos buvo rašomos visais laikais. 

Ar tokia knyga tinka Šventajame Rašte? Žmogus 
yra Dievo tvarinys. Dievas sutvėrė kūno grožį ir įdiegė 
meilę žmonių širdyse. Tačiau žmogus daugelį Dievo 
kūrinių pavertė nuodėmingais, net pats save. 

Knygoje jos autoriumi minimas karalius Saliamo- 
nas. Jis minimas, bet ar jis yra? Knygoje minima kara- 
liaus 60 žmonų ir 80 sugulovių 6,7. Toks žmogus, iš 
viso, negalėjo žinoti, kas yra tikra meilė; jis žinojo tik . 
kas yra aistra. 

Knygoje aprašoma meilė stipresnė už mirtį. Tokia 
meilė galėjo būti tik tarp dviejų žmonių. Giesmėse ir 
dainose įsimylėjusieji dažnai yra vadinami karalienėmis 
ir karaliais. Knygoje mylimoji žymiai daugiau kalba ne- 
gu mylimasis. 

Žydai draudė šią knygą skaityti jaunesniems kaip 
30 metų amžiaus. Bendrai šioje knygoje kalbama apie 
du tikrai įsimylėjusius žmones. Dalis žydų rabinų aiški- 
no šią knygą kaip Dievo santykį su Jo išrinktąja tauta 
— Izraeliu. Kai kurie krikščionys knygą aiškina kaip 
Jėzaus santykį su bažnyčia arba tikinčiu žmogumi. 

Knygos padalinimas: mylimųjų ilgesys 1-2,7 skr., 
mylimosios sapnas ir mylimojo aplankymas 2,8-3,5 

skr., karaliaus procesija 3,6-5 skr., mylimoji ieško ir 
suranda mylimąjį, jų pokalbis 6-8 skr. 

GIESMIŲ GIESMĖS KNYGA 
1 skyrius 
MYLIMOJI SOSTINĖJE 1-17 

1 Giesmių giesmė, Saliamono sukurta. 2 "O, kad 
jis mane nuoširdžiai pabučiuotų! Jo meilė yra saldesnė 
už vyną. 3 Kvapas tavo tepalų yra malonus. Išlieto 
brangaus aliejaus kvapas primena man tavo vardą, todėl 
mergaitės myli tave. 4 Vesk mane su savimi, skubėki- 
me! Karaliau, vesk mane į savo kambarius! Džiaukimės 
ir linksminkimės, apsvaikime nuo tavo meilės labiau 
negu nuo vyno. Aš tikrai tave myliu. 5 Aš esu tamsiai 
saulės nudeginta,bet graži. Jeruzalės dukros, kaip Keda- 
ro palapinės, kaip Saliamono rūmų užuolaidos. 6 Ne- 
žiūrėkite į mane, kad aš taip tamsiai saulės nudeginta. 
Mano broliai pyko ant manęs ir įsakė man prižiūrėti 
vynuogynus, nors savo pačios vynuogyno neprižiūrė- 
jau. 7 Pasakyk man, mylimasai, kur tu ganai bandą, kur 
ji pietų metu ilsisi, kad man nereikėtų tavęs ieškoti tavo 
draugų tarpe". 8 "Jei tu nežinai, o gražiausioji, sek ban- 
dų takais ir ganyk savo ožiukus šalia kerdžių palapinių. 
(Giesm 5,9; 6,1) 9 Mano mylimoji, tave lyginu su fara- 
ono kovos vežimo žirgu. 10 Tavo skruostai meilūs, ap- 
supti galvos papuošalais, tavo kaklas papuoštas perlais. 
11 Mes padarysime tau auksinių grandinėlių su sidabri- 
niais taškais". 12 Karaliui tebesėdint prie stalo, pakvipo 
nardas (brangus tepalas). 13 "Mano mylimasis yra man 
kaip miros ryšulėlis, kabąs man ant krūtinės. 14 Mano 
mylimasis yra man kaip kipro žiedai Engadi vynuogy- 
ne". 15 "Tu graži, mano mylimoji, tu graži! Tavo akys 
rneilios kaip balandėliai. (Giesm 2,14; 4,1,7; 6,4) 16 Tu 
graži, mano mylimoji, tikrai maloni! Mūsų suolas — 
žalumynai, (Giesm 5,16) 17 mūsų namų sienos — ked- 

rai, o lubos — kiparisai". 


Anais laikais knygos autoriumi dažnai įrašydavo 
gerai žinomą asmenį. Saliamonas tikriausiai nebuvo 

šios knygos autorius. Mylimoji ilgisi mylimojo. Jis jai 
yra geriausias, mylimiausias, brangiausias, karalius. Jei 
kitos mergaitės jį gerbia, tas rodo jo orumą. 

Mylimoji pasakoja Jeruzalės moterims, kad ji netu- 
ri tos galimybės kaip jos sėdėti namų ūksmėje, išlaikyti 
gražią baltą odą. Ji privalo dirbti lauke, saulės kaitroje. 
Ji yra saulės nudegta kaip palapinė, bet jos mylimajam 
ji yra gražiausia. 

Jos broliai neleidžia jai būti namuose, siunčia ją 
saugoti vynuogynų. Jie mano, jų sesuo yra dar nesu- 
brendus. Ji jaučiasi subrendus, turi mylimą draugą, 
klausia jį, kur ji gali sutikti jį? Jis myli ją, pasako jai, 
kur ji gali rasti jį. Kedariečiai gyveno Sirijos tyruose, 
ten buvo ir Salmo vietovė. 

Draugo ir draugės kalba 9-17. Turtas ir papuošalai 
gyvenime yra reikalingi. Tyra meilė gali to viso atsisa- 
kyti, nes mylima ne dėl turtų, bet dėl meilės, vidinio tur- 
tingumo jausmo. Prilyginimas rinktinio faraono žirgo 
prie kovos vežimo mums yra svetimas. Orientalai labai 
mėgo tokius prilyginimus išreikšti meilei. Arklys, 
dramblys, kupranugaris buvo brangūs gyvuliai. Jie tiko 
didelei meilei išreikšti. Ji vadina savo mylimąjį "karaliu- 
mi". Jo artumas buvo jai mielesnis už brangiausius kve- 
palus. Anais laikais moterys nešiodavosi kvepalų ryšu- 
lėlius prie krūtinės. Balandžio prilyginimas tinka ir 
mums vakariečiams. Tai nekaltumo, nuoširdumo 

išreiškimas. Mylimojo artumas yra gražesnis už gamtą, 
pasiuūkėjimo ir meilės gyvenimas yra vertesnis už kedro 
medžio brangius rūmus. 


2 skyrius 
TSIMYLĖJUSIŲJŲ DŽIAUGSMAS 1-17 
1 "Aš esu rožė iš Sarono, lelija iš slėnio". 2 "Kaip 
lelija tarp erškėčių, taip mano mylimoji tarp mergaičių". 
3 "Kaip obelis tarp miško medžių, taip mano mylimasis 
tarp jaunuolių. Labai patenkinta sėdžiu jo ūksmėje, jo 

vaisius man saldus. 4 Jis atvedė mane į puotos namus ir 
įrodė man savo meilę. 5 Atgaivinkite mane razinkomis, 
sustiprinkite obuoliais, nes aš sergu — myliu. (Giesm 
5,8) 6 Jo kairioji glosto man galvą, o dešinioji laiko ma- 
ne glėbyje. (Giesm 8,3) 7 Jeruzalės dukros, prisiekite 
laukų stirnoms ir briedžiams matant, netrukdyti mūsų 
meilės. (Giesm 3,5; 8,4) 

8 Girdžiu savo mylimojo balsą. Jis ateina šokinė- 
damas per kalnus ir kalnelius. 9 Mano mylimasis yra 
lyg stirna ar jaunas briedis. Štai, jis jau stovi už sienos 
ir žiūri pro lango grotelius. (Giesm 8,14) 10 Mano my- 
limasis man kalba: "Kelkis, mano mylimoji, mano gra- 
žuole, ateik! 11 Žiema jau prabėgo ir lietingasis laiko- 
tarpis praėjo. 12 Gėlės jau dygsta, lenda iš žemės; me- 
tas karpyti vynmedžius, klausytis balandėlių burkavi- 
mo. 13 Figmedžio pumpurai sprogsta; vynuogynai žydi 
ir kvepia. Kelk mano mylimoji, mano gražuole, ateik! 
14 Mano balandėle, gyvenanti uolų plyšiuose, parodyk 
man savo veidą! Tavo balsas teskamba mano ausyse, 
nes tavo balsas gražus ir veidas žavus'. (Giesm 4,7) 15 
Sugaukite lapes, mažas laputes, kurios gadina vynuo- 
gynus, nes mūsų vynuogynas žydi. 16 Mano mylima- 
sis yra mano ir aš jo. Jis gano savo bandą tarp lelijų. 
(Giesm 6,3) 17 Ryto vėjelis dvelkia, šešėliai nyksta. 
Skubėk pas mane, mano mylimasai, kaip stirna, kaip 
jaunas briedis, per Beterio kalnus". (Giesm 8,14) 


Mylimieji sako komplimentus vienas antram. Jis 
vadina ją "gėlyte", o ji jį — "vaisiniu medžiu". Juodu 
džiaugiasi vienas antru. Jis nugali visas kliūtis ir atsku- 
ba pas ją. Ji ilgisi jo, bet dar slepiasi — nesirodo. Pava- 
saris visiems yra mielas ir malonus po šaltos žiemos; 
taip mylimieji vienas antram. Tačiau ir mylimųjų tarpe 
yra pavojų. Maži ir nereikšmingi dalykai bei įvykiai 
dažnai kenkia ir gali meilę sunaikinti, kaip mažos lapu- 

tės nuėda vynuogių pumpurus. Žmogiška, juo labiau 
dieviška meilė, turėtų gyvenimą gaivinti ir įprasminti. 


3 skyrius " 
SAPNAS APIE MYLIMĄJĮ 1-11 
1 "Naktį aš sapnavau tą, kurį myliu. Sapne ieško- 
jau jo, bet neradau. (Giesm 5,6) 2 Aš kelsiuos, eisiu į 
miestą, vaikštinėsiu miesto gatvėmis ir aikštėmis; ieško- 
siu savo mylimojo. Aš ieškojau jo, bet neradau. 3 Mane 
sutiko miesto sargybiniai, vaikščiodami miesto gatvė- 
mis. Aš paklausiau ar jie nematė mano mylimojo. 4 
Praėjus pro juos, radau tą, kurį myliu. Pagavau jį ir ne- 
paleisiu, kol neįsivesiu į savo motinos namus, į kambarį 
savo gimdytojos. (Giesm 8,2) 5 Jeruzalės dukros, pri- 
siekite, laukų stirnoms ir briedžiams girdint, netrukdyti 
mūsų meilės". (Giesm 2,7) 
6 Kas tea kyla, lyg dūmų stulpas iš tyrų; kvepia 
mira, kvepalais, smilkalais ir kitokiais pirklių kvapais? 
7 Tai Saliamono neštuvai! Šešiasdešimt karių, Izraelio 
karžygių, jį lydi. 8 Jie visi ginkluoti kardais, įgudę ko- 
votojai; kiekvieno kardas prie juosmens, pasiruošę nak- 
ties pavojui. 9 Karaliaus Saliamono neštuvai padaryti iš 
Libano medžių. 10 Neštuvų atramos sidabrinės, nuga- 
ros atloša auksinė, sėdynė purpuru aptraukta ir iškaišy- 
ta Jeruzalės dukterų. 11 Siono dukros, išeikite pamatyti 
vainikuotą karalių Saliamoną. Taip jo motina jį apvaini- 
kavo vestuvių dieną, — jo linksmybių dieną. 


Poetas aprašo mylimosios ilgesį mylimojo. Taip 
yra mylimųjų tarpe ar tai būtų meilė žmogui, ar Viešpa- 
u. Ką nuoširdžiai myli, apie tą galvoji dieną, sapnuoji 
„aktį, klausi ką kiti apie jį kalba. Tikinčiojo dvasia pasi- 
tenkina tada, kai ji ilsis Viešpatyje. Mylintys žmonės 
siekia draugystės ir artumo, nori tai visada turėti. 
Čia įterptas Saliamono (jaunojo) į vestuves atvyki- 
mas. Pavaizduota karališka palyda ir prabanga. Meilė 

yra vertesnė ir kilnesnė už karališką garbę ir turtus, taip 
galvoja ir jaučia kiekvienas tikrai mylintis. 


4 skyrius 
SUŽADĖTINĖS GROŽIS 1-17 

1 "Tu graži, mano mylimoji, tu graži. Tavo akys 
meilios, kaip balandėliai, spindi iš po šydo. Tavo plau- 
kai draikosi kaip ožkų būriai, besileidžią nuo Gileado 
kalnų. (Giesm 5,12; 6,5) 2 Tavo dantys baltuoja, kaip 
būriai nukirptų avių, išeinančių iš maudyklės; jos visos 
turi dvynukus, nė vieno netrūksta, (nėra bergždžios). 
(Giesm 6,6) 3 Tavo lūpos, kaip raudonas kaspinas, o 
kalba meili. Tavo skruostai kaip dvi granatinio obuolio 
pusės po šydu. (Giesm 6,7) 4 Tavo kaklas kaip Dovy- 
do bokštas, ant kurio kabo grandinėlė, padaryta lyg iš 
tūkstančio skydų. (Giesm 7,5) 5 Tavo krūtys, kaip du 
dvyniai stirniukai tarp lelijų. (Giesm 7,4) 6 Kol ryto vė- 
jelis dvelkia ir šešėliai išnyks, aš eisiu prie miros kalno 
ir smilkalų kalvos. (Giesm 2,17) 7 Mano mylimoji, tu 
graži ir tyra. (Ps 45,14) 8 Ateik nuo Libano, mano su- 
žadėtine; ateik pas mane! Nusileisk nuo Amano, Seniro 
ir Hermano kalnų viršūnių; išeik iš liūtų guolių, nuo 
leopardų kalnų. 9. Tu sužavėjai mane, mano. sesuo, 
mano sužadėtinę! Tu sužavėjai mane savo akių žvilgs- 
niu, savo karolių perlu. 10 Kaip saldi yra tavo meilė, 
mano sesuo, mano sužadėtine! Tavo meilė yra malones- 
nė už vyną, o tavo kvapas — už visus brangiausius 
kvepalus. 11 Mano sužadėtine, tavo lūpos yra kaip nek- 
taras. Po tavo liežuviu yra medus ir pienas. Tavo rūbų 
kvapas primena smilkalus iš Libano. 12 Mano sesuo, 
mano sužadėtinė tu esi užrakintas sodas, užantspauduo- 
tas šaltinis. 13 Tavo sode auga atžalos granatinių obuo- 
lių ir įvairiausių rinktinių vaismedžių; taip pat rožių, 
nardo, 14 safrono, kalamo, cinamono ir įvairių smilkalų 
medžiai; miro ir aloės brangiausių tepalų; 15 ten ir sodo 
šaltinis — gyvybės vanduo ir tekantys upeliai nuo Li- 

bano kalnų". 16 ".Pakilk šiaury, pūsk, pietų vėjau, per 
mano sodą, kad jo medžių kvapas sklistų toli! 17 Tegul 
mano mylimasis ateina į mano sodą ir ragauja bran- 
giausių vaisių". 
—— 5 

Kūno grožis yra malonus. Gal orientalai daugiau 
vertino kūno grožį negu mes vakariečiai. Tikintis, rim- 
tas žmogus, žino, kad vidinis, dvasinis grožis yra daug 
vertesnis už kūno išvaizdą. 

Jaunasis kviečia savo sužadėtinę nusileisti nuo kal- 
nų, kuriuose yra daug pavojų — liūtų ir leopardų, pas jį 
ir džiaugtis su juo. 

Gal čia Libano kalnai parodomi priešingybei sodo 
— rojaus (sodo) palaimai? Amono (Sirijos tekanti upė 
per Damaską) upė prasidėjo kalnuose. Kai kas Hermo- 
no kalną vadino Seniro kalnu. Užrakintu sodu ir šuliniu 
galėjo naudotis tik savininkas. Jaunieji priklauso visai 
tik vienas antram. Juos privalo lydėti rojaus, Dievo pa- 
lainia. 


5 skyrius 
SUŽADĖTINIAI 1-17 

1 "Aš atėjau į savo sodą, mano sesuo ir sužadėtine; 
renku mirą, kvepalus, valgau medaus iš korių, geriu 
pieno ir vyno. Draugai, valgykite ir gerkite, mano myli- 
mieji!" (Giesm 6,2) 2 "Aš miegojau, bet mano širdis 
budėjo. Sapnavau, kad mano mylimasis beldžia į du- 
ris". "Atidaryk, mano sesuo, mano mylimoji, mano ba- 
landėle, mano geroji! Mano galva sudrėkinta rasos, o 
mano garbanos — nakties lašų". (Giesm 6,9) 3 "Aš nu- 
sivilkau savo drabužius, kaip aš juos vėl apsivilksiu? . 
"«asiploviau kojas, kaip vėl jas sutepsiu?" 4 Mano my- 
„masis įkišo ranką pro duris. Mano širdis suvirpėjo. 5 
„Aš atsikėliau atidaryti duris mano mylimajam. Nuo ma- 
no rankų ir pirštų varvėjo mira ant durų skląsčio. 6 Aš 
atidariau duris savo mylimajam, bet jis buvo nuėjęs. Aš 

ieškojau jo, bet neradau; šaukiau, bet jis neatsiliepė. 
(Giesm 3,1) 7 Mane pastebėjo miesto sargai. Jie mušė 
ir sužeidė mane; miesto sienų sargai nuplėšė mano ap- 
siaustą. 8 "Jeruzalės dukros, prisiekite, jei rasite mano 
mylimąjį, pasakykite jam, kad aš sergu iš meilės". 
(Giesm 2,5) 9 "Gražiausioji tarp moterų, kuo tavo myli- 
masis skiriasi iš kitų, kad mes po priesaika turime jį su- 
rasti". 10 "Mano mylimasis gerai atrodo, tamsus ir ski- 
riasi iš tūkstančių kitų. 11 Jo galva yra brangiausias 
auksas, jo plaukai kaip palmių šakos, juodi kaip juod- 
varnis. 12 Jo akys meilios, kaip balandėliai prie van- 
dens upelių, nuplauti piene, labai tinka jam. (Giesm 4,1) 
13 Jo skruostai kaip lysvės, kuriose auga kvepiančios 
balzamo žolės. O lūpos kaip lelijos, gaminančios ge- 
riausios miros. (Ps 45,3) 14 Jo rankos lyg iš aukso nu- 
tekintos, tarsi brangakmeniais nusagstytos. Jo liemuo 
lyg dramblio kaulo, pagražintas safyrais. 15 Jo blauz- 
dos lyg marmuro kolonos, stovinčios ant auksinių pa- 
pėdžių,jo išvaizda. kaip Libano rinktinis kedras. 16 Jo 
kalba maloni, jis visų mėgiamas. Jeruzalės dukros, toks 
yra mano mylimasis, mano draugas". 17 "Pasakyk, gra- 
žiausioji moterų, kur nuėjo tavo mylimasis ? Kuriuo ke- 
liu pasuko jis, kad galėtume kartu su tavim jo ieškoti?" 


Jaunasis aplankė jaunąją. Juodu džiaugėsi. Sužadė- 
tinė sapnavo apie savo išrinktąjį. Sapnai dažnai yra die- 
nos galvosenos išdava. Jaunasis aplankė ją. Ji drovėjosi 
ir nenorėjo įleisti jo pas save. Jis buvo nekantrus. Ji ati- 
darė jam duris, bet jis pasišalino. Ji ieškojo jo, bet nera- 
do. Miesto budintieji nakties sargai nepadėjo jai; dar ją 
nuskriaudė. Sutiktos moterys užjautė ją, kalbėjo su ja. 
Ji išliejo joms visą savo ilgesį. Jos mylimasis buvo jai 
viskas, išskirtinas iš dešimt tūkstančių. Ji ilgėjosi jo vi- 
sa širdimi, sirgo meile. 

6 skyrius 
MYLIMOSIOS GROŽIS 1-12 

1 "Mano mylimasis nuėjo į savo sodą, prie kve- 
piančių augalų lysvių; ten jis gano avis ir skina lelijas. 
(Giesm 4,16) 2 Mano mylimasis yra mano ir aš jo; jis 
gano avis tarp lelijų". (Giesm 2,16) 3 "Graži tu, mano 
mylimoji, patraukli kaip Tirza, puošni kaip Jeruzalė, iš- 
didi kaip ginkluotas karių būrys su vėliavomis. (Giesm 
1,15) 4 Nežiūrėk į mane, nes tu gąsdini mane. Tavo 
plaukai draikosi kaip ožkų būrys, besileidžiąs nuo Gile- 
ado. (Giesm 4,1) 5 Tavo dantys kaip avių būrys, išei- 
nantis iš maudyklės; jos visos turi dvynukus, nė vieno 
netrūksta. (Giesm 4,1) 6 Tavo skruostai kaip granatinio 
obuolio dvi pusės po šydu. (Giesm 4,2) 7 Yra šešias- 
dešimt karalienių, aštuoniasdešimt sugulovių ir mergai- 
čių be skaičiaus. (Ps 45,15) 8 Bet tik viena yra mano 
balandėlė, mano tikroji, vienturtė motinos dukrelė, jos 
širdies paguoda. Mergaitės matė ją ir sakė, kad ji esanti 
laimingiausia. Karalienės ir sugulovės irgi gyrė ją. 
(Giesm 5,2) 9 Kas yra toji, kuri pasirodo lyg ryto auš- 
ra, graži kaip mėnulis, šviesi kaip saulė, baisi kaip gink- 
luotų karių būrys?" 10 Aš nuėjau į riešutyną slėnyje pa- 
žiūrėti ar susprogo vynuogynas, ar granatiniai medžiai 
pražydo. 11 Nusigandau, nesusivokiau, nes buvau pa- 
sodinta Aminadabo vežiman, šalia savo kunigaikščio. 
12 Sugrįžk, sugrįžk Sulamite! Sugrįžk, kad galėtume 
pamatyti tave! Ką gi matysime? Tik dvi pasiruošusias 
kariuomenes. 


Jeruzalės moterys norėjo padėti ieškoti mylimojo. 
Mylimoji rado jį jo sode; pati pas save. Jie priklausė 
vienas antram. 

Mylimosios, grožis aprašomas beveik pažodžiui 
6,4-7 su 4,1-4. Ji yra graži, patraukli, bet ir baisi kaip 
Tirza ir Jeruzalė. Tirza buvo Izraelio, o Jeruzalė Judėjos 
sostinė. Sostinė yra ne tik graži, bet ir tvirta, nepaima- 

ma; svetimas prie jos neprieis, ji jį išgasdins kaip karių 
būrys. 

Mylimoji savo akimis žavi ir trikdo mylimąjį. Ji 
yra gražesnė, kilnesnė, vertesnė už karaliaus daugybę 
žmonų ir sugulovių. Tikra meilė pasireiškia dviejų žmo- 
nių tarpe: Mylimosios grožį ir vertę žino: mylimasis, 
jos motina, mergaitės ir karalienės. Skirsneliai 10-12 
greičiausia yra nuotrupa kitos giesmės. 


7 skyrius 
MYLIMOSIOS GROŽIS IR LAIMĖ 1-13 

1 "Kaip gražios tavo kojos sandaluose, tu karaliaus 
dukra! Tavo klubų linijos — menininko kūryba. 2 Tavo 
liemuo lyg nutekinta taurė, kurioje niekada nestinga gė- 
rimo, ir lyg kviečių krūva, apkaišiota lelijomis. 3 Tavo 
krūtys lyg stirnų dvynukai. (Giesm 4,5) 4 Tavo kaklas 
lyg dramblio kaulo bokštas. Tavo akys lyg Hesbono 
tvenkiniai prie Batrabimo vartų. Tavo nosis lyg Libano 
bokštas, nukreiptas Damasko link. (Giesm 4,4) 5 Tavo 
galva lyg Karmelio kalnas. Tavo garbanos kabo lyg 
purpuras, o kasos gali ir karalių sužavėti. 6 Kokia graži 
ir miela tu esi, mano mylimoji, mano meile! (Giesm 
1,15; 2,14) 7 Tavo kūnas yra panašus į palmę, tavo 
krūtys į jos kekes. 8 Aš galvojau skinti jos vaisius ir 
laikytis jos šakose. 9 Tavo pabučiavimas yra lyg ge- 
riausias vynas, kuris švelniai pasiekia mano gomurį ir 
vilgo mano lūpas bei dantis". 10 "Aš priklausau mano 
mylimajam, o jis myli mane. (Giesm 2,16) 11 Mylima- 
sai, eikimę į gamtą, nakvokime kaime. (Giesm 2,10-13) 
12 Anksti rytą apžiūrėkime vynuogynus, ar vynmedžiai 
jau sprogsta, ar skleidžiasi žiedai, ar pražydo granatiniai 
medžiai. Ten aš tau parodysiu savo meilę. (Giesm 6,11) 
13 Meilės obuoliai kvepia. Prie mūsų namų durų yra 
įvairiausių vaisių, šviežių ir senų. Tau, mano mylima- 
sis, aš juos laikiau". 

Jaunasis kalba apie mylimosios kūno grožį 1-9, o 
10-13 skirsneliuose jaunoji džiaugiasi savo ir savo my- 
limojo laime. 

5 
8 skyrius 
MYLIMIEJI PASIŽADA VIENAS ANTRAM 1-14 

1 "O, kad tu būtum mano brolis, kurį maitino ma- 
no motina! Tada sutikus tave lauke galėčiau bučiuoti, 
niekas manęs neniekintų. 2 Aš paimčiau ir vesčiau tave 
į savo motinos namus, į kambarius, kur gimiau. Aš 
duočiau tau gerti kvepiančio vyno ir granatinių obuolių 
sunkos. (Giesm 3,4) 3 Jo kairioji ranka po mano gal- 
vos, o dešine glamonėja mane. (Giesm 2,6) 4 Jeruzalės 
dukros, prisiekite, kad netrukdysite mūsų meilės". 
(Giesm 2,7) 5 "Kas yra ta, kuri ateina iš laukų, pasirė- 
musi ant savo mylimojo? Po obele aš pažadinau tave, 
kur tu gimei. 6 Laikyk mane kaip antspaudą prie savo 
širdies, kaip apyrankę ant rankos. Meilė yra stipri kaip 
mirtis, pavydi ir žiauri kaip mirusių buveinė. Jos karštis 
yra ugnies karštis, ir jos liepsna Viešpaties įdiegta. 7 
Galingos vandens bangos neužgesys meilės, nei srovės 
nepaskandins jos. Jei žmogus duotų už meilę visus sa- 
vo turtus, jos nenupirktų". 

8 "Mūsų sesuo yra jauna ir dar nesubrendus. Ką 
darysime su ja, kai ateis jai laikas ištekėti? 9 Jei ji būtų 
mūras, pastatytume ant jos sidabrinių bokštelių, jei ji 
būtų durys, apkaltume ją kedrinėmis lentomis". 10 "Aš 
esu kaip mūras, ir mano krūtys kaip bokštai. Aš teikiu 
jam laimės ir ramybės". 11 Saliamonas turėjo vynuogy- 
ną Baalhamone. Jis jį išnuomavo. Kiekvienas privalėjo 
jam už Vaisius mokėti tūkstantį sidabrinių šekelių. 12 
"Mano vynuogynas priklauso tik man. Tau, Saliamo- 
nai, duodu tūkstantį, o nuomininkams už vaisius — du 
širūtus". 13 "Tu, kuri gyveni soduose, tavęs klausosi 
kaimynai. Leisk man išgirsti tavo balsą". (Ps 45,15) 14 

"Skubėk grįžti, mano mylimasis, kaip stirna ar jaunas 
briedis kvepiančiais kalnais". (Giesm 2,9) 


Sužadėtinė trokšta visai laisvai elgtis sa mylimuo- 
ju, bet privalo laikytis laiko papročių. 

5 skirsnelis. Mylimasis pažadino mergelės meilę. 
Mergelė ilgisi visai priklausyti mylimajam kaip ant- 
spaudas ar apyrankė. 

Autorius pareiškia, kad meilė yra stipri. Ji pasireiš- 
kia žmonių širdyse taip tikrai, kaip mirtis. Meilę Dievas 
įžiebė žmonių širdyse ir niekas jos nesulaikys. Meilė 
yra kilni ir vertingesnė už visus medžiaginius turtus. 
Meilės už jokius turtus nenupirksi. 

8 skirsnelis ir sekantieji yra giesmių nuotrupos. 
Mylimosios broliai mano, jų seselė yra dar nesubren- 
dus. Ji jiems pareiškia, kad ji yra subrendus ir turi myli- 
mąjį. Atrodo, ji buvo našlaitė ir priklausė nuo brolių. 
Saliamonas turėjo brangų vynuogyną. Paprastas ker- 
džius įsimylėjo kaimo mergelę. Juodu nepavydėjo Sa- 
liamonui jo turtų. Jie yra laimingesni už karalių Salia- 
moną ir savo laimės nemainytų į jo turtus ir garbę. 

Sužadėtinė buvo gera giedotoja, jos giesmių mielai 
klausėsi kaimynai. Mylimasis ilgėjosi jos ir jos gies- 
mių. Jaunoji ilgėjosi jaunojo artybės. 

Panašiai pasireiškia tikinčiųjų meilė Viešpačiui Iš- 
ganytojui. Ši meilės giesmė primena apaštalo Pauliaus 
giesmę 1 Kor 13. Be meilės tikėjimas ir vedusių gyve- 
nimas yra tuščias, bevertis. Meilė visą gyvenimą pildo, 


lieka amžinai. 

PRANAŠAI 

Žydų kunigai paveldėjo kunigystę iš tėvų, panašiai 
kaip karaliai sostą. Kunigai aukodavo aukas, mokydavo 
žmones įstatymo tiesų, sakydavo pamokslus, atlikdavo 
apeigas šventovėje. Kai kurių kunigų elgesys buvo 1a- 
bai blogas. J 

Pranašai būdavo betarpiai Dievo pašaukti iš įvai- 
riausiį luomų. Jie skelbdavo ne parašytą įstatymą, bet 
jiems Dievo duotą apreiškimą. Pranašai buvo Dievo ap- 
reiškimo pranešėjai. Jų pranešimas dažniausiai būdavo 
įspėjimas vengti nusikaltimų, elgtis dorai, nevykdan- 
tiems Dievo valios, — bausmė, atgailaujantiems — pa- 
guoda. Pranašai sakydavo pamokslus savo bendraam- 
žiams ir pranašaudavo ateitį. | 

Daug buvo netikrų pranašų. Juos atskirti nuo tikrų 
pranašų buvo neįmanoma. Netikri pranašai nevengė 
melo ir apgaulės. Jie, pataikaudami žmonėms, siekdavo 
garbės ir naudos sau. Juos atskirti nuo tikrų pranašų 
buvo galima tik remiantis jų darbų vaisiais, elgesiu ir iš 
įvykusių ar neįvykusių pranašysčių. (5 M 18,20-22) 

Daugelio pranašų knygų nėra Šventajame Rašte. 
Kai kurių pranašų net vardai nežinomi. (1 Kar 13,18) 
Pranašai mums žinomi tie, kurių knygos yra Šventaja- 
me Rašte ir apie kuriuos turime rašytų žinių. Jų Šventa- 
jame Rašte yra šešiolika. Keturi pirmieji vadinami di- 
džiaisiais, o dvylika sekančių — mažaisiais pranašais. 
Pranašų knygos Šventajame Rašte laiko atžvilgiu sudė- 
tos ne chronologine tvarka. 

PRANAŠAS IZAIJAS 

Žydų rabinų padavimai sako, kad pranašas Izaijas 
buvo karališkos kilmės. Jo tėvas Amosas buvęs kara- 
liaus Amazijo (803-775 pr. Kr.) brolis. Pranašo veiklos 
laikas buvo 745-695 pr. Kr. Izaijo pašaukimas surašy- 
tas Iz 6 skyriuje. Jis minimas Judėjos karalių: Uzijo 
787-735 pr. Kr.; Jotamo 749-734, Ahazo 741-726, 
Hiskijo 726-697 ir Manaso 697-642 viešpatavimo lai- 
kais. 

Pranašo jaunystėje asiriečiai sunaikino Izraelio val- 
stybę. Sostinė Samarija buvo užimta 721 pr. Kr. Visa 
tauta buvo ištremta. Po nedaugelio metų Asirija užėmė 
Judėjos valstybę ir ištrėmė 200.000 gyventojų. 701 pr. 
Kr. sostinė Jeruzalė buvo išgelbėta. Rabinų padavimai 
sako, kad Izaijas, karaliui Manasui valdant, buvęs įdė- 
tas tarp dviejų lentų ir mediniu pjūklu perpjautas. 

Pranašo knygos kalba (hebrajų) yra gera. Knygos 
padalinimas: Judėja ir Jeruzalė 1-12; kitos tautos 13-23; 
pažadas — išgelbėjimas 24-35; Jeruzalės išgelbėjimas 
36-39; paguoda 40-66. 

Skyriuose 40-66 rašyta apie žymiai vėlesnius lai- 
kus. Jeruzalė seniai buvo sugriauta ir Judėjos valstybė 
sunaikinta; Asirijos ir Babilonijos viešpatavimo laikai 
praėję. Jų vietoje viešpatavo persai ir medai. Karalius 
Kiras leido žydams grįžti į savo kraštą ir atstatyti Jeru- 
zalę. Daugelis Šventojo Rašto kritikų mano, kad Izaijas 
nieko nežinojęs apie tuos valstybių pasikeitimus ir ne- 
galėjęs numatyti, kas įvyks po šimtmečių; todėl atrodo, 
kad šie skyriai parašyti ne Izaijo, bet nežinomo vėlesnių 
laikų autoriaus. Taip galima galvoti ir rašyti netikint 
Dievą. Gyvasis Dievas galėjo apreikšti pranašui, kas 
įvyks po šimtmečių. 

IZAIJO KNYGA 
| 1 skyrius 
JERUZALĖS NUPUOLIMAS IR BAUSMĖ 1-9, 
ATSIVERTIMAS VIETOJE APEIGŲ 10-17, ' 
PAŽADAS JR ĮSPĖJIMAS 18-31 

1 Izaijas, Amoso sūnus, gavo apreiškimą apie Ju- 
dėją ir“Jeruzalę, Judėjos karalių: Uzijo, Jotamo, Ahazo 
ir Hiskijo viešpatavimo laikais. 2 Dangūs, klausykite, 
žeme, išgirsk! Viešpats kalba: "Aš užauginau ir išaukš- 
tinau vaikus, bet jie atitolo nuo manęs. (5 M 32,1-6) 3 
Jautis pažįsta savo šeimininką, ir asilas paskirtas jam 
ėdžias, bet Izraelis ir mano tauta nepažįsta ir nesupranta 
manęs". 4 Vargas nuodėmingai giminei, piktadarybė- 
mis apsunkintai tautai, piktųjų išperoms, nepaklusniems 
vaikams! Jie paliko Viešpatį, piktžodžiavo Izraelio 
Šventajam, nusigręžė nuo Jo. 5 Ar verta jus dar dau- 
giau bausti, kurie tebemaištaujate? Jau visa galva ne- 
sveika, širdis alpsta. (Jer 2,30; Ez 21,18) 6 Nuo kojų 
padų iki viršugalvio nebėra nieko sveiko: sumušimai, 
randai, kraujuojančios žaizdos nevalytos, neaprištos, 
aliejumi nepateptos. (5 M 28,35) 7 Jūsų šalis paversta 
tyrlaukiais, miestai sudeginti, laukų vaisius svetimieji 
ryja jūsų akivaizdoje. Visa yra sunaikinta svetimųjų. 8 
Siono dukra palikta, kaip palapinė vynuogyne, kaip sar- 
go būda agurkyne, kaip apgultas miestas. 9 Jei pulkų 
Viešpats nebūtų palikęs mums pulkelio, mes būtume 
kaip Sodoma, panašūs į Gomorą.(Rom 9,29; 1 M 
19,24-25; 5 M 29,21-27) 10 Klausykite Viešpaties Žo- 
džio, jūs Sodomos valdovai. Išgirsk mūsų Dievo pa- 
mokymą, Gomoros tauta! (Jer 23,14; Jer R. 4,6) 11 
Kas man iš daugybės jūsų pjaunamųjų aukų? — klau- 
sia Viešpats. "Man atsibodo deginamosios avinų aukos 
ir penimųjų gyvulių taukai. Aš nemėgstu jaučių, avių ir 
ožkų kraujo. (Ps 50,8; Pat 21,27; Jer 6,20; Am 5,22) 
12 Kas reikalauja iš jūsų viso tai, kai ateinate pasirodyti 
man ir mindote mano šventorius? 13 Neaukokite man 

nevertų aukų; smilkalai man yra pasibjaurėjimas. Aš 
nekenčiu jauno mėnulio, sabatų ir kitų švenčių. Aš ne- 
bepakeliu jūsų iškilmingų ir neteisingų susirinkimų. 
(Mt 6,24) 14 Jūsų jauno mėnulio ir kitų iškilmių mano 
siela nekenčia. Jos mane vargina, nebenoriu jų. (Am 
5,21-22) 15 Kai jūs iškeliate savo rankas, Aš nusisuku 
nuo jūsų; ir kai kalbate daug maldų — neklausau, nes 
jūsų rankos kruvinos. (Iz 59,3; Mt 5,24-25; 1 Tim 2,8) 
16 Nusiplaukite, nusivalykite; pašalinkite piktus veiks- 
mus iš mano akių, liaukitės darę pikta! (Joel 2,12-13; 
Mik 6,6-8) 17 Mokykitės daryti gera, siekite tiesos, 
įspėkite prispaudėjus, apginkite našlaičius, užstokite 
našles. (Jer 7,3-7; 1 Sam 15,22) 18 Tada ateikite ir byli- 
nėkitės su manimi, — sako Viešpats. Jei jūsų nuodėmė 
raudona, taps balta kaip sniegas, jei raudona kaip pur- 
puras, bus balta kaip vilna. (Iz 43,25; 44,22; Ps 51,9) 
19 Jei jūs noriai klausysite manęs, naudositės krašto 
gėrybėmis. (5 M 25,18-19) 20 Bet jei jūs priešinsitės ir 
maištausite, jus rys kardas", — taip kalbėjo Viešpats. 
(2 M 26,25) 21 Kaip ištikimas miestas tapo paleistuve? 
Jame buvo teisė ir teisingumas, o dabar — galvažudžių 
lizdas. (Mt 23,37) 22 Tavo sidabras virto degėsiais, o 
vynas — atskiestas vandeniu. 23 Tavo valdovai tapo 
maištininkais ir vagių draugais; visi ima kyšius ir laukia 
dovanų. Jie nebegina našlaičio teisės, našlės byla nepa- 
siekia jų. 24 Taip kalba Galingasis, pulkų Viešpats, IZ- 
raelio Stiprusis: "Aš atlyginsiu ir atkeršysiu savo prie- 
šams! 25 Aš pakelsiu savo ranką prieš tave, išprausiu, 
švarinsiu tave, lyg muilo akmeniu, išlydinsiu ir išvaly- 
siu tave, lyg ciną krosnyje. (Mal 3,2-3) 26 Aš grąžinsiu 
tau tokius teisėjus, kokie jie buvo, ir patarėjus, kaip pra- 
džioje. Tuomet tu būsi teisingumo ir ištikimybės mies- 
tas. (Zach 8,3) 27 Sionas bus išgeibėtas teise ir jo atgai- 
laujantieji teisumu. (Iz 46,13) 28 Nusikaltėliai ir nusidė- 
jėliai bus sunaikinti, kurie išsižada Viešpaties — žus. 
29 Jūs gėdysitės ąžuolų, kuriais džiaugėtės, ir raudo- 

nuosite dėl sodų, kuriuos buvote pasirinkę. (Iz 65,3) 30 
Jūs būsite kaip ąžuolas suvytusiais lapais, kaip sodas 
be vandens. 31 Tvirtasis taps, lyg pakulų kuodelis, jo 
darbas, — lyg kibirkštis; jie užsidegs kartu, ir niekas jų 
neužgesins." 


1-9. Pranašo veiklos laikas prasidėjo karaliaus Aso 
mirties metais 747 pr. Kr. Izaijo tėvo vardas buvo 
Amosas. Jis nebuvo pranašas Amosas, bet pagal žydų 
tradiciją Judėjos karaliaus Amazijo brolis. Pranašo 
veikla tęsėsi iki karaliaus Hiskijo laikų, kuris mirė 697 
pr. Kr. Rabinų padavimai sako, kad Izaijas buvo nužu- 
dytas karaliaus Manaso laikais 697-642 pr. Kr. 

Izaijo pašaukimas pranašu aprašytas 6 skyriuje. 
Šio skyriaus ir sekančių iki 6 skyriaus Viešpaties ap- 
reiškimas pranašui buvo toks didingas, kad jis pradėjo 
rašyti knygą ne apie savo pašaukimą pranašu, bet apie 
Viešpaties apreiškimą. Kaip tas apreiškimas įvyko, pra- 
našas neaiškina. Tiek yra aišku, kad nebuvo aiškus pra- 
našo supratimas, bet Viešpaties apreiškimas. Dievas tu- 
ri begales galimybių apsireikšti ir apreikšti dabarties ir 
ateities įvykius. Kas netiki Dievo apreiškimu, tas netiki 
Dievą; toks nesupras pranašo veiklos ir neturės naudos 
iš pranašo knygos. 

Viešpaties apreiškimas apie izraelitus pranašui bu- 
vo toks didingas, kad jį turėtų girdėti visi žemės gyven- 
tojai ir dangaus pulkai. Viešpats išsirinko Izraelio tautą 
ir išaukštino ją; išvedė iš Egipto, davė nuostatus, kurių 
vertė tebegalioja tūkstančius metų; suteikė galingus ir 
garsius karalius: Dovydą ir Saliamoną. Ir po to tauta 
taip nutolo nuo Viešpaties; ji krito žemiau gyvulių apie 
Viešpaties pažinimą ir elgesiu. Ar taip nėra ir mūsų lai- 
kais su krikščionija? , 

Už nusikaltimus seka bausmė. Priešai sunaikino 
visą kraštą; liko nepaimta tik sostinė Jeruzalė. Bet ir joje 
siautė didžiausias vargas — badas. Tautos nelaimės ir 

kančios yra baisios, bet žmonės vis tiek nesusipranta. .. 
Jei Dievas nepasigailėtų, neišlaikytų mažo tikinčiųjų 
būrelio, tai viskas sunyktų, kaip sunyko prie Negyvo- 
sios jūros Sodoma ir Gomora. Izraelis buvo kaip pui- 
kus vynuogynas ir daržovių daržas, o po sunaikinimo 
buvo kaip vaisius nuėmus apleista būda, ar naktį sargy- 
bos bokštas. 

10-17. Atsivertimas vietoje apeigų. Bendrai nelai- 
mės ir vargo laikais žmonės kreipiasi į Dievą, prašo Jo 
pagalbos. Taip darė žydai, taip daro ir krikščionys. Žy- 
dams aukos buvo įsakytos Dievo, bet izraelitai jas vyk- 
dė be tikro nuoširdumo, be teisės ir artimo atjautimo; tai 
buvo veidmainystė ir Dievo išniekinimas. Tokį Dievo 
garbinimą Dievas nevertina. Tokius valdovus, vyres- 
niuosius ir eilinius piliečius Viešpats vadina sodomitais 
ir gomoritais. Be tikro atsivertimo ir socialinės teisės 
vykdymo — pakeltos rankos maldoje Dievui yra kruvi- 
nos, nekaltu krauju suteptos. Dievas laukė ir tebelaukia 
iš žmonių meilės Jam ir artimui. 

18-31. Įspėjimas ir pažadas. Izraelitai, ypač vadai, 
buvo nutolę nuo Viešpaties. Jie siekė sau naudos ne- 
leistinu būdu — kyšiais. Taip jie ėjo patys į pražūtį ir 
kitus traukė. Štai dieviškas, nelauktas pasiūlymas: kas 
atsivers, elgsis teisingai, tam Viešpats atleis didžiausius 
nusikaltimus, padarys jį nauju tvariniu. Toks apreiški- 
mas buvo duotas pranašui. Jis dar aiškiau paskelbtas 
Evangelijoje. Jėzus yra Išganytojas! Bet neatsivertusieji 
ir veidmainiai bus nubausti — žus. 

Medžiai ir sodas primena, kur jie garbindavo sta- 
bus. Baalo ir kitų stabų garbinimas bus kaip ąžuolo pa- 
džiūvimas — nuvytimas, ir kaip išdžiūvęs sodas. Jų 
garbintojai žus lyg kibirkšties padegtas pakulų kuode- 
lis. 

2 skyrius 
PAGONIŲ TAUTOS BUS PAŠAUKTOS ŽYDŲ 
VIETOJE 1-22 

1 Regėjimas, kurį matė Amoso sūnus Izaijas, apie 
Judėją ir Jeruzalę. (Mik 4,1-3) 2 Paskutinėmis dieno- 
mis Viešpaties namų kalnas iškils aukščiau už visus 
kalnus ir kalnelius. Į jį piauks visos tautos. 3 Daug tau- 
tų ateis ir sakys: "Eikime prie Viešpaties kalno, į Jokū- 
bo Dievo namus: kad Jis mokytų mus savo kelių, ir 
mes vaikščiotume Jo takais". Nes iš Siono išeis įstaty- 
mas, o iš Jeruzalės — Viešpaties Žodis. (Jn 4,22) 4 Jis 
teis tautas ir sprendimus darys tautų tarpe. Jie perdirbs 
savo kardus į noragus arklams ir durtuvus į pjautuvus. 
Tautos nebekariaus ir nebesimokys kariauti. (Iz 9,4) 5 
Jokūbo namai, ateikite ir visi vaikščiokite Viešpaties 
šviesoje! 6 Tikrai, Viešpats atmetė savo tautą, Jokūbo 
namus, nes jie pilni Rytų žynių ir burtininkų, kaip filis- 
tėnai. Jie susideda su svetimaisiais. 7 Jų kraštas yra pil- 
nas sidabro ir aukso, ir nėra galo jų turtams. Jų šalis 
pilna žirgų ir kovos vežimų be skaičiaus. (5 M 17,16; 
Mik 5,9) 8 Jų kraštas perpildytas stabais; jie lankstosi 
prieš savo rankų darbo stabus, kuriuos pagamino jų pa- 
čių pirštai. 9 Ten lenkiasi žmogus, žeminasi vyras. Ne- 
atleisk jiems! 10 Eik į uolą ir slėpkis dulkėse nuo Vieš- 
paties siaubo ir Jo Didenybės bei garbės. (Iz 19,21) 11 
Žmonių išdidumas bus pažemintas, ir jų puikybė pa- 
laužta. Tą dieną tik vienas Viešpats bus išaukštintas. (IZ 
5,15) 12 Pulkų Viešpats paskirtą dieną stos prieš kiek- 
vieną puikų ir išdidų pasipūtėlį, 13 prieš visus Libano 
kedrus, aukštus ir išdidžius, ir prieš visus Basano 4žuo- 
lus; 14 prieš visus aukštus kalnus ir prieš visas aukštai 
iškilusias aukštumas; 15 prieš kiekvieną aukštą bokštą 
ir prieš kiekvieną sustiprintą sieną; 16 prieš visus Tar- 
sio laivus ir prieš visa, kas laikosi išdidžiai. 17 Žmo- 
gaus išdidumas bus pažemintas, žmonių puikybė bus 
palaužta; tik Viešpats vienas bus išaukštintas tą dieną. 

18 Stabai bus visai sunaikinti. 19 Jie slėpsis uolų ply- 
šiuose ir žemės urvuose nuo Viešpaties teismo ir Jo Di- 
denybės bei garbės, kai Jis teis žemę. (Lk 23,30) 20 Tą 
dieną žmonės pašalins savo sidabrinius ir auksinius sta- 
bus, kuriuos pasigaminę garbino; jie atiteks kurmiams 
ir šikšnosparniams. 21 Žmonės slėpsis uolų urvuose ir 
akmenų plyšiuose nuo Viešpaties siaubo ir Jo Dideny- 
bės bei garbės, kai Jis teis žemę. (2 Tes 1,9) 22 Atsi- 
traukite nuo žmogaus, kuris tik tiek vertinamas, kad jis 
gyvas, — juk jis bevertis. (1 M 2,7) 


Dievas buvo išsirinkęs Izraelio tautą ir ją paskyręs 
nešti dievišką šviesą kitoms tautoms. Izraelis nutolo 
nuo Viešpaties. Pranašui buvo apreikšta:" Viešpaties 
didybė pasieks visas tautas, o Izraelį Dievas paliks. Čia 
pranašas kalba apie paskutinius laikus — Kristaus lai- 
kus. Per Jėzų Dievo didybė apsireiškė aukščiausiame 
laipsnyje. Iš Jeruzalės buvo skelbiama Evangelija vi- 
soms tautoms. Tą vykdė Jėzaus apaštalai. Tautos pri- 
ėmė Evangeliją, mokėsi iš Jos pažinti Dievą. Tai buvo 
Dievo veikimu pasiekta, o ne žmonių pastangomis. Ka- 
rai labai daug neša žalos žmonėms ir vargina bei naiki- 
na tautas. Jie bus pašalinti Dievo atnaujinančiu veikimu. 

Izraelio tauta labai nusikalto garbindama stabus, 
vietoje dvasinės palaimos siekdama turtų, laikydama 
galingą kariuomenę ir pasitikėdama sutartimis su kito- 
mis valstybėmis. Žmogiškai galvojant tai buvo gerai, 
bet iš dieviškos pusės, tai buvo nepaklusnumas Dievui. 
Jei mes, žmonės, klausytume Dievo įsakymų, karų vi- 
sai nebūtų. Visi siekiame turtų, o sulaukiame vargų. Jei 
klausytume Evangelijos, turėtume beveik rojų žemėje, 
neklausydami — turime beveik pragarą. 

Pranašui buvo aišku, Viešpats baus nusikaltusią 
Izraelio tautą, bet Viešpaties garbė iškils, visi stabai ir 
jų garbintojai žus. Jie yra tamsybės padarai; jie teks 
kurmiams ir šikšnosparniams. 


Iz3,1 102 


3 skyrius 
TAUTOS NUSIKALTIMAS IR BAUSMĖ 1-26 

1 Štai, Valdovas, pulkų Viešpats, atims iš Jeruza- 
lės ir Judėjos ramstį ir lazdą, ir duonos bei vandens at- 
sargas, (3 M 26,26; Ez 4,16) 2 karžygį ir kareivį, teisėją 
ir pranašą, žynį ir vyriausiąjį, 3 penkių dešimčių virši- 
ninką ir valdininką, patarėją, išmintingą amatininką ir 
burtininką. 4 Jaunuoliai bus jų kunigaikščiai, vaikėzai 
juos valdys. (Pam 10,16) 5 Žmonės skriaus vienas kitą, 
net savo kaimyną. Jaunuoliai neapkęs senesniųjų, niek- 
šai — garbingųjų. 6 Tada žmogus, nutvėręs savo gimi- 
naitį, sakys: "Tu turi dar apsiaustą, būk mūsų vadas. 
Šie griuvėsiai tebūnie tavo valdžioje". 7 Jis atsakys: 
"Aš stebuklų nedarau, mano namuose nėra nei duonos, 
nei drabužių. Nedarykite manęs tautos vadu". 8 Jeruza- 
lė ir Judėja kris, nes jų žodžiai ir darbai priešingi Vieš- 
pačiui; jie erzina Jį ir priešinasi Jam. 9 Jų veido išraiška 
jau liudija prieš juos. Jie viešai, nesislėpdami nuodė- 
miauja, kaip sodomitai. Vargas jiems! Jie patys sau 
kenkia. (Oz 13,9) 10 Sakykite teisiesiems, kad jiems 
bus gerai, nes jie naudosis savo darbų vaisiais. (Iz 
32,17) 11 Vargas niekšui! Jam bus atlyginta pagal jo 
darbus. 12 Mano tauta! Vaikai tave spaudžia, moterys 
viešpatauja. O mano tauta! Tavo vadai tave suvedžioja 
ir veda klaidingu taku. 13 Viešpats yra čia. Jis kovos ir 
teis tautas. 14 Viešpats teis vyresniuosius ir savo tautos 
kunigaikščius. "Jūs, jau nuganėte vynuogyną. Beturčių 
išplėšos yra jūsų namuose. (Iz 5; Mt 21,23-) 15 Kuo 
pasiremdami skriaudžiate mano tautą ir daužote beturčio 
veidą?" — klausia Dievas, pulkų Viešpats. 16 Viešpats 
sako: "Kadangi Siono dukterys išdidžiai vaikščioja, iš- 
tiesusios.kaklus, mėto geidulingus žvilgsnius, eidamos 
mažais žingsneliais, skambina kojų žiedais, (Pat 31,30; 
1 Tim 2,9) 17 Viešpats apdengs Siono dukterų galvas 
šašais ir apnuogins jas. 18 Tą dieną Viešpats nuplėš jų 
papuošalus: kojų grandinėles, kaktos juosteles ir mėnu- 

liukus; 19 auskarus, apyrankes ir šydus; 20 vainikėlius, 
kojų grandinėles, puošnias juostas, kvepalų dėžutes ir 
amuletus; 21 pirštų ir nosies žiedus, 22 išeiginius rūbus 
ir apsiaustus; skareles ir pinigines, 23 veidrodėlius, plo- 
nas sukneles; galvos kaspinus ir skraistes. 24 Vietoje 
kvepalų bus smarvė, vietoje juostos — virvagalis; vie- 
toje garbanuotų plaukų — plikė, vietoje apsiausto — 
maišas; vietoje grožio — įdeginta žymė. 25 Tavo vyrai 
kris nuo kardo, o tavo karžygiai — kovoje. 26 Vartuo- 
se bus dejavimas ir gedulas. Tauta bus apiplėšta ir paže- 
minta!" Sako Viešpats. 


Viešpats baudžia. Toks yra Dievo nuostatas žmo- 
nių gyvenime. Jei valdovai ir tauta nesilaiko teisės, kyla 
nepasitenkinimai, maištai, revoliucijos, karai ir anarchi- 
ja. Tada nebėra maisto ir aprėdo; viešpatauja niekšai. 
Mūsų amžiuje tokių vietovių (kraštų) buvo ir yra. Mo- 
terims prikišamas nusikaltimas: puošnumas ir nepado- 
rus gyvenimas. 

Ketvirto skyriaus pirmą skirsnęlį reikėtų priskirti 
prie trečiojo skyriaus. Ramiais gyvenimo laikais yra 
maždaug vienodas skaičius vyrų ir moterų. Karo laikais 
žūna daug vyrų, moterų susidaro perteklius. 


4 skyrius 
PAGALBOS PAŽADAS 1-6 

1 Tą dieną septynios moterys, nusitvėrusios vieną 
vyrą, sakys: "Mės valgysime savo duoną ir vilkėsime 
savais drabužiais, tik leisk mums vadintis tavo vardu, 
nuimk nuo mūsų panieką". (1 M 30,23; 1 Sam 1,5-6) 

2 Tą dieną Viešpaties Atžala bus graži ir garbinga, 
o šalies vaisius bus pasididžiavimas ir garbė Izraelio iš- 
likusiųjų. (Iz 11,1) 3 Išlikęs Sione ir gyvenąs Jeruzalėje 
bus vadinamas šventu, t.y. kiekvienas, kuris bus įrašy- 
tas gyventi Jeruzalėje. (Lk 10,20) 4 Kai Viešpats nu- 
plaus Siono dukters sutepimą ir nuvalys Jeruzalės krau- 

jo dėmes joje teismu ir Dvasia, (Zach 13,1; Mt 3,11) 5 
tada Viešpats padarys ant viso Siono kalno ir ant susi- 
rinkusių debesį dienai, o nakčiai skaisčiai liepsnojančią 
ugnį. Viešpaties garbė bus apsauga ir apdanga visiems. 
(2 M 13,21; 40,34,38) 6 Tai bus pavėsis dienos metu 
nuo karščio, ir priedanga bei užuovėja nuo audros ir lie- 
taus. (Iz 25,4-5) 


Viešpaties Atžala yra pažadėtasis Mesijas — Jė- 
zus. Izraelio likutis yra Jėzaus sekėjai; Jis apvalo juos 
teisumu, savo krauju bei Dvasia. 

Debesis ir ugnis primena Izraelio kelionę iš Egipto 
per tyrus. Jėzus pažadėjo būti su savaisiais visais lai- 
kais. (Mt 28,20) 


5 skyrius 
NEVAISINGAS VYNUOGYNAS — IZRAELIO 
TAUTA 1-30 

1 Aš giedosiu apie savo mylimojo draugo vynuo- 
gyną. Mano mylimasis turėjo vynuogyną derlingame 
kalnelyje. (Iz 27,2; Ps 80,9-16; Mt 12,1-9) 2 Jis apkasė 
jį ir išrinko iš jo akmenis; prisodino jame rinktinių vyn- 
medžių daigelių. Jo viduryje pastatė bokštą ir padirbo 
spaustuvą. Jis laukė užaugant vynuogių, bet užaugo tik 
rūgšios laukinės uogos. 3 Dabar, Jeruzalės ir Judėjos 
gyventojai, darykite sprendimą apie mane ir mano vy-- 
nuogyną.4 Ką galima dar padaryti mano vynuogynui, 
ko nepadariau? Aš laukiau vynuogių, kodėl jis nešė tik 
rūgščias, laukines uogas? 5 Dabar aš jums pasakysiu, 
ką darysiu su savo vynuogynu: aš pašalinsiu tvorą, ir jį 
n1ganys; nugriausiu sieną, ir jį mindžios. 6 Aš padary- 
siu jį tyrlaukiu; nebeapgenėsiu ir nebeapkarpysiu jo. Jis 
apaugs usnimis ir erškėčiais. Aš įsakysiu nebelyti ant 
jo. 7 Pulkų Viešpaties vynuogynas yra Izraelio namai, 
o Judėjos žmonės — Jo mėgiamiausi daigai. Jis laukė 
teisingumo iš jo, o štai — liejamas kraujas; teisybės — 

ir štai klyksmas! 8 Vargas tiems, kurie jungia namą prie 
namo ir lauką prie lauko iki nebelieka vietos kitiems; at- 
rodo, lyg kad jie vieni čia gyventų. (Mik 2,2) 9 Pulkų 
Viešpats kalbėjo man: "Daugybė didelių, gražių namų 
bus tušti — be gyventojų. 10 Dešimt varsnų vynuogy- 
no teduos vieną kibirą vyno, o trys dešimtys saikų sėk- 
lų duos tris saikus." 11 Vargas tiems, kurie keliasi 
anksti rytą girtuokliauti ir sėdėti iki vėlaus vakaro, gerti 
kol įkaista nuo vyno. 12 Jų pokyliuose yra arfa ir kank- 
lės, būgnas, vamzdis ir vynas. Bet jie nekreipia dėmesio 
į Viešpaties veiksmus, nei į Jo darbus. (Am 6,5-6; Ps 
28,5) 13 Todėl mano tauta bus ištremta, nes nesuprato; 
jos kilmingieji badu mirs, eiliniai neturės net vandens. 
14 Todėl mirusių buveinė plačiai atvers savo žiotis ir 
duris. Jeruzalės garbingieji ir visa minia, visi triukš- 
mautojai ir lėbautojai žengs į ją. 15 Žmogus bus par- 
blokštas, pažemintas, išdidūs nebepakels akių. (Iz 2,11) 
16 Pulkų Viešpats bus išaukštintas teise, Visagalis Die- 
vas pasirodys šventu teisingumu. 17 Tada ėriukai gany- 
sis ganykloje ir avinėliai tarp griuvėsių. 18 Vargas 
tiems, kurie į nusikaltimus žengiate nuodėmių traukia- 
mi, lyg vežimėlis traukiamas virvėmis. 19 Kai kurie sa- 
ko: "Tepaskuba Jis, tepagreitina savo darbą, kad mes 
matytume; teįvykdo Izraelio Šventasis savo sprendimą, 
kad mes žinotume". (Jer 17,2; 2 Pt 3,4) 20 Vargas 
tiems, kurie pikta geru ir gera piktu laiko; tamsą šviesa 
ir šviesą tamsa vadina; kartų saldžiu ir saldų karčiu lai- 
ko. 21 Vargas jums, kurie esate išmintingi patys savo 
akyse ir tikri savo sprendimuose. (Pat 3,7; Rom 12,17) 
22 Vargas jums, kurie esate karžygiai gerti vyną, ir drą- 
sūs vyrai gamintis svaigalus; 23 kurie išteisinatę nusi- 
kaltėlį už kyšius, o nekaltą pasmerkiate. 24 Kaip liepsna 
sudegina ražienas ir sausa žolė pranyksta ugnyje, taip 
nusidėjėlių šaknys supus ir žiedai dulkėmis pavirs, nes 
jie panaikino pulkų Viešpaties įstatymą ir Izraelio Šven- 
tojo Žodį piktžodžiavo. 25 Todėl Viešpaties rūstybė už- 

sidegė prieš Jo tautą. Jis pakėlė savo ranką ir smogė 
juos. Kalnai sudrebėjo, jų lavonai, kaip sąšlavos, gatvė- 
je gulėjo. Jo pyktis dar neatsileidžia, Jo ranka dar pakel- 
ta. (Iz 9,11) 26 Jis duos ženklą toli esančiai tautai, pa- 
mos ir pašauks ją iš žemės pakraščių. Tauta ateis sku- 
bėdama. 27 Jų tarpe nėra nusilpusių nei nuvargusių, 
snaudžiančių nei miegančių. Jų nė vienam neatsiriša 
juosmens juosta, nei atsileidžia sandalų šniūrelis. 28 Jų 
strėlės aštrios, visų lankai įtempti. Jų žirgų kanopos 
kaip titnagas, jų vežimų tekiniai kaip vėjas audroje. 29 
Jie riaumoja kaip liūtas, kaip jaunas liūtas. Jie niurzga, 
pagriebę grobį, nusineša jį, ir niekas jo iš jų neatims. 30) 
Tą dieną svetimoji tauta užgrius ant jų kaip jūros ban- 
gos. Pažvelgus į kraštą, bus gąsdinanti tamsa, šviesą 
uždengs debesys. 


Viešpats Jėzus kalbėjo ir apie vynuogyną. (Mt 

21,33-) Žydai švęsdavo pjūties šventes. Nuvalant "vy- 

nuogynus buvo daug giedama — dainuojama ir vaidina- 
ma. Izaijas panaudojo šią progą paskelbti Viešpaties ap- 
reiškimą jam. Pranašas sueiliavo šią giesmę ir ją giedo- 
jo ar deklamavo panašiai, kaip kiti darydavo. Pradžioje 
klausytojams atrodė, kad tai yra nauja giesmė nuvalant 
vynuogynus. Kai pranašas pradėjo skelbti Viešpaties 
apreiškimą, klausytojai jau buvo paveikti ir klausėsi to- 
liau pranašo žodžių. 

Pranašas aiškiai pasakė, kad vynuogynas yra Judė- 
jos gyventojai. Viešpaties įsakymas žydams buvo: že- 
mė priklauso visiems izraelitams, jos neleidžiama par- 
duoti, bet tik išnuomoti ilgiausia 49 metus; iki jubilėjaus 
metų. Turtuoliai, pranašo laikais, supirkinėjo žemę ir ją 
apdirbo vergais, nors ji nešė tik dešimtą dalį derliaus, 
kaip ją valdant tikriesiems savininkams. Eiliniai piliečiai 
nebesusivokė kas čia yra. Pranašas, apšviestas Dievo, 
viešai kėlė šią blogybę. Turintieji galią nekreipė į tai dė- 
mesio. Jie elgėsi lyg jiems vieniems priklausytų kraštas. 

Valdovai puotavo, girtuokliavo, rengė įvairiausius 
subuvimus su vaidinimais ir muzika .. . Kas taip elgia- 
si, prieina liepto galą, sulaukia nesėkmių — žuvimo. 
Revoliucijos ir karai ryja žmones lyg pragaras. 

Suprantama, tokie pranašo įspėjimai, ponams buvo 
nę prie širdies — nepatiko. Jie norėjo pranašą ir Dievą 
suniekinti, padaryti pajuoka. "Izraelio Šventasis teįvyk- 
do savo sprendimą, kad mes matytume!" 

Pranašas matė, ką Dievas įsakė ir žmonės šimtme- 
čius laikė geru; naujais laikais tai pradėta laikyti blogu 
— atsilikimu. Senovės išminčiai ir jų mokymai pradėta 
niekinti, o iškelti tik savo "iš 


išmintį", kaip vienintele tik- 
ra. Taip naujieji valdovai ir "išminčiai" gražiai kalbėjo, 
bet gyvenime skriaudė kitus... 

Kas nesilaiko bendros teisės, tinkančios visiems, 
sulauks pražūties. Pati gamta — Dievo nuostatai pasi- 
daro priešingi, nesėkmė ir bausmė ateina. 

Taip valdant ir gyvenant moralė krito, pasitikėjimas 
vienų kitais sunyko. Prasidėjus karui, kariai buvo bejė- 
giai priešintis. O priešas buvo tvarkingas, geros nuotai- 
kos. Tas pranašui buvo apreikšta; taip pasikartojo kelis 
kartus Izraeiio istorijoje. 


6 skyrius 
VIEŠPATIES ŠLOVĖ, PRANAŠO PAŠAUKIMAS 
1-13 

1 Karaliaus Uzijo mirties metais mačiau Viešpatį 
aukštai pakeltame soste. Jo šlovė pripildė šventovę. (Jn 
13,41) 2 Serafinai stovėjo ties Juo. Kiekvienas jų turėjo 
po šešis sparnus: dvejais jie dengė savo veidą, dvejais 
— kojas ir dvejais skrido. 3 Jie šaukė vienas kitam, sa- 
kydami: "Šventas, Šventas, Šventas, pulkų Viešpats; 
visa žemė pilna Jo garbės". (Apr 4,7; Ab 3,3) 4 Durys 
sudrebėjo nuo šauksmo, o namas buvo pripildytas dū- 
mų. (Ez 10,4; Apr 15,8) 5 Aš tariau: "Vargas man, aš 
esu žuvęs! Aš esu žmogus suteptomis lūpomis, ir ma- 

no tauta tokia pat. Aš savo akimis mačiau Karalių, pul- 
kų Viešpatį!" (2 M 33,20) 6 Vienas serafinas atskrido 
prie manęs. Jis laikė rankoje žėrinčią anglį, kurią buvo 
pasiėmęs gė nuo aukuro. 7 Jis ja palietė mano lū- 
pas ir tarė: "Štai, anglis palietė tavo lūpas; tavo kaltė pa- 
naikinta, nuodėmė atleista!" (Zach 3,4) 

8 Aš girdėjau Viešpaties balsą. Jis klausė: "Ką tu- 
riu siųsti? Kas eis mano vietoje?": Aš atsiliepiau: "Aš 
čia, siųsk mane!" 9 Jis atsakė: "Eik ir sakyk šiai tautai: 
'Girdėti girdėkite, bet nesupraskite; žiūrėti žiūrėkite, bet 
nematykite.' (Mt 13,11-15; Jn 12,40; Apd 28,26-27) 10 
Sukietink širdį šitos tautos, apkurtink jos ausis ir ap- 
temdyk akis, kad nematytų akimis, negirdėtų ausimis, 
nesuprastų širdimi, kad kartais neatsiverstų ir nebūtų 
pagydyta". (5 M 29,3) 11 Aš klausiu: "Kurį laiką Vieš- 
patie?" Jis atsakė: "Iki miestai bus tušti, be gyventojų, 
namai be žmonių, o kraštas pavirs dykuma. 12 Viešpats 
ištrems žmones toli; šalyje bus didelis sunaikinimas. 13 
Jei viso to dar dešimta dalis liks, ji bus deginama, lyg 
nupjauto uosio ar ąžuolo likęs kelmas. Šventoji sėkla 
yra tas kelmas." (Iz 4,3) 


Karalius Uzijas mirė 747 pr. Kr. Nėra aišku ar tai 
buvo Izaijo pašaukimas pranašu, ar jis jau buvo prana- 
šu, o dabar matė šią didingą viziją ir buvo siųstas pra- 
nešti Izraeliui ir Judėjai jų užsispyrimą neklausyti Vieš- 
paties. Tuo laiku buvo žydų dvi valstybės — Izraelis ir 
Judėja. Kai Judėjoje karaliavo karalius Uzijas ir Izraely- 
je Jeroboamas II, abejose valstybėse klestėjo gerbūvis. 
Tačiau tikėjimo reikalai ėjo labai paviršutiniškai; buvo 
atliekamos tik apeigos be tikro nuoširdumo. Teisingu- 
mo ir teisės gyvenime reiškėsi korupcija. 

Kas mano, kad pranašas buvo genialus žmogus ir 
numatė izraelitų ateitį, tas labai klysta. Tai buvo ne pra- 
našo gabumas, bet Viešpaties apreiškimas jam. 

Pranašas buvo šventovėje. Ar tai buvo pamaldų 
metu, ar po pamaldų, nesakyta. Viziją gali matyti vienas 
žmogus, o kiti ten esą gali jos nematyti. Izaijas matė di- 
dingą Viešpaties sostą ir jame Viešpatį. Viešpats buvo 
apsuptas debesies — dūmų. Jo šlovė pripildė šventovę. 
Dangiškų pulkų serafinai garbino Viešpatį ir Jam tarna- 
vo. Dangiški gyventojai Šventame Rašte minimi: serafi- 
nai, cherubinai ir angelai. 

Žmogus nevisada atskiria viziją nuo tikrovės. Tik- 
rovėje žmogus neperneša Viešpaties didybės — miršta. 
Tą žinojo Izaijas. Taipgi jis jautė savo nuodėmingumą ir 
visos tautos nutolimą nuo Viešpaties. Pranašas manė 
turįs mirti. Jam buvo atleista kaltė, pašalintas sąžinės 
kaltinimas. ' 

Dievas veikia žmonėse per žmones. Net Jėzus, 
Dievo Sūnus, veikdamas pasaulyje, priėmė Žmogaus 
kūną. Viešpats klausė, kas sutiktų veikti Jo vietoje. Izai- 
jas sutiko. Pranašo užduotis buvo pranešti savo tautie- 
čiams jų stovį Dievo požiūriu. Jie buvo nutolę nuo Die- 
vo. Jiems reikėjo atsiversti, pakeisti savo mąstyseną ir 
elgesį. Kai pranašas jiems tą priminė, jie pyko, palaikė 
pranašą įžūliu, Dievo nesiųstu. Jie elgėsi su pranašu vi- 
sai panašiai, kaip žydai su Jėzumi; jie laikė Jį ne Dievo 
Sūnumi, bet Dievo piktžodžiautoju. Kad žmonės ne- 
klausė pranašo, Jėzaus ir dabar neklauso Evangelijos, 
nėra Dievo paskyrimas nei kaltė, bet žmonių užsispyri- 
mas. 

Kiekvienas doras žmogus myli savo kraštą ir tautą, 
nori gero jai. Tad pranašas klausė kaip ilgai tęsis tautie- 
čių kvailas užsispyrimas; kada jis galės sėkmingai veik- 
ti. Baisi padėtis! Žmonės bus kietasprandžiai iki visiško 
žuvimo. Jų liks gimtiniame krašte tik viena dešimtoji. 
Bet ir jie bus bandomi kaip per ugnį. 


/ 

7 skyrius 
JERUZALĖS VARGAS, EMANUELIS 
PAŽADĖTAS 1-25 
1 Judėjos karaliui Ahazui, Jotamo sūnaičiui, Uzijo 
sūnui vicšpataujant, Sirijos karalius Rezinas ir Izraelio 
karalius Pekas, Remalijo sūnus, atžygiavo kovoti prieš 
Jeruzalę, bet neįstengė paimti jos. (2 Kar 15,37; 16,5) 2 
Kai Dovydo namams pranešė: "Sirija yra sąjungoje su 
Efraimu", karaliaus ir jo tautos širdis taip drebėjo, kaip 


dreba nuo vėjo miško medžių lapai. 3 Viešpats tarė Izai- - 


jui; "Tu ir tavo sūnus Šearjašubas eikite pasitikti Ahazą 
prie vandentiekio aukštutinio tvenkinio, eikite tuo keliu, 
kuris vedė į vėlėjo lauką. 4 Tu jam sakyk: susivaldyk, 
būk ramus, nebijok; tavo širdis teneišsigąsta šitų dviejų: 
nirštančio Sirijos karaliaus Rezino ir Remalijo sūnaus, 
smilkstančių nuodėgulių. (Iz 30,15) 5 Kadangi Sirija ir 
Efraimas — Remalijo sūnus, sudarė prieš tave slaptą 
sutartį, galvodami: 6 "Žygiuokime prieš Judėją, išgąs- 
dinkime ją, nugalėkime ir įstatykime karaliumi Tabelio 
sūnų." 7 Viešpats Dievas taip sako: "Taip neįvyks, taip 
nebus! 8 Sirijos sostinė yra Damaskas, o Damasko gal- 
va yra Rezinas. Dar šešiasdešimt penki metai ir Efrai- 
mas bus-sunaikintas, — tautos nebebus.9 Efraimo galva 
yra Samarija, o Samarijos galva — Remalijo sūnus. Jei 
jūs netikite, neišliksite!" (2 Ch 20,20) 

10 Viešpats toliau kalbėjo Ahazui: 11 "Prašyk 
Viešpatį, savo Dievą, ženklo iš požemio gilybių ar dan- 
gaus aukštybių". 12 Ahazas atsakė: "Aš neprašysiu 
ženklo ir negundysiu Viešpaties." 13 Tuomet Izaijas sa- 
kė: "Klausykitės, Dovydo namai, ar jums neužienka 
varginti žmonių, ar varginsite ir Dievą? 14 Pats Vieš- 
pats duos jums ženklą. Jauna moteris taps nėščia, pa- 
gimdys sūnų ir vadins jį Emanueliu. (Mik 5,2; Mt 1,23; 
Iz 9,5) 15 Jis maitinsis pienu ir medumi, kol jis supras 
kas pikta ir kas gera. 16 Prieš berniukui suprantant at- 
mesti pikta ir priimti gera, šalys, kurių karalių bijaisi, 

bus sunaikintos. (Iz 8,4) 17 Viešpats leis tau, tavo tau- 
tai ir tavo tėvų namams, Asirijos karalių dėka, tokių 
dienų, kokių nebuvo nuo Efraimo ir Judėjos atsiskyri- 
mo laikų." 

18 Tuomet Viešpats lieps egiptiečiams, lyg mu- 
sėms, Egipto upių gale, ir asiriečiams, lyg bitėms, Asi- 
rijos krašte, 19 ir jie visi atskris ir nusileis slėnių tar-- 

pekliuose, uolų plyšiuose, ant visų krūmokšnių ir ganyk- 
lose. (Ps 118,12) 20 Tą dieną Viešpats, pasisamdytu 
skustuvu iš anapus Upės — Asirijos karaliumi, nuskus 
galvos ir kojų plaukus, taipgi ir barzdą pašalins. (Jeru- 
zalei) - 

21 Tuo pačiu metu atsitiks, kad žmogus laikys vie- 
ną karvę ir dvi avis, 22 ir jos duos tiek pieno, kad jis 
valgys sviestą ir kiekvienas, kuris bus išlikęs šalyje, 
valgys sviestą ir medų. 

23 Tuo metu vieta, kur augo tūkstantis vynmedžių, 
verta tūkstantį sidabrinių šekelių, pavirs erškėtynu ir 
usnynų. 24 Ten vaikštinės žmogus su strėlėmis ir lan- 
ku, nes usnių ir erškėčių bus pilnas kraštas. 25 Visi 
kalnai, kurie dabar kapliu kasami, taps nebejeinami, dėl 
usnių ir erškėčių, juose ganysis raguočiai ir vaikštinės 
avys. 


Judėjos karalius Ahazas viešpatavo 741-726 pr. 
Kr. Jis buvo labai blogas karalius. (2 Ch 28) Jam pra- 
dėjus karaliauti užpuolė Judėją Sirija ir Izraelis (kartais 
vadinamas Efraimu). Karalius Ahazas ir visa vadovybė 
labai išsigando, tiesiog kilo panika. Dievas siuntė pra- 
našą Izaiją pranešti karaliui, kad priešai nelaimės; jie 
bus sunaikinti. Kas ir įvyko — Asirija juos nugalėjo. 

Pranašo sūnaus vardas Šearjašubas reiškė — Li- 
kutis Sugrįš. Karaliui buvo pasiūlyta pasirinkti ženklą, 
kurį Dievas įvykdys ir karalius galės lengviau tikėti 
Dievo pažadu. Karalius netikėjo pranašui, bet nenorėjo 
parodyti savo netikėjimo. Jis atsakė labai gerai, bet 


Iz 8,1 112 


veidmainiškai — negundysiu Dievo. Pranašas suprato 
karaliaus veidmainiavimą ir atsakė tinkamai — tu 
skriaudi žmones, ar nori ir Dievą įžeisti? 

Mergelė (jauna moteris) pagimdys sūnų. Ką tai 
reiškė anais laikais, kokia buvo ta mergelė? Atrodo, kad 
karalius ir kiti anų laikų žmonės tai gerai žinojo. Mes 
apie tai nieko nežinome. Mes tik žinome pažadėtąjį 
Emanyelį — Jėzų. (Mt 1,23) 

Judėja buvo išgelbėta, bet tuo karalius i ir tauta ne- 
buvo paveikti tikėti Dievą. Pranašas paskelbė, kad Ju- 
dėja bus karo laukas Egiptui ir Asirijai. Pagaliau Asirija 
nugalės Judėją ir ją labai išniekins. Nuskusti galvą ir 
barzdą buvo labai didelis išniekinimas. 

Kraštas bus visai sunaikintas. Vietoj didelių gyvu- 
lių kaimenių, ūkininkas turės vieną karvę ir porą ožkų. 
Vietoj puikių vynuogynų ir derlingų laukų, bus usnynai 
ir erškėtynai. Kraštas virs ganyklomis ir mišku — me- 
džioklei lauku. 

Pienu ir medumi buvo išreiškiamas gerbūvis. Pra- 
našas taip sakydamas pasijuokė iš tokio "gerbūvio". 
Gal tame buvo kiek tiesos. Kai kraštas buvo sunaikin- 
tas, ištuštėjo; tada vieną likusią karvę žmogus geriau 
prižiūrėjo, gyvulys turėjo geresnę ganyklą ir davė dau- 
giau pieno. Krašte sumažėjus žmonių, likę rado dau- 
giau medaus. 


8 skyrius 
VILTIS TIKINČIŲJŲ, ĮSPĖJIMAS PASITIKĖTI 
DIEVU 1-22 
1 Viešpats įsakė man: "Imk didelę lentelę ir įrašyk 
aiškiomis raidėmis: 'Imk grobį,skubėk plėšti'. 2 Imk iš- 
tikimus liudytojus, kunigą Uriją ir Barachijo sūnų Za- 
chariją". 3 Aš paliečiau pranašę, ji pagimdė sūnų. O 
Viešpats man įsakė: "Pramink jį vardu: Imk-Grobį- 
Skubėk-Plėšti. 4 Prieš vaikui išmokstant šaukti tėvą ir 

motiną, Damasko turtai ir Samarijos išplėšos Asirijos 
karaliaus bus išvežamos". (Iz 7,16; 2 Kar 16,9; 15,29) 

5 Viešpats man toliau kalbėjo: 6 "Kadangi ši tauta 
paniekino ramiai tekantį Siloes vandenį ir išsigando Re- 
zino ir Remalijo sūnaus, (Iz 30,15) 7 Viešpats atves 
prieš jus daug galingų upių vandenį, — Asirijos karalių 
ir visą jo garbę. Jis išsilies iš savo vagos ir aptvindys 
visus laukus. 8 Jis tekės per Judėją, patvins ir sieks iki 
kaklo; išties savo sparnus ir apdengs visą tavo šalį, o 
Emanueli!" (Iz 7,14) 

9 Rinkitės tautos, — būsite nugalėtos! Išgirskite 
visos tolimos šalys, susijunkite, — būsite nugalėtos. 
Susikaupkite, — būsite nugalėtos! 10 Susitarkite — iš 
to nieko neišeis. Būkite vieningi, bet nieko nepasieksite, 
nes Dievas yra su mumis! 

11 Viešpats kalbėjo man, stipria ranka įspėjo ma- . 
ne, neiti šitos tautos keliu, sakydamas: 12 "Nevadinkite 
sąmokslu to, ką šita tauta vadina sąmokslu. Nebijokite 
to, ko ji bijo, ir neišsigąskite. 13 Pulkų Viešpatį laikyki- 
te šventu, Jo bijokite ir nuogąstaukite. (Iz 29,23; Mt 
10,28; 1 Pt 3,15) 14 Jis bus šventovė, atsitrenkimo ak- 
muo ir pasipiktinimo uola abiem Izraelio namams, ir 
spąstai bei kilpa Jeruzalės gyventojams. (Iz 28,16; Rom 
9,33; 1 Pt 2,7-8) 15 Daugelis susvyruos, kris ir suduš; 
įsipainios ir bus pagauti". 

16 "Saugok liudijimą, užantspauduok mokymą 
mano mokinių tarpe". (Iz 50,4; 54,13) 17 Aš lauksiu 
Viešpaties, kuris paslėpė savo veidą nuo Jokūbo namų, 
aš pasitikėsiu Juo. 18 Aš ir mano vaikai, kuriuos man 
davė Viešpats, esame pulkų Viešpaties, kuris gyvena 
Siono kalne, įspėjimo ženklas Izraeliui. (Žyd 2,13) 19 
Jie jums sako: "Klauskite žynių ir raganių, kurie jums 
murma ir čiulba." Ar tauta neturėtų klausti savo Dievo" 
Argi reikia klausti mirusių reikalais gyvųjų? (2 Kar 1,3) 
20 Kreipkitės į Dievą pamokymų. Tikrai, taip turėtų sa- | 
kyti visi, kurie atsitraukia nuo žynių. 21 Jie klaidžios | 

suvargę ir išalkę. Išalkę jie pyks ir keiks savo karalių ir 
Dievą. (Apr 16,9,11) 22 Ar jie žvelgs aukštyn, ar žiū- 
rės į žemę, visur bus sielvartas ir vargas, sunaikinimas 
ir priespauda; jie pateks į nakties tamsą, — baisų pavo- 
jų. (IZ 5,30) 


Izaijui buvo įsakyta šiuos pranašavimus užrašyti ir 
liudytojais patvirtinti. (2 Kar 16,10; 18,2) Taipgi prana- 
šo vaiko vardas: Imk Grobį — Skubčėk Plėšti turėjo pri- 
minti, kad 1-2 metų laike Sirija ir Izraelis nukentės. Tas 
taip ir įvyko. 734 pr. Kr. Asirijos karalius Tiglatpilesa- 
ras atžygiavo, labai apiplėšė Siriją ir Izraelį, o Judėją 
padarė vasalu. 

Pranašas priminė ir Judėjai grėsmę iš Asirijos pu- 
sės. Judėja nepasitikėjo Dievu, ieškojo politinių sąjun- 
gininkų. Izaijas panaudojo Jeruzalės Siloes ramiai te- 
kantį šaltinį ir palygino jį su Asirijos upe Eufratu. 

Pranašas priminė sąjungininkams prieš Asiriją, 

"kad iš jų pasiruošimų ir susitarimų nieko gero nebus. 
Vykstant baisioms kovoms, kuriose žuvo tautos ir vals- 
tybės, negalėjo likti nuošaliai pranašas bei jo artimieji 
— mokiniai. Dievas įspėjo pranašą laikytis nuošaliai 
nuo tų kovų. Judėja laikė šventovę nepaimama — Die- 
vas neleis jos sunaikinti! Tačiau pranašui buvo sakyta, 
kad šventovė bus jiems spąstais. Izaijas ir kiti tikintieji 
pasitikėjo Viešpačiu, bet dauguma tautiečių, su karaliu- 
mi priekyje, kuris net savo vaikus aukojo stabams, (2 
Kar 16,3) kreipėsi pagalbos ne į Viešpatį, o į žynius; 
taip jie klydo ir žuvo. 


9 skyrius 
MESIJAS PAŽADĖTAS, ĮSPĖJIMAS IZRAELIUI 
1-21 
+ 1 Kas patyrė vargą, tiems nebus tamsu. Seniau Za- 
bulono ir Neftalio šalys buvo paniekintos, bet ateity pa- 
ežerio kraštas ir kraštai anapus Jordano, net pati Galilė- 

ja bus pagarbiai laikomi. (Mt 4,12-16) 2 Tauta, gyvenu- 
si tamsybėje, išvydo didžiulę šviesą. Patamsių gyvento- 
jams išaušo diena. (Lk 1,79) 3 Tu suteikei jiems 
džiaugsmo. Jie laimingi ir džiaugiasi, kaip džiaugiamasi 
pjūties metu, surenkant derlių, arba dalijantis turtą — 
grobį. 4 Tu panaikinai tautą slėgusį jungą, juos plakusią 
rykštę, jos prispaudėjo lazdą, kaip kadaise mideanitų 
armiją. (Teis 7,22) 5 Visi karžygių batai ir krauju sutep- 
ti rūbai, bus ugnimi sunaikinti. 6 Kūdikis mums gimė, 
sūnus mums duotas; Jis viešpataus, Jo vardas yra: 
Nuostabusis, Patarėjas, Galingasis Dievas, Amžinasis 
Tėvas, Taikos Kunigaikštis. (Iz 7,14; 22,22; Mik 5,1; 
Lk 2,7) 7 Jo viešpatavimas klestės ir taika bus be galo. 
Dovydo sostą ir jo karalystę Jis stiprins, vykdydamas 
teisę ir teisybę per amžius. Pulkų Viešpats tai darys sa- 
vo galia. (Iz 11; Ps 72,3-4; Lk 1,32) 8 Viešpats pasiun- 
tė žodį Jokūbui ir Jis pasiekė Izraelį. 9 Tai žinos visa 
tauta, Efraimas ir Samarijos gyventojai, kurie puikybe ir 
išdidumu kalbėjo: 10 "Plytų mūrai sugriuvo, mes juos 
atstatysime tašytais akmenimis; nukirto laukinių figų 
medžius, mes juos pakeisime kedrais". 11 Viešpats su- 
kelia jų priešus ir sukursto prieštarautojus. 12 Sirija ry- 
tuose, o filistėnai vakaruose, pasiruošę praryti. Jo rūs- 
tybė dar nebaigta, Jo ranka dar pakelta. (Iz 5,25) 13 Bet 
tauta nesikreipia į Tą, kuris ją smogė, jie neieško pulkų 
Viešpaties. 14 Viešpats kerta Izraelio galvą ir uodegą, 
— palmės šaką ir nendrę tą pačią dieną. (Iz 10,33) 15 
Vyresnieji ir didikai tai galva, o melo pranašai, — 
uodega. 16 Šios tautos vadai yra suvedžiotojai, o jų ve- 
damieji — žuvę. 17 Todėl Viešpats nepasimėgo jų jau- 
nimu ir nepagailėjo nei jų našlaičių, nei našlių. Jie visi 
yra bedieviai ir niekšai, jie kalba išdidžiai. Jo rūstybė 
dar nebaigta, Jo ranka dar pakelta. 18 Niekšybė kaip 
ugnis: praryja usnis ir erškėčius, padega miško tanku- 
mynus, o dūmai, sukdamiesi kaip stulpai, kyla. 19 Pul- 
kų Viešpaties rūstybė padegė šalį; tauta, lyg kuras ug- 

niai; nėra gailesčio vienas kitam: 20 jie griebia dešinėn 
— alksta, ryja kairėn — nepasisotina. Kiekvienas ėda 
savo artimą: 21 Manasas — Efraimą, Efraimas Manasą, 
abu drauge — Judėją. Viešpaties rūstybė dar nebaigta, 
Jo ranka dar pakelta. (Iz 10,4) 


Vyko baisūs karai, Izraelio (šiaurės) valstybė buvo 
sunaikinta, Judėja priešų nuteriota, liko nepaimta tik 
sostinė Jeruzalė. Galilėja buvo pačių izraelitų šimtme- 
čiais niekinama, iš kurios nieko gero nėra ir negali būti. 
Štai čia pasirodo tokia dieviška šviesa, kuri sukelia gy- 
ventojų tarpe tokį džiaugsmą, kaip pjūties metu, kaip 
nugalėjus priešą dalinant grobį. Tas priminė midianitų 
nugalėjimą, (Teis 6-8) karų visišką panaikinimą. Tą pa- 
darys iš mergelės gimęs valdovas, nuostabus kūdikis, 
Imanuelis. (Iz 7,14; Mik 5,1-2) Jis duos visai naują 
kryptį žmonijos istorijai. Ne karais bus atsiekta pergalė, 
bet taikos priemonėmis, dieviška šviesa. Taikos kara- 
lystė bus to valdovo galioje. Todėl Jis ir bus Nuosta- 
bus, Patarėjas ir Siekėjas naujos gadynės, Galingasis 
Dievas, Amžinasis Tėvas, Taikos Kunigaikštis. Krikš- 
čionys supranta šį Nuostabų Valdovą esant Jėzų iš Na- 
zareto. Jėzus daugiausia veikė Galilėjoje, davė naują 
kryptį žmonijos istorijai; Jis ir mūsų laikais yra tikinčių- 
jų viltis. 

Valdovas ir tauta didingu Viešpaties pažadu nesi- 


'" domėjo; tad pranašas įspėjo juos. Žmogus nori pats gel- 


bėtis, bet nepasitiki Dievu. Priešas naikino kraštą, o gal 
pranašas priminė ir žemės drebėjimą? (5,25) Žmonės 
sakė, kad nors mūrai sugriuvo, mes juos atstatysime 
aug tvirtesnius; ne molio, o tašytų akmenų . . . Vieš- 
„ats laukė, kad Jo žmonės pasitikėtų Juo, bet jie ėjo sa- 
vo širdies keliais. Tad įspėjimas valdovams ir netik- 
riems pranašams bei kunigams. Maža ugnis erškėčiuo- 
se gali pasiekti mišką. Tada didžiausi medžiai degs lyg 

fakilas — dūmai stulpais kils. Žmonės vienas kitą 
skriaudžia — žlugs visa valstybė. 


10 skyrius 
ASIRIJA KRINTA, JERUZALĖ IŠGELBĖTA 1-34 

1 Vargas tiems, kurie leidžia neteisingus nuostatus, 
2 kad prislėgtų teisme mano tautos beturčius ir vargšus 
skriaustų; kad našlės taptų grobiu, o našlaičiai būtų api- 
plėšiami. 3 Ką jūs darysite bausmės dieną, kai nelaimės 
jus užklups? Prie ko bėgsite ieškoti pagalbos, kur palik- 
site savo turtus? 4 Kitos išeities nebus, kaip patekti į 
nelaisvę, arba žūti. Jo rūstybė dar neatslūgo, Jo ranka 
dar pakelta. (Iz 5,25) 5 Vargas Asirijai! Mano rūstybės 
rykštei ir lazdai. (Iz 7,20) 6 Aš ją siunčiau degančia 
rūstybę prieš suniekšėjusią savo tautą; įsakiau plėšti, 
grobti ir mindyti ją kojomis, kaip gatvių purvą. 7 Bet 
Asirija ne taip galvoja: ji svajoja sunaikinti daug tautų. 
(Zach 1,15) 8 "Ar mano valdovai nėra karaliai? 9 Ar 
Kalnas nėra kaip Karchemis? Ar Hamatas neprilygsta 
Arpadui? Ar Samarija ne kaip Damaskas? — sako ji. 
10 Ar mano ranka nepasiekė stabų karalysčių, kurių 
stabai buvo didesni ir jų buvo daugiau negu Jeruzalėje 
ir Samarijoje? (Iz 36,18-20) 11 Argi negaliu padaryti 
Jeruzalės stabams, kaip padariau Samarijos statuloms?" 

12 Kai Viešpats užbaigs savo darbą Siono kalne ir 
Jeruzalėje, Jis nubaus išdidų Asirijos karalių; jo išdidu- 
mą ir niekšiškumą sunaikins. (Iz 37,36) 13 Jis sakys: 
"Aš tai padariau savo galia, savo išmintimi tai pasie- 
kiau. Aš panaikinau tautų sienas, išplėšiau jų turtus, iš- 
mėčiau iš sostų juose sėdinčius. 14 Mano ranka sugro- 
bė tautų turtus, kaip paukščių lizdus, — juose paliktus 
kiaušinius surinkau. Taip užėmiau visą žemę. Nė vie- 
nas nepajudino sparno, nepravėrė snapo ir nesučirškė". 
15 Ar kirvis didžiuojasi prieš tą, kuris juo kerta? Ar 
pjūklas priešinasi tam, kuris jį traukia? Ar lazda kelia 
tave, ar tu keli ją? Ar rykštė plaka tą, kuris ją laiko? 16 

Viešpats, pulkų Viešpats, užleis sunkias ligas ant jo 
karžygių ir jo garbę sunaikins lyg ugnimi . 17 Izraelio 
šviesa taps ugnimi , jo Šventasis — liepsna. Vieną die- 
ną Jis sudegins ir sunaikins usnis ir erškėčius. (5 M 
4.24) 18 Jis sunaikins jo miško ir sodo garbę, — sielą 
ir kūną. Asirija sunyks, kaip sunkiai sergantis ligonis. 
19 Jo miško medžių taip maža beliks, kad vaikas galės 
juos suskaičiuoti. 20 Tuomet Izraelio ir Jokūbo namų 
likutis nebevergaus juos nugalėjusiems, bet liks ištikimi 
Viešpačiui, Izraelio Šventajam. 21 Jokūbo likutis sugrįš 
prie Galingojo Dievo. 22 Izraeli, jei tavo tauta ir būtų 
gausi kaip pajūrio smiltys, tai tik likutis sugrįš. Spren- 
dimas padarytas. Jis teka kaip teisybės srovė. (Rom 
9,27) 23 Viešpats, pulkų Viešpats, įvykdys sprendimą 
visoje žemėje. (Iz 28,22) 24 Viešpats, pulkų Viešpats, 
sako: "Mano tautos gyventojai Sione, neišsigąskite asi- 
riečių, kai jie plaks jus rykštėmis ir muš lazdomis, kaip 
egiptiečiai. 25 Nebeilgai kentėsite, mano rūstybė bei 
pyktis pasibaigs — atpildas už jų nusikaltimą". 26 Tada 
pulkų Viešpats pakels prieš juos rimbą ir smogs juos, 
kaip smogė Mideaną prie Orebo uolos. Jis pakels savo 
lazdą pajūrio gyventojams, kaip Jis ją pakėlė Egiptui. 
(Teis 7,25; 2 M 14,26) 27 Tą dieną Jis pašalins naštą 
nuo tavo pečių ir sunaikins jungą. 

28 Priešas pakilo iš Rimono, atžygiavo į Ajį per 
Migroną ir patikrino karius Michmase. 29 Jie perėjo 
tarpeklį, Geboje nakvojo. Rama dreba, Sauliaus Gibea 
bėga panikoje. 30 Šauk balsiai, dukra Galima! Klausyk 
Laisa! Atsakyk Anatota! 31 Madmenas bėga, Gebimo 
gyventojai ieško išsigelbėjimo. 32 Dar šiandien jie pa- 
sieks Nobę, pakels grasinantį kumštį prieš Siono kalną, 
prieš Jeruzalės aukštumą. 33 Štai Viešpats, pulkų Vieš- 
pats, nulauš su triukšmu šakų vainiką, aukštai iškilu- 
sius nukirs; 34 miško tankumynus iškapos kirviu, — 
Libano didingieji medžiai kris. 

Kada kas čia minėta įvyko nesakyta. Tad ar tikslu 
minėti datas ir vardus? Gal čia pranašas kalba tik ben- 
drais bruožais. Ar tas buvo Jeruzalėje, ar vyktų kur 
nors mūsų laikais yra baisu. Valstybės įstatymai turėtų 
lygiai padėti visiems piliečiams. Čia minimi įstatymai 
tarnavo tik savanaudžiams valdovams, o vargšus 
skriaudė. Valstybės, kurios tokius įstatymus leidžia 11- 
gai neišlieka. Buvo laikų, kuriais žydų valdovai net iš- 
leistais įstatymais remdamies skriaudė vargšus. Todėl 
Viešpats, kaip rykštę, siuntė Asiriją nubausti Izraelį. 
Asirija nesilaikė jai Dievo skirtų pareigų — nubausti 
tautas. Ji siekė išnaikinti daugelį tautų; didžiavosi galinti 
tai daryti. Pranašas priminė, kaip kirvis negali didžiuo- 
tis lyg jis iškirtęs mišką, taip ir Asirija neturi teisės gal- 
voti lyg ji tai daro be Dievo valios. Asirija net nebedarė 
skirtumo tarp stabų ir gyvo Dievo. Tad ji patirs Izraelio 
Šviesos — Dievo galią ir bausmę. Asirija sunyks ir 
žlugs. Bet ir Izraelio bus išgelbėtas tik Lkutis. Nuo 28 
skirsnelio sakyta apie labai greit žygiuojantį priešą. Jis 
taip greit žygiuoja, jog visur sukelia paniką, niekas ne- 
besugeba pasipriešinti jam. 


11 skyrius 
MESIJAS IR JO KARALYSTĖ 1-16 

1 Iš Jesės kelmo išdygs atžala, ir iš jos šaknies iš- 
augs šaka. (Iz 4,2; 53,2) 2 Viešpaties Dvasia bus su 
Juo: Dvasia išminties ir supratimo, Dvasia patarimo ir 
galios, Dvasia pažinimo ir Viešpaties garbės. (Iz 42,1; 
Mt 12,18) 3 Jo džiaugsmas bus paklusnumas Viešpa- 
čiui. Jis teis ne kaip akys mato ir pasmerks ne kaip au- 
sys girdi. 4 Jis teisingai teis beturčius ir bešališkai paže- 
mintuosius. Jis smogs krašto tironą savo Žodžiu, nužu- 
dys niekšą savo galia. (Ps 72,4,12-24; 2 Tes 2,8) 5 Jis 
valdys teisingumu ir ištikimybe. 6 Vilkas draugaus su 
avinėliu, leopardas gulės su ožiuku; veršis, penimi gal- 
vijai ir liūtas bus drauge, — mažas vaikas juos ganys. 7 

Veršis ir lokys ganysis kartu, jų jaunikliai gulės drauge, 
ir liūtas ės šiaudus kaip jautis. 8 Motinos maitinamas 
kūdikis žais prie angies urvo, ir paaugęs vaikutis kiš 
rankutę į gyvatės olą. 9 Niekas nekenks ir nežudys ma- 
no kalne. Kaip vanduo pripildo jūrą, taip šalis bus pilna 
Viešpaties pažinimo. 10 Tą dieną Jesės šaknis bus kaip 
vėliava tautoms; tautos ieškos Jo, Jo gyvenamoji vieta 
bus garbinga. (Rom 15,12) 11 Tuomet Viešpats vėl pa- 
kels ranką gelbėti savo tautos likutį, kuris po karų su 
Asirija, Egiptu, Patra, Etiopija, Elamu, Sinearu, Hamatu 
ir jūros salomis bus išlikęs. 12 Jis iškels vėliavą tau- 
toms, surinks Izraelio pabėgėlius ir Judėjos išsklaidy- 
tuosius iš keturių žemės kraštų. 13 Tuomet Efraimo pa- 
vydas išnyks, ir Judėja priešų nebeturės. Efraimas ne- 
bepavydės Judėjai, ir Judėja nebekovos prieš Efraimą. 
(Ez 37,22) 14 Jie skubės jūros link į filistėnų kalnelius 
ir kartu apiplėš rytiečius. Jie pasieks ir valdys edomitus 
ir moabitus, o amonitai jiems paklus. 15 Viešpats Egip- 
to jūros įlanką išdžiovins. Jis taip pat, pakėlęs savo ran- 
ką, pakeis ir Eufrato upę, padarys iš jos septynis upe- 
lius; tuomet bus galima pereiti per ją sausuma. 16 Čia 
bus kelias mano tautos likučiui, kuris išliko Asirijoje, 
kaip Izraeliui, išeinant iš Egipto. (2 M 14,29) 


Žmonija ilgėjosi ir ilgisi taikos — ramybės. Prana- 
Šas kalba apie taiką ne žmonių pastangomis atsiektą, bet 
Atžalos, iš Jesės, Dovydo giminės, suteiktą. Šis Valdo- 
vas — Mesijas įsteigs "valstybę" Dievo Dvasia parem- 
tą. Jis įvykdys nešališką teisę vargšams ir turtuoliams, 
bet tironus — niekšus aštriai baus. Mesijas pakeis žmo- 
niją ir gamtos prigimtį. Žmonės ginklus pakeis gyveni- 
mo gerovei siekti, o plėšrūs žvėrys nustos plėšrumo ir 
sugyvens su gyvuliais. Taika ir Dievo pažinimas kles- 
tės. Žmonės Dievo pažinimu taip persiims, kaip kad. 
vanduo dengia jūros dugną. Dalinai tai įvykdė Jėzus iš 

Nazareto. Kada tai bus pilnai įvykdyta, mes nežinome. 
Dievas tai pažadėjo, Jis ir įvykdys. 

Izraelis ir Judėja Izaijo laikais vargo, buvo tremia- 
mi iš savo krašto. Jie dalinai grįžo į tėviškę Ezro lai- 
kais. 70 metais po Kr. izraelitai buvo žiauriai išblaškyti 
po visą pasaulį. Taip jie vargsta iki mūsų dienų. 1948 
metais jie pradėjo grįžti į savo kraštą ir atsteigė savo 
valstybę. Nebėra jokios kalbos apie jų dvi valstybes; 
Izraelį ir Judėją. Yra tik vienas Izraelis. Kokiu būdu iš- 
džius Egipto jūros įlanka ir Eufrato upė bus padalinta į 
šakas, nežinome. Gal Eufrato vandenį naudos laukų 
drėkinimui, o Egipto jūros įlanka bus saugi susisieki- 
mui? Viešpaties išrinktoji tauta turi didelį pažadą ir mū- 
sų dienomis matome jo daliną įvykdymą. 


12 skyrius 
PADĖKOS GIESMĖ 1-6 

1 Tuomet tu išsilaisvinęs sakysi: "Aš šlovinų Ta- 
ve, Viešpatie, nors buvai užsirūstinęs ant manęs, bet 
Tavo pyktis atslūgo, ir Tu paguodei mane. 2 Dievas yra 
mano pagalba. Aš pasitikiu ir nebijau, nes mano stipry- 
bė ir džiaugsmas — Viešpats. Jis yra mano gelbėtojas." 
(Ps 56,5; 2 M 15,2) 3 Jūs su džiaugsmu semsitės van- 
dens iš išganymo šaltinių, (Zach 13,1; Ps 46,5) 4 saky- 
dami: "Dėkokite Viešpačiui, šlovinkite Jo vardą, skelb- 
kite tautose Jo darbus, Jo vardas yra kilnus. (1 Ch 10,8; 
Ps 105,1) 5 Giedokite Viešpačiui, nes Jis padarė didin- 
gų darbų, tebūnie tai žinoma visoje žemėje. 6 Džiūgau- 
kite ir šūkaukite Siono gyventojai, nes Izraelio Šventa- 
sis yra didis jūsų tarpe". 


Pranašas Izaijas matė daugybę blogybių ir nusikal- 
timų Jeruzalėje, Judėjoje ir Izraelyje. Tad ir šioje garbi- 
nimo giesmėje jis primena, kad Viešpats, šventasis Die- :. 
vas, buvo užsirūstinęs, baudė nusikaltėlius. Bet Jis yra 

J 
mielaširdingas Dievas — pasigaili žmonių. Šį kilnųjį 
Dievą rėikia šlovinti; visas pasaulis turėtų garbinti Jį. 

Šiuose 12 skyriuose pranašas rašė apie Izraelį, Ju- 
dėją ir Jeruzalę. Sekančiuose 13-23 skyriuose jis prana- 
šauja apie pagonių tautas. 


13 skyrius 
PRANAŠAVIMAS APIE BABILONO 
SUNAIKINIMĄ 1-22 

1 Regėjimas apie Babiloną, kurį matė Izaijas, 
Amoso sūnus. (Jer 50,51) 2 Iškelkite vėliavą kalno vir- 
šūnėje, šaukite garsiai, mojuokite ranka įžygiuojantiems 
pro kilmingųjų vartus. 3 Aš įsakiau savo pašvęstie- 
siems ir paskyriau karžygius, kurie džiaugsis ta garbe, 
— įvykdyti mano rūstybės sprendimą. 4 Klausykite! 
Kalnuose triukšmas didelės minios. Klausykite! Tai su- 
judimas karalysčių ir susirinkusių tautų. Pulkų Viešpats 
paruošia kariuomenę kovai. 5 Jie ateina iš tolimos ša- 
lies, nuo padangių pakraščių, tai Viešpaties rūstybės 
įrankiai žemei sunaikinti. 6 Verkite, nes Viešpaties die- 
na arti, ji ateina kaip sunaikinimas Galingojo valia. (Joel 
1,15) 7 Žmonės alpsta nuo išgąsčio. 8 Juos suima gim- 
dyvės skausmai. Jie apstulbę žiūri vienas į kitą; jų vei- 
dai dega ugnimi. 9 Artėja Viešpaties diena, pilna žiau- 
rumo, rūstybės ir keršto, paversti žemę tyrlaukiais ir 
sunaikinti jos nusidėjėlių. 10 Dangaus žvaigždės ir 
žvaigždynai nebešvies, saulė, tik patekėjus, aptems ir 
mėnulis nebešvies — bus tamsu. (Am 5,8; Job 9,9; Ez 
32,7; Joel 2,10; 3,4; 4,15; Mt 24,29) 11 Aš bausiu pa- 
saulį dėl piktybės, niekšus dėl jų kalčių. Aš sustabdysiu 
akiplėšų žiaurumą ir pažeminsiu tironų viešpatavimą. 
12 Aš padarysiu, kad žmogus bus rečiau sutinkamas už 
auksą, o žmonių būrys — už tyriausią Ofiro auksą. (1 
Kar 9,28) 13 Aš sukrėsiu dangų, o žemė pajudės iš sa- 
vo vietos dėl pulkų Viešpaties rūstybės ir Jo bausmės. 
14 Kaip išgąsdintos stirnos arba avys, kurių niekas ne- 

besurinks, kiekvienas grįš prie savo tautos, į savo kraš- 
tą. 15 Ką suras — perdurs, ką sugaus, — nužudys. 16 
Jų kūdikius sutriuškins jų pačių akivaizdoje, išplėš na- 
mus ir moteris išprievartaus. (Ps 137,8-9) 17 O Aš su- 
kurstysiu medus prieš Babiloną, kurie neieškos sidabro 
ir negeis aukso. 18 Jie strėlėmis žudys jaunuolius, ne- 
pagailės nėščių motinų nei jų kūdikių. 19 Babilonas, 
karalysčių grožis, kaldėnų pasididžiavimas, taps Sodo- 
ma ir Gomora, kai Viešpats jį sunaikins. (1 M 19,24- 
25) 20 Jis niekad nebebus apgyventas nei atstatytas. 
Arabas ten nebeties palapinės, ir piemenų bandos nesi- 
ganys. 21 Laukiniai žvėrys ten šeimininkaus, o griuvė- 
siuose įvairūs gyviai slankios. Striučiai ten bėgios, ir 
laukiniai tvariniai šokinės. 22 Hienos kauks bokštuose 
ir šakalai — puikiuose rūmuose. Babilono galas arti,jo 
dienos suskaitytos. (Iz 34,10-15) 


Pranašo Izaijo laikais pasaulio galybė buvo Asirija. 
Tada Babilonija buvo nežymi; ji iškilo į pasaulinę galy- 
bę 606 pr. Kr. ir savo galios nustojo 536 pr. Kr. Šis 
Izaijo pranašavimas buvo užrašytas šimtą metų prieš 
Babilonijos iškilimą,Todėl netikintys kritikai Dievo ap- 
reiškimą ir tik pripažįstantys žmogaus sugebėjimus, ti- 
kina, kad pranašas jo laikais nieko negalėjo žinoti apie 
Babilonijos žlugimą, nes ji dar nevaidino žymios rolės 
pasaulyje. Tad ir šis pranašavimas esąs užrašytas žmo- 
gaus, kuris gyveno po Babilonijos žlugimo. Kurie tiki 
Dievą ir Jo apreiškimus — žino, kad Dievas yra galia ir 
apreiškia pranašams dabarties ir ateities paslaptis. 

Šiame skyriuje yra šeši posmai. Dievas yra viso 
pasaulio savininkas. Jis paskiria tam tikrus žmones ir 
tautas įvykdyti Jo sprendimus. Viešpats pašaukė šiau- 
rės tautas — medus ir persus sunaikinti Babiloniją. Ka- 
riuomenė yra kalnuose. Jos žygiui įsakantis ženklas yra 
aukštame kalne, visiems pulkams matomas. Visi laukia 
įsakymo pradėti žygį. 

Tai Viešpaties diena Babilonijai ir jos sostinei sų- 
naikinti. Babiloniečiai, iki šiol buvę pasaulio valdovai, 
tai nujaučia. Jie apstulbsta, išsigąsta, netenka drąsos pa- 
sipriešinti priešui. 

Pranašas poezija išreiškia žvaigždžių, mėnulio, 
saulės ir žemės sukrėtimą. Valdovai ir valstybė taip su- 
naikinama, kad lieka tik menkas gyventojų likutis. Sve- 
timtaučiai bėga iš Babilonijos į savo kraštus. Bet ir jie 
žudomi, kurie pagaunami. Moterys prievartaujamos, 
vaikai žudomi jų akyse. Tokios baisybės daromos karo 
metu ir 20 amžiuje; žudomi vaikai, naikinami kraštai. 

Čia minimi medai vardu. Babilonijos sostinė buvo 
pastatyta ir išpuošta, ji turėjo amžinai išlikti. Tačiau atė- 
jo jai galas; gyventojai išžudyti, valstybė sunaikinta, 
sostinė sugriauta, iki mūsų laikų nebeatstatyta, kaip So- 
doma ir Gomora. 

Babilonija taip buvo įkyrėjus pasauliui, kad po jos 
sunaikinimo ir net iki mūsų dienų ji laikoma visų blo- 
gybių pavyzdžiu. Taip apie ją išsireiškė pranašai. (Sof 
2,14; Jer 50,39; Iz 34,11-15; Apr 17,5) 


14 skyrius 
IZRAELIO IŠLAISVINIMAS — BABILONIEČIŲ, 
ASIRIEČIŲ IR FILISTĖNŲ PRAŽŪTIS 1-32 

1 Viešpats pasigailės Jokūbo ir vėl globos Izraelį, 
ištremtuosius sugrąžins į jų kraštą. Prie izraelitų jungsis 
ateiviai ir visi glausis prie Jokūbo. (Zach 1,17) 2 Pago- 
nys palydės juos į buvusią gyvenimo vietą. Izraelitai 
Viešpaties žemėje turės vergų ir vergių. Jie padarys be- 
laisviais tuos, kurių belaisviai jie buvo, ir pavergs savo 
prispaudėjus. (Iz 49,22) 3 Kai Viešpats po vargo, su- 
krėtimo ir kietos vergijos, kurioje vargote, jums suteiks 
ramybę, 4 tada dainuosite paniekos dainą Babilono ka- 
raliui, tardami: "Koks ramus prispaudėjas, kaip jis nuri- 
mo! 5 Viešpats sulaužė niekšo galybės lazdą, tirono 
rykštę. 6 Jis be paliovos įtūžusiai plakė tautas, jas pa- 

vergė ir žiauriai persekiojo. 7 Štai ramybė! Visa žemė 
švenčia, džiūgauja ir linksminasi. (Ab 2,20) 8 Džiau- 
giasi kiparisai ir Libano kedrai, sakydami: "Kai tu, Babi- 
lone, kritai, kirtėjai nebeateina kirsti mūsų. (Iz 36,24) 9 
Mirusių buveinė sujudo pasitikti tavęs ateinančio; suki- 
lo pasveikinti tave buvę žemės valdovai ir visų tautų 
karaliai! 10 Visi jie kalbės tau: "Tu nusilpai kaip ir mes, 
tapai mums lygus! 11 Tavo didybė nugarmėjo į miru- 
sių buveinę su kanklių skambesiu. Kandys yra tavo 
guolis, o kirminai — antklodė! (Ez 32,18-19) 12 Kodėl 
tu iškritai iš dangaus, šviesioji žvaigžde, ryto aušros sū- 
nau? Kodėl tu kritai žemėn, tautų nugalėtojau! 13 Tu 
galvojai: 'Aš pakilsiu į dangų aukščiau Dievo žvaigž- 
džių, iškelsiu savo sostą aukštai, sėdėsiu dievaičių kal- 
ne tolimiausioje šiaurėje. 14 Aš pakilsiu aukščiau debe- 
sų, būsiu lygus Aukščiausiajam!" (Ez 28,14) 15 Bet tu, 
Babilone, esi nublokštas į mirusių buveinę, į giliausią 
bedugnę. 16 Kurie tave mato, žiūri ir galvoja: 'Ar tai čia 
Babilonas, prieš kurį drebėjo žemė ir karalystės? 17 
Kuris pavertė pasaulį tyrais, sugriovė miestus ir nepa- 
leido belaisvių?" 18 Visų tautų karaliai garbingai ilsisi 
savo kape. 19 Tu gi išmestas iš karsto sunykti. Esi ap- 
dengtas kardu nužudytųjų kūnais, guli duobėj tarp ak- 
menų, kojomis mindomas. (Iz 34,3; Jer 22,19) 20 Tu 
negali būti palaidotas su kitais, nes savo kraštą sunaiki- 
nai, tautą išžudei. Niekada nebus minimi niekšo pali- 
kuonys. 21 Surenkite žudynes jų vaikams už tėvų nusi- 
kaltimus, kad jie nepaveldėtų krašto ir nepaverstų mies- 
tų griuvėsiais." (2 M 20,5) 22 "Aš eisiu prieš Babilo- 
ną", — sako pulkų Viešpats, — "sunaikinsiu jo vardą 
ir likutį, atžalą ir palikuonis“, — sako Viešpats. 23 "Jų 
nuosavybę atiduosiu šernams, jį paversiu liūnų; visa iš- 
šluosiu sunaikinimo šluota", — sako pulkų Viešpats. 
24 Pulkų Viešpats prisiekė: "Kaip Aš sumaniau, 
taip įvyks, kaip nusprendžiau, taip ir bus. 25 Aš su- 
triuškinsiu asiriečius savo žemėje ir sumindžiosiu juos 

kalnuose. Asirijos jungas bus pašalintas ir jos našta nu- 
imta nuo Izraelio pečių. 26 Tai yra planas, kurį padariau 
visai žemei, ir pakėliau ranką prieš visas tautas". 27 
Pulkų Viešpats taip nusprendė, kas tai pakeis? Jis ranką 
pakėlė, kas ją sulaikys? 

28 Karaliaus Ahazo mirties metais buvo paskelbta: 
(2 Ch 28,27) 29 "Nedžiūgauk, filistėnų žeme, kad rykš- 
tė, kuri tave plakė, yra sulaužyta. Iš gyvatės šaknų augs 
angis, o iš angies kiaušinių, — drakonas. (Jer 47) 30 
Beturčių pirmagimiai bus maitinami, neturtingieji ap- 
saugoti. Filistėnai, jūsų palikuonys mirs badu, arba bus 
išžudyti. 31 Vartai, dejuokite! Miestai, šaukite! Išsigąs- 
kite visi filistėnai! Iš šiaurės atslenka dūmai -— armija. 
Jos eilėse nėra nė vieno bailaus. 32 Ką atsakys filistėnų 
tautos pasiuntiniams"? (Izaijas) Viešpats įkūrė Sioną, 
mano tautos vargšai ras čia prieglaudą. 


Šio skyriaus įvadas parašytas proza. Nuo 5 skirs- 
nelio yra poezija. Įvade yra Izraeliui duotas Viešpaties 
pažadas. Izraelitai sugrįš į savo kraštą, juos gerbs ir 
jiems padės pagonys. 

Izraelitų ir kitų tautų priešas, Babilonija, krito. Visi 
džiūgauja atgavę laisvę. Poetas vadina tautas kiparisais, 
mišku. Panašiai Ezakielis išsireiškia 27 ir 28 skyriuje. 

Poetas puikiai išreiškia Babilonijos valdovo sutiki- 
mą mirusiųjų buveinėje. Gyvųjų žemėje visi drebėdami 
pataikavo jam. Buvę karaliai pasitinka mirusį ir tyčioja- 
si iš jo. 

Pranašas, anų laikų filosofinės mąstysenos būdu, 
kalba apie Babilonijos ir jos valdovų išdidumą. Jie tikė- 
jo, kad šiaurėje ant kalnų yra dievaičių sostai. Kaip vel- 
nias — "luciferius" norėjo susilyginti ir aukštesniu būti 
už Dievą, panašiai elgėsi, ir Babilonijos valdovai. Jie 
nepasiekė trokštamos garbės, — buvo nubausti. Jie ne- 
palaidoti, jų kūnai išniekinti. Jie kitus žudė, bet tuo ir 

savo tautai pakenkė. Jų palikuonys neturi jokios atei- 
ties. 

Žmonės ir valdovai planuoja, bet Dievas pakreipia 
istorijos eigą pagal savo valią. Jis yra visų laikų Vieš- 
pats. 
Pranašo Izaijo laikais Asirija sunaikino Izraelį ir 
daug žalos padarė Judėjai. Pranašui buvo aišku, kad 
įvyks ne Asirijos valdovų valia, bet Viešpaties. Skirs- 
neliuose 24-27 išreikšta, kad Viešpats yra visų tautų 
valdovas; kaip Jis patvarko, taip įvyksta. Apie Asiriją 
panašiai yra pasakyta 10,5-, taip ir apie Asirijos karalių 
Sanheribą 36 ir 37 skyriuose. 

Kas sakyta skirsneliuose 28-32 apie filistėnus, no- 
rint suprasti, reikia gerai žinoti istoriją. Bet ir ją žinant 
nėra lengva suprasti kas pasakyta. Minimas karalius 
Ahazas mirė 726 ar 725 pr. Kr. Tad kai kas tikina, kad 
karalius Ahazas buvo našta — rykštė filistėnams. Bet ir 
garsus Asirijos karalius Tiglatpilesaras mirė 727 pr. Kr. 
Pranašas mini pavojų — dūmus, atslenkančią kariuo- 
menę iš šiaurės. Tai yra Asirija. Pasikeičiant valdo- 
vams, dažnai jų įtakoje esančios tautos sukyla, ieško 
naujų sąjungų. Pranašas matė tame pavojų ir įspėjo iZ- 
raelitus ir filistėnus nepasitikėti naujomis sąjungomis, 
bet Viešpačiu, kuris yra tikras gelbėtojas vargšų ir Sio- 
no. 


15 skyrius 

PRANAŠAVIMAS APIE MOABITUS 1-9 
1 Regėjimas apie Moabą. Tą naktį, kai ir Kiras bu- 
vo sunaikintas, Moabas žuvo. (Sof 2,8-11) 2 Dibono 
duktė pakilo į aukštumas raudoti, raudojo Nebo ir Me- 
debo moabitai. Jų visų galvų plaukai nukirpti ir barzdos 
" nuskustos. (Ez 7,18) 3 Gatvėse jie vilki maišus, ant na- 
mų stogų ir aikštėse visi rauda ir dejuoja. (Iz 22,1) 4 
Hesboge ir Elale jie taip rauda, kadjų balsas girdėti Ja- 
chaze, net Moabo kariai šaukia ir dreba. 5 Mano širdis 

liūdi Moabo. Žmonės bėga į Zoarą. Kiti eina taku verk- 
dami į Luitą. Kelyje į Horonajimą jie rauda, kad visa 
sunaikinta. (Iz 16,9-11) 6 Nimrimo upė išdžiūvo, žolė 
nuvyto, nauja nebeželia, dingo visas žalumas. 7 Visa, 
kas dar liko, jie nešasi per Karklų upelį. 8 Šauksmas 
girdėti visame Moabo krašte; jis girdimas Eglajime ir 
Berelime. 9 Dibono upių vanduo pilnas kraujo. Bet Aš 
siųsiu Dibonui dar daugiau nelaimių: liūtų Moabo pa- 
bėgėliams ir krašto likučiams. 


Moabitai, kię iš Loto, Abraomo giminaičiai, bu- 
vo giminingi izraelitams. Betgi tų tautų santykiai buvo 
nedraugiški. Pranašas vizijoje matė krašto okupaciją, 
bet nemini laiko, kada tas įvyko, nei priešo vardo. Prie- 
šas atžygiuoja iš šiaurės; tad greičiausia buvo asiriečiai. 
Užpuolimas buvo staigus, lyg per vieną naktį kraštas 
buvo užimtas. Sostinė Aras buvo šiaurėje ir žymus 
miestas Kiras — pietuose. Jo vardas dabar — Kerakas. 

Užpuolimas buvo toks staigus ir baisus, kad joks 
pasipriešinimas nebuvo suorganizuotas. Kariai drebėjo 
ir išsigandę šaukė; valdovai ir piliečiai šaukėsi savo 
dievo — stabų, verkė ir dejavo taip garsiai, kad buvo 
girdimi kituose miestuose. Jie gedėjo; nusikirpo galvos 
plaukus ir barzdas, apsisiautė ašutinėmis, bėgo, gelbėjo 
turtą, kas dar buvo galima išgelbėti. 

Pranašas, svetimos — nedraugiškos tautos (Izrae- 
lio), taip buvo paveiktas baisaus vaizdo, kad pats liūdė- 
jo. Išnykus krašte gyventojams, jį apnyksta laukiniai 
ŽVėTYS. 


16 skyrius . 

MOABITŲ NELAIMĖS 1-14 
1 Siųskite krašto kunigaikščio avinėlius (kaip 
duoklę) iš akmenuotų tyrų Siono kalno dukrai, (Jeruza- 
lės valdovui). (2 Kar 3,4; 14,7) 2 Kaip pabaidytas 
paukštis ir iš lizdo išbaidyti paukščiukai yra Moabo 

dukterys prie Arnono brastų. 3 Duok patarimą, padaryk 
sprendimą! Padaryk nakties tamsą vidudienyje. Išsklai- 
dytus paslėpk, neišduok pabėgėlių. 4 Priimk Moabo iš- 
sklaidytuosius ir pabėgėlius; tegul jie gyvena pas tave. 
Būk jiems apsauga nuo sunaikintojo. Prispaudėjo nebė- 
ra, priespauda pasibaigė, šalies mindžiotojai dingo. 5 
Teisybės sostas bus įsteigtas. Dovydo padangtėje sėdės 
teisėjas, kuris gins teisę. 6 Mes girdime apie Moabą, 
koks išdidus jis buvo! Kas sakyta apie jo išdidumą, 
akiplėšiškumą ir įžulumą yra tik tuščias išdidumas. 7 
Visi moabitai verks ir raudos. Jie verks ir liūdės dėl ra- 
zinkų pyragaičių iš Kirhareseto. 8 Hesbono vynuogy- 
nai išdžiūvo, Sibmos vynmędžiai suvyto. Jų vynme- 
džiai, kurių vyną gerdavo tautų viešpačiai, yra sunaikin- 
ti. Vynuogynai tęsėsi iki Jaserio, siekė tyrus ir anapus 
jūros. 9 Aš verkiu drauge su Jaseriu dėl Sibmos vyn- 
medžių. laistau ašaromis Hesboną ir Elalę. Tavo vy-- 
nuogyno derliumi džiaugiasi priešai. (Iz 15,5; Jer 4,19; 
Am 2,2) 10 Linksmybė ir džiaugmsas dingo iš derlin- 
gųjų laukų. Vynuogynuose nebėra nei džiaugsmo, nei 
linksmybės. Spaustuvai nebespaudžia vyno, nutilo dir- 
bančiųjų džiaugsmo balsai. 11 Mano siela rauda Moa- 
bo, lyg kanklės, o širdis liūdi Kirhareseto. 12 Jei Moa- 
bas pasirodys aukų aukštumoje aukoti ir įeis į savo 
šventovę melstis, jis nieko nelaimės. 13 Tai yra Viešpa- 
ties Žodis apie Moabą, kurį Jis kalbėjo seniau. 14 Bet 
dabar Viešpats sako: "Trijų metų laikotarpyje Moabo 
didybė sunyks, iš gausios tautos liks tik mažas ir silp- 
nas likutis". (Iz 21,16) 


Pranašas nemini metų, karalių vardų, kada šios ne- 
laimės vyko. Panašūs įvykiai kelis kartus kartojosi. 
Anais laikais viskas buvo žinoma ir aišku, bet mums 
nebeįmanoma padėties žinoti. 

Iš teksto tiek suprantama, kad moabitai bėgo nuo 
priešų kaip išmesti paukšteliai iš lizdo. Judėja tuo metu 

buvo saugi. Moabitų pasiuntiniai atnešė vasalo mokes- 
čius į Jeruzalę ir prašė pagalbos pabėgėliams. 

Pranašas primena teisų teisėją; pažadėtąjį Mesiją. 
Moabitė Rūta buvo prosenelė karaliaus Dovydo, tuo ir 
Kristaus. 

Moabitai buvo žinomi vynuogynų augintojai ir vy- 
no gamintojai. Priešas jų esamu derliumi naudojosi ir 
vynuogynus sunaikino. Moabitai verkė ir prašė pagal- 
bos savo dievaičių. Pranašas sakė, kad jų dievaičiai yra 
beverčiai, jiems negali padėti; be to, už trejų metų seks 
didelis Moabo sunaikinimas. 


17 skyrius 
PRANAŠAVIMAS APIE DAMASKĄ IR IZRAELĮ 
1-14 

1 Pranašavimas apie Damaską. Damaskas kaip 
miestas nebeegzistuos, jis taps griuvėsių krūva. (Jer 
49,23; Am 1,3) 2 Sirijos miestai ištuštės, jie taps ga- 
nyklomis. Čia ganysis ir ilsėsis kaimenės ir niekas jų 
nebaidys. 3 Dings Efraimo tvirtovės ir Damasko kara- 
lystė. Sirija susilauks to paties, ko susilaukė Izraelio di- 
dybė. Taip sako pulkų Viešpats. (Iz 7,1,8) 4 Tą dieną 
Jokūbo garbė sumenkės ir jo "kūnas" suliesės. 5 Bus 
taip, kaip pjovėjui pjūties metu suimant derlių, arba kaip 
renkančiam varpas Rafaimo slėnyje. 6 Iš jo liks tiek, 
kaip nuskynus vynmedį: dvi ar trys uogos ant šakų ga- 
lų ir keturios ar penkios medžio viršūnėje. Taip sako 
Viešpats, Izraelio Dievas. 

7 Tą dieną žmogus kreipsis į savo Sutvėrėją, jo 
akys žvelgs į Izraelio Šventąjį. 8 Jis nebesikreips į au- 
kurus, kuriuos padarė jo ranka, ir nebevertins to, kas jų 
padirbta — Ašerų ir smilkalų aukurų. 9 Tada Izraelio 
sutvirtinti miestai bus palikti tušti, kaip juos kadaise pa- 
liko hivitai ir amoritai, išsigandę izraelitų. Čia bus tyr- 
laukiai. 10 Nes tu užmiršai savo Gelbėtoją Dievą ir ne- 
beatsiminei Uolos — priebėgos. Tad nors sodinsi savo 

mėgiamus daigelius ir kreipsies į svetimus dievus; (5 M 
32.15,18) 11 tą dieną, kai sodinsi, jie galės sužaliuoti ir 
sekantį rytą žydėti, tačiau derliaus jie neneš, tik vargo, 
nelaimių ir skausmų. 12 Ak, kaip daugelis tautų šėlsta, 
lyg jūrų bangos; jos ūžia kaip putojantys vandenys. 13 
Viešpats sudraus jas, ir jos bėgs, lyg dulkės, nešamos 
vėjo kalnuose jos išnyks. Kaip audros sūkurio varomi 
lapai, jos dings. 14 Vakare — teroras! Rytą jau jų nebė- 
ra! Tai dalia mūsų naikintojų, likimas mūsų plėšikų! (Iz 
37,36) 


734 pr. Kr. Sirija ir Izraelis buvo užpuolę Judėją. 
Tad pranašas kalba apie Sirijos (sostinės Damasko) ir 
Izraelio (Efraimo) žlugimą. Po šio Judėjos užpuolimo, 
Asirija nuteriojo Siriją ir sunaikino Izraelio valstybę. 
Sirija buvo pagonių tauta, o izraelitai irgi garbino sta- 
bus, Betelyje aukso veršius. Nelaimės ir vargo laikais 
žmonės gręžiasi į Dievą. Taip darė izraelitai ir sirai. 

12-14 skirsneliuose pranašas kalba apie tautų šėli- 
mą. Bet jis nemini nei laiko, nei valstybių vardų. Izaijo 
laikais galėjo būti tik Asirija. Kai kas šią vietą aiškina 
kaip paskutinių, prieš Kristaus atėjimą, laikų įvykius. 


18 skyrius 

PRANAŠAVIMAS APIE EGIPTĄ IR ETIOPIJĄ 1-7 

1 Vargas kraštui, esančiam anapus Etiopijos upių, 
kuriame girdimas vabzdžių sparnų ūžesys. 2 Jis siunčia 
pasiuntinius jūra ir kitais vandenimis nendriniuose lai- 
veliuose. Greitieji pasiuntiniai, skubėkite pas aukšto 
ūgio išdidžią tautą, pas tautą, kurios bijosi arti ir toli gy- 
venantys, kurios kraštas upėmis išraižytas. 3 Viso pa- | 
saulio gyventojai, klausykite* Kai vėliava bus pakelta 
kalnuose — stebėkite! Kai išgirsite trimito balsą — 
klausykite! 4 Štai ką Viešpats man kalbėjo: "Aš ramiai 
viską seksiu iš savo vietos, kaip karštis giedroje, kaip 
rūko debesis pjūties įkarštyje." 5 Prieš pjūtį, žydėjimui 

praėjus, pradėjus nokti vynuogėms, Jis išpjaustys visas 
atžalas ir iškapos šakeles. 6 Visa bus palikta kalnų 
paukščiams ir žemės žvėrims. Paukščiai tame krašte 
praleis vasarą ir žvėrys gyvens žiemą. 

7 Tuo metu aukšto ūgio, nenugalima ir išdidi tauta, 
kurios bijo arti ir toli gyvenantys, kurios kraštas upėmis 
išraižytas, atneš dovanų pulkų Viešpačiui į Siono kalną. 
(Ps 68,30-32) 


Etiopijos karingas karalius Šabakas valdė ir Egiptą 
nuo 715 pr. Kr. Tuomet vyko kova tarp Egipto ir Asiri- 
jos dėl pirmenybės. Judėja buvo norima įtraukti į tą ko- 
vą. Asirijos karalius Sanheribas nusiaubė Judėją, bet 
701 pr. Kr. turėjo pasitraukti nuo Jeruzalės. Etiopijos 
pasiuntiniai vyko ir į Jeruzalę patraukti karalių Hiskiją į 
savo sąjungą. Etiopija vadinama vabzdžių ir upių kraš- 
tu. Kur yra vandens, ten yra ir vabzdžių. Pranašas pata- 
rė pasitikėti Dievu, o ne karalių sąjunga. Tarp valstybių 
valdovų vyko gigantiška kova; vyko baisios žudynės. 
O Viešpats sekė tą viską ramiai. Pranašas pranašavo, 
kad Etiopija kreipsis į Viešpatį, atneš Jam dovanų. Fak- 
tas yra, kad Etiopija anksti priėmė krikščionybę. (Apd 
8,26-39) 


19 skyrius 
PRANAŠAVIMAS APIE EGIPTĄ 1-25 

1 Pranašavimas apie Egiptą. Štai, Viešpats ateina į 
Egiptą ant lengvo debesies. Egipto stabai dreba Jo aki- 
vaizdoje, ir egiptiečių; širdys alpsta. (Jer 46; Ez 29,30) 
2 Aš sukurstysiu egiptiečius, ir egiptietis kovos prieš 
egiptietį, brolis prieš brolį, draugas prieš draugą, mies- 
tas prieš miestą ir karalystė prieš karalystę. 3 Egiptiečiai 
pergyvens sąmyšį, ir Aš gaversiu niekais jų planus. Jie 
klaus savo stabus ir burtininkus, mirusių dvasių iššau- 
kėjus ir žynius.'4 Aš pavesiu egiptiečius kietų rankų 
valdovui; žiaurus karalius juos valdys. Taip sako Die- 

vas, pulkų Viešpats. 5 Nilo vanduo nuseks, ir upės iš- 
džius. 6 Nilo intakai ir kanalai dvoks, nendrės ir meldai 
suvys. 7 Prie Nilo, krantuose viskas išdžius. Visa sėja 
prie Nilo taip pat išdžius, vėjas nuneš ir nieko nebeliks. 
8 Žvejai liūdės ir dejuos, tinklų nebeišmes, Nilo meške- 
riotojai nūsimins. 9 Linų gamintojai ir verpėjos bei au- 
dėjos neteks vilties. 10 Krašto didžiūnai žlugs ir samdi- 
niai nusimins. 11 Zoano kunigaikščiai bus visai paiki. 
Faraono "išmintingieji" patarėjai duos kvailus patari- 
mus. Kaip galėsite sakyti faraonui: "Aš esu išminčiaus 
sūnus, karalių palikuonis?" 12 Kur tavo išminčiai? Jie 
tepraneša ir tepaskelbia, ką pulkų Viešpats nusprendė 
apie Egiptą. 13 Zoano kunigaikščiai taps neišmanėliais, 
Memfio kunigaikščiai klys. Giminių vadai suklaidins 
Egiptą. 14 Viešpats juos apsvaigins. Valstybė bus lyg 
apsvaigęs žmogus. (Iz 29,10; 1 Kar 22,21) 15 Joks 
darbas nebeneš jam naudos ir niekas nebegelbės. Pal- 
mės šakos ir nendrės nebeduos jokių vaisių. (Iz 9,13) 
16 Tą dieną egiptiečiai bus lyg moteris: jie drebės ir iš- 
sigąs pulkų Viešpaties rankos, kurią Jis pakels prieš 
Egiptą. 17 Judėja išgąsdins Egiptą. Kiekvienas išgir- 
dęs, ką Viešpats nusprendė prieš Egiptą, nusigąs. 18 
Tada Egipto šalyje bus penki miestai, kurie kalbės Ka- 
naano kalba ir prisieks pulkų Viešpačiui. Vienas bus 
vadinamas saulės miestas. (Iz 65,16; Jer 12,16) 19 
Egipto krašto viduryje stovės aukuras, o valstybės pa- 
sienyje paminklas Viešpačiui. 20 Tai bus ženklas ir liu- 
dijimas Viešpaties Egipto kraštui, kai jie šauksis Vieš- 
patį pavojui esant. Jis siųs jiems globėją, kuris kovos ir 
išlaisvins juos. 21 Viešpats apsireikš egiptiečiams, ir tą 
dieną egiptiečiai pažins Viešpatį. Jie garbins Jį degina- 
mosiomis ir augalinėmis aukomis, darys įžadų Viešpa- 
čiui ir laikysis jų. 22 Viešpats siųs egiptiečiams bėdų. 
Jie atsivers į Viešpatį. Jis leisis permaldaujamas ir pa- 
gydys juos. 23 Tuomet bus vieškelis iš Egipto į Asiriją. 


Asiriečiai keliaus į Egiptą ir egiptiečiai į Asiriją. Asirie- | 

čiai ir egiptiečiai drauge melsis. 24 Izraelis bus trečias 
šalia Egipto ir Asirijos; jis bus palaima žemei. 25 Pulkų 
Viešpats laimins, sakydamas: "Tebūnie palaimintas 
Egiptas, mano tauta ir Asirija mano rankų darbas, o IZ- 
raelis mano tėvonyste". (Rom 15,10) 


Kai pranašas nei metų, nei valdovų vardų kada kas 
pranašauta, nesako, tai Šventojo Rašto aiškintojai pa- 
renka tinkamiausią laiką istoriniais faktais paremtą. Kas 
Egipto krašte vyko, buvo Dievo sprendimas. Egipte 
siautė pilietinis karas. Toks karas dažnai yra žiauresnis 
už karą su kitomis tautomis ar valstybėmis. Po pranašo 
Izaijo mirties užvaldė Egiptą labai žiaurus valdovas Es- 
arhadonas. Po karų ir žiaurių tironų dažnai seka ekono- 
minė krizė -—— badas ir ligos. Netvarkai esant krašte, Ni- 
lo kanalai nebuvo tinkamai reguliuojami; vanduo nuse- 
ko, žuvys išnyko. Egiptas buvo garsus linų auginimu ir 
audiniais. iYetekus Nile žuvies, nebebuvo reikalingi 
tinklai ir prekyba su užsieniu buvo suardyta; taip suny- 
ko linų pramonės šaka. 

Egiptas yra vienas seniausių pasaulio kultūros 
kraštų. Jis tikrai gali girtis praeitimi. Siaučiant politinė 
ir ekonominei netvarkai žlugo ir išminčiai. 

Tais laikais Egipte gyveno daug žydų. Jie kalbėjo 
savo kalba. Penki miestai. Ar pranašas turėjo mintyje 
penkis miestus, ar tik buvo toks bendras išsireiškimas 
— nežinia. Saulės miestas — Heliopalis. Iš Jeruzalės 
pabėgęs vyriausias kunigas Onias jame pastatė švento- 
vę visai panašią kaip Jeruzalės. Egipte buvo padarytas 
Šventojo Rašto vertimas iš hebrajų kalbos į graikų. Jis 
vra vienas geriausių ir žinomiausių Šventojo Rašto ver- 

ių iki mūsų dienų — Septuaginta. Žydai buvo gausūs 
Egipte ir veikė egiptiečių gyyenimą. 

Kelias iš Egipto per Judėją į Asiriją buvo naudoja- 
mas kariuomenei. Pranašas sakė, jis tarnaus taikos tiks- 
lams ir Dievo garbei. Dievas yra visų tautų Viešpats. 

Apaštalų laikais ir tuoj po jų Evangelija plačiai skambė- 
jo ir turėjo daug pasekėjų Egipte, Judėjoje ir buvusios 
Asirijos ki'aštuose. 


20 skyrius 

PRANAŠAVIMAS APIE EGIPTĄ IR ETIOPIJĄ 1-6 

1 Asirijos karalius Sargonas siuntė tartaną (vyriau- 
siąjį kariuomenės vadą), tas atėjo į Asdodą, kariavo 
prieš jį ir paėmė. (2 Kar 18,17) 2 Tuo metu Viešpats 
kalbėjo Amoso sūnui Izaijui: "Eik ir nusivilk ašutinę ir 
nusiauk kurpes". Jis taip padarė ir vaikščiojo be ašuti- 
nės ir basas. (Ez 24,24) 3 Tada Viešpats tarė: "Mano 
tarnas Izaijas vaikščiojo be ašutinės ir basas trejus me- 
tus, tai yra ženklas Egiptui ir Etiopijai. 4 Asirijos kara- 
lius taip ves Egipto belaisvius ir Etiopijos tremtinius: 
jaunus ir senus, nuogus ir basus, nepadengtomis šlau- 
nimis Egipto gėdai. 5 Pajūrio gyventojai tuomet sumišę 
drebės dėl Etiopijos, kuri buvo jų viltis, ir dėl Egipto, 
kuriuo didžiavosi. 6 Tą dieną šito jūros pakraščio gy- 
ventojai sakys: 'Štai kas atsitiko tiems, pas kuriuos bė- 
gome ieškoti pagalbos, kad mus išlaisvintų nuo Asiri- 
jos karaliaus! Kaip dabar išsigelbėsime?“" 


Sargonas buvo žymus Asirijos karalius. Jis mirė 
705 pr. Kr. Tuomet Judėjoje karaliavo Hiskijas 725- 
697 pr. Kr. Istorikai sako, Asdodas buvęs paimtas 711 
pr. Kr. Kritus Asdodui, Egiptas ir Etiopija nebedrįso 
priešintis Asirijai. Pranašas Izaijas vaikščiojo basas ir 
be pranašo apsiausto — pusnuogis. Kas jį matė, supra- 
to, kad tai tremties ženklas. 


21 skyrius 
PRANAŠAVIMAS APIE BABILONIJĄ, EDOMĄ 
IR ARABIJĄ 1-17 
1 Pranašavimas apie pajūrio dykumą (Babiloniją). 
Viesulas kyla iš pietų, ateina iš dykumos, iš baimę ke- 

liančio krašto. (Iz 13;14) 2 Aš turėjau įspėjantį regėji- 
mą: "Plėšikas plėšia, naikintojas naikina. Pakilk Elamai! 
Media, nugalėk! Aš padarysiu galą visam jos žiauriam 
viešpatavimui". 3 Mano strėnos skauda; skausmai suė- 
mė mane lyg gimdančią, aš nebegaliu girdėti nei matyti. 
4 Mintys pinasi, baimė ima mane; aušra, kurios laukda- 
vau, gąsdina mane. 5 Stalas prirengtas, kilimai ištiesti, 
jie valgo ir geria. "Kunigaikščiai, pakilkite, griebkitės 
skydo!" 6 Viešpats man įsakė: "Eik, pastatyk sargą, ką 
jis matys, tepraneša! 7 Jei jis matys raitelius arba veži- 
mus, traukiamus arklių, asilų ar kupranugarių, teseka 
labai atidžiai". 8 Sargas šaukė: "Viešpatie, aš stoviu 
sargyboje dieną ir budžiu naktimis. (Ab 2,1) 9 Štai, ar- 
tėja raitelių būrys ir asilų traukiamas vežimas". Jis to- 
liau šaukė: "Krito, krito Babelė, visi jos stabai sutrupin- 
ti guli ant žemės!" (Apr 18,2) 10 Mano tauta kuliama 
kaip javai, sijojama kaip grūdai. Ką girdžiu iš pulkų 
Viešpaties, Izraelio Dievo, tą pranešu jums. 

11 Pranašavimas apie Edomą. Manęs klausė iš 
Edomo krašto — Seiro: "Sarge, kiek dar naktis tęsis? 
Sarge, kiek dar yra nakties?" (Jer 49,7; 5 M 2,5) 12 
Sargas atsakė: "Rytas artėja, bet dar naktis. Jei norite 
tiksliau žinoti, klauskite vėl; sugrįžkite ir klauskite!" 

13 Pranašavimas apie Arabiją. Jūs nakvosite Ara- 
bijos stepėse, jūs Dedano karavane! 14 Trokštančiam | 
duokite vandens, bėgančius pasitikite su duona, jūs Te- 
mos krašto gyventojai. 15 Jie bėga nuo kardo, nuo iš- 
kelto kardo rankoje, nuo įtempto lanko, iš siaučiančios 
kovos lauko. 16 Viešpats man sako: "Dar vieneri metai, 
ir visa Kedaro didybė bus parblokšta. (Iz 16,14) 17 Ke- 
Aaro sūnų, drąsiųjų šaulių, išliks tik mažas likutis", nes 
viešpats, tzraelio „Dievas, taip kalbėjo. 


Apie Babilono žlugimą jau buvo sakyta 13 skyriu- 
je. Čia parašyti žodžiai ir sąvokos yra neaiškios ir sun- 
kiai suprantamos. Jau pats pavadinimas — pajūris ar 

jūra Babilonui vargiai suprantamas. Aiškintojai prime- 
na, kad prie Eufrato buvo daug kanalų, tai atrodę lyg 
jūra. Kiti sako, prieš istorinius laikus tas kraštas buvęs 
vandeniu padengtas. Visgi yra suprantama, kad Babilo- 
no karalius su savo aukštais karininkais puotavo, sar- 
gyba budėjo stebėjimo bokšte, medai ir persai staiga už- 
puolė sostinę. 

Izraelitų džiaugsmui pranešama, kad Babilonas, jų 
žiaurus priešas ir išnaudotojas krito. 

Pranašavimas apie Edomą 11-12. Hebrajų origina- 
Ie sakyta Duma — tylus, graikiškame vertime — Edo- 
mas. Kadangi klausėjai yra iš Seiro — Edomo teritori- 
jos, tai ir manoma, kad klausėjai buvo edomitai. Jie no- 
rėjo žinoti, kaip ilgai dar bus "naktis" — vargai. Prana- 
šas nežinojo. Tai žinojo tik Dievas. Jie gali teirautis vė- 
liau. Jei tada Viešpats jam apreikš, jis duos atsakymą. 
Pranašui reikia laukti Dievo apreiškimo. 

Dedano ir Kedaro tautelės 13-17. Dedanitai bėgo 
nuo karo iš pietinės Arabijos į Temą, oazę. Pranašas 
patarė jiems slėptis stepėse ir vietiniams gyventojams 
atjausti karo pabėgėlius, būti jiems draugiškiems. 

Apie kedariečių padermę Izaijas pranašavo, kad jie 

| labai nukentės. Izaijas mini juos ir vėliau. (42,11; 60,7) 
"Taipgi juos mini pranašas Jeremijas (2,10; 49,28) ir 
| Ezakielis (27,21). 


22 skyrius 
PRANAŠAVIMAS APIE JERUZALĖS 
APGULIMĄ 1-25 

1 Pranašavimas apie vizijos slėnį. Kas gi atsitiko, 

kad visi sulipote ant stogų? (Iz 15,3) 2 Tu pilnas triukš- 
mo ir neramumo linksmasis mieste! Tavo kritusieji ne- 
krito nuo kardo ir nemirė kovoje. 3 Visi tavo valdovai, 
nepakėlę ginklo, bėgo. Jie visi bėgo toli, bet pateko ne- 

| laisvėn. 4 Aš sakiau: " Atsitraukite nuo manęs, aš grau- 
džiai verksiu. Neguoskite manęs dėl mano tautos sunai- 

kinimo". 5 Tai buvo paniekos ir sąmyšio diena vizijos 
slėnyje, ją mums siuntė pulkų Viešpats. 6 Elamas atėjo 
su saidokais, kovos vežimais ir raiteliais, o Kiras su 
skydais. 7 Tavo mėgiamieji slėniai buvo pilni kovos ve- 
žimų, raiteliai išsirikiavo prie vartų. 8 Judėjos apsauga 
sugriuvo. Tą dieną jūs dar raminotės ginklais sandė- 
liuose. (1 Kar 7,2) 9 Jūs matėte Dovydo miesto sienų 
plyšius, jų buvo daug. Jūs sėmėte vandenį iš žemutinio 
tvenkinio. (Iz 7,8) 10 Jūs apžiūrėjote Jeruzalės namus, 
juos griovėte ir jais tvirtinote miesto sieną. (Jer 33,4) 11 
Jūs padarėte reservą (duobę) tarp abiejų sienų surinkti 
vandenį senojo tvenkinio. Bet jūs pamiršote Tą, kuris 
visa tai daro, ir nekreipėte dėmesio į Jį. 12 Pulkų Vieš- 
pats ragino tą dieną verkti ir raudoti, galvų plaukus 
skustis ir maišu apsirengti. 13 Bet štai džiaugsmas ir 
linksmybė, pjovimas veršių ir avių, valgymas mėsos ir 
gėrimas vyno. "Valgykime ir gerkime, nes juk rytoj 
mirsime". (1 Kor 15,32) 14 Pulkų Viešpats apsireiškė 
man, sakydamas: "Šitas nusikaltimas jums nebus atleis- 
tas", taip sako pulkų Viešpats. 

15 Pulkų Viešpats sakė: "Eik pas rūmų ūkvedį 
Sebną ir jam sakyk: (Iz 36,3) 16 "Ką tu čia veiki? Kodėl 
išsikaldinai sau kapą; rūpestingai aukštoje vietoje išsi- 
kaldinai sau buveinę uoloje?" 17 Štai pulkų Viešpats 
tvirtai nutvers tave, tu tvirtuoli, ir pašalins iš čia. 18 Jis 
sukte pasuks tave ir mes kaip sviedinį į plačią šalį (iš- 
trems), ten tu mirsi ir ten bus tavo garbės vežimas, tu 
gėda savo valdovo namams! 19 Jis pašalins tave iš tavo 
vietos ir tarnybos." 

20 "Skirtą dieną Aš pašauksiu savo tarną Eljakimą, 
Milkijo sūnų, (Iz 36,3) 21 apvilksiu jį tavo rūbu, apjuo- 
siu-tavo diržų ir perduosiu jam tavo valdžią. Jis bus 
kaip tėvas Jeruzalės gyventojams ir Judėjos namams. 
22 Aš uždėsiu jam ant peties Dovydo namų raktą. Jis 
atidarys ir niekas nebeuždarys, jis užrakins ir niekas ne- 
beatrakins. (Apr 3,7) 23 Aš įkalsiu jį kaip vinį tikroje 

vietoje, ir jis taps savo tėvo namuose garbės sostu. 24 
Ant jo kabės visas tėvo namų svoris: visos atžalos ir at- 
augos; maži ir dideli indai, pradedant puodukais iki 
puodų. 25 Ateis diena, kad įkalta vinis tikroje vietoje 


'"nuluš, visa, kas ant jos kabojo, nukris ir suduš," nes 


taip Viešpats pasakė. 


Čia aprašomas Jeruzalės apgulimas 701 pr. Kr. Je- 


" ruzalė pavadinta vizijos slėniu todėl, kad miestas buvo 


: tarp kalnų. Asiriečiai atžygiavo su jiems priklausan-- 


čiais sąjungininkais ir nusiaubė visą Judėją, liko nepa- 
imta tik sostinė — Jeruzalė. Elamas ir Kiras yra mums 
nebežinomos tautos. Kai kas jas laiko medais ir persais. 
Ta pažiūra istoriniai neturi pagrindo. 

Kai priešai (asiriečiai) žygiavo į kraštą, (2 Kar 
18,13-16) Judėjos provincijos miestų vadai panikoje 
bėgo į Jeruzalę. Daug jų krito nuo priešo kardo, kiti bu- 
vo suimti — pateko į nelaisvę. Priešą tinkamai sutikti 


: nebuvo pasiruošta. Priešas priartėjo prie Jeruzalės var- 


tų. Sostinės gyventojai lipo ant plokščių namų stogų ir 
žiūrėjo kas čia yra. Tada sostinės vadovybė ėmėsi sku- 
bių priemonių gintis. Jie patikrino ginklų sandėlį (miš- 
ko rūmus), leido vandenį į paruoštus baseinus miesto 
gyventojams naudoti; dėjo pastangas, kad priešas ne- 
gautų vandens, griovė kai kuriuos miesto namus ir jais 
atstatė miesto tvirtovės apgriuvusias sienas. Prie to viso 
sostinės vadovybė puotavo. Pranašas Izaijas tą viską 
matė. Jis liūdėjo ir verkė, kad vadovybė pamiršo svar- 
biausią, — atgailauti, kreiptis į Viešpatį. Visgi karalius 
Hiskijas buvo paveiktas (2 Kar 18,17-; 19,1-) ir Jeruza- 
lė išgelbėta. 

Dievas įsakė pranašui Izaijui įspėti išdidų karaliaus 
rūmų valdininką Sebną. Tai buvo pavojingas darbas 
įspėti asmeniškai aukštą valdininką. Pranašas drįso tai 


padaryti. 

Eljakimas buvo Dievo parinktas valdininkas Sebno 
vietoje. Įkalti vinį tinkamoje vietoje reiškė, paskirti val- 
dininką tinkamoms pareigoms. Jis tvarkys savo giminę, 
paskirs savuosius aukštoms pareigoms. | 

25 skirsnelį gal reikia suprasti kaip įspėjimą Eljaki- 
mui nebūti išdidžiam kaip Sebnas. Kai kas šį skirsnelį 
priskiria Mesijui — Kristui. 


23 skyrius 
PRANAŠAVIMAS APIE TYRO MIESTĄ 1-18 

1 Pranašavimas apie Tyrą. Vargas Tarsio laivams 
(Ispanijoje)! Tyras sunaikintas nebėra tėvynės, kur iš- 
plaukti ir grįžti? Tą žinią gavome iš Kipro. (Ez 26,27) 2 
Dabar, jūros pakraščių gyventojai ir Sidono prekybi- 
ninkai tylūs. Jie savo laivais plaukė jūra ir raižė tolimus 
vandenis. 3 Jų prekyba buvo grūdai iš Sichoro, prie Ni- 
lo auginti. Tai buvo tarptautinė prekyba. 4 Laikykis ra- 
miai Sidone, nes jūra kalba; jūros tvirtovė sako: "Aš 
nebuvau nėščia ir negimdžiau, neauginau nei jaunikai- 
čių, nei mergaičių". 5 Kai žinia pasieks Egiptą apie Ty- 
rą, jie išsigandę drebės. 6 Jūros pakraščių gyventojai, 
plaukite į Tarsį ir raudokite! 7 Ar tai ne linksmasis senų 
senovės miestas (Tyras), kurio gyventojai toli keliavo ir 
kolonijas steigė? 8 Kas tą padarė Tyrui? Jis juk kara- 
liams vainikus dalino, jo prekybininkai buvo kunigaikš- 
čiai, visoje žemėje gerbiami. (Apr 18,23) 9 Pulkų Vieš- 
pats tai nulėmė. Jis sunaikino išdidų Tyrą, pažemino jo 
garbę, jį aukštino visas pasaulis. 10 Tarsio duktė, 
vaikščiok savo žemėje, lyg Nilas, užliejantis kraštą; nie- 
kas tavęs nebevaržo. (Job 12,18-21) 11 Viešpats ištiesė 
savo ranką virš jūros, Jis drebino karalystes. Viešpats 
davė įsakymą sunaikinti Kanaano tvirtoves. 12 Jis įsa- 
kė: "Nebesididžiuok, tu nuvainikuota mergaitė. Sidono * 
duktė! Pakilk ir plauk į Kiprą! Ir ten neberasi ramybės." 
(Ez 28,21) 13 Štai Kipro (kaldėnų) šalis, jūsų bokštai ir 
rūmai sunaikinti, paversti griuvėsiais. 14 Vaitokite Tar- 

sio laivai, nes jūsų tvirtovė sunaikinta. 15 Tyras bus už- 
mirštas septyniasdešimt metų, toks yra žmogaus am- 
žius. Po septyniasdešimt metų atsitiks Tyrui, kaip pa- 
leistuvės dainoje: 16 "Pasiimk kankles, vaikščiok po 
miestą, tu užmiršta paleistuve, dainuok meiliai ir gražiai, 
kad tave atsimintų". 17 Po septyniasdešimt metų Vieš- 
pats atsimins Tyrą. Miestas vėl grįš prie savo pelno, 
prekiaus su visomis pasaulio karalystėmis visoje žemė- 
je. 18 Jo prekyba ir pelnas bus pašvęsta Viešpačiui. Jie 
nekraus atsargų sandėliuose, bet jas panaudos tarnau- 
jantiems Viešpačiui, maistui ir aprangai. 


Sidono ir Tyro gyventojai buvo vadinami finikie- 
čiais. Sidonas buvo garsus miestas prie Viduržemio jū- 
ros. Apie 240 m prieš Saliamonui statant Jeruzalėje 
šventovę, buvo įkurtas Tyro miestas saloje arti Sidono. 
Tyras pagarsėjo labiau negu Sidonas. Jis prekiavo su 
įvairiais kraštais. Tyras paimdavo visą Egipto grūdų 
perteklių, naudodavo sau maistui ir parduodavo kitiems 
kraštams kur reikėjo maisto. Tyras steigė kolonijas įvai- 
riose vietose. Jo tolimiausia garsi kolonija buvo Ispani- 
joje Taršis. Tyras buvo toks turtingas ir garsus, kad jis 
dalino vainikus karaliams. Apie 700 pr. Kr. Asirijos 
karalius Nebukadnesaras ir sekantieji karaliai labai su- 
vargino Tyrą, bet jo nepaėmė. Tyrą paėmė tik Graikijos 
karalius didysis Aleksandras 332 pr. Kr. 

Kai asiriečiai suvargino Tyrą, jis nustojo savo ga- 
lios. Apie tai čia kalba pranašas Izaijas. Tyras sakė: "Aš 
nebuvau nėščia ir negimdžiau . .." Tyro galybė ir turtas 
buvo jūra. 

Kai persai nugalėjo Asiriją, jie leido žydams grįžti į 
savo kraštą; jie leido ir kitų tautų likučiams grįžti į savo 
kraštus, jų tarpe ir tyriečiams. Panašiai kaip žydai grįžo 
po septyniasdešimt metų tremties į Judėją, taip grįžo ir 

tyriečiai į savo salą. 

Atrodo, anais laikais, buvo žinoma daina apie pa- 
leistuvę. Tyriečiai padėjo žydams atstatyti Jeruzalę. 
(Ezr 3,7; 1,4) Atstatyto Tyro garbė pasireiškė labiau 
Kristaus laikais. (Mk 3,8; Mt 15,12-28, Apd 21,3-6) 
Mažai žinome apie Tyro misijos darbą. Dievas visa ži- 
no gerai. 


k 24 skyrius 
PRANAŠAVIMAS APIE PASAULIO NELAIMES 
1-23 


1 Štai Viešpats padarys žemę tuščią, lyg dykumą; 
jos paviršius bus pakeistas, gyventojai išsklaidyti. 2 
Tas palies visą tautą: kunigą, vergą ir šeimininką; tar- 
naitę ir jos šeimininkę, perkantį ir parduodantį, skoli- 
ninką ir skolintoją. 3 Žemės paviršius bus nušluotas ir 
nualintas, nes taip Viešpats patvarkė. 4 Kraštas liūdės ir 
sunyks, pasaulis visiškai menkės ir merdės; šalies di- 
džiūnai praras įtaką ir silpnės. 5 Žemė jos gyventojų 
bus išniekinta, nes jie nesilaikys įstatymų, iškreips teisę 
ir sulaužys amžinąją Sandarą. 6 Prakeikimas palies ir 
jos gyventojus, jie kentės dėl pačių kaltės, todėl gyven- 
tojai nyks ir žmonių skaičius mažės. 7 Vynas išseks, 
vynuogės sumenkės, linksmosios širdys vaitos. (Joel 
1,12) 8 Tuščias lėbavimas pasiliaus, linksmųjų ūžimas: 
pasibaigs, švelnūs arfos garsai nutils. (Jer 7,34; 16,9) 9 
Dainos vyną geriančiųjų nebeskambės — gėrimai bus 
kartūs. 10 Tuštybės miestas bus sugriautas, namai užra- 
kinti, niekas durų nebevarstys. 11 Vyno negavę, žmo- 
nės liūdės; išnyks įvairios linksmybės, džiaugsmas Že- 
mėje dings. 12 Miestai ištuštės, vartai griuvėsiuose gu- 
lės. 13 Visas kraštas bus kaip alyvmedis nuskynus vai- 
sius, kaip vynuogynas po vynuogių nurinkimo. (Iz 
17,6) 
. 14 Išlikę (tikintieji) linksmai giedos; kels Viešpa- 
ties didybę vakaruose. 15 garbins Viešpaųį rytuose ir 
' jūros pakraščiuose Izraelio Dievą šlovins. 16 Nuo že- 

mės pakraščių skambės garbės giesmė Viešpaties didy- 
bei. Bet aš sakau: "Vargas man, aš nebepakenčiu! Išda- 
vikai be sąžinės — apgaudinėja, suvedžioja". 17 Siau- 
bas, žabangai ir pražūtis tau, tu žemės gyventojau! 18 
Kas bėgs nuo siaubo garso, įkris į duobę; išlipęs iš 
duobės, pateks į žabangus; debesys atsivėrę, žemės pa- 
matai dreba. (Jer 48,43; Am 5,19) 19 Žemė bus drasky- 
te draskoma, trinte trinama, kratyte kratoma. (2 Pt 3,10) 
20 Žemė svyruote svyruos kaip girtas, siūbuos kaip pa- 
lapinė. Ją slėgs jos nusikaltimas, ji grius ir nebeatsikels. 
(Iz 19,14) 21 Tą dieną Viešpats baus aukštybės pulkus 
aukštybėje ir žemės karalius žemėje. (Apr 19,18-21) 22 
Jie bus rinkte surinkti, kaip belaisviai į duobę (kalėji- 
mą) ir užrakinti, po daugelio dienų jie bus traukiami at- 
sakomybėn. 23 Mėnulis aptems ir saulė nebešvies, nes 
pulkų Viešpats viešpataus Siono kalne ir Jeruzalėje; Jo 
garbė spindės visiems tikintiesiems. (Iz 60,19-23; Apr 
21,23) 


Jėzus panašiai kalbėjo Mt 24 skyriuje. Mūsų že- 
mėje — planetoje pasireikš chaosas kaip žemę sutvėrus 
1 M 1,2. Mes, atomo laiko žmonės, galvojame apie ato- 
minį žemės sunaikinimą. Pranašas matė žmonių sunai- 
kinimą visų luomų. Visi nusikalto, visi ir kentės, vargs 
be išimties; negalės turtuoliai išsipirkti pinigais nei val- 
dovai aukštomis pareigomis — garbe. Gyventojų žemė- 
je sumažės. Lėbautojai nebeturės gėralų ir kitų malonu- 
mų. 

Bus baisus žemės ir žmonių sunaikinimas; žemė 
svyruos ir drebės. Esant tokiai padėčiai, tikintieji neišsi- 
gąs; jie garbins Viešpatį visur, kur jie bus. 

Viešpats bus Viešpačiu. Jis viešpataus Sione ir Je- 
ruzalėje. Tikintiesiems spindės Jo šlovė. 

25 skyrius 
PRANAŠAUTI PAŽADAI ĮVYKDOMI 1-12 

1 Viešpatie, Tu esi mano Dievas, aš aukštinu Tave 
ir šlovinu Tavo vardą, nes Tu padarei nuostabių dalykų, 
tikrai įvykdei senus pažadus. 2 Tu pavertei miestą ak- 
menų krūva, tvirtoves — griuvėsiais; svetimųjų rūmų 
nebėra ir niekad nebebus atstatyti. 3 Stipri tauta gerbs 
Tave; galingų tautų miestai bijos Tavęs. 4 Tu esi stipry- 
bė bčturčiui, apsauga vargšui bėdoje, prieglauda audro- 
je, ūksmė karštyje, ir siaubas tironų atsimuš kaip audra 
į sieną. (Iz 4,6) 5 Kaip karštį sausmetyje, Tu sudraudei 
svetimųjų siautimą; kaip tvanka nuslopinama debesų 
šešėliu, taip tironų pergalės giesmė nutildoma. 6 Pulkų 
Viešpats prirengs pokylį visoms tautoms šitame kalne; 
pokylį geriausiu maistu ir senu, susistovėjusiu vynu. 
(Ps 22,27-30; Mt 22,2) 7 Jis pašalins šitame kalne šy- 
dą, kuris gaubia visas tautas ir gimines. 8 Jis sunaikins 
mirtį amžinai. Viešpats Dievas nušluostys ašaras vi- 
siems ir pašalins panieką savo tautos visoje žemėje. 
Taip kalbėjo Viešpats. (1 Kor 15,55; Apr 7,17) 9 Tuo- 
met jie sakys: "Štai Jis, mūsų Dievas, mes laukėme Jo 
išgelbėjimo. Jis yra Viešpats, kurio laukėme; džiauki- 
mės ir džiūgaukime Jo išgelbėjimu!“ (Ps 48,15) 10 
Viešpaties ranka ilsėsis šitame kalne, o Moabas bus su- 
trintas, kaip sutrinami ir suminami šiaudai duobėje. 11 
Jie išties savo rankas, kaip plaukikas ištiesia plaukti, bet 
Viešpats pažemins Moabo išdidumą ir rankų įgudimą. 
12 Aukštas tvirtovių sienas Jis pažemins, sugriaus ir 
dulkėmis pavers. 


Pranašas matė įvykstant visas pranašystes. Pasku- 
tinis, didžiausias, priešas yra mirtis. Ją nugalėjo Jėzus 
savo prisikėlimu iš mirusių Jeruzalėje. Pranašas tuo 
džiaugėsi ir garbino Viešpatį. Tai pranašystė Jėzaus 
kentėjimų, mirties, prisikėlimo ir antrojo atėjimo. Jėzus | 
yra visų Išgelbėtojas. Jis pašalins šydą visų tautų. Visi | 

matys, pažins ir garbins Jį, o Jis visiems nušluostys 
ašaras, ypač Izraeliui. 

Pranašas Izaijas dažnai kalba apie vieną ir kitą 
kraštutinumą, — dabartį ir paskutinius laikus. Čia jis 
kalba apie Jėzaus antrąjį atėjimą, — mirties sunaikinimą 
ir staiga jis vėl kalba apie Moabą — izraelio priešą. Gal 
čia reikia suprasti Moabą, kaip bendrą priešą, kuris bus 
sunaikintas. Moabas buvo palyginan:as geram plauki- 
kui, bet Viešpats pašalins jo rankų įgudimą, — palauš 
galią visų priešų. 


26 skyrius 
PADĖKOS GIESMĖ IR ViLTIS 1-21 

1 Tuomet Judėjos šalyje giedos šią giesmę: "Mūsų 
miestas yra tvirtas; jis teikia pagal:os ir apgynimo. (Iz 
60,18) 2 Atkelkite vartus ir teįeina ištikima Dievui tau- 
ta, kuri laikosi ištikimybės. (Ps 118,:5; 5 Tu teiki tikrą 
ramybę tiems, kurie pasitiki Tavimi. 4 Pasitikėkite 
Viešpačiu visados, nes Viešpats yra amžina Uola. (5 M 
32,4) 5 Jis pažemino išpuikusius gyventojus išdidaus 
miesto. Jis pažemino juos iki žemės, dulkėmis pavertė 
miestą. 6 Mindžioja jį, mindžioja kojos beturčių, žings- 
niai vargšų." 7 Teisiojo kelias yra tiesus, Tu jo taką iš- 
lygini. 8 Tavo teismų, o Viešpatie, mes laukiame; mūsų 
- siela atsimena Tavo vardą ir ilgisi Tavęs. (Ps 37,4) 9 
Mano siela naktį ilgisi Tavęs, mano dvasia ieško Ta- 
vęs. Kai Tavo teismai pasireiškia žemėje, pasaulio gy- 
ventojai mokosi teisybės. 10 Jei gailėsimės niekšo, jis 
neišmoks teisybės; šalyje teisiųjų jis daro pikta ir ne- 
kreipia dėmesio į Viešpaties didybę. 11 Viešpatie, Tavo 
ranka yra pakelta, bet jie nemato jos. Tavo uolumą jie 
dėl tautos tepamato ir susigėsta. Ugnis tesunaikina Ta- 
vo priešus. 12 Viešpatie, Tu suteiksi mums ramybės, 
nes Tu juk viską sukūrei mums. 13 Viešpatie, mūsų | 
Dieve, kiti valdovai viešpatavo mums, bet mes tik Tavo, 
vardą pripažįstame ir Jį garbiname. 14 Jie mirė ir nebe- 

atgis, jie yra šešėliai ir nebeatsikels; Tu užleidai jiems 
bausmę ir juos sunaikinai, jų atminimą išdildei. 15 
Viešpatie, Tu padidinai tautą; šlovė Tau už tai; Tu išplė- 
tei krašto sienas. 16 Viešpatie, jie ieškojo Tavęs nelai- 
mės metu; jie meldėsi, kai juos baudei. (Iz 28,19; Oz 
5,15) 17 Kai gimdyvės laikas priartėja, ji raitosi ir šau- 
kia. Viešpatie, tokie mes esame Tavo akivaizdoje. (Jn 
16,21; Apr 12,2) 18 Mes lyg gimdančios raitėmės, bet 
pagimdėme tik vėją. Mes neainešėme kraštui išlaisvini- 
mo ir neatgimdėme pasaulio gyventojų. (Mik 4,10) 19 
Tavo mirusieji bus gyvi, jų kūnai kelsis. Dulkėse esan- 
tieji pabus ir linksmai giedos. Kaip rasa gaivina auga- 
lus, taip Viešpats prikels mirusius. (Ez 27,1-14; Apr 
20,12) 20 Mano tauta, eik, įeik į savo patalpas; pasi- 
slėpk valandėlę, kol praeis Jo rūstybė. (Ps 57,2) 21 
Viešpats ateina iš savo vietos bausti žemės gyventojų 
už jų nusikaltimus. Žemė atidengs jos pralietą kraują ir 
nebeslėps nužudytųjų. 


Tikinčiųjų padėkos ir vilties giesmė. Išlikusieji gie- 
„ dojo apie tvirtą miestą, į jį gali įeiti visi, kurie pasitiki 
 Viešpačiu. Išpuikėliai yra pažeminti, — dulkėmis pa- 
versti. . 
Vargai ir priešo teroras sukėlė Viešpaties ilgesį, Jo 
pagalbos laukti, Juo pasitikėti. Niekšų nereikia gailėtis, 
„juos Viešpats baudžia — naikina, o tikintiems teikia 
malonę. Visas mūsų darbas, pastangos ir kančia lyg 
gimdančios, davė tik "vargą", nuėjo vėjais. Viešpats ne 
tik išgelbės, bet ir mirusius prikels. Čia aiškiai pranašas 
matė mirusių prikėlimą. Mirusieji bus prikelti, linksmi 
giedos. Kaip rasa gaivina augalus, taip Dievas prikels 
mirusius, — tautą. Tauta dar privalo laukti. Dievo rūs- 
tybė pracis, Jis baus nusikaltėlius, ves savo tautą į naują 
| gyvenimą. 

27 skyrius 
PASAULIO VALSTYBĖS PAŽEMINAMOS, 
IZRAELITAI SURENKAMI 1-13 

1 Tą dieną Viešpats nubaus kietu, dideliu ir stipriu 
kardu leviataną, šliaužiančią lanksčią gyvatę, ir nukaus 
jūros slibiną. (Apr 12,9; 20,10; Job 26,13) 2 Tą dieną 
Viešpats kalbės apie vynuogyną: (Iz 5,1) 3 "Aš, Vieš- 
pats, esu jo sargas. Aš nuolatos laistau jį, kad jam kas 
nepakenktų, saugau jį dieną ir naktį. 4 Aš nerūstauju. 
- Jei kas jame pasėtų erškėčių ir usnių, Aš įeičiau ir ko- 
vočiau, sudeginčiau juos, 5 arba sudaryčiau taiką ir su- 
teikčiau jiems prieglaudą". 6 Ateityje Jokūbas vėl įsi- 
šaknys, o Izraelis žaliuos ir žydės; jie pripildys visą pa- 
saulį vaisiais. (Iz 37,31) 7 Ar Jis baudė juos (izraeli- 
tus), kaip jų priešai buvo baudžiami? Ar jų krito tiek, 
kiek jų priešų? 8 Jis tik trumpą laiką juos atmetė ir ištrė- 
mė rytų kryptimi. (Jer 30,11; 18,17) 9 Jokūbo kaltė bus 
atleista ir nuodėmė pašalinta, kai jis aukurų akmenis su- 
trupins kaip kalkakmenius, Ašerų bei smilkalų aukurų 
nebeliks. (Iz 31,7; 3 M 26,30) 10 Sustiprintasis miestas 
(Jeruzalė) bus tuščias, be gyventojų, kaip stepė, kaip 
ganykla. Ten ganysis raguočiai. 11 Kai jo šakos nu- 
džius, atėjusios moterys jas nulauš ir sudegins. Tai tau- 
ta neturinti supratimo. Dievas, jos Tvėrėjas, nepasigai- 
lės ir nesuteiks jai malonės. 12 Tomis dienomis Vieš- 
pats kuls nuo Eufrato upės iki Egipto upelio, o jūs izra- 
elitai būsite surinkti kaip grūdai. 13 Tą dieną trimitas 
trimituos garsiai. Izraelitai, vargstantieji Asirijos krašte 
ir išsklaidytieji Egipto šalyje, sugrįš, jie šlovins Viešpa- 
tį šventajame Jeruzalės kalne. (Iz 11,10-16) 


Leviatanas, gyvatė ir slibinas yra Dievui ir tiesai 
priešingos jėgos — valstybės. Dievas baus jas. Vieš- 
pats atsimins vynuogyną — Izraelį (Iz 5), ne kaip blo- 
gą, bet gerą; Jis jį apšvarins, saugos, tvarkys, laimins. 
Jis baudė Izraelį, Izraelis susiprato, atmetė stabus. Jeru- 

zalė buvo sunaikinta, dabar Viešpats gelbės ją. Bus di- 
deli sukrėtimai visame pasaulyje; nuo Asirijos iki Egip- 
to (anais laikais žinomas pasaulis), Viešpats kuls, iš- 
skirs grūdus — Izraelį ir jį grąžins į savo kraštą. Mūsų 
laikais tas vyksta, Izraelio valstybė atsteigta. Pasaulis 
buvo sukrėstas, — Pirmasis ir Antrasis pasaulinis ka- 
ras; kūlimas — izraelitų žudymas. 


28 skyrius 
PRANAŠAVIMAS APIE JERUZALĘ IR 
SAMARIJĄ 1-29 

1 Vargas Efraimo puikybės vainikui, jo girtuok- 
liams, vystančiai gėlei, jo garbei ir nusigėrusiems va- 
dams derlingame slėnyje. 2 Štai Viešpats, Stiprusis ir 
Galingasis: kaip smarki kruša, kaip laužantis viesulas, 
kaip baisus lietus, plūstantis vanduo, aptvindantis že- 
mę. 3 Jis sunaikins Efraimo girtuoklių puikybę, 4 kaip 
vystančią gražią gėlę viduryje derlingojo slėnio. Bus 
kaip ankstyvam, neprinokusiam figų vaisiui: kas jį pa- 
mato, nuskina ir suvalgo. 5 Tą dieną pulkų Viešpats 
bus garbės karūna ir deimantinis vainikas savo tautos 
likučiui; 6 teisės dvasia teisėjui ir stiprybė kariams nu- 
galėti priešą. 7 Tačiau šie, apsvaigę nuo vyno, svyruoja 
nuo girtuokliavimo. Kunigas ir pranašas, apsvaigę nuo 
girtuokliavimo, nežino ką darą. Teisėjai, būdami girti, 
apsvaigę sprendimą daro. 8 Visi jų stalai apvemti. 9 
Teisėjai klausia: "Ką pranašas pamokys ir kaip paaiš- 
kins girdėtą pranešimą, ar vaikus, ar kūdikius?" 10 Jis 
plepa: "Tą daryk, tą daryk; lauk čia, lauk čia; truputį čia, 
truputį ten". 11 Tikrai Viešpats kalbės šitai tautai sveti- 
momis lūpomis ir nesuprantama jiems kalba. (1 Kor 
14,21) 12 Jis sakys jiems: "Aš duodu jums ramybę, at- 
gaivinimą". Bet jie neklausys. (Mt 11,28-29) 13 Tad ir 
jiems bus Viešpaties Žodis: tą daryk, tą daryk; lauk čia, 
lauk čia; truputį tėn, truputį čia, kad jie eitų, svyrinėtų, 
suklūptų, įsipainiotų ir patektų į nelaisvę. 14 Išgirskite 

Viešpaties Žodį, jūs  pasityčiotojai,, kurie viešpataujate 
mano tautai Izraeliui. 15 Jūs sakote: "Mes padarėme su- 
tartį su mirtimi ir susitarimą su mirusių buveine. At- 
ūžiantis tvanas nelies mūsų, nes melas yra mūsų viltis, 
ir apgaulė mus dengia“. 16 Todėl taip sako Viešpats 
Dievas: "Štai Aš dedu pamatui ištirtą akmenį, brangų 
pamato kampinį akmenį, — tikintis kantrus! (Ps 
118,22; Rom 9,33; 10,11; 1 Pt 2,6) 17 Aš teisiu pagal 
teisės ir teisingumo įstatymą. Kruša sunaikins melagin- 
gą pasitikėjimą, ir vanduo nuneš apsaugą". 18 Tada jū- 
sų sutartis su mirtimi bus panaikinta ir susitarimas su 
mirusių buveine nustos galios. Atūžianti bausmė par- 
blokš jus. 19 Atūžiantis tvanas palies ir nuneš jus. Jis 
užeis kas rytą, ir kas dieną, ir kas nakų. Tai bus siau- 
binga žinia. (Iz 26,16; Ps 119,67) 20 Jūs jausitės, kaip 
žmogus patarlėje: "Guolis bus pertrumpas išsitiesti, ir 
antklodė persiaura įsivynioti". 21 Viešpats pasireikš 
kaip Perazimo kalne, kaip Gibeono slėnyje. Jis vykdys, 
ką buvo nusprendęs. Jis vykdys savo planą. (2 Sam 
5,20; 1 Ch 14,16) 22 Nebesityčiokite daugiau, kad jūsų 
varžtai nebūtų stipriau suveržti! Iš Viešpaties, pulkų 
Dievo, aš girdėjau apie nuspręstą sunaikinimą visoje 
žemėje, (Iz 10,22-23) 23 Išgirskite mano balsą; klausy- 
kite ir supraskite mano kalbą. 24 Argi artojas kas dieną 
aria ir akėja dirvą sėjai? 25 Argi, sulyginęs žemės pa- 
viršių, jis nesėja: krapų, kmynų, miežių ir rugių? 26 
Viešpats Dievas pamokė jį. 27 Juk krapų ir kmynų nie- 


| 


i 


| 


kas nekulia velenais. Krapus iškulia lazda ir kmynus | 


lazdele. 28 Argi duoninius javus sutrina? Ne, jų nuola- 
tos nevažinėja velenais ir nemindo gyvulių kanopomis. 
29 Taip patvarkė pulkų Viešpats; Jo patarimas yra nuo- 
stabus ir išmintis didinga. 


Žydų valstybės buvo dvi; Judėja ir Izraelis. Izraelio | 
valstybė kartais buvo vadinama Efraimu; jos sostinė 
buvo Samarija, o Judėjos — Jeruzalė. Izraelitams gy-: 

venti buvo Viešpaties duotas gražus kraštas, — lygu- 


ma, slėniai, kalvos. Izraelitai buvo kietasprandžiai žmo- | 


nės; jie garbino svetimus dievaičius. Kunigai, pranašai 
ir teisėjai (valdininkai) mėgo girtuokliauti. Tad Viešpats 
turėjo juos bausti; atiduoti priešų galiai ir jų valiai. Sky- 
riuje yia užrašyti įvairūs pavyzdžiai, kaip juos pasieks 
įvairios nelaimės, svetima tauta — asiriečiai. Betgi yra 
pažadėtas ir Mesijas — Jėzus iš Nazareto; kampinis ak- 
muo, kurį statybininkai atmetė. Jis jau buvo Senojo 
Testamento tikinčiųjų viltis, o ypač yra Naujojo Testa- 
mento tikinčiųjų pažadėtasis Išganytojas. 


29 skyrius 
JERUZALĖS APGULIMAS IR IŠGELBĖJIMAS 1- 
24 

1 Vargas Arielio (Jeruzalės) miestui, kuriame Do- 
vydas laikė įgulą. Kasmet švęskite šventes, tenesibaigia 
švenčių eilė! 2 Aš užleisiu priespaudą Arieliui, priešas 
apguls jį. Jame verks ir vaitos; jis bus tikras Arielis 
(Dievo ugniakuras) 3 Apgulsiu tave, apkasiu apkasais, 
apstatysiu apgulimo bokštais. (Lk 19,43) 4 Tu labai pa- 
žemintas būsi ir iš dulkių prislopintu balsu kalbėsi. Ta- 
vo kalbos balsas bus girdimas kaip kokios dvasios, 
kaip šnabždesys iš po žemių. 5 Tavo priešų daugybė 
bus kaip dulkių, ir tavo prispaudėjų spiečius kaip vėjo 
nešamų pelų. Tas įvyks visai nelauktai ir ūmai. 6 Pulkų 
Viešpats išgelbės tave griausmu, žemės drebėjimų, 
audros viesulu ir ugnies ryjančia liepsna. (Iz 30,30) 7 
Kaip sapnas, kaip nakties regėjimas bus tautų spiečius, 
kariaujančių prieš Arielį, jį apgulusių apkasais ir bokš- 
tais. 8 Alkanas sapnuoja valgąs, bet pabudęs tebėra al- 
kanas; arba ištroškęs sapnuoja geriąs, o pabudęs tebėra 
ištroškęs. Taip bus tautoms; kurios kariaus prieš Siono 
kalną. 9 Nusistebėkite, pasibaisėkite ir apakinkite save! 
; Būkite girti, bet ne nuo vyno; svyruokite, bet ne nuo 
girtumo. 10 Viešpats užtemdė jūsų akis, užmigdė jūsų 

protą. (Iz 6,10; 10,14; Rom 11,8) 11 Visi regėjimai bus 
jums kaip užantspauduota knyga. Jei kas paduotų ją 
mokančiam skaityti ir sakytų: "Paskaityk!" Tas atsaky- 
tų: "Negaliu, nes ji užantspauduota". 12 Jei knygą pa- 
duotų nemokančiam skaityti ir jam sakytų: "Skaityk!" 
Jis atsakytų: "Aš nemoku skaityti". 

13 Viešpats tarė: "Ši tauta garbina mane tik lūpo- 
mis, bet jų širdis yra toli. Jų pagarba man yra tuščia, tik 
žmonių įsakymai ir pamokymai jai suprantami. (Iz 1,15; 
58,2-3; Mt 15,8-9) 14 Aš nustebinsiu šią tautą savo 
nuostabiu veiksmu. Jų išminčių išmintis pranyks, gud- 
riųjų gudrumas pražus". (Iz 44,25; 1 Kor 1,19) 15 Var- 
gas tiems, kurie savo planus slepia nuo Viešpaties, ir 
darbus daro tamsoje, galvodami: "Kas mus mato, ir kas 
mus žino?" (Ps 10,11) 16 Jūs iškreipiate dalykus! Argi 
puodžius gali būti laikomas moliu? Ar kūrinys sako 
apie savo kūrėją: "Jis nesukūrė manęs". Ar daiktas kal- 
ba apie savo meistrą: "Jis nieko nesupranta?". (Iz 45,9) 

17 Neužilgo ir Libanas taps ariama dirva, o dirva 
mišku. (Iz 32,15) 18 Tą dieną kurčiai supras Viešpaties 
Žodį ir aklųjų akys praregės. (Iz 35,5) 19 Vargingieji 
džiaugsis Viešpačiu, ir beturčiai Izraelio Šventuoju. 20 
Prispaudėjai dings ir pasityčiotojai žus; kurie elgiasi ne- 
teisingai, bus sunaikinti. 21 Šmeižikai, kurie prie teismo 
vartų teisėjui spendžia spąstus, teisę keičia apgaule — 
žus. (Am 5, 10) 22 Todėl Viešpats taip sako Jokūbo na- 
mams, kuris išgelbėjo Abraomą: "Jokūbas nebebus pa- 
žemintas, nerodys sugėdinto veido. 23 Jis matys savo 
vaikus, mano dovaną, savo tarpe; jie garbins mane ir 
„laikys šventu Jokūbo Šventąjį ir gerbs Izraelio Dievą. 
24 Kurie klydo dvasia — susipras, ir kurie nepatenkin- 
ti, priims pamokymą". 


Jeruzalė vadinama Arieliu. Tas vardas turėjo dvi | 


reikšmes: liūto miestas; liūtas tarp žvėrių, taip Jeruzalė | 
tarp miestų, — pirmaujantis miestas. Antra reikšmė — 

Viešpaties ugniakuras; tai yra Viešpaties aukuro židi- 
nys. 

Gyventojai garbino Dievą, bet labai paviršutiniš- 
kai, tik lūpomis, o jų širdys — mintys buvo toli nuo 
Dievo. Viešpats baudė gyventojus. Priešas apgulė 
miestą ir labai vargino. Atrodo, kad tai buvo aprašytas 
36 ir 37 skyriuose miesto apgulimas. Žmonės buvo 1a- 
bai nuliūdę ir nusiminę. Miesto išgelbėjimas atėjo ne 
pačių pastangomis ir ne sąjungininkų pagalba, bet prie- 
šo kariuomenėje pasireiškusiu maru. Angelas išžudė 
185.000 karių vienos nakties metu. 

Jeruzalės karalius Hiskijas tikėjo Dievą ir dėjo pas- 
tangas įdiegti tikėjimą gyventojams, veikė pranašas 
Izaijas. Žmonės priėmė tą veiklą labai paviršutiniškai — 
neatgimę dvasia. Jiems Dievas liko kaip užantspauduo- 
ta knyga, arba visai nesuprantamas, kaip nemokančiam 
skaityti. 

Dievas paveikė Abraomą stabų garbintojų tarpe, 
išvedė jį iš jo gimtinės, davė pažadą, kad per jo palikuo- 
nius bus palaimintos viso pasaulio tautos. Dievas pa- 
veiks izraelitus, jie pažins Dievą ir Jo veiklą. Gal tai 
manyta Kristaus laikai, Evangelijos skelbimas? Mes 
pergyvename staigius pakeitimus mūsų laikais, — der- 
lingi laukai tampa miškais ir miškai dirbamais laukais. 
(17 skirsnelis) 


| 30 skyrius | 
NEPASITIKĖKITE EGIPTU 1-17, PASITIKEKITE 
VIEŠPAČIU 18-26, ĮSPĖJIMAS ASIRIJAI 27-33 

1 Viešpats sako: "Vargas maištaujantiems vai- 
kams, kurie vykdote planą, bet ne mano duotą, sudarote 
sąjungą, bet be mano Dvasios, taip kraunate nuodėmes. 
(Iz 1,2) 2 Kreipiatės į Egiptą manęs nepasiklausę, sie- 
kiate faraono pagalbos ir ieškote ūksmės Egipto šešėly- 
je. 3 Faraono pagalba taps jums gėda ir Egipto ūksmės 
šešėlis — išniekinimu. 4 Nors tavo kunigaikščiai yra 

Zoane ir jų pasiuntiniai pasiekė Haną, 5 sulauksite gėdą 
ir pajuoką iš tautos, kuri jūsų negali nei išgelbėti, nei 
suteikti pagalbos, nei naudos." 

6 Regėjimas apie pietų krašto "gyvulius" (žmo- 
nes), kuriame yra vargas ir priespauda; kur liūtai, gyva- 
tės ir skrendanti angis gyvena. Žmonės gabena savo 
turtus ant asilų ir savo lobius ant kupranugarių pas tau- 
tą, kuri negali padėti. 7 Egipto pagalba yra bevertė ir 
niekinga. Todėl vadinu ją: "Bevertis pagyrūnas." (Ps 
87,4; 89,11) 8 Tad eik, užrašyk lentoje ir įrašyk knygo- 
je, kad išliktų vėlesniam laikui įspėjimas. 9 Izraelio tau- 
ta yra maištinga, melagiai vaikai, kurie neklauso Vieš- 
paties pamokymo. 10 Jie sako regėtojams: "Neregėki- 
te!", ir pranašams: "Nepranašaukite kas tiesa; kalbėkite 
kas mums patinka, pranašaukite mums iliuzijas. 11 Pa- 
likite mums mūsų kelią, pasitraukite nuo mūsų tako, ne- 
kalbėkite mums apie Izraelio Šventąjį". 12 Štai ką sako 
Izraelio Šventasis: "Kadangi jūs niekinate Žodį, viliatės 
priespauda ir remiatės skriauda, 13 jums šis nusikalti- 
mas bus pavojingas, kaip aukštoje sienoje didėjantis 
plyšys; siena ūmai, nelauktai sugrius; 14 ji subyrės, 
kaip puodžiaus indas visai sutrupinamas, kad nebelieka 
šukės ugniai paimti iš židinio, ar pasisemti truputį van- 
dens iš duobės." 15 Taip sako Viešpats, Izraelio Šven- 
tasis: "Jei jūs atsigręšite ir būsite ramūs, būsite išgelbė- 
ti. Ramume ir pasitikėjime yra jūsų stiprybė". Bet jūs 
nenorite. (Ps 37,7; 62,2; 2 M 14,14) 16 Jūs sakote: 
"Ne, mes bėgsime arkliais." Jūs ir privalėsite bėgti. 
"Mes josime ant eikliųjų žirgų". Ir jūsų persekiotojai 
bus eiklūs. 17 Tūkstantis bėgsite vienam grasinant, 0 
grasinant penkiems, bėgsite iki beliks vienas, kaip pu- 
šies stuobrys kalno viršūnėje, kaip vėliava kalvoje. (3 
M 26,36) 

18 Viešpats nori jūsų pasigailėti ir suteikti jums. 
malonę. Dievas yra teisės Viešpats; palaiminti, kurie Jo“ 
laukia. 19 Siono tauta, gyvenanti Jeruzalėje, tu daugiau 

nebeverksi. Jis tikrai pasigailės tavęs. Tavo šauksmą 
Jis išgirs ir į jį atsakys. (Iz 65,24) 20 Viešpats maitino 
jus vargo duona ir girdė priespaudos vandeniu. Dabar 
tavo Mokytojas nebepasislėps, tavo akys matys Jį visa- 
da. 21 Tavo ausys girdės Jo pamokymą: "Tas yra ke- 
lias, eikite juo", jei būsite nukrypę į dešinę ar į kairę. (5 
M 5,29; 28,14) 22 Tu pašalinsi sidabrinius ir auksinius 
dievaičių stabus, kaip šiukšles juos išmesi, sakydamas: 
"Lauk iš čia!" (Iz 2,20; 27,9; 1 M 35,2-4) 23 Jis duos 
tavo'šėklai lietaus, kuria apsėsi dirvą. Javai gausiai už- 
derės derlingoje žemėje. Tada tavo banda ganysis pla- 
čioje ganykloje. 24 Tavo jaučiai ir asilai, kuriais įdirba- 
ma žemė, ės pašaro kratinį, šakėmis sukratytą. 25 Nuo 
kiekvieno aukštesnio kalno ir pakilios kalvos tekės van- 
dens upeliai žudymo dienoje, kai bokštai grius. 26 Mė- 
nulis švies kaip saulė; saulės šviesa bus septyniariopai 
šviesesnė, kaip septynių dienų šviesa, kai Viešpats per- 
riš savo tautos žaizdą ir pagydys kirčių padarytas žaiz- 
das. (Iz 60,19; 61,1) 

27 Viešpats ateina iš tolo. Jo rūstybė deganti ir 
sunki, Jo lūpos rodo įtūžimą, liežuvis, lyg ryjanti ugnis. 
28 Jo kvapas, kaip patvinusios upės srovė, kuri siekia 
iki kaklo ir naikina tautas. Jis pažaboja tautas ir leidžia 
joms klaidžioti. 

29 Tada jūs giedosite, kaip šventų iškilmių naktį, ir 
nuoširdžiai džiaugsitės, lyg eidami į Viešpaties kalną, 
pas Izraelio Uolą, palydint fleitai. 30 Viešpats leis iš- 
girsti savo didybės balsą ir pajusti nusileidžiančios ran- 
kos smūgį, užsidegusios rūstybės liepsnojančią ir ry- 
jančią ugnį, pilantį lietų ir krušą. (Iz 29,6) 31 Viešpaties 
balsas išgąsdins asiriečius, kai Jis juos smogs lazda. 32 
Kiekvienas lazdos smūgis, kuriuo Viešpats smogs 
juos, bus palydimas būgneliais ir arfomis. Jis kovos su 
jais grasindamas. 33 Jau seniai yra paruošta ugnies vie- 
„ta; taip, karaliui ji paruošta, gili ir plati, ugnies ir malkų 

gausu; Viešpaties kvapas, kaip sieros srovė uždegs ją. 
(Apr 19,20) 


Judėja ieškojo pagalbos Egipte prieš Asiriją. Judė- 
jos pasiuntiniai vyko į Egiptą (Zoanas ir Hane yra Egip- 
to miestai). Viešpats apreiškė pranašui, kad tai yra ne- 
teisinga politika. Judėja turėtų pasitikėti Dievu, one E-- 
gipto sąjunga. Judėjos valdovas visai nenorėjo klausyti 
pranašo, jis įsakė jam nepranašauti. 

Pietų kraštas yra tarp Judėjos ir Egipto, — dykuma 
per kurią izraelitai keliavo išėję iš Egipto. 

Pranašas neišsigando jam daromų grasinimų; jis 
pranašavo visišką nepasisekimą su Egiptu. Kai taip įvy- 
ko su Egipto pagalba, kaip pranašas pranašavo, tada Ju- 
dėja kreipėsi į Viešpatį — pasitikėjo Juo. Jie atsikreipė 
nuo stabų garbinimo, visai sunaikino juos. Gal tai buvo 
po šimto metų, po Izaijo pranašavimo, kai jie grįžo iš 
Babilonijos nelaisvės? Menas yra visai kitas dalykas 
negu stabų laikymas šventovėse ir jų garbinimas. Kai 
Judėjos gyventojai kreipėsi į Dievą, Jis gailėjosi jų ir 
gelbėjo. Tada jų supratimas padidėjo "septyneriopai" 
(26 skirsnelis). 

Kas rašyta nuo 27 skirsnelio yra taikoma Asirijai. 
Asirija bus sunaikinta. Ją leis sunaikinti Dievas, kai jai 
Jo skirtas laikas ateis. Tada Izraelis ir kitos jos paverg- 
tos tautos džiaugsis. Ateis skirtas laikas Sūnykti ir vi- 
sam pasauliui (Apr 19,20). 


31 skyrius 
DIEVO PAGALBOS PAŽADĖJIMAS 1-9 
1 Vargas vykstantiems į Egiptą pagalbos, kurie pa- 
sitiki arkliais ir kovos vežimais. Nors ir jų tiek daug, 


raiteliai tokie gausūs ir stiprūs, jie nesikreipia į Izraelio | 
Šventąjį ir neklausia Viešpaties valios! 2 Jis yra išmin- 
tingas, užleidžia nelaimę ir neatsiima žodžių. Jis veikia | 


prieš niekšų namus ir nusikaltėlių padėjėjus. (Am 3,6; 4 | 


| 

M 23,19) 3 Egiptiečiai yra žmonės, ne Dievas. Jų žirgai 
yra kūnas, ne dvasia. Kai Viešpats išties ranką, padėjė- 
jas suklups, ir kuriam teikiama pagalba — kris; taip jie 
abu drauge žus. 4 Taip Viešpats pasakė man: "Liūtas ar 
jaunas liūtukas urzgia prie savo grobio". Jei prie jo artė- 
ja piemenų būrys šūkaudamas, jis jų neišsigąsta ir nebi- 
jo. Pulkų Viešpats nusileis Siono kalne ir kovos aukš- 
tumojė. 5 Kaip paukščiai plasnoja, taip pulkų Viešpats 
gins Jeruzalę; gins, išlaisvins ir išgelbės. (5 M 32,11; 
Mt 23,37) 6 Izraelio vaikai, grįžkite prie To, nuo kurio 
buvote visai atitolę. 7 Tą dieną kiekvienas pašalins si- 
dabro ir aukso stabus, kuriuos savo rankomis pasiga- 
mino ir jais nusidėjo. (Iz 2,20; 30,22) 8 Asirija kris ir 
žus ne nuo žmogaus kardo. Jie bėgs nuo kardo ir jų 
jaunuoliai taps baudžiauninkais. (Iz 37,36) 9 Asirijos 
galia sunyks. Jos karžygiai panikoje pabėgs. Taip sako 
Viešpats, kuris garbinamas Sione ir Jam aukojama Je- 
ruzalėje. (5 M 32,31) 


Pranašas Izaijas įspėjo Judėjos vadus nepasitikėti 
Egiptu. Tik Viešpats yra- galingas, kaip liūtas, Jis gali 
išgelbėti Judėją, jei jos gyventojai gręšis į Jį. Pranašas 
matė, kad ateityje žydai paliks stabus, tada Viešpats tik- 
rai apgins juos. Asirija, kurios labai bijojo Judėjos va- 
dai ir ieškojo pagalbos pas egiptiečius. jei asiriečiai pa- 
lies Jeruzalę, jie nusidegins pirštus, nes čia yra Viešpa- 
ties ugnis — aukuras. 


32 skyrius 
MESIJO VALDŽIA 1-20 
1 Tuomet karalius karaliaus teisingumu, ir kūni- 
gaikščiai valdys teise. (Jer 23,5) 2 Kiekvienas jų bus 
prieglauda nuo vėjo, apsauga audroje; kaip vandens 
. upeliai dykumoje ir kaip didelės uolos ūksmė tyruose. 3 
Reginčiųjų akys matys ir girdinčiųjų ausys atidžiai 
klausysis. 4 Negalvojančiųjų mintys bus aiškios ir mik- 

čiojančiųjų kalba bus ryški. (Iz 35,6) 5 Sukčiaus nebe- 
vadins kilmingų, apgaviko — kilniu. 6 Apgavikas ap- 
gaudinėja, jo širdis siekia neteisybės. Jis veidmainiauja 
ir kalba neteisingai apie Viešpatį. Jis nepavalgydina al- 
kano ir nepagirdo ištroškusio. 7 Klastingo priemonės 
yra apgaulė; jis galvoja pakenkti vargšui ir teisme me- 
lais paveikti teisiojo bylą. (Pat 29,4) 8 Kilnus galvoja 
kilniai ir gina teisingumą. 

9 Jūs, nerūpestingos moterys, klausykite mano 
balso; jūs, geraširdės mergaitės, išgirskite mano kalbą. 
(Iz 3,16-41) 10 Metams praėjus, jūs saugiosios, išsigą- 
site, nes niekas vynuogių neberinks ir sodų vaisių ne- 
beskins. 11 Išsigąskite ir drebėkite! Nusirenkite ir apsi- 
siauskite maišais. 12 Muškitės į krūtinę ir dejuokite, 
apgailėdamos gražiųjų laukų ir derlingųjų vynuogynų. 
13 Mano tautos derlingoje dirvoje ir gyvybės pilno 
miesto namų vietoje žels erškėčiai ir augs usnys! 14 
Rūmai ištuštės, miesto triukšmas nutils, kalva ir stebėji- 
mo bokštas virs lauku; ten džiaugsis laukiniai asilai ir 
ganysis bandos. 15 Taip pasiliks iki Dvasia iš aukšto 
bus išlieta. Tada tyrumos taps derlingais laukais ir miš- 
kais; (Iz 44,3; Joel 3,1; Iz 29,17) 16 teisė gyvens tyruo- 
se ir teisybė laikysis derlinguose laukuose. 17 Tiesos 
pasekos bus ramybė, o teisės išdava — amžinas saugu- 
mas. 18 Mano tauta gyvens ramioje vietoje ir saugiuose 
namuose. 19 Bet miškas visai sunyks, ir miestas visai 
sugrius. 20 Palaiminti, jūs sėsite prie vandenų, laisvai 
ten ganysis asilai ir jaučiai. 


Karalius Hiskijas klausė pranašo patarimo — val- 
dė teisingai. Atrodo, kad kalba eina ne apie karalių His- 
kiją, bet Mesijo valdymą. “ 

Išdidžios, nerūpestingos moterys praras gerą gyve- 
nimą; globą ir apsaugą. Jos apsivilks maišais — ašuti- 
nėmis; eis į nelaisvę. Vargo laikas bus ilgas. Pagaliau 
Viešpats išlies savo Dvasią ant visų gyventojų. Ateis 

žadėtasis Mesijo laikas. Jis bus palaima žmonėms ir net 
gyvuliams. 


33 skyrius 

PRIEŠAI SUNYKS, JERUZALĖ DŽIAUGSIS 1-24 

1 Vargas tau, naikintojau, kurio niekas nenaikina. 
Tu apgaulingai elgiesi, o tavęs niekas neapgaudinėja. 
Kai baigsi naikinimo darbą, pats būsi sunaikintas, ir kai 
baigsi apgaulės darbą, tave apgaus. 2 Viešpatie, pasi- 
gailėk mūsų, mes laukiame Tavęs. Apgink mus savo 
ranka kas rytą, išgelbėk nelaimės metu. 3 Tautos bėga 
nuo Tavo griaustinio triukšmo; kai Tu pasireiški — iš- 
sisklaido giminės. (Ps 69,2) 4 Jų grobis sunyks, lyg 
skėrių sunaikintas derlius! 5 Viešpats yra išaukštintas, 
nes Jis gyvena aukštybėje. Jis Sioną laimins teise ir tei- 
sumu. 6 Jis duos saugius laikus: pilną išgelbėjimą, iš- 
mintį, pažinimą; pasitikėjimas ir baimė Viešpačiu bus jų 
turtas. 7 Štai karžygiai rauda lauke, taikos pasiuntiniai 
graudžiai verkia. 8 Keliai ištuštėjo, keleiviai išnyko. 
Dievas sulaužė Sandarą, miestus sunaikino, žmonėmis 
nesirūpina. 9 Kraštas liūdi ir nyksta: Libanas apleistas 
ir sunykęs, Saronas pavirto tyrlaukiais, Basano ir Kar- 
melio lapai nukrito. 10 Viešpats sako: "Dabar Aš kel- 
siuos ir būsiu išaukštintas. 11 Jūs esate šiaudai ir pa- 
gimdysite ražienas. Mano kvapas sunaikins jus kaip 
ugnis. 12 Tautos bus kaip išdegtos kalkės, kaip nupjau- 
ti erškėčiai sudeginami. (Ps 118,12) 13 Išgirskite toli 
esantys, ką Aš padariau, arti esantys supraskite mano 
galią. 14 Siono nusidėjėliai išsigandę, niekšai dreba. 
Kas gali gyventi prie viską ryjančios ugnies? Kas gali 
gyventi prie amžino karščio?" 15 Kas ilgisi teisingumo 
ir kalba tiesą, kas nesipelno priespauda, kas neima ky- 
Šių, kas užsikemša ausis ir nesiklauso kraują praliejan- 
čių veiksmų, kas užmerkia akis ir nesigėri piktybėmis, : 
(Ps 15,2-5; 24,3-4) 16 tas gyvens aukštumose; jo ap- | 

saugos pilis bus aukštose uolose, jis turės duonos ir jo 
vanduo neišseks. 

17 Tavo akys matys Karalių jo grožybėje, plačią 
šalį. (Iz 32,1) 18 Tu prisiminsi siaubo laikus: "Kur din- 
go mokesčių skaičiuotojas ir svėrėjas? Kur yra valdi- 
ninkas ir sargas?" 19 Tu nebematysi užgauliojančios 
tautos, tautos, kurios kalbos nesupranti, kurios šneka 
tau svetima. (5 M 28,49) 20 Žvelk į Sioną, mūsų iškil- 
mių miestą! Tavo akys tesidžiaugia Jeruzale: tvirtais pa- 
statais, nesugriaunama palapine, kurios stulpai nepašali- 
nami ir virvės nesutraukomos. 21 Viešpaties didybė yra 
mūsų gyrius ir versmė plačių srovių. Čia nepasirodys 
irkluotojų valtis ir neplauks išdidus laivas. 22 Viešpats 
yra mūsų teisėjas, Viešpats mūsų Valdovas, Viešpats 
mūsų Karalius, Jis išgelbės mus. 23 Virvės atsileidu- 
sios; jos tvirtai nebelaiko stiebo savo vietoje nei išplėstų 
gyventojų nesakys: "Aš sergu". Sionui bus atleista kal-. 
tė. (Zach 12,8) 


Čia minimas priešas yra Asirija. Asirijos nusikalti- 
mas — krašto sunaikinimas ir apgulimas Jeruzalės bu- 
vo baisus 701 pr. Kr. Priešai ir niekšai visada elgėsi ne- 
teisingai, o iš kitų reikalavo elgtis teisingai ir jų užgai- 
das vykdyti. Asiriečiai priėmė jiems siųstą dovaną (2 
Kar 18,14-), bet pasiuntinius išniekino. Pranašas pa- 
skelbė jam Dievo duotą apreiškimą, kad priešas baigęs 
sunaikinimo darbą, pats bus sunaikintas. Kaip kalkių 
išdegti akmenys virsta dulkėmis, kaip sudžiūvę erškė- 
čiai greit sudega, panašiai žus asiriečiai. Svetima tauta ir 
jos valdininkai išvyks, liks tik prisiminimas. 

Izraelitai privalo kas rytą kreiptis į Viešpatį, prašyti 
Jo pagalbos ir tikėti J . 

34 skyrius 
DIEVO BAUSMĖ JO TAUTOS PRIEŠAMS 1-17 

1 Priartėkite tautos, klausykitės pagonys, dėmėkis 
žeme; klausyk pasauli, kas tavyje yra ir kas iš tavęs ky- 
la! 2 Viešpats rūstauja tautoms, grasina jų pulkams. Jis 
pasmerkė jas, paskyrė jas skerdynėms. 3 Kritusieji guli. 
jų lavonai dvokia; kraujo upeliai teka. (Iz 14,19) 4 Dan- 
gaus vaizdai keičiasi, lyg vyniojamas raštų ritinys. Lyg 
vynmedžio ir figmedžio suvytę lapai, krinta jų pulkai. 
(Apr 6,13-14) 5 Viešpaties rūstybė kabo, lyg iškeltas 
kardas ore. Jis nuleidžiamas Edomo teismui, — šią tau- 
tą sunaikinti. (Jer 49,7-22) 6 Viešpaties kardas suteptas 
krauju, aptekęs taukais. Jis suteptas avinėlių ir ožių 
krauju, aptekęs avinų inkstų taukais. Viešpats vykdo 
skerdynes Bozroje — Edome. 7 Čia krinta taurai drau- 
ge su jaučiais ir buliais (kariai). Žemė yra permirkus 
krauju, dirva tręšiama taukais. 8 Tai Viešpaties atkerši- 
jimo diena; atlyginimo metai už Siono skriaudą. (I2 
13,6-9; 63,4) 9 Upeliai pavirs derva, žemė siera, kraštas 
degs kaip derva. (1 M 19,24) 10 Dieną ir naktį degs, 
dūmai rūks amžinai. Kartų kartoms kraštas liks tyrlau- 
kiu, niekas juo nekeliaus. (Apr 14,11; 19,3) 11 Ten lai- 
kysis vanagas ir ežys; apsigyvens pelėda ir varnas. 
Viešpats matavimo matu ir svambalu priskirs kraštą dy- 
kumoms ir tyrlaukiams. 12 Laukų dvasios ten gyvens; 
kilmingųjų nebus. Ten nebebus karaliaus nei kunigaikš- 
čių. 13 Rūmuose augs erškėčiai, tvirtovėse — dilgės ir 
usnys. Čia gyvens šakalai ir laikysis striučiai. (Iz 
13,21-22) 14 Ten susitiks vilkai su hienomis, ir laukų 
dvasios šūkaus. Nakties šmėklos ten viešpataus. (Apr 
18,2) 15 Gyvatės turės ten lizdus ir saugos savo vai- 
kus; ten rinksis ir būriuosis maitvanagiai. 16 Skaitykite 
ir tyrinėkite Viešpaties Raštus, — viskas įvyks kaip pa- 
sakyta. Viešpats taip pasakė ir Jo Dvasia tai įvykdys. 
17 Jis metė jiems burtą, matavimo matu, padalino kraš- 

tą. Jie paveldės jį amžiams, ir kartų kartos gyvens tame 
krašte. 


Izaijas kalba, šiame skyriuje panašiai kaip 24, apie 
paskutinius laikus. Jis kviečia visus — visą pasaulį būti 
liudytoju ateinančios katastrofos. Bus baisus sunaikini- 
mas; žus kariai ir tautos. Visa bus lyg auka aukojama. 
Mėsa ir taukai — eiliniai žmonės ir kilmingieji. Pavyz- 
džiui yra paimta edomitų tauta. Rūmai ir tvirtovės, ku- 
riuose gyveno tautos vadai ir kariuomenės viršininkai 
sunyks. Juose gyvens žvėrys, paukščiai ir šliužai. Pra- 
našas kviečia tyrinėti Raštus, ar ne taip įvyks visa, kaip 
Dievo buvo leista pranašui paškelbti. Dievas nusprendė 
padaryti galą blogiui ir tą įvykdys. 


35 skyrius 
VIEŠPATIES TAUTOS PALAIMA PO VARGŲ 1- 
10 

1 Tyrai ir dykumos džiūgaus, stepės pražydės pie- 
vų gėlėmis; (Iz 32,15) 2 tauta žydės, bus linksma, 
džiaugsis ir giedos. Jai teks Libano garbė, Karmelio 1r 
Sarono grožis. Taip, jie matys Viešpaties didybę ir Die- 
vo šlovę. 3 Sukaupkite jėgas suglebusių rankų ir klum- 
pančių kelių. (Žyd 12,12) 4 Sakykite nusiminusioms 
širdims: "Būkite drąsios ir nebijokite! Štai jūsų Dievas! 
Kerštas ir atpildas artėja. Dievo atlyginimas ateina, ku- 
ris išgelbės jus". (Ps 94,1) 5 Tada aklųjų akys atsi- 
merks, ir kurčiųjų ausys atsivers: (Iz 29,18; 32,3-4; Mt 
11,5) 6 Tada raišas šokinės kaip briedis ir nebylys gie- 
dos iš džiaugsmo. Vanduo trykš tyruose ir upeliai tekės 
stepėse. 7 Dykumose atsiras ežerai, 0 sausros išdžio- 
vintoje žemėje — vandens šaltiniai. Kur šakalai gyve- 
no, žels ir žaliuos nendrės ir meldai. (Iz 41,18) 8 Ten 
cis kelias, vadinamas "Šventas kelias", kuriuo nevaikš- 
čios joks suteptas, neklydinės paikas. Mano tauta ke- 
liaus tuo keliu. (Iz 62,10) 9 Čia nesimaišys liūtas, ir 

joks plėšrus žvėris nevaikštinės juo; išlaisvintieji ke- 
liaus juo. 10 Viešpaties išpirktieji sugrįš ir eis į Sioną 
giedodami; amžina linksmybė jų galvas vainikuos. Jie 
džiaugsis ir linksmuinsis, vaitojimo ir dūsavimo nebe- 
bus. (Iz 51,11; Ps 126,6; Apr 21,4) 


Po pranašo aprašytų sunaikinimų seks Dievo pa- 
laima. Šis skyrius yra vienas gražiausių Šventojo Rašto 
vietų — atnaujinimas. Izraelitai buvo bausti — ištremti į 
Asiriją ir Babiloniją. Persų laikais jiems buvo leista 
grįžti į savo kraštą, Jėzaus laikais vyko didysis atbudi- 
mas, o mūsų laikais žydai atsteigė savo valstybę, antro- 
jo Jėzaus atėjimo metu blogis bus panaikintas. Bus ke- 
lias išlaisvinimo — išganymo; juo eis (gyvens) visi ti- 
kintieji. Ten neviešpataus tironai (liūtai). Kad taip 
įvyks, sunku žmogui tikėti. Tad tikintieji įspėjami (ragi- 
nami) tikėti, neabejoti, nenusiminti. 

Gyvenimo tikrovė tą patvirtina. Pav. kadaise Uk- 
raina buvo Europos maitintoja, o siaučiant netvarkai, 
ten mirė žmonės badu milijonais. Palestina buvo pa- 
versta dykuma, o dabar, izraelitams valdant, klesti. Se- 
nais laikais Lietuvoje iš dešimt karvių neprimelždavo 
vieno kibiro pieno, o gerais laikais viena karvė davė 
daugiau negu vieną kibirą pieno. Kai veikia Evangelijos 
skelbimas ir Dievo Dvasia — tikintieji klesti; kaip sa- 
koma — jie auga ir ant akmens. Tokie įvykiai pasireiš- 
kia ekonominiai ir dvasiniai. Evangelija buvo ir yra jė- 
ga. Jėzus yra Viešpats — Jis viešpataus! 


36 skyrius 
SANHERIBAS APGULA JERUZALĘ 1-22 
1 Karaliaus Hiskijo viešpatavimo keturioliktaisiais 
„ :etais, Asirijos karalius Sanheribas atžygiavo ir paėmė 
visus Judėjos sustiprintus miestus. 2 Asirijos karalius 
“1untė Rabsaką iš Lakio į Jeruzalę pas karalių Hiskiją 
su skaitlinga kariuomene. Jis apsistojo prie aukštutinio 

vandentiekio tvenkinio, vėlėjo pakelėje. 3 Pas jį išėjo 
Elkijo sūnus Eliakimas, rūmų viršininkas, sekretorius 
Sebna ir ministerių pirmininkas Joachas, Asafo sūnus. 
(Iz 22,15-20) 

4 Rabsakas sakė jiems: "Taip sakykite Hiskijui: 
štai ką sako didysis Asirijos karalius: "Kuo remi savo 
pasitikėjimą? 5 Ar tu manai, kad kovoti užtenka tuščių 
žodžių? Kuo remiantis pasitiki, kad maištauji prieš ma- 
ne? 6 Tu pasitiki ta sulūžusia nendrine lazda — Egiptu! 
Kas ja pasiremia, tam ji įsminga į ranką ir perduria ją/. 
Toks yra Egipto karalius, faraonas visiems, kurie juo 
pasitiki. 7 Jei tu sakysi: 'Mes pasitikime Viešpačiu, mū- 
sų Dievu'; tai ar ne Jo aukštumas ir aukurus Hiskijas 
pašalino ir įsakė Judėjai bei Jeruzalei: Jūs melsitės tik 
prie šito aukuro". 8 Na, eikš, susilažink su mano viešpa- 
čiu, Asirijos karaliumi; aš tau duosiu du tūkstančius žir- 
gų, O tu iš savo pusės ar surinksi tiek raitelių ant jų joti? 
9 Tu negali pasirodyti prieš mažiausią mano viešpaties 
tarną, jei pasitiki tik Egipto kovos vežimais ir raiteliais. 
10 Argi aš atžygiavau be Viešpaties žinios į šį kraštą jo 
sunaikinti? Viešpats man įsakė: 'Žygiuok ir sunaikink tą 
kraštą". 

11 Tada Eljakimas, Sebna ir Joachas sakė Rabsa- 
kui: "Kalbėk su savo tarnais aramėjiškai, mes supranta- 
me, nekalbėk žydiškai girdint kariams ant sienos!" 12 
Rabsakas atsakė: "Ar mano valdovas siuntė mane tik 
jūsų valdovui ir jums kalbėti šiuos žodžius? Ar ne la- 
biau vyrams, sėdintiems ant sienos ir valgantiems savo 
pačių mėšlą ir geriantiems savo šlapumą?" 13 Tada 
Rabsakas atsistojo ir garsiai šaukė žydiškai: "Klausyki- 
te didžio karaliaus, Asirijos karaliaus žodžių. 14 Taip 
sako karalius: "Nesiduokite Hiskijui suvedžioti, jis neiš- 
gelbės jūsų! 15 Nesileiskite Hiskijui įtikinti jus pasiti- 
kėti savo Viešpačiu: "Viešpats tikrai išgelbės mus ir šito 
miesto neatiduos į Asirijos karaliaus rankas. 16 Ne- 
klausykite Hiskijo! Štai ką sako Asirijos karalius: Pa- 

darykite su manimi taiką ir pasiduokite man, tuomet 
kiekvienas valgysite savo vynmedžio ir figmedžio vai- 
sius bei gersite vandenį iš savo šulinio (1 Kar 5,5; Mik 
4,4) 17 iki aš ateisiu ir paimsiu jus į kraštą, panašų į jū- 
sų, pilną javų ir vyno, duonos ir vynuogių. 18 Nesi- 
duokite Hiskijo suklaidinami, jam sakant: "Viešpats iš- 
gelbės mus'. Argi kokios tautos dievai išgelbėjo savo 
kraštą iš Asirijos karaliaus rankų? (Iz 10,10; 37,12) 19 
Kur yra Emato ir Arpado dievai? Kur Sefarvaijimo die- 
vas? Ar jie išgelbėjo Samariją iš mano rankų? 20 Kuris 
dievas visų šitų kraštų išgelbėjo savo kraštą iš mano 
rankų. Tad ar Viešpats išgelbėtų Jeruzalę?" 

21 Jie visi tylėjo ir neatsakė nė žodžio, nes kara- 
liaus Hiskijo įsakymas buvo: "Neatsakykite jam". 22 
Eljakimas, sūnus Elkijo, rūmų viršininkas, Sebna, sek- 
retorius, ir Joachas, sūnus Asafo, ministerių pirminin- 
kas, atėjo pas Hiskiją su suplėšytais rūbais ir pranešė 
jam Rabsako žodžius. 


Šis pranašo Izaijo aprašymas yra vienas žymiausių 
Senojo Testamento apie izraelitų išgelbėjimą. Apie tai 
yra rašyta 2 Kar 18 ir 19 skyriuose ir 2 Ch 32. Sanheri- 
bas, savo tėvo Asirijos karaliaus Sargono laikais 713 
pr. Kr. buvo kariuomenės vadas; jis būdamas Asirijos 
karaliumi vėl buvo atžygiavęs į Palestiną 701 pr. Kr. 

Sanheribo karo žygis buvo skirtas prieš Egiptą. 
Prieš kovą su Egiptu, jis apgaule norėjo paimti Jeruza- 
lę. Jis atsiuntė savo valdininką prie Jeruzalės paveikti 
karius pasiduoti Asirijos malonei be kovos. Rabsako 
kalba buvo įžūli. Jei vyksta diplomatiniai pasitarimai, jie | 
aromi neviešai, negirdint visiems. Rabsakas prilygino 
syvąjį Digvą stabams. 

37 skyrius 
HISKIJO MALLDA IR JERUZALĖS 
IŠGELBĖJIMAS 1-38 

1 Karalius Hiskijas, tai išgirdęs, suplėšė savo rū- 
bus, apsisiautė maišu ir nuėjo į Viešpaties namus. (1 M 
37,29) 2 Jis siuntė Eljakimą, rūmų viršininką, sekreto- 
rių Sebną ir vyresnius kunigus, apsisiautusius maišais, 
pas pranašą Izaiją, Amoso sūnų. 3 Jie kalbėjo jam: 
"Taip sako Hiskijas: 'Šita diena yra sielvarto, bausmės 
ir nelaimės diena. Atėjo laikas gimdyti, bet nėra jėgų. 4 
Asirijos karalius, siuntė Rabsaką piktžodžiauti gyvąjį 
Dievą ir niekinti Jį žodžiais, kuriuos Viešpats, tavo 
Dievas girdėjo; gal Jis jį sudraus. Tad melskis už liku- 
sius"". 5 Kai karaliaus Hiskijo tarnai atėjo pas Izaiją, 6 
Izaijas kalbėjo jiems: "Sakykite savo valdovui, taip sa- 
ko Viešpats: 'Neišsigąsk žodžių, kuriuos girdėjai, ku- 
riais Asirijos karaliaus tarnai mane plūdo. 7 Jis išgirs 
mano balsą ir sugrįš į savo kraštą. Tada Aš leisiu jam 
žūti nuo kardo savame krašte". 

8 Rabsakas sugrįžo ir rado Asirijos karalių kariau- 
jantį prieš Libną. Jis girdėjo, kad tas pasitraukė nuo La- 
kio. 9 Karalius gavo žinią apie Etiopijos karalių Tirlia- 
ką: "Jis atžygiuoja kovoti prieš tave". Tai išgirdęs, jis 
siuntė pasiuntinius pas Hiskiją ir įsakė: 10 "Taip saky- 
kite Hiskijui, Judėjos karaliui: "Tenesuvedžioja tavęs ta- 
vo Dievas, kuriuo pasitiki ir manai, kad Jeruzalė nebus 
atiduota į Asirijos karaliaus rankas. 11 Tu girdėjai, ką Asi- 
rijos karaliai padarė kitiems kraštams, — jie juos visai 
sunaikino; manai, tu būsi išgelbėtas? 12 Argi tautų die- 
vai išgelbėjo Goseną, Haraną, Resefą ir edomitus, gy- 
venusius Telasare, (Iz 36,18) kuriuos mano protėviai 
sunaikino? 13 Kur yra karaliai Emato, Arpado ir kara- 
lius Sefarvaijimo miesto, Henos ir Ivos?'" 

14 Hiskijas paėmė raštą iš pasiuntinių, perskaitė jį 
ir, įėjęs į šventovę, išskleidė jį Viešpaties akivaizdoje. 
15 Hiskijas meldėsi, sakydamas: 16 "Pulkų Viešpatie, 

Izraelio Dieve, kuris viešpatauji cherubams, Tu esi 
vienintelis tikrasis Dievas visų žemės karalysčių, Tu 
sukūrei dangų ir žemę. 17 Viešpatie, išgirsk mus. Vieš- 
patie, pažvelk ir į juos ir išgirsk visus Sanheribo Žo- 
džius, kuriais jis niekina gyvąjį Dievą, 18 Viešpatie, 
tikrai Asirijos karaliai sunaikino daug tautų ir jų kraš- 
tus, 19 sudegino jų dievus. Jie nebuvo dievai, tik žmo- 
nių rankų padarai, — medis ir akmuo, — todėl jie galė- 
jo juos sunaikinti. 20 Dabar, Viešpatie, mūsų Dieve, iš- 
gelbėk mus iš jo rankų, težino visos žemės karalystės, 
jog Tu vienas Viešpats esi". (Iz 40,5) 

21 Tada Izaijas, Amoso sūnus, pasiuntė Hiskijui 
pranešimą, ką sako Viešpats, Izraelio Dievas, apie San- 
heribą, Asirijos karalių. 22 Štai Viešpaties Žodis ištar- 
tas apie jį: "Mergaitė, Siono duktė, niekina tave ir juo- 
kiasi iš tavęs. Jeruzalės duktė kraipo galvą ir stebisi. 23 
Ką tu niekinai ir kodėl piktžodžiavai? Prieš ką pakėlei 
balsą ir niekingas akis? Prieš Izraelio Šventąjį! 24 Per 
savo tarnus tu tyčiojais iš Viešpaties ir sakei: 'Su dau- 
gybe kovos vežimų aš pasiekiau kalnų aukštumas, Li- 
bano viršūnę. Aš nukirsdinau aukštuosius kedrus, 
rinktinius kiparisus. Aš pasiekiau pačią aukštumą, pačią 
miško tankynę. (Iz 14,8) 25 Aš kasiau šulinius ir gė- 
riau vandenį; aš savo kojomis pereisiu Egipto upes'. 26 
'Argi tu negirdėjai, ką Aš nusprendžiau seniai? Ką nu- 
tariau jau praeityje, o dabar įvykdau? Sustiprintus mies- 
tus tu pavertei griuvėsiais. 27 Jų gyventojai išsigando 
ir, netekę jėgos, nuliūdo ir sunyko, kaip lauko žolė, 
kaip trapi žolelė ant stogo, kuri neužaugusi nudžiūsta. 
28 Aš žinau tavo pakilimą ir nusileidimą, išėjimą ir su- 
grįžimą ir tavo dūkimą prieš mane. 29 Kai tu siutai 
prieš niane, tavo išdidumas pasiekė mano ausis. Todėl 
Aš įversiu grandį į tavo nosį, įdėsiu brizgilą į lūpas, su- 
grąžinsiu tave keliu, kuriuo atėjai“. (5 M 32,27) 

+ 30 Izaijas tarė Hiskijui: "Tau bus toks ženklas: 
Šiais metais valgyk, kas savaime auga, kitais metais 

maitinkis, kas užaugs laukuose; o trečiais metais sėkite 
ir pjaukite, sodinkite vynuogynus ir valgykite jų vai- 
sius. 31 Judo namų likutis vėl leis šaknis ir neš vaisių. 
(Iz 27,6) 32 "š Jeruzalės ir Siono kalno likusieji vėl iš- 
kils. Tai darys pulkų Viešpats." 

33 Štai, ką sako Viešpats apie Asirijos karalių: "Jis 
nejeis į šį miestą ir nepaleis į jį nė vienos strėlės; neateis 
su skydu ir nesupils pylimo aplink jį. 34 Kuriuo keliu 
jis atėjo, tuo ir sugrįš, betį miestą neįsiveTš. 35 Aš ap- 
ginsiu šitą miestą ir išgelbėsiu jį dėl savęs ir dėl mano 
tarno Dovydo". 

36 Viešpaties angelas išėjo ir nukovė asiriečių Sto- 
vykloje šimtą aštuoniasdešimt penkis tūkstančius. Rytą 
visur gulėjo lavonai. (Iz 17,14; 31,8) 37 Asirijos kara- 
lius Sanheribas grįžo ir gyveno Ninevėje. 38 Kai jis 
kartą savo dievo Nisroko šventovėje meldėsi, jo sūnūs 
Adramelekas ir Sareseris nužudė jį kardu. Juodu pabė- 
go į Ararato kraštą. Jo sūnus Asarhadonas paėmė jo 
sostą. 


Sanheribas gąsdino Hiskiją, liepė nepasitikėti 
Viešpačiu. Sanheribo raštas ir Rabsako žodžiai paveikė 
Hiskiją visai priešingai negu jie laukė. Hiskijas ėjo į 
šventovę, garbino ir meldė Viešpatį išgelbėti Jeruzalę. 
Karalius Hiskijas žinojo Viešpaties galią ir pasitikėjo 
Juo. Karalius tik nežinojo ar Viešpats padės — gelbės. 
Jis siuntė savo pasiuntinius pas pranašą Izaiją paklausti 
ką Dievas darys. 

Pranašas atsakė Hiskijui ką Dievas pranešė. Vie- 
nas angelas, vienos nakties metu, išžudė 185.000 karių. 
Tai buvo baisus maras. Sanheribas nebegalėjo toliau 
kariauti. Jis grįžo su armijos likučiu į savo kraštą. Ten jį 
meldžiantis šventovėje nužudė jo paties sūnūs. 

38 skyrius 
HISKIJO LIGA 1-22 

1 Hiskijas mirtinai susirgo. Pas jį atėjo pranašas 
Izaijas, Amoso sūnus, ir jam kalbėjo: "Taip sako Vieš- 
pats: sutvarkyk savo namus, nes tu nebepasveiksi, tu 
mirsi". 2 Hiskijas nusigręžė į sieną ir meldėsi: 3 "Vieš- 
patie, meldžiu Tavęs, atsimink, kaip aš ištikimai ir nuo- 
Širdžiai vaikščiojau Tavo akivaizdoje ir dariau, kas Tau 
patinka." Hiskijas graudžiai verkė. (2 Kar 18,3-6) 4 
Viešpaties Žodis buvo suteiktas Izaijui: 5 "Eik ir sakyk 
Hiskijui: '91p sako Viešpats, tavo protėvio Dovydo 
Dievas: A girdėjau tavo maldą ir mačiau tavo ašaras, 
AS pridėsis 40 dar penkiolika metų 6 ir išgelbėsiu tave 
tr blia sai (L tios karaliaus rankų". 7 Tau bus šis 
Viešpaues Ženklas, ad Viešpats įvykdys ką pažadėjo. 
8 "Aš pastumsiu saulės laikrodžio šešėlį atgal dešimčia 
laiptų“. Saulė sugrįžo dešimtį laiptų atgal, kuriais buvo 
nusileidusi. 

9 Hiskijas, Judėjos karalius, pagijęs iš savo ligos, 
parašė: 10 "Aš maniau: įpusėjus mano amžiui, turiu eiti 
į mirusių buveinę. Aš nenorėjau toks jaunas mirti. 11 
Nebematysiu Viešpaties gyvųjų žemėje, nebepamatysiu 
daugiau pasaulio gyventojų. (Ps 27,13) 12 Mano gyve- 
nimas yra suardytas ir sugriautas, kaip piemenų palapi- 
nė; mano gyvenimas kaip audėjo rietimas suriestas ir iš - 
staklių išimtas. Tu mano gyvenimą baigi anksčiau, negu 
diena baigiasi naktimi. (Job 7,6) 13 Rytą aš šaukiausi 
„ pagalbos. Tu kaip liūtas sutrupinai mano gyvybės kau- 
lus, pirma negu diena pasibaigė ir naktis atėjo. (Job 
10,16) 14 Aš čiulbu kaip kregždė, burkuoju kaip karve- 
lis. Mano akys nusilpo, bežiūrėdamos aukštyn. Viešpa- 
tie, aš kenčiu, padėk man. 15 Ką aš galiu bekalbėti ir 
besakyti? Jis davė man pažadus ir juos įvykdė. Aš ne- 
begaliu sumerkti akių mano siela vargsta. 16 Viešpatie, 
mano širdis ilgiši Tavęs, atgaivink mano dvasią, grą- 
žink man sveikatą ir gyvenimą. 17 Štai, kentėjimas man 

tapo palaima. Tu išgelbėjai mano gyvybę nuo duobės ir 
sunaikinimo, Tu visus mano nusikaltimus atleidai ir už- 
miršai. (Ps 32,1-2; Mik 7,18-19) 18 Mirusiųjų pasauly- 
je Tau nedėkoja, ir mirusieji nešlovina Tavęs. Kurie 
žengia į duobę, nebelaukia Tavo ištikimybės. 19 Visi, 
kas gyvas, šlovina Tave, kaip ir aš šiandien! Tėvas pra- 
neša vaikams apie Tavo ištikimybę. 20 Viešpatie, gel- 
bėk mane, tuomet aš visą savo gyvenimą Viešpaties 
šventovėje giedosiu ir skambinsiu." 21 Izaijas įsakė už- 
dėti ant voties iškeptą figą (trauklapį), kad karalius pa- 
sveiktų. 22 Hiskijas klausė: "Koks yra ženklas, kad ei- 
siu į Viešpaties šventovę?" 


Daugelis Šventojo Rašto aiškintojų mano, kad ka- 
ralius Hiskijas sirgo 712 pr. Kr. Tai yra vienuolika me- 
tų prieš Sanheribo Jeruzalės apgulimą. Tada Hiskijas 
buvo 39 metų amžiaus. Mirtis yra bendrai Dievo baus- 
mė žmonėms po Adomo puolimo. Asmeniškai žmogui 
mirtis nėra Dievo bausmė. Kas nenori mirti, turi teisę 
Dievą melsti prailginti jam gyvenimą — išgydyti. 
Viešpats išklausė Hiskijo maldą, pailgino jam gyveni- 
mą 15 metų. Dievas pranešė pranašui Izaijui, kad Jis 
prailgina karaliui gyvenimą 15 metų ir kokius vaistus 
naudoti. Karalius galėjo dėkoti Dievui malda ir giedoti 
Dovydo psalmes, bet jis parašė ir savo šią giesmę. 
Naudinga yra kiekvienam rašyti liudijimus ir giesmes, 
kas sugeba rašyti. 


39 skyrius 
HISKIJO IŠDIDUMAS IR PRANAŠO ĮSPĖJIMAS 
1-8 
1 Tuo metu Merodachbaladanas, Baladano sūnus, 
Babilonijos karalius, atsiuntė pasiuntinius su laišku ir 
dovana Hiskijui, nes jis girdėjo, kad tas sirgo ir pasvei- 
ko. 2 Hiskijas džiaugėsi ir parodė jiems visus savo na- “* 
mų turtus: sidabrą, auksą, smilkalus, brangius aliejus, 

ginklus ir visa, kas buvo sandėliuose. Hiskijas parodė 
jiems visus savo ir valstybės turtus. 3 Pranašas Izaijas 
atėjo pas karalių Hiskiją ir klausė: "Ko klausė tie vyrai? 
Iš kur jie atėjo?" Hiskijas atsakė: "Jie atėjo iš tolimo 
krašto, iš Babilonijos". 4 Jis klausė: "Ką jie matė tavo 
rūmuose?" Hiskijas atsakė: "Jie matė viską, kas yra ma- 
no rūmuoše, aš jiems parodžiau visa, kas yra sandėliuo- 
se". 5 Pranašas Izaijas kalbėjo: 6 "Klausykis pulkų 
Viešpaties Žodžio: ateis dienos, kai visa, kas yra tavo 
namuose, ką protėviai sukrovė iki šiai dienai, bus išga- 
benta į Babiloniją; viskas bus išgabenta, sako Viešpats. 
7 Net kai kuriuos tavo sūnų paims, nusigabens ir jie 
bus valdininkais Babilonijos karaliaus rūmuose." 8 
Hiskijas atsakė Izaijui: "Viešpaties Žodis yra teisingas." 
Karalius galvojo, kad tik jo laikais būtų taika ir saugu- 
mas. 


Babiloniečiai garbino, laikė dievais, erdvės kūnus: 
saulę, mėnulį ... Tad jiems išgirdus, kad saulės laikro- 
džio šešėlio ėjimas atgal, buvo Hiskijui ženklas pa- 
sveikti, veikė juos. Babilonija buvo Asirijos priešas. 
Tas visa skatino babiloniečius pasveikinti pasveikusį 
Hiskiją. Suprantama, tas nepatiko asiriečiams. 

Karalius Hiskijas buvo patenkintas Babilonijos pa- 
siuntiniais. Jis parodė jiems visus savo ir valstybės tūr- 
tus. Tokia Hiskijo elgsena nepatiko Dievui. Jis siuntė 
pranašą Izaiją pas karalių Hiskiją ir pranešė jam, kad vi- 
si Judėjos turtai bus išgabenti į Babiloniją ir gyventojai 
ištremti. Karalius Hiskijas susivaldė, priėmė pranašo 
įspėjimą, bet galvojo tik apie savo asmenišką laiką, kad 
tik jo laikais neužeitų tos nelaimės. 


40) skyrius 
PAGUODOS ŽODIS 1-31 
1 Paguoskite, paguoskite mano tautą, sako jūsų 
Dievas. (Oz 2,16; Jer 16,18) 2 Kalbėkite nuoširdžiai 

Jeruzalei, praneškite jai, kad jos lažas pasibaigė, nusi- 
kaltimas atleistas. Ji gavo iš Viešpaties dvigubai už jos 

nuodėmes. 3 Balsas šaukia: "Nutieskite kelią tyruose 
Viešpačiui, dykumoje ištiesinkite vieškelį mūsų Dievui. 
(Lk 3,4*6; Jn 1,23) 4 Slėnius užpilkite, kalnus ir kalvas 
pažeminkite; kas nelygu — išlyginkite, kas grubų — 
pašalinkite. 5 Viešpaties šlovė bus apreikšta, visi tai 
matys, nes Viešpats taip kalbėjo." 6 Balsas tarė: 
"Skelbk!" Aš klausiau: "Ką skelbti?" Žmogus yra lyg 
žolė, visas jo grožis yra, lyg lauko gėlės žiedas. (1 Pt 
1,23-25; Jok 1,10-11; Ps 90,5-6) 7 Kai Viešpats kvapu 
padvelkia, žolė nuvysta ir žiedas nukrinta. Tauta yra žo- 
lė. 8 Žolė nudžiūsta, gėlė nuvysta, bet Žodis mūsų Die- 
vo pasilieka per amžius. (Ps 119,89; Lk 21,33) 9 Pakilk 
į aukštą kalną, geros žinios pranešėja Sionui! Pakelk 
galingai balsą, geros žinios pranešėja Jeruzale! Pakelk 
balsą, nebijok! Sakyk Judėjos miestams: "Štai, jūsų 
Dievas!" 10 Viešpats Dievas ateina su galia, Jo ranka 
valdo visa. Štai Jo atpildas! 11 Kaip piemuo Jis ganys 
savo bandą, surankios avinėlius, juos nešios prie krūti- 
nės, o avis (jų motinas) vedžios švelniai. (In 10,11-12) 
12 Kas seikėjo vandenynus saujomis ir matavo erdves 
sprindžiais? Kas ėmė žemės dulkes žiupsniais, pasvėrė 
kalnus svarstyklėmis ir kalvas svoriais? 13 Kas padėjo 
Viešpaties Dvasiai ir buvo Jam patarėjas? (1 Kor 2,16; 
Rom 11,34) 14 Kas davė Jam patarimą, kas mokė Jį 
teisės ir pažinimo, įžvalgos ir supratimo? 15 Tautos yra 
kaip kibire lašas, kaip svarstyklėse grūdelis. Jam salos 
lyg dulkės! 16 Libano kedrų neužtektų ugniai kūrenti, 
gyvulių nepakaktų Jo deginimo aukai. 17 Visos tautos 
Jo akivaizdoje bevertės, jos neturi reikšmės. 18 Kuo tad 
laikysite Dievą ir kokį darysite Jo atvaizdą? (Iz 44,9-20); 
Apd 17,29) 19 Amatininkas nulieja stabą, auksakalis 
aptraukia jį auksu ir prilituoja sidabrines grandinėles. 
20 Kas neturtingas, pasirenka nepūvantį medį; susiran- 
da išmanų amatininką, tas padaro stabą ir pastato jį, kad 

nejudėtų. 21 Argi jūs nežinote? Argi negirdėjote? Ar 
nebuvo pranešta seniau? Ar nesuprantate iš pasaulio 
sutvėrimo? 22 Jis viešpatauja virš žemės, jos gyventojai 
atrodo lyg skėriai. Jis ištiesia dangus lyg užuolaidas, 
įtempia juos, lyg palapinę gyventi. (Ps 104,2) 23 Jis 
laiko kunigaikščius niekingais ir žemės valdovus neiš- 
manančiais. 24 Jie yra, lyg jaunučiai augalai, vos paso- 
dinti ar pasėti. Kai tik kamienas paauga ir įleidžia šaknis 
į žemę, Jis papučia į juos, jie nudžiūsta ir viesulas nu- 
neša juos kaip šapelį. 25 "Kam prilygstu Aš, kam Aš 
panašus?" Klausia Šventasis. 26 Pakelkite akis ir pažiū- 
rėkite aukštyn, kas visa tai sutvėrė? Jis suskaitęs veda 
jų pulkus ir kiekvieną vadina vardu. Jo galia ir jėga yra 
tokia didelė, kad nė vieno netrūksta. (Ps 147,4) 27 Ko- 
dėl sakai, Jokūbe ir Izraeli: "Viešpačiui mano keliai ne- 
žinomi ir mano teisės Dievas nemato". 28 Ar nežinai? 
Ar negirdėjai? Viešpats yra amžinas Dievas, Jis sutvėrė 
žemę, Jis niekad nepailsta ir Jo išmintis neištiriama. (IZ 
45,12) 29 Jis duoda pavargusiam jėgų ir silpną atgaivi- 
na. 30 Net jaunuoliai pavargsta ir svyrinėdami krinta. 
31 Kurie pasitiki Viešpačiu, gauna naujų jėgų; jie pakils 
erelių sparnais, bėgios, vaikščios ir nepavargs. (Ps 
103,5) 


Šiuo skyriumi pradedama, vadinama, antroji Izaijo 
knyga. Asirijos ir Babilonijos valstybės buvo žlugusios 
— sunaikintos. Taipgi Judėja ir Jeruzalė buvo sunaikin- 
tos. Gyventojai buvo ištremti, o šventovė ir Jeruzalės 
puikieji pastatai sudeginti. Persų ir medų valstybė buvo 
iškilusi. Izraelitai grįžo iš tremties į savo kraštą. Laiko 
atžvilgiu, kai Izaijas pradėjo rašyti pirmą knygos dalį ir 
baigė antrą, buvo praėję arti dviejų šimtų metų. Tad kri- 
tikai sako, kad pranašas Izaijas negyveno taip ilgai; an- 
trąją knygos dalį yra parašęs kitas "Izaijas". Skaitant 
antrąją knygos dalį, kalba yra panaši į pirmosios, yra tų 
pačių išsireiškimų kaip ir pirmoje dalyje. Pav. Izraelio 

Šventasis. Mes tikrai nežinome kaip yra. Dievas galėjo 
pranašui Izaijui apreikšti kaip viskas bus, ir pranašas 
galėjo viską užrašyti. Antrąją knygos dalį galėjo para- 
šyti pranašo mokiniai. Galėjo būti ir kitas pranašas Izai- 
jas, kuris veikė tremtyje. 

Šiame 40 skyriuje ne pranašas vienas guodžia Izra- 
elio tautą, bet jis skatina daugelį — visus guosti ją. Tau- 
tos kaltė atleista. Jai žadama duoti dvigubas atpildas — 
Viešpaties palaima, vietoje nusikaltimų ir vargų. 

Anais laikais pravesdavo tiesius kelius tautos va- 
dui keliauti. Čia minimas kelias suprantamas Jono 
Krikštytojo veikla; paruošimas Izraelio tautos Kristui. 
Apie tai kalba evangelistai Naujajame Testamente. 

"Kalbantis balsas" gal yra angelas? Jis sakė, kad 
tauta yra tik laikina gėlė — žolė, o Viešpats ir Jo Žodis 
amžinas. Jis yra kolosaliai didingas ir galingas. O visgi 
žmonės drįsta palyginti Viešpatį stabams. Net krikščio- 
niškos bažnyčios, kurios pačios stabus gamina ir ger- 
bia, sako, kad pagonys stabus gamino ir garbino. 

Viešpats yra labai galingas ir išmintingas. Galingi 
žmonės ir tvirti jaunuoliai pavargsta ir krinta. Viešpats 
teikia galios Jį tikintiems. Juk ir Naujojo Testamento 
apaštalai buvo paprasti, nemokyti žmonės, bet Dievo 
malonės veikiami, jie pakeitė pasaulio istorijos eigą. 
Teisingai garsusis evangelistas Jonas Veslys pasakė: 
"Duokite man šimtą žmonių, kurie tiki Dievą ir vengia 
nuodėmės, nesvarbu ar jie yra mokyti ar bemoksliai, ir 
aš jais pakeisiu pasaulį". 


41 skyrius 
DIEVAS ŠAUKIA SAVO TARNĄ 1-29 
1 Salos, klausykitės manęs tylėdamos. Tautos su- 
stiprėkite, priartėkite ir kalbėkite, eikime prie sprendi- 
mo. 2 Kas tam asmeniui iš rytų davė pergalę visur? 
Dievas atidavė tautas jam; jis sumina karalius kojomis, 
svaido juos kardu kaip dulkes, lanku — kaip šapus. (Iz | 

44.28; 45,1,13; 46,11; 48,15-16) 3 Jis vejasi juos, nie- 
kas neišdrįsta pasipriešinti jam; jis žengia nauju keliu. 4 
Kas tai nuveikė ir padarė? Kas pašaukė kartas pradžio- 
je? Aš, Viešpats, Pirmasis ir Paskutinysis. (Iz 44,6; 
48,12; Apr 1,8-17) 5 Salų gyventojai tai matė, išsigan- 
do ir, drebėdami iš baimės, atėjo. 6 Jie vienas kitam pa- 
dėjo ir vienas kitą padrąsino. 7 Amatininkas padrąsina 
auksakalį, kuris su plaktuku dirba — drąsina ant prie- 
kalo kalantį: "Taip gerai!" Jie prikala vinimis stabą, kad 
nejudėtų. (Iz 43,10; 42,19; 44,1; 45,4; Jok 2,23) 8 "Bet 
tu, Izraeli, mano tarne, Jokūbe, kurį išsirinkau, palikuo- 
ni mano draugo Abraomo. 9 Aš pašaukiau tave iš .že- 
mės pakraščių, pavadinau iš tolimo kampo ir tau sakiau: 
"Tu esi mano tarnas, Aš tave išsirinkau ir neatmesiu'. 10 
Nebijok, Aš esu su tavimi; nesidairyk bailiai, Aš esu ta- 
vo Dievas. Aš sustiprinsiu tave ir padėsiu tau savo ga- 
linga ranka. (Iz 43,1) 11 Visi, kurie tau priešinasi, bus 
sugėdinti ir raudonuos; kurie kovoja prieš tave, — su- 
nyks ir žus. 12 Tu ieškosi ir nerasi tų, kurie sukyla 
prieš tave; kurie kovoja prieš tave, — visi žus. 13 Aš 
esu Viešpats, tavo Dievas, laikau tavo dešinę ranką ir 
sakau: Nebijok, Aš tau padėsiu! 

14 Nebijok, tu kirmėlaitė, Jokūbe, Izraelio būreli! 
Aš padėsiu tau, sako Viešpats, tavo Atpirkėjas, Izraelio 
Šventasis . (Iz 43,3) 15 Aš padarysiu tave, lyg naują ku- 
liamąjį veleną su aštriais krumpliais. Tu kulsi ir sutriuš- 
kinsi kalnus, kalvas sutrinsi, kaip pelus. 16 Tu vėtysi 
juos, vėjas nuneš ir viesulas išblaškys juos, o tu 
džiaugsies Viešpačiu ir didžiuosies Izraelio Šventuoju. 
17 Vargšai ir beturčiai ieškos vandens, bet jo neras; jų 
liežuvis sudžiūvo iš troškulio. Aš, Viešpats, Izraelio 
Dievas, išklausysiu juos, nepaliksiu jų. 18 Aš atidary- 
siu upelius ant kalvų ir šaltinius slėniuose; tyruose bus 
ežerai ir išdžiūvusioje žemėje — vandens versmės. (IZ 
35,1; 43,20) 19 Tyruose augs kedrai ir akacijos, mirtų 
ir alyvų medžiai, vinkšnos, pušys ir kiparisai; 20 kad 

visi matytų ir suprastų, apsvarstytų ir žinotų, jog Vieš- 
paties ranka tai padarė, Izraelio Šventasis sukūrė. 

21 Ateikite, ginkite savo bylą, išdėstykite faktus — 
sako Viešpats, Jokūbo karalius. 22 Priartėkite ir pra- 
neškite, kas įvyks. Pasakykite, kas seniau buvo, kad 
„apsvarstytume. ir darytume išvadas, kas įvyks toliau. 
(Iz 43,8-9; 44,7) 23 Praneškite, kas ateityje įvyks, kad 
žinotume, kokie dievai jūs esate. Darykite gera ir bloga, 
nustebinkite ar išgąsdinkite. 24 Jūs esate niekas ir jūsų 
darbas yra niekas. Stabas — pasibjaurėjimas; kas jį pa- 
sirenka, taip pat stabas. 25 Aš pažadinau jį iš šiaurės, ir 
jis atėjo. Iš rytų ateis tas, kuris šauksis manęs. Jis val- 
dovus sumins kaip kalkių skiedinį, kaip puodžius mina 
molį. 26 Kas paskelbė nuo pat pradžios, kad žinotume, 
ir iš senovės, kad sakytume: Jis tiesa'. Nė vienas nepra- 
nešė ir nepaskelbė jūsų žodžių. 27 Aš pirmasis (Die- 
vas) pranešiau Sionui ir Jeruzalei paskelbiau gerą žinią. 
(Mt 23,34) 28 Aš apsidairiau, čia nebuvo nė vieno, ku- 
ris patartų ar paklaustas atsakytų. 29 Visa yra apgaulė, 
jų darbai tuštybė, jų stabai vėjas ir niekai." (Ps 96,5) 


Žmonės — tautos jaučia, kad kas tai vyksta, jos ty- 
liai laikosi. Dievas įsako tylėti ir klausytis, ką Jis pra- 
neš. Kils valdovas, kuris nugalės Babiloniją. Jo vardas 
minimas Iz 44,28; 45,1. Tai Kiras, kurį Dievas pašaukė 
ir davė jam galios nugalėti Babiloniją. Izraelio tauta šia- 
me skyriuje minima Viešpaties tarnu. Tai pirmą kartą 
toks pavadinimas. 

Tautos ieško apsigynimo, išsigelbėjimo priemonių. 
Jos kreipiasi į savo stabus ir gaminasi naujus — bran- 
gius. Viešpats klausia ar stabai kada pasakė ateitį, ar pa- 
darė ką gera, ar bloga? Stabai nėra jokie dievai, jie ne- 
gali veikti, juos pačius reikia pririšti ir prikalti, kad sto- 
vėtų. Stabais tikėjo senos pagonių tautos. Nuostabu, kaj 
kurios krikščioniškos bažnyčios dar ir mūsų laikais ga- 
mina stabus. Pranašas Izaijas buvo miręs prieš 150 me- 

tų, o šiuos įvykius, jam Dievo apreikštus, buvo para- 
šęs. , 
Dievas vadina Izraelį kirmėlaite. Kirmėlaitė neturi 
jokių teisių, ją gali kiekvienas suminti. Viešpats davė 
Izraeliui pažadą. Jis jį išgelbės ir padarys velenu su aš- 
triais krumpliais. Izraelitų mažas skaičius grįžo iš trem- 
ties. Jie labai paveikė pasaulį gera prasme, įtikino esant 
vieną.Dievą. Jie visai stabų negarbina ir nelaiko jų. Mū- 
sų laikais net pasaulio galingosios valstybės globoja iZ- 
raelitus: Sovietų Sąjunga leidžia jiems išvykti iš krašto, 
o USA remia juos ekonominiai ir kariniai. O Dievas 
teikia izraelitams išminties padaryti savo kraštą klestan- 
čiu. 


42 skyrius 

VIEŠPATIES TARNAS — MESIJAS 1-25 

1 "Štai mano tarnas, kuriam teikiu jėgų, mano iš- 
rinktasis, kurį pamėgau. Mano Dvasia yra Jame. Jis neš 
tautoms tiesą. (Iz 49,1-6; 52,13; 41,8; Mt 3,17; 12,18- 
21) 2 Jis nešūkaus pakeltu balsu, Jo balsas nebus girdi- 
mas gatvėse. 3 Jis nesulaužys įlūžusios nendrės ir ne- 
užgesins gruzdančios dagties; Jis ištikimai vykdys tei- 
są. (Ps 34,19) 4 Jis nepails ir nenusilps, įgyvendins že- 
mėje teisę, ir visi kraštai lauks Jo įstatymo". 5 Taip sa- 
ko Viešpats Dievas, kuris sutvėrė dangus ir juos ištie- 
sė, sutvirtino žemę ir kas ant jos auga, duoda gyvybę ir 
jėgų tautoms, ant žemės gyvenančioms. 6 "Aš, Vieš- 
pats, pašaukiau tave teisybei, laikau už rankos, padariau 
tave Sandaros tauta šviesti pagonims, (Iz 49,6-8) 7 at- 
verti akis akliems, išvesti iš kalėjimo belaisvius, sėdin- 
čius tamsiuose kalėjimuose. (Iz 35,5) 8 Aš esu Vieš- 
pats — Javė, tai mano vardas. Aš neduosiu savo garbės 
kitam ir savo šlovės stabams, (2 M 3,15; Iz 48,11) 9 
Pirmesnieji dalykai įvyko, ateinančius skelbiu jums da- 
bar, pranešu anksčiau negu įvyks." (Iz 41,2,27) 10 Gie- 
dokite Viešpačiui naują giesmę, Jo garbė teskamba iki 

žemės pakraščių! Girkite Jį plaukiantys jūra ir visa jos 
gyvūnija, salos ir jų gyventojai! 11 Tedžiūgauja dyku- 
ma ir jos miestai, kaimai kedariečių apgyventi; kalnų 
gyventojai linksmai šūkaukite nuo kalnų viršūnių. 12 
Iškelkite Viešpaties šlovę ir skelbkite Jo garbę salose! 
13 Viešpats eina kaip karžygys, kaip uolus karys; Jis 
garsiai šaukia į kovą, rodo priešams savo galią. 14 "Aš 
ilgai tylėjau, buvau tylus ir kantrus. Dabar šauksiu kaip 
gimdanti. 15 Aš padarysiu kalnus ir kalvas tuščias, 
upes seklias, išdžiovinsiu tvenkinius ir žolę. 16 Aš ve- 
siu savo akluosius jiems nežinomais keliais, nepažįsta- 
mais takais; pakeisiu jiems tamsą šviesa, grubius takus 
— lygiais. Aš tai įvykdysiu ir jų nepaliksiu. (Iz 35,5-8) 
17 Jie trauksis atgal ir bus visai sugėdinti, kurie pasitiki 
drožtais stabais ir sako nulietoms statuloms: 'Jūs esate 
mūsų dievai". (Iz 44,9-20) 

18 Kurtieji, klausykite, aklieji, žiūrėkite ir matykite. 
(Iz 43,8) 19 Kas taip aklas, kaip mano tarnas, ir kur- 
čias, kaip mano pasiuntinys, kurį siunčiu? Kas taip ak- 
las, kaip ištikimasis, taip aklas, kaip Viešpaties tarnas? 
(Iz 41,8) 20 Jis žiūri, bet daug ko nepastebi, jo ausys 
atdaros, bet negirdi." (Iz 53,1) 21 Viešpats pamėgo iš- 
aukštinti ir išgarsinti įstatymą. 22 Tauta yra apiplėšta ir 
apvogta, visi klasta suimti ir sugrūsti kalėjimuose. Jie 
tapo grobiu ir nėra gelbėtojo, — auka ir niekas nereika- 
lauja paleisti jos. 23 Kas iš jūsų kreipia dėmesį į tai 1r, 
kas rūpinasi, kas bus ateityje? 24 Kas leido Jokūbą api- 
plėšti ir Izraelį apvogti? Ar tai nebuvo Viešpats, kuriam 
jie nusikalto, kurio keliais jie nenorėjo vaikščioti ir įsta- 
tymui paklusti? 25 Jis išpylė ant Izraelio savo degančią 
rūstybę ir užleido baisų karą. Visur siautė ugnis, bet jie 
nesuprato, visur degė, bet iie neėmė to į širdį. 


Viešpaties Tarnas yra Izraelis ir Mesijas. Kai ben- 
drai išreiškiama, gali būti Izraelis, bet kai kalbama apie 
vieną asmenį — yra Mesijas, Jėzus 1š Nazareto. Dievas 

Jį vadina ir Sūnumi. Sūnus gali būti tarnas tada, kai Jis 
atlieka tarno darbą. Jėzus tai darė savo gyvenimu ir mir- 
timi. Mesijo paruošimas buvo Dievo Dvasios veikimas 
Jame. Jis — Mesijas — opozicijai nesipriešins šauks- 
mu, bet vykdys ramiai Dievo Jam duotas pareigas. Jo 
siekimas ir veikla nėra matoma valstybė, bet dvasinė 
veikla. Jis veiks ramiai, nelaužys palūžusios nendrės ir 
neužgesins gruzdančios dagties. Mesijas bus ir pago- 
nims šviesa. Jis prieš neteisybę — pagonių ir krikščio- 
nių stabus, Izraelio užsispyrimą — kietasprandystę, 
šauks kaip gimdanti. Jėzus taip ir darė. Jis buvo drau- 
gas — gydytojas nusikaltėliams, bet fariziejus Jis įspėjo 
griežtai ir viešai, o šventovėje prekybininkų stalus iš- 
vartė — pinigus išbarstė, gyvulius išvarė lauk. 


43 skyrius 
DIEVAS RŪPINASI IZRAELIU 1-28 
1 "Taip sako Viešpats, kuris sutvėrė tave, Jokūbe, 
ir padarė tave, Izraeli: Nebijok! Aš atpirkau tave, ir pa- 
šaukiau tave vardu, tu esi mano. 2 Kai eisi per vandenį, 
Aš būsiu su tavimi, ir upės nepaskandins tavęs. Kai 
vaikščiosi ugnyje, nesudegsi, ir liepsna nesunaikins ta- 
vęs. (Ps 66,12) 3 Aš esu Viešpats, tavo Dievas, Izrae- 
lio Šventasis, tavo Išganytojas. Tave išvaduoti atidaviau 
Egiptą, Etiopiją ir Sabą. (Pat 11,8) 4 Tu esi brangus 
mano akyse, Aš vertinu ir myliu tave. Aš aukojau žmo- 
nes ir tautas už tavo gyvybę. 5 Nebijok, nes Aš esu su 
tavimi, Aš atvesiu tavo palikuonis iš rytų ir surinksiu 
tavuosius iš vakarų. (Iz 11,11-16) 6 Aš įsakysiu šiau- 
rei: 'Atiduok", ir pietums: 'Nesulaikyk!' Atvesk mano 
sūnus iš tolimų šalių ir mano dukteris nuo žemės pa- 
kraščių. 7 Kiekyieną, kuris vadinasi mano vardu, Aš 
sukūriau savo garbei. Aš sutvėriau ir padariau jį". (Jer 
14,9) 
8 gelbėk aklą tautą, turinčią akis, ir kurčią, turin- 
čią ausis. (Iz 42,18) 9 Tesusirenka visos tautos ir gimi- 

nės. Kas iš jų gali pranešti ir paskelbti ateities įvykius? 
Tepastato liudytojus ir teįrodo, kad visi matytų ir girdė- 
tų, jog tai tiesa. (Iz 41,22,26) 10 Viešpats sako: "Jūs 
esate mano liudytojai ir mano tarnas, kurį pasirinkau, 
kad žinotumėte, tikėtumėte ir suprastumėte, kad 'Aš 
esu'. Pirma manęs nebuvo jokio dievo ir po manęs ne- 
bus. (Iz 41,8) 11 Aš esu Viešpats, ir šalia manęs nėra 
kito Išganytojo. (Iz 44,6; 5 M 32,39) 12 Aš paskelbiau, 
išgelbėjau ir pranešiau, kad jūsų tarpe nėra ir nebuvo 
kito dievo. Jūs esate mano liudytojai. 13 Aš esu Dievas 
ir lieku; nėra nė vieno, kuris jus iš mano rankos išplėš- 
tų. Aš veikiu ir kas tai sulaikys?" 14 Taip sako Vieš- 
pats, jūsų Atpirkėjas, Izraelio Šventasis: "Dėl jūsų su- 
laužysiu Babilonijos skląstis, kaldėnų džiaugsmą paver- 
siu vaitojimu. 15 Aš esu Viešpats, jūsų Šventasis, Izra- 
elio Sutvėrėjas, jūsų Karalius." 16 Taip sako Viešpats, 
kuris padarė kelią jūroje ir taką giliuose vandenyse. (2 
M 14,22; Joz 3,16) 17 Jis išvedė kovos vėžimą ir žirgą, 
kariuomenę ir karžygį. Jie nebeatsikėlė, užgeso, kaip 
gruzdanti dagtis. 18 "Nebegalvokite apie buvusius da- 
lykus, nekreipkite dėmesio į praeitį. 19 Štai, Aš darau 
nauja; jau sprogsta, ar nepastebite? Aš padariau kelią 
tyruose, upės tekės dykumose. (Iz 41,18) 20 Laukiniai 
žvėrys, šakalai ir stručiai, gerbs mane. Aš duosiu van- 
dens tyruose ir dykumose, — gerti mano išrinktajai tau- 
tai. 21 Tauta, kurią sutvėriau, skelbs mano šlovę. (1 Pt 
2,9) 22 Jokūbe, tu nesišaukei manęs, Izraeli, tu nedėjai 
pastangų pažinti mane. 23 Tu neaukojai man avių, — 
deginamosios aukos, nei garbinai mane aukomis. Aš 
nereikalavau iš tavęs augalinių aukų nei smilkalų. (Iz 
1,11-15) 24 Tu nepirkai man už sidabrą kvepiančių sa- 
kų ir nedžiuginai manęs aukų taukais. Bet tu varginai 
mane savo nuodėmėmis ir nusikaltimais. 25 Aš panai- 
kinau tavo neteisybes ir neatsiminsiu tavo nusikaltimų. 
(Iz 44,22; Jer 31,34) 26 Prisimink, tarkimės; suskai- 
čiuok visa, kuo gali pasiteisinti. (Iz 58,2; Jer 2,35) 27 

Tavo pirmasis protėvis nusidėjo, tavo valdovai nusikal- 
to, (Dan 9,6-8) 28 todėl turėjau tavo šventovės kuni- 
gaikščius sutepti: Jokūbą atstumti ir žzraelį suniekinti." 


Dievas išrinko iš malonės sentėvius: Abraomą, 
Izaoką, Jokūbą ir Izraelio tautą. Dievas pažadėjo išlai- 
kyti juos vandenyje ir ugnyje — didžiausiuose varguo- 
se. Tačiau izraelitai tikrai negarbino Viešpaties. Dievas 
juos išvedė iš Egipto ir dabar žadėjo grąžinti iš Babilo- 
nijos tremties. Izraelitai yra akli ir kurti, bet Dievas jų 
nepaliks. Tegul jie negalvoja apie praeitį, o apie ateitį. 
Dievas paruoš jiems kelią per tyrus, atves į buvusį 
kraštą. Dievas turėtų juos bausii, pe: Jis išgelbės juos! 

zraclis lieka Dievo išrinktoji tauta! 


44 skyrius 
ATNAUJINIMAS — DVASTA 1-23 

1 "Klausyk, Jokūbe, mano tarne, ir Tzraeli, kurį iš- 
sirinkau. (Iz 41,8) 2 Taip sako Viešpats, tavc Išgelbėto- 
jas, kuris tave padarė ir tavo giminę suformavo. Nebi- 
iokK, mano tarne, Jokūbe, ir tu Jesure (Izraelio garbės 
vardas), kurį išsirinkau. (5 M 32,15; 33,5,26) 3 Aš 1š- 
pilsiu vandens sroves ant išdžiūvusios žemės ir ant dy- 
kumų; išlLesiu Dvasios art tavo pal'xuonią ir laiminsiu 
1avo ainius, ((z 32,15; Joel 3,1) 4 Jiz žels xaip žolė prie 
vauders, kaip gluosniai prie tekančio upelio". 5 Vienas 
sakys: "Aš esu Viešpaties“, kitas vadinsis Jokūbo var- 
du, trečiasis rašys savo delne: "Viešpatizs", ir "Izrae- 
lis". 5 Bet Viešpats, Izraelio Karalius, jo Atpirkėjas, 
pulkų Viešpats sako: "Aš esu Pirmasis ir E :.skutinysis, 
šalia manęs nėra kiio žievo. (Iz 41,4; 43,11) 7 Kas yra 
kaip Aš? Tegul jis pasirodo, į :ar.zša, pas=<lbia ir iščės- 
to, kas buvo pračityje ir kas aieis! (Zz 41,22) 8 Nebijo- 
kite ir nenusigąskite! Aš jums jau seniai sakiau ir pra- 
nsčiun jūs esate mano 'iuJytojai, šelia manęs nėra kito 
Aievo, Čia nėra uolos, Aš nežinau jokios." 


—— Porgramos 

9 Visi stabų dirbėjai klysta, jų darbas jiems nenau- 
dingas. Jų stabų garbintojai yra tie liudytojai, kad jų sta- 
bai nieko nesupranta, nemato ir todėl jie beverčiai. 10 
Padarytas dievas ir nulietas stabas nieko nepadeda. (Iz 
45,16; Jer 10,3-16; Ps 115,4-8) 11 Visiems bus gėda. 
Visi stabų dirbėjai yra žmonės. Jie visi susirinkę išsi- 
gąs ir gėdysis savo darbo. (Iz 42,17) 12 Kalvis savo 
stipriomis rankomis dirba stabą: anglių karštyje, įkaiti- 
nęs geležį, jį formuoja, kūiais lygina. Jis dirbdamas 
alksta, trokšta ir pavargsta. (Iz 40,18-20) 13 Dailidė 
dirbdamas naudoja: šniūrą, pieštuką, kampainį, oblių; 
jais matuoja, nustato formas ir padaro gražaus žmogaus 
pavidalo stabą, tinkantį gyventi namuose. 14 Jį paga- 
minti jis nusikerta kedrą, uosį, ąžuolą ar pušį, užaugu- 
sius miške tarp medžių. 15 Jie tinka žmonėms kurui: 
jais šildo butą ir gamina maistą. Iš likusios medžiagos 
padirbęs dievą, parpuolęs prieš jį, savo drožinį garbina. 
16 Pusę tų medžių jis sudegino; išsikepė mėsos, išsivi- 
rė viralo. Pasisotinęs ir sušilęs džiaugiasi: "Man šilta!" 
17 Iš likusio medžio dalies pasidirbo stabą ir, atsiklau- 
pęs prieš jį, garbino jį ir maldavo: "Išlaisvink mane, nes 
tu esi mano dievas". 18 Dievdirbiai nežino ir nesupran- 
ta, nes jie apakę, o širdimi nesuvokia. 19 Jie nesvarsto 
ir negalvoja, kad pusę sudegino, ant anglių išsikepė 
duonos, išsivirė mėsos, pavalgė, o iš likusio medžio pa- 
sidirbę stabą, parpuolę garbina jį. 20 Jis pasitenkina 
tuo, ką mato, jo protas aptemęs, o širdis klaidina. Nega- 
lėdamas suprasti, jis nepajėgia išsigelbėti ir sako: "Ar 
aš neapgaudinėju pats savęs?" 

21 "Atsimink tai Jokūbe, Izraeli; tu esi mano tar- 
nas! Aš tave padariau. Izraeli, Aš neužmiršiu tavęs! (Iz 
41,8) 22 Aš pašalinau tavo nusikaltimus kaip debesį ir 
tavo nuodėmes kaip miglą. Grįžk pas mane, nes Aš at- 
pirkau tave". (Iz 1,18) 

23 Džiaukitės, dangūs, nes Viešpats tai įvykdė! 
Sūkaukite, žemės gelmės, linksmai giedokite, miškas ir 

visi medžiai! Viešpats atpirko Jokūbą ir Izraelyje apsi- 
reikš Jo garbė. (Iz 49,13; 55,12; Ps 96,11) 24 Taip sa- 
ko Viešpats, tavo Atpirkėjas, kuris sukūrė tave: "Aš 
esu Viešpats, visa darau; ištiesiau dangus ir sutvirtinau 
žemę savo jėga". 25 Jis išniekina žynių ženklus ir burti- 
ninkus padaro kvailais; Jis pašalina išminčius, o jų iš- 
mintį padaro beverte. (Iz 29,14) 26 Jis patvirtina savo 
tarno žodį ir įvykdo savo pasiuntinio pranešimą. Jis sa- 
ko Jeruzalei: "Ji bus apgyventa", ir Judėjos miestams: 
"Jie bus atstatyti". 27 Jis sako gilybei: "Išsek; Aš iš- 
džiovinsiu tavo upes!" (2 M 14,21; Joz 3,9-17) 

28 Viešpats kalba apie Kirą: "Jis yra mano tarnas 
ir įvykdys mano valią!" Apie Jeruzalę: "Ji bus atstaty- 
ta", o apie šventovę: "Ji bus atkurta". (Iz 45,1; Ez 1,1- 
3) 


Viešpats pašaukė Izraelį, atleido kaltes ir teikė savo 
Dvasios. Taip Dievas atnaujino izraelitus. Atleisti kaltes 
ir nėpadaryti naujo žmogaus nėra prasmės. Atnaujinti, 
pripildyti Dvasia, žmonės turi galios paklusti Dievui, 
vykdyti Jo valią. Tokiems nebereikia bijoti, jie gali | 
džiaugtis Viešpačiu. 

Pranašas rašė apie stabus; jų dirbimą, Žmonių su- 
pratimą, kad jie beverčiai yra, tačiau jie garbino juos. 

ia pranašas sarkastiškai pajuokė stabus ir jų garbinto- 
jus. Žmonės pagalvoję supranta stabų bevertę, o tačiau 
dar ir mūsų laikais juos garbina ne tik pagonys, bet ir 
kai kurie krikščionys. 

Dievas galėjo apreikšti pranašui kas įvyks ateityje, 
o stabai nieko negali apreikšti. Kiras buvo karaliumi 
538-529 pr. Kr.,o pranašas Izaijas gyveno 745-695 pr. 
Kr. Viešpačiui apreiškus, jis rašė apie Kirą ir ką jis pa- 
darys Izraeliui — leis grįžti iš tremties ir atstatyti šven- 
tovę bei Jeruzalę, 

45 skyrius 
KIRAS — DIEVO TARNAS 1-25 

1 Taip kalbėjo Viešpats savo pateptajam, Kirui, 
kurį Jis pasirinko, kad paduotų jam tautas ir karalius 
nuginkluotų, atidarytų duris, ir vartų niekas jam neuž- 
darytų. (Iz 41,2; 44,28) 2 "Aš eisiu pirma tavęs, suly- 
ginsiu kalnus, sutrupinsiu žalvarines duris ir sulaužysiu 
geležinius užkaiščius. 3 Aš duosiu tau sukrautas atsar- 
gas ir paslėptus turtus, kad žinotum, jog Aš esu Vieš- 
pats, Izraelio Dievas, kuris šaukiu tave vardu. 4 Dėl 
mano tarno Jokūbo ir mano išrinktojo Izraelio, pašau- 
kiau tavę vardu ir suteikiau tau garbės vardą, nors ma- 
nęs nepažinai. (Iz 41,8) 5 Aš esu Viešpats ir kito nėra; 
nėra kito dievo šalia manęs. Aš suteikiau tau jėgų, nors 
nepažinai manęs, (Iz 44,6) 6 kad žmonės visame pasau- 
lyje žinotų, jog kito nėra šalia manęs, Aš esu Viešpats. 
7 Aš darau šviesą ir sukuriu tamsą, duodu gerovę ir už- 
leidžiu nelaimę. Aš, Viešpats, visa tai darau. (Am 3,6) 
8 Terasoja dangūs iš aukštybių, telyja debesys tiesa! 
Žemė teželdina išgelbėjimą ir teišsprogsta palaima! Aš, 
Viešpats, tai darau. (Ps 72,3) 9 Vargas tam, kuris vaidi- 
jasi su savo Kūrėju, — molio šukė su puodžiu. Ar sako 
molis puodžiui: "Ką darai?" Arba daiktas savo meistrui: 
"Tu neišmanėlis!' (Iz 29,16; Jer 18,6; Rom 9,20-21) 10 
Vargas tam, kuris sako savo tėvui: "Kodėl mane pagim- 
dei?', arba moteriai: 'Kodėl gimdai?" 11 Taip sako 
Viešpats, Izraelio Šventasis, jo Kūrėjas: 12 "Ar norite 
klausti apie ateitį, apie mano vaikus ir mano darbą? Aš 
sukūriau žemę ir ant jos sutvėriau žmogų; mano rankos 
ištiesė dangus ir Aš tvarkau visus pulkus. 13 Aš pašau- 
kiau Kirą teisybei, išlyginau jam kelius. Jis atstatys ma- 
no miestą ir paleis belaisvius ne už pinigus ir ne už do- 
vanas. (Iz 41,2) 14 Egipto ir Etiopijos turtai tau priklau- 
sys, o Sabos aukšto ūgio vyrai bus tau pasidavę. Jie 
seks tave grandinėse, parpuolę melsis, „sakydami: "Tik 
pas tave „ 

15 Tikrai Tu esi paslėptas Dievas, Izraelio Dievas — 
Išganytojas. (Rom 11,33) 16 Jie visi yra sugėdinti, visi 
stabų garbintojai yra sumišę. (Iz 44,9-11) 17 Izraelį iš- 
gelbėjo Viešpats. Jūs nerausite amžių amžiais ir nesigė- 
dysite. 18 Štai kas yra Viešpats, dangaus Kūrėjas — 
Dievas. Jis sukūrė žemę ir nepaliko jos tuščios, bet su- 
tvarkė ją gyventi. "Aš esu Viešpats, nėra kito šalia ma- 
nęs. 19 Aš nekalbėjau slaptai nei tamsoje. Nesakiau Jo- 
kūbo palikuonims, kad veltui mane ieškotų. Aš, Vieš- 
pats, kalbu tiesą ir pranešu kas tiesa. 20 Susirinkite, 
ateikite ir priartėkite jūs tautų išlikusieji! Neišmanėliai 
nešiojasi medinius stabus ir meldžiasi dievui, kuris ne- 
gali išgelbėti. (Iz 43,9) 21 Skubėkite, ateikite ir tarkitės! 
Kas apie tai pranešė pirmiau ir paskelbė seniai? Ar ne 
Aš, Viešpats? Šalia manęs nėra kito, teisaus ir gelbė- 
jančio dievo. 22 Ateikite prie manęs ir būkite išgelbėti 
visi žemės kraštai, — Aš esu Dievas. 23 Aš savimi pri- 
siekiau, mano Žodis yra tiesa, ir tas Žodis pasiliks. Man 
lenksis visi keliai, ir kiekvienas liežuvis prisieks (Rom 
14,11; Fil 2,10-11) 24 Bus sakoma: "Tik pas Viešpatį 
yra tiesa ir jėga.' Visi, kurie Jam priešinasi, ateis pas Jį 
susigėdę. (Jer 23,6) 25 Visi Izraelio palikuonys bus 
nuteisinti Viešpatyje ir džiūgaus". (1 Kor 1,31) 


Dievas per pranašą Izaiją pranešė, kad Jis pašaukė 
Kirą valdyti pasaulį. Persai ir medai nugalėjo Babiloną. 
Istorikai sako, kad Babilone buvo šimtas geležinių var- 
tų, o miesto apsaugos siena buvus tokia stora — plati, 
kad jog viršumi galėjo važiuoti šeši kovos vežimai vie- 
nas šalia kito.*Tai buvo nenugalimas miestas. Medai iš- 
kasė kanalus ir per miestą tekančios upės vandenį nulei- 
«A. tekėti kita kryptimi. Nusekusios upės vaga priešai 
„„veržė į miestą, paėmė jį ir jame visus esančius turtus. 
Kiek vėliau medai nugalėjo Egiptą, Abisiniją ir Sebą. 

Padavimai sako, kad žydai parodė Kirui, ką apie jį 
„arašė pranašas prieš daug metų. Kiras buvęs paveiktas 

ir leidęs žydams grįžti į savo kraštą ir atstatyti Jeruzalę 
bei šventovę. Kiras grąžino žydams iš Jeruzalės atga- 
bentus brangius Jeruzalės šventovės indus ir jos atsta- 
tymą bei aukojamas aukas apmokėjo iš valstybės iždo. 

Viešpats sakė apie save, kad Jis yra viso pasaulio 
Kūrėjas, kito Dievo nėra. 


46 skyrius 
VIEŠPATS APSIREIŠKIA, DIEVAIČIAI KRINTA 
1-13 

1 Belis sulaužytas. Nebas guli sutrupintas. Stabai 
išgabenami pakrauti ant gyvulių. Jie sunki našta juos 
nešantiems; 2 sulaužyti ir sutrupinti. Stabai negali išsi- 
gelbėti, jie patys nešami į nelaisvę. 3 "Klausykite ma- 
nęs, Jokūbo namai ir Izraelio likusieji. Aš jus nešioju ir 
globoju nuo užgimimo. 4 Aš Tas pats, jus nešioju ir jū- 
sų senatvėje. Aš tai dariau ir toliau darysiu; nešiosiu ir 
globosiu. (Ps 71,18) 5 Su kuo mane palyginsite? (Iz 
44,9-20) 6 Tie, kurie auksą iškrato iš maišelių, sidabrą 
atsveria svarstyklėmis, pasamdo auksakalį, kad padary- 
tų dievą, parpuolę prieš jį meldžiasi, 7 užsideda stabą 
ant pečių, nuneša į prirengtą jam vietą ir pastato. Jis sto- 
vi ir nejuda. Kai jie šaukiasi jį, jis negirdi ir neišgelbsti 
jų iš nelaimės. 8 Apmąstykite ir susipraskite! Imkite tai 
į širdį, jūs atpuolėliai! 9 Atsiminkite praeitį, kad Aš esu 
Dievas ir kito dievo panašaus į mane nėra. (Iz 44,6) 10 
Aš skelbiu dalykus nuo pat pradžios, ir kas dar nėra 
įvykę. Mano nutarimas pasiliks ir planas bus įvykdy- 
tas! (Iz 42,9) 11 Aš šaukiu iš rytų plėšrų paukštį, toli- 
mo krašto vyrą, mano paskirtą. Aš tai paskelbiau ir pa- 
darysiu, patvarkiau ir įvykdysiu. (Iz 41,2) 12 Klausy- 
kite manęs sukietėjusios širdies žmonės, toli esantys 
nuo išgelbėjimo. 13 Mano išlaisvinimas yra arti. Aš iš- 
gelbėsiu Sioną ir Izraeliui suteiksiu savo garbę". 

Babilonijos sunaikinimas jau buvo minėtas 13 ir 
14 skyriuje. Tad galėtume sakyti, kad čia 46, 47 ir 48 
skyrius yra tąsa 13 ir 14 skyriaus. 

Belis buvo Babilonijos vyriausias dievas, o Nebas 
pranešėjas — pranašas, šauklys. Tuos stabus babilonie- 
čiai nešiodavo papuoštus procesijose; dabar tie stabai 
aplaužyti nešami pakrauti ant gyvulių į nelaisvę parody- 
ti kaip pergalės ženklas. Juos gaminant, brangiai buvo 
mokoma auksu ir sidabru. Žmonės skurdo, bet gamino- 
si brangius stabus. Stabai buvo ir yra beverčiai; juos 
reikia nešioti ir parinktoje vietoje pastatyti. Jie nė vie- 
nam nepagelbsti nelaimėje. Anais laikais auksą laikyda- 
vo ir gabendavo maišuose. Sidabras buvo sulietas į tam 
tikras štangas, tad jį sverdavo svarstyklėmis. 

Stabus reikėjo nešioti, o gyvasis Dievas savo tautą 
nešiojo ir vedžiojo. Jis pašaukė Abraomą, išvedė savo 
tautą iš Egipto, o dabar "pasenusią" grąžina iš tremties. 
Dievas rūpinasi apie tautas, Jis globoja ir kiekvieną 
žmogų. 

"Plėšrus paukštis", vyras iš tolimo krašto yra Ki- 
ras, medų 17 persų karalius. 


47 skyrius 
BABELĖS PRAŽŪTIS 1-15 

1 "Nuženk ir sėskis dulkėse, mergele, Babelės 
dukra! Sėskis ne į sostą, bet ant žemės, kaldėnų dukra! 
Tavęs nebevadins 'švelnute', ar 'gražuole'. (5 M 28,56) 
2 Stok prie girnų ir malk! Nusiimk šydą, nusisiausk ap- 
siaustą, pasikėlus sijoną, brisk per upę! 3 Tu būsi ap- 
nuoginta. Aš išliesiu savo kerštą ir niekas jo nesustab- 
dys, (Neh 3,5) 4 sako mūsų Atpirkėjas. Pulkų Viešpats 
— Izraelio Šventasis — yra Jo vardas. 5 Kaldėnų duk- 
te, sėdėk tylėdama ir eik į tamsybę, nes tu nebebūsi va- 
dinama karalysčių valdovė. 6 Aš buvau įpykęs ant savo 
tautos, nebelaikiau jų savaisiais, padaviau juos į tavo 
ranką. Tu neparodei jiems gailestingumo, net žilgalvius 


187 Iz 47,7 


apkrovei labai sunkiu jungu. (Iz 10,5-7; Zach 1,15) 7 
Tu sakei: 'Aš išliksiu per amžius, būsiu valdovė visa- 
dos'. Tu neėmei tai į širdį ir nepagalvojai apie savo galą. 
8 Dabar išgirsk, tu mėgstanti prabangą ir gyventi sau- 
giai. Tu galvoji: 'Aš valdovė ir šalia manęs nėra kitos. 
Aš nesėdėsiu kaip našlė ir mano vaikai nebus man at- 
imti". (Apr 18,7; Sof 2,15) 9 Ūmai, vieną dieną, tau du 
dalykai atsitiks: tapsi našlė ir bevaikė. Taip įvyks, ne- 
žiūrint tavo burtų ir daugybės kerų. 10 Tu pasitikėjai 
savo piktybe ir sakei: "Manęs niekas nemato'. Tavo iš- 
mintis ir supratimas tave suvedžiojo. Tu galvojai: 'Aš 
esu; ir kitos nėra šalia manęs'. 11 Tave užklups nelai- 
mė, kurios negalėsi pašalinti; užguls priespauda, iš ku- 
rios neišsipirksi; ūmai ateis sunaikinimas, kurio nenu- 
jauti. 12 Gyvenk ir naudokis savo burtais bei daugybe 
kerų, kuriais vadovavaisi nuo pat savo jaunystės, gal ką 
nors jais išgąsdinsi ir išsigelbėsi! (Dan 2,2) 13 Tu esi 
bejėgė savo patarėjų įtakoje. Jie neišgelbės tavęs. Jie 
juk stebėjo dangų, žvaigždes, jauną mėnesį, spėjo ir 
pranešė, kas tave ištiks. 14 Jie yra kaip ražienos, ugnis 
sudegins juos. Jie negali išgelbėti savo gyvybės iš 
liepsnos galios. Tai nėra pasišildymas prie žarijų ar prie 
šilto židinio, 15 Tokie yra tavo burtininkai, su kuriais 
dirbai nuo pat jaunystės, nė vienas nebegelbėjo tavęs." 


Pranašas Izaijas pranešė Babilonijos sunaikinimą. 
Apie tai pranašas Danielius plačiau parašė, (Dan 5) 
taipgi ir Naujajame Testamente yra rašyta apie Babiloni- 
jos sunaikinimą (Apr 17 ir 18 skyriuose). 

Apreiškime Jonui (Apr 18,9-) Babilonijos valstybė 
palyginama moteriai. Ji kaltinama išdidumu ir žiauru- 
mu. Dievas jai buvo pavedęs bausti izraelitus, bet babi- 
loniečiai baudė labai žiauriai; žudė ir net senus, nebega- 
linčius dirbti, apkrovė sunkiais darbais. 

Babiloniečiai buvo labai išvystę astrologiją. Jie se- 
kė žvaigždžių judėjimą ir iš jų spėjo valstybių ir atskirų 

asmenų ateitį. Astrologai kas mėnesį pranešdavo kara- 
liui valstybės pasisekimus ir nesėkmes. Pranašas sakė, 
kad tas yra tik apgaulė ir jiems nepadės. Įvyko taip, 
kaip Dievas nusprendė. 


48 skyrius 
DIEVO MALONĖ SAVO TAUTAI 1-22 

1“Klausykite, Jokūbo namai, kurie vadinami Izrae- 
lio vardu; kilę iš Jokūbo, kurie prisiekiate Viešpaties 
vardu ir laikotės Izraelio Dievo, bet be tiesos ir teisy- 
bės. (Iz 51,1) 2 Jie vadinasi šventojo miesto vardu ir re- 
miasi Izraelio Dievu. Jo vardas yra pulkų Viešpats. 3 
"Aš praeities įvykius paskelbiau seniai. Jie buvo išgirs- 
ti. Aš veikiau ūmai, ir jie įvyko. 4 Aš žinojau, kad tu 
kietasprandis, tavo sprandas geležinis ir tavo kakta žal- 
varinė. (Jer 5,3) 5 Aš pranešiau tai jums seniai, pirma 
negu įvyko, kad nesakytumėt: "Mano stabas tai įvykdė, 
mano drožtos ir lietos statulos taip įsakė'. 6 Dabar tai 
girdite ir matote, ar nenorite pripažinti? Šiuo metu skel- 
biu tai, ko dar nežinote. 7 Tai padaryta dabar, ne anks- 
čiau. Pirmiau apie tai negirdėjai ir negali sakyti: "Aš Ži- 
nojau'. 8 Tu to negirdėjai ir nežinojai, tai nepasiekė tavo 
ausų. Bet Aš žinojau, kad būsi neištikimas ir nusikalsi, 
ir vadinau tave neklaužada nuo pat gimimo dienos. 9 
Dėl savo vardo Aš sulaikau savo rūstybę ir dėl savo 
šlovės suvaldau tave, kad nežūtum, 10) Aš apvaliau tave 
ugnimi, bet ne kaip sidabrą, — Aš išbandžiau tave var- 
gų krosnyje. (Ps 66,10) 11 Dėl savęs, dėl savęs Aš tai 
dariau, kad mano vardas nebūtų piktžodžiaujamas. Sa- 
vo šlovės Aš neduosiu kitam. (Iz 42,8) 12 Klausyk ma- 
nęs, Jokūbe ir Izraeli, kurį pašaukiau. Aš, Aš esu Pir- 
masis ir Paskutinysis. (Iz 41,4) 13 Aš sukūriau žemę ir 
ištiesiau dangus. Aš juos pašaukiau, ir jie stovi čia. (Ps 
33,9) 14 Susirinkite visi '- pasiklausykite. Kas iš jūsų 
tai paskelbė? Tas (Kiras), kurį Viešpats myli, įvykdys 
Jo sprendimą Babčlėi 47 kaldėnams. (Iz 41,2) 15 Aš, Aš 

tai kalbėjau, pašaukiau jį, atvedžiau ir jam seksis. 16 
Priartėkite prie manęs ir išgirskite; nuo pat pradžios Aš 
nekalbėjau slaptai. Aš buvau anksčiau negu tai įvyko". 
(Dabar Viešpats Dievas siuntė mane ir savo Dvasią). 
(Iz 45,19) 17 Taip sako Viešpats, tavo Atpirkėjas, Izra- 
elio Šventasis: "Aš Viešpats, tavo Dievas, mokau tave 
kas naudinga ir vedu keliu, kuriuo turėtum eiti. 18 Jei 
būtum klausęs mano įsakymų, tai krašte tekėtų tavo ra- 
mybė kaip upė, ir tavo laimėjimai apibertų tave, kaip jū- 
ros bangos krantą. (5 M 5,26) 19 Tavo palikuonys būtų 
buvę kaip smiltys, ir tavo ainiai kaip smilčių grūdeliai. 
Tavo vardas nebūtų išnykęs ir nebūtų žuvęs mano aky- 
se". 20 Išeikite iš Babelės, bėkite iš Kaldėjos! Džiūgau- 
dami skelbkite tą žinią! Teskamba tai iki žemės pakraš- 
čių! Sakykite: "Viešpats išlaisvino savo tarną Jokūbą". 
(Iz 52,11; Jer :51 ,6; 2 Kor 6,17; Apr 18,4) 21 Jie ne- 
troško tyruose, kai Jis juos vedė; Jis perskėlė uolą, ir 
vanduo išsiveržė. (2 M 17,6) 22 Viešpats sako: "Niek- 
šai neturi ramybės". (Iz 57,21; 66,24) 


Izraelitai laikė save tikrais Dievo sekėjais, kilusiais 
iš Jokūbo. Tačiau Viešpats žinojo, kad jie labai paviršu- 
tiniškai laikėsi tikėjimo. Jiems buvo duoti geriausi įsta- 
tymai, reikėjo ne tik juos turėti, bet ir laikytis jų. Dievas 
iš anksto žinojo, kad jie yra užsispyrėliai, neklaužados; 
todėl iš anksto buvo pranešęs: jie bus ištremti iš jiems 
duoto gero krašto. Ištrėmimu Dievas juos baudė — 
švarino lyg sidabrą ugnimi. Tas maža padėjo. 

Dabar Dievas gelbsti izraelitus; jie nėra geri, bet Jis 
yra jiems malonus. Jis siunčia Kirą (jo vardas čia nemi- 
nimas, bet suprantamas), jis sunaikins Babiloniją ir su- 
teiks laisvę izraelitams. Tą Dievas praneša jiems iš 
anksto. Jei izraelitai būtų klausę Viešpaties, gyvenę lai- 
kydamiesi jiems duotų nuostatų, jų istorija būtų kita, | 
daug geresnė, tauta būtų gausesnė. Viešpats pranešė iZ- 
raelitams džiugią žinią — išlaisvinimą iš babiloniečių 

tremties. Jų išlaisvinimas skambės plačiai; bus žinomas 
visame pasaulyje. Viešpats leis jiems grįžti iš tremties, 
kaip padėjo išvykti iš Egipto. Tačiau jie yra įspėjami: 
"Niekšai neturi : ramybės!" 


49 skyrius 

VIEŠPATIES TARNAS 1-26 
1 Klausykitės salos, stebėkite toli esančios tautos! 
Viešpats pašaukė mane dar man negimus, Jis minėjo 
mano vardą. (Jer 1,5) 2 Jis padarė mano žodžius, lyg 
aštrų kardą, ir pridengė mane savo rankos šešėliu; Jis 
padarė mane tinkama strėle ir paslėpė savo makštyje. 
(Apr 1,16; Žyd 4,12: Iz 51,16) 3 Jis sakė: "Tu, Izraeli, 
esi mano tarnas, per tave būsiu išaukštintas". (Iz 41,6- 
-8; 42,1) 4 Aš sakiau: "Veltui dirbau, be reikalo eikvo- 
jau savo jėgą; bet Viešpats yra mano teisingumas, ir 
Dievas mano darbo atpildas". (1 Kar 19,10) 5 Dabar 
sako Viešpats, kuris nuo mano gimimo padarė manė 
savo tarnu, kad sugrąžinčiau Jam Jokūbą ir surinkčiau 
Izraelį. Aš įvertintas Viešpaties akyse, Dievas yra mano 
stiprybė. 6 Jis sako: "Negana tau būti mano tarnu, tik 
Jokūbo padermes sugrąžinti ir Izraelio likusiuosius su- 
rinkti. Aš tave padarysiu pagonių tautų šviesa, kad iš- 
ganymas pasiektų žemės pakraščius". (Iz 42,63: 60,3; 
Lk 2,32; Apr 13,47) 7 Taip sako Viešpats, Izraelio At- 
pirkėjas, jo Šventasis, suvargintam ir visų tautų panie- 
kintam valdovų vergui. "Karaliai supras ir pažins Vieš- 
pat kunigaikščiai žeminsis prieš Jį, ištikimąjį ir Izraelio 
ventąjį, kuris tave išsirinko". 8 Taip sako Viešpats: 
"Malonės metu išklausysiu tave ir išgelbėjimo dieną pa- 
dėsiu tau; padarysiu tave tarpininku tautų Šandarai IT 
leisiu tau apgyvendinti sunaikintą tėvonystės kraštą. 9 
Aš iškviesiu belaisvius ir tamsoje esantiems sakysiu: 
(Ps 69,14: 2 Kor 6,2; Iz 42,6) '"Išeikite!' Jie kaip avys 
ganysis pakelėse, aukštumos bus jų ganykla. 10 Jie ne- 
alks ir netrokš, jų nepalies vėjas nė saulės karštis; jų Iš- 

gelbėtojas pasigailėjo jų. Jis ves juos prie tyraus van- 
dens šaltinių. (Apr 7,16) 11 Aš pravesiu kelius kalnuo- 
se ir vieškelius aukštumose. 12 Štai šitie ateis iš toli, tie 
iš šiaurės ir vakarų, o anie — iš Sinimo krašto". (Lk 
13,29) 13 Džiaukitės, dangūs! Džiūgauk žeme! Kalnai 
linksmai giedokite! Nes Viešpats paguodė savo tautą, 
pasigailėjo savo prispaustųjų! 

14 Bet Sionas sako: "Viešpats paliko mane, Vieš- 
pats užmiršo mane". 15 "Ar gali moteris užmiršti savo 
kūdikį, nepasigailėti savo sūnaus? Jei ji ir užmirštų, ta- 
čiau Aš neužmiršiu tavęs. (1 Kar 3,26; Jer 31,20) 16 
Aš įrašiau tave į savo rankos delną, tavo sienos (kraš- 
tas) visada yra mano akyse. 17 Tavo statytojai atskuba, 
o tavo ardytojai ir naikintojai pasitraukia. 18 Pakelk 
akis ir pažvelk aplinkui: jie visi renkasi prie tavęs. Kaip 
Aš gyvas, — sako Viešpats, — tu juos priimsi kaip pa- 
puošalus ir jais pasidabinsi lyg sužadėtinė. (Iz 60,4) 19 
"Tavo griuvėsiai, ištuštėjusios vietos ir sunaikinta šalis 
bus ankšta gyventojams, o kurie tave sunaikino, bus 
toli. 20 Tavo vaikai, gimę priespaudoje, sakys: "Mums 
ankšta, padaryk daugiau vietos gyventi", (Iz 54,1) 21 Tu 
galvosi: "Kada man gimė šitie? Juk aš buvau nevaisinga 
ir bevaikė, tremtinė ir belaisvė. Kas juos užaugino? Aš 
buvau viena palikta. Iš kur šitie?" 22 Taip sako Vieš- 
pats Dievas: "Aš ištiesiu savo ranką į tautas ir duosiu 
ženklą pagonims; jie atneš tavo sūnus glėbyje ir tavo 
dukteris ant pečių. (Iz 60,4) 23 Karaliai bus tavo sargai 
ir karalienės — auklės. Jie puls veidu prieš tave ant že- 
mės ir laižys dulkes tavo kojų. Tuomet suprasi, kad Aš 
Viešpats esu; nebus paniekinti manęs laukę." (Iz 60,16; 
Ps 72,9; Mik 7,17) 24 Argi iš galingojo bus atimtas 
grobis? Ar belaisviai bus išgelbėti iš galiūno? 25 Tikrai, 
taip sako Viešpats: "Belaisviai bus atimti iš galiūno, ir 
grobis išplėštas iš galingojo. Aš kovosiu su tais, kurie 
kovojo prieš tave, ir tavo vaikus išgelbėsiu. (Mt 12,29) 
26 Aš maitinsiu tavo prispaudėjus jų pačių kūnu, ir jie 

gers savo kraują kaip vyną. Tada visi išpažins, kad Aš 
esu Viešpats, tavo Išganytojas ir Atpirkėjas, Jokūbo 
Galingasis". 


Šiuo skyriumi pranašas pradeda naują temą — 
Viešpaties tarnas. Viešpaties tarnas dalinai bus atmes- 
tas, niekinamas; jis pats manys: "Dirbau veltui". Apie 
Viešpaties tarną rašyta 49-55 skyriuose. Kas yra šis 
tarnas? Tekste aiškiai nėra pasakyta kas jis yra. Skaity- 
tojas pats iš teksto turi spręsti kas jis yra. Skaitant teks- 
tą susidaro vaizdas, kad tarnas yra pranašas, Izraelio 
tauta ir Mesijas. Vietomis yra visai aišku kas tas tarnas 
yra, o kai kur yra sunku suprasti kas jis yra. 

Pranašas šaukia salų gyventojus ir visas tautas pa- 

"siklausyti ką Viešpats praneša. Viešpats parinko jį (pra- 
našą) dar negimusį ir jo vardą minėjo. Šventajame Raš- 
te yra žmonių, kurių vardai buvo minėti dar jiems negi- 
mus: pranašas Jeremijas, Jonas Krikštytojas, Kiras... 

3 skirsnelyje minimas Izraelis. Izraelis reiškia 
"Viešpaties Kovotojas". Tai gali būti pranašas, izraelitai 
arba Mesijas. Toliau tekste yra aišku, kad čia yra Mesi- 
jas. Jis surinks, grąžins izraelitus iš tremties ir bus pa- 
gonims šviesa. 

Izraelitai manė esą Dievo užmiršti, ištremti, nėra 
kas juos išgelbėtų. Jiems buvo duotas atsakymas: 
"Viešpats jų niekada neužmirš". Pagonys iš artimų ir 
tolimiausių kraštų juos atgabens į jų tėviškę. Jų bus tiek 
daug, kad kraštas jiems bus ankštas. Iš galiūno, kuris 
juos pavergė, jie bus atimti ir grąžinti į savo kraštą. Jų 
pavergėjai kentės ir supras; kad Viešpats yra izraelitų 
Dievas, galingas Išgelbėtojas. 

12 skirsnelyje "Sinimas" yra mums nebežinomas 
kraštas. Kai kas mano, tai miestas Egipte, Persijos ar 
net Kinijos -kraštas. 

50 skyrius 

DIEVAS IŠGELBĖS SAVO TAUTĄ 1-11 

1 Taip sako Viešpats: "Kur yra jūsų motinos sky- 
rybų raštas, kuriuo Aš ją atskyriau? Kur yra skolinto- 
jas, kuriam už skolą jus atidaviau? Dėl jūsų nusikaltimų 
jus pardaviau, dėl ištikimybės sulaužymo jūsų motiną 
išstūmiau. (5 M 24,1; Iz 54,6; 52,3) 2 Kodėl atėjęs Aš 
neradau žmogaus? Aš šaukiau ir niekas neatsiliepė. Ar- 
gi mano ranka per trumpa išgelbėti? Argi neturiu jėgos 
išlaisvinti? Savo potvarkiu išdžiovinau jūrą, upes dyku- 
ma paverčiau. Žuvys trokšta ir gaišta, nes nebėra van- 
dens. (Iz 59,1; 2 M 14,21; 4 M 11,23) 3 Aš aptemdau 
dangų, apsupu jį gedulo šydu“" 4 Viešpats Dievas davė 
man lankstų liežuvį paguosti nuvargusį. Kiekvieną rytą 
Jis pažadino mane, kad klausyčiau Jo mokymo; (Mt 
7,28-29; 11,28) 5 Viešpats Dievas davė man klausą, aš 
nesipriešinau ir nesitraukiau. (Ps 40,7) 6 Aš leidausi 
mušamas ir tąsomas; neslėpiau veido nuo mane kolio- 
jančių ir spjaudančių. (Mt 26,67-68; Jn 19,1) 7 Vieš- 
pats Dievas padeda, todėl jie man nekenkia. Aš esu už- 
kietėjęs kaip titnagas ir žinau, kad nebūsiu pažemintas. 
8 Mano Gynėjas yra arti, kas dabar mane bepasmerks? 
Stokite čia; kas nori su manimi bylinėtis, teateina. (Rom 
8,33) 9 Viešpats Dievas padeda man. Kas drįs pa- 
smerkti mane? Jie visi pasens kaip drabužis; kandys 
juos suės. 10 Kas iš jūsų bijo Viešpaties, teklauso Jo 
tarno balso. Kas vaikščioja tamsoje, tepasitiki Viešpa- 
čiu, savo Dievu. 11 Jūs visi; kurie įžiebiate ugnį ir už- 
degate nuodėgulius, pateksite į įūgnies liepsną, ugniaku- 
rą, kurį patys pakūrėte. Tai padarys mano ranka. Jūs 
raitysitės skausmuose: 


Izraelitai dejavo lyg būtų Dievo palikti — atskirti, 
lyg žmona vyro paleista arba vaikai atiduoti skolintojui 
už skolą. Dievas jiems atsakė, kad taip nėra. Jis jų neat- 
stūmė ir nepardavė. Jie patys nusikalto ir pateko į var- 

gus — nelaisvę. Dievas juos šaukė, ieškojo per prana- 
šus, bet jie neatsiliepė. Jis buvo praeityje galingas išgel- 
bėti ir dabar yra. 

Iš 4 skirsnelio gali atrodyti, kad pranašas kalba, bet 
iš 6 yra aišku, jog Viešpaties tarnas yra Mesijas — Jė- 
zus iš Nazareto. Jėzus kalbėjo taip puikiai, jog nė vie- 
nas Jam neprilygo. Jis atėjo kentėti — leidosi mušti ir 
nukryžiuoti. Žmonės galvojo, kad jie surengė Jam ken- 
tėjimus ir mirtį. Jie, atmesdami Jį, patys sau pakenkė. 
70 metais Jeruzalė buvo sunaikinta ir tauta išsklaidyta 
visame pasaulyje. Jų sukurta ugnis, juos pačius sudegi- 
no. 


51 skyrius 
SIONO IŠGELBĖTIEJI 1-23 

1 Klausykite manęs, kurie siekiate nuteisinimo ir 
ieškote Viešpaties. Pažvelkite į uolą, iš kurios jūs iš- 
kirsti, ir į laužyklą, iš kurios jūs išlaužti. (Iz 48,1) 2 Pa- 
žvelkite į savo tėvą Abraomą ir į Sarą, iš kurių jūs esate 
kilę. Aš pašaukiau jį vieną, laiminau ir dauginau. (EzZ 
33.24) 3 Viešpats guodžia Sioną, Jis atgaivina ir atstato 
griuvėsius. Jis padaro Siono tyrlaukius rojumi, dyku- 
mas — Dievo sodu. Linksmybė ir džiaugsmas bus ten, 
padėkos giesmės skambės. 4 Tautos, klausykite manęs, 
padermės, išgirskite mane. Pamokymas ir įstatymas iš- 
eina iš manęs; mano teisingumas yra šviesa tautoms. 5 
Išgelbėjimas artėja ir išganymas greit ateis. Aš valdysiu 
tautas. Salos laukia manęs, jos pasitiki manimi. 6 Pa- 
kelkite savo akis į dangų, pažvelkite į žemę! Dangūs 
praeis kaip dūmai, žemė susidėvės kaip drabužis, jos 
gyventojai išmirs kaip uodai. Bet mano išgelbėjimas ir 
išganymas niekada nesibaigs, liks amžinai. (Ps 102,27) 
7 Klausykite mžnęs, kurie pažįstate nuteisinimą, tauta, 
kurios širdyje yra mano įstatymas. Nebijokite žmonių 
pajuokos, neišsigąskite jų plūdimo. (Mt 5,11) 8 Kaip 
vilnonį drabužį, taip juos sugrauš kandis; bet mano iš- 

ganymas liks amžinai, mano išgelbėjimas — kartų kar- 
toms. 9 Gelbėk, Viešpatie, prašau padėk, kaip anose 
dienose senosioms kartoms! Ar ne Tu sukapojai pabai- 
są ir perdūrei slibiną? (2 M 14,14; 15,7; Iz 30,4 10 Ar 
ne Tu išdžiovinai jūrą ir jos gelmėse padarei kelią perei- 
ti išlaisvintiems? (2 M 14,21-22) 11 Viešpaties išpirk- 
tieji sugrįš, ateis į Sioną džiūgaudami; amžinas džiaugs- 
mas lydės juos. Džiaugsmas ir linksmybė sugrįš, o 
skausmai ir vaitojimai išnyks. (Iz 35,10) 12 "Aš, Aš 
guodžių tave. Kas gi tu, kad bijai mirtingo žmogaus; 
žmogaus vaiko, kuris yra lyg žolė? (Ps 56,5; Iz 40,6) 
13 Tu užmiršai Viešpatį, savo Sutvėrėją, kuris ištiesė 
dangus ir įkūrė žemę. Tu drebėjai nuolatos, prispaudėjo 
grasinamas, kuris siekė tave sunaikinti! Kur dingo pri- 
spaudėjo siautimas? 14 Prispaustasis bus greit išlais- 
vintas; jis nemirs, nežengs į duobę ir nebadaus. 15 Aš 
esu Viešpats, tavo Dievas, kuris sukeliu šėlstančias jū- 
ros bangas. Pulkų Viešpats yra mano vardas. 16 Aš 
įkūriau dangų ir žemę, slėpiau tave savo ranka, mokiau 
tave ir sakiau Sionui: "Tu mano tauta"". (Iz 49,2) 17 Pa- 
busk, pabusk, kelkis Jeruzale! Tu gėrei iš Viešpaties 
rankos Jo rūstybės taurę; svaiginančią rūstybę išgėrei 
iki pat dugno. (Ps 60,5; 75,9; Jer 25,15-18) 18 Nė vie- 
nas Jeruzalės sūnų nepakėlė jos ir nepadėjo jai. 19 Tave 
ištiko sunaikinimas ir sugriovimas, badas ir kardas, bet 
kas liūdi tavęs, kas paguos tave? (Iz 47,9) 20 Tavo vai- 
kai visur apalpę gulėjo pakelėse, kaip pagautas gyvulys 
tinkle. Jie kentėjo Viešpaties rūstybę, tai Dievo įspėji- 
mas. (Jer Rd 2,11,19) 21 Tad išgirskite tai, jūs suvar- 
gusieji ir girti, bet ne nuo vyno. 22 Taip sako tavo val- 
dovas Viešpats, tavo Dievas, kovotojas už savo tautą: 
"Aš paimu iš tavo rankos pilną svaigalų taurę; tu nebe- 
gersi daugiau mano rūstybės. 23 Aš ją perduosiu į ran- 
kas tavo kankintojų, kurie buvo sakę tau: 'Pasilenk, kad 
liptume per tave!' Taip, tavo nugara buvo padaryta lyg 
žemė, lyg kelias, kuriuo jie ėjo". (Ps 129,3) 

Varguose, nelaisvėje Viešpats guodė savo išrinktą- 
ją tautą. Jis liepė jai atsiminti Abraomą, tą vienintelį pa- 
šauktą vyrą; iš jo kilo tauta. Jis, Viešpats, yra visų tautų 
viltis. Visos tautos jaučia savo negalią; ilgisi išgelbėji- 
mo. Dievas sukūrė dangus ir žemę. Visata nėra amžina, 
jai ateis galas — bus pakeista, bet Viešpats yra amži- 
nas. Jis parodė savo galią praeityje, sunaikino pabaisą 
— Egiptą ir faraoną. Ir galingiausias žmogus mirs, to- 
dėl nebijok kankintojo — diktatoriaus, pasitikėk Vieš- 
pačiu ir didžiausiuose varguose. Vargai labai nemalo- 
nūs, kančios didelės, bet Viešpaties pažadas ateis. Nu- 
galėtai izraelitų t.utai priešas mynė ant sprando, ėjo per 
ją lyg keliu, bet ateis pakeitimas. Izraelitai bus išgelbėti, 
o priešas pavergtas. 


52 skyrius 
PAŽADAS SIONUI, 1-15 

1 Pabusk, pabusk Sione! Jeruzale, šventasis mies- 
te, būk pajėgus ir galingas! Pasipuošk didybe. Tavyje 
nebevaikščios nei neapipjaustytas, nei suteptas. 2 Jeru- 
zale, kelkis, nusikratyk dulkes ir nelaisvės pančius, Sio- 
no dukra! 3 Taip sako Viešpats: "Jūs buvots dykai par- 
duoti, ir taip pat dykai būsite išlaisvinti". (Iz 50,1) 4 
Štai ką sako Viešpats Dievas: "Pradžioje mano tauta 
nuvyko į Egiptą gyventi, Asirija ją pavergė be priežas- 
ties". 5 Viešpats klausia: "Ką daryti? Mano tauta yra 
pavergta be priežasties. Jos pavergėjai didžiuojasi, — 
sako Viešpats, — ir nuolatos piktžodžiauja mano vardą. 
(Ez 36,20) 6 Ateis diena, kad mano tauta žinos mano 
vardą, kad Aš, kuris sako: 'Aš Esu". 7 Kaip malonu 
pamatyti kalnuose pranešėją su džiaugsminga žinia, 
skelbiantį ramybę ir išganymą Sionui: "Tavo Dievas 
viešpatauja". (Neh 2,1; Rom 10,15; Zach 9,9) 8 Klau- 
syk, sargyba šaukia ir visi drauge džiūgauja, nes aiškiai 
mato savo akimis sugrįžtantį Viešpatį į Sioną. (IZ 


197 17 52,9 


56,10; 62,6; Ez 3,17) 9 Džiaukitės, Jeruzalės griuvė- 
siai! Viešpats paguodė savo tautą ir išlaisvino Jeruzalę. 
10 Viešpats jai ištiesė savo šventą ranką visų tautų aki- 
vaizdoje. Visi žemės pakraščiai matys mums Dievo 
siųstą išganymą. (Iz 53,1) 11 Traukitės, traukitės! Išei- 
kite iš ten! (Babilonijos) Nelieskite sutepto. Išeikite iš 
jų tarpo, apsivalykite, jūs Viešpaties šventovės reikme- 
nų nešėjai! (Iz 48,20; 2 Kor 6,17) 12 Jūs išeisite nesku- 
bėdami ir nebėgsite. Viešpats lydės jus, Izraelio Dievas 
bus jūsų apsauga. (2 M 12,11) 13 Mano Tarnas laimės: 
Jis (Mesijas) bus išaukštintas ir kilnus. (Iz 42,1) 14 
Daugelis baisčiosi Juo, nes Jo išvaizda buvo nežmoniš- 
kai sudarkyta. Jis buvo padarytas nepanašus į žmogų. 
15 Jis daugelį tautų nustebins. Karaliai Jo akivaizdoje 
užsičiaups: ko jie niekad negirdėjo, jie mato, ir ko jie 
niekad nežinojo, dabar supranta, (Iz 65,1; Rom 15,21) 
sako Viešpats Dievas. 


Šis Viešpaties pažadas izraelitams, yra persų kara- 
liaus Kiro išlaisvinimas iš babiloniečių nelaisvės. Izrae- 
litai buvo veltui paimti ir ištremti; jie be padėkos, neiš- 
pirkti bus ir išlaisvinti. 

7 skirsnelyje pranešėjai skelbė Babilonijos žlugimą 
ir izraelitų išlaisvinimą. Apaštalas Paulius tą pritaikė 
Evangelijos skelbimui. (Rom 10,15) Iš Egipto izraelitai 
išvyko staiga, skubėdami, nešini neįrūgusią tešlą, kepė 
iš jos neraugintą duoną — macas. Iš Babilonijos trem- 
ties jie išėjo ramiai, išsinešė jiems grąžintus Jeruzalės 
šventovės indus. . 

13 skirsnelyje minimas Viešpaties Tarnas yra Me- 
sijas. Žmonės Jį pasibaisėtinai išniekino ir nužudė. Kai 
Evangelija buvo skelbiama ir suprasta — sužinojo, kad 
Jis buvo Dievo Siųstasis pasaulio Gelbėtojas. 

53 skyrius 
VIEŠPATIES TARNO KANČIA 1-12 

1 Kas tikėjo tuo, kas mums buvo pranešta? Ir kam 
buvo apreikšta Viešpaties galia? (Jn 12,38; Rom 10,16; 
Iz 52,10) 2 Jis (Jėzus) iškilo Dievo akivaizdoje kaip au- 
galas, kaip atžala iš sausos žemės. Jo išvaizda neturėjo 
ypatingo, mūsų akis patenkinančio, grožio. (Iz 11,1) 3 
Jis buvo paniekintas, žmonių atmestas, — skausmo 
žmogus, ligas pažinęs, nelaukiamas ir nenorimas. Jis 
buvo nieku laikomas. (Ps 22,7-8; Mk 9,12) 4 Tikrai Jis 
nešė mūsų ligas ir skausmus. Mes laikėme Jį suvargin- 
tą, Dievo nubaustą ir kankintą. (Mt 8,17) 5 Jis buvo su- 
žeistas dėl mūsų kalčių ir sumuštas dėl mūsų nuodė- 
mių. Bausmė, skirta mums, krito ant Jo; per Jo žaizdas 
esame išgydyti. (1 Pt 2,24) 6 Mes visi buvome paklydę 
kaip avys, kiekvienas ėjome savo keliu. Bet Viešpats 
uždėjo ant Jo pečių visus mūsų nusikaltimus. (1 Pt 
2.25; 2 Kor 5,21) 7 Jis buvo kankintas, bet nesiprieši- 
no, neatvėrė savo burnos, kaip avinėlis vedamas pjauti, 
kaip kerpama avis; Jis neatvėrė burnos. (Jn 1,29, Apd 
8,32) 8 Prievarta ir teismu Jis buvo paimtas. Kas Juo 
rūpinosi, kai Jis buvo išplėštas iš gyvųjų tarpo, mirė dėl 
savo tautos nuodėmių? 9 Jis turėjo būti palaidotas su 
nusikaltėliais, bet Jo kūnas buvo paguldytas į turtuolio 
kapą. Jis niekam nepadarė pikto, buvo be nuodėmės. (1 
Pt 2,22; 1 Jn 3,5) 10 Viešpaties valia buvo, kad Jis 
kentėtų, būtų paniekintas, taptų auka už kitų nusikalti- 
mus. Jis matys savo kančių vaisius per amžius. Vieš- 
pats įvykdys savo tikslą. (Ps 22,31) 11 "Kadangi Jis 
kentėjo, džiaugsis pasekomis. Jis, mano tarnas, daugelį 
nuteisins ir neš jų nusikaltimus. (Rom 10,4; 2 Kor 
5,21; Jn 1,29) 12 Aš duosiu Jam daugelį, ir galingieji 
bus Jo grobis, kadangi Jis atidavė savo gyvybę ir buvo 
priskirtas prie:nusikaltėlių, nors nešė jų nuodėmes ir | 
meldėsi už nusidėjėlius, kad jiems būtų atleista." (Mt 
15,28; 20,28; 26,28; Lk 22,37; 23,34) 

52 skyriuje nuo 13 skirsnelio ir 53 yra rašyta apie 
Mesiją — Jėzų labai aiškiai. Žydams tas nepatiko. Jie 
aiškina šią Šventojo Rašto vietą apie Viešpaties Tarną, 
kaip Izraelio tautą. Žydai dėjo ir deda pastangas aiškinti 
Šventąjį Raštą ne kaip parašyta, bet kaip jiems patinka. 
Kai apaštalai naudojo Šventąjį Raštą skelbdami Evan- 
geliją graikų kalba, žydai pasigamino naują Šventojo 
Rašto vertimą, kuris kiek skyrėsi nuo esamojo. 

Jėzų ir Jo skelbiamą Evangeliją tikėjo paprasti 
žmonės, bet kunigai ir didžiūnai atmetė Jį. Naujajame 
Testamente iš kurigų įtikėjęs Jėzų yra tik Paulius. Ir 
mūsų laikais eiliniai žmonės mielai tikėtų Evangeliją, jei 
kunigai tikėtų ir skelbtų Ją kaip parašyta Naujajame 
Testamente. 

Kunigija atmetė Jėzų, nes Jis buvo labai paprastas. 
Jis net gimė tvarte, augo ir gyveno Galilėjoje, kurią ku- 
nigai niekino. Jėzus pagal kūną buvo kilęs iš karališkos 
giminės, bet labai suvargusios, lyg iš sausos žemės. Jė- 
zus ir elgėsi labai paprastai, buvo dailidė, nesiekė kuni- 
gų pripažinimo. Kunigai laukė Mesijo, kuris nugalėtų 
Romą, būtų izraelitų karalius. Jėzus nepakluso žmo- 
nėms, bet Dievui. Jis pakluso Viešpačiui iki mirties ant 
kryžiaus; kentėjo ir mirė. Jėzus tylėjo lyg avis, visai ne- 
siteisino, kad net teisėjas Pilotas stebėjosi. Jis kentėjo 
už mūsų kaltes, ėmė jas ant savo pečių, o žmonės gal- 
vojo, kad Dievas Jį baudžia. 


54 skyrius 
DŽIAUGSMO GIESMĖ 1-17 
1 "Džiūgauk, nevaisingoji! (Jeruzale) Džiūgauk 
linksmai, kuri nepažinai gimdymo skausmų! "Nes viena 
būdama turi daugiau vaikų, negu vyrą turinti", sako 
Viešpats. (Iz 49,20; Gal 4,27) 2 "Išplėsk savo palapi- 
nės vietą, netaupyk! Pailgink virves ir sustiprink kuole- 

lius! 3 Tu išsiplėsi į dešinę ir į kairę, tavo palikuonys 
valdys tautas ir apgyvendins tuščius miestus. 4 Nesibi- 
jok, gėda tavęs nepalies! Nesigėdyk, nebūsi apvilta! 
Jaunystės gėdą tu užmirši ir našlystės pajuokos neatsi- 
minsi. (Jer 51,5) 5 Sutvėrėjas yra tavo vyras, pulkų 
Viešpats yra Jo vardas. Tavo Išgelbėtojas yra Izraelio 
Šventasis, Jis vadinamas pasaulio Dievas. (Oz 2,21) 6 
Viešpats pašaukė tave (Jeruzale) kaip atskirtą, dvasiniai 
suvargusią moterį, kaip jauną atstumtą žmoną," sako 
Dievas. (Iz 51,1) 7 "Trumpai valandėlei palikau tave, 
bet rūpestingai surinksiu tavuosius. (Ps 30,6) 8 Rūsty- 
bės valandą paslėpiau savo veidą akimirkai, bet amžina 
malone pasigailėsiu tavęs," sako Viešpats, tavo Išgel- 
bėtojas. (Iz 60,10) 9 "Dabar yra kaip Nojaus dienose. 
Aš prisiekiau Nojaus dienomis, kad nebeskandinsiu že- 
mės tvanu, taip ir dabar prisiekiu, kad nebekeršysiu ir 
nebausiu. (I M 9,11-17) 10 Kalnai gali griūti ir kalneliai 
drebėti, bet mano malonė nuo tavęs nepasitrauks, ir ma- 
no ramybės Sandara tavęs nepaliks," sako Viešpats. 
(Ez 37,26) 11 "Tu vargšė, audrų mėtyta, nepaguosta; 
Aš tavo akmenis klosiu eilėmis ir pamatą dėsiu safirų. 
12 Aš tavo bokšto stogą dengsiu jaspiu, vartus statysiu 
iš rubinų ir sienas iš brangakmenių. (Apr 21,18-21) 13 
Visi tavo vaikai bus Viešpaties pamokyti ir gyvens ra- 
mybėje ir gerbūvyje. (Jn 6,45) 14 Tu remsies teisybe, 
priespaudos nebepatirsi. Nebijok, nes baimė tavęs ne- 
bepasieks. 15 Jei kas tave užpultų, ne mano kaltė, tu jį 
nugalėsi. (Rom 8,31) 16 Aš sutvėriau kalvį, kuris įkai- 
tusiomis anglimis padaro reikiamą įrankį. Aš taipgi su- 
tvėriau žudiką, naikintoją. 17 Visi nukalti ginklai netu- 
rės galios prieš tave. Kiekvienas, kuris priešinsis tau 
teisme;-bus pasmerktas. Tai yra Viešpaties tarnų pavel- 
dėjimas ir jų tčisė, kurią-jiems paskyriau," sako Vieš- 
pais. 

Šiame skyriuje pranašas kalba apie Jeruzalę — Iz- 
raelio valstybę po Babilonijos tremties. Pranašas paly- 
gina Jeruzalę vienišai, atstumtai moteriai, kurią jos bu- 
vęs vyras ją priima atgal. Jeruzalė buvo sunaikinta, tau- 
ta ištremta. Dabar Viešpats duoda izraelitams atsteigimo 
pažadą, Sandaros ainaujinimą. 

Kai kas įžiūri čia krikščionybės laikotarpį ir net 
dangišką Jeruzalę, kuri bus pastatyta iš brangiausių ak- 
menų. 


55 skyrius 
DIEVO KVIETIMAS 1-13 

1 "Visi, kurie trokštate, ateikite prie vandens. Kas 
neturite pinigų, skubėkite! Imkite ir valgykite be pinigų, 
veltui, vyno ir pieno. (Jn 7,37; Apr 22,17) 2 Kodėl jūs 
išleidžiate pinigus ne už maistą ir dirbate, nors esate ne- 
patenkinti? Klausykite manęs atidžiai: valgykite tai, kas 
jūsų sielą atgaivins ir sustiprins. 3 Klausykite ir ateikite 
pas mane, ir jūsų siela bus gyva! Aš padarysiu amžiną 
Sandarą su jumis, kaip suteikiau amžiną malonę Dovy- 
dui. (Jer 31,31-34; Ps 89,3-5; Apd 13,34) 4 Aš jį įsta- 
čiau liudytoju tautoms, kunigaikščiu ir vadu pader- 
mėms. 5 Tu pašauksi tautas, kurių nepažįsti; tautos, ku- 
rios tavęs nepažįsta, bėgs pas tave, dėl Viešpaties, tavo 
Dievo, Izraelio Šventojo, nes Jis padarė tavė garbingu. 
6 Ieškokite Viešpaties, kol galima Jį rasti, šaukitės Jo, 
kol Jis arti. (Jer 29,13) 7 Niekšas tepalieka savo kelią, o 
neteisusis savo mintis; tesikreipia į Viešpatį, mūsų Die- 
vą, Jis pasigailės jo, nes Jis gailestingas. (Ez 33,11; Ps 
130,4) 8 Mano mintys yra ne jūsų mintys, ir mano ke- 
liai ne jūsų keliai, sako Viešpats. 9 Nes kiek dangus yra 
aukščiau už žemę, tiek mano keliai aukštesni už jūsų 
kelius, ir mano mintys už jūsų mintis. (Ps 92,6) 10 
Kaip lietus ir sniegas krinta iš dangaus ir sugrįžta pavil- 
gęs ir pagirdęs žemę, padaręs ją derlinga, ir sėjėjui au- 
gina sėklą ir duoną, 11 taip ir mano Žodis: išėjęs iš bur- 

nos, nebegrįš tuščias, bet pasieks tikslą, kuriam jis siųs- 
tas. (Mt 13,8) 12 Jūs išeisite (iš Babilonijos) linksmi, ir 
ramybė lydės jus. Kalnai ir kalneliai džiūgaus jūsų aki- 
vaizdoje, ir laukų medžiai jiems pritars. (Iz 44,23) 13 
Erškėčių vietoje augs kiparisai, ir usnių vietoje — mir- 
tos. Tai bus atminimas, amžinas ženklas, ką Aš, Vieš- 
pats padariau". 


Visi, visos tautos, yra kviečiami ateiti ir naudotis 
Dievo malone, kuri duodama per Mesiją — Kristų. Ji 
duodama veltui, be jokio mokesčio. Sąlyga yra "kas 
trokšta". Be troškimo, be naujo atgimimo, be tikro no- 
ro Dievas nepadeda žmonėms. Dovydui pažadėta malo- 
nė (2 Sam 7) yra Mesijas. 

Dievo mintys yra aukštesnės ir daug kilnesnės, ne- 
gu mūsų žmoniškos ir žemiškos. Lietus ir sniegas atlie- 
ka jiems skirtą pareigą; padrėkina žemę, augalai gali 
augti. Panašiai veikia Dievo Žodis, atnaujina trokštan- 
čius žmones. 

Skirsneliuose 12 ir 13 kalbama apie izraelitų grįži- 
mą iš Babilonijos nelaisvės. Jų džiaugsmas išreiškia- 
mas kalnų ir medžių pritarimu. Tą visą daro Viešpaties 
Tarnas — Mesijas. 


56 skyrius 
ĮSPĖJIMAS TAUTAI 1-12 

1 Taip sako Viešpats: "Laikykite teisę ir vykdykite 
teisybę, nes mano pagalba, išgelbėjimas arti. 2 Palai- 
minti žmonės ir jų vaikai, kurie tai vykdo: laiko sabatą, 
jos nesutepę, ir nepadarė jokio nusikaltimo. (Iz 58,13) 
3 Svetimtautis, kuris prisiglaudė prie Viešpaties, tene- 
sako: "Viešpats atskirs mane nuo savo tautos', ir eunu- 
chas: 'Aš kaip padžiūvęs medis". (Iz 14,1; 5 M 23,2) 4 
Viešpats sako: "Eunuchams, kurie švenčia mano saba- 
tą, vykdo kas man patinka ir laiko mano Sandarą, 5 
duosiu savo namuose vietos, padarysiu jų vardą garses- 

nį už turinčius sūnų bei dukterų; duosiu jiems amžiais 
nežūstantį vardą. 6 Svetimtaučius, kurie glausis prie 
Viešpaties, Jam tarnaus, Jo vardą mylės, Jį garbins, 
švęs sabatą, ir jos nesuteps, laikys mano Sandarą, 7 at- 
vesiu į savo šventąjį kalną ir linksminsiu savo maldos 
namuose; jų aukos ir deginamosios aukos bus mėgia- 
mos ant mano aukuro, nes mano namai bus maldos na- 
mais visoms tautoms". (Mk 11,17) 8 Taip sako Vieš- 
pats Dievas: "Izraelio išsklaidytuosius surinksiu ir prie 
surinktųjų dar pridėsiu." 

9 Visi laukiniai ir miško žvėrys ateikite ėsti! 10 Vi- 
si tautos vadai yra akli, neturi supratimo; jie yra lyg šu- 
nys, kurie neloja. Jie mėgsta gulėti, snausti ir sapnuoti. 
(Iz 52,8; Ez 3,17; 32,2-9) 11 Jie yra išalkę šunys, nie- 
kada nepasisotiną. Jie yra blogi ganytojai, neturintys 
supratimo, kiekvienas nuo didžiausio iki mažiausio eina 
savo keliu ir ieško asmeniškos naudos. (Jer 6,13) 12 
Jie sako: "Ateikite, duosime jums vyno, girtuokliauki- 
me! Taip darykime šiandien, o ryt bus dar geriau!" (Pat 
23,39) 


Šiuo skyriumi prasideda vadinamoji Izaijo trečioji 
knyga. Joje pranašas primena izraelitams jų pareigas iT 
kai ką naujo praneša, ką įstatymas smerkė. 

Pranašas primena tautai, kad Dievo išgelbėjimas 
arti yra; izraelitai privalo švęsti sabatą. Svetimtaučiai 
abejoja ar Dievas juos priims, bus jiems malonus. Pra- 
našas sako, kad Dievas yra visų žmonių Dievas, šven- 
tovė yra visiems skirta. Tas paaiškėjo Naujame Testa- 
mente. Eunuchai įstatymu (5 M 23,1) buvo išskirti iš 
išrinktosios tautos; dabar Dievas priima visus. 

9 skirsnelyje kunigija ir tautos vadovybė, kurie ne- 
silaiko įstatymo, pavadinti laukiniais žvėrimis. Jie turėtų 
būti pavyzdys tautai. Šis pranašo įspėjimas liečia ir mū- 
sų laikų kunigiją. Jei kunigai neįspėja tautos ir nerodo 

gyvenimo pavyzdžio, kaip tada eiliniai žmonės gyvens 
krikščioniškai? 


57 skyrius 
TEISIEJI YRA RAMŪS, O STABŲ GARBINTOJAI 
— NETURI RAMYBĖS 1-21 

1 Teisusis žūva ir nė vienas į tai nekreipia dėmesio; 
pamaldusis miršta ir niekas nepastebi to. Teisusis pa- 
imamas iš vargo; (2 Kar 22,20) 2 jis eina ramybėn. Kas 
elgiasi teisingai, ilsėsis kapuose. (Iz 26,20; Dan 12,13) 
3 Jūs kerėtojos sūnūs, svetimautojo ir paleistuvės pali- 
kuonys, ateikite ir klausykite! (Mt 12,39) 4 Iš ko jūs ty- 
čiojatės? Kam rodote liežuvį? Argi jūs ne nusikaltėlių 
vaikai, melagių išperos? 5 Jūs degate aistra po ąžuolais, 
po lapuotais medžiais; žudote kūdikius paupiuose, uolų 
plyšiuose. (Jer 2,20-24) 6 Jūsų dalis prilygsta slidiems 
upelio akmenėliams; toks jūsų likimas; stabams jūs au- 
kojate gėrimus ir augalinę auką. Argi Aš turėčiau tai 
pakęsti? 7 Kalnuose tu, patiesęs savo guolį, eini aukoti 
aukų. 8 Tarp durų staktų tu (tauta) pasidarei savo sim- 
bolinį ženklą. Nudengusi ir paplatinusi lovą tu palikai 
mane; susitarus su jais pamėgai jų lovą. 9 Tu pasipuo- 
šus tepalais išėjai pas karalių (Molocho stabą); savo pa- 
siuntinius, pasiuntei toli, iki pragaro buveinės. 10 Tu 
pavargai besiblaškydama, bet nesakei: "Nebedarysiu". 
Tu pamėgai tokį gyvenimą ir taip toliau darei. 11 Kodėl 
tu rūpinais, bijojai ir melavai? Tu mane užmiršai, visai 
neprisiminei. Aš tylėjau ilgai. Tu nebijojai manęs. (Ps 
50,21) 12 Aš paskelbsiu tavo "teisybę" ir tavo darbus; 
jie tau nebus naudingi. 13 Kai tu šauksi, tegelbsti tave 
tavo garbinamieji stabai. Vėjo dvelkimas juos visus nu- 
neš ir pašalins. O kas pasitiki manimi, tas gaus žemę ir 
paveldės mano šventąjį kalną. 

14 Viešpats sako: "Nutieskite kelią, nutieskite kelią 
mano tautai ir pašalinkite kliūtis". (Iz 40,3; 62,19) 15 
Taip sako Aukščiausias ir Kilnusis, kuris gyvena amži- 

nybėje, kurio vardas šventas: "Aš gyvenu aukštybėje ir 
šventoje vietoje, prie kilniųjų bei nužemintųjų, atgaivinu 
kukliųjų dvasią ir nužemintųjų širdį. (Ps 113,5-9; 
51,19; Iz 66,1-2) 16 Aš ne amžinai bylinėsiuos ir ne vi- 
sada rūstausiu, nes tada gyvybės dvasia, kurią Aš įkvė- 
piau, sunyktų. (Ps 103,9) 17 Aš užsirūstinau dėl tautos 
nuodėmingo godumo, smogiau ją ir savo veidą paslė- 
piau, bet ji ėjo toliau savo širdies klaidingu keliu. 18 Aš 
mačiau jos kelius, ir Aš gydysiu bei vedžiosiu ją, su- 
teiksiu jai ramybės ir paguodos. Liūdintiems teiksiu ra- 
mybės ir vilties. 19 Ramybė ir taika, sako Viešpats, yra 
arti ir toli esantiems; Aš ją pagydysiu. (Ef 2,17) 20 
Niekšai yra lyg sujudinta jūra; ji negali nurimti, jos van- 
duo išmeta maurus ir dumblą. (Jūd 13) 21 Niekšai ne- 
turi ramybės", sako mano Dievas. (Iz 48,22) 


Kai niekšai valdo kraštą ir puotauja, teisieji kenčia 
ir miršta. Dievas juos paima iš vargų į amžinybę. Tikin- 
tiesiems gyvenimas žemėje dažnai yra vargingas ir 
trumpas. Po mirties tikinčiųjų kūnai ilsisi kapuose, bet 
dvasia grįžta pas Dievą. 

Iš teksto atrodo, lyg šis skyrius būtų rašytas prieš 
Babilonijos tremtį. Izraelitai prieš tremtį garbino dievai- 
čius (stabus), bet grįžę iš tremties jų nebegarbino. Ke- 
rėtojai ir paleistuviai buvo skaitomi stabų garbintojais. 
Jie net savo vaikus aukojo — degino stabams. Slidūs 
akmenėliai — buvo nudailinti akmens stabai. Gražūs ir 
brangūs stabai yra beverčiai; jie negali pagelbėti jų gar- 
bintojams. 

Šventasis Dievas nežada sunaikinti tautos už jos 
nusikaltimus; Jis žada paveikti ją gera prasme — išgy- 
dyti ir vedžioti. 

58 skyrius 
APEIGINIS IR TIKRAS DIEVO GARBINIMAS 1- 
14 

1 "Šauk balsiai, visa jėga! Pakelk savo balsą kaip 
trimitą; pranešk mano tautai jos kaltę ir Jokūbo namams 
jų nuodėmes. (Mik 3,8) 2 Jie ieško manęs kas dieną ir 
mėgsta mano kelius, lyg jie būtų tauta, nenutolusi nuo 
savo-Dievo, ir gyvenanti teisingai. Jie prašo manęs tik- 
ro sprendimo, neva siekdami Dievo artybės. (Iz 43,26) 
3 "Kai mes pasninkaujame, Tu nematai, kai mes žemina- 
mės, Tu nepaisai'. Pasninko dieną jūs atliekate savo rei- 
kalus ir išnaudojate savo darbininkus. 4 Jūs pasninkau- 
dami baratės ir bylinėjatės bei kumščiais daužotės. Toks 
jūsų pasninkavimas kaip šiandien, nebus išgirstas aukš- 
tybėje. 5 Ar tai pasninkas, kokį Aš mėgstu, kad žmo- 
gus vargintųsi per dieną, nulenktų galvą kaip nendrę, 
klotų po savimi maišą ir pasibarstytų pelenų? Ir jūs tai 
vadinate pasninku, Viešpačiui patinkančia diena! (Zach 
7,5; Mt 6,16-18) 6 Mane patenkinsite tokiu pasninku: 
pašalindami priespaudos pančius, išlaisvindami paverg- 
tuosius, suteikdami laisvę prislėgtiems, panaikindami 
kiekvieno jungą. 7 Dalinkis maistą su alkanu: benamius 
ir vargšus atvesk į namus, pamatęs nuogą, aprėdyk jį, 
savo tautiečio neniekink. (Mt 25,35) 8 Tada tavo gyve- 
nimas nušvis kaip aušra, tavo sveikata greit pagerės, 
tiesa eis pirma tavęs ir Viešpaties garbė lydės tave. (Ps 
37,6) 9 Kai Jo šauksies, Viešpats atsakys, prašysi pa- 
galbos, Jis išgirs ir tars: 'Aš Čia!' Jei pašalinsi iš savo 
tarpo priespaudą, negrasinsi ir nekalbėsi pikto, (Iz 
30,19) 10 jei alkstantį pasotinsi, kaip pats save, ir pri- 
spaustajam padėsi, tada tavo šviesa spindės tamsoje ir 
tavo tamsybė taps šviesa. 11 Tada Viešpats vedžios ta- 
ve, pasotins tave sausros metu ir sustiprins tavo kūną; 
tu būsi kaip palaistytas sodas, kaip neišsenkantis van- 
dens šaltinis. (Jer 31,12) 12 Tautos senieji griuvėsiai 
bus atstatyti. Tu dėsi pamatus kartų kartoms. Tave va- 

dins: "Mūsų spragų atstatytoju' ir 'gatvių tiesėju'. (IZ 
61,4) 13 Jei tu savo kojomis vaikščiodamas sabatos ne- 
sutepsi, nepramogausi mano šventoje dienoje, vadinsi 
sabatą atgaivinimo švente ir garbinga Viešpaties diena, 
pagarboje laikysi ją, nevaikščiosi savo keliais, neieškosi 
pramogų ir nekalbėsi tuščių kalbų, (Iz 56,2-4) 14 tada 
tu gėrėsies Viešpačiu, o Aš tave vesiu ir laiminsiu tavo 
darbus, leisiu naudotis tavo tėvo Jokūbo tėvonyste"; 
taip kalbėjo Viešpats. 


Netikras ir tikras pasninkas. Žmonės pasninkavo, 
garbino Dievą, lankė pamaldas, barstėsi galvas pele- 
nais, rengėsi ašutinėmis. Jie visa darė, kaip buvo įsaky- 
ti, pamokyti. Tačiau jie nejautė Dievo palaimos, artybės. 
Žmonės klausė, kodėl Dievas jiems neatsako. Dievo at- 
sakymas buvo: "Jie pasninkauja, bet nevykdo teisės". 
Dievui patinkamas pasninkas yra kaip Kristus ir apašta- 
lai mokė. (Mt 6,16-17) Taip mokė ir pranašas. Dievas 
reikalavo ir reikalauja ne apeigas atlikti, bet pačiam pa- 
sikeisti, artimui padėti, vargšą globoti. 


59 skyrius 
TAUTOS NUSIKALTIMAS, IŠGANYTOJO 
PAŽADĖJIMAS 1-21 

1 Viešpaties ranka nesutrumpėjo gelbėti, ir Jo au- 
sis neapkurto išgirsti, (Iz 50,2) 2 bet jūsų nusikaltimai 
atskyrė jus nuo jūsų Dievo, ir jūsų nuodėmės paslėpė 
Jo veidą, Jis nebeišklauso jūsų. 3 Jūsų rankos suteptos 
krauju ir pirštai -— nusikaltimu; jūsų lūpos ir liežuvis 
murma ir meluoja. (Iz 1,15) 4 Nė vienas teisme nesiekia 
teisingumo ir garbingai neieško tiesos. Jie pasitiki tuš- 
tybe ir kalba melus, pradeda vargą ir pagimdo nusikalti- 
mą. 5 Jie peri gyvačių kiaušinius ir audžia voratinklius. 
Kas valgo jų "kiaušinių", tas miršta. Jei kas tokį kiauši- 
nį sumuša, iššoka-iš jo angis. 6 Voratinklių audiniai ne- | 
tinka drabužiams, jais neįmanoma apsidengti. Jų darbai 

yra pikti, ir jų rankų veiksmai pilni smurto. 7 Jie žengia 
į piktą ir-skuba nekaltą kraują pralieti; jų mintys yra pil- 
nos piktybės, jų keliuose — sunaikinimas ir griuvėsiai. 
(Rom 3,15-17) 8 Jie nepažįsta ramybės kelio, nesiremia 
teisingumu; jų keliai klaidingi, kas jais eina, nepasiekia 
taikos. 9 Todėl teisė yra toli nuo mūsų, ir teisybė nepa- 
siekia mūsų; mes laukiame šviesos, o čia — tamsa; lau- 
kiame aušros, o vaikščiojame sutemose. 10 Mes ieško- 
me kaip akli sienos, klupčiojame vidudienį, kaip prie- 
blandoje, sėdime sustirę, lyg mirę. 11 Mes visi niurz- 
giame kaip lokiai, vaitojame kaip burkuojantys karve- 
liai; mes laukiame tiesos, bet jos nėra; išgelbėjimo, bet 
jis toli nuo mūsų. 12 Mūsų neteisybės padaugėjo Tavo 
akivaizdoje, ir mūsų nuodėmės liudija prieš mus; mes 
žinome savo neteisybes ir mūsų nusikaltimai yra su 
mumis. 13 Mes nusidedame ir išsiginame Viešpaties, 
nusigręžiame ir nesekame savo Dievo; kalbame apie 
priespaudą ir maištaujame, priimame melus ir jais nuo- 
širdžiai džiaugiamės. 14 Teisė yra atmesta, ir teisybė 
pašalinta; ji nebepasireiškia miesto aikštėse, sąžiningu- 
mas nebepasirodo. 15 Tiesos nėra, kas jos laikosi, tas 
yra pats apiplėšiamas. Viešpats tai mato, ir Jam nepatin- 
ka, kad nesilaikome teisės. 16 Viešpats matė ir stebėjo- 
si, kad nebebuvo žmogaus, kuris sugebėtų sulaikyti 
pikta; Jo paties ranka tai padarė, nes Viešpats yra teisin- 
gumas. (Iz 63,5) 17 Jo šarvas; — teisybė, šalmas — 
apsauga; Jo šarvai — kerštas sunaikinti blogį, kenkiantį 
žmonėms. 18 Jis atlygins savo priešams, pagal jų dar- 
bus, rūstybė ir kerštu. Jis tokiu pat būdu atlygins ir 
priešams. 19 Tada vakaruose esantys bijos Viešpaties 
. vardo, o rytuose — matys Jo garbę; nes Jis ateis kaip 
srauni srovė, kaip vėjas Viešpaties varomas. 20 Jis 
ateis kaip Išgelbėtojas Sionui ir, atsitraukiantiems nuo 
nusikaltimų, kaip Jokūbui. (Iz 1,27; Rom 11,26) 21 
Taip sako Viešpats: "Tai mano jums duota Sandara, 
mano Dvasia, kuri yra tavyje; ir mano Žodžiai, kuriuos 

tau daviau, nepaliks tavęs nei tavo vaikų bei vaikų vai- 
kų, nuo dabar ir per amžius". (Jer 1,9) 


Pranašas primena tautai, kad Viešpats yra galingas, 
Jis gali išgelbėti visur. Bet tautos nusikaltimai skiria 
juos nuo Dievo malonės. Dievas yra teisus ir baudžia 
teisingai. Žmonės vietoje garbinti Dievą — meluoja. 
Toks garbinimas Dievui nepatinka. Žmonės tokiu gar- 
binimu patys save klaidina. Toks jų garbinimas yra lyg 
nuodai, gyvatė, voratinkliai — neduoda jokios naudos. 

9 skirsneliu pranašas pats save laiko tokiu, kaip 
tauta. Viešpats mato žmonių elgesį ir jų netikusį garbi- 
nimą. Dievas laukia žmogaus, kuris primintų tautai jos 
netinkamą garbinimą. Dievas pats pažada rūpintis žmo- 
nėmis; atnaujinti Sandarą su jais. 


60 skyrius 
SIONO DIDYBĖ, PAGONIŲ ATSIVERTIMAS 1- 
22 

1 Kelkis, prašvisk, Jeruzale, nes tavo šviesa ateina, 
ir Viešpaties garbė tau šviečia. 2 Štai, tamsa dengia že- 
mę ir tautas; bet tau Viešpats ir Jo garbė švies. 3 Tautos 
ir karaliai ateis prie tavo šviesos spindėsio. (Apr 21,24) 
4 Pakelk savo akis ir žvelk aplinkui! Jie visi renkasi pas 
tave; tavo sūnūs ateina iš toli, tavo dukterys atnešamos 
ant rankų. (Iz 49,18; 66,12) 5 Tu, tai matydamas, spin- 
dėsi džiaugsmu; tavo širdis plaks džiaugsmingai, kai 
tautų lobiai plauks pas tave jūromis. (1 M 25,4; 1 Kar 
10,10) 6 Daugybė kupranugarių ateis pas tave iš Midia- 
no, Efos ir iš Sabos, atnešdami aukso bei smilkalų, ir 
skelbs Viešpaties didingus darbus. (Ps 72,10; Mt 2,1- 
11) 7 Visos Kedaro bandos bus surinktos pas tave, taip 
pat ir Nebajoto avinai. Jie bus aukojami ant Viešpaties 
mėgiamo aukuro. Jo garbingieji namai bus išaukštinti. 8 
Kas tie, kurie kaip debesys plaukia, kaip balandžiai 
skrenda į savo lizdus? 9 Salos laukia manęs, Tarsio lai- 

vai buriuoja pirmi. Izraelio vaikus atgabena iš toli; si- 
dabrą ir auksą drauge su jais, Viešpaties, tavo Dievo, 
vardui ir Izraelio Šventajam, nes Jis padarė tave garbin- 
gą. 10 "Svetimtaučiai statys tavo sienas, ir jų karaliai 
tarnaus tau. Savo rūstybės metu smogiau tave, bet iš 
malonės gailiuosi tavęs. (Iz 54,7-8) 11 Tavo vartai bus 
nuolatos atdari, dieną ir naktį nebus užrakinti, kad tautų 
lobius tau atgabentų ir jų karalius atvestų. (Apr 21,25- 
26) 12 Tauta ir karalystė, kuri tau netarnaus, žus; tokios 
tautos bus visai sunaikintos. 13 Libano garbės medžiai 
teks tau, kiparisai, platanai ir pušys puoš tavo šventąją 
vietą, Aš padarysiu tą savo vietą garbingą. 14 Tavo pri- 
spaudėjų ir niekintojų sūnūs ateis nuolankiai pasižemi- 
nę pas tave ir puls prie tavo kojų; jie vadins tave Sionu, 
Viešpaties Izraelio Šventojo miestu. (Iz 14,2; 49,23) 15 
Kadangi tu buvai palikta ir nekenčiama, nė vienas neno- 
rėjo pas tave ateiti. Aš padarysiu tave garbinga tauta ir 
džiaugsmu kartų kartoms. 16 Tu gersi tautų pieną, ir 
karaliai maitins tave, kaip motina maitina kūdikį. Tuo- 
met tu suprasi, kad Aš esu Viešpats, tavo Išganytojas ir 
Gelbėtojas, Jokūbo Galingasis. (Iz 49,23) 17 Vietoj 
žalvario Aš atgabensiu aukso, vietoj geležies — sidab- 
ro, vietoj medžių — žalvario ir vietoj akmenų — gele- 
žies. Aš suteiksiu tavo vyriausybei taikos ir tavo valdo- 
vams teisingumo. (Iz 52,7) 18 Tavo šalyje nebebus 
smurto, ir tavo krašte priespaudos ir neteisybės. Tu va- 
dinsi savo miesto sienas išganymu ir vartus — garbe. 
(Iz 26,1) 19 Tau nebereikės saulės dieną ir mėnulio 
šviesos naktį; Viešpats Dievas bus tavo amžina šviesa 
ir garbė. (Iz 24,23; 30,26; Apr 21,23) 20 Tavo saulė 
nebenusileis ir mėnulis nebeturės atmainų, nes Viešpats 
bus tavę amžina šviesa, — tavo gedulo dienos pasi- 
baigs. 21 Tavo žmonės elgsis teisingai; jie amžinai pa- 
veldės šalį. Jie bus mano pasėlio atžala, mano rankų 
darbas, mano garbė. 22 Mažiausias taps tūkstančiu, ir 
menkas — galinga tauta. Aš, Viešpats, skubiai tai įvyk- 

Pranašas kalba apie Mesijo laikus. Tą suteiks 
Viešpats, pati tauta to nepasieks. Ateis įvairių tautų 
žmonės ir karaliai; jie atgabens į Jeruzalę turtus iš įvai- 
rių kraštų. Jūra plauks laivai iš tolimiausių kraštų — Is- 
panijos. Midianitai atvyks iš Sinajaus pusiasalio. Efos, 
Sabos, Kedaro, Nebajoto gyventojai yra arabų kilmės. 

Jeruzalės sienos bus atstatytos. Miestas bus atvi- 
ras. Karaliai eis į jį ir neš dovanas. Miestui nebereikės 
nei saulės, nei mėnulio šviesos. Jo šviesa bus Viešpats. 
Ar tai nėra paskutiniai laikai, dangiška Jeruzalė? 


61 skyrius 
DIEVO TARNAS — PAŽADĖTASIS MESIJAS 1- 
11 

1 Viešpaties Dievo Dvasia yra manyje, nes Vieš- 
pats patepė mane ir siuntė pranešti Gerą Žinią varg- 
šams, gydyti palaužtas širdis, skelbti belaisviams išlais- 
vinimą ir suimtiesiems atidaryti kalėjimą; (Mt 11,5; Lk 
4,18-19) 2 skelbti Viešpaties Keršto dieną ir mūsų Die- 
vo malonės metą: paguosti visus liūdinčius, (3 M 
25,10; Iz 63,4) 3 įteikti jiems papuošalą vietoj pelenų, 
džiaugsmo aliejaus vietoj gedulo, liaupsės giesmę vietoj 
liūdesio. Juos vadins teisybės ąžuolais, Jo garbės dai- 
gais. 4 Jie sutvarkys griuvėsius, kurie seniai buvo pa- 
versti tyrais, atnaujins sunaikintus miestus, kurie kartų 
kartas gulėjo griuvėsiuose. (Iz 58,12) 5 Užsieniečiai ga- 
nys jų bandas, svetimtaučių sūnūs ars laukus ir apdirbs 
vynuogynus. (Iz 60,10-16) 6 Jūs būsite Viešpaties ku- 
nigais, jus vadins mūsų Dievo tarnais. Jūs naudositės 
tautų turtais ir didžiuositės jų garbe. (Iz 66,21) 7 Vietoj 
gėdos, jūs gausite dvigubą dalį; vietoj paniekos, — 
džiaugsitės ir paveldėsite savo šalyje dvigubai; jums 
bus amžinas džiaugsmas. 8 "Aš, Viešpats, mėgstu tei- 
sę, nekenčiu plėšimo ir blogio; Aš tikrai jiems atlygin- 

siu ir sudarysiu amžiną Sandarą su jais." (Iz 54,10; 
55,3) 9 Kitos tautos pažins jų palikuonis, jų atžala bus 
žinoma tautų tarpe. Visi, kurie matys juos, pripažins, 
kad jie yra tauta, kurią Viešpats laimaino. 

10 Aš labai džiaugsiuos Viešpačiu, mano siela bus 
išaukštinta Dievu! Nes Jis apvilko mane išganymo rū- 
bais, apsiautė teisybės apsiaustu, kaip sužadėtinį, kuris 
užsideda papuošalą ant galvos; kaip sužadėtinę, pasi- 
puošusią papuošalais. (Mt 22,11-12) 11 Kaip žemė žel- 
dina želmenis, ir kaip darže dygsta kas pasėta, taip 
Viešpats Dievas įgyvendins teisybę ir pagarbą visose 
tautose. 

Čia pranašas kalba ne apie miestą, bet apie žmones. 
Pirmą ir antrą skirsnelį Viešpats Jėzus Nazarete pritaikė 
sau. (Lk 4,18; 3 M 25,10) 

Sekančiuose skirsneliuose kalbama apie Izraelio 
tautą. Griuvėsiai bus atstatyti; kiti jiems dirbs, jie bus 
AS 

is skyrius yra Mesijui skirtas. Jame kalbama ir 
apie amžinybės laikus. (Apr 21,26) 


62 skyrius 
SIONO GARBĖ PASIREIKS 1-12 

1 "Aš netylėsiu dėl Siono ir nenurin:siu dėl Jeruza- 
"ės, iki pasirodys jos išgelbėjimas lyg ryto aušra, ir lai- 
nėjimas, lyg degantis fakilas. 2 Tautos matys tavo išga- 
nymą ir karaliai tavo garbę. Tave vadins nauju vardu, 
turį Viešpats tau duos. (Iz 65,15; Apr 2,17) 3 Tu būsi 
garbės vėliava ir karališkas vainikas tavo Viešpaties 
Dievo rankoje. 4 Tavęs nebevadins 'Paliktoji', ir tavo 
žemės — 'Sunaikintoji'. Tave vadins: 'Mano pasimėgi- 
1:28', o tavo šalį+— 'Sutuoktoji', nes Viešpats pamėgo 
tave ir šalis bus sutuokta (su Dievu). (Iz 60,15; Oz 
2,21:.5 Kaip jaunūolis veda mergaitę, taip tavo Atstaty- 
tojas ves tave. Kaip jaunikis Čžiaugiasi jaunąja, taip ta- 

vo Dievas džiaugsis tavimi. (Sof 3,17) 6 Jeruzale, ant 
tavo sienų Aš pastatysiu sargus; jie ištisai — dieną ir 
naktų nenurims." Jūs, kurie atsimenate Viešpatį, netylė- 
kite, (Iz 52,8) 7 melskite Jį, iki Jis atstatys Jeruzalę ir 
jos garbę pasaulyje. 8 Viešpats prisiekė savo tvirta ran- 
ka: "Aš nebeduosiu tavo grūdų tavo priešams maistui, 
ir svetimi nebegers tavo vyno, kurį pagaminai. (Iz 
65,21-22) 9 Kas dagoja, valgys ir girs Viešpatį; kas su- 
renka vynuoges, gers vyną mano šventuose prieangiuo- 
se." 10 Įeikite pro vartus, nutieskite kelią tautai; nuties- 
kite, nutieskite kelią, pašalinkite akmenis, pakelkite per- 
galės ženklą. (Iz 57,14) 11 Viešpats paskelbė iki žemės 
pakraščių: "Sakykite Siono dukrai: tavo išgelbėjimas, 
užmokestis ir atlyginimas artėja. (Zach 9,9; Iz 40,10; 
Apr 22,12) 12 Jus vadina: Šventa tauta', Viešpaties at- 
pirktieji'; tave gi, Jeruzale, — Teškomasis, nepamiršta- 
sis miestas". (Iz 35,10) 


Atrodo pradžioje kalba pranašas, bet nuo 6 skirs- 
nelio — Dievas. Dar yra tamsu — Babilonijos tremtis, 
Jeruzalėje griuvėsiai, bet jau aušta rytas, dega fakilai, 
pranešama laisvė. Dievas gelbės — priims tautą, vadins 
ją nauju vardu. Priešas nebeterios krašto, patys krašto 
gyventojai naudos sau maistą ir gėrimą, kas laukuose 
augs. Viešpats pastatys sargus — tikrus darbininkus, 
meldėjus. Kas sakyta 10-12 skirsneliuose nėra vien grį- 
žimas iš nelaisvės, bet yra Jėzaus laikai. 


63 skyrius 
VIEŠPATS PAŠALINA PRIEŠUS, PRIMENA 
PRAEITĮ 1-19 
1 Kas tas, kuris ateina raudonais drabužiais iš Edo- 
mo miesto Bosros? Jis apsirengęs rūbais, eina pilna jė- 
ga. "Tai Aš, skelbiu išganymą ir turiu galią išgelbėti". 
(Iz 42,1-3; Jer 49,7-) 2 Kodėl Tavo apsiaustas raudo- 
nas, ir Tavo drabužiai tarsi minančių vyno spaustuvą: 

(Apr 19,13) 3 "Aš vienas myniau spaustuvą, nė vieno 
iš tautų nebuvo su manimi. Aš mindžiojau juos įtūžęs ir 
sumindžiojau. Jų kraujas aptaškė mano drabužius ir su- 
tepė juos. (Apr 14,20; Joel 4,13) 4 Aš galvojau apie 
keršto dieną, ir išgelbėjimo metas atėjo. (Iz 13,9; 34,8; 
61,2) 5 Aš žvalgiausi aplinkui, ieškojau, bet čia nebuvo 
padėjėjo, nė vienas nepadėjo man. Tik mano ranka ir 
rūstybė padėjo man. (Iz 59,16) 6 Aš įnirtęs sumindžio- 
jau tautas, daviau joms paragauti savo rūstybės ir pra- 
liejau jų kraują". (Iz 51,17) 

7 Atsimenu Viešpaties mums parodytą malonę ir 
garbinu Jį už visa, ką Jis mums suteikė; Viešpats labai 
gailestingas Izraelio namams. Jis visa tei darė iš savo 
malonės, pasigailėdamas mūsų. 8 Viešpats tarė: "Jie yra 
mano tauta, mano vaikai ne veidmainiai". Jis tapo jiems 
gelbėtoju priespaudoje. (5 M 32,5,20) 9 Iš visų sielvar- 
tų jų neišgelbėjo nei pasiuntinys, nei angelas, bet Jis 
pats tai įvykdė; iš meilės ir pasigailėjimo jiems; Jis iš- 
laisvino juos, pakėlė juos, vedė bei lydėjo praeityje. (2 
M 33,14-15) 10 Jie maištavo ir vargino Jo Šventąją 
Dvasią, todėl Jis nusigręžė nuo jų, tapo jų priešu ir ko- 
vojo prieš juos. 11 Jie atsiminė senas praeities dienas, 
Jo tarno Mozės laikus, kai Jis vedė savo tautą. Kas tas, 
kuris išvedė per jūrą ganytojus savo bandos? Kas siun- 
tė jiems savo Šventąją Dvasią? (2 M 14,30) 12 Kas sa- 
vo galinga dešine vedė Mozę, perskyrė vandenį pirma 
jų ir įsigijo amžiną vardą? 13 Jis vedė juos per gelmes, 
lyg žirgą dykumose; kaip bandą slėnyje. Viešpaties 
Dvasia davė jiems ramybę. 14 Taip vedei Tu savo tautą 
ir įsigijai garbingą vardą. 15 Pažvelk iš dangaus, iš są- 
vo šventos ir garbingos buveinės. Kur Tavo uolumas ir 
galia? Tavo nuoširdumas ir gailestingumas man nepa- 
siekiamas. 16 Nesislėpk nuo mūsų, nes Tu esi mūsų 
Tėvas. Abraomas nepažįsta mūsų, o Izraelis nieko neži- 
no apie mūs. Tu,-Viešpatie, esi mūsų Tėvas, mūsų Iš- 
gelbėtojas, garbė Tavo vardui per amžius. (2 M 4,22; 5 

M 32,6) 17 Viešpatie, kodėl leidi mums nuklysti 4uo 
Tavo kelių, sukietini mūsų širdį, Tavęs neklausome? 
Žvelk į mus, savo tarnus, dėl savo tėvonystės ir pader- 
mių. 18 Tavo tauta tik trumpai valdė šventovę; mūsų 
priešai mindžioja ją. 19 Mes esame tokie, lyg Tau nie- 
kad nebūtume priklausę, ir Tavo vardu nesivadinę. 


1-6 skirsneliuose Dievas sako, kad Jis ateina iš 
Bosros, edomitų (Ezavo) sostinės. (Am 1,12) Pranašas 
Obadijas rašė apie edomitų padėjimą priešams, jų puoli- 
mą ir grobimą izraelitų turto. Nuo to laiko edomitai bu- 
vo laikomi Izraelio priešais. (Ps 137,7) Dievas-baudė ir 
naikino edomitus ir kitas tautas. 

Nuo 7 skirsnelio pranašas primena izraelitų praeitį, 
kaip Dievas juos vedžiojo ir globojo. Jis vedė juos kaip 
žirgą dykumoje ir kaip bandą slėnyje, kur bandai buvo 
maisto. 

Nuo 15 skirsnelio yra pranašo malda. 


64 skyrius 
MALDA IŠGELBĖJO 1-12 

1 O, kad Tu praplėštum dangų ir nužengtum, kad 
Tavo akivaizdoje kalnai drebėtų! ( Ps 14,7) 2 Kaip ug- 
nis sudegina kurą ir įkaitina vandenį, taip Tavo vardas 
tetampa žinomas priešams, ir tautos tegul dreba Tavo 
akivaizdoje. 3 Tu padarei, ko mes nelaukėme. Tu nu- 
žengei, ir kalnai tirpo bei drebėjo. 4 Nuo amžių ausis 
negirdėjo ir akis neregėjo kito diėvo, kuris taip pasi- 
reikštų Jo laukiantiems. (1 Kor 2,9) 5 Tu linksmai su- 
tinki teisingai besielgiantį, atsimenantį Tave ir Tavo ke- 
lius. Tu buvai susirūstinęs, nes mes nusidėjome. Mes 
ilgai buvome Tau neištikimi ir klydome. Ar išgelbėsi 
mus? 6 Mes visi esame sutepti. Visi mūsų "gerieji dar- 
bai" yra kaip suteptas drabužis. Mes visi vystame kaip 
lapai, mūsų neteisybės blaško mus kaip vėjas. 7 Nė vie- 
nas nesišaukia Tavo vardo, nesikreipia į Tave. Tu pa- 

slėpei savo veidą nuo mūsų, palikai mus dėl mūsų nusi- 
kaltimų. 8 Viešpatie, Tu esi mūsų Tėvas; mes molis, o 
Tu puodžius; mes visi Tavo rankų tvariniai. (Iz 45,9; 
63,16) 9 Viešpatie, nerūstauk, neminėk amžinai mūsų 
kalčių. Ak, pažvelk į mus, vis gi mes esame Tavo tauta. 
10 Tavo šventasis miestas sunaikintas. Sionas pavers- 
tas tyrais, Jeruzalė sugriauta. (Ps 74,7; 79,1) 11 Mūsų 
garbingoji šventovė, kurioje mūsų tėvai garbino Tave, 
sudeginta; mūsų brangiosios vietovės paverstos griuvė- 
siais. 12 Viešpatie, argi tokiai padėčiai esant nepadėsi, 
tylėsi ir mus varginsi be galo? 


Tai maldos tąsa iš 63 skyriaus. Meldėjas žino Die- 
vo didybę, Jo galią, nelauktą apsireiškimą. Tauta buvo 
nepaklusni, blaškėsi. Dievas ją baudė. Sionas paverstas 
tyrais, Jeruzalė sugriauta. Jei taip tęsis toliau, be galo, 
ko sulauksime? 


65 skyrius 
DIEVO ATSAKYMAS MALDAI 1-25 

1 "Aš leidžiuosi ieškomas tų, kurie manęs neklau- 
sė, ir atrandamas tų, kurie manęs neieškojo. Aš atsilie- 
piu: 'Aš čia, Aš čia!' tautai, kuri nešaukė manęs vardu. 
(Rom 10,20) 2 Aš visuomet ištiesiu rankas maištaujan- 
čiai tautai, kuri eina neteisingu keliu, sekdama savo 
mintis. (Pat 1,24; Jer 3,17) 3 Tai tauta, kuri mane visa- 
da rūstina. Ji aukoja aukas soduose ir degina smilkalus 
ant plytų. 4 Jie sėdi kapinėse ir miega stabų šventovėse; 
“jie valgo kiaulieną, ir suteptas viralas yra jų puoduose. 
(Iz 66,17; 3 M 11,7) 5 Jie sako: 'Neartėk prie manęs, aš 
esu šventas'. Tokie žmonės erzina mane, lyg smilkstan- 
čios ugnies dūmai nosį. 6 Štai, apie mane parašyta: "Aš 
netylėsiu iki jiems atlyginsiu, jiems pilnai užmokėsių 7 
už jų ir jų tėvų kaltes", — sako Viešpats, — kurie auko- 
jo kalnuose ir mane niekino aukštumose; pilnai jiems 
atseikėsiu už jų darbus". 8 Taip sako Viešpats: "Apie 


217 Iz 65,9 


vynuogių kekę taip sakoma: 'Nesunaikink jos, nes joje 
yra palaima", taip Aš darysiu su savo tarnais, jų visai 
nesunaikinsiu. (1 M 18,26; Iz 6,13) 9 Jokūbo ir Judo 
palikuonys paveldės mano kalnus; mano išrinktieji ir 
mano tarnai apgyvendins juos. 10 Sarono lyguma bus 
ganykla avims ir Achoro slėnys — gardas bandai, ma- 
no tautai, kurie ieškos manęs. (Joz 7,26) 11 Bet jūs, 
kurie paliekate Viešpatį, užmirštate mano šventąjį kalną, 
dengiate stalą laimės deivei ir pripilate maišyto vyno 
taurę likimo dievui, 12 Aš siųsiu jums kardą, jūs priva- 
lėsite klauptis, būsite nužudyti; nes kai Aš šaukiau, jūs 
neatsiliepėte, kai kalbėjau, neklausėte; jūs darėte pikta 
mano akivaizdoje ir pasirinkote, kas man nepatiko". (Iz 
66,4) 13 Todėl Viešpats Dievas taip sako: "Štai, mano 
tarnai valgys, o jūs alksite; mano tarnai gers, o jūs trok- 
šite; mano tarnai džiūgaus, o jūs gedėsite; (Iz 55,1) 14 
mano tarnai nuoširdžiai džiaugsis, o jūs verksite ir de- 
juosite iš širdies skausmo. 15 Mano išrinktieji naudos 
jūsų vardą kaip keiksmažodį: (Viešpats Dievas tenužu- 
do tave). O mano tarnus vadins kitu vardu. (Iz 62,2) 16 
Kas palaimos linkės krašte, linkės Dievo vardu, ir kas 
prisieks šalyje, prisieks Dievo vardu, nes senoji prie- 
spauda bus užmiršta ir nebeminima mano akivaizdoje. 
(Iz 19,18; Jer 4,2; 12,16) 17 Aš sukursiu naują dangų 
ir naują žemę, senųjų nebeatsimins ir apie juos nebegal- 
vos. (Iz 66,22; 2 Pt 3,13; Apr 21,1) 18 Jūs džiaugsitės 
ir džiūgausite amžinai nauja kūryba, nes Jeruzalę su- 
kursiu tautos palaimai. (Iz 35,10) 19 Aš gėrėsiuos Jeru- 
zalę i: savo tauta; nebesigirdės jos verksmų nei dejonių. 
(Iz 25,8) 20 Nebus kūdikių, kurie, tik gimę, mirtų, nei 
tokio, kuris nesulauktų pilno amžiaus. Žmogus šimto 
metų bus skaitonias jaunuoliu; miręs šimto metų am- 
žiaus, — bus laikomas nusidėjėliu. (Zach 8,4) 21 Jie 
statys namus ir gyvens juose, įsiveis vynuogynus ir 
valgys jų vaisius. (Iz 62,8) 22 Jie nieko nekurs nei au- 
gins kitiems. Mano tautos žmonių gyvenimas prilygs 

medžio amžiui; gyvendami jie ilgai džiaugsis savo ran- 
kų darbais. (5 M 28,30) 23 Jie nedirbs veltui ir negim- 
dys vargui; jie ir jų vaikai bus Viešpaties palaimintųjų 
palikuonys. 24 Pirma negu jie prašys, Aš duosiu; jiems 
dar tebekalbant, Aš išgirsiu. (Iz 30,19; 58,9) 25 Vilkas 
ir avinėlis ganysis drauge, liūtas ės šiaudus kaip jautis, 
ir gyvatė nebebus kenksminga. Jie nekenks ir nenaikins 
mano šventajame kalne", sako Viešpats. (Iz 11,6-9) 


Viešpats atsakė į pranašo maldą. Jis atsiliepė tiems, 
kurie rodos Jo neieškojo. Bet tuos, kurie rodos garbino 
Jį, griežtai įspėjo. Jie garbino Jį soduose, uždraustose 
vietose. Buvo įsakyta garbinti Jį tik Jeruzalėje. Smilkė 
Jam ant plytų, ant dailiai pagamintų aukurų. Buvo įsa- 
kyta aukurus statyti iš netašytų akmenų. Jie sėdėjo ka- 
pinėse ir miegojo stabų vietose. Tokios vietos izraeli- 
tams buvo nešvarios. Žmonės laikė save šventais, sakė: 
"Aš esu šventas". Viešpats sakė, kad jie erzina Jį, kaip 
dūmai nosį. Viešpats pažadėjo visai jų nesunaikinti, 
leisti jiems paveldėti Saroną — Viduržemio jūros pa- 
kraštį ir Achoro slėnį prie Jericho. 

Toliau Viešpats skirstė tautą į "jus" ir "mano tar- 
nai". 

17 skirsnelyje sakyta apie naują dangų ir žemę, 
apie ilgą žmonių gyvenimą ir net plėšriųjų žvėrių pakei- 
timą į neplėšrius. 


66 skyrius 
BAUSMĖ VEIDMAINIAMS, PALAIMA 
TIKINTIESIEMS 1-24 
1 Taip sako Viešpats: "Dangus yra mano sostas, ir 
žemė mano pakojis. Kokie yra namai, kuriuos jūs man 
norite statyti, tr kur mano poilsio vieta? (1 Kar 8,27; 
Apd 7,49; 17,24) 2 Visa tai yra mano, nes mano ranka 
tai sukūrė, — s4ko Viešpats. Aš esu patenkintas kukliu 
ir pasižeminančios dvasios žmogumi, kuris bijosi ma- 

nęs ir klauso. (Iz 57,15) 3 Žmonės daro, kaip jiems pa- 
tinka: pjauna jautį ar žudo žmogų, aukoja avį ar nusuka 
sprandą šuniui, aukoja augalinę auką ar naudoja kiaulės 
kraują, degina smilkalus ar garbina stabą. Taip jie pasi- 
renka savo kelius; jų siela mėgsta piktybę. (3 M 17,4) 4 
Tad ir Aš parinksiu ir užleisiu ant jų vargą, kurio jie bi- 
jo. Nes Aš šaukiau, ir nė vienas neatsiliepė, Aš kalbė- 
jau, bet jie nesiklausė. Jie darė mano akivaizdoje pikta ir 
pasirinko, kas man nepatinka." (Iz 65,12) 

5 Išgirskite Viešpaties Žodį, kurie bijote Jį. "Jūsų 
broliai, kurie neapkenčia jūsų ir jus pašalina dėl mano 
vardo, sako: 'Girkite Viešpatį, kad matytume jūsų 
džiaugsmą!" Bet jie bus sugėdinti." (Lk 6,22) 6 Klausy- 
kis, tai balsas mieste! Klausykis, tai balsas iš švento- 
vės! Tai Viešpaties balsas, kai Jis baudžia savo priešus, 
7 "Dar skausmų nepajutus, ji pagimdė, dar skausmams 
neprasidėjus, pagimdė sūnų. 8 Kas tai girdėjo, ar ką pa- 
našaus matė? Ar gali kraštas vieną dieną užgimti? Ar 
gali tauta viena akimirka atsirasti? Tik skausmams pra- 
sidėjus, jau Sionas pagimdė savo vaikus. 9 Argi Aš, 
leidęs priartėti gimdymui, neleisiu pagimdyti?" Klausia 
Viešpats. "Argi leidęs pradėti, gimdymą sulaikysiu?" 
Klausia Dievas? (Iz 37,3) 10 "Džiaukitės Jeruzale, ku- 
rie ją mylite. Džiaukitės, kurie liūdėjote dėl jos. (Ps 
122,6) 11 Dabar maitinkitės ir gaivinkitės ja, pilnai ger- 
kite džiaugsmą jos garbės!“ 12 Taip sako Viešpats: 
"Jūsų kraštas klestės gerbūviu, tautų lobiai plauks jam, 
kaip neišsenkanti upė. Jūs būsite kaip kūdikiai maitina- 
mi, ant rankų nešiojami ir lepinami. (Iz 60,4) 13 Kaip 
motina paguodžia kūdikį, taip Aš jus paguosiu; Jeruza- 
lėje jūs būsite paguosti. 14 Jūs tai matysite ir jūsų-širdis 
džiaugsis, jūs bujosite kaip jauna žolė.“ Viešpaties pa- 
laima bus apreikšta Jo tarnams, o Jo rūstybė — prie- 
šams. 15 Viešpats ateis ugnimi, Jo vežimai kaip viesu- 
las, įvykdys užsidegusį pyktį ir Jo įspėjimą. (Apr 
19,11-15) 16 Ugnimi ir kardu Viešpats padarys teismą 

visai žmonijai. Viešpaties užmuštųjų bus daug. 17 "Vi- 
si, kurie pasišventę apsivalo, bet eidami į sodus, seka 
stabų kunigą, valgo kiaulieną, peles ir kitus pasibjaurė- 
tinus dalykus, bus sunaikinti", — sako Viešpats. (Iz 
65,4-5) 18 "Aš žinau jūsų darbus ir mintis; surinksių 
įvairių kalbų tautas, ir jos matys mano garbę. 19 Aš 
duosiu ženklą jiems ir pasiųsiu dalį tikinčiųjų į visas 
tautas: į Tarsį, Putą ir Ludą, kurie šaudo strėlėmis; į Ta- 
balą ir Javą; į tolimas salas, kurie negirdėjo mano darbų 
ir nematė mano šlovės. Jie paskelbs mano garbę tau- 
toms. (Mt 28,19) 20 Jie atgabens jūsų brolius iš visų 
tautų, kaip atgabenamos aukos: ant žirgų, vežimuose, 
neštuvuose, ant asilėnų ir kupranugarių į šventąjį Jeru- 
zalės kalną, kaip Izraelio sūnūs atneša augalinę auką į 
Viešpaties namus švariame inde, — sako Viešpats. (Iz 
60,3-7) 21 Kai kuriuos iš jų įstatysiu kunigais ir levi- 
tais. (Iz 61,6) 22 Kaip nauji dangūs ir nauja žemė, ku- 
riuos sukursiu, stovės mano akivaizdoje, taip ir jūsų pa- 
likuonys ir vardas išliks, — sako Viešpats. (Iz 65,17) 
23 Nuo jauno mėnesio (mėnulio) iki jauno mėnesio, ir 
nuo sabatos iki sabatos, visi ateis ir melsis mano aki- 
vaizdoje, — sako Viešpats. 24 Jie išeis ir matys žmonių 
lavonus, kurie maištavo prieš mane. Jų kirminas nemirs 
ir ugnis neužges. Jie bus pasibaisėjimu visai žmonijai. 
(Mk 9,44) 


Ar reikia Dievui didingų pastatų ir aukų? Remian- 
tis Naujuoju Testamentu, jų nereikia tokių, kokie buvo 
Senojo Testamento laikais. Pranašai to viso neniekino, 
bet ir nepritarė tokioms statyboms. Pranašas Dievo var- 
du sakė, kad Dievas žvelgia į kuklius ir pasižeminan- 
čius, o ne į didingus pastatus ir gausias aukas. Pranašai 
ir Kristus atmetė veidmainystę. Tas pats žmogus auko- 
jo auką ir skriaudė bei nužudė žmogų; aukojo auką ir 
sekė stabus. Tokių veiksmų Dievas nemėgo ir nemėgs- 
ta. 

Daugelis izraelitų galvojo; jie sugrįš į savo buvusį 
kraštą ir viskas bus tvarkoje. Dievas įsakė klausytis. Jis 
kalba iš šventovės; taip nebus, kaip jie galvoja. Tauta 
privalo atgimti; gera prasme pasikeisti. Kūniškas gim- 
dymas motinai buvo labai skausmingas, tad ar Sionas 
atgimdys žmones be skausmų, vienos dienos metu? 
Toks atsinaujinimas nerimtas. Čia Dievas palyginamas 
motinai, kuri gimdydama kenčia ir giliau pergyvena ne- 
gu tėvas. 

Viešpats baus netikinčiuosius. Tą sako Senasis ir 
Naujasis Testamentas. Dievas siųs savo pasiuntinius į 
visus kraštus. Tarsis yra Ispanijoje, Putas ir Ludas Af- 
rikoje, Tabalas prie Juodųjų jūrų Kaukaze ir Java Grai- 
kijoje. Viešpats sukurs naują dangų ir žemę. Jis bus 
garbinamas dvasia ir tiesa, ir teis visą pasaulį. „Tuo 
pranašo Izaijo knyga baigiama. mų 

| PRANAŠAS JEREMIJAS 

Jeremijas buvo kilęs iš kunigo šeimos, gimęs 
Anatote, į šiaurę nuo Jeruzalės. Dievas pašaukė jį pra- 
našu jauną, 626 pr. Kr. Pranašo laikais Judėja buvo ke- 
lis kartus nusiaubta karo; valdovai ir tauta, nusigręžę 
nuo Dievo, elgėsi blogai. Jeremijas įspėjo juos pasitai- 
syti ir pasitikėti Dievu. Tautos ir bažnyčios valdovai lai- 
kė Jėremiją tautos išdaviku — dirbančiu priešų naudai. 
Jeremijas daug kentėjo; jis turėjo tik vieną ištikimą 
draugą Baruką. 

Jeremijo knygoje kalbama apie Judėją 1-45; apie 
kitas tautas 46-52. 

Asirija, įsikūrusi Eufrato upės slėnio šiaurinėje da- 
lyje, su sostine Nineve, dominavo anais laikais žino- 
mam pasauliui apie 300 metų. Eufrato upės slėnio pie- 
tuose iškilo Babilonija. Ji 607 pr. Kr. nugalėjo Asiriją ir 
sunaikino jos sostinę Ninevę. Kariaujant Asirijai su 
Babilonija, Egiptas siekė pasaulio valdžios pirmenybės. 
Babilonija nugalėjo Egiptą prie Eufrato pagarsėjusiame 
Karkemo mūšyje 605 pr. Kr. ir tapo pirmaujančia pa- 
saulio galybe. 

Jeremijo laikais paskutinieji septyni Judėjos kara- 
liai buvo: Manasas 697-642 pr. Kr.; Amonas 641-640, 
Josijas 639-608, Joahazas 608, Joakimas 608-597, Joa- 
kinas 597 ir Zedekijas 597-586. Babiloniečiai 586 pr. 
Kr. paėmė Jeruzalę ir ją sudegino. 

Jeremijo laikais jo bendraamžiai pranašai buvo: Eze- 
kielis ir Danielius tremtyje — Babilonijoje, o Habaku- 
kas, Naumas ir Obadijas Judėjoje. 

JEREMIJO KNYGA 


1 skyrius 
JEREMIJO PAŠAUKIMAS 1-19 

1 Ši knyga yra žodžiai Jeremijo, kunigo Hilkijo sū- 
naus iš Anatoto, iš Benjamino teritorijos. 2 Viešpats 
kalbėjo Jeremijui tryliktaisiais Josijo, Amono sūnaus, 
Judėjos karaliaus viešpatavimo metais; 3 antrą kartą 
viešpataujant Josijo sūnui Joakimui, ir iki Zedekijo, Jo- 
sijo sūnaus, Judėjos karaliaus vienuoliktųjų viešpatavi- 
mo metų penkto mėnesio, tai yra Jeruzalės ištrėmimo į 
nelaisvę. (2 Kar 23,34; 24,17; 25,2,8) 4 Viešpats kal- 
bėjo Jeremijui: 5 "Pažinau tave.prieš tau gimstant, pa- 
švenčiau tave pranašu ir paskyriau tautoms." (Iz 49,1; 
Gal 1,15) 6 Aš atsakiau: "Ak, Viešpatie Dieve, aš ne- 
moku kalbėti, dar esu per jaunas". (2 M 3,11; Iz 6,5-8) 
7 "Nesakyk: 'Aš per jaunas', bet eik, pas kuriuos tave 
siųsiu, ir kalbėk, ką tau liepsiu. 8 Nebijok jų, nes Aš 
esu su tavimi ir tave išgelbėsiu", atsakė Viešpats. 9 Ta- 
da Viešpats ištiesė savo ranką ir, palietęs ja mano lū- 
pas, tarė man: "Aš tau suteikiu iškalbingumo galią. (5 
M 18,18) 10 Šiandien skiriu tave rauti, griauti, žudyti, 
naikinti, bet taip pat atstatyti ir kurti tautose ir karalystė- 
se." (Jer 18,7-10) 11 Viešpats klausė manęs: "Ką ma- 
tai, Jeremijau?“ Aš atsakiau: "Matau migdolo šaką". 
12 Viešpats atsakė: "Gerai martei, o Aš budėsiu, kad 
mano žodžiai būtų įvykdyti". (Jer 31,28) 13 Viešpats 
klausė manęs antrą kartą: "Ką matai?" Aš atsakiau: 
"Matau verdantį katilą, artėjantį iš šiaurės". 14 
Viešpats atsakė: "Iš šiaurės ateis nelaimė ant visų 
šalių gyventojų. 15 Aš pašauksiu visas šiaurės 
"karalystes, kad jos ateitų ir kiekviena pastatytų savo 
sostą prie Jeruzalės vartų (užimtų), prieš visas jos sie- 
nas aplink ir prieš visus Judėjos miestus. 16 Tada įvyk- 

dysiu teismo sprendimą dėl visų jų nusikaltimų: jie pali- 
ko mane, aukojo svetimiems dievams ir garbino savo 
rankų darbus — stabus. 17 O tu pasiruošk, susikaupk 
ir jiems kalbėk, ką tau liepsiu! Nenusigąsk jų! Jei bijo- 
si, išgąsdinsiu tave jų akivaizdoje, 18 Aš šiandien darau 
tave sustiprintu miestu, geležies šulu ir žalvario siena 
prieš visą šalį: Judėjos karalius, kunigaikščius, kunigus 
ir visą tautą. (Jer 15,20; Ez 3,8-9) 19 Jie kovos prieš ta- 
ve, bet nenugalės, nes Aš esu su tavimi ir tave išgelbė- 
siu“, sako Viešpats. 


Pranašo Jeremijo pašaukimas įvyko 626 pr. Kr. Jis 
veikė iki Jeruzalės sunaikinimo 586 pr. Kr. Kaip prana- 
šas kalbėjo su Dievu nepasakyta; girdimu žodžiu ar 
mintimis. Dievas jį numatė pranašu dar negimusį. Kai 
Dievas jį pašaukė pranašu, jis dar buvo jaunuolis, gal 
apie 20 metų? Jeremijas nenorėjo būti pranašu, bet Die- 
vas reikalavo būti Jo pranašu. Dievas jį net kūniškai pa- 
lietė, tuo suteikė jam iškalbingumą. Pranašas Jeremijas 
buvo paskirtas skelbti griovimą ir atstatymą Izraelio 
tautos ir kitų tautų. Dievas įsakė Jeremijui būti drąsiu. 
Jei jis bijos tautos vadų, kunigų ir savo tautiečių, jis ne- 
išlaikys. Pranašo Jeremijo pareiga buvo sunki — pra- 
našauti prieš valdovus. Jeremijas privalėjo pranešti 
Viešpaties Žodžius valdovams, tautai ir pranašauti apie 
kitas tautas. Viešpats pažadėjo sustiprinti jį, padaryti 
lyg geležiniu šulu. 

Dievas parodė jam sprogstančią migdolo šaką. Tas 
medis anksti pavasarį sprogsta. Tai reiškė, kad Dievas 
greit vykdys, ką praneša; baus izraelitus už nusikalti- 
mus; stabų garbinimus. 

Jeremijui buvo parodytas verdantis katilas šiaurėje. 
Tas reiškė — priešas atžygiuos iš šiaurės, užims visą 
Judėją ir sostinę Jeruzalę. Babilonija buvo daugiau į ry- 
tus negu į šiaurę. Karo veiksmai vykdavo iš šiaurės; 
ten buvo kariuomenei žygiuoti tinkamas kelias. 

2 skyrius 
IZRAELIO NEDĖKINGUMAS IR BAUSMĖ 1-37 

1.Viešpats kalbėjo: 2 "Eik ir šauk Jeruzalei. Aš at- 
simenu tavo jaunystės ištikimybę, tavo sužadėtuvių 
meilę, kaip tu mane sekei dykumoje, nesėjamoje šalyje; 
3 šventas buvo Izraelis Viešpačiui, Jo derliaus pirmasis 
vaisius. Kas jį skriaudė, nusikalto, nelaimė juos ištiko. 
4 Klausykite Viešpaties Žodžio, Jokūbo namai, ir visos 
Izraelio padermės! 5 Ką bloga rado manyje jūsų tėvai, 
kad jie atitolo nuo manęs, sekė beverčius stabus ir nusi- 
kalto. (Mik 6,3-5) 6 Jie neklausė: 'Kur yra Viešpats, 
kuris mus išvedė iš Egipto šalies; vedė dykumoje, ste- 
pių ir daubų šalyje, sausoje ir tamsioje žemėje; krašte, 
per kurį niekas nekeliauja ir kuriame joks žmogus ne- 
gyvena? 7 Juk Aš jus atvedžiau į deilingą šalį, ir leidau 
jos vaisiais ir viskuo naudotis. Bet jūs, vos atvykę, sa- 
vo elgesiu padarėte kraštą, mano nuosavybę, pabaisa. 8 
Kunigai neklausė: 'Kur yra Viešpats?', įstatymo sargai 
nepažino manęs, ganytojai sukilo prieš mene, pranašai 
pranašavo Baalo vardu ir sekė beverčius stabus. 9 To- 
dėl kaltinu jus ir jūsų vaikų vaikus. 10 Eikite į Kipro 
pajūrius ir pažiūrėkite, arba pasiųskite į Kedarą, pasitik- 
rinkite ir pamatykite, ar ten yra kas nors panašaus? 11 
Ar yra kada tauta pakeitusi savo dievus, nors jie stabai? 
Bet mano tauta pakeitė garbingą Dievą stabais. (Rom 
1,23) 12 Stebėkitės dėl to dangūs, išsigąskite ir būkite 
sukrėsti! 13 Dvi piktybes padarė mano tauta: ji paliko 
mane, gyvojo vandens šaltinį, ir išsikasė skylėtų šuli- 
nių, kurie nesulaiko vandens. (Jer 17,13; Ps 36,10) 14 
Argi Izraelis vergas? Ar jis gimęs baudžiauninkas? Ko- 
dėl jis tapo grobiu? 15 Jie riaumojo kaip liūtai, paleidę 
savo gerkles. Jie pavertė šalį tyruma; miestai yra su- 
griauti, be gyventojų. 16 Memfio ir Tachpanės miestų 
vyrai plikai nuganys tavo viršugalvį, nualins kraštą. 
(Jer 44,1) 17 Argi ne todėl tau taip atsitiko, kad palikai 
Viešpatį, savo Dievą? (Oz 13,9) 18 O dabar kodėl bėgi 

į Egipt; Nilo vandens gerti, ir į Asiriją Eušrato vandens 
gerti (ieškai globos)? 19 Tavo piktybė tave baudžia, o 
tavo atpuolimas — plaka. Žinok ir suprask, kaip baisu 
ir klaidinga palikti Viešpatį, savo Dievą. Jūs nebijojote 
manęs", sako pulkų Viešpats. 

20 "Tu jau seniai suiaužei savo jungą, sutraukei ry- 
šius ir sakei: 'Netarnausiu!' O tačiau kiekvienoje aukš- 
toje kalvoje ir po kiekvienu žaliu medžiu garbiuai sta- 
bus. (Jer 3,6; Iz 57,5; Ez 6,13) 21 Aš juk tave pasodi- 
nau kaip taurų vynmedį, tikrą želmenį, bet tu išsigimei į 
laukinį vynmedį. (Iz 5,1-4) 22 Nors ir nusipraustum 
šarmu ir muilu, tačiau liksi savo kalte suteptas mano 
akivaizdoje. 23 Kaip tu gali sakyti: 'Aš nesusitepiau, 
Baalo nesekiojau'? Pažvelk į savo elgesį Hinomo slėny- 
je, pagalvok, ką darei, 24 Tu bėgi kaip laukinė kupranu- 
garė, painiodama savo žingsnius, į dykumą. Kas pora- 
vimosi metu ją sulaikys? Kupranugariai, kurie jos ieš- 
ko, neturės vargo poravimosi metu ją surasti. 

25 Saugok savo koją, kad nebūtų basa, ir savo 
gerklę nuo troškulio. Bet tu sakai: "Visai ne! Aš myliu 
svetimuosius ir juos seksiu!' 26 Kaip gėdisi vagis, kai jį 
pagauna, taip bus sugėdintas Izraelis: karaliai, kuni- 
gaikščiai, kunigai ir pranašai, 27 kurie sako medžiui: 
"Tu mano tėvas", ir akmeniui: "Tų mane pagimdei'. Jie at- 
gręžė man nugarą. Bet savo nelaimės metu jie sako: 
"Kelkis ir gelbėk mus!' 28 Kur gi tavo dievai, kuriuos 
pasidarei? Jie teatsikelia, ir, jei gali, tepadeda tau nelai- 
mės metu! Judėja, kiek tavo miestų, tiek tavo dievų, ir 
kiek Jeruzalės gatvių, tiek Baalo aukurų! (Teis 10,14; 
Jer 11,13) 29 Kodėl jūs vaidijatės su manim? Jūs visi 
sukilote prieš mane! 30 Veltui aš baudžiau jūsų vaikus; 
jie nepriėmė pamokymo. Jūsų pačių kardas žudė prana- 
šus, kaip draškąs liūtas. (Iz 1,5; Mt 2,37, 1 Kar 
18,4,13;.19,10; 2 Kar 21,16; 24,4) 31 Kokia jūs karta! 
Stebėkite Viešpaties Žodį! Argi Aš buvau dykuma Iz- 
raeliui, ar tamsi šalis? Kodėl mano tauta sako: "Mes esa- 

me laisvi, nebegrįšime pas Tave“? 32 Ar mergaitė pa- 
miršta savo papuošalus, jaunoji savo apdarą? Bet mano 
tauta jau seniai pamiršo mane. 33 Kaip puikiai tu, Izrae- 
li, moki ieškoti meilės! Todėl ir piktadariauti įgudai. 34 
Netgi ant tavo siūlių randamas nekaltai nužudytųjų 
kraujas; tu jų nenutvėrei nusikalstant! 35 Tačiau tu sa- 
kai: 'Aš nekalta; Jo rūstybė nusigręžė nuo manęs!' Aš 
apkaltinsiu tave, nes sakei: 'Nenusidėjau'. (Iz 43,26) 36 
Kaip lengvai tu keiti savo nuomonę! Ir Egiptas apvils 
tave, kaip Asirija apvylė. 37 Iš ten tu irgi išeisi, užsidė- 
jus rankas ant galvos, nes Viešpats atmetė tuos, kuriais 
pasitikėjai, ir nieko iš jų nelaimėsi!" 

Čia yra viena seniausių Jeremijo kalbų. Dievas įsa- 
kė jam kalbėti. Jeremijas kaltino valdovus, kunigus ir 
netikrus pranašus. Ši Jeremijo kalba jiems labai nepati- 
ko. Valdovai, kunigai, netikri pranašai ir tauta buvo tik- 
ri, kad jie nenusikalsta Dievui. Jie garbina Jį, Viešpatį 
(Baalą) visur: aukštumose, po medžiais ir Jeruzalės gat- 
vėse. Izraelitams buvo įsakyta garbinti Viešpatį tik Je- 
ruzalės šventovėje. Visur kitur buvo duodama garbė 
Baalui. Nei valdovai, nei eiliniai žmonės nejautė savo 
atkritimo nuo Dievo. 

Iškasti šuliniai Palestinoje buvo tam tikros duobės, 
į kurias surinkdavo ir laikydavo lietaus vandenį. Mem- 
fio ir Tachpanės miestai buvo Egipte, Nilo deltoje. Kip- 
ras yra sala, o Kedaras arabų kraštas. Hinomo slėnyje 
aukodavo vaikus dievaičiui Malochui. Asirijos ir Egip- 
to vandenis gerti — ieškoti pas juos politinės globos. 
Stabų garbintojai palyginami kupranugarei poravimosi 
metu. Rankas ant galvos užsidėti — negarbę paslėpti. 


3 skyrius 
ATGAILA, PAŽADĖJIMAS MALONĖS 1-25 
1 Viešpats kalbėjo: "Jei vyras paleidžia žmoną ir ji, 
atsiskyrusi nuo jo, išteka už kito vyro, ar ji gali sugrįžti 

pas jį? Argi toks elgesys nepakenktų šaliai? O tu, pa- 
leistuvavusi su daugelių meilužių, argi drįstum sugrįžti 
pas mane? (5 M 24,1-4) 2 Pakelk savo akis į aukštu- 
mas ir žiūrėk, kur tu stabų negarbinai? Pakelėse tu sė- 
dėjai, kaip arabas (plėšikas) dykumoje. Tu sutepei šalį 
stabų garbinimu. 3 Nelijo pavasarį nei rudenį. Bet tu 
garbinai stabus ir nesigėdijai. 4 Dabar staiga tu šauki: 

"Mano tėve! Mano jaunystės drauge! 5 Ar Tu pyksi 
amžinai ir visados rūstausi? Taip tu kalbi, o nuodė- 
miauji toliau". 

6 Viešpats man tarė karaliaus Josijo dienomis: "Ar 
matei, ką darė atpuolusi Izraelio tauta? Ji ant kiekvieno 
aukšto kalno ir po kiekvienu žaliuojančiu medžiu garbi- 
no stabus. (Jer 2,20) 7 Aš galvojau, kad po viso to ji 
sugrįš pas mane, bet ji nesugrįžo. Tą matė neištikimoji 
jos sesuo Judėja, 8 jog Aš kaip tik dėl to, atpuolusią IZ- 
raelio tautą, garbinančią stabus, atstūmiau ir jai įteikiau 
skyrybų raštą, tačiau neištikimoji jos sesuo Judėja ne- 
pabūgo, (2 Kar 17,18-19; Ez 23,2-11) 9 lengvabūdiškai 
garbindama stabus, sutepė šalį. 10 Tačiau, nors visa tai 
įvyko, neištikimoji jos sesuo Judėja taip pat nesugrįžo 
pas mane visa širdimi, bet tik veidmainiavo. 11 Atpuo- 
lusi Izraelio tauta buvo teisesnė už neištikimąją Judėją. 
12 Eik šiaurės link, skelbdamas: 'Sugrįžk, atpuolėle Iz- 
raelio tauta! Aš neberūstausiu, nes esu gailestingas, ne- 
pyksiu ant jūsų amžinai. 13 Prisipažink, kad Viešpa- 
čiui, savo Dievui, buvai neištikima, svetimus sekei, su 
jais garbinai stabus po žaliuojančiais medžiais ir mano 
balso neklausei. 14 Sugrįžkite, atpuolę vaikai, nes Aš 
esu jūsų valdovas, paimsiu jus po vieną iš miesto ir po 
du iš giminės ir atvesiu į Sioną. (Oz 2,21; Iz 6,13) 15 
Aš jums duosiu ganytojų, kokius Aš noriu; jie jus ga- 
nys išmintingai ir sumaniai. (Jer 23,4) 16 Tuomet jūs 
tapsite skaitlinga tauta ir niekas nebeklaus, kur yra 
Viešpaties Sandaros skrynia. Ji niekam neberūpės; jos 
nei prisimins, nei pasiges, nei naujos nebedarys. 17 

"Tuomet Jeruzalę vadins "Viešpaties sostu", ir į ją susi- 
rinks visos tautos; jie nebeklausys savo užsispyrusios, 
piktos širdies balso. (Iz 2,2-4; 65,2) 18 Judėja su Izrae- 
liu ateis iš šiaurės krašto į šalį, kurią daviau jūsų tėvams 
paveldėti. (Iz 11,11-13) 

19 Galvojau priimti tave sūnumi ir duoti tau mielą 
šalį, gražiausią tėviškę tautų tarpe! Tikėjausi mane va- 
dinsite 'savo Tėvu' ir seksite mane visados. 20 Tačiau, 
kaip moteris ištikimybę sulaužo dėl meilužio, taip jūs, 
izraelitai, sulaužėte ištikimybę man." 21 Klausykitės! 
Aukštumose girdimas Izraelio vaikų maldaujantis 
verksmas; jie elgėsi neištikimai, pamiršo Viešpatį, savo 
Dievą. 22 "Sugrįžkite, atpuolusieji vaikai! Aš atleisiu 
jums." Izraelitai atsiliepė: "Mes ateiname pas Tave, nes 
Tu esi Viešpats, mūsų Dievas. (Oz 6,1) 23 Iš tiesų, ap- 
gaulė yra aukštumose ir kalnuose, Viešpatyje yra Izrae- + 
lio išganymas. 24 Stabai rijo mūsų tėvų jaunystėje įgytą 
turtą: avis, raguočius, sūnus ir dukteris. 25 Gėdykimės 
ir prisipažinkime nusidėję Viešpačiui, savo Dievui; mes 
ir mūsų tėvai, nuo jaunystės iki šios dienos, neklausė- 
me Viešpaties, savo Dievo." 


Izraelitų atkritimas, dievaičių garbinimas, dažnai 
buvo palyginamas santuokos sulaužymui. Jei santuoka 
buvo suardyta, remiantis 5 M 24,1-4, nebeturėjo teisės 
tie patys asmenys antrą kartą santuoką sudaryti. Tad jei 
izraelitai buvo neištikimi Dievui, ar jie turėjo teisę nelai- 
mėje šauktis Dievo? Taip. Tą matome iš Saliamono 
maldos pastačius šventovę ir kitų Šventojo Rašto vietų. 
Tada grįžimas pas Dievą privalėjo būti nuoširdus — 
tikras. Į paviršutinį, formalų grįžimą Dievas neatsakė. 

Karaliaus Josijo reformacija vyko iš viršaus, nepa- 
siekė tikro tautos apsisprendimo. Nors Jeremijas pritarė 
Josijo reformacijai, bet nematydamas tautoje nuoširdu- 
mo, tame darbe nedalyvavo. Izraelio (žydų šiaurės) val- 
stybė 721 pr. Kr. buvo ištremta į Asiriją todėl, kad jie 

garbino dievaičius. Tas turėjo būti rimtas įspėjimas Ju- 
dėjos gyventojams — ištikimai sekti Viešpatį. Deja, Ju- 
dėjos gyventojai garbino dievaičius. 

14-18 skirsneliuose pranašas kalba, kad žydų susi- 
skaldymas į dvi valstybes 933 pr. Kr. yra praeitis. Žy- 
dai grįš iš tremties ir gyvens pažadėtoje žemėje kaip 
viena tauta. Jie nebekalbės ir apie Sandaros skrynią, ku- 
rioje būvo laikoma dešimt Dievo įsakymų. Dievas duos 
jiems naujus vadus (kunigus), kurie nebeklaidins tautie- 
čių, bet mokys tikrą Dievo garbinimą. Apie tokį laiką 
galin:a kalbėti tik krikščionybės pradžioje. 

Dievas žada atleisti atgailaujantiems (verkiantiems) 
žmonėms. Žmonės suprato, kad jie labai klydo garbin- 
dami Baalą — dievaičius. 


4 skyrius 
ĮSPĖJIMAS APIE KRAŠTO SUNAIKINIMĄ 1-31 

1 "Izraeli, jei tu atsiversi", sako Viešpats, "galėsi 
sugrįžti pas mane; jei pašalinsi savo piktybes, tau nerei- 
kės bėgti nuo manęs. 2 Jei prisieksi: "Kaip gyvas Vieš- 
pats!“, teisiai, teisingai ir tikrai, tai būsi tautoms palaima 
ir plačiai sklis tavo garbė“. (Jer 12,16; Iz 65,16) 3 Taip 
sako Viešpats Judėjos žmonėms ir Jeruzalės gyvento- 
jams: "Plėškite dirvonus ir nesėkite erškėtynuose. (Oz 
10,12) 4 Apsipjaustykite ir pasišvęskite man, Judėjos 
žmonės ir Jeruzalės gyventojai, kad neišsiveržtų kaip 
ugnis mano rūstybė ir degtų neužgesinama dėl jūsų pik- 
tų darbų. (Jer 9,25; 5 M 10,16) 

5 Skelbkite Judėjoje ir praneškite Jeruzalėje, pūski- 
te ragą krašte, garsiai šaukite ir sakykite: 'Susirinkite ir 
eikime į sutvirtintus miestus! 6 Iškelkite vėliavą Siono 
link! Bėkite! Nestovėkite! Nelaimę ir sunaikinimą Aš 
užleisiu iš šiaurės. (Jer 1,14) 7 Liūtas pakilo iš tanku- 
myno, tautų naikintojas pajudėjo, pakilo iš savo vietos 
paversti tavo šalį tyruma; Tavo miestai pavirs griuvė- 
siais ir ištuštės. 8 Todėl apsivilkite ašutinėmis, raudoki- 

te ir dejuokite: 'Nenusigręžė nuo mūsų Viešpaties rūs- 
tybė"". 

9 Viešpats sako: "Ateis diena, kada pradings kara- 
liaus črąsa ir kunigaikščių narsumas; kunigai išsigąs, ir 
pranašai apstulbs iš baimės. 10 Jie sakys: Ak, Viešpatie 
Dieve, iš tikrųjų tu labai apvylei tautą ir Jeruzalę, saky- 
damas: Jūs turėsite taiką', o dabar kardas siekia mūsų 
gyvybės!' (Jer 6,14) 11 Tuomet sakys tautai ir Jeruza- 
lei: "Karštas vėjas pučia nuo plikų aukštumų iš dyku- 
mos mano tautos link, bet ne vėtyti ir ne valyti jos. 12 
Smarkus vėjas pakyla man liepiant: dabar Aš pats pra- 
nešiu jiems teismo sprendimą!" 13 Kaip debesis jis pa- 
kyla, kaip audra jo kovos vežimai; greitesni už erelius 
jo žirgai! "/argas mums, mes žuvę! 14 Jeruzale, apva- 
lyk nuo pikto savo širdį, kad būtum išgelbėta! Ar ilgai 
piktai galvosi? (Iz 1,16) 15 Klausykis, iš Dano ir iš Ef- 
raimo kalnyno siunčia blogą žinią: 16 "Įspėkite tautą, 
praneškite Jeruzalei: priešai atžygiuoja iš tolimos šalies 
ir puls Judėjos miestus! 17 Jie jau supa ją, nes ji įpyki- 
no mane. (Jer 1,15; 6,3) 18 Tavo elgesys ir darbai tau 
tai padarė! Tai tavo piktybė, taip karčiai alietė tavo šir- 
dį", sako Viešpats. 

19 "Ak, mano krūtine, mano krūtine! Aš raitaus iš 
skausmo. O mano širdies mušimas! Mano širdis ne- 
rimsta, negaliu tylėti; girdžiu rago garsą, kovos šauks- 
mą. (Iz 16,9) 20 Sunaikinimas po sunaikinimo! Visa 
šalis nuteriota! Staiga sunaikinamos mano palapinės, 
bematant — ir mano palapinė! 21 Kaip ilgai matysiu 
vėliavas, girdėsiu rago garsą? 22 Mano tauta paika, ji 
manęs nepažįsta. jie kvaili vaikai, neturi supratimo. Jie 
gudrūs pikta daryti, bet daryti gera, jie nesugeba". 23 
Aš pažvelgiau į žemę; ji buvo tuščia dykuma; pažvel- 
giau į dangų, jo šviesos nešvietė. 24 Pažvelgiau į kal- 
nus, jie drebėjo; visos aukštumos siūbavo. 25 Aš žval- 
giaus ir niekur nebuvo nė vieno žmogaus, visi padangių 
paukščiai buvo nuskridę. 26 Pažvelgiau į derlingą že- 

mę, — ji buvo dykuma; visi miestai buvo sunaikinti 
Viešpaties akivaizdoje. žokia didlė buvo Jo rūstybė! 

27 Viešpats tarė: "Visa šalis pavirs tyruma, tačiau 
visai jos nesunaikinsiu. (Jer 5,10,18) 28 Dėl to gedės 
žemė ir aptems aukštai dangūs. Aš tai pasakiau ir nesi- 
gailėsiu, nutariau ir įvykdysiu! 29 Nuo raitelių ir šaulių 
šauksmo pabėgo visa šalis; jie sulindo į olas, pasislėpė 
tankynėse ir lipo ant uolų; visi miestai ištuštėjo. 30 Ką 
dabar darysi, tu nugalėtoji tauta? Nors apsivilktum pur- 
puru, puoštumeis auksiniais papuošalais, pasidažytum 
akis juodais dažais; visas pasipuošimas nieko nepadėtų! 
Tavo meilužiai paniekina tave; jie siekia tavo gyvybės. 
31 Girdžiu, tarsi, gimdančios riksmą, kaip pirmagimį 
gimdančios šauksmą: balsą Siono dukters, gaudančios 
kvapą, gniaužančios rankas ir sakančios: "Vargas man, 
mano gyvybė priklauso nuo žudikų!“ 


Įspėjimas apie krašto sunaikinimą. Izraelitams bu- 
vo sakyta, kad jie gali būti palaima visoms tautoms, jei 
jie tikrai atsivers — plėš dirvonus ir nesės erškėtynuo- 
se. 

Baisus priešas eina iš šiaurės! Kas tas priešas yra 
— nesakyta. Bendrai pranašas Jeremijas kalbėjo apie 
babiloniečius. Daugelis Šventojo Rašto aiškintojų gal- 
voja, kad tai buvo skitai, kurie Palestinoje siautė 630- 
625 pr. Kr. 

Priešas buvo toks galingas ir žiaurus, kad žmonės 
bėgo gelbėtis nuo jo sutvirtiniuose miestuose. Visa tau- 
tos vadovybė, karalius, jo patarėjai, kunigai ir pranašai 
(netikri) neteko drąsos. 

Apie priešo puolimą buvo gauta žinia iš Dano — 
toliausios valstybės šiaurės. O priešas jau čia prie Efrai- 
mo, prie Jeruzalės! Dėl siaučiančios nelaimės buvo kal- 
ta pati tauta, ji nusigręžė nuo Dievo. Jeremijas matė bai- 
sų krašto sunaikinimą, tačiau Dievas pranešė, kad visai 
jo nesunaikins. 

5 skyrius 
TAUTOS NUSIKALTIMAS IR BAUSMĖ 1-31 

1 "Pereikite Jeruzalės gatves, žiūrėkite ir stebėkite, 
ieškokite aikštėse; jei rasite nors vieną, kuris elgiasi tei- 
singai ir siekia tiesos, tada Aš jai atleisiu. 2 Jei jie sako: 
"Kaip gyvas Viešpats', iš tikrųjų jie kreivai prisiekia", 
sako Viešpats. 

3 Viešpatie, argi tavo akys nenukreiptos į tiesą? Tu 
baudei juos, bet jie nejautė to; prispaudei juos, bet jie 
nepriėmė drausmės. Jie pasidarė kietesni už uolą, at- 
sisakė atsiversti. (Jer 2,30 ; Iz 48,4) 4 Aš galvojau: 
"Tik vargšai žmonės nesupranta, nes nežino ko Vieš- 
pats reikalauja, nepažįsta Dievo įstatymo. 5 Tad aš eisiu 
pas didžiuosius ir su jais kalbėsiu, nes jie žino Viešpa- 
ties kelius ir Jo įstatymą. Tačiau jie taip pat sulaužė jun- 
gą, sutraukė ryšius!" (Jer 2,20) 6/Todėl sudraskys juos 
liūtas, stepių vilkas suplėšys. Leopardas tykos prie jų 
miestų, kas tik išeis, bus sudraskytas, nes nusikaltimai 
jų gausūs, atpuolimas didelis. (3 M 26,22) 

7 "Kodėl turėčiau tau atleisti?" sako Viešpats Die- 
vas. "Tavo vaikai paliko mane ir prisiekė stabais. Aš 
juos pasotinau, o jie svetimavo ir lankė paleistuvių na- 
mus. 8 Jie nutuko, kaip gerai šeriami eržilai; kiekvienas 
geidė savo artimo žmonos. 9 Ar neturėčiau tokių nu- 
bausti", klausia Viešpats, "ar šitokiai tautai neturėčiau 
atkeršyti? 10 Eikite į vynuogynus ir naikinkite, bet ne- 
sunaikinkite. Pašalinkite atžalas, nes jos nepriklauso 
Viešpačiui! (Jer 4,27) 11 Visai neištikimai pasielgė su 
manimi Izraelis ir Judėja. 12 Jie išsigynė Viešpaties ir 
pažadėjo to nedarysią: 'Nesulauksime nelaimės, nei kar- 
do, nei bado nepatirsime. 13 Pranašai: kalba tik vėjus, 
jie nesilaiko Viešpaties Žodžio". 14 Todėl Viešpats, 
pulkų Dievas, sako: "Kaip jie kalbėjo, taip jiems įvyks: 
Aš padarysiu savo Žodžius, Jeremijau, tavo burnoje 
ugnimi ir Šitą tautą malkomis, kurias ugnis sudegins. 15 
Izraeli, Aš atvesiu prieš jus tautą iš toli", sako Viešpats. 


Jer5,16 234 


"Ji galinga tauta, labai sena tauta, kurios kalbos tu ne- 
moki ir, ką ji kalba, nesupranti. (Jer 6,22) 16 Jos kilpi- 
nis yra kaip atviras kapas; jie visi yra karžygiai! (Ps 
5,10) 17 Ji suvalgys tavo derlių ir duoną, tavo sūnus ir 
dukteris, avis ir raguočius, vynmedžius ir figmedžius ir 
sunaikins sustiprintus miestus, kuriais pasitikėjai. 18 
Tačiau tada nesunaikinsiu jūsų visų. 19 Kai jie klaus: 
"Už ką Viešpats, mūsų Dievas, mums taip padarė? Tu 
jiems atsakysi, kad Viešpats sako: "Kaip jūs palikote 
mane ir tarnavote svetimiems dievams savo krašte, taip 
tarnausite svetimiesiems ne savo šalyje." 

20 Skelbkite Jokūbo namams ir praneškite Judėjai. 
21 Klausykitės, paiki ir neprotingi žmonės, kurie turite 
akis, bet nematote, turite ausis, bet negirdite! (Iz 6,9-10) 
22 "Argi nebijosite manęs?" klausia Viešpats, "ar ne- 
drebėsite prieš mane? Aš sulaiitiau jūrą smėlio riba, , 
kaip amžiną užtvarą, kurios ji neperžengs, nors ji ir 
siaus. Nors bangos ir daužytų ją, nepralauš jos. (Job 
38,9-11) 23 Bet šita iauta yra užsispyrusi ir kietos šir- 
dies; ji pasitraukė ir nuėjo. 24 Ji nepagalvojo, kad reikia 
bijotis Viešpaties, savo Dievo, knris tinkamu lziku duo- 
da ankstyvą ir vėlyvą lietų ir užtikrina metų derlių: 
(Apd 14,17) 25 Jūsų kaltės suardė šitą tvarką, ir nuodė: 
mės atitraukė jus nuo gero. (Iz 59,2) 26 Mano tautoje 
yra niekšų, kurie susilenkę tyko kaip paukštvanagiai, 
spendžia žabangus žmonėms pagauti. 27 Kaip krepšys 
pilnas paukščių, taip jų namai pilni įgyto turto; tokiu 
būdu jie tapo dideli ir pralobo, pariebėjo ir pastorėjo. 28 
Jie nesilaiko teisės, negina našlaičių bylos, nepadeda 
vargšams pasiekti teisės. (2 M 22,21; Iz 1,23) 29 Ar 
neturėčiau tokių bausti? Ar šitokiai tautai neturėčiau at- 
keršyti? 30 Siaubingų ir biaurių dalykų vyksta šalyje: 
31 pranašai pranašauja melus, kunigai moko kaip jiems 
naudinga, o mano tauta tai mėgsta! Bet ką darysite, kai 
ateis galas?“ klausia Viešpats. 

Abraomo laikais Dievas būtų Sodomai ir Gomorai 
atleidęs; nesunaikinęs, jei būtų radęs dešimt teisių. Je- 
ruzalei atleistų, jei rastų vieną. Jeremijas galvojo, kad 
eiliniai (analfabetai) nusikalsta, nes nežino įstatymo. 
Pranašas kreipėsi į didžiūnus, bet patyrė, kad ir jie taip 
pat nusikalsta. Visi dar kalba (prisiekia) Dievo vardu, 
bet elgiasi bedieviškai. Kunigai ir pranašai (netikri) kal- 
ba kaip žmonėms patinka, žmonės jų klauso, todėl 
bausmė — sunaikinimas turi ateiti. apa garbino 
dievaičius, skriaudė vienas kitą, paleistuvavo, nekreipė 
dėmesio į tikrus, Dievo. siųstus pranašus. Dievas baus 
juos svetima tauta. Svetimieji vargins juos, ištrems. 

Visos blogybės ateina dėl tautos nusikaltimų. Die- 
vas gamtą tvarko gamtos nuostatais; jūros bangas sulai- 
ko smėliu. Didžiausias nusikaltimas prikišamas prana- 
šams ir kunigams. Jie privalėtų mokyti žmones Dievo 
duotų nuostatų. Tačiau pranašai meluoja, kunigai kalba 
kaip žmonėms patinka. Betgi ateis galas, I Dievas vyk- 
dys ką yra pasakęs. 


6 skyrius 
TAUTĄ IR JOS SUVĖDŽIOTOJUS UŽPULS 
ŽIAURŪS PRIEŠAI 1-30 

1 Bėkite, benjaminiečiai, iš Jeruzalės; Tekoje pūs- 
kite ragą ir Bethakereme iškelkite vėliavą, nes nelaimė ir 
sunaikinimas gresia iš šiaurės. 2 Ar Siono duktė nepa- 
naši į gražią pievą, 3 kad pas ją ateina piemenys su savo 
bandomis? Jie statosi aplink ją palapines; kiekvienas 
nugano savo dalį. (Jer 4,17) 4 "Pradėkite prieš ją ko- 
vą!" Sako priešai. "Kelkitės ir pradėkite kovą vidudie- 
nį!" "Vargas mums," sako izraelitai, "nes baigiasi die- 
na, ir ilgėja vakaro šešėliai!" 5 "Kelkitės ir pulkime 
nakčia, sunaikinkime jos rūmus!" 6 Taip sako pulkų 
Viešpats: "Kirskite medžius ir supilkite prieš Jeruzalę 
pylimą! Ji yra baudžiamas miestas, vien tik priespauda 
jame. (Jer 5,1) 7 Kaip šaltinis trykšta šviežiu vandeniu, 

taip jame atsiranda naujų piktybių. Smurtas ir sunaikini- 
mas vyksta jame; skriaudą ir kankinimus jie daro mano 
akivaizdoje. 8 Leiskis įspėti, Jeruzale, kad kartais Aš 
neatsitraukčiau nuo tavęs ir nepaversčiau tavęs tyruma, 
negyvenama šalimi! 

9 Nuskink Izraelio likutį kaip vynmedį, dar kartą 
ranka perbrauk šakeles, kaip vynuogių skynėjas!" 10 
Kam turiu kalbėti ir ką įspėti, kad jie klausytų? Jų ausys 
apkurto, jos negali išgirsti. Viešpaties Žodis jiems tapo 
pajuoka; jie Jo nemėgsta. 11 Viešpaties rūstybė taip pa- 
veikė mane, kad nebeįstengiu susilaikyti. Išliek ją ant 
vaikų gatvėje ir ant susirinkusių jaunuolių! "Vyras ir 
žmona ir senelis bus sugauti, 12 jų namai, laukai ir 
žmonos atiteks kitiems, nes Aš ištiesiu savo ranką prieš 
šalies gyventojus", sako Viešpats, 13 "nes nuo mažiau- 
sio iki didžiausio jie visi godžiai siekia pelno; pranašas 
ir kunigas, jie visi, elgiasi klastingai. (Jer 8,10-12) 14 
Jie gydo mano tautos žaizdas visai paviršutiniškai, sa- 
kydami: "Taika! Taika! O tačiau taikos nėra, (Ez 
13,10,16; 1 Tes 5,3) 15 Jie turėtų gėdytis, nes elgėsi 
blogai; tačiau nei jie gėdijasi, nei parausta. Todėl jie kris 
tarp krintančių, sukniubs, kai juos bausiu", sako Vieš- 
pats. 

16 "Stokite ant kelių ir ieškokite senovinių takų, 
suradę kelią į gera, juo eikite. Taip rasite atilsį savo sie- 
lai", sako Viešpats. Bet jie atsakė: "Neisime!" (Mt 
11,29; Jer 44,16) 17 "Aš tad pastačiau jiems sargų, ku-. 
rie liepė klausytis rago garso. Bet jie atsakė: 'Nesiklau- 
sysime!' (Iz 52,8; Ez 3,i17') 18 Todėl klausykite, tau- 
tos, ir supraskite, ką jums noriu daryti. 19 Klausyk, že- 
me! Aš užleidžiu nelaimę šitai tautai, kaip bausmę už 
jos nupuolimą; nes jie mano Žodžiais nesidomėjo ir ma- 
no pamokymą atmetė. (5 M 32,1; Iz 1,2) 20 Kam man 
smilkalai, nešami iš Sebos, ir brangi kvepianti nendrė iš 
tolimos šalies? Jūsų deginamosios aukos man nepatin- 
ka, ir jūsų kraujo aukos man nemielos. (Iz 1,11) 21 To- 

dėl Aš dedu šitai tautai ant kelio atsitrenkimo akmenų, 
ant jų ji suklups; tėvai ir vaikai, kaimynas ir draugas 
kartu žus. 22 Ateina tauta iš šiaurės, didelė tauta pajuda 
iš žemės pakraščių. (Jer 5,15; 5 M 28,49) 23 Jie lankais 
ir ietimis ginkluoti; žiaurūs ir negailestingi. Jų triukš- 
mas, kaip ūžianti jūra. Jie joja ant žirgų, kiekvienas pa- 
sirengęs kovai prieš tave, Sione!" Taip sako Viešpats 
Dievas. (Jer 50,42) 24 "Kai tik išgirdome pranešimą, 
suglebo mūsų rankos, baimė ir skausmai apėmė mus. 
25 Neikite į laukus keliu, nes siaučia priešo kardas — 
siaubas aplinkui! 26 Mano tautos duktė, apsivilk ašuti- 
ne ir voliokis dulkėse. Gedėk kaip vienintelio sūnaus, 
graudžiai raudok; staiga ateina naikintojas ant mūsų!" 
(Am 8,10) skundžiasi tauta. 

27 "Jeremijau, tave paskiriu savo tautai išbandyti, 
kad pažintum ir ištirtum jos elgesį. 28 Jie visi kieta- 
sprandžiai ir šmeižikai; jie visi kaip varis ir geležis, el- 
giasi žiauriai. (Ez 22,18) 29 Dumplės šniokštė, ugnis 
ėdė šviną, bet darbas veltui — blogis nesidavė išskiria- 
mas. 30 Jie vadinami 'atmestu sidabru', nes Viešpats at- 
metė juos". (Iz 1,22) 


Priešas atžygiuoja iš šiaurės. 4 skyriuje buvo saky- 
ta gelbėtis sutvirtintuose miestuose. Čia, 6 skyriuje, įsa- 
koma bėgti į kalnus; miestai ir, net sostinė, bus priešų 
paimta. . 

Vardu "Benjaminas" kartais buvo vadinama visa 
valstybė. Tekoja buvo pranašo Amoso tėviškė kiek į 
pietus nuo Betliejaus. Bethakeremas Judėjos aukštumo- 
je arti Betliejaus. (Kur buvo ši vietovė tikrai nežinoma). 
Siono duktė — Judėjos valstybė arba sostinė — Jeru- 
zalė. Piemenys su bandomis — priešo kariuomenė. 

Pats Dievas įsakė priešams pulti Jeruzalę. Priešai 
buvo labai karingi; pasiruošę pulti tvirtovę dieną ir nak- 
tį. Izraelitai matė ir suprato, kad jų galas artėja, ateina 
naktis — šešėliai ilgėja. Kaip vanduo visą laiką teka iš 

šaltinio, taip priespauda ir apgaulė klesti Jeruzalėje. Dėl 
to viso daugiausia yra kalti pranašai ir kunigai. Visgi 
Dievas gaili Jeruzalės. 

Dievas įsakė pranašui Jerersijui dar veikti; ieškoti 
užsilikusių nenuskintų vynuogių. Pranašas matė tik ap- 
gaulę, atmetimą ir panieką Dievo Žodžio. 

Dievas įsakė vadams ir tautai atsiminti ir sekti pro- 
tėviųptikėjimą. Viešpats siuntė pranašus, kurie lyg rago 
(trimito) garsu įspėjo gresiantį pavojų. Tačiau visa buvo 
atmesta. Tiesa, buvo aukojamos brangios ir gausios au- 
kos. Dievas nemėgsta jų (1 Sam 15,22; Am 5,21-; Oz 
6,6; Iz 1,10-; Mik 6,6-), bet laukia žmonių apsisprendi- 
mo teisę vykdyti. To nedarant, Dievas šaukia dangų, 
žemę ir tautas liudytojais, kad baus išrinktąją tautą. | 

iaurus priešas atžygiuoja, Jeruzalės ir Judėjos gy- 
ventojai išsigąsta, netenka jėgų gelbėtis nei bėgti. 

Gale skyriaus pranašui Jeremijui primenama, kad 
jis yra paskirtas pranešti tautai jos sunaikinimą. Tauta 
yra lyg varis ir geležis — kieta ir bejausmė. Bausmė 
(ugnis) nebeapšvarina (neišskiria) tauriųjų metalų, nes 
jų nebėra — jie visi atmesti. 


7 skyrius 
APEIGOS BE ATSIVERTIMO — BĘREIKŠMĖS 1- 
34 

1 Viešpats kalbėjo Jeremijui: 2 "Atsistok Viešpa- 
ties šventovės vartuose ir skelbk šitą Žodį: Klausykitės 
Viešpaties Žodžio, visi Judėjos gyventojai, kurie įeinate 
pro vartus Viešpatį garbinti. 3 Pagerinkite savo elgesį ir 
darbus, tada Aš gyvensiu su-jumis šitoje vietoje. (Jer 
26,13; Iz 1,16) 4 Nepasitikėkite melagingais žodžiais: 
"Tai Viešpaties šventovė, Viešpaties šventovė!' 5 Jei 
rimtai pagerinsite savo elgesį ir darbus, jei savo tarpe 
tikrai vykdysite teisę: 6 svetimtaučio, našlaičio ir našlės 
neskriausite, nekalto kraujo nepraliesite šitoje vietoje ir 
svetimų dievų nesekiosite savo pačių nelaimei, (2 M 

22,20-21) 7 tada Aš gyvensiu su jumis krašte, kurį da- 
viau jūsų tėvams, amžinai. 8 Jūs pasitikite melagingais 
žodžiais, kurie nieko nepadeda. 9 Ar mazuote, kad galite 
vogti, žudyti, svetimauti, kreivai prisiekti, aukoti Baalui 
ir sekioti svetimus dievus, 10 o po to ateiti ir atsistoti 
mano akivaizdoje šituose namuose, kurie pavadinti ma- 
no vardu, ir sakyti: 'Mums saugu! (Jer 4,10) 11 Argi 
mano vardu pavadintieji namai jūsų akyse tapo plėšikų 
lindynė? Jei taip, ir Aš juos tokiais laikysiu! (Mt 21,13) 
12 Eikite į mano buvusią vietą Sile, kur Aš buvau gar- 
binamas, ir pažiūrėkite, ką aš ten padariau dėl mano tau- 
tos Izraelio nusikaltimo. (Zoz 18,1; 1 Sam 4,12; Ps 
78,60) 13 Ir dabar jūs tebevykdote tuos pačius nusikal- 
timus; Aš jums pakartotinai kalbėjau, jūs nesiklausėte; 
jus šaukiau, — neatsiliepėte. (Pat ;1,24; Iz 65,12) 14 
Namams, kurie vadinami mano vardu ir kuriais jūs pa- 
sitikite, ir vietai, kurią daviau jums ir jūsų tėvams, Aš 
padarysiu kaip padariau Silui. (Jer 26,6) 15 Aš pašalin- 
siu jus iš savo akivaizdos, kaip pašalinau visus izraeli- 
tus", sako Viešpats. (2 Kar 17,18-23) 

16 "O tu, Jeremijau, nesimelsk už šitą tautą, ir ne- 
maldauk manęs, nes Aš tavęs neišklausysiu. (Jer 
11,14; 14,11) 17 Ar nematai, ką jie daro Judėjos mies- 
tuose ir Jeruzalės gatvėse? 18 Vaikai prirenka malkų, 
tėvai sukuria ugnį; moterys minko tešlą, kepa pyragai- 
čius ir aukoja juos dangaus karalienei. Jie aukoja lieja- 
mųjų aukų svetimiems dievams mane įžeisti. (Jer 
44,17) 19 Ar jie tuo mane įžeidžia? O ne, jie įžeidžia 
patys save ir parodo savo sugedimą. 20 Todėl Aš išlie- 
siu savo rūstybę ant šitos vietos: ant žmonių, gyvulių, 
lauko medžių ir žemės vaisių; mano įnirtis bus lyg ne- 
gęstanti ugnis." 

21 Taip sako pulkų Viešpats, Izraelio Dievas: "Pri- 
dėkite savo deginamąsias aukas prie padėkos aukų ir 
valgykite jų mėsą. (Ps 50,8-15) 22 Aš nekalbėjau jūsų' 
protėviams ir jiems nedaviau jokių įsakymų apie degi- 

 namąsias ir padėkos aukas, kai juos išvedžiau iš Egipto 
šalies, (Mik 6,6-8; 1 Sam 15,22) 23 o tik jiems įsakiau 
klausyti mano įsakymų; Aš būsiu jūsų Dievas ir jūs 
būsite mano tauta ir vaikščiosite keliu, kurį jums įsa- 
kiau, kad jums gerai sektųsi. (2 M 19,5) 24 Tačiau jie 
neklausė manęs ir nekreipė dėmesio, bet sekė savo už- 
sispyrusios širdies norus; jie žengė ne pirmyn, bet at- 
gal. (Jer 11,8; Iz 65,2) 25 Nuo tos dienos, kai jūsų tėvai 
išėjo iš Egipto krašto, iki šios dienos, Aš nuolat siun- 
čiau pas jus savo tarnus, pranašus. 26 Tačiau jie ne- 
klausė manęs ir nekreipė dėmesio, bet buvo užsispyrę: 
jie elgėsi blogiau už savo tėvus. (Jer 16,12) 27 Kai tu, 
Jeremijau, kalbėsi jiems šituos žodžius, jie tavęs nesi- 
klausys ir, kai juos šauksi, jie tau neatsilieps. 28 Turėsi 
jiems sakyti, kad tai tauta, kuri neklausė Viešpaties, sa- 
vo Dievo, ir nepriėmė pamokymo; žuvo ištikimybė ir 
niekas apie ją nebekalbėjo". (Jer 5,1) 

29 Nusikirpk galvos plaukus ir numesk, užgiedok 
raudą aukštumose, nes Viešpats atmetė ir paliko Jį už- 
rūstinusią kartą. 30 "Judėjos vaikai darė pikta", sako 
Viešpats. "Jie įvedė stabų garbinimą mano namuose, 
kurie pavadinti mano vardu, ir juos sutepė. (Jer 32,34) 
31 Jie pastatė Tofeto aukurą Benhinomo slėnyje savo 
sūnums ir dukterims deginti, ko Aš neįsakiau ir kas 
man niekad neatėjo į galvą. (2 Kar 23,10; 3 M 18,21) 
32 Ateis diena, kad Tofeto ir Benhinimo slėnis bus va- 
dinamas žudynių slėniu; Tofete laidos, nes kitos vietos 
nebebus. (Jer 19,6) 33 Šitos tautos lavonai bus ėdesiu 
padangių paukščiams ir žemės žvėrims, ir niekas jų ne- 
nubaidys. (Jer 19,7; 9,21) 34 Iš Judėjos miestų ir iš Je- 
ruzalės gatvių dings džiūgesio ir linksmybės balsai, jau- 
nojo ir jaunosios džiaugsmas, nes šalis pavirs tyruma." 
(Jer 16,9) 


Viešpats įsakė pranašui Jeremijui, šventės proga, į 
kurią sueidavo milijonai žmonių iš viso krašto, paskelb- 

ti, kad svarbiausia yra ne šventovė ir aukos, bet teisin- 
gas gyvenimas. Tikras Dievo garbinimas yra ne pamal- 
domis, bet paprastu teisingu gyvenimu. Pranašas (Die- 
vas) nesmerkė pamaldų ir aukų, bet labzi griežtai smer- 
kė neteisingą gyvenimą. Kas teisingai ne;zyyvena, o atė- 
jęs į šventovę aukoja ir tuo mano atlizkąs tinkamą pa- 
reigą Dievui, tas išniekina šventovę i: Zievą. Prieš Je- 
ruzalės šventovės statybą, šventovės +**ta buvo Sile, 
dabar ten yra tik griuvėsiai. Taip bus 17 su Jeruzalės 
šventove, jei tikro apsisprendimo Dievą garbinti nebus. 
Kunigams atrodė, kad Jeremijas piktžodžiauja Dievą, 
niekina šventovę. Juk panašiai Kristus kalbėjo apie Je- 
ruzalės šventovę. Ar panašiai nėra ir mūsų laikais, kur 
pamaldos laikomos, kalbama apie tikrą Dievo garbini- 
mą, bet nereikalaujama krikščioniško gyvenimo, atsi- 
vertimo? 

Pranašo (krikščionies) pareiga yra melstis už atkri- 
tusius ir priešus. Bet buvo ir yra atvejų kai įsakoma ne- 
simelsti. (1 Jn 5,16) Labai buvo paplitęs dangaus kara- 
lienės (Astartės) garbinimas. Ji buvo vaisingumo deivė, 
jos pamaldos buvo išsigimusios į prostituciją. Ją garbi- 
no visi: vaikai, tėvai ir motinos. Nusikaltimais Dievui 
blogo nepadaroma, bet patys suniekšėja ir bausmė seka. 

Mozė buvo įsakęs aukoti aukas Dievui, bet pirmo- 
je vietoje buvo reikalauta paklusti Dievui. Tačiau žmo- 
nės darė atbulai; jie aukojo aukas, bet neklausė Dievo 
įspėjimų. Aukų be nuoširdaus Dievo garbinimo Dievas 
nenorėjo ir nenori. 

Deginamąsias aukas sudegindavo, o padėkos aukų 
dalį patys aukotojai suval+ydavo. Pranašas sakė jiems, 
jie tevalgo visas aukas. Toks pasakymas reiškė pasity- 
čiojimą iš aukų. 

Galvos plaukus nusikirpti reiškė gedulą — raudą. 
Pranašas gedėjo, nes šventovę išniekino statydami joje | 
stabų paveikslus, aukojo vaikus; kas buvo griežtai 

draudžiama izraelitams, nebebuvo daroma skirtumo tarp 
Dievo ir stabų garbinimo. 

Tofete buvo pastatytas aukuras vaikus aukoti. Ben- 
hinomo slėnis buvo pietvakarių pusėje prie Jeruzalės. 
Jis bus vadinamas "žudynių" slėniu ne dėlto, kad vai- 
kus ten aukodavo, bet priešas tiek išžudys žmonių, kad 
juos laidos aukuro slėnyje ir tuo aukurą išniekins. Tiek 
daug kris Jeruzalės gyventojų, kad jų visų nebepalaidos 
ir Judėjos miestai taps tyrais. 


8 skyrius 
PANIEKA, SUNAIKINIMAS IR TREMTIS 1-22 

1 "Tuo metu", sako Viešpats, "iškas iš kapų Judė- 
jos karalių, kunigaikščių, kunigų, pranašų ir Jeruzalės 
gyventojų kaulus. 2 Juos išbarstys saulės, mėnulio ir 
visų dangaus pulkų šviesoje, kuriuos jie mylėjo, sekė, 
jiems tarnavo, jų ieškojo ir juos garbino.. Jie nebus su- 
rinkti ir palaidoti; jie bus trąša dirvai tręšti. (5 M 4,19; 
Jer 14,16) 3 Visi gyvieji šitos piktos kartos, kurie yra 
mano išsklaidyti, labiau norės mirti, negu gyventi". 

4 "Tu privalai jiems sakyti, kad Aš sakau: jei kas 
krinta, ar jis nebeatsikelia? Jei kas nusigręžia, ar jis ne- 
beatsigręš? 5 Kodėl šita tauta užsispyrusiai laikosi savo 
klaidų, garbindama stabus, nesutinka atsiversti? 6 Aš 

" klausiausi ir supratau, kad jie kalba netiesą; neatsisako 
savo piktybės, ir dar klausia: "Ką padariau! Jie visi eina 
savais keliais, kaip žirgas, puoląs į kovą. 7 Net gandras, 
purplelis, kregždė ir strazdas tiksliai laikosi sugrįžimo 
laiko, bet mano tauta nežino Viešpaties nuostatų. (IZ 
1,3) 8 Kaip jūs galite sakyti: "Mes išmintingi ir laiko- 
mės Viešpaties įstatymo'? Iš tikrųjų mano įstatymą pa- 
keitė melagingi raštai. 9 'Išmintingieji' bus sugėdinti, 
nugąsdinti ir pagauti. Jie atmetė Viešpaties Žodį, tai ko- 
kia jų išmintis? 10 Todėl Aš atiduosiu jų žmonas ki- 
tiems, jų laukus nugalėtojams, nes jie visi, nuo mažiau- 
sio iki didžiausio, godūs pelnui. Pranašai ir kunigai el- 

giasi klastingai. (Jer 6,13-15; Iz 56,11) 11 Jie gydo ma- 
no tautos žaizdas tik : paviršutiniškai, sakydami: "Taika! 
Taika!', o tačiau nėra taikos. (Jer 6,11) 12 Jie turėtų su- 
sigėsti, nes darė bloga; tačiau jie nei gėdijasi, nei pa- 
rausta. Todėl jie bus nugalėti kaip kiti, kai juos bausiu", 
sako Viešpats. 

13 "Kai Aš tikrinau jų darbus, jie buvo lyg vynme- 
dis be vynuogių, lyg figmedis be figų, net jų lapai nu- 
vytę. Aš atlyginsiu jiems pagal jų darbus." 14 Izraelitai 
kalba: "Kodėl me: čia sėdime? Susirinkime ir skubėki- 
me į sustiprintus miestus ir ten žūkime, nes Viešpats, 
mūsų Dievas, mus žudo, girdo užnuodytu vandeniu, 
nes nusidėjome Jam. (Jer 9,14) 15 Mes laukėme taikos, 
bet nieko gero nesulaukėme. Laukėme pagydymo, o 
štai — sunaikinimas! (Jer 14,19) 16 Nuo Dano girdisi 
žirgų prunkštimas, nuo jų žvengimo dreba visas kraš- 
tas. Priešas užima šalį ir ryja visa kas joje: jos turtus, 
miestus ir gyventojus". 17 "Aš siunčiu į jūsų tarpą 
"nuodingų gyvačių“, kurių negalima užkerėti, jos jus 
įgels nepagydomai", sako Viešpats. (Pam 10,11) 

18 Mano vargas didelis; širdis sužeista! (Jer 4,19) 
19 Mano tautos pagalbos-šauksmas girdisi visame 
krašte. Argi nebėra Viešpaties Sione? Ar jis nebekara- 
liauja? Kodėl jie erzino mane savo drožiniais ir sveti- 
mais stabais? (Iz 33,22) 20 Praėjo pjūtis, pasibaigė va- 
sara, o mes nesame išgelbėti. 21 Dėl savo tautos nelai- 
mės aš kenčiu ir gedžiu; siaubas apėmė mane. 22 Argi 
nėra balzamo Gileade, ar nėra ten gydytojo? Kodėl ne- 
užgyja mano tautos žaizda? (Jer 46,11) 


Priešai užėmę kraštą plėšė turtingesniųjų karstus, 
ieškojo puošmenų, brangenybių. Taip daroma ir mūsų 
laikais. Kritęs keliasi; paklydęs grįžta į teisingą kelią, 
bet izraelitai laikėsi stabų, negrįžo prie Viešpaties. 
Paukščiai yra išmintingesni už žmogų. 

Kunigai ir pranašai (netikri) dažnai aiškino ir aiški- 
na Dievo Žodį savo dogmoms paremti. 

Žmonės tarėsi ką daryti? Jie priėjo išvados — pa- 
galbos nėra; pats Viešpats duoda gerti užnuodytą van- 
denį ir leidžia nuodingas gyvates, nes mes nusikaltome. 

Pranašo tautiečiai matė ateinantį pavojų, pranašas 
dar geriau už juos suprato ir dejavo. 


9 skyrius 

PRANAŠO ŠIRDGĖLA DĖL SAVO TAUTOS 1-26 

1 Norėčiau, kad mano galva pūtų vandens šaltinis, 
o akys ašarų versmė, kad dieną ir naktį galėčiau apraų- 
doti savo tautos užmuštuosius! (Jer 13,17; Raud 1,16) 
2 Jei dykumoje turėčiau pastogę, palikčiau savo tautą ir 
eičiau ten! Nes jie visi svetimauja, — neištikimųjų gauja. 
3 "Jie įtempia savo liežuvį kaip lanką; melas ir apgaulė 
įsigalėjo krašte. Jie eina iš pikto į pikta, o manęs nepa- 
žįsta", sako Viešpats. 4 "Saugokitės draugo, nepasitikė- 
kite broliu, nes brolis elgiasi klastingai, o draugas sklei- 
džia šmeižtus. (Mik 7,5-6) 5 Vienas apgauna kitą, jie 
nekalba tiesos. Jie moko kalbėti melą; jie elgiasi suktai, 
nebeįstengia atsiversti. 6 Priespauda seka priespaudą, 
klasta seka klastą. Jie atsisako pažinti mane, 7 todėl Aš 
juos tirpinsiu ir mėginsiu, nes kaip kitaip galėčiau pasi- 
elgti su tokia tauta? 8 Jų liežuvis yra mirtina strėlė, jų 
žodžiai — klasta. Kalbėdami jie linki gera draugui, bet 
savo širdyje spendžia jam žabangas. 9 Ar dėl to neturė- 
čiau jų bausti?" klausia Viešpats. "Ar šitokiai tautai ne- 
turėčiau atkeršyti? (Jer 5,9) 10 Dėl kalnų verkite ir de- 
juokite ir dėl lankų, ganyklų raudokite, nes jos sunai- 
kintos; joks žmogus ten nematomas, nebesigirdi ir gal- 
vijų mykimo. Nei padangių paukščiai ir žvėrys išnyko 
arba pasišalino. (Jer 4,25; 12,4) 11 Aš padarysiu Jeru- 
zalę akmenų krūva, šakalų lindyne, ir Judėjos miestus 
paversiu negyvenamais tyrais". (Jer 26,18) 

12 Kas yra toks išmintingas, kad tai suprastų ką“ 
Viešpats kalbėjo, ir išaiškintų, kodėl šalis sunaikinta, 
lyg dykuma, kad niekas nebekeliauja ja? (5 M 32,29) 
13 Viešpats atsakė: "Dėl to, kad jie atmetė mano įstaty- 
mą, kurį jiems daviau, neklausė manęs ir nesilaikė jo, 
14 bet sekė savo širdies užsispyrimą ir Baalą, kaip jų 
tėvai juos mokė. (Jer; 7,24) 15 Todėl Aš juos valgydin- 
siu metėlėmis, girdysiu nuodingu vandeniu (Jer 23,15) 
16 ir išsklaidysiu tarp tautų, kurių nepažino nei jie, nei 
jų tėvai; ir kardas seks, kol juos visai sunaikinsiu". (3 
M 26,33) 

17 Taip sako pulkų Viešpats: "Pašaukite raudoto- 
jų, kad jos ateitų, 18 kad jos atskubėtų ir giedotų raudą 
apie mus, ir mes susigraudinę verktume. 19 Klausyki- 
tės! Rauda girdėti iš Siono. Mes sunaikinti, visai sugė- 
dinti! Mes turime palikti gimtinę, mūsų gyvenvietės su- 
naikintos. 20 Klausykitės jūs, moterys, Viešpaties Žo- 
džio ir priimkite Jo pamokymą. Mokykite savo dukteris 
raudoti ir kaimynes dejuoti. 21 Mirtis įėjo pro langus, 
įsilaužė į mūsų namus. Ji žudo vaikus gatvėse, jaunuo- 
lius aikštėse. 22 Žmonių lavonai guli išmėtyti, kaip 
mėšlas laukuose, kaip pėdai užpakalyje pjovėjo, jų nie- 
kas nesurenka. (Jer 7 ,33) 23 Išmintingasis tenesigiria 
savo išmintimi, ir stiprusis stiprybe; turtingasis tenesi- 
giria savo turtais. 24 Kas nori girtis, tegul giriasi, kad 
supranta ir pažįsta mane, kad Aš Viešpats, esu Tas, ku- 
ris vykdo malonę, teisę ir teisingumą žemėje, nes tokie 
man patinka. (1 Kor 1,31; 2 Kor 10,17; Jer 17,5-7; Pat 
9,10) 25 Ateis diena, kai Aš bausiu visus neapipjausty- 
tuosius: 26 Egiptą, Judėją, Edomą, Amoną, Moabą ir 
visus gyvenančius dykumoje, kurių plaukai apkarpyti, 
nes visos šitos tautos ir Izraelis yra 'neapipjaustytos šir- 
dies“", sako Viešpats. (3 M 19,27; 5 M 30,8; Jer 4,4) 


Jeremijas kenčia ir aprauda savo tautą. Bet matyda- 
mas jos nusikaltimus, norėtų visai nuo jos pasitraukti ir 

gyventi vienas, kad ir tyruose. Skaitant šio skyriaus ei- 
lutes atrodo, lyg pranašas perdeda tautos nusikaltimus. 
Bet pagalvojus, jei jie ištikimybės nesilaiko Viešpačiui, 
tai tą patį daro ir vienas kitam. Gal lengviausia yra pa- 
stebėti nusikaltimus liežuviu? 

Jeremijui tapo aišku, kad gražioji sostinė — Jeru- 
zalė ir Judėjos miestai taps griuvėsiais ir kraštas dykų- 
ma. Tas įvyks todėl, kad tauta sulaužė Viešpaties jai 
duotus nuostatus ir atsisakė atsiversti. 

Kartą no nakties 'bombardavimo mačiau sužeistų 
žmonių priguldytą pilną ligoninės kiemą. Niekas jų ne- 
tvarkė; visi gydytojai buvo išbėgę iš miesto. Ką tokiais 
atvejais galima daryti? Verkti! Tas nieko negelbsti. Ka- 
Viešpačiu. Dievo akyse nieko nepadės formalios apei- 
gos (apipjaustymas) nei priklausymas bažnyčiai. An.- 
takius skusdavo pagonys, žydams tai daryti buvo drau- 
džiama. (3 M 19,27) 


10 skyrius 
VIEŠPATS SUNAIKINS STABUS IR JŲ 
GARBINTOJUS, IŠRINKTĄJĄ TAUTĄ BAUS 1- 
25 

1 Izraeli, klausykis Viešpaties Žodžio! 2 "Nesimo- 
kykite pagonių papročių ir nebijokite dangaus ženklų, 
nors pagonys jų bijo. 3 Pagonių stabai yra tuštybė; jie 
juk yra medis, nukirstas miške, amatininko kirviu pada- 
rytas dirbinys, (Iz 44,10-20) 4 sidabru ir auksu pagra- 
žintas, plaktuku vinimis sukaltas. 5 Jie yra kaip baidyk- 
lė darže, Jie negali kalbėti nei vaikščioti, juos reikia neš- 
ti. Nebijokite jų, nes jie negali nei pakenkti, nei gera da- 
ryti." 6 Viešpatie, Tau nėra lygaus, Tu esi didis ir Tavo 
vardas galingas! 7 Kas Tavęs nebijotų, Tu tautų Kara- 
liau? Tau priklauso ta didybė, nes tarp visų tautų išmin- 
čių ir visų jų valdovų, nėra nė vieno tau lygaus. 8 Jie 
visi yra kvaili ir paiki; stabas yra tik medžio gabalas, 9 

padengtas sidabrine skarda, atgabenta iš Tarsio, ir auk- 
su iš Ofiro. Jis yra amatininko ir auksakalio dirbinys, 
apvilktas violetiniu ir raudonu purpuru. Jie visi yra me- 
nininkų dirbiniai. 10 Tačiau Viešpats yra tikras Dievas, 
gyvas Dievas ir amžinas Karalius. Nuo jo rūstybės dre- 
ba žemė, ir jo grūmojimo nepakelia tautos. 11 Taip turi- 
te jiems sakyti: "Dievai, kurie nepadarė nei dangaus, nei 
žemės, turi pradingti nuo žemės ir iš šios padangės'. 
(Jer 51,15-19512 Viešpats sukūrė žemę savo jėga, iš- 
mintingai padėjo pasaulio pamatą ir savo išmintimi iš- 
tiesė dangų. 13 Jam paliepus lyja, debesys susidaro iš 
žemės vandens garų. Lietui lyjdht, žaibuoja, vėjas pučia. 
(Ps 135,7; Job 38,24-30) 14 Žmogus nesuvokia iš kur 
visa tai. Auksakalio darbas yra beprasmis, nes stabai 
yra apgaulė, juose nėra dvasios. 15 Jie yra beverčiai, 
verti pasityčiojimo. Bausmės metu jie pranyks. 16 Visai 
kitaip yra su Jokūbo Dievu. Jis yra visatos Kūrėjas, Iz- 
raelis yra Jo nuosavybė. Pulkų Viešpats yra Jo vardas! 
(Ps 16,5; 5 M 32,9) 

17 Viešpats sako: "Surišk savo ryšulį ir pakelk jį 
nuo žemės, kuri yra priešo apgulta! 18 Šį kartą aš išme- 
siu krašto gyventojus, pastatysiu juos į tokią padėtį, kad 
juos pagautų". 19 "Vargas man (Izraelis), esu sužeis- 
tas! Mano žaizda nepagydoma! O-aš galvojau; tai tik li- 
ga, kurią galiu pakelti! (Ps 77,11) 20 Mano palapinė 
sunaikinta, visos palapinės; virvės sutraukytos. Mano 
vaikai paliko mane, jų nebėra. Nėra, kas ištiestų ir pa- 
keltų palapines". 21 Ganytojai elgėsi kvailai. Jie neieš- 
kojo Viešpaties. Todėl jiems nesisekė; visa jų kaimenė 
yra išsklaidyta. 

22 Klausykis, pranešimas! Artėja didelis pavojus 
iš šiaurės paversti Judėjos miestus griuvėsiais, šakalų 
buveinėmis. 23 Viešpatie, aš žinau, kad ne žmogaus 
rankose yra jo likimas. Nė vienas negali pakreipti savo 
žingsnių kaip jis nori. (Pat 16,9; Pam 9,11) 24 Bausk 
mus, Viešpatie, tik santūriai, nerūstaudamas, nesunai- 

kink mūsų visai! (Jer 46,28; Ps 6,2; Ab 1,12) 25 Išliek 
savo rūstybę ant pagonių, kurie Tavęs nepažįsta, ir ant 
giminių, kurios nesišaukia Tavęs, nes jos ėdė ir prarijo 
Jokūbą, tyrais pavertė jo gyvenvietes. (Ps 79,6) 


Dievaičiai ir jų statulos yra žmonių gaminiai, jie 
niekingi, bet Dievas, pasaulio Kūrėjas, yra galingas. 
Nuostabu, kad ir mūsų laikais yra žmonių, kurie neat- 
skiria žmonių įkurtų tikybų ir dogmų nuo Tvėrėjo duo- 
tų. Juo daugiau mokslininkai įsigilina į gamtos nuosta- 
tus, tuo daugiau pastebi Tvėrėjo galią ir išmintį. 

17 skirsnelyje įsakoma pasiruošti išvykti į tremtį. 
Iki šiol buvo manyta, kad karo grėsmė praeis, bet dabar 
suprasta, kad sunaikinimas čia. Prie tokio sunaikinimo 
— tremties privedė ganytojai — politiniai vadai ir kuni- 
gija. 19 skirsnelyje tauta suprato savo padėtį ir išsigan- 
do. 22 skirsnelyje pranašas aiškiai pamatė — suprato 
ateinantį sunaikinimą. Pranašas žinojo, kad jam Dievas 
įsakė nesimelsti už tautą (7,16), bet jis nebesusilaikė — 
išliejo savo jausmus maldoje. 


11 skyrius 
SANDAROS SULAUŽYMAS, JEREMIJO 
GYVYBEI PAVOJUS 1-23 

1 Viešpats kalbėjo Jeremijui: 2 "Klausyk Sandaros 
žodžių, kalbėk Judėjos žmonėms ir Jeruzalės gyvento- 
jams. 3 Prakeiktas žmogus, kuris neklauso šitos Sanda- 
ros žodžių, (5 M 27,26) 4 kurių laikytis Aš įsakiau jūsų 
tėvams, kai juos išvedžiau iš Egipto šalies, iš geležį ly- 
dančios krosnies. Klausykite manęs ir elkitės taip, kaip 
jums įsakiau, tai būsite mano tauta, o Aš būsiu jūsų 
Dievas, 5 kad ištesėčiau priesaiką, kurią daviau jūsų tė- 
varas, jiems duotišalį, tekančią pienu ir medumi.“ Tada 
aš atsiliepiau: "Tebūnie taip, Viešpatie!" (2 M 3,8) 

6.Paskui Viešpats man tarė: "Skelbk visus šiuos 
žodžius Judėjos miestuose ir Jeruzalės gatvėse: Klausy- 

kite šitos Sandaros žodžių ir juos vykdykite! 7 Aš įsak- 
miai pakartodamas įspėjau jūsų tėvus, kai juos vedžiau 
iš Egipto ir iki šios dienos. "Klausykite manęs! 8 Ta- 
čiau jie neklausė, bet sekė savo užsispyrimą. "Tuomet 
Aš buvau priverstas įvykdyti paskelbtus žodžius, ku- 
riuos laikytis buvau jiems įsakęs, bet jie nesilaikė". (Jer 
7,24-26) 

9 Viešpats vėl man kalbėjo: "Judėjos žmonės ir Je- 
ruzalės gyventojai daro sąmokslą; 10 jie nusikalsta kaip 
jų protėviai, kurie atsisakė klausyti mano Žodžių: jie ir- 
gi seka svetimus dievus ir tarnauja jiems. Izraelis ir Ju- 
dėja sulaužė mano Sandarą, kurią padariau su jų tėvais. 
11 Todėl Aš užleisiu jiems nelaimę, iš kurios jie nega- 
lės ištrūkti; ir kai jie šauksis manęs, Aš jų neišklausy- 
siu. (Pat 1,28; Iz 1,15) 12 Tada Judėjos miestai ir Jeru- 
zalės gyventojai šauksis dievų, kuriems jie smilkė, bet 
tie jiems niekuo nepadės nelaimės metu. (Jer 2,28; 5 M 
32,37-38) 13 Judėja, kiek tavo miestų, tiek turi dievų; 
kiek Jeruzalės gatvių, tiek pasistatėte gėdingų aukurų 
smilkyti Baalui! 14 Jeremijau, nesimelsk už šitą tautą. 
Aš jų neišklausysiu, kai jie šauksis manęs prispaudimo 
metu. (Jer 7,16; 14,11) 15 Ko nori, mano mylimasis, 
mano namuose, darydamas pikta? Ar įžadai ir šventa 
mėsa nukreips nuo tavęs nelaimę?" 16 Žaliu, gražiu 
alyymedžiu Viešpats vadino tave; dabar Jis ūžiančia ug- 
nimi sudegina jo lapus ir šakas! 17 Pulkų Viešpats, ku-- 
ris pasodino tave, nusprendė tau nelaimę užleisti dėl ta- 
vo (Izraelio ir Judėjos) nusikaltimų, kuriuos jie darė 
įžeisdami Viešpatį, smilkydami Baalui. 

18 Viešpats man pranešė, aš sužinojau ir supratau 
jų piktus darbus. 19 Aš buvau kaip ramus avinėlis, ve- 
damas pjauti, nepastebėjau, kad jie ruošė planus prieš 
mane: "Sunaikinkime medį ir jo vaisius! Išraukime jį iš 
gyvųjų žemės, kad užmirštų jo vardą!" (Iz 53,7) 20 
Pulkų Viešpatie, kuris teisi teisingai, pažįsti žmogaus 
širdį ir Žinai jo visas mintis, leisk man matyti Tavo 

kerštą jiems, nes aš Tau pavedžiau savo reikalus. (Ps 
7,10) 21 Taip sako Viešpats apie Anatoto vyrus, kurie 
siekia atimti man gyvybę: "Nebepranašauk Viešpaties 
vardu, arba mes tave nužudysime!" (Jer 1,1) 22 Todėl 
pulkų Viešpats sako: "Aš juos nubausiu; jų jaunuoliai 
kris nuo kardo, o jų sūnūs ir dukterys mirs badu. 23 Iš 
jų niekas neišliks, kai užleisiu nelaimę ant Anatoto 
žmonių." 


Pakartotinai primenama kad izraelitai sulaužė San- 
darą, kurią Dievas sudarė su jais išeinant iš Egipto. 621 
pr. Kr., karaliaus Josijo laikais, buvo surasta įstatymo 
knyga; žmonės buvo prisaikdinti vykdyti įstatymą. Jie 
sulaužė ir šią Sandarą, garbindami dievaičius. 

monės ėjo į šventovę, aukojo aukas, bet nesilaikė 
įstatymo — Sandaros. Jie buvo dar vadinami "myli- 
mais", "gražiu alyvmedžiu". Jie bus sudeginti ir ištrem- 
ti. 

Jeremijas mylėjo savo tautą, visu nuoširdumu sie- 
lojosi jos likimu. Pranašo artimieji, jo gimtinės vieto- 
vės, Anatoto žmonės, padarė sąmokslą prieš jį. Jeremi- 
jas visai nelaukė to; nieko nežinojo. Dievas jam pranešė 
tai. Kokiu būdu tai įvyko nėra pasakyta. Pranašas buvo 
labai sukrėstas. 


12 skyrius 
JEREMIJO SKUNDAS 1-17 

1 Viešpatie, Tu liksi teisus, jei bylinėčiaus su Tavi- 
mi! Tik vieno dalyko norėčiau paklausti Tavęs: kodėl 
niekšams sekasi, ir visi be rūpesčio gyvena, kurie elgia- 
si neteisingai? (Job 12,6; 21,7; Ps 73,3) 2 Tu juos įso- 
dinai, jie įleido šaknis, užaugo, nešė vaisių. Jie mini Ta- 
ve žodžiais, bet Tu esi toli nuo jų širdies. 3 Viešpatie, 
Tu pažįsti mane, ištiri mano širdį, žinai mano santykį su 
Tavimi. Atrink juos kaip avis papjovimui, paskirk juos 
žudymo dienai! 4 Ar ilgai liūdės šalis ir džius lauko au- 

galai? Dėl jos gyventojų kalčių išnyko gyvuliai ir 
paukščiai. Jie sakė: "Viešpats nemato mūsų kelių". (Jer 
9,9) 5 "Jei tu, Jeremijau, su pėsčiaisiais eidamas pa- 
vargsti, tai kaip lenktyniausi su žirgais? Ir jei ramioje 
šalyje nesi saugus, tai ką darysi Jordano tankynėje? 6 
Net tavo broliai, tavo tėvo namai tau yra neištikimi, Jie 
visi tavo užnugaryje daro sąmokslą prieš tave. Nepasiti- 
kėk jais, nors jie kalba draugiškai." 

7 "Aš palikau savo namus, atsisakiau nuosavybės, 
kas mano sielai miela, atidaviau į priešo rankas. 8 Mano 
paveldėjimas pasidarė man kaip liūtas miške, pakėlė sa- 
vo balsą prieš mane, todėl nekenčiau jo. 9 Argi mano 
paveldėjimas margas paukštis, kad plėšrieji paukščiai 
apspitę puola jį? Eikite, susirinkite, visi laukiniai žvė- 
rys, ateikite ėsti! 10 Daugelis svetimųjų naikino mano 
vynuogyną, mindžiojo mano paveldėjimą, pavertė mano 
puikųjį. lauką dykuma. 11 Jie padarė jį liūdna tyruma, 
jis guli apleistas; visa šalis virto dykuma ir niekas nesi- 
sieloja dėl to. 12 Visomis dykumos kalvomis atėjo nai- 
kintojai. Viešpaties kardas siaučia nuo vieno šalies 
krašto iki kito, joks žmogus neturi ramybės. 13 Jie sėjo 
kviečių ir pjovė erškėčių; vargo be naudos. Jie nusivylė 
nesėkme dėl Viešpaties rūstybės". (5 M 28,38; Os 8,7) 
14 Taip sako Viešpats: "Visus piktus kaimynus, besi- 
kėsinančius į mano tautos, Izraelio, paveldėjimą, Aš pa- 
šalinsiu iš jų žemės, kaip Judėją. 15 Tačiau, kai juos iš- 
rausiu iš jų tarpo, vėl jų pasigailėsių ir juos visus sugrą- 
žinsiu į jų paveldėjimą ir į jų kraštą. 16 Jei jie rūpestin- 
gai sieks mano tautos kelių ir prisieks mano vardu 
"Kaip Viešpats gyvas!', kaip jie buvo išmokę mano tau- 
tą prisiekti Baalu. tai jiems leisiu įsikurti mano tautoje. 
(Jer 4,2; 5 M 6,13; Jer 48,47) 17 Bet jei jie neklausys, 
tai tokią tautą visiškai ir galutinai sunaikinsiu", sako. 
Viešpats. 

Pranašas žinojo, kad Dievas teisingai teisia. Betgi 
Jeremijas matė kasdieniškame gyvenime niekšus, ku- 
riems gerai sekėsi. Kodėl Dievas ilgai delsia, jų nebau- 
džia? Panašiai duotas atsakymas klausimu; jei tu pa- 
vargsti su pėsčiais lenktyniauti, tai kaip bėgsi lenktynių 
su žirgais? Jei nepatenkintas ramiame krašte, ką darysi 
Jordano tankynėje — pavojuose? 

7 skirsnelis ir sekančiai, atrodo, yra ne pranašo, bet 
Dievo kalba. Dievas sielojosi dėl išrinktosios tautos ne- 
laimių. 

Viešpats yra visų tautų Dievas. Jis sielojosi Judė- 
jos likimu; pažadėjo sugrąžinti ją iš tremties, taip Jis 
globos ir kitas tautas. . 


13 skyrius 
JUDĖJAI BAUSMĖ ATEIS, DIRŽAS IR ĄSOTIS 1- 
27 

1 Viešpats tarė man: "Eik, nusipirk drobinį diržą ir 
juo susijuosk strėnas, bet diržo nesušlapink vandeniu.“ 
2 Aš nusipirkau diržą, kaip Viešpats liepė, ir susijuo- 
siau. 3 Viešpats man antrą kartą sakė: 4 "Imk diržą, ku- 
rį nusipirkai ir strėnas susijuosei, nueik prie Eufrato 
(upė) ir ten jį paslėpk uolos plyšyje". 5 Aš nuėjau ir pa- 
slėpiau jį prie Eufrato, kaip Viešpats man liepė. 6 Po 
kurio laiko Viešpats man tarė: "Nueik prie Eufrato ir iš 
ten atsinešk diržą, kurį tau įsakiau paslėpti.“ 7 Aš nuė- 
jau prie Eufrato, iškasiau diržą iš tos vietos, kur jį bu- 
vau paslėpęs ir radau diržą supuvusį, niekam nebetin- 
kamą. 8 Tada Viešpats man kalbėjo: 9 "Taip Aš supū- 
dysiu išdidžią Judėjos ir Jeruzalės puikybę. 10 Šita pik- 
ta tauta, kuri atsisako klausyti mano Žodžių, užsispyru- 
siai seka svetimus dievus, jiems tarnauja ir juos garbi- 
na, taps kaip šitas diržas, kuris niekam nebetinka. (Jer 
11,8) 11 Kaip diržas prisiglaudžia prie vyro strėnų, taip 
Aš norėjau, kad Izraelis ir Judėja prisiglaustų prie ma- 
nęs", sako Viešpats; "kad ji būtų mano tauta, mano gar- 

bė ir pasidižiavimas ir mano vardu vadintųsi, bet jie ne- 
klausė“. 

12 "Sakyk jiems, kad Aš, Izraelio Dievas, taip sa- 
kau. Kiekvienas ąsotis pripilamas vyno. Jei jie tau sa- 
kys, 'Argi mes nežinome, kad ąsotis skirtas pripilti vy- 
nui', 13 tai jiems atsakyk, kad taip sako Viešpats. Aš 
nugirdysiu visus šitos šalies gyventojus: karalius, kurie 
sėdi Dovydo soste, kunigus, pranašus ir visus Jeruza- 
lės gyventojus. (Jer 25,15-18; Iz 51,17) 14 Aš juos iš- 
blaškysiu, atskirdamas tėvus nuo vaikų“, sako Vieš- 
pats. "Aš jų nepasigailėsiu, neužjausiu, bet sunaikin- 
siu". a 

15 Klausykitės ir supraskite, nebūkite išdidūs, nes 
Viešpats kalba! 16 Duokite Viešpačiui, savo Dievui, 
garbę kol nevėlu, prieš atsitrenkiant jūsų kojoms į tam- 
soje esančius kalnus! Jūs laukiate šviesos, bet Jis užleis 
tamsą, visišką tamsybę. 17 Jei jūs neklausysite, mano - 
siela graudžiai verks dėl jūsų išdidumo, ir mano akys 
ašaros, nes Viešpaties kaimenė vedama į nelaisvę. (Jer 
8,23) 18 Sakykite karaliui ir jo motinai, kad jie sėstųsi 
žemai, nes nuo jų galvos nukrito puošnioji karūna. 
(Raud 5,16) 19 Pietų krašto miestai užrakinti, ir nėra 
kas juos atidarytų. Ištremiama visa Judėja. 20 Jeruzale, 
pakelk savo akis ir žiūrėk, kaip jie ateina iš šiaurės! Kur 
yra tau patikėta kaimenė, tavo gražiosios avys? 21 Ką 
darysi, kai priešai taps tau valdovais, kuriuos pati pri- 
pratinai kaip artimus draugus? Argi nesuims tavęs 
skausmai, kaip gimdančią? 22 Jei galvosi, kodėl man 
taip atsitiko? Dėl tavo didžio nusikaltimo tave išprievar- 
taus. (Iz 47,2-3; Ez 16,37) 23 Jei etiopas galėtų pakeisti 
savo odos spalvą ir leopardas savo kailio dėmes, tai ir 
jūs galėtumėte daryti gera, kurie įpratę daryti pikta. (Ps 
55,20; Pat 27,22) 24 "Aš išsklaidysiu jus kaip pelus, 
kuriuos dykumos vėjas išnešioja. 25 Tai yra tavo liki- 
mas ir tavo dalia, kurią tau skirsiu," sako Viešpats. 
"Kadanoi namiršai mane ir nasitikėiai meln. 26 tai ir Aš 

atidengsiu tavo tikrąjį veidą. 27 Aš mačiau tavo sveti- 
mavimus, gašlumą ir paleistuvystę. Vargas tau, Jeruza- 
le, kad neapsivalai! Kaip ilgai delsi?" 


Pranašas parodė pavyzdžiu — medžiaginių diržu ir 
vyno puodu tautos sunaikinimą. Ar pranašas du kartu 
keliavo prie Eufrato? Kelias buvo į vieną pusę virš 
tūkstančio kilometrų. Prie Anatoto, pranašo tėviškės, 
yra upelis vardu Enfara. Gal pranašas prie šio upelio 
buvo paslėpęs diržą? 

Viešpaties kaimenė — tauta. Karalius ir jo motina 
buvo išvedami į tremtį. Seniau Judėja su Babilonija 
draugavo, dabar yra ten ištremiami. Tas visas vargas — 
krašto sunaikinimas ir tremtis yra paseka neištikimybės 
Dievui ir žmonėms. 


14 skyrius 
SAUSRA IR BADAS 1-22 

1 Viešpats kalbėjo Jeremijui apie didžiąją sausrą. 2 
"Judėja liūdi, jos miestų gyventojai trokšta ir dejuoja, 
gulėdami ant žemės, o Jeruzalės šauksmas kyla aukš- 
tyn. 3 Didikai siunčia tarnus vandens; tie nueina prie 
šulinių, bet, neradę vandens, sugrįžta tuščiais ąsočiais. 
Jie gedi nusiminę, apdengtomis galvomis. 4 Nėra lie- 
taus, žemė išdžiūvo. Ūkininkai stovi nusiminę, galvas 
apsidengę. (Joel 1,11) 5 Net elnė palieka savo jauniklį, 
nes nėra žolės. 6 Laukiniai asilai, stovėdami ant nupli- 
kusių aukštumų, gaudo vėją kaip šakalai; jų akys raibs- 
ta nuo bado." 

7 "Viešpatie, kenčiame dėl savo nusikaltimų, gel- 
bėk mus dėl savo vardo. Savo nupuolimais Tau nusidė- 
jome. (Dan 9,4514) 8 Izraelio viltie, Gelbėtojau prie- 
spaudos metu! Kodėl Tu ėsi kaip svetimšalis, kaip ke- 
leivis, kuris užsuka tik nakvoti? 9 Kodėl Tu esi kaip be- 
jėgis žmogus, kaip karžygys, kuris negali išgelbėti? Ta- 

čiau Tu, Viešpatie, esi tarp mūsų, mes esame Tavo vai- 
kai! Nepalik mūsų!" (Jer 15,16; Iz 43,7) 10 Taip skun- 
džiasi Izraelis, o Viešpats sako: "Jie mėgsta bastytis, 
jiems nėra joks kelias per toli, bet man jie nepatinka." 
Dabar Jis atsimena jų kaltę ir baudžia juos už jų nuodė- 
mes. 

11 Viešpats man tarė: "Nesimelsk už šitą tautą, kad 
jai gerai sektųsi. (Jer 7,16; 11,14) 12 Nors jie pasnin- 
kaus, Aš neišklausysiu jų maldavimo; nors jie aukos 
deginamąsias ir augalines aukas, man jos nepatiks; prie- 
šingai, kardu, badu ir maru Aš juos sunaikinsiu". (5 M 
32,23-; Iz 58,3; Jer 6,20) 13 Aš atsakiau: "Ak, Viešpa- 
tie Dieve, pranašai jiems skelbia: 'Nematysite kardo ir 
nepajusite bado, bet turėsite tikrą ramybę, Aš jums ją 
duosiu". 14 Viešpats man tarė: "Pranašai melagingai 
pranašauja mano vardu. Aš jų nesiunčiau, nedaviau 
jiems įsakymų kalbėti. Jie jums pranašauja išgalvotus 
regėjimus, žyniavimus ir prasimanytą apgaulę. (Jer 
23,21; 27,14-15; 29,8-9) 15 Nesiųsti pranašai, kurie 
mano vardu pranašauja, kad nebus nei karo, nei bado 
šitoje šalyje; patys žus nuo kardo ir bado. (5 M 18,20) 
16 O žmonės, kuriems jie pranašauja, žus nuo karo, ba- 
do ir maro ir gulės Jeruzalės gatvėse, — jie ir jų žmo- 
nos, sūnūs ir dukterys, niekas jų nepalaidos. Taip Aš 
juos nubausiu pelnytai." (Jer 8,2) 17 Viešpats įsakė 
man kalbėti: "Mano akys plūsta ašaromis dieną ir naktį, 
negaliu nurimti, nes mano tauta nepagydomai sužeista. 
(Jer 8,23) 18 Laukuose guli žuvusieji, mieste badas ir 
kančios. Pranašai ir kunigai pakvaišę vaikščioja po ša- 

19 Ar Tu visai išsižadėjai Judėjos, ar Sionas nusi- 
bodo Tavo sielai? Kodėl mus nepagydomai sumušei? 
Mes tikėjomės ramybės, tačiau nesulaukėme išgydymo, 
o štai — sunaikinimas! (Jer 8,15) 20 Viešpatie, mes 
prisipažįstame, kad mes ir mūsų tėvai kalti, tau nusidė- 
jome. 21 Neatstumk mūsų, nepaniekink mus dėl savo 

garbės; atsimink Sandarą su mumis ir nesulaužyk jos! 
22 Ar pagonių tautų stabai duoda lietaus, ar dangus 
pats iš savęs gali siųsti lietų? Ar ne Tu esi Viešpats, 
mūsų Dievas? Mes priklausome tik nuo Tavęs, nes Tu 
visa darai! Dejuoja Izraelis. 


Jeremijas pats pergyveno baisią sausrą. Kentėjo 
žmonės, gyvuliai ir žvėrys. Palestinoje dažnai būdavo 
sausros. Ši sausra sakyta buvo dėl žmonių nusikaltimų. 
Pranašas, matydamas vargą, meldė Dievą pagalbos. 
Viešpats įsakė Jeremijui nemelsti tautai Jo pasigailėji- 
mo. Jeremijas atsakė Dievui, kad kunigai ir pranašai 
kalbėjo tautai, jog bus gerai, Dievas malonus. Dievas 
paaiškino Jeremijui, kad tie pranašai yra melagiai, Jis jų 
visai nesiuntė. Taip, buvo ir yra neteisingų pranašų ir 
kunigų; dažnai jie patys tiki, kad jie yra Dievo siųsti ir 
įstatyti. Baisu! Dievaičiai negali duoti lietaus ir jokios 
pagalbos. Viešpats yra galingas; Jis gali padėti ir išgel- 
bėti. Dievas kartais aštriai baudžia, nebekreipia dėmesio 
į žmonių kalbas ir išviršines apeigas. Jis laukia tikro 
žmonių apsisprendimo ir atsivertimo. 


15 skyrius 
TAUTA ŽUS, DALIS IŠLIKS 1-21 

1 "Net jei Mozė ir Samuelis stotų mano akivaizdo- 
je", tarė Viešpats, "mano širdies nepalenktų, nepagailė- 
čiau šitos tautos." Pašalink juos iš mano akių! (Ps 99,6; 
Ez 14,14) 2 Jei tauta klaus tavęs: "Kur mums eiti?" At- 
sakyk jiems, kad Viešpats sako: "Kas paskirtas mirčiai, 
teeina į mirtį; kas kardui — težūsta; kas badui — į badą 
ir kas nelaisvei — į nelaisvę. (Jer 43,11; Zach 11,9) 3 
Aš juos naikinsiu keturiais būdais: kardas žudys, šunys 
valkios jų lavonus, padangių paukščiai ir laukiniai žvė- 
rys ės jų kūnus. (Ez 14,21) 4 Už Judėjos. karaliaus 
Manasės, Hiskijo sūnaus, padarytus nusikaltimus Jeru- 
zalėie, Aš juos bausiu ir padarysiu siaubu visoms že- 

mės karalystėms. (2 Kar 21,11-16; 23,26) 5 Kas gailisi 
tavęs, Jeruzale, kas tau reiškia užuojautą? Ir kas ieirau- 
jasi apie tavo gerbūvį? 6 Tu mane palikai ir atsukai man 
nugarą. Todėl Aš ištiesiu prieš tave savo ranką ir tave 
sunaikinsiu, Aš pavargau gailėtis. 7 Aš juos vėčiau ir 
mėčiau visoje šalyje. Aš padariau savo tautą nevaisinga 
ir naikinau ją, tačiau ji neatsisakė savo kelių. (Mt 3,12) 
8 Jų našlių yra daugiau negu jūros smilčių. Aš leidau 
jaunuoliams žūti pačioje jaunystėje ir tuo sudariau moti- 
noms daug skausmo. 9 Septynių žuvusių sūnų motina 
pavargo, jos siela alpo; jai nusileido saulė dienos metu; 
ji paliko apvilta. O likusius vyrus atiduosiu priešų kar- 
dui", sako Viešpats. (Am 8,9) “ 

10 Motina, vargas man, kam tu mane pagimdei? 
Aš turiu nesusipratimų ir vaidų visame krašte. Nei aš 
paskolinau, nei man paskolino, o tačiau jie visi keikia 
mane. (Jer 20,14) 11 Viešpats sako: "Tikrai tavęs nie- 
kas nenugalės, Aš išgelbėsiu tave iš priešų nelaimės ir 
pavojaus metu. 12 Ar kas gali sulaužyti geležį iš šiaurės 
ir žalvarį? 13 Tautos turtą ir lobius leidžiu grobti už jos 
nuodėmes visame krašte. 14 Aš padarau tautą vergu 
svetimame priešų krašte. Mano rūstybės ugnis dega, ji 
amžinai neužges." | M 

15 Viešpatie, atsimink mane ir išlaikyk mane. At- 
keršyk už mane mano persekiotojams, negailėk jų! Tu 
žinai, kad aš dėl Tavęs kenčiu pajuoką! 16 Tavo žo- 
džiais maitinuos. Tavo Žodis džiugina mane, Jis yra 
mano širdies linksmybė; aš vadinuosi Tavo vardu, 
Viešpatie, pulkų Dieve! (Ez 3,1-3) 17 Aš niekad nesė- 
dėjau linksmųjų ratelyje ir nesidžiaugiau. Aš sėdėjau 
vienišas, Tavo rankos spaudžiamas, ir degiau nykčiu. 
(Iz 21,4) 18 Kodėl mano skausmas nepraeina, žaizda 
nepagydoma? Tu esi man kaip apgaulingas upelis, kaip 
nepatikimas vanduo! (Jer 30,12) 19 Viešpats atsakė: 
"Jei grįši, Aš vėl mielai priimsiu tave, tu būsi mano išti- 
kimas tarnas, kalbėsi kas tauru, o ne kas menka ir pra- * 

neši mano valią. Jie kreipsis į tave, o ne tu į juos. 20 Aš 
padarysiu tave tvirta žalvarinė siena; nors jie kovos 
prieš tave, tačiau nenugalės, Aš būsiu su tavimi, tau pa- 
dėsiu ir išgelbėsiu tave. (Jer 1,18) 21 Aš išgelbėsiu tave 
iš priešų rankų ir iš tirono kumščio", sako Viešpats. 


Mozė ir Samuelis buvo žymūs meldėjai; jie savo 
maldomis išgelbėjo tautą. Tačiau dabar Dievas nebenori 
jos gelbėti. Judėjos gyventojai teeina kur jiems skirta; į 
mirtį — sunaikinimą. Žydai ir bendrai orientalai ilgėjosi 
mirę ramybės. Jie ir mirę neturės jos; jų kūnus valkios 
šunys, paukščiai les, žvėrys ės. Taip tikrai vyksta karo 
ir suirutės laikais. Dievas yra kantrus ir malonus, bet ir 
Jo gerumas turi ribas. Kurie neatsiverčia — baudžiami. 
Skaičius septyni žydams buvo svarbus. Gausios šei- 
mos nebebus palaima, bet bus baisesnis vargas ir kan- 
čia. 

Pranašas buvo visų kaltinamas ir smerkiamas. Jis 
nedavė nė vienam papiktinimo savo elgesiu, bet jo pa- 
mokslai sukėlė priešus. Jeremijas labai kentėjo, nebeno- 
rėjo gyventi, gailėjosi gimęs. Jam ir Dievas buvo lyg 
nepatikimas upelis. Čia Jeremijas pasirodė koks jis bu- 
vo. Jis buvo žmogus, gyveno žmogiškais jausmais. Jis 
nebuvo šaltas metalas, nė užgrūdintas karžygys. Dievas 
įsakė jam atsiminti, kad jau pašaukiant jį pranašu, jam 
buvo sakyta būti drąsiu. Jei Jeremijas bijos tautos ir jos 
vadų, jis neišlaikys. Dievas įsakė jam atsiminti tai — at- 
siversti, Jis gali išgelbėti jį iš visų bėdų. 

16 skyrius . 
JUDĖJA BIJS SUNAIKINTA, IZRAELIS SUGRĮŠ 
IŠ NELAISVĖS 1-21 

1 Viešpats kalbėjo man: 2 "Tau nevalia 'vesti žmo- 
nos, turėti sūnų nei dukterų, 3 nes Viešpats taip sako 
apie sūnus ir dukteris, gimstančius šitoje vietoje, ir apie 
jų motinas ir tėvus: 4 'Skausminga mirtimi jie mirs! Jų 
niekas neapraudos ir nepalaidos; jie bus mėšlas lau- 

kams tręšti! Nuo kardo ir bado jie žus, jų lavonai bus 
ėdesiu padangių paukščiams ir laukiniams žvėrims“. 5 
Neik į namus, kur vyksta šermenys, raudoti ir išreikšti 
jiems užuojautą, nes aš atėmiau šitai tautai ramybę, ma- 
lonę ir pasigailėjimą. 6 Didi ir maži mirs šitoje šalyje; jų 
nepalaidos ir neapraudos, nesusiraižys odos ir plikai 
nenusiskus. 7 Nelauš duonos gedinčiam, nepaguos dėl 
mirusio ir neduos gerti paguodos taurės, nors būtų mi- 
Tęs jo tėvas ar motina. 8 Tau neleidžiama eiti į namus, 
kur pokyliauja, ir ten sėdėti, valgyti ir gerti su jais. 9 Aš 
pašalinsiu tada šitoje vietoje, jums matant, džiaugsmą ir 
linksmybę, jaunikio ir jaunosios balsą“, (Jer 7,34) sako 
pulkų Viešpats, Izraelio Dievas. 

10 "Kai tu praneši šitai tautai visus tuos žodžius ir 
jie klaus: "Kodėl Viešpats siuntė mums šitą didelę nelai- 
mę? Kokia yra mūsų nuodėmė, kuo nusikaltome Vieš- 
pačiui, mūsų Dievui?' 11 Tada jiems atsakyk: dėl to, 
ad jūsų tėvai paliko mane, sekė svetimus dievus, jiems 
tarnavo ir juos garbino, o mano įstatymo nesilaikė. 12 
Jūs elgiatės dar blogiau negu jūsų tėvai, jūs sekate savo 
piktos širdies užsispyrimą, o manęs neklausote. (Jer 
7,24-26) 13 Aš išmesiu jus iš šitos šalies į šalį, kurios 
nežinote nei jūs, nei jūsų tėvai, ir ten dieną bei naktį tar- 
nausite svetimiems dievams, nes Aš neberodysiu jums 
savo malonės. 14 Ateina dienos, kai nebesakys: 'Kaip 
gyvas Viešpats, kuris išvedė Izraelio tautą iš Egipto 
žemės!' (Jer 23,7-8) 15 Bet sakys: 'Kaip gyvas Vieš- 
pats, kuris išvedė izraelitus iš šiaurės ir iš visų šalių, 
kuriose jie buvo išsklaidyti. Aš juos sugrąžinsiu į jų 
žemę, kurią daviau jų tėvams. 16 Aš siunčiu daug žve- 
jų, kurie žvejos; po to, siųsių daug medžiotojų, kurie 
juos medžios kalnuose ir kalvose bei uolų plyšiuose. 17* 
Mano akys seka juos visais keliais, jie negali pasislėpti 
nuo manęs; mano akys mato jų kaltę. 18 Aš dvigubai 
atlyginsių jiems už jų nusikaltimus, nes jie suteršė ma- 
no šalį savo stabų garbinimu ir mano tėvonystę pripildė 

stabais," sako Viešpats. 19 Viešpatie, Tu esi mano stip- 
rybė ir mano pilis, mano prieglauda nelaimės metu! Pas 
tave ateis tautos nuo žemės pakraščių ir sakys, kad mū- 
sų tėvai turėjo tik apgaulę, melą ir stabus, kurie jiems 
nieko nepadėjo. 20 Ar gali žmogus pasidaryti dievų? 
Stabai juk ne dievai! 21 "Aš leisiu jiems patirti savo ga- 
lią ir jie žinos, kad Aš esu Viešpats." 


Dievas įsakė Jeremijui nevesti ir neturėti šeimos. 
Ateina karas, visa bus sunaikinta. Taipgi Jeremijui bu- 
vo įsakyta neiti į laidotuves, nepareikšti užuojautos dėl 
mirusių; neiti į vestuvių pokylius ir nesidžiaugti su jais. 
Nesiraižyti odos ir nesiskusti plaukų. Tas buvo izraeli- 
tams uždrausta (3 M 19,28), bet taip jie darė. 

monės norėjo žinoti kodėl Jeremijo pranašautos 
nelaimės ateis. Atsakymas: jūsų tėvai nusikalto, o jūs 
dar daugiau! Todėl jūs būsite beteisiai. Jus žvejos, kaip 
žuvis ir medžios, kaip paukščius. Būsite ištremti į sveti- 
mą kraštą, o vėliau Viešpats leis jums grįžti. Tada su- 
prasite kad dievaičiai yra beverčiai ir juos garbinti — 
apgaulė. 


17 skyrius 
STABAI — PRAŽŪTIS, ATSIVERTIMAS — 
IŠGELBĖJIMAS 1-27 
1 "Judėjos nuodėmė užrašyta geležiniu pieštuku, 
deimanto rėžtuku įrėžta į jų širdį ir ant aukurų ragų. 2 
Jų ainiai atsimena Ašėros aukurus po žaliuojančiais me- 
džiais, ant aukštų kalvų. 3 Ant kalnų ir laukuose, tavo 
turtą ir visus lobius leisiu visame krašte išplėšti kaip at- 
lyginimą už tavo nuodėmes. 4 Tu turėsi palikti savo pa- 
veldėjimą, kurį tau daviau; tave padarysiu vergu priešų 
šalyje, kurios nepažįsti, nes mano rūstybės ugnis degs 
amžinai. (Jer 15,14) 5 Prakeiktas žmogus, kuris pasitiki 
žmogumi ir laiko mirtingą kūną savo stiprybe, ir kurio 
širdis nutolsta nuo Viešpodiės (Ps 118,8; 146,3); 6 Jis 
! 

yra kaip nususęs krūmokšnis stepėse ir nieko gero ne- 
matys. Jis gyvena sausoje, druskingoje ir negyvenamo- 
je šalyje. (Jer 48,6) 7 Palaimintas žmogus, kuris pasitiki 
Viešpačiu, kurio viltis yra Viešpats! (Ps 146,5) 8 Jis 
yra kaip medis, pasodintas prie vandeas, leidžiantis 
šaknis upelio link. Jis nebijo ateinančios kaitros, jo 1a- 
pai visada žaliuoja. Jis nebijo sausros metų, nuolat neša 
vaisių. (Ps 1,3) 9 Širdis yra labai vylinga ir sugadinta, 
kas ją supras! 10 Aš, Viešpats, ištiriu širdį, išbandau 
inkstus ir atlyginu kiekvienam, pagal jo elgesį, jo dar- 
bus." (Ps 7,10; Rom 2,6) 

11 Kaip kurapka, kuri surenka, ko neišperėjo, yra 
tas, kuris neteisingai įsigyja tūrtų. Pačiame gyvenime jis 
jų neteks ir savo amžiaus gale stovės kaip kvailys. (Ps 
39,7) 12 Mūsų šventovė yra garbingas sostas, prakil- 
nus nuo pradžios. 13 Viešpatie, Izraelio vilūe! Visi, kū- 
rie palieka Tave, bus sugėdinti. Kurie nutolsta nuo Ta- 
vęs, bus įrašyti į žemės dulkes, nes jie paliko gyvojo 
vandens versmę. (Jer 2,13) 14 Viešpatie, pagydyk ma- 
ne, tai būsiu sveikas; gelbėk mane, tai būsiu išgelbėtas, 
nes Tu esi mano gyrius! 15 šie man sako: "Kur Viešpa- 
ties Žodis? Teįvyksta!" 16 Aš niekados neprašiau siųsti 
pikta ir nelaukiau nelaimės. Tu žinai, ką kalbėjau. 17 
Negąsdink manęs, Tu esi mano apsauga nelaimėje! 18 
Padaryk gėdą mano persekiotojams, išgąsdink juos, bet 
ne mane, Siųsk jiems bausmę ir sunaikink juos! 

19 Viešpats įsakė Jeremijui eiti ir skelbti šventovės 
vartuose, pro kuriuos įeina ir išeina Judėjos karaliai, ir 
kituose Jeruzalės vartuos: 20 "Klausykitės Viešpaties 
Žodžio, Judėjos karaliai ir visi Judėjos ir Jeruzalės gy- 
ventojai, kurie įeinate pro šiuos vartus! 21 Saugokite 
savo gyvybę; neneškite nieko sabatos dieną pro Jeruza- 
lės vartus. 22 Neišneškite jokios naštos iš savo namų 
sabatos dieną ir nedirbkite jokio darbo, bet švęskitė:s2+. 
batą, kaip įsakiau jūsų tėvams. (Iz 56,2; 58,13) 23 Jie 
tačiau neklausė ir nekreipė dėmesio, bet užsispyrusiai 

neklausė ir nepriėmė.pamokymo. 24 Klausykite manęs, 

neneškite jokios naštos į šitą miestą pro vartus sabatos 
dieną, bet švęskite sabatą, nedirbkite jokio darbo, 25 tai 
pro šito miesto vartus įeis karaliai, sėdintieji Dovydo 
soste; važiuos vežimais ir jos arkliais jie ir jų kunigaikš- 
čiai, Judėjos ir Jeruzalės gyventojai; šitas miestas bus 
apgyventas visados. 26 Jie ateis iš Judėjos miestų, Je- 
ruzalės apylinkių, Benjamino krašto lygumos, iš kalny- 
no ir pietų šalies; aukos deginamąsias, padėkos ir auga- 
lines aukas bei smilkalus, kaip padėkos auką Viešpa- 
čiui. 27 Bet jei manęs neklausysite, nešvęsite sabatos, 
nešite naštas pro Jeruzalės vartus sabatos dieną, tai Aš 
uždegsiu jos vartus ir sunaikinsiu Jeruzalės rūmus". 


Judėjos nusikaltimai yra įrašyti giliai širdyje ir ant 
aukuro ragų neišdildomai, lyg prigimtis. Jie atsimena ir 
stabų garbinimus aukštumose, ypač Ašeros — vaisin- 
gumo deivės. Už tai šalis bus sunaikinta, — gyventojai 
ištremti. 

Kas tiki Dievą — yra lyg medis prie upelio; duoda 
vaisius visada. Kas pasitiki žmogumi — yra lyg medis 
tyruose; nuskurdęs, be lapų. Kas suplėšia svetimus tur- 
tus — yra lyg kurapka, kuri surenka svetimus kurap- 
kiukus; ji jais nesidžiaugs. 

Jeremijas pasitikėjo Viešpačiu, kuris buvo ir Jeru- 
zalės šventovės Dievas. Žmonės prikišo J eremijui, kad 
jo skelbiamos nelaimės neateina. Jeremijas žinojo, kad 
Dievas yra kantrus, Jis tuojau nebaudžia žmonių, laukia 
jų sugrįžimo. Tačiau tie žmonių priekaištai * veikė pran2- 
šą. Jis meldė Dievą gelbėti jį. 

Jeremijui buvo įsakyta pranešti žmonėms švęsti 

avatą. Krikščionys švenčia ne sabatą, bet Kristaus pri- 
sikėlimo-dieną -— sekmadienį. Švęsti sekmadienį yra 
svarbu. Žmonės“ gali sueiti į pamaldas — atsigaivinti. 
Šiais laikais, daugelyje kraštų, švenčiama dvi dienos sa- 
vaitėje — sekmadienis ir sabata. Tas yra gerai. Šventės 

dieną nereikėtų siekti pelno, bet atgaivinimo Dievo Žo- 
džiu. 


18 skyrius 
ATSIVERTIMAS PADEDA, NEKLAUSYMAS 
KENKIA 1-23 

1 Viešpats kalbėjo Jeremijui: 2 "Eik į puodžiaus 
namus, ten tu išgirsi mano Žodžius!" 3 Aš, nuėjęs į 
puodžiaus namus, radau jį bedirbantį prie žiestuvo. 4 
Kai indas, kurį jis žiedė, nepavykdavo, taip atsitinka be- 
dirbant su moliu, jis vėl nužiesdavo kitą indą. 5 Tada 
Viešpats tarė man: 6 "Izraelitai, ar Aš negaliu su jumis 
taip daryti, kaip puodžius dafo su indais? Kaip molis 
puodžiaus rankoje, taip jūs, izraelitai, mano rankoje. (Iz 
45,9: Rom 9,21) 7 Jei Aš grasinu tautai ar karalystei ją 
sužlugdyti ir sunaikinti, (Jer 1,10) 8 ir jei tauta, kuriai 
grasinu, atsiverčia nuo savo piktybių, tai Aš jai nebeuž- 
leisiu nelaimės, kurią buvau numatęs. (Jer 26,3,19; Jon 
3,10) 9 Arba Aš pažadu tautą ar karalystę atstatyti ir ją 
laiminti, 10 bet ji daro pikta ir neklauso manęs, tai Aš 
nebedarysiu, ką buvau pažadėjęs padaryti. 11 Taigi, da- 
bar sakyk Judėjos ir Jeruzalės gyventojams, kad Aš 
rengiuos juos bausti, kad jie atsisakytų savo pikto elge- 
sio ir darytų gerus darbus. (Jer 25,5; 7,3) 12 Bet jie sa- 
kys, kad nenori ir vykdys savo pačių sumanymus, elg- 
sis kaip jiems patinka." (Jer 6,16; 3,17) 

13 Viešpats sako: "Klauskite pagonių, ar kas pra- 
eityje girdėjo apie tokius dalykus, kokius padarė Izrae- 
lis! 14 Ar pradingsta nuo Sirjono uolų baltas sniegas? 
Ar išsenka šaltinio šaltas tekantis vanduo? 15 Tačiau 
mano tauta pamiršo mane; stabams jie smilko aukas! Jie 
eina senais keliais, šunkeliais, neteisybės takais. 16 Tuo 
jie padaro savo šalį tyrais, amžina pajuoka. Kiekvienas 
praeivis jos baisėsis ir kratys galvą. 17 Kaip rytų vėjas 
Aš juos išsklaidysiu priešo akivaizdoje, nugarą atsuk- 
siu jiems jų nelaimės dieną!" (Jer 2,27) 

18 Izraelitai tarėsi: "Susirinkime ir sugalvokime 
prieš Jeremiją sąmokslą! Kunigas laikosi įstatymo, iš- 
mintingasis išminties, pranašas apreiškimo! Sekime 
kiekvieną jo žočį ir sugaukime jį jo paties kalboje." 19 
Viešpatie, saugok mane ir išgirsk, ką mano priešininkai 
kalba. 20 Argi atmokama už gera piktu? Jie kasa duobę 
mano gyvybei. Atsimink, kaip aš stovėjau Tavo aki- 
vaizdoje ir kalbėjau už juos, kad nukreipčiau nuo jų Ta- 
vo rūstybę! (Ps 35,7) 21 Jų vaikai tebadauja, tepatiria 
kardo galią. Jų žmonos tenetenka vaikų ir tetampa naš- 
lėmis, jų vyrai — maro aukomis, o jaunuoliai — tekrin- 
ta kovoje. 22 Tegul pasigirsta šauksmas iš jų namų, kai 
juos staiga užpuls priešai! Jie kasė duobę mane pagauti 
ir slapta dėjo man spąstus. 23 Viešpatie, tu žinai visą jų 
sąmokslą nužudyti mane. Neatleisk jų kalčių ir nuodė- 
mių nepašalink! Tebūnie jie nugalėti Tavo akivaizdoje! 
Nubausk juos savo rūstybės metu! (Ps 109,14-15) 


Puodžiaus darbas — prilyginimas yra supranta- 
mas. Sirjonu, kai kurių buvo vadinam+> Hermono kal- 
nas. Ant jo visą laiką laikėsi sniegas. Šaltinis taipgi vi- 
sada sroveno. . 

Jeremijas patyrė, kad prieš jį ruošiamas sąmokslas. 
Šį kartą ne jo gimtinės žmonės tai darė. Atrodo, kad tą 
darė Jeruzalės kunigai. Jeremijas kalbėjo prieš juos. Jie 
sakė: "Kunigas laikosi įstatymo, išmintingasis išmin- 
„ties, pranašas apreiškimo". (Jer 18,18) Ko Jeremijas 
siekia? Pašalinkime ji sąmokslu. 

Jeremijas žinojo, kad Viešpats įsakė jam taip 
kalbėti, kaip jis kalbėjo. Tad jo priešai darė sąmokslą 
"eš Dievą. Taip suprantama tokia Jeremijo malda. 
„1alda nėra Naujojo Testamento dvasioje melsta. Prana- 
*as Jeremijas buvo Senojo Testamento žmogus. 

19 skyrius 
JERUZALĖ BUS SUNAIKINTA, KAIP 
SUDAUŽOMAS ĄSOTIS 1-15 

1 Viešpats sakė: "Eik, nusipirk iš puodžiaus molinį 
ąsotį, ir paimk su savimi kelis kunigus ir tautos vyres- 
niųjų. 2 Nuėjęs į Benhinomo slėnį, kuris prieina prie 
Šukių vartų, skelbk žodžius, kuriuos tau kalbėsiu: (Jer 
7,31) 3 Klausykitės Viešpaties Žodžio, Judėjos karaliai 
ir Jeruzalės gyventojai! Aš užleisiu ant šitos vietos to- 
kią nelaimę, kad kiekvienas, kuris išgirs apie ją, nu- 
stebs. (1 Sam 3,11; 2 Kar 21,12) 4 Jie paliko-mane ir 
sutepė šitą vietą, smilkė joje aukas stabams, kurių neži- 
nojo nei jie, nei jų tėvai, nei Judėjos karaliai. Jie pripildė 
šitą vietą nekaltu krauju: 5 statė Baalui aukurus, ant ku- 
rių degino savo vaikus kaip aukas Baalui; to Aš neįsa- 
kiau, ir tas man niekad neatėjo į mintį. (Jer 7,31-32) 6 
Todėl ateis diena, kai šita vieta nesivadins Tofetu ar 
Benhinomo slėniu, bet "Žudynių slėniu'. 7 Aš nieku pa- 
versiu Judėjos ir Jeruzalės išmintį, jie kris nuo kardo 
priešų akivaizdoje ir nuo rankos tų, kurie siekia jų gy- 
vybės. Aš atiduosiu jų lavonus padangių paukščiams ir 
laukiniams žvėrims. (Jer 7,33) 8 Aš padarysiu šitą 
miestą pabaisa: kiekvienas, praeinantis pro jį, baisėsis 
jo sunaikinimu. (Jer 18,16) 9 Jie valgys savo vaikų ir 
vienas kito kūnus, kai priešai juos apguls. (5 M 28,53) 
10 Sudaužyk ąsotį su tavimi atėjusių vyrų akivaizdoje, 
11 ir jiems pasakyk, ką sako pulkų Viešpats: 'Aš su- 
daužysiu šitą tautą ir miestą lygiai taip, kaip sudaužo 
puodžius indą, kurio nebegalima pataisyti.' Nesant vie- 
tos kur laidoti, laidos juos Tofete. (Iz 30,14; Jer 7,32) 
12 Aš padarysiu su šita vieta ir su jos gyventojais taip, 
kad šitas miestas bus panašus į Tofetą. 13 Jeruzalės ir 
Judėjos karalių namai bus suteršti kaip Tofeto vieta; vi- 
si namai, ant kurių stogų jie smilkė aukas dangaus pul--- 
kams ir aukojo liejamąsias aukas svetimiems dievams, 
bus sunaikinti." (Jer 32,29; Sof 1,6) 

14 Jeremijas, sugrįžęs iš Tofeto, kur Viešpats jį 
buvo siuntęs pranašauti, atsistojo Viešpaties namų 
šventoriuje ir kalbėjo visai tautai: 15 "Aš užleisiu ant ši- 
to miesto ir ant visų jo miestų nelaimę, kurią paskel- 
biau, nes jie yra kietasprandžiai ir neklauso mano Žo- 
džio", sako pulkų Viešpats, Izraelio Dievas. 


Jeremimui buvo sakyta pirkti ąsotį, pakviesti kelis 
kunigus ir tautos vyresniuosius, nueiti į Benhinomo 
slėnį, ten sudaužyti ąsotį ir paskelbti, kad taip bus Jeru- 
zalė ir Judėja sunaikinta. Vyresnieji ir kunigai galėjo 
būti iš karaliaus Josijo laikų, kada Jeremijo ir karaliaus 
santykiai buvo geri. Tofete buvo Baalo (Malocho) au- 
kuras ant kurio aukodavo vaikus. Jis bus išniekintas, 
nes ten laidos mirusius žmones. Bus baisūs laikai, dide- 
lis badas apgulimo metu, kad žmonės net savo vaikus 
valgys. 

Ką Jeremijas kalbėjo Benhinomo slėnyje, tą jis pa- 
kartojo ir Jeruzalės šventovėje. 


20 skyrius 
JEREMIJO KALBA ŠVENTORIUJE IR JO 
VARGAS 1-18 

1 Pašiuras, Imero sūnus, vyriausias prievaizdas 
Viešpaties namuose, girdėjo Jeremiją pranašaujant. 2 
Tada jis, nuplakdinęs pranašą Jeremiją, jį įrakino į 
šiekštą viršutiniuose Benjamino vartuose prie Viešpa- 
ties namų. 3 Kai sekantį rytą Pašiuras išlaisvino Jeremi- 
ją iš šiekšto, Jeremijas jam tarė: "Ne Pašiuru tave Vieš- 
pats vadins, bet siaubu." 4 Taip sako Viešpats: "Aš ati- 
duosiu tave siaubui ir visus tavo draugus; jie kris nuo 
priešų kardo tau matant, o visą Judėją atiduosiu į Babi- 
lonijos karaliaus rankas; tas juos ištrems ir žudys. 5 Aš 
atiduosiu visus šito miesto turtus, visas jo įgytas atsar- 
gas, brangenybes ir visus Judėjos karalių lobius į jų 
priešų rankas. Tie juos pasiims ir nugabens į Babiloną. 

(Jer 39,6) 6 O tu, Pašiure, ir visi tavo namiškiai eisite į 
tremtį. Į Babiloną tave nuvarys; tu ir tavo draugai, ku- 
riems melagingai pranašavai, mirsite ten ir būsite palai- 
doti." 

7 Viešpatie, tu perkalbėjai mane, tu pagavai mane 
ir nugalėjai. Aš esu pajuoka; kiekvienas tyčiojasi iš ma- 
nęs. 8 Kiekvieną kartą, kai kalbu, turiu šaukti: "Netiesa, 
smurtas!" Viešpaties Žodis man tapo plūdimu ir pašai- 
pa visam gyvenimui. (Iz 49,4) 9 Aš galvojau: "Nebemi- 
nėsiu ir nebekalbėsiu Jo vardu." Tada mano širdyje de- 
gė tarsi ugnis ir palietė mano kaulus; aš stengiaus susi- 
laikyti, bet negalėjau. 10 Aš girdėjau daugelį šnibždant: 
"Įskųskime jį!" Visi mano artimi draugai laukia mano 
mirties: "Gal jis duosis suviliojamas, tada jį nugalėsime 
ir jam atkeršysime!" 11 Bet Viešpats yra su manimi 
kaip galingas karžygys! Todėl mano persekiotojai su- 
klups ir nieko nelaimės. Jie bus sugėdinti ir jiems nepa- 
vyks, jie neteks garbės amžinai. (Jer 1,8,19; 15,20) 12 
Pulkų Viešpatie, kuris mėgini teisųjį, matai jo inkstus ir 
širdį, leisk man matyti Tavo kerštą jiems, nes aš Tau 
patikėjau savo reikalus! (Jer 11,20) 13 Giedokite Vieš- 
pačiui, girkite Viešpatį, nes Jis išgelbėjo vargšo gyvybę 
iš piktadarių rankų! 14 Prakeikta diena, kurią gimiau. 
Diena, kurią mane pagimdė motina, tenebūna palaimin- 
ta! (Jer 15,10; Job 3,1-10; 10,18) 15 Prakeiktas vyras, 
kuris pranešė mano tėvui žinią: "Tau gimė sūnus!" Jį 
labai pradžiugino. 16 Tebūnie anai dienai taip, kaip 
miestams, kuriuos Viešpats nesigailėdamas sunaikino. 
Pagalbos šauksmas ir kovos triukšmas ten girdėsis vi- 
dudienį. (1 M 19,24-25) 17 O, kad būčiau miręs negi- 
męs, kad mano motina man būtų tapusi kapu ir likusi 
nėščia amžinai! 18 Kodėl turėjau gimti, patirti vargą bei 
sielvartą ir baigti savo dienas gėdoje? 


Kai Jeremijas skelbė Judėjos ir Jeruzalės sunaiki- 
nimą prie šventovės, tai girdėjo Pašiuras, šventovės 

prievaizdas — policijos viršininkas. Jam tas labai nepa- 
tiko; jis laikė Jeremiją maištininku. Jis nuplakdino Jere- 
miją (5 M 25,1-) ir įrakino į šiekštą. Tai buvo kaladė 
kankinti žmonėms; būdavo kojos ir rankos įrakinamos 
labai nepatogiai. Pašiuras sekantį rytą paleido Jeremiją; 

„jis buvo tikras, kad Jeremijas tylės. Jeremijas paleistas 
pavadino Pašiurą siaubu ir pranešė, kad babiloniečiai 
užims Jeruzalę; visus turtus ir daugelį žmonių, tarp jų ir 
Pašiurą, ištrems į Babiloniją. Ten mirs Pašiuras. Pašiu- 
ras taip buvo paveiktas Jeremijo kalbos, kad jis tylėjo. 
Gal tai buvo tremtis 597 pr. Kr.? 

Kai Jeremijas galvojo apie savo pašaukimą ir dar- 
bą, jam buvo aišku, kad jis nenorėjo šių pareigų eiti. 
Dievas jį perkalbėjo — privertė būti pranašu. Tos parei- 
gos jam buvo labai sunkios, nešė vargus ir kančias. Je- 
remijas norėjo atsisakyti jų, bet negalėjo, privalėjo kal- 
bėti, skelbti jam Dievo duotą žodį. Jeremijas taip kentė- 
jo, kad jis iš savo gyvenimo jokio džiaugsmo neturėjo. . 
Jis net savo gimimo dieną prakeikė. Dievo keliai yra 
įvairūs. Kartais Dievas prikalba žmogų vykdyti Jo va- 
lią, o kartais įsako. Dažnai krikščionies pareigos yra 
sunkios. 


21 skyrius 
JEREMIJAS PRANEŠA ZEDEKIJUI JERUZALĖS 
SUNAIKINIMĄ 1-14 

1 Viešpats kalbėjo Jeremijui, kai karalius Zedekijas 
siuntė patarimo pas jį Malkijo sūnų Pašiurą ir kunigą 
Sefanją, Masejo sūnų: (Jer 29,25) 2 "Babilonijos kara- 
lius Nebukadnesaras kariauja prieš mus; paklausk už 
mus Viešpatį, gal Jis padarys stebuklą kaip seniau ir 
priešas turės atsitraukti nuo mūsų?" 3 Jeremijas jiems 
atsakė, 4 kad Viešpats, Izraelio Dievas sako: "Aš ap- 
gręšiu kovos ginklus jūsų rankose, kuriais kariaujate už 
miesto sienų prieš Babilonijos karalių ir kaldėnus, jus 
"apgulusius ir jus sugrąžinsiu į miestą. 5 Aš pats kariau- 

siu prieš jūs ištiesta ranka, įpykęs, užsirūstinęs ir įnir- 
tęs, 6 ir naikinsiu šito miesto žmones bei gyvulius ma- 
ru, mirtimi. 7 Aš atiduosiu Zedekiją, Judėjos karalių, jo 
karius ir išlikusius miesto gyventojus nuo maro, kardo 
ir bado, į Babilonijos karaliaus Nebukadnesaro rankas, 
kuris siekia jų gyvybės. Jis juos nukaus kardu nieko 
nesigailėdamas ir neužjausdamas." 

8 "Šitai tautai" Viešpats sako: "Aš leidžiu jums, 
pasirinkite gyventi ar mirti. (5 M 11,26) 9 Kas pasiliks 
šitame mieste, mirs nuo kardo, bado ir maro; o kas išeis 
ir pasiduos kaldėnams, jus apgulantiems, išliks gyvas ir 
išgelbės savo gyvybę. (Jer 38,2) 10 Aš nusprendžiau 
ne padėti tam miestui, bet jį sunaikinti. Į Babilonijos ka- 
raliaus rankas jis bus atiduotas, o tas jį sudegins," sako 
Viešpats. 11 Viešpaties Žodis“Judėjos karaliaus Dovy- 
do palikuonims: 12 "Elkitės kasdieną teisingai, saugo- 
kite skriaudžiamuosius, kad mano rūstybė neužsidegtų 
ugnimi, nes jos niekas neužgesins. (Jer 22,3; 7,20) 13 
Aš esu prieš tave, Jeruzale, aukštai pakilusi, lygumos 
uola. Jūs sakote: 'Kas galėtų mus užpulti ir įsibrauti į 
mūsų butus? 14 Aš nubausiu jus, pagal jūsų darbus, 
įžiebsiu ugnį jūsų miške, kad sudegintų visą apylinkę“, 
sako Viešpats. r 


Karalius Zedekijas karaliavo Jeruzalėje 598-586. 
Pašiuras yra kitas asmuo, ne kuris minėtas 20,1. Kodėl 
karalius Zedekijas nesikreipė į viešus šventovės prana- 
šus, o į Jeremiją, visų priešą? Ką Jeremijas pranašavo, 
kad priešas atžygiuos iš šiaurės, buvo įvykęs faktas. 
Kova vyko prie Jeruzalės sienų. Karalius aiškiai supra- 
to, kad sostinę gali išgelbėti tik Dievo stebukias, kaip 
Jeruzalė buvo išgelbėta 701 pr. Kr. iš asiriečių karaliaus 
Sanheribo. Jeremijo atsakymas delegacijai, tuo pačiu ir 
karaliui Zedekijui, buvo: Dievas pats kariauja prieš Je- 
ruzalę, Jis panaudoja babiloniečius tai kovai. Jeruzalės 
ir gyventojų likimas jau yra nuspręstas. Galimybės nėra 

išgelbėti Jeruzalę; dar galima išgelbėti tik gyvybę. Kas 
pasiduos babiloniečiams, bus ištremtas; kas kariaus 
prieš juos — Žus. 

Jeruzalė buvc pastatyta ant kalno — ant uolos. 
"Jūsų miške". Taip buvo vadinami pastatyti rūmai iš Li- 
bano miško kedrų. 


22 skyrius 
TRYS JUDĖJOS KARALIAI 1-30 

1 Viešpats sako: "Eik į Judėjos karaliaus rūmus ir 
ten pranešk mano Žodį. 2 Judėjos karaliau, kuris sėdi 
Dovydo soste, tavo tarnai ir žmonės, kurie įeinate pro 
šituos vartus, 3 vykdykite teisę bei teisingumą 7 išva- 
duokite skriaudžiamuosius, o svetimšalio, našlaičio ir 
našlės neskriauskite ir nevartokite prievartos; nepralie- 
kite nekalto kraujo Šitoje vietoje. (Jer 21,12) 4 Jei jūs 
tikrai vykdysite mano Žodį, pro šitų namų vartus eis 
karaliai, kurie sėdės Dovydo soste. Jų tarnai ir tauta 
įvažiuos vežimais ir įjos žirgais. 5 Bet jei neklausysite 
šitų Žodžių, tai Aš prisiekiu, kad šitie rūmai pavirs 
griuvėsiais." 6 Apie Judėjos karaliaus rūmus Viešpats 
sako: "Nors jūs esate gražūs kaip Gileado kraštas, išdi- 
dūs kaip Libano kalnai, Aš padarysiu jus tyrais, pana- 
šiais į negyvenamus miestus. 7 Aš atsiųsiu naikintojų 
prieš jus, kurie savo įrankiais nukirs rinktinius kedrus 
ir sudegins juos". 8 Daugelis tautų eis pro šitą miesta, 
klausdami vienas kito: "Kodėl Viešpats taip pasielgė su 
šituo dideliu miestu?" 9 Atsakymas jiems Lus: "Dėl to, 
kad jie atmetė Viešpaties, savo Dievo, Sandarą, garbino 
svetimus dievus ir jiems tarnavo". 

10 "Neverkįte mirusio ir neraudokite dėl jo. Verki- 
te to, kuris išėjo, nes jis nebesugrįš ir nebematys savo 
gimtojo krašto". 11 Taip sako Viešpats apie Josijo sūnų 
Salumą Judėjos karalių, karaliavusį savo tėvo Josijo 
vietoje, kuris buvo ištremtas iš šitos vičtos ir nebesu- 


271 ' Jer 22,12 


grįš; (2 Ch 36,3-4) 12 ten jis ir mirs, neišvydęs savo 
šalies. 

13 "Vargas statančiam namus melu, apgaule ir 
suktybėmis. Jis verčia tautietį dirbti jam ir nemoka al- 
gos, sakydamas: (Mik 3,10; Ab 2,12; 3 M 19,13) 14 
"Aš pasistačiau didelius namus erdviais kambariais, su 
langais, apkaliau juos kedro lentomis ir nudažiau raudo- 
nai. 15 Ar tu būsi geresnis karalius, pasistatęs kedro 
pastatus? Ar tavo tėvas nevalgė ir negėrė ir ar jam ne- 
buvo gerai? Bet jis vykdė teisę ir teisingumą. 16 Jis gy- 
nė vargšo ir beturčio teises. Štai, kas reiškia pažinti ma- 
ne!" sako Viešpats. 17 "Tavo akys ir širdis siekia tik 
turto, pralieti nekaltą kraują ir vykdyti priespaudą bei 
prievartą". 18 Todėl apie Josijo sūnų Joakimą, Judėjos 
karalių, Viešpats sako: "Jo neraudos aimanuodami — 
o, mano broli! O, sesuo! Arba — oO, valdove! O, jo di- | 
denybe! (Jer 34,5) 19 Jis bus palaidotas kaip gyvulys, 
nuvilktas ir numestas už Jeruzalės vartų." 

20 Jeruzale, eik į Libaną ir šauk; Basane, garsiai 
dejuok, verk Abarimo kalnyne, nes sutriuškinti guli visi 
tavo sąjungininkai. 21 Aš tau kalbėjau, dar pavojui ne- 
gręsiant, bet tu neklausei. Toks buvo tavo būdas nuo 
pat jaunystės. 22 Visus tavo ganytojus nuneš vėjas, visi 
tavo talkininkai bus ištremti. Tada tu gėdysies ir rausi 
dėl savo blogybių. (Jer 25,9,18) 23 Tu susikrovei lizdą 
Libano kedruose. Kaip tu vaitosi, kai tave suims gim- 
dymo skausmai! (Jer 13,21) 24 "Kaip aš gyvas", sako 
Viešpats, "jei net Joakimo sūnus Konjas, Judėjos kara- 
lius, būtų antspaudos žiedas ant mano dešinės, Aš jį 
nutraukčiau. (Jer 24,1) 25 Aš atiduosiu tave į rankas tų, 
kurie siekia tavo gyvybės, kurių tu bijai, į Babilonijos 
karaliaus Nebukadnesaro ir į kaldėnų rankas. 26 Aš iš- 
vysiu tave ir tavo motiną, kuri tave pagimdė, į šalį, kuri 
nėra jūsų gimtinė, ten jūs mirsite. (2 Kar 24,12-15) 27 
Bet į savo šalį, kurios jūs ilgėsitės, nebesugrįšite". 28 
Argi karalius Joakimas (Konja) yra bevertis indas, ku- 

ris niekam nepatinka? Kodėl jis ir jo vaikai ištremti į ša- 
lį, apie kurią jie nieko nežinojo? 29 O žeme, žeme, Ž6- 
me! klausykis Viešpaties Žodžio! 30 Viešpats sako: 
"Nurašykite šitą vyrą kaip bevaikį, kuriam nesiseka gy- 
venime, nes iš jo palikuonių nė vienas nesėdės Dovydo 
soste ir nevaldys Judėjos". 


Bendras įspėjimas Dovydo dinastijos karaliams 
vykdyti teisę. Jei jie teisingai valdys, valstybė bus pa- 
stovi. Bet jei jie laužys Dievo duotą Sandarą, garbins 
dievaičius, jie ir valstybė bus sunaikinta. 

Egipto karalius Nekas žygiavo į kovą prieš Babilo- 
niją. Judėjos karalius Josijas buvo sąjungoje su Babilo- 
nija. Jis jautė pareigą pastoti kelią Nekui. Įvyko kova, 
Josijas krito. Josijo buvo daugiau sūnų. Tauta paskyrė 
karaliumi jo jaunesnį sūnų Salumą. Jį pašaukė Nekas į 
Riblą. Buvo manyta, kad jis šaukiamas pasitarimams 
arba gauti kokius įsakymus. Tauta apraudojo karalių 
Josiją. Jeremijas patarė apverkti ne kare kritusį Josiją, 
bet Salumą. Jis numatė ,ar jam buvo Dievo apreikšta, 
kad Salumas nebegrįš; jis bus Ribloje suimtas, pasiųs- 
tas į Egiptą ir ten žus. Taip įvyko, kaip Jeremijas sakė. 
Salumas buvo karaliumi tik tris mėnesius. Jo vietoje 
Nekas paskyrė Judėjos karaliumi Josijo sūnų Joakimą. 

Josijas buvo doras karalius. Jis vykdė reformą, ku- 
ri buvo žinoma jo vardu. Šiaip jis gyveno karališkai; 
valgė ir gėrė, bet ir vykdė teisę. Jo vyriausias sūnus 
matė tėvo elgesį. Joakimas mėgo prabangą; jis pasista- 
tydino naujus ar praplėtė senus rūmus. Tokia statyba 
daug kainavo, be to, reikėjo Egiptui duoti didelė duoklė; 
valstybės pajamų neužteko. Joakimas nemokėjo darbi- 
ninkams ir amatininkams už darbą. Tokį karaliaus elge- 
sį Jeremijas smerkė ir pranašavo, kad jis, kai mirs, ne- 
bus apraudotas nei tinkamai palaidotas. 2 Kar 24,6 
sakyta apie jo mirtį: Atrodo, kad jis buvo palaidotas. 

Bet Nebukadnesaras, Babilonijos karalius, užėmęs Je- 
ruzalę, galėjo išniekinti Joakimo palaikus. 

Skirsneliuose 20-23 pranašas kalbėjo apie Jeruzalę 
ir jos vadus. Joakimui mirus, jo aštuoniolikmetis sūnus 
Konjas (Jekonjas) tapo karaliumi. Jis karaliavo tik tris 
mėnesius. 597 jis buvo ištremtas į Babiloniją. (2 Kar 
24,12-16). Ištrėmus karalių, kraštas privalėjo suprasti 
gresiantį pavojų. Todėl 29 skirsnelyje tris kartus sakyta: 
"Žeme, žeme, žeme, klausykis Viešpaties Žodžio!" 

Konjas nebegrįžo į savo kraštą. Judėjos karaliumi 
buvo paskirtas jo dėdė Zedekijas, Josijo sūnus. 


23 skyrius 
MESIJAS, NETIKRI BPRANAŠAI 1-40 

1 "Vargas ganytojams, kurie mano ganyklos avis 
naikina ir išsklaido!" sako Viešpats (Ez 34; 13,2-16; 
Zach 11,5) 2 "Aš, Izraelio Dievas, apie ganytojus savo 
tautos sakau: 'Jūs išsklaidėte mano avis ir nesirūpinote 
jomis'. Todėl Aš jus nubausiu dėl jūsų piktų darbų. 3 
Aš pats surinksiu savo avių likutį iš visų šalių, į kurias 
Aš jas išsklaidžiau, ir sugrąžinsiu į ganyklą; ten jos bus 
vaisingos ir dauginsis. 4 Aš paskirsiu jiems ganytojų, 
kurie tikrai juos ganys. Tauta nebus gąsdinama, jos nie- 
kas neištrems. (Jer 3,15) 5 Ateis diena, kai Aš išaugin- 
siu tikrą atžalą iš Dovydo giminės. Jis viešpataus kaip 
karalius, elgsis išmintingai, vykdys teisę bei teisingumą 
krašte. (Zach; 3,8; 6,12; Iz 32,1) 6 Jo laikais Judėja bus 
išgelbėta ir Izraelis saugiai gyvens. Jo vardas bus: 
"Viešpats mūsų teisybė". (Jer 33,16) 7 Tuomet nebesa- 
kys: 'Kaip gyvas Viešpats', kuris išvedė izraelitus iš 
Egipto krašto, 8 bet 'Kaip gyvas Viešpats', kuris išvedė 
ir parvedė Izraelio palikuonis iš šiaurės ir iš visų kraštų, 
į kuriuos Aš juos buvau išsklaidęs ir jie gyvens savo 
žemėje". Jer 16,14-15) 

9 Kalbant apie pranašus, mano širdis nerimsta krū- 
tinėje, visi mano sąnariai dreba. Aš esu girtas kaip nuo 

vyno, nuo Viešpaties šventų Žodžių. 10 Viešpats sako: 
"Šalis pilna svetimautojų; dėl jų prakeikimo gedi kraš- 
tas, išdžiūvusios stepių ganyklos. Jų siekiai — piktybė, 
jų jėga — apgavystė. 11 Net pranašai ir kunigai yra 
niekšai! Net savo šventovėje aptinku jų piktybių. 12 Jų 
darbai bus lyg slidus kelias tamsoje, kuriuo eidami jie 
paslys ir grius. Aš siųsiu sunaikinimą ir bausiu juos. 
(Jer 13,16; Ps 35,6) 13 Samarijos pranašų tarpe mačiau 
papiktinimų. Jie pranašavo Baalo vardu ir klaidino ma- 
no tautą, Izraelį. 14 Net Jeruzalės pranašų tarpe mačiau, 
šiurpą sukeliantį elgesį: svetimavimą ir melagystę. Jie 
taip palaiko piktadarių elgesį, kad nė vienas neatsisako 
savo blogybių. Jie visi yra kaip Sodomos ir Gomoros 
gyventojai. (Ez 13,22; Iz 1,10) 15 Todėl Aš, pulkų 
Viešpats, apie Jeruzalės pranašus taip sakau: Aš juos 
valgydinsiu metėlėmis ir girdysiu nuodingu vandeniu, 
nes Jeruzalės pranašų niekšybė pasklido visoje šalyje. 
(Jer 9,14) 16 Neklausykite pranašų jums pranašaujan- 
čių. Jiė tik mulkina jus, kalbėdami apie prasimanytus 
regėjimus, neapreikštus Viešpaties. (Jer 6,14) 17 Jie ža- 
da tiems, kurie niekina Viešpaties Žodį, taikos ir ramy- 
bės, ir atkakliai tenkina savo širdies norus." (Jer 7,24) 
18 Kas buvo Viešpaties pasitarime, kas Jį matė ir 
girdėjo Jo Žodį? Kas domėjosi Jo Žodžiu ir pakluso 
Jam? 19 Ateina Viešpaties pykčio audra, viesulas kyla 
ant niekšų galvos. 20 Nenusigręš Viešpaties rūstybė. 
Jis vykdys visa, ką Jis savo širdyje sumanė. Paskutinė- 
se dienose jūs tai aiškiai suprasite. 21 "Aš nesiunčiau 
pranašų, tačiau jų visur yra! Nekalbėjau jiems, tačiau jie 
pranašauja! (Jer 14,14) 22 Jei jie būtų paklausę mano 
patarimo, jie skelbtų mano Žodžius tautai ir nukreiptų 
juos nua jų pikto kelio ir nuo jų piktų darbų. 23 Argi 
Aš nesu Dievas'arti ir toli? 24 Ar gali kas taip pasislėp- 
ti, kad Aš jo nematyčiau?" klausia Viešpats. "Argi Aš 
nesy-danguje ir žemėje? 25 Aš girdėjau, ką kalbėjo pra- 
našai, pranašaudami mano vardu melą, sakydami: 'Sap- 

navau, sapnavau! 26 Kaip ilgai pranašai minės mano 
vardą, pranašaudami melą ir apgaulę? 27 Jie siekia, kad 
mano tauta pamirštų mane, kaip jų tėvai pamiršo mane 
dėl Baalo, pasakodami jiems sapnus. 28 Pranašas, rem- 
damasis sapnu, pasakoja sapną, o kas turi mano Žodį, 
sąžiningai skelbs Jį. Ką šiaudai turi bendro su kviečių 
grūdais?" klausia Viešpats. 29 "Argi mano Žodis nėra 
kaip ugnis? Ar Jis nėra kaip kūjis, sūtrupinantis uolą? 
(Žyd 4,12) 30 Aš esu prieš pranašus, kurie vagia mano 
Žodžius vienas nuo kito! 31 Aš esu prieš pranašus, ku- 
rie sauvaliaudami sako: "Taip sako Viešpats'. 32 Aš esu 
prieš pranašus, pranašaujančius melagingus sapnus. Jie 
pasakoja ir klaidina mano tautą savo beatodairiškais 
melais. Aš nesiunčiau jų ir jiems neįsakiau; jie yra visai 
nenaudingi šitai tautai", sako Viešpats. 

33 "Jei tave klaus šita tauta ar pranašas, ar kunigas; 
"Ką sako Viešpats? jiems atsakyk, kad jie yra man naš- 
ta, Aš juos atmesiu. 34 Bet jei pranašas, kunigas, ar ki- 
tas asmuo sakytų "Viešpaties našta', tai Aš nubausiu jį ir 
jo namus. 35 Taip jūs, broliai, privalote sakyti vienas 
kitam, 'Ką atsakė? arba, ką kalbėjo Viešpats'. 36 Jūs ne- 
privalote sakyti "Viešpaties našta', nes jūsų kiekvienas 
žodis jau yra našta. Jūs taip iškreipiate gyvojo Dievo, 
pulkų Viešpaties, Žodžius. 37 Jūs privalote klausti pra- 
našo, "Ką tau sakė Viešpats? Arba: 'Ką kalbėjo Vieš- 
pars? 38 Bet jei sakote, "Viešpaties našta', nors Aš įsa- 
kiau nesakyti "Viešpaties našta', 39 laikysiu jus kaip 
naštą ir pašalinsiu iš savo akivaizdos jus ir miestą, kurį 
daviau jums ir jūsų tėvams. 40 Jus padarysiu amžina 
pajuoka ir nepamirštama gėda". (Jer 20,11) 


Ganytojai yra kunigai ir karaliai — valdovai. Tik- 
rų, pagal Dievo valią, gyvenančių ir mokančių kunigų ir 
valdovų labai maža buvo ir yra. Dievas rūpinosi išrink- 
tąja ir visomis tautomis; Jis pašaukė ir pašaukia kuni- 

gus bei pranašus — evangelistus kaip Jeremiją, kurie 
tikrai skelbia Dievo Žodį. 

Atžala, — Viešpats mūsų teisybė, yra manytas Iš- 
ganytojas — Jėzus Kristus — Mesijas. 

Jeremijas buvo kilęs iš kunigų šeimos. Jis aukštai 
vertino kunigus ir pranašus. Dievas apreiškė jam, kad 
kunigai ir pranašai yra niekšai. Ta patirtis taip paveikė 
Jeremiją, kad jis svyrinėjo kaip girtas. Samarijos — 
šiaurinės (Izraelio) valstybės pranašai ir kunigai buvo 
karaliaus tarnai — pataikūnai. Jeremijui paaiškėjo, kad 
Jeruzalės (Judėjos) kunigai ir pranašai dar blogesni bu- 
vo už Izraelio valstybės dvasiškiją. Pranašas Jeremijas 
pasakė ir pranešė apie kunigus ir pranašus kaip jam 
Dievas apreiškė. Taip buvo anais laikais. Mūsų laikais 
panašiai yra. Kunigai ir pranašai yra tikri, kuriuos Die- 
vas pašaukia ir savo Dvasia pildo. Žmogui pažinti tik- 
rus ir niekšus, pranašus bei kunigus, yra neįmanoma. 

- Jeremijas pabrėžė (15 skirsnelis), kad ne jis, bet 
Viešpats taip kalba apie pranašus. Viešpats jų nepašau- 
kė ir nesiuntė. Jie patys eina ir mulkina žmones. Jie pa- 
tys žus ir pražudys tautą. 

Tikras, Dievo Guotas Žodis, paveikia žmones, at- 
gimdo, teikia jėgą ir naują gyvenimą. Žmogaus žodis, jo 
paties mintys, gali būti kartais geros ir naudingos, bet 
jos neatgimdo žmonių naujam gyvenimui. Netikri pra- 
našai klaidina žmones; jie ieško sau naudos ir pataikau- 
ja valdovams. 

Hebrajų žodis massa galėjo reikšti "našta" — 
bausmė arba "Viešpats kalbėjo". Geriausia yra klausti 
tiesiai: "Ką Viešpats sakė". 


24 skyrius 
IZRAELIO TAUTA — GEROS IR BLOGOS FIGOS 
1-10 
1 Viešpats man parodė dvi figų pintines, padėtas 
prie Viešpaties šventovės. Tai buvo po to, kai Babiloni- 

jos karalius Nebukadnesaras ištrėmė iš Jeruzalės į Ba- 
biloniją Joakimo sūnų Jekonją, Judėjos karalių bei Ju- 
dėjos kunigaikščius, kalvius ir amatininkus. (Jer 29,2; 2 
Kar 24,14-15) 2 Vienoje pintinėje buvo labai geros, 
ankstyvosios, prinokusios figos, o kitoje pintinėje — 
labai blogos figos, jų negalėjo valgyti. 3 Viešpats klau- 
sė mane: "Ką matai, Jeremijau?" Aš atsakiau: "Figas. 
Gerosios figos labai gražios, o blogosios taip atrodo, 
kad jų negalima valgyti." (Jer 1,11,13) 4 Tada Viešpats, 
Izraelio Dievas, man kalbėjo: 5 "Kokios šitos gerosios 
figos, tokie man bus Judėjos tremtiniai, kuriuos pasiun- 
čiau iš šitos vietos į kaldėnų šalį. 6 Aš palankiai žiūrė- 
siu į juos, parvesiu juos atgal į šitą šalį, kurią atstatysiu 
ir nebegriausiu, juos įsodinsiu ir neišrausiu. (Jer 31,28) 
7 Aš pakeisiu jų širdis, jie žinos, kad Aš esu Viešpats. 
Jie man bus tauta, o Aš jiems būsiu Dievas, nes jie grįš 
prie manęs visa širdimi. (Jer 31,33-34) 8 Aš padarysiu 
su Judėjos karaliumi Zedekiju ir Jeruzalės gyventojais, 
pasilikusiais šitoje šalyje ir apsigyvenusiais Egipto 
krašte, kaip su blogosiomis figomis, kurių negalima 
valgyti. (Jer 29,17) 9 Aš juos padarysiu pabaisa visoms 
žemės karalystėms, gėda ir patarle, pašaipa ir keiksma- 
žodžiu visose vietose, kur juos ištremsiu. (Jer 29,18) 
10 Aš siųsiu jiems karą, badą ir marą, kol jie bus išnai- 
kinti krašte, kurį daviau jiems ir jų tėvams", sako Vieš- 
pats. 


Žmonės galvojo, kad ištremtieji į Babiloniją yra 
Dievo nubausti, o likę tėvynėje ir Egipte gyvenantys 
yra laimingesni. Figomis Dievas apreiškė Jeremijui, 
kad yra priešingai. Babilonijos tremtyje esantieji atsi- 
vers, Dievas sugrąžins juos į savo kraštą, o likę savame 
krašte sunyks. 

25 skyrius 
SEPTYNIASDEŠIMT METŲ TREMTIS 1-38 

1 Žodis Jeremijui apie visą Judėjos tautą ketvirtai- 
siais Josijo sūnaus Joakimo, Judėjos karaliaus, viešpa- 
tavimo metais. Tai buvo pirmieji Babilonijos karaliaus 
Nebukadnesaro viešpatavimo metai. 2 Pranašas Jeremi- 
jas kalbėjo visai Judėjos tautai ir visiems Jeruzalės gy- 
ventojams. 3 "Nuo tryliktųjų Amono sūnaus Josijo, Ju- 
dėjos karaliaus, metų iki šios dienos, per dvidešimt tre- 
jus metus, Viešpats kalbėjo, o aš nuolatos žums aiški- 
nau, bet jūs neklausėte. 4 Viešpats siuntė pas jus savo 
tarnus, pranašus, bet jūs neklausėte ir visai nekreipėte 
dėmesio. 5 Aš sakiau, atsisakykite kiekvienas savo blo- 
go elgesio ir piktų darbų, tai liksite gyventi žemėje, ku- 
rią Viešpats davė jums ir jūsų tėvams amžinai". (Jer 
18,11) 6 "Nesekiokite svetimų dievų, netarnaukite 
jiems ir negarbinkite jų, neįžeiskite manęs savo rankų 
darbais ir Aš jūsų nebausiu", sako Viešpats. 7 "Bet jūs 
neklausėte manęs, savo rankų darbais užrūstinote mane 
savo nenaudai. 8 Kadangi įūs neklausėte mano Žodžių, 
9 tai Aš surinksiu visas šiaurės tautas pas Bakilonijos 
karalių Nebukadnesarą, mano tarną, ir jas atvesiu į šitą 
šalį prieš jus ir visų šitų aplinkinių tautų gyventojus; Aš 
jas sunaikinsiu ir padarysiu pasibaisėjimu, pašaipa ir 
amžina gėda. (Jer 27,6) 10 Aš nutildysiu jų tarpe 
džiaugsmo ir linksmybės balsus, jaunikio ir jaunosios 
džiaugsmą; girnos nemals, lempos nešvies. (Jer 16,9) 
11 Visa šalis pavirs klaikia dykuma, jie tarnaus Babilo- 
nijos karaliui septyniasdešimt metų. (Jer 29,10; 2 Ch 
36,21; Ezr 1,1; Dan 9,2) 12 Po septyniasdešimt metų, 
Aš nubausiu Babilonijos.karalių, jo tautą ir kaldėnų šalį 
už jų nedorybes ir ją paversiu tyrlaukiais; 13 Aš įvyk- 
dysiu viską, ką kalbėjau, kas parašyta šitoje knygoje, ką 
Jeremijas pranašavo apie tautas. 14 Jie tarnaus galin- 
goms-tautoms ir jų karaliams. Aš jiems atlyginsiu pagal 
jų nusikaltimus." P 

15 Viešpats, Izraelio Dievas, man įsakė: "Imk šitą 
rūstybės vyno taurę iš mano rankos ir vynu girdyk vi- 
sas tautas, pas kurias Aš tave siunčiu. (Jer 51,7; Iz 
51,17; Apr 14,10) 16 Jos gers, svyrinės ir dūks dėl 
kardo, kurį siųsiu jiems!" 17 Aš ėmiau taurę iš Viešpa- 
ties rankos ir girdžiau visas tautas, pas kurias Viešpats 
mane siuntė: 18 Jeruzalę, Judėjos miestus, jos karalius 
ir kunigaikščius, kad jie taptų be garbės, pašaipa ir 
keiksmu iki šios dienos. 19 Egipto karalių faraoną, jo 
tarnus, kunigaikščius, visą tautą 20 ir visus ten gyve- 
nančius svetimtaučius; visus Uro šalies ir filistėnų ša- 
lies karalius: Askeloną, Gazą, Ekroną ir Asdodo likutį; 
21 Edomą, Moabą ir amonitus; 22 Visus Tyro ir Sido- 
no karalius, taip pat salų ir pajūrio karalius; 23 Dedaną, 
Temą, Buzą ir visus su apkarpytais plaukais; (Jer 9,25) 
24 visus Arabijos karalius, kurie gyvena dykumoje; 25 
visus Zimrio, Elamo ir medų karalius; 26 visus šiaurės 
karalius, artimuosius ir tolimuosius, vieną po kito, ir vi- 
sas karalystes, kurios yra visoje žemėje. O Babilonijos 
karalius gers paskutinis. (Jer 51,41) 27 Tu jiems sakyk, 
kad taip sako pulkų Viešpats, Izraelio Dievas: "Gerkite, 
pasigerkite ir vemkite! Kriskite nuo kardo, kurį siunčiu 
į jūsų tarpą ir nebeatsikelkite! 28 Jei jie nesutiks imti 
taurės iš tavo rankos ir gerti, tai jiems sakyk, kad pulkų 
Viešpats sako: 'Jūs privalote gerti!' 29 Mieste, kuris va- 
dinamas manu vardu, "Aš pradedu vykdyti bausmę, o 
jūs tikitės likti nenubausti? Jūs neliksitg nenubausti, nes 
Aš pradedu sunaikinimą visų žemės gyventojų. (Jer 
46,12; 1 Pt 4,17) 30 Tu privalai pranašauti visus šiuos 
Žodžius: "Viešpats grūmoją iš aukštybės, iš šventos Du- 
veinės skamba Jo balsas. Jis grūmoja savo kaimenei, . 
šūkauja, kaip vynuogių mynėjai. (Joe1'4,16; Am 1,2; | 
Oz 11,10) 31 Visus gyventojus ligi žemės pakraščių 
pasiekia griausmas. Viešpats teisia visas tautas, visą 
žmoniją; niekšus jis atiduoda kardui.'" 32 Nelaimė eina 
iš tautos į tautą, didelė audra kyla nuo žemės pakraščių. 

! + ' 

33 Viešpaties nukautųjų tą dieną bus pilna žemė. Jų ne- 
apraudos, nesurinks ir nepalaidos; jie bus mėšlas dirvai 
tręšti. (Jer 7,33) 

34 Kaimenės vadai ir ganytojai šaukite ir voliokitės 
pelenuose! Atėjo metas pjauti; jūs krisite, kaip rinktiniai 
avinai. (Jer 23,1) 35 Kaimenės ganytojai ir vadai neturi 
galimybės pabėgti nei išsigelbėti. 36 Klausykis! Gany- 
tojų šauksmas ir kaimenės vadų verksmas! Viešpats 
sunaikina jų ganyklą. 37 Be gyvybės ženklo yra ramios 
lankos dėl Viešpaties rūstybės įkarščio. 38 Liūtas pali- 
ko savo tankumyną; jų šalis virto klaikuma dėl žudan- 
čio kardo, dėl Jo rūstybės įkarščio. (Jer 4,7) 


Jeremijas apžvelgė savo 23 metų veiklą. Jis pasakė 
kokie karaliai tada viešpatavo. Tai buvo 604 pr. Kr. 
Pranašas ištikimai vykdė jam duotus Dievo praneši- 
mus. Judėja neklausė jo; dabar atėjo laikas patirti Dievo 
bausmę, Tremtis tęsis 70 metų. Iki šiol Jeremijas pra- 
našavo apie Judėją, nuo dabar jis pranašaus ir apie kitas 
tautas. 

Kai Dievas pašaukė Jeremiją pranašu, pasakė jam, 
kad jis skiriamas pranašu tautoms. Čia minimos tautos, 
kurioms jis privalėjo pranašauti — duoti Dievo baus- 
mės taurę. Dievas ne pats tai pranešė atskiriems žmo- 
nėms ir tautoms, bet per Jeremiją. Apie tautų bausmę 
plačiau bus kalbama skyriuose 46-51. Čia yra pradžia 
— įvadas. 

Pirmiausia bausmė pasieks savo tautą — lanką — 
Judėją ir toliau visas kitas tautas. Taip baisi "vyno tau- 
rė" bus, kad žuvusių nebepalaidos. Mūsų laikais tokie 
baisūs ginklai išrasti, kad jais pilnai galima taip padary- 
ti, kaip Čia pranašas kalba. Pranašas įspėjo "ganytojus" 
— vadus, nes nuo jų priklauso tautų gerbūvis ar sunai- 
kinimas. 

26 skyrius 
JEREMIJAS APSKUNDŽIAMAS, 
KUNIGAIKŠČIAI JĮ GINA 1-24 

1 Josijo sūnaus Joakimo, Judėjaus karaliaus, kara- 
liavimo pradžioje Viešpats kalbėjo Jeremijui: 2 "Atsi- 
stok mano namų šventoriuje ir kalbėk visiems Judėjos 
miestelėnams, atėjusiems į mano namus melstis. Visa, 
ką tau įsakiau, pasakyk jiems, neišleisk nė žodžio! 3 
Gal jie klausysis, atsisakys savo piktų kelių, tada atsisa- 
kyčiau bausmės, kurią buvau jiems numatęs. (Jer 36,3) 
4 Jiems sakyk, taip sako Viešpats: Jei manęs neklausy- 
site, nesilaikysite mano įstatymo, kurį jums daviau, 5 - 
neklausysite mano tarnų, pranašų, kuriuos nuolatos 
jums siunčiu, nors neklausote jų, (Jer 25,4) 6 tai Aš pa- 
darysiu šituos namus kaip Silą ir šitą miestą keiksmažo- 
džiu visoms tautoms.“ (Jer 7,12-14; 1 Sam 4,4,12) 7 
Kunigai, pranašai ir visa tauta girdėjo Jeremiją kalbant 
šiuos žodžius Viešpaties namuose. 8 Kai Jeremijas bai- 
gė kalbėti, ką Viešpats jam buvo įsakęs pranešti visai 
tautai, jį nutvėrė kunigai, pranašai ir visa tauta, šaukda- 
mi: "Tu turi mirti! 9 Kodėl pranašavai Viešpaties vardu, 
kad šitie namai ir miestas bus sunaikinti ir nebegyvena- 
mi kaip Silas?" Visa tauta susibūrė prieš Jeremiją prie 
Viešpaties namų. 10 Kai Judėjos kunigaikščiai išgirdo 
apie tai, jie nuėjo iš karaliaus namų į Viešpaties namus 
ir atsisėdo Viešpaties namų tarpvartėje. 11 Kunigai iT 
pranašai kalbėjo kunigaikščiams ir visai tautai: "Sitas 
vyras privalo mirti, nes jis pranašavo prieš šitą miestą, 
kaip jūs girdėjote savo ausimis". (Apd 6,13) 12 Jeremi- 
jas atsakė kunigaikščiams ir visai tautai: "Viešpats siun- 
tė mane pranašauti tais žodžiais, kuriuos jūs girdėjote, 
apie šituos namus ir šitą miestą. 13 Taigi, dabar pasitai- 
sykite savo elgesiu bei darbais ir klausykite Viešpaties, 
savo Dievo, tai Jis pasigailės jūsų ir nesiųs sunaikini- 
mo. (Jer 7,3) 14 O aš esu jūsų rankose; darykite su ma-. 
nimi, kaip jums atrodo. 15 Bet žinokite, jei jūs mane 

nužudysite, nekaltą kraują užsitrauksite ant savęs, ant 
šito miesto ir jo gyventojų, nes tikrai Viešpats siuntė 
mane kalbėti jums visus šituos žodžius." 16 Kunigaikš- 
čiai ir visa tauta atsakė Kunigams ir pranašams: "Šitas 
vyras neužsipelnė mirties, nes jis mums kalbėjo Vieš- 
paties, mūsų Dievo, vardu". 17 Kai kurie krašto vyres- 
nieji kalbėjo tautos susirinkimui: 18 "Mikas moriškėnas 
pranašavo Judėjos karaliaus Hiskijo dienomis ir visai 
Judėjos tautai Viešpaties vardu, kad Sionas bus ariamas 
kaip laukas, Jeruzalė pavirs griuvėsiais, o šventovės 
kalnas apaugs mišku. (Mik 3,12) 19 Argi karalius His- 
kijas ir visa Judėja jį nužudė? Jie pabūgo Viešpaties ir 
permaldavo Jį taip, kad Viešpats pasigailėjo jų ir nebau- 
dė, nors Jis jiems grasino. O mes siekiame užsitraukti 
didelę nelaimę!" (Jer 18,8) 20 Tuo laiku dar vienas vy- 
ras, Semajo sūnus Urijas iš Kirjatjearimo, pasirodė 
Viešpaties vardu kaip pranašas ir pranašavo prieš šitą 
miestą ir kraštą visai taip, kaip Jeremijas. 21 O kai kara- 
lius Joakimas, visi jo kariai ir kunigaikščiai išgirdo jo 
žodžius, karalius užsimojo jį nužudyti. Tai išgirdęs, 
Urijas nusigando ir pabėgo į Egiptą. 22 Karalius Joaki- 
mas siuntė Achboro sūnų Elnataną su palyda į Egiptą. 
23 Tie atvedė Uriją iš Egipto pas karalių Joakimą, o tas, 
jį nužudeės kardu, išmetė jo lavoną į bendras kapines. 
24 Tačiau Safano sūnaus Aikamo dėka Jeremijas buvo 
apgintas ir neatiduotas miniai nužudyti. (2 Kar 22,12) 


25 skyriuje buvo sakyta apie "taurę" visoms tau- 
toms. Šiame 26 skyriuje vėl kalbama apie Jeruzalę. Je- 
remijui buvo sakyta 7 skyriuje skelbti Dievo pranešimą 
prie šventovės — šventoriuje. Ar čia kalbama apie tą 
patį skelbimą, ar apie kitą Dievo įsakytą pranašui, nėra 
aišku. Žmonės tikėjo Dievą, didžiųjų švenčių proga 
gausiai vyko į Jeruzalę. Jeremijui Dievas įsakė skelbti 
atgailą — atsivertimą. Jei vadai ir tauta atsivers, Dievas 
gailėsis jų ir nebaus, bet jei jie neatsivers — bus sunai- 

kinta šventovė ir sostinė. Jeremijui baigus kalbėti, jį už- 
puolė kunigai, pranašai ir eiliniai žmonės ir norėjo jį nu- 
žudyti. 

Piktžodžiavimas prieš Dievą, karalių ar šventovę 
buvo baudžiamas mirtimi. (3 M 24,16; 1 Kar 21,13) 
Sprendimą turėjo padaryti teismas. Kunigaikščiai buvo 
pakviesti teisėjais. Jie atėjo ir užėmė jiems skirtas vietas 
prie miesto vartų. Ten vykdavo teismai. Minėtas Miko 
išteisinimas įvyko prieš šimtą metų. Jį kai kurie atsimi- 
nė. Jeremijas buvo paleistas, bet mirties pavojus jam 
buvo didelis. 


27 skyrius . 

JEREMIJAS ĮSPĖJA JUDĖJOS KARALIŲ IR 
KITUS KARALIUS PASIDUOTI BABILONIJAI 1- 
22 

1 Josijo sūnaus Zedekijo, Judėjos karaliaus, kara- 
liavimo pradžioje, Viešpats įsakė Jeremijui: 2 "Įsigyk 
virvių bei jungo lazdų, uždėk juos sau ant sprando (Jer 
13,1) 3 ir pasiųsk žinią Edomo, Moabo, Amono, Tyro 
ir Sidono karaliams per jų pasiuntinius, atvykusius į Je- 
ruzalę pas Judėjos karalių Zedekiją. (Jer 25,21-22) 4 
Jiems įsakyk pranešti savo valdovams pulkų Viešpa- 
ties, Izraelio Dievo Žodžius: 5 Aš sukūriau žemę su 
žmonėmis ir gyvuliais, esančiais ant žemės, savo didžia 
galia ir ištiesta ranka Aš duodu ją tam, kuriam Aš no- 
riu. 6 Dabar Aš atidaviau visas šalis mano tarnui, Babi- 
lonijos karaliui Nebukadnesarui; net laukinius gyvulius 
jam pavedžiau, kad jam tarnautų. (Jer 25,9) 7 Jam tar- 
naus visos tautos, jo sūnui ir jo sūnaus sūnui, kol jo pa- 
ties šalis bus sunaikinta, pavergta galingų tautų. (Jer 
25,12) 8 Tau:ą ir karalystę, kuri jam, Babilonijos kara- 
liui, netarnaus ir nevergaus, Aš bausiu karu, badu ir 
maru", sako Viešpats, "ir pagaliau ją atiduosiu į ;o ran- | 
kas. 9 Jūs neklausykite savo prandšų, žynių, sapnų aiš- 
kintojų, burtininkų ir kerštoją; urie jums sako: 'Jūs ne- 

tarnausite Babilonijos karaliui. (Jer 14,13-14) 10 Jie 
jus apgaudinėja, kad jus pašalintų iš jūsų gimtosios že- 
mės, Aš jus ištremčiau ir jūs žūtumėte. 11 O tauta, kuri 
vergaus ir tarnaus Babilonijos karaliui, tą Aš paliksiu 
jos gimtoje žemėje, kad ji ją dirbtų ir joje gyventų", sa- 
ko Viešpats. 

12 Judėjos karaliui Zedekijui aš kalbėjau lygiai tais 
pačiais žodžiais: "Vergaukite Babilonijos karaliui ir tar- 
naukite jam bei jo tautai, tai išliksite gyvi! 13 Kodėl tu, 
karaliau, ir tavo tauta, kuri netarnaus Babilonijos kara- 
liui, norite mirti karu, badu ir maru, kaip Viešpats grasi- 
no? 14 Neklausykite pranašų, kurie jums sako: Jūs ne- 
tarnausite Babilonijos karaliui'. Jie jums meluoja. 15 Aš 
jų nesiunčiau", sako Viešpats, "jie melus pranašauja 
mano vardu. Aš jus ištremsiu ir jūs žūsite, jūs ir prana- 
šai, kurie jums pranašauja". 

16 Kunigams ir visai tautai aš kalbėjau, kad Vieš- 
pats sako: "Neklausykite savo pranašų, kurie jums pra- 
našauja, kad Viešpaties namų indai bus netrukus parga- 
benti iš Babilonijos. Jie jums melą pranašauja. (Jer 
28,3 + 2 Ch 36,10) 17 Neklausykite jų! Tarnaukite Ba- 
bilonijos karaliui, tai išliksite gyvi. Kodėl šitas miestas 
turėtų pavirsti griuvėsiais? 18 Jei jie būtų pranašai ir ži- 
notų Viešpaties Žodį, tai jie maldautų pulkų Viešpatį, 
kad indai, užsilikę Viešpaties namuose, Judėjos kara- 
liaus rūmuose ir Jeruzalėje, nepatektų į Babiloniją. 19 
Pulkų Viešpats taip sako apie stulpus, jūrą (baseiną), 
pastolius ir indus, užsilikusius šitame mieste, (Jer 
$2,17:') 20 kuriuos Babilonijos karalius Nebukadnesa- 
ras, ištremdamas Joakimo sūnų Jekonją, Judėjos kara- 
lių, ir visus Judėjos bei Jeruzalės kilminguosius, nepa- 
ėmė iš Jeruzalės į Babiloniją." (2 Kar 24,14-15) 21 
Taip sako pulkų Viešpats, Izraelio Dievas, apie indus, 
užsilikusius Viešpaties namuose, Judėjos karaliaus rū- 
muose ir Jeruzalėje: 22 "Į Babiloniją jie bus nugabenti 
ir ten liks, kol jų man prireiks", sako Viešpats, "ir Aš 

juos atgabensiu ir sugrąžinsiu į šitą vietą". (2 Ch 36,22; 
Ezr 1,7-11) “ 

Karalius Zedekijas buvo pranašui Jeremijui drau- 
giškas, bet menkos valios žmogus. Jeruzalėje buvo at- 
vykusios kaimyninių valstybių delegacijos tartis prieš 
Babiloniją kelti maištą. Jeremijas išgirdo apie tai. Die- 
vas įsakė jam pasidaryti jungą, užsidėti jį ant sprando, 
nueiti pas delegacijas ir pranešti joms Dievo sprendimą. 
Jeremijas tą patį pranašavimą padarė ir karaliui Zedeki- 
jui. Tuo metu maištas prieš Babiloniją neįvyko. Ar tai 
paveikė Jeremijo pranašavimas? 

Kunigai ir pranašai (netikri) labai rėmė sukilimą 
prieš Babiloniją. Jie tikino, kad Nebukadnesaro išga- 
benti šventovės indai į Babiloniją 597 pr. Kr. greit bus 
sugrąžinti į Jeruzalę. Jeremijui Dievas buvo apreiškęs 
priešingai; jie temeldžia Dievą, kad daugiau šventovės 
bei karaliaus rūmų indų nepatektų į Babiloniją. 

Zedekijas tais metais keliavo į Babiloniją (Jer 
51,59) gal užtikrinti, kad jis maišto nekels? 


28 skyrius 
JEREMIJAS PRANAŠAUJA ANANIJUI MIRTĮ 1- 
17. 

1 Ketvirtaisiais Judėjos karaliaus Zedekijo karalia- 
vimo metais, penktąjį mėnesį, Azuro sūnus Ananijas, 
pranašas, kilęs iš Gibeono, kalbėjo man Viešpaties na- 
muose, kunigų ir visos tautos akivaizdoje; 2 " Aš sulau- 
žau Babilonijos karaliaus jungą. 3 Dvejų metų laikotar- 
py Aš sugrąžinsiu į šitą vietą visus Viešpaties namų 
indus, kuriuos Babilonijos karalius Nebukadnesaras 
paėmė iš šitos vietos ir nugabeno į Babiloniją. (Jer 
27,16) 4 Taipgi Joakimo sūnų Jekonją, Judėjos karalių, 
ir visus Judėjos tremtinius iš Babilonijos Aš sugrąžin- 
siu į šitą vietą, Aš sulaužysiu Babilonijos karaliaus jun- 
gą", sako Viešpats. (Jer 27,20) 5 Pranašas Jeremijas at- 

sakė pranašui Ananijui, kunigams ir visiems žmonėms 
stovėjusiems Viešpaties namuose: 6 "Amen, tegul taip 
padaro Viešpats! Teįvykdo Viešpats tavo žodžius, ku- 
riuos pranašavai; tesugrąžina Viešpaties namų indus ir 
visus tremtinius iš Babilonijos į šitą vietą. 7 Dabar 
klausykis mano žodžio, kurį turiu tau pranešti visai tau- 
tai girdint. 8 Pranašai, kurie buvo pirma manęs ir pirma 
tavęs, pranašavo galingoms šalims ir didelėms karalys- 
tėms apie karą, nelaimę ir marą. 9 Pranašas, kuris pra- 
našauja apie taiką, jo žodžiui įvykus, pripažįstamas kaip 
tikrai Viešpaties siųstas". 10 Tada pranašas Ananijas 
nuėmė jungą nuo pranašo Jeremijo sprando, sulaužė, 
(Jer 27,2) 11 ir visos tautos akivaizdoje, tarė: "Viešpats 
sako: "Dvejų metų laikotarpy Aš sulaužysiu Babilonijos 
karaliaus Nebukadnesaro jungą ir jį nuimsių nuo visų 
tautų sprando". Pranašas Jeremijas nuėjo savo keliu. 
12 Kai pranašas Ananijas sulaužė jungą, nuėmęs jį nuo 
pranašo Jeremijo sprando, Viešpats kalbėjo Jeremijui: 
13 "Eik ir sakyk Ananijui, kad Aš sakau: medinį jungą 
tu sulaužei, bet jo vietoje Aš padarysiu geležinį jungą, 
14 kurį Aš dedu ant visų šitų tautų sprando; tarnaus 
Babilonijos karaliui Nebukadnesarui; taip pat ir lauki- 
aius gyvulius jam atidaviau". (Ter 27,6) 15 Pranašas Je- 
remijas tarė pranašui Ananijui: "Klausyk, Ananijau! 
Viešpats tavęs nesiuntė, tu suvedžiojai šitą tautą. 16 
Todėl Viešpats sako: 'Aš tave pašalinsiu nuo žemės pa- 
viršiaus; dar šiais metais tu mirsi, nes tu kalbėjai prieš 
Viešpaties valią" (Jer 23,14; 29,32) 17 Pranašas Ana- 
nijas mirė tais pačiais metais septintą mėnesį. 


Jeremijas vaikščiojo užsidėjęs jungą ant sprando 
po miestą. Pranašas Ananijas tuo buvo labai nepaten- 
kintas. Ananijas buvo nacionalistas, jis kalbėjo, kaip 
tauta norėjo; gal Jis taip ir tikėjo? Jis drįso taip kalbėti 
Viešpaties vardu. Ananijas sulaužė Jeremijo jungą ir 
sakė, kad dviejų metų laike bus grąžinti visi šventovės 

ir karaliaus rūmų indai; karalius ir visi tremtiniai sugrįš. 
Jeremijas sakė: "Amen — tegul taip įvyksta". Kad taip 
būtų, norėjo visa tauta ir net Jeremijas. Galima įsivaiz- 
duoti, kaip visi žmonės pritarė Ananijui ir šaukė. Jere- 
mijas, rodos, pralaimėjo ir nuėjo. Viešpats pranešė Je- 
remijui priešingai: Babilonijos jungas bus tvirtas, kaip 
geležis, o Ananijas mirs, nes jis melavo ir klaidino tau- 
tą. Ananijas už dviejų mėnesių mirė. Teismas privalėjo 
pasmerkti jį už melagingą pranašystę. Žmonės nevykdė 
įstatymo, tai Dievas pats siuntė jam mirtį. 


29 skyrius 
JEREMIJO LAIŠKAS TAUTIEČIAMS TREMTYJE 
1-32 

1 Šitie yra laiško žodžiai, kurį pranašas Jeremijas 
pasiuntė iš Jeruzalės tremtinių vyresniesiems, kunigams 
ir visai tautai, kuriuos Nebukadnesaras ištrėmė iš Jeru- 
zalės į Babiloniją. 2 Jį parašiau, kai karalius Jekonjas, 
karaliaus motina, rūmų valdininkai, Judėjos ir Jeruzalės 
kunigaikščiai, kalviai ir amatininkai paliko Jeruzalę. (2 
Kar 24,14-15) 3 Jis laišką pasiuntė per Safano sūnų El- 
easą ir Hilkijo sūnų Gemarją, kuriuos Judėjos karalius 
Zedekijas siuntė pas Babilonijos karalių Nebukadnesa- 
rą. 4 Laiško turinys. "Pulkų Viešpats, Izraelio Dievas, 
visiems tremtiniams, ištremtiems iš Jeruzalės į Babilo- 
niją, sako: 5 'Statykite namus ir gyvenkite juose; sodin- 
kite sodus ir valgykite jų vaisius. 6 Veskite žmonas ir 
gimdykite sūnus bei dukteris; imkite savo sūnums žmo- 
nas ir savo dukteris išleiskite už vyrų; jos tegimdo sū- 
nus ir dukteris, kad ten jūs daugėtumėte;o nemažėtumė- 
te. 7 Siekite gerovės kraštui, į kurį jus ištrėmiau, mels- 
kitės už jį, nes krašto gerovėje glūdi jūsų gerovė. 8 Ne- 
siduokite suvedžioti savo pranašams, esantiems jūsų 


tarpe, nė žyniams; neklausykite jų sapnų, kuriuos jie ; 


sapnuoja. (Jer 14,14) 9 Jie meluoja, pranašaudami ma- 
no vardu! Aš jų nesiunčiau. 10 Tik išbuvus jums Babi- 

lonijoje septyniasdešimt metų, Aš rūpinsiuos jumis ir 
ištesėsiu savo pažadą, parvesiu jus atgal į šitą vietą. (Jer 
25,11-13) 11 -Aš žinau, kokius planus jums turiu: duo- 
siu jums palaimos, o nesunaikinimo, ir ateitį su viltimi. 
(Iz 55,8-11) 12 Jei šauksitės manęs ir melsitės, Aš jūs 
išklausysiu. 13 Jei manęs ieškosite visa širdimi, — ra- 
site, (5 M 4,29; Iz 55,6; Mt 7,7) 14 Aš jums pasirody- 
siu. Aš pakeisiu jūsų likimą; surinksiu jus iš visų tautų 
ir visų vietų, kuriose jūs buvote ištremti, ir jus parvesiu 
į vietą, iš kurios jus ištrėmiau“", sako Viešpats. (Ps 
126,4) 

15 Jei jūs sakote: "Viešpats mums davė pranašą 
Babilonijoje", 16 tai paklausykite, ką Viešpats sako 
apie karalių, sėdintį Dovydo soste, apie tautą, gyvenan- 
čią šitame mieste, ir apie jūsų brolius, kurie nebuvo iš- 
tremti su jumis. 17 "Aš siunčiu jiems karą, badą ir marą 
ir juos darau panašius į blogąsias figas, kurių negalima 
valgyti. (Jer 24,8) 18 Aš juos persekiosiu kardu, badu 
ir maru, ir juos padarysiu siaubu visoms žemės karalys- 
tėms, prakeikimu, pasibaisėjimu, pašaipa ir pajuoka vi- 
sose tautose, į kurias juos ištrėmiau, (Jer 24,9-10) 19 
nes jie neklausė mano Žodžių. Nors jūs neklausėte ma- 
nęs, Aš nuolat siunčiau jums savo tarnų, pranašų. (Jer 
25,4) 20 Visi tremtiniai, kuriuos aš pasiunčiau iš Jeru- 
zalės į Babiloniją, Klausykite mano žio“, sako Vieš- 
pats. 

21 Apie Kolają, Achabo sūnų ir apie Masejo sūnų 
Sedekiją, pranašaujančius jums melą Viešpaties vardu, 
pulkų Viešpats, Izraelio Dievas, sako: "Aš juos atiduo- 
siu į Babilonijos karaliaus Nebukadnesaro rankas, jis 
juos nužudys jums matant. 22 Judėjos tremtiniams Ba- 
bilonijoje jie bus keiksmažodžiu: "Viešpats tepadaro ta- 
ve panašų į Sedekiją ir Achabą, kuriuos Babilonijos ka- 
ralius kepė ugnyje'. 23 Jie blogai elgėsi Izraelyje: sveti- 
mavo su savo draugų žmonomis ir kalbėjo melus mano 

vardu, ko jiems neliepiau. Aš teisėjas ir liudytojas", sa- 
ko Viešpats. 

24 Nehelamitui Semajui sakyk, ką sako pulkų 
Viešpats, Izraelio Dievas: 25 "Kadangi tu siuntei savo 
vardu visai tautai Jeruzalėn, Masejo sūnui kunigui Se- 
fanjui ir visiems kunigams tokio turinio raštus: (Jer 
21,1; 2 Kar 25,18) 26 "Viešpats tave paskyrė kunigu 
Jojado vietoje, kad būtum užvaizdas Viešpaties namuo- 
se ir kiekvieną pamišėlį, kuris dedasi pranašu, įdėtum į 
šiekštą su geležiniu antkakliu. (Oz 9,7) 27 Kodėl nesu- 
draudei anatotiečio Jeremijo,. kuris jums pranašavo? 28 
Jis juk pasiuntė mums į Babiloniją tokią žinią: "Ilgai už- 
truks tremtis! Statykite namus ir gyvenkite juose; so- 
dinkite sodus ir valgykite jų vaisius". 29 Kunigas Se- 
fanjas perskaitė šitą laišką pranašui Jeremijui. 30 Tuo- 
met Viešpats tarė Jeremijui: 31 "Pasiųsk tokią žinią vi- 
siemg tremtiniams, kad Viešpats apie nehelamitą Sema- 
ją sako: 'Kadangi Semajas jums pranašavo, nors Aš jo 
nesiunčiau, ir įtikino jus savo melais, 32 tai Aš bausiu 
nehelamitą Semają ir jo palikuonis; jis neturės nė vieno, 
kuris gyventų šitoje tautoje ir matytų jos gei būvį, kurį 
duosiu savo tautai, nes jis skelbė melą'". (Jer 28,16) 


Jeremijas rašė laišką tremtiniams Babilonijoje. Pra- 
našas patarė jiems gyventi ramiai tremtyje; net melstis 
už. savo priešus. Tremtis tęsis 70 metų. Tremtyje buvo 
pranašų (netikrų), kurie pranašavo panašiai kaip Anani- 
jas Jeruzalėje, kad Babilonija žlugs ir tremtiniai greit 
grįš į savo kraštą. Minimi du tokie pranašai: Achabas ir 
Sedekijas. Viešpats jų nesiuntė. Juos nubaus — sude- 
gins Babilonijos karalius Nebukadnesaras. 

Jeremijas priminė figas (24,1-10); blogosios figos 
yra likę tėvynėje. 

Semajas (netikras pranašas) rašė iš tremties kuni- 
gui Sefanjui (šventovės policijos viršininkui) Jeruzalėje, 
stebėjosi kodėl jis nebaudžia pamišėlio Jeremijo. Kaip 

matome vyko didelė kova tarp pranašo Jeremijo ir ne- 
„ tikrų pranašų. “ 


30 skyrius 
IZRAELIS SUGRĮŽTA, MESIJAS ATEIS 1-24 

1 Viešpats, Izraelio Dievas, kalbėjo Jeremijui: 2 
"Užrašyk į knygą visus žodžius, kuriuos tau kalbėjau. 3 
Ateina laikas pasukti mano tautos, Izraelio ir Judėjos, 
likimą kita linkme. Aš juos parvesiu į šalį, kurią daviau 
jų tėvams, ir jie ją paveldės". (Jer 29,14) 4 Šitie yra 
Viešpaties Žodžiai apie Izraelį ir Judėją. 5 Viešpats sa- 
ko: 56 "Girdisi išgąsčio šauksmai — baimė, nėra tai- 
kos! 6 Klausykite ir žiūrėkite: ar vyras gali gimdyti? 
Kodėl matau vyrus, kurių rankos ant strėnų, kaip gim- 
dant? Kodėl kiekvieno veidas pabalęs? (Iz 13,8) 7 Atei- 
na didinga ir baisi diena Jokūbo palikuonims, jai nėra 
lygios, tačiau jie bus išgelbėti. 8 Tuomet Aš nuimsiu 
jungą nuo jų sprando, sulaužysiu jį bei virves sutrauky- 
siu, jie nebevergaus svetimiems. (Jer 27,12) 9 Jie tar- 
naus Viešpačiui, savo Dievui, ir Karaliui, Dovydo kil- 
mės, kurį Aš jiems paskirsiu. (Jer 23,5; Ez 34,23) 10 
Nebijok, mano tarne Jokūbe, ir neišsigąsk, Izraeli! Aš 
išgelbėsiu tave ir tavo palikuonis iš tolimo krašto. Izrae- 
litai sugrįš ir ramiai gyvens, bus saugūs ir nė vienas ne- 
gąsdins jų. (Jer 46,27; Iz 44,2) 11 Nebijok, mano tarne 
Jokūbai, Aš esu su tavimi. Aš padarysiu galą visoms 
tautoms, į kurias tave ištrėmiau, bet tavęs nežudysiu. 
Tave nuplaksiu, nes negaliu palikti tavęs nenubausio“, 
sako Viešpats. (Jer 10,24) 

12 "Tu esi baisiai sužeistas", sako Viešpats, "tavo 
žaizda nepagydoma. (Jer 15,18) 13 Nėra kas švelnintų 
tavo padėtį, nėra galimybės tau pagyti. 14 Tavo meilu- 
žiai pamiršo tave, apie tave nesiteirauja. Aš baudžiau ta- 
ve kaip priešą. 15 Tavo nusikaltimas didelis, daugybė 
nuodėmių! Ko šauki dėl skausmo, dėl nepagydomų 
žaizdų? Už jas Aš tave nubaudžiau. 16 Visi, kurie ėdė 

tave, bus ėdami, visi tavo prispaudėjai eis į nelaisvę. 
Kas tave apiplėšė, bus apiplėštas, kurie grobė iš tavęs, 
atlyginsiu tuo pačiu. (Iz 33,1) 17 Aš leisiu tau pasveik- 
ti, išgydysiu tavo žaizdas, 'Atstumtąja' vadino tave; tai 
Sionas, apie kurį niekas nesirūpina. (Jer 33,6) 18 Aš at- 
statysiu izraelitų palapines ir pasigailėsiu jų gyvenvie- 
čių: miestas bus atstatytas ant kalvų ir rūmai stovės 
įprastoje vietoje. 19 Iš jų skambės padėkos giesmės ir 
linksmas klegesys. Aš juos dauginsiu — jų nesumažės; 
iškelsiu jų garbę, jie nebebus niekinami. 20 Aš grąžin- 
siu jiems senovės vardą, jie bus <tiprūs mano globoje, o 
visus jų prispaudėjus nubausiu. 21 Jų Valdovas iškils 
iš jų tarpo ir kunigaikštis bus iš jų pačių. Pakviestas jis 
ateis pas mane. Kas gi nekviestas išdrįstų ateiti prie ma- 
nęs?" klausia Viešpats. 22 "Tada jūs būsite mano tauta, 
'0 Aš būsiu jūsų Dievas". (Jer 24,7) 23 Štai Viešpaties 
audra kyla, rūstybės sūkurys atūžis ant niekšų galvos! 
(Jer 23,19) 24 Viešpaties rūstybė nenusigręš; Jis įvyk- 
dys, ką savo širdyje sumanė. Vėliau jūs tai suprasite. 


30-33 skyriuose pranašas kalbėjo apie Izraelio 
(šiaurinės valstybės) ir Judėjos (pietinės valstybės) gy- 
ventojų sugrįžimą į savo kraštą. Dievas pažadėjo jų liki- 
mą pakeisti gera linkme. Jeremijas buvo blogų įvykių 
pranešėjas, bet ir gerų. 

Visi matė ir suprato artėjantį karą. Žmonės išsigan- 
dę klausė, ką atr=š ateitis? Atsakymas buvo, kad izrae- 
litai bus išgelbėti; jie sugrįš į savo kraštą. Juos valdys 
Karalius iš Dovydo dinastijos. Tas Karalius bus Jėzus 
Kristus. Izraelitai tremtiniai nebuvo sunaikinami, bet 
švarinami, . 

Žydų padėtis buvo baisi. Ištremtaisiais nė vienas 
nesirūpino. Juos išgelbėjo Dievas, o priešai, kurie juos 
buvo pavergę, patys tapo vergais. 

Sostinė bus atstatyta; valdovas bus iš pačių tautie- 
čių. Jis draugaus su Viešpačiu. Atrodo, kad Jis bus 

Mesijas. Izraelitai bus išgelbėti, o jų priešai patirs var- 
£4. 


31 skyrius 
TAUTA BUS SURINKTA, SANDARA 
ATNAUJINTA 1-40 

1 "Anuo metu", sako Viešpats, "Aš būsiu Dievas 
visoms Izraelio giminėms, ir jos bus mano tauta. (Jer 
24,7) 2 Izraelitai, pabėgę nuo karo, rado malonę dyku- 
moje. Izraelis grįžta į savo kraštą. 3 Aš amžina meile ta- 
ve mylėjau, todėl buvau tau ištikimas. 4 Aš tave, Izraeli, 
atstatysiu. Tu vėl pasipuoši su būgneliais,linksmai šoki- 
nėsi. 5 Tu vėl sodinsi vynuogynus Samarijos kalnuose. 
Kas juos sodins, tie ir naudosis jais. 6 Ateis diena, kai 
sargai šauks Efraimo kalnyne: 'Kelkitės ir traukime į 
Sioną pas Viešpatį, mūsų Dievą!' 7 Linksmai džiūgau- 
kite izraelitai, rykaukite tautos garbei! Skelbkite, girkite 
ir sakykite: "Viešpats išgelbėjo savo tautos, Izraelio li- 
kutį!' 8 Aš juos parvesiu iš šiaurės šalies ir surinksiu iš 
tolimiausių kraštų. Jų tarpe yra aklų ir raišų, nėščių ir 
gimdančių; didžiulė minia jų sugrįš! (Iz 35,8-10) 9 
Verkdami jie pareis. Aš paguosiu juos ir vesiu prie 
vandens upelių tiesiu keliu, kad jie neklaidžiotų. Aš esu 
Izraelio tėvas, o Efraimas yra mano pirmagimis", sako 
Viešpats. (2 Kor 6,18). 

10 Tautos, klausykite Viešpaties Žodžio ir skelbki- 
te jį tolimiausiuose pajūriuose: "Kas išsklaidė Izraelį, jį 
surinks ir saugos, kaip ganytojas bandą. 11 Viešpats at- 
pirko Izraelį, išgelbėjo jį iš stipresnių rankų. 12 Jie ateis 
. džiūgaudami į Siono kalną, spinduliuos džiaugsmu dėl 
Viešpaties gėrybių; javai, vynas, aliejus, jaunos avys ir 
galvijų bandos džiugins juos. Jie gyvens kaip drėkina- 
mas sodas, ir nebetrokš. (Iz 58,11) 13 Mergaitės iš 
džiaugsmo šokinės, o jaunimas bei seneliai bus laimin- 
gi. Aš pakeisiu j jų liūdesį džiaugsmu, paguosiu juos ir 
palinksminsiu po jų sielvarto. 14 Aš apdovanosiu kuni- 

gus pertekliumi, o mano palaima sotins tautą", sako 
Viešpats. 

15 "Klausykis! Ramoje girdisi dejavimai, graudūs 
verksmai", sako Viešpats: "Rachelė verkia savo vaikų, 
nesiduos paguodžiama, nes jų nebėra. (Mt 2,18) 16 Ne- 
šauk balsu ir neliek ašarų, nes tavo vargas bus atlygin- 
tas. Jie sugrįš iš priešo šalies. 17 Tavo palikuonims yra 
vilties. Tavo vaikai sugrįš į savo kraštą. 18 Aš girdžiu 
kaip Efraimas dejuoja: "Nuplakei mane, kaip nesuvaldo- 
mą veršį. Sugrąžink mane, leisk man sugrįžti, nes tu esi 
Viešpats, mano Dievas! 19 Kai aš atsitraukiau nuo Ta- 
vęs — gailėjausi, kai supratau, mušiausi į krūtinę. Aš 
gėdijuosi ir raustu dėl savo jaunystės darbų". 20 Argi 
Efraimas ne mano mielas sūnus, ar jis ne mano myli- 
mas vaikas? Nors esu priešingas jo darbams, myliu jį. 
Mano širdis ilgisi ir gailisi jo", sako Viešpats. (IZ 
49,15; Oz 11,8) 

21 "Pasistatyk kelrodžių, paženklink kelius! Įsidė- 
mėk kelią, taką, kuriuo ėjai! Sugrįšk, Izraeli, į savo 
miestus! 22 Kaip ilgai delsi, neištikima dukra? Aš su- 
kūriau naują dalyką krašte: taip skirtingą, lyg moteris 
globotų vyrą." 23 Taip sako pulkų Viešpats, Izraelio 
Dievas. "Kai aš pakeisiu jų likimą Judėjos šalyje ir jos 
miestuose, jie kartos: "Viešpats telaimina tave, teisybės 
lanka, šventasis kalne!' 24 Judėjoje gyvens miestiečiai, 
ūkininkai ir gyvulių augintojai. 25 Aš atgaivinsiu pail- 
susią sielą, o suvargusį — pastiprinsiu." 26 Aš pabu- 
dau lyg iš miego, kuris man buvo saldus. 

27 "Ateis laikas", sako Viešpats, "kai Izraelio ir 
Judėjos namai bus pilni žmonių ir tvartai gyvulių. 28 
Kaip Aš siekiau išrauti ir sugriauti, sunaikinti bei baus- 
ti, taip dabar stengsiuos viską atstatyti ir atkurti. 29 Ta- 
da nebesakys: "Tėvai valgė rūgščių vynuogių, o vai- 
kams atšipo dantys'. (Raud 5,7; Ez 18,2) 30 Kiekvienas 
atsakys už savo paties kaltes; kas valgys rūgščių : vy- 

nuogių, to dantys atšips", sako Viešpats. 

31 "Ateis dienos, kai Aš padarysiu su Izraeliu ir 
Judėja naują Sandarą“, sako Viešpats, (Žyd 8,8,12) 32 
"ne tokią Sandarą, kokią padariau su jų tėvais, kai juos, 
paėmęs už rankos, išvedžiau iš Egipto krašto. Jie sulau- 
žė mano Sandarą, nors Aš buvau jų Valdovas. 33 Nau- 
joji Sandara su Izrseliu bus: Aš įrašysiu savo įstatymą 
— Sandarą į jų širdį; Aš būsiu jų Dievas, o jie bus ma- 
notauta. (Rom 11,27; Iz 54,13; Žyd 10,16-17) 34 Tada 
nė vienas nebemokys savo artimo ir nebesakys savo 
broliui: 'Pažink Viešpatį! Jie visi nuo mažiausiojo iki 
didžiausiojo mane pažins. Aš atleisiu jų kaltę ir jų nuo- 
dėmės nebeminėsiu", (Jer 33,8; Iz 43,25) 

35 Taip sako Viešpats, kuris davė saulę šviesti 
dieną ir paskyrė mėnulį bei žvaigždes spindėti naktį; 
kuris sukelia jūroje šėlstančias bangas; pulkų Viešpats 
yra Jo vardas. 36 "Kaip šitie dėsniai nepakinta, taip ir 
Izraelio palikuonys nepaliaus būti mano tauta. (Jer 
33.25; Rom 11,1) 37 Kaip negalima išmatuoti dangaus 
aukštybių ir ištirti žemės gelmių, taip ir Aš neatmesiu 
Izraelio giminių, neatsižvelgdamas, ką jie padarė. 38 
Ateis laikas, kai Viešpaties riestas bus atstatytas nuo 
Hananelio bokšto iki Keriinių varių, (Zach 14,10) 39 ir 
toliau eis tiesiai į Garebo kalvą, paskui pasuks į Go03. 
40) Visas lavonų ir aukų pelenų slėnys bei visa terasa 
iki Kidrono upelio, ir Žirgų vartų kertės rytuose, bus 
šventa vieta Viešpažiui. Ji nebus griaunama ir ardoma 
per amžius", sako Viešpats. 


Izraelitai buvo dykumoje — pagonių krašte. Jie su- 
grįš į savo kraštą, džiaugsis, sodins vyndaržius ir nau- 
dosis jų vaisiais; lankys Sioną — Jeruzalę švenčių pro- 
ga. Jų tarpe bus silpnų ir sergančių. Dievas jucs ves tie- 
siu keliu, atzaivins vandeniu, rūpinsis jais lyg tėvas vai- 
kais. 

Viešpats išklausė izraelitus; Jis juos surinks vėl ir 
teiks palaimą; visi džiaugsis ja: jauni, seni ir kunigai. 

Prilyginimas, kad Rachelė Ramoje apverkė tremti- 
nius į Babiloniją, jai buvo atsakyta — jie sugrįš. Efrai- 
mas prisipažino savo kaltę. Dievas jį priėmė — laikė 
pirmagimiu. Visas gyvenimas pasikeis, kai Dievas pa- 
keis Izraelio likimą gera prasme. Ne vyras ieškos mo- 
ters meilės, bet moteris ieškos vyro meilės. Kelių ro- 
dyklių ženklai yra, kad keliaujantieji neklaidžiotų. 

Kai Viešpats pakeis Jokūbo (žydų) likimą, iš dy- 
kumos taps lanka, kraštas bus pilnas gyventojų. Tada 
visi lyg iš miego pabus ir matys ką Dievas padarė. 

Dievas buvo padaręs Sandarą su izraelitais, bet jie 
sulaužė ją. Dabar Dievas padarys Sandarą su Izraelio ir 
Judėjos gyventojais vidiniai; širdyje ji bus įrašyta. Visi 
pažins Viešpatį kaip savo Dievą ir Išganytoją. Ši naujo- 
ji Sandara yra Naujojo Testamento, Jėzaus Kristaus, 
Sandara. 

Dievo duoti gamtos nuostatai nesikeičia, taip ir 
Viešpats bus izraelitų Dievas. Kaip neįmanoma erdvės 
išmatuoti ir žemės paslapčių ištirti, taip neįmanoma ir 
Dievo meilės izraelitams suvokti. (Rom 11,1) Sostinė 
Jeruzalė bus atstatyta. 


32 skyrius 
JEREMIJAS PERKA ŽEMĘ 1-44 

1 Dešimtaisiais Judėjos karaliaus Zedekijo metais 
Viešpats kalbėjo Jeremijui. Tai buvo aštuonioliktieji 
Nebukadnesaro metai. 2 Tuomet Babilonijos karaliaus 
kariuomenė buvo apgulusi Jeruzalę, o pranašas Jeremi- 
jas buvo laikomas suimtas sargybos kieme prie Judėjos 
karaliaus rūmų. (2 Kar 25,1-2) 3 Judėjos karalius Zede- 
kijas jį laikė suėmęs, kaltindamas, kodėl jis pranašauja, 
kad Viešpats sako: "Aš atiduodu šitą miestą į Babiloni- 
jos karaliaus rankas, jis jį paims, (Jer 21,7; 27,6) 4 0 
Judėjos karalius Zedekijas neištrūks iš kaldėnų rankų, 
jis tikrai pateks į Babilonijos karaliaus rankas ir kalbės 
su juo asmeniškai. 5 Nebukadnesaras nuves į Babiloni- 

ją Zedekiją ir ten jis pasiliks, kol jį aplankysiu. Jei ko- 
„vosite prieš kaldėnus, neturėsite pasisekimo". (Jer 
52,11) 

6 Jeremijas sakė, kad Viešpats pranešė jam: 7 "Ha- 
namelis, tavo dėdės Salumo sūnus, ateis pas tave ir sa- 
kys: 'Pirk mano žemę Anatotėje, nes tu turi teisę pirmas 
ją įsigyti". (3 M 25,25; Rūt 4,3-4) 8 Hanamelis, mano 
dėdės sūnus, atėjo pas mane, kaip Viešpats buvo sakęs, 
į sargybos kiemą ir man tarė: "Pirk mano žemę Anato- 
tėje, nes tu turi teisę ją pirkti." Aš supratau, kad tai bu- 
vo Viešpaties Žodis. 9 Taip aš nupirkau iš savo dėdės 
sūnaus Hanamelio žemę Anatotėje, ir jam atsvėriau si- 
dabro septyniolika šekelių. 10 Aš parašiau raštą, jį už- 
antspaudavau, pakviečiau liudytojus ir atsvėriau sidabrą 
svarstyklėmis. 11 Aš paėmiau pirkimo raštą, kaip nuo- 
statai reikalauja, užantspauduotąjį ir atvirąjį, 12 pada- 
viau pirkimo raštą Masejo sūnaus Nerijo sūnui Baru- 
chui, matant mano pusbroliui Hanameliui ir liudyto- 
jams, pasirašiusiems pirkimo raštą, ir matant visiems 
žmonėms, buvusiems sargybos kieme. 13 Jų akivaizdo- 
je pasakiau Baruchui, 14 kad puikų Viešpats, Izraelio 
Dievas, sako: "Imk šituos dokumentus, pirkimo raštą, 
užantspauduotąjį ir atvirąjį ir juos įdėk į molinį indą, 
kad jie ilgai išliktų, 15 nes pulkų Viešpats, Izraelio Die- 
vas, sako kad ateity namai, žemė ir vynuogynai bus 
perkami šiame krašte.“ 

16 Padavęs pirkimo raštą Nerijo sūnui Baruchui, 

"aš meldžiau Viešpatį; 17 "Viešpatie Dieve, Tu sukūrei 
dangų ir žemę savo didele galia ir ištiesta ranka. Nieko 
Tau nėra negalimo. (Jer 27,5; Lk 1,37) 18 Tu rodai ma- 
*-nę tūkstančiams ir baudi vaikus už tėvų nusikaltimus; 

didis ir galingas Dieve, kurio vardas — pulkų Vieš- 
pats, (2 M 20,5-6) 19 didis patarimu ir galingas veiks- 
mu; Tavo akys-mato visus žmonių kelius, Tu atlygini 
"iekvienam pagal jo elgesį ir darbus. (Rom 2,6) 20 Tu 
darei ženklų ir stebuklų Egipto šalyje ir darai iki šios 

dienos; Izraelyje ir žmonių tarpe įsigijai vardą, žinomą 
iki šios dienos. 21 Tu išvedei Izraelio tautą iš Egipto ša- 
lies ženklais ir stebuklais, savo galia ir ištiesta ranka ir 
išgąsdinai priešą. 22 Jiems davei šią šalį, plūstančią pie- 
nu ir medumi, kurią jiems duoti buvai prisiekęs jų tė- 
vams. 23 Įėję ir apsigyvenę šalyje, jie neklausė Tavęs, 
nesilaikė įstatymo ir nedarė, ką jiems buvai įsakęs. To- 
dėl baudei juos, užleisdamas šitą nelaimę. 24 Babilonie- 
čių įsitvirtinimai jau prie miesto sienų, puolimas vyksta; 
karo, bado ir maro miestas yra atiduodamas į kaldėnų 
rankas. Tavo Žodis išsipildė. Tu pats tai matai! 25 
Viešpatie Dieve, tačiau Tu man liepei pirkti žemę už pi- 
nigus ir kad liudytojai paliudytų, kai miestas jau atiduo- 
damas į kaldėnų rankas." 

26 Viešpats tarė Jeremijui: 27 "Aš Viešpats, Die- 
vas visos žmonijos; ar man kas nors negalima? (4 M 
16,22) 28 Aš atiduodu šitą miestą į kaldėnų ir Babiloni- 
jos karaliaus Nebukadnesaro rankas. 29 Kaldėnai, ka- 
riaudami prieš šitą miestą, įsiverš į jį, užims, padegs ir jį 
sudegins su visais namais, ant kurių stogų jie smilkė 
aukas Baalui ir aukojo geriamąsias aukas svetimiems 
dievams, kad mane įžeistų. (Jer 19,13) 30 Izraelitai ir 
Judėjos gyventojai nuo pat įsikūrimo savo elgesiu pyki- 
no mane; jie įžeidinėjo mane savo stabais. 31 E as 
miestas sukelia mano rūstybę nuo pat jo įkūrimo iki 
šios dienos. Aš nusistačiau jį sunaikinti 32 dėl izraelitų 
piktybių, kurias jie darė mane įžeisti kartu su karaliais, 
kunigaikščiais, kunigais, pranašais ir Jeruzalės gyven- 
tojais. 33 Jie atgręžė man nugarą, nors Aš nenuilsda- 
mas juos mokiau; jie nesiklausė ir nepriėmė mano pa- 
mokymo. 34 Jie pastatė savo dievaičius namuose, kurie 
vadinami mano vardu, kad juos suteptų. (Jer 7,30; 2 
Kar 21,4-5) 35 Jie įrengė Baalui alką Benhinomo slė- 
nyje aukoti savo sūnus ir dukteris Molekui. To A4 
jiems neįsakiau ir visai negalvojau, kad jie darytų tokį 

nusikaltimą, — įvestų Judėją į nuodėmę". (Jer 7,31; 
19,5) 

36 "Dabar šitas miestas, apie kurį žmonės kalba, 
atiduodamas į Babilonijos karaliaus rankas karu, badu 
ir maru. 37 Aš juos surinksiu iš visų šalių, po kurias 
užsirūstinęs ir labai įžeistas išsklaidžiau; juos sugrąžin- 
sių į šitą vietą ir leisiu jiems saugiai gyventi; 38 jie bus 
mano tauta, o Aš būsiu jų Dievas. (Jer 24,7; 30,22; 
31,1,33) 39 Aš pakeisiu jų galvoseną; jie kitaip elgsis, 
bijos manęs, savo pačių ir jų įpėdinių labui. (Ez 36,27) 
40 Aš sudarysiu su jais amžiną Sandarą, nesiliausiu 
jiems gera daręs, ir įdiegsiu jų širdin baimės jausmą, 
kad jie neatitoltų nuo manęs. 41 Aš džiaugsiuos jais, 
darysiu j>ms gera visa savo širdimi ir siela, ir tikrai 
juos įkurdinsiu šitoje šalyje visiems amžiams. 42 Kaip 
Aš juos baudžiau, taip Aš duosiu jiems visko, ką esu 
pažadėjęs. 43.Jie vėi pirks žemę šitoje šalyje, apie kurią 
sakoma: 'Ji dykuma, be žmonių ir gyvulių; ji atiduota į 
kaldėnų rankas'. 44 Pirks žemę už pinigus, rašys pirki- 
mo raštus ir juos užantspauduos, liudytojai pasirašys; 
tas įvyks Benjamino krašte, Jeruzalės apylinkėse, Judė- 
jos miestuose, kalnynuose, lygumose ir pietų krašto 
miestuose, nes Aš atstatysiu jų gerbūvį", sako Vieš- 
pats. (Jer 29,14; 30,2) 


Šiame skyriuje plačiai ir išsamiai rašyta kaip Jere- 
mijas pirko žemę iš savo pusbrolio. Anatota buvo prie- 
šų rankose ir Jeruzalė krito sekančiais metais. Atrodo, 
lyg Jeremijo pusbrolis laikė Jeremiją pamišėliu ir siūlė 
jam pirkti žemę, kai nebebuvo prasmės pirkti žemės; 
Dievas apreiškė Jeremijui, kad jo pusbrolis pasiūlys 
jam pirkti žemę ir įsakė pirkti ją. Tai buvo įrodantis pa- 
vyzdys, kad ateityje pirks ir parduos žemę pažadėtaja- 
me krašte. Perkant žemę surašydavo du pirkimo aktus. 
Vieną suvyniodavo ir užantspauduodavo, kad jokie pa- 

keitimai nebebūtų daromi, o antras raštas likdavo lais- 
vas skaityti. . 

Jeremijas paklausė Dievo įsakymo ir nupirko že- 
mę. Pranašo malda parodo, koks jis buvo. Jis buvo 
žmogus, kaip visi žmonės. Miestas, priešo apsuptas, 
tuojau bus paimtas, gyventojai ištremti; sugrįžimas 
įvyks už 70 metų. Dievas yra galingas. Jis praeityje 
įvykdė žmonėms negalimių darbų, Jis gali ir dabar pada- 
ryti, kas žmonėms neįmanoma. Jeremijas tikėjo Dievą, 
bet ir matė esamą padėtį. 

Viešpats atsakė Jeremijui, kad Jis gali viską pada- 
ryti. Jeruzalė bus sunaikinta, tauta ištremta. Bet Jis leis 
jiems sugrįžti į pažadėtąją Ž žemę ir joje gyventi. Jis su- 
darys su jais naują Sandarą, Sandarą Naujojo Testa- 
mento. . 


33 skyrius 
BABILONIJOS TREMTIS, DOVYDO ATŽALA 1- 
26 

1 Viešpats kalbėjo Jeremijui antrą kartą, kai jis te- 
bebuvo suimtas sargybos kieme. (Jer 32,2) 2 Tas, kuris 
sukūrė žemę, padarė ją ir pamatus padėjo, Jo vardas 
Viešpats, sako: 3 "Šaukis manęs, tai išklausysiu tave ir 
pranešiu tau didelių bei nesuvokiamų dalykų, apie ku- 
riuos nieko nežinai. 4 Aš Viešpats, Izraelio Dievas, įsa- 
kau: aplink šį miestą ir Judėjos karaliaus rūmus, kurie 
buvo sugriauti, pastatyti apsigynimo pylimą nuo puoli- 
mo. (Iz 22,10) 5 Kaldėnai įsiverš, kovos ir pripildys 
gatves lavonais. Aš savo rūstybėje juos išžudysiu ir nu- 
sigręšiu nuo šito miesto dėl jo piktybių. 6 Bet Aš juos 
vėl išgelbėsiu ir išgydysiu, duosiu jiems gerbūvį i ir pa- 
stovią taiką. 7 Aš atstatysiu Judėją ir Izraelį, kaip jie bu- 
vo senovėje; (Jer 29,14; 30,3) 8 nuplausiu jų nuodėmes 
ir atleisiu nusikaltimus, kuo jie nusikalto man. (Jer 
31,34) 9 Šis miestas bus man džiaugsmas, pasigyrimas 
ir garbė visose žemės tautose. Kai jos išgirs apie gerbū- 

vį ir perteklių, kurį jiems duosiu, jos išsigandusios dre- 
bės. 10 Jūs sakote, kad ši vieta yra tuščia, be žmonių ir 
gyvulių. Taip, Judėjos miestai ir Jeruzalės gatvės yra 
tuščios, be gyventojų, be žmonių ir gyvulių. 11 Juose 
vėl skambės linksmi džiaugsmo balsai; džiaugsmo gies- 
mės skambės vedybų puotose ir kai jie padėkos aukas 
aukos Viešpačiui: 'Garbinkite pulkų Viešpatį, nes Vieš- 
pats yra geras ir Jo malonė amžina!' Aš atstatysiu kraš- 
tą, koks jis buvo", sako pulkų Viešpats. (Jer 7,34; Ps 
106; Ezr 3,11) 12 "Šioje tušioje vietoje, kuri yra be 
žmonių ir gyvulių, ir kitose vietovėse vėl bus gyvu- 
liams ganyklų, o kerdžiams ir jų bandoms poilsio vietų. 
13 Kalnų, lygumų ir pietų krašto miestuose, Benjamino 
šalyje, apie Jeruzalę ir Judėjos vietovėse 'bandos' gany- 
sis, vadovaujant vienam Ganytojui, kuris juos skai- 
čiuos. (Jer 32,44) 14 Aš įvykdysiu duotą pažadą Izrae- 
liui ir Judėjai. 15 Tuomet Aš išauginsiu teisingumo At- 
žalą iš Dovydo palikuonių. Tas įvykdys krašte teisę ir 
teisingumą. (Jer 23,5; Iz 4,2) 16 Tuo laiku Judėja bus 
išgelbėta ir Jeruzalė saugiai gyvens. Ji bus vadinama: 
"Viešpats — mūsų teisingumas.' (Jer 23,6; 5 M 33,28) 
17 Izraelio sostui nestigs Dovydo palikuonių, (2 Sam 
7,12; 1 Kar 9,5) 18 ir kunigų, levitų giminės, aukojan- 
čių deginamąsias, augalines ir aukas už nuodėmes", sa- 
ko pulkų Viešpats. 

19 Viešpats kalbėjo Jeremijui: 20 "Kaip jūs negali- 
te pakeisti mano dėsnių, kurie tvarko dienos ir nakties 
laiką, (Jer 31,35-36) 21 taip ir mano Sandara su mano 
tarnu Dovydu nebus pakeista, kad vienas jo sūnų vieš- 
patautų jo soste. Taip pat nepakeičiama mano Sandara 
su kunigais levitų kilmės, mano tarnais. 22 Kaip dan- 
gaus žvaigždės tr jūrų smiltys nesuskaitomos, taip Aš 
dauginsiu Dovydo palikuonis ir kunigus levitų giminės, 
man tarnaujančius“, (1 M 15,5; 22,17) 

'23 Viešpats kalbėjo Jeremijui: 24 "Ar nepastebėjai, 
kaip žmonės kalba? "Viešpats atmetė abi gimines, kurias 

buvo išsirinkęs'. Taip, jie niekina mano tautą. Ji jų aky- 
se nebėra tauta. 25 Kaip Aš sukūriau dieną ir naktį, 
dangui ir žemei nustačiau dėsnius, 26 taip Aš neatmesiu 
Jokūbo giminės ir mano tarno Dovydo palikuonių. Ab- 
raomo, Izaoko ir Jokūbo palikuonims Aš paskirsiu val- 
dovus iš Dovydo giminės; pakeisiu jų likimą ir būsiu 
jiems malonus". (Jer 32,44) 


Prie Jeruzalės sienų siautė kova; Jeremijas tebebu- 
vo suimtas, bet Dievas jam apreiškė, kad Jis leis atsta- 
tyti kraštą ir ramiai gyventi jame. 

Viešpats įvykdys pažadą, iškeldins "Atžalą" iš Do- 
vydo dinastijos. Suprantama, tai bus Jėzus Kristus. 
"Atžala" bus nauja izraelitų gyvenime. Taip bus nauji 
levitai ir kunigai. Jie nevykdys Senojo Testamento nuo- 
statų, bet "Atžalos" paliepimus. Viešpats darys viską 
naują. Žmonės negali pakeisti laiko dėsnių, taip žmonės 
nepakeis ir Dievo vykdomų darbų. 

Žmonėms atrodė, akd Izraelis ir Judėja yra sunai- 
kinti; Dievo atmesti. Tačiau Viešpaties buvo pažadėta, 
kad išganymas ateis iš žydų. Taip yra: Jėzus kūnu yra 
žydų kilmės; per Jį ir per Jo pašauktus apaštalus (levi- 
tus) pasaulis pasiekė išganymą. 


34 skyrius 

KARALIAUS ZEDEKIJO LIKIMAS 1-22 

1 Kai Nebukadnesaras, Babilonijos karalius su vi- 

“sa kariuomene, visomis jo valdžioje esančiomis kara- 
lystėmis ir tautomis kariavo prieš Jeruzalę ir Judėjos 
vietoves, 2 Viešpats kalbėjo Jeremijui: "Eik ir pranešk 
Zedekijui, Judėjos karaliui, kad taip sako Viešpats. Aš 
atiduosiu šį miestą į Babilonijos karaliaus rankas ir jis jį 
sudegins. 3 Zedekijau, tu neištrūksi iš jo rankų, būsi 
sugautas ir jam atiduotas. Tu matysi Babilonijos karalių 

"ir kalbėsi su juo asmeniškai. Tave nugabens į Babiloną. 
(Jer 32,4) 4 Klausykis Viešpaties Žodžio, Zedekijauž 

Judėjos karaliau! Tu nežūsi nuo kardo, (Jer 52,11) 5 tu 
mirsi ramybėje. Kaip tavo protėviams, buvusiems kara- 
liams pirma tavęs, sukurdavo laidotuvių ugnį, taip tau 
padarys ir tave apraudos: "Mūsų karalius mirė .. J Taip 
Aš pranešiau tau“, sako Viešpats. (2 Ch 16,14; Jer 
22,18) 

6 Pranašas Jeremijas pranešė šituos žodžius kara- 
liui Zedekijui Jeruzalėje. 7 Babilonijos karaliaus kariuo- 
menė kariavo prieš Jeruzalę ir Judėjos miestus — Lachį 
ir Aseką, nes tik tie sutvirtinti Judėjos miestai dar buvo 
nepaimti, (2 Kar 25,1) 8 Viešpats kalbėjo Jeremijui, kai 
karalius Zedekijas padarė sutartį su Jeruzalės gyvento- 
jais ir paskelbė, 9 kad kiekvienas suteiktų laisvę hebra- 
jų vergams, kad hebrajų nelaikytų vergais. 10 Kuni- 
gaikščiai ir visi tautiečiai prižadėjo laikytis sutarties, su- 
teikė laisvę vergams, vergėms ir pasižadėjo toliau jų ne- 
bepavergti. Jie pakluso pranašo žodžiams. 11 Bet po to, 
jie atsimetė nuo sutarties, susigrąžino vergus ir vergės 
ir privertė juos toliau vergauti. 

12 Tuo laikų Viešpats kalbėjo Jeremijui: 13 "Aš 
sudariau Sandarą su jūsų protėviais kai juos išvedžiau 
iš Egipto vergijos ir įsakiau: 14 "Praėjus septyneriems 
metams, kiekvienas privalo savo brolį hebrajų, kuris 
jam vergavo, paleisti; po šešerių metų vergijos suteikti 
jam laisvę. Bet jūsų protėviai neklausė manęs ir nevyk- 
dė mano nuostatų. (2 M 21,2; 5 M 15,12) 15 Šiandien 
jūs pasielgėte kitaip, padarėte kas maro akyse teisinga, 
paskelbėte laisvę savo broliams, sudarę sustartį mano 
namuose — šventovėje. 16 Bet jūs atsimetėte nuo tos 
sutarties ir sutepėte mano vardą, susigrąžindami vergus 
ir verges. Jie buvo laisvi, galėjo gyventi, kaip norėjo, 0 

jūs juos vėl pavergėte. 17 Todėl, kad jūs neklausėte ma- 
nęs,.nesuteikėte laisvės broliui ir artimui, Aš skelbiu 
jums, kad mirsite nuo karo, maro ir bado. Aš padarysiu 
jus pasibaisėjimu visoms žemės karalystėms. 18 Žmo- 
nėms, nesilaikiusiems sutarties, padarytos mano aki- 

vaizdoje, Aš padarysiu kaip veršiui, kurį jūs supjaustė- 
te, ir tarp supjaustytų dalių praėjote. (1 M 15,10,17) 19 
Judėjos ir Jeruzalės kunigaikščius, valdininkus, kūni- 
gus ir visus žmones, kurie praėjo pro veršio supjausty- 
tas dalis, 20 Aš atiduosiu į jų priešų rankas, kurie siekia 
jų gyvybės. Jų lavonai bus maistu padangių paukš- 
čiams ir laukiniams gyvuliams. (Jer 7,33) 21 Taip pat 
Zedekijas, Judėjos karalius ir jo kunigaikščiai pateks į 
priešų rankas, siekiančių jų gyvybės, Babilonijos kara- 
liaus kariuomenei, kuri šiuo metu yra pasitraukus. 22 
Aš įsakysiu ir sugrąžinsiu ją prieš šitą miestą, ji ka- 
riaus, paims ir sudegins jį. Judėjos miestus Aš padary- 
siu tyrais; niekas juose negyvens", sako Viešpats. (Jer 
37,8) 


Jeremijui Viešpats įsakė asmeniškai pranešti kara- 
liui Zedekijui, kad Jeruzalę babiloniečiai paims ir sude- 
gins. Zedekijas turėtų pasiduoti Nebukadnesarui; tada 
jis bus nugabentas į Babiloną, ten mirs ir bus viešai pa- 
laidotas. Jeremijas tą pranešė karaliui. 

Kad tvirtovių miestai: Lachis, Asekas ir Jeruzalė 
dar buvo babiloniečių nepaimti, prieš kovą su egiptie- 
čiais, patvirtina iškasenos rastos 1935 metais. 

Kovai siaučiant prie Jeruzalės, karalius Zedekijas 
įsakė paleisti hebrajus vergus kaip įstatyme buvo pa:a- 
kyta. (5 M 15,1-2) Tas įvykis buvo viešai šventovėje 
atžymėtas. Buvo padaryta taip: veršis buvo papjautas ir 
supjaustytas. Iš jo gabalų buvo padaryta lyg gatvė. Ja 
ėjo įstatymo vykdytojai ir pasižadėjusieji paleisti ver- 
gus. Reikšmė buvo: kas nevykdys pažado — bus nu- 
baustas, kaip supjaustytas veršis. 

Pasižadėjimas buvo geras. Tuomet Egipto faraonas 
Hofra žygiavo padėti Judėjai. Babiloniečiai visas savo 
jėgas metė prieš Egipto kariuomenę. Vykdant tą opera- 
ciją, babiloniečiai pasitraukė nuo Jeruzalės. Sostinės 
valdovai buvo tikri, kad vyksta pranašų pranašautas ba- 

biloniečių nugalėjimas. Jie atsimetė nuo pasižadėjimo 
paleisti vergus. Jeremijas pranešė jiems Dievo įsakytą 
bausmę. 


35 sk;yrius 
RECHABITAI KLAUSO PROTĖVIŲ, IZRAELITAI 
PRIEŠTARAUJA DIEVUI 1-19 

1 Joakimo, Josijo sūnaus, Judėjos karaliaus, vieš- 
patavimo metu, Viešpats kalbėjo Jeremijui: 2 "Eik į re- 
chabitų namus ir kalbėk su įais; nuvesk juos į vieną 
Viešpaties namų salę ir pasiūlyk jiems gerti vyno". (1 
Ch 2,55; 2 Kar 10,15,23) 3 Aš atvežiau Hebazinjo sū- 
naus, Jeremijo sūnų Jasanją, jo brolius, vaikus ir visą 
rechabitų šeimą, 4 įvedžiau į Viešpaties namus, į Jigdal- 
jo sūnaus Hanano salę. Šita patalpa buvo prie kuni- 
gaikščių salės, virš Salumo sūnaus Masejo patalpos. 5 
Aš pastačiau rechabitams pilnus ąsočius vyno bei tau- 
res ir pakviečiau gerti. 6 Jie atsakė: "Mes negeriame vy- 
no, nes mūsų protėvis Jonadabas, Rachabo sūnus, 
mums įsakė: 'Niekados negerkite vyno nei jūs, nei jūsų 
vaikai. (2 Kar 10,15-23) 7 Nesistatykite namų, nesėkite 
sėklos, nesodinkite ir neturėkite vynuogynų, gyvenkite 
palapinėse visą gyvenimą, kad ilgai gyventumėte krašte, 
kuriame svečiuojatės'. 8 Mes laikomės Rechabo sū- 
naus, mūsų protėvio Jonadabo įsakymo; visą gyvenimą 
nei mes, nei mūsų žmonos, sūnūs, ir dukterys negeria- 
me vyno. 9 Mes nesistatome namų, neturime vynuogy- 
nų nei laukų sėjame; 10 gyvename palapinėse ir laiko- 
mės viso, ką mūsų protėvis Jonadabas įsakė. 11 Bet kai 
Babilonijos karalius Nebukadnesaras puolė šitą kraštą, 
mes nutarėme pasitraukti nuo kaldėnų ir sirijiečių ka- 
riuomenės į Jeruzalę. Taip ir gyvename Jeruzalėje". 

12 Tada Viešpats tarė Jeremijui: 13 "Eik ir sakyk 
Judėjos žmonėms ir Jeruzalės gyventojams, ką Aš 5a- 
kiau. Ar neklausysite ir nepasimokysite iš mano Žo- 
džių? 14 Jonadabas, Rechabo sūnus, įsakė savo pali- 

kuoniams negerti vyno; jie laikosi to iki šios dienos, ne- 
geria vyno, pildo savo protėvio įsakymą. Aš nuolat kal- 
bėjau jums, bet jūs neklausėte manęs. 15 Aš siunčiau 
savo pranašus ir raginau atsisakyti blogo elgesio, page- 
Trinti savo darbus, nesekti svetimų dievaičių ir netarnauti 
jiems, tai jūs ilgai gyvensite krašte, kurį daviau jums ir | 
jūsų tėvams. Bet jūs nekreipėte dėmesio ir neklausėte 
manęs. (Jer 25,4-7) 16 Rechabo sūnaus Jonadabo sū- 
nūs laiko savo protėvio įsakymą, bet mano tauta ne- 
klauso manęs. 17 Todėl Aš užleisiu ant Judėjos ir Jeru- 
zalės gyventojų paskelbtą nelaimę; nes Aš kalbėjau 
jiems, bet jie neklausė, Aš šaukiau, bet jie neatsakė", 
sako Viešpats. (Jer 7,13) 18Jererhijas sakė rechabitams 
ką sakė pulkų Viešpats: "Kadangi jūs, Jonadabo, savo 
protėvio, įsakymą vykdote, 19 tai Jonadabui, Rechabo 
sūnui, niekada nepristigs palikuonio, kuris man tar- 
naus", sako pulkų Viešpats, Izraelio Dievas. 

Šiuo skyriumi įrodoma, kad Jeremijas chronologi- 
jos nesilaikė. Aprašytas įvykis buvo prieš 604 pr. Kr. 
Gal kai Nebukadnesaras vadovavo karo žygiui 598 pr. 
Kr.? Rechabitai mini:ni 2 Kar 10,15;kai buvo naikina- 
ma Izraelio karaliaus Ahabo dinastija 842 pr. Kr. Re- 
chabitai gyveno kaip jiems buvo įsakęs jų protėvis, o 
Judėjos gyventojai nesilaikė Dievo įsakymo. 


36 skyrius 

KARALIUS SUDEGINA JEREMIJO KNYGĄ 1-32 

1 Joakimo, Josijo sūnaus, Judėjos karaliaus ketvir- 
taisiais viešpatavimo metais, Viešpats tarė Jeremijui: 
(Jer 25,1) 2 "Imk ritinį ir užrašyk visus mano tau kalbė- 
tus Žodžius apie Izraelį, Judėją ir visas tautas, apie ku- 
rias tau kalbėjau, pradedant Josijo dienomis iki šian- 
dien. 3 Gal Judėja, girdėdama kuo ketinu ją bausti, atsi- 
sakys pikto kelio, ir Aš jiems jų nusikaltimus atleisiu". 
(Jer 26,3) 4 Jeremijas pasišaukė Baruchą, Nerio sūnų, 

kuris, Jeremijui diktuojant, į ritinį užrašė visus Viešpa- 
ties kalbėtus žius. (Jer 32,12) 5 Jeremijas tarė Baru- 
chui: "Aš neturiu teisės eiti į Viešpaties namus, nes esu 
suimtas. 6 Tai tu eik į Viešpaties namus pasninko dieną 
ir paskaityk mano padiktuotus ir tavo užrašytus į ritinį 
Viešpaties Žodžius visų žmonių akivaizdoje. Skaityk, 
tegul girdi ir visi Judėjos gyventojai, atėję į Jeruzalę. 7 
Gal jie nusižeminę maldaus Viešpatį, atsisakys savo 
piktų kelių, nes Viešpaties rūstybė ir bausmė gręsia ši- 
tam miestui". 8 Baruchas, Nerio sūnus, įvykdė, kaip 
pranašas Jeremijas jam įsakė, perskaitė Viešpaties Žo- 
džius Viešpaties namuose. 

9 Penktaisiais metais devintą mėnesį, viešpataujant 
Judėjos karaliui Joakimui, Josijo sūnui, Jeruzalėje buvo 
pasninkas visai tautai ir visiems žmonėms, kurie buvo 
atėję iš Judėjos miestų į Jeruzalę. 10 Baruchas perskai- 

tėišfitinio Jeremijo žodžius visai tautai Viešpaties na- 
muose, Gemaijo, Safono sūnaus, ministerių pirminin- 
ko, salėje, kuri buvo viršutiniame šventoriuje, prie 
Naujųjų šventovės vartų įėjimo. 11 Safono sūnaus, Ge- 
marjo sūnus, Mikejas, išklausęs visus Viešpaties Žo- 
džius, skaitytus iš ritinio, 12 nuėjo į karaliaus rūmus, į 
ministerių pirmininko kabiretą. Ten valdovai buvo su- 
sirinkę posėdžiui: ministeris pirmininkas Elisamas, De- 
lajas, Semajo sūnus Elnatanas, sūnus Achoro Gemajas, 
Sefano sūnus Sedekijas, Hananjo sūnus ir kiti valdovai. 
13 Mikejas pranešė jiems girdėtus žodžius, kuriuos Ba- 
ruchas skaitė tautai iš ritinio. 14 Valdovai pasiuntė Juūdį, 
Netanjo sūnų ir Selemją, Kusio sūnų, pas Baruchą ir 
jam įsakė: "Pasiimk ritinį, iš kurio skaitei tautai ir at- 
eik". Baruchas, Nerio sūnus, pasiėmęs ritinį, atėjo pas 
juos. 15 Jie tarė jam: "Sėskis ir skaityk mums". Baru- 
chas skaitė. 16 Išgirdę visą tekstą, jie išsigandę žiūrėjo 
vienas į kitą ir kalbėjo: "Mes privalome visus šiuos žo- 
džius pranešti karaliui". 17 Jie paklausė Baruchą: "Sa- 
kyk, kaip tu surašei visus šituos žodžius?" 18 Baruchas 

atsakė: "Jeremijas diktavo man, ir aš užrašiau į ritinį ra- 
šalu". 19 Valdovai liepė jam: "Tu su Jeremiju eikite ir 
pasislėpkite, kad niekas nežinotų, kur jūs esate." 

20 Jie nuėjo pas karalių į rūmų kiemą ir visa prane- 
šė karaliui. Ritinį jie paliko ministerio pirmininko Elisa- 
mo kabinete. 21 Karalius pasiuntė Judį atnešti ritinį; jis 
atnešė jį iš ministerio pirmininko Elisamo kabineto. Ju- 
di skaitė jį karaliaus ir visų valdovų, stovinčių apie ka- 
ralių, akivaizdoje. 22 Tai buvo devintas mėnuo, karalius 
sėdėjo žiemos rūmuose, ugnis degė židinyje šalia jo. 23 
Judžiui perskaičius tris ar keturis skyrius, karalius su- 
pjaustė jį raštininko peiliu, įmetė į ugnį židinyje ir sude- 
gino. 24 Nei karalius, nei tarnai, girdėdami tuos žo- 
džius, neišsigando ir nesuplėšė savo rūbų. (2 Kar 
22,11) 25 Visgi Elnatanas, Delajas ir Gamarjas primyg- 
tinai prašė karalių nedeginti ritinio, bet jis nekreipė dė- 
mesio į juos. 26 Be to, karalius įsakė princui Jerameliui, 
Serajui, Asrielio sūnui ir Selamjui, Abdelio sūnui, su-. 
imti raštininką Baruchą ir pranašą Jeremiją, bet Vieš- 
pats paslėpė juos. 

27 Kai karalius sudegino ritinį su žodžiais, kuriuos 
Baruchas, diktuojant Jeremijui, buvo užrašęs, Viešpats 
tarė Jeremijui: 28 "Imk kitą ritinį ir užrašyk į jį visus 
žodžius buvusius ritinyje, kurį Joakimas, Judėjos kara- 
lius, sudegino. 29 O Joakimui, Judėjos karaliui, sakyk: 
"Tu sudeginai ritinį ir klausei Jeremijo kodėl jis rašė, 
kad Babilonijos karalius atžygiuos ir sunaikias šitame 
krašte žmones ir gyvulius?" (Jer 25,9-11; 7,20; 9,9) 30 
Todėl Viešpats apie Joakimą, Judėjos karalių sako, kad 
jo palikuonis nesėdės Dovydo soste, o jo lavonas bus 
išmestas ir gulės dieną karštyje ir naktį šaltyje. (Jer 
22,19) 31 "Aš nubausiu jį, jo palikuonius bei tarnus ir 
užleisiu nelaimę ant Jeruzalės gyventojų ir Judėjos 
žmonių, kaip juos įspėjau, bet jie neklausė", sako Vieš- 
pats. 32 Jeremijas ėmė kitą ritinį, padavė jį raštininkui 
Baruchui, Nerijo sūnui, o tas užrašė į ritinį Jeremijo 

diktuotus žodžius, kuriuos Joakimas, Judėjos karalius, 
sudegino, ir pridėjo dar daugiau panašių žodžių. 


Pranešimas apie Jeremijo knygą — ritinį. Pats Die- 
vas įsakė parašyti knygą. Jeremijas diktavo, o Baruchas 
rašė. Anais laikais rašymas buvo vargingas. Rašydavo 
žąsies plunksna ant odos arba pergamento ritinio. Jere- 
mijui buvo uždrausta eiti į šventovę ir viešai kalbėti. Je- 
remijas prašė Baruchą nueiti į šventovę ir ten perskaity- 
ti ritinį. Baruchas tai darė pasninko šventės proga, kai 
daug Judėjos gyventojų buvo atvykę į Jeruzalę. Tai bu- 
vo 604 pr. Kr. gruodžio mėnesį. Baruchui perskaičius 
raštą šventovėje, jis buvo pakviestas skaityti jį ministe- 
rių kabinete. Ministeriai nusprendė, kad raštą reikia pa- 
rodyti karaliui. Jie galvojo, kad raštas nepatiks karaliui, 
todėl patarė Baruchui ir Jeremijui pasislėpti. Karaliui 
raštas nepatiko; jis sudegino jį. Dievas įsakė Jeremijui 
parašyti kitą ritinį, o karaliui pranešti bausmę. Jeremijas 
taip padarė. Tai buvo labai pavojingas darbas kalbėti 
prieš amkicingą karalių. Pirmą ritinį perskaitė vieną die- 
ną tris kartus. Antras parašytas ritinys yra žymiai ilges- 
nis. 


37 skyrius 
JEREMIJAS SUIMTAS IR KALINTAS 1-21 

1 Vietoje Konjo, Joakimo sūnaus, Babilonijos ka- 
ralius Nebukadnesaras paskyrė Judėjos karaliumi Josi- 
jo sūnų Zedekiją. (2 Kar 24,17) 2 Bet jis, jo tarnai, 
* krašto gyventojai neklausė Viešpaties Žodžių, kalbėtų 
per pranašą Jeremiją. 3 Karalius Zedekijas pasiuntė Ju- 
chalą, Selamėjo sūnų ir kunigą Sefanją, Masejo sūnų 
pas pranašą Jeremiją ir prašė jo: "Melsk už mus Vieš- 
patį, mūsų Dievą". (Jer 42,2; Iz 37,4) 4 Jeremijas dar 
buvo laisvas, nesuimtas ir neįmestas į kalėjimą. Jis 
vaikščiojo tautiečių tarpe.5 Kaldėnai, kurie buvo apgulę 
Jeruzalę, išgirdę Egipto faraono kariuomenę atžygiuo- 

jant, pasitraukė nuo Jeruzalės. 6 Tada Viešpats kalbėjo 
pranašui Jeremijui, 7 kad jis atsakytų Judėjos karaliaus 
pasiuntiniams: "Faraono kariuomenė, kuri atžygiuoja 
jums padėti, grįš į savo kraštą Egiptą; 8 bet kaldėnai su- 
grįš, kariaus prieš šitą miestą, paims jį ir sudegins. 9 
Neapgaudinėkite patys savęs, manydami, kad kaldėnai 
pasitraukė ir nebesugrįš. Jie nepasitrauks. 10 Jei jūs 
kaldėnų kariuomenę, prieš jus kariaujančią, taip sumuš- 
tumėte, jog liktų tik keli sunkiai sužeisti, tai jie pakiltų 
savo palapinėse ir šitą miestą sudegintų! 11 Kai kaldė- 
nų kariuomenė pasitraukė nuo Jeruzalės dėl Egipto ka- 
riuomenės, 12 Jeremijas norėję eiti iš Jeruzalės į Benja- 
mino kraštą savo nuosavybės reikalus sutvarkyti su sa- 
vo giminaičiais. (Jer 32,9) 13 Jam atėjus prie Benjami- 
no vartų, sargybinis Jerijas, Salemjo sūnus, Ananijo 
sūnaus, sulaikė pranašą Jeremiją ir tarė: "Tu bėgi pas 
kaldėnus?" 14 Jeremijas atsakė: "Tai netiesa, aš nebėgu 
pas kaldėnus". Jerijas nepatikėjo. Jis sulaikė Jeremiją ir 
nuvedė pas kunigaikščius. 15 Sie, įsikarščiavę ir supy- 
kę, sumušė Jeremiją ir įmetė į kalėjimą raštininko Jona- 
tano namuose, kurie buvo padaryti kalėjimu. (Jer 20,2) 
16 Jeremijas pateko į požeminę vienutę ir buvo joje 1l- 
gesnį laiką. 

17 Vieną dieną karalius Zedekijas pasiuntė atvesti 
Jeremiją. Karalius slaptai savo rūmuose klausė jį: "Ar 
tu ką nors girdėjai iš Viešpaties?" Jeremijas atsakė: 
"Taip — tu būsi atiduotas į Babilonijos karaliaus ran- 
kas". (Jer 34,21) 18 "O kuo aš nusikaltau tau, tavo tar- 
nams ir tautai, kad mane laikote kalėjime? 19 Kur yra 
jūsų pranašai, pranašavę jūras, kad Babilonijos karalius 
neatžygiuos prieš jus ix šitą kraštą? — klausė Jeremijas 
karaliaus. 20 Mano viešpatie ir karaliau, išklausyk ma- 
no prašymą, nebesiųsk manęs atgal į raštininko Jonata- 
no namus mirčiai!" 21 Karaliaus Zedekijo įsakymu Je- 
remijas buvo nuvestas į sargybos kiemą. Ten jį laikė ir 
davė jam kasdien kepaliuką duonos iš kepėjų gatvės iki 


Jer 38,1 310 


visa duona išsibaigė. Jeremijas liko sargybos kieme. 
(Jer 32,9) 


Jeremijo kalbos, šiuo skyriumi, prasidėjo apie Je- 
ruzalės sunaikinimą. Čia yra aprašyta padėtis, kokia ji 
buvo. Judėjos karaliumi buvo paskirtas Zedekijas. Jį 
įstatė karaliumi Babilonijos karalius Nebukadnesaras. 
Vieša nuomonė kunigų ir pranašų buvo, kad Babilonija 
žlugs. Kai Egipto faraonas Hofra žygiavo padėti Judė- 
jai, visi galvojo, kad babiloniečiai pasitraukia ir nebe- 
grįš. Zedekijas prašė Jeremiją melstis ta prasme. Jere- 
mijas atsakė, kad babiloniečiai paims ir sunaikins Jeru- 
zalę. 

Kai babiloniečiai buvo atsitraukę nuo Jeruzalės, 
Jeremijas ėjo iš Jeruzalės į savo gimtinę Anatotą šeimy- 
ninių reikalų sutvarkyti. Sargyba sulaikė jį ir atidavė 
miesto valdovams. Tie sumušė Jeremiją ir įmetė jį į ka- 
lėjimą. Prasidėjo pranašo vargai ir kentėjimai. 

Karalius Zedekijas buvo neramus. Jis suprato, kad 
Jeremijas yra vienintelis pranašas, kuriuo galima pasiti- 
kėti. Karalius klausė Jeremiją, ką Viešpats sako. Jere- 
mijas atsakė kaip pirmiau — babiloniečiai paims Jeru- 
zalę ir jį — karalių. 

Pranašą Jeremiją kalino labai blogame kalėjime. 
Pranašas pasakė karaliui, kad jis yra kalinamas nekaltai 
ir prašė palengvinti kalinimą. Karalius suprato pranašo 
nekaltybę, bet nedrįso paleisti Jeremijo. Jis įsakė per- 
kelti pranašą į sargybos būstinę. Čia buvo Jeremijo ka- 
linimas kiek lengvesnis. 


38 skyrius 
JEREMIJAS DUOBĖJE 1-28 
1 Sepatjas, Matano sūnus, Gedalja, Pasuro sūnus, 
Tuchalas, Selemjo sūnus ir Pasuras, Nalkio sūnus, gir- 
dėjo Jeremijo žodžius, kuriuos jam Viešpats kalbėjo: 
(Jer 21,1) 2 "Kas liks šitame mieste — mirs nuo kardo, 

bado ir maro, bet kas pabėgs pas kaldėnus — išliks, tas . 
išgelbės savo gyvybę. 3 Šitas miestas tikrai pateks į: 
Babilonijos karaliaus kariuomenės rankas", sako Vieš- 
pats. 4 Kunigaikščiai kreipėsi į karalių Zedekiją: "Šitą 
vyrą Teikia nužudyti, nes jis silpnina likusius karius 
mieste, savo kalbomis atima drąsą visai tautai; jis neieš- 
ko tautos gerovės, bet neša nelaimę jai". (Am 7,10) 5 
Karalius Zedekijas atsakė: "Jis yra jūsų rankose, aš ne- 
galiu jums prieštarauti". 6 Jie suėmė Jeremiją ir įmetė į 
princo Malkijo šulinį prie sargybos būstinės. Jie nulei- 
do jį virvėmis. Šulinyje nebuvo vandens, bet tik dumb- 
las. Jeremijas įklimpo dumble. 

7 Etiopas Ebedmelechas, karaliaus rūmų eunuchas, 
išgirdęs, kad Jeremiją įmetė į šulinį, (Jer 39,16) 8 išbė- 
go iš rūmų, nuėjo pas karalių, kuris tuo metu buvo prie 
Efraimo vartų, ir tarė: 9 "Mano viešpaiie, karaliau, tie 
vyrai piktai pasielgė su pranašu Jeremiju. Jie įmetė jį į 
šulinį; jis ten mirs badu, nes duonos nebėra mieste. 10 
Karalius įsakė etiopui Ebedmelechui: "Imk iš čia tris 
vyrus ir ištrauk pranašą Jeremiją iš šulinio, kad nemir- 
tų". 11 Ebedmelechas su vyrais nuėjo į karaliaus rūmų 
drabužių sandėlį, paėmė iš ten skarmalų ir nudėvėtų, 
suplyšusių drabužių ir nuleido juos virvėmis į šulinį Je- 
remijui. 12 Etiopas Ebedmelechas sakė Jeremijui: "Sku- 
durus ir drabužius padėk po pažastų ir ant jų virves“. 
Jeremijas taip padarė. 13 Jie ištraukė Jeremiją virvėmis 
iš šulino. Jis liko sargybos būstinėje. 14 Karalius Zede- 


kijas pasiuntė tarnus, kurie pranašą Jeremiją atvedė pas 


jį. Jis jį pasitiko Viešpaties namų trečiame įėjime. Kara- 
lius sakė Jeremijui: "Aš noriu tave ko klausti; nieko ne- 
slėpk nuo manęs". 15 Jeremijas atsakė Zedekijui: "Jei 
aš tau pasakysiu, ar nežudysi manęs? Nors aš tau ir pa- 
tarsiu, vis tiek neklausysi manęs". 16 Karalius Zedeki- 
jas slaptai prisiekė Jeremijui: "Kaip gyvas Viešpats, ku- 
ris davė mums gyvybę, aš nežudysiu tavęs ir neatiduo- 
siu į vyrų rankas, siekiančių tavo gyvybės". 17 Jeremi- 

jas atsakė Zedekijui: "Jei tu pasiduosi Babilonijos kara- 
liaus kunigaikščiams, išliksi gyvas, ir šis miestas nebus 
sudegintas, tu ir tavo namai išliksite. 18 O jei tu nepasi- 
duosi Babilonijos karaliaus kunigaikščiams, miestas ati- 
teks kaldėnams; jie sudegins jį ir tu neištrūksi iš jų ran- 
kų". 19 Karalius Zedekijas atsakė Jeremijui: "Aš bijau 
pas kaldėnus perbėgusių žydų, kad nebūčiau atiduotas 
jų valiai ir jie neišniekintų manęs". 20 Jeremijas paaiš- 
kino: "Tavęs neišduos jiems. Klausyk Viešpaties balso, 
tai tau gerai seksis ir liksi gyvas. 21 Jei nepasiduosi, — 
štai Viešpaties sprendimas: 22 visos Judėjos karaliaus 
rūmų moterys bus išvestos pas Babilonijaus karaliaus 
kunigaikščius, ir jos sakys: "Tavo patikėtiniai draugai 
suvedžiojo ir įklampino tave, kai tu į dumblą patekai, jie 
paliko tave“. (Jer 6,14) 23 Tavo žmones ir vaikus išves 
pas kaldėnus, o tu pats neištrūksi iš jų rankų, tave su- 
ims Babilonijos karalius ir šitą miestą sudegins". (Jer 
32,4; 34,3) 24 Zedekijas atsakė Jeremijui: "Šį pokalbį 
laikyk paslaptyje, kitaip tu mirsi! 25 Jei kunigaikščiai 
išgirs, kad aš kalbėjau su tavimi, ateis ir klaus: 'Pasa- 
“ kyk, ką kalbėjai su karaliumi ir ką karalius tau sakė; 
nieko nenuslėpk nuo mūsų, kitaip nužudysime tave.' 26 
Jeremijau, jiems atsakyk: 'Aš maldavau karalių, kad jis 
manęs nesiųstų į Jonatano namus ir aš ten nemirčiau"". 
27 Tikrai, kunigaikščiai atėjo pas Jeremiją ir klausė. Jis 
atsakė jiems, kaip karalius liepė. Jie paliko jį ramybėje, 
nes niekas nenugirdo jo pokalbio su karaliumi. 28 Jere- 
mijas liko sargybos būstinėje iki Jeruzalės kritimo die- 
nos. (Jer 37,21) 


Jeremijas buvo žinomas visame mieste. Jis buvo 
„.ząsus, visiems kalbėjo, kad babiloniečiai paims sosti- 
"nę. To negalėjo pakelti karininkai. Jie sakė karaliui, kad 
Jeremijas labai paveikia miesto gynėjus; jis yra išdavi- 
kas, jį reikia nutildyti — nužudyti. Karalius nesiprieši- 

no jiems; jie tedaro ką nori. Jeremijas buvo įmestas į 
šulinį, kuriame nebuvo vandens, o tik dumblas. 

Jeremijo padėtis buvo beviltiška. Jis buvo visų pa- 
smerktas. Jį galėjo išgelbėti tik Dievas. Dievas paveikė 
karaliaus vergą abisiną gelbėti pranašą. Karalius įsakė 
vergui ištraukti Jeremiją iš šulinio. Viešpats leidžia sa- 
vo tarnams kentėti. (2 Kor 4,9) 

Karalius Zedekijas slaptai pašaukė Jeremiją pas sa- 
ve ir klausė, koks yra Dievo sprendimas apie Jeruzalę 
ir jį patį. Pranašas nebepasitikėjo karaliumi. Kai kara- 
lius prisiekė Jeremijui, kad jis jo nežudys ir neleis ka- 
riams jo žudyti, tada pranašas pasakė jam Dievo spren- 
dimą. Jei karalius pasiduos babiloniečiams, Jeruzalė ne- 
bus sudeginta ir karalius liks gyvas, bet jei jis priešinsis 
babiloniečiams, jie paims miestą ir sudegins jį; karalius 
pateks į jų rankas. Ir net karaliaus žmonos pajuoks jį. 
Karalius sakė Jeremijui, kad jis gali būti atiduotas pabė- 
gusiems žydams pas babiloniečius pajuokai. Jeremijas 
atsakė, kad taip nebus. Karalius apsisprendė neklausyti 
pranašo patarimo ir įsakė Jeremijui: jei jį klaus karo va- 
dai, ką jis kalbėjo su karaliumi, jis teatsako, kad prašęs 
karaliaus nesiųsti jo į kalėjimą, kur jis turėtų mirti. Tai 
buvo paskutinis Jeremijo asmeniškas susitikimas su 
Zedekiju. 


39 skyrius 
JERUZALĖ KRINTA, ZEDEKIJAS 
IŠTREMIAMAS 1-18 
1 Judėjos karaliaus Zedekijo viešpatavimo devin- 
taisiais metais dešimtą mėnesį, Babilonijos karalius Ne- 
bukadnesaras ir visa jo kariuomenė atžygiavo ir apgulė 
Jeruzalę. 2 Vienuoliktaisiais Zedekijo metais ketvirtą 
mėnesį, devintą dieną pralaužė miesto sieną. 3 Visi Ba- 
bilonijos karaliaus kariuomenės vadai suėjo ir susėdo 
prie viduriniųjų vartų: Nergalsaresaras, Magieras, Ne- 
busasbanas ir visi kiti Babilonijos karaliaus kunigaikš- 

šiai. 4 Judėjos karalius Zedekijas ir visi kariai pamatę 
juos, bėgo pro karaliaus sodą tarp dviejų sienų, palikda- 
ni miestą nakties metu. Jie traukėsi keliu į Jordano slė- 
1į. 5 Kaldėnų kariuomenė sekė juos, sugavo Zedekiją 
Tericho lygumoje. Jie suėmė jį ir atgabeno pas Babiloni- 
os karalių Nebukadnesarą į Riblą, Hamoto krašte. Ka- 
alius čia padarė sprendimą: 6 nužudė Zedekijo sūnus 
ėvo akivaizdoje, taip pat visus Judėjos kilminguosius. 
"dis įsakė išlupti Zedekijui akis, surakinti grandinėmis 
r nugabenti jį į Babiloną. 8 Kaldėnai sudegino kara- 
iaus rūmus, šventovę, gyventojų namus ir nugriovė Je- 
uzalės sienas. 9 Nebusaradanas, vyriausias kariuome- 
tės vadas, ištrėmė į Babiloniją tautos likusius gyvento- 
us mieste, pabėgusius pas jį ir amatininkus. 10 Nebu- 
aradanas, kariuomenės vadas, paliko krašte kai ku- 
iuos beturčius ir davė jiems vynuogynų ir žemės. 

11 Nebukadnesaras, Babilonijos karalius, davė įsa- 
kymą kariuomenės vadui Nebusaradanui: 12 "Kreipk 
dėmesį į Jeremiją, aprūpink jį ir nieko blogo jam neda- 
ryk; patenkink jo norus". 13 Nebusaradanas, kariuome- 
nės vadas, Nebusasabanas, Nergalsareseras, Magieras 
ir visi kiti Babilonijos karaliaus valdovai 14 pasiuntė 
tarnus ir atgabeno Jeremiją iš sargybos būstinės; patikė- 
jo jį Gedaljui, Ahikamo sūnui, Safano sūnaus, kad jį 
globotų. Taip Jeremijas liko gyventi savo tautoje. (Jer 
38,28; 40,5-6) | 

15 Jeremijui dar esant būstinėje, Viešpats tarė: 16 
"Eik ir pranešk etiopui Ebedmelechui, kad Aš užleisiu 
nelaimę šitam miestui, neišgelbėsiu jo, tu pats savo aki- 
mis matysi. (Jer 38,7) 17 Bet tą dieną Aš tave išgelbė- 
siu, tu nebūsi atiduotas į rankas tų žmonių, kurių bijai. 
18 Tu nekrisi nuo kardo, būsi išgelbėtas nuo karo, nes 
pasitikėjai manimi", sako Viešpats. (Job 5,20) 


Jeruzalė krito. Zedekijas nakties metu paliko sosti- 
nę ir bėgo Jericho link. Babiloniečiai sugavo jį ir nuve- 

dė pas karalių Nebukadnesarą į Riblą, Sirijos krašte. 
Nebukadnesaras įsakė jo akyse nužudyti jo sūnus ir Ju- 
dėjos kilminguosius. Tai buvo paskutinis vaizdas, ką 
Zedekijas matė. Po viso to, Zedekijui buvo išluptos 
akys ir jis ištremtas į Babiloną. Babiloniečiai sudegino 
šventovę, karaliaus rūmus, miestą ir nugriovė miesto 
sieną, gyventojus ištrėmė; paliko krašte tik beturčius. 

Nebukadnesaras buvo girdėjęs apie Jeremiją. Jis 
įsakė paleisti Jeremiją. Vėliau, po vieno mėnesio, Ne- 
busaradanas sudegino miestą, gyventojus trėmė. Atro- 
do, kariai nežinojo įsakymo apie Jeremiją, su juo susi- 
kalbėti negalėjo, jį laikė kartu su kitais tremiamaisiais. 
Nebusaradanas surado Jeremiją ir paskyrė jį Gedaljo 
globai. 

Viešpats įsakė Jeremijui pranešti abisinui Ebedme- 
lechui, kad jis išliks gyvas ir sveikas nuo karo, nes jis 
pasitikėjo Dievu. 


40 skyrius 

GEDALJAS KRAŠTO VALDOVAS 1-16 

1 Viešpats kalbėjo Jeremijui, kai Nebusaradanas, 
kariuomenės vadas, paleido jį Ramoje. Jis jį išlaisvino 
iš grandinių, nes Jeremijas buvo tremiamas drauge su 
kitais iš Jeruzalės į Babiloniją. (Jer 39,11-14) 2 Kariuo- 
menės vadas įsakė pašaukti Jeremiją ir tarė jam: "Vieš- 
pats, tavo Dievas, pranešė tau apie ateinančią nelaimę 
Šitai vietai. 3 Viešpats nubaudė taip, kaip buvo kalbė- 
jęs, nes jūs nusikaltote Viešpačiui neklausydami Jo. 4 
Taigi, šiandien aš nuimu grandines nuo tavo rankų. Jei 
tu nori eiti drauge su manimi į Babiloniją. eik, aš aprū- 
pinsiu tave viskuo. O jei tu nenori eiti į Babiloniją — 
neik! Visas kraštas tau yra atviras, eik ten kur tau patin- 
ka. 5 Eik pas Gedalją, Safono sūnaus, Ahikamo sūnų, 
kurį Babilonijos karalius paskyrė valdovu Judėjai, gy- 
venk ten arba pasirink kitą vietą". Kariuomenės vadas 
davė jam maisto bei dovanų ir paleido jį. 6 Jeremijas 

nuėjo pas Gedalją, Ahikamo sūnų į Mispą ir gyveno 
tarp žmonių, kurie buvo likę krašte. 

7 Kai išlikę Judėjoje karininkai ir kareiviai išgirdo, 
jog Babilonijos karalius paskyrė krašto valdovu Gedal- 
ją, Ahikamo sūnų, pavedė jam likusius krašte beturčius, 
vyrus, moteris ir vaikus, neištremtus į Babiloniją, (2 
Kar 25,22-24) 8 atėjo pas Gedalją į Mispą Ismaelis, 
Netanjo sūnus, Johananas, Kereacho sūnus, Serajas, 
Tanhumeto sūnus, sūnūs Efaijo iš Netofajos ir Jesan- 
jas, Machatiečio sūnus, su savo kariais. (Jer 41,1; 
41,11) 9 Gedaljas, Ahikamo sūnus, Safano sūnaus, su 
priesaika sakė jiems: "Nebijokite kaldėnų, likite krašte 
ir tarnaukite Babilonijos karaliui ir jums bus gerai. 10 
Aš lieku Mispoje ir tarpininkausiu tarp jūsų ir kaldėnų, 
kurie čia atvyks. O jūs rinkite vynuoges, sodų ir alyv- 
medžių vaisius, sudarykite jų atsargas, gyvenkite tuose 
miestuose, kuriuos pasirinkote". 11 Visi Judėjos gy- 
ventojai, kurie buvo Moabe, Edome ir kituose artimuo- 
se kraštuose, išgirdę, kad Babilonijos karalius paliko 
krašte likusius žmones ir Gedalją, Ahikamo sūnų, Safa- 
no sūnaus, paskyrė krašto valdovu, 12 sugrįžo iš visų 
vietovių, kuriose jie buvo išblaškyti, į Judėjos kraštą, 
pas Gedalją į Mispą. Jie turėjo labai daug vynuogių ir 
sodų vaisių. 

13 Johananas, Kareacho sūnus, ir kiti karininkai, 
išsiskirstę šalyje, atėjo pas Gedalją į Mispą. 14 Jie jam 
sakė: "Ar žinai, kad Baalis, amonitų karalius, atsiuntė 
Ismaelį, Netanjo sūnų, tave nužudyti?" Gedaljas, Ahi- 
kamo sūnus, netikėjo. 15 Johananas, Kareacho sūnus, 
slaptai pasisiūlė Gedaljui Mispoje: "Aš eisiu ir nužudy- 
siu Ismaelį, Netanjo sūnų; nė vienas apie tai nesužinos. 
Kodėl jis turėtų nužudyti tave? Tuomet Judėjos gyven- 
tojai,čia susirinkę, turėtų išsiskirstyti ir Judėjos likutis 
žūtų". 16 Gedaljas, Ahikamo sūnus, atsakė Johananui, 
Kareacho sūnui: "Tu neturi teisės tą daryti, nes netiesa, 
ką sakai apie Ismaelį". 

Jeruzalei kritus, Babilonijos karalius paskyrė Judė- 
jos likusiems gyventojams valdovu Gedalją, Jeremijo 
draugo sūnų, (Jer 40,5; 26,24) 1935 metais archeologai 
rado Lachio miesto griuvėsiuose Gedaljo antspaudą. 

Karui pasibaigus su Judėja, po mėnesio, babilonie- 
tis Nebusaradanas sunaikino Jeruzalę ir trėmė žydus į 
Babiloniją. Jis rado Jeremiją tremiamųjų būryje, išlais- 
vino pranašą ir pasiūlė pasirinkti jam vykti į Babiloniją 
arba likti krašte. Jeremijas apsisprendė likti tėvynėje. Jis 
nuvyko pas Gedalją į Mispą. 

Judėjos, išblaškytos kariuomenės likučiai krašte ir 
užsienyje išgirdę, kad Gedaljas yra paskirtas krašto 
valdovu, rinkosi pas jį. Gedaljas patarė jiems būti ra- 
miems ir rinkti maistą. Labai geras derlius buvo vynuo- 
gių, alyvų ir kitų vaisių. 

Karališkos kilmės karininkas Ismaelis, Netanjo sū- 
nus, buvo pabėgęs į amonitų kraštą. Amonitų karaiius 
prikalbėjo jį grįžti į Judėją ir nužudyti Gedalją. Kai ku- 
rie sužinojo tai. Karininkas Johananas, Kareacho sū- 
nus, papasakojo tai Gedaljui ir pasisiūlė nužudyti Isma- 
elį. G-daljas netikėjo tai ir uždraudė Johananui nužudyti 
Ismaelį. d 


41 skyrius . 
GEDALJO MIRTIS 1-18 | 

1 Ismaelis, Netanjo sūnus, Elisamo sūnaus, iš ka- 
rališkos giminės, karaliaus aukštas karininkas, septintą 
mėnesį atėjo su dešimt vyrų pas Gedalją, Ahikamo sū- 
nų, į Mispą. Jiems kartu Mispoje valgant, (Jer 40,8; 2 
Kar 25,25) 2 pakilo Ismaelis, Netanjo sūnus, ir dešimt 
buvusių vyrų su juo, kardu nužudė Gedalją, Ahikamo 
sūnų, Safano sūnaus, kurį Babilonijos karalius buvo 
paskyręs krašto valdovu. (Jer 40,5) 3 Ismaelis nužudė 
taip pat visus ten buvusius Judėjos gyventojus su Ge-. 
dalja ir kaldėnų karius. j 

4 Sekančią dieną Gedaljui žuvus, dar niekam neži- 
nant apie tai, 5 atėjo aštuoniasdešimt vyrų iš Sikemo, 
Silo ir Samarijos. Jų barzdos buvo nuskustos, drabužiai 
perplėšti ir oda suraižyta. Jie atsinešė augalinių aukų bei 
smilkalų auketi Viešpačiui šventovėje. (3 M 19,28) 6 
Ismaelis, Netanjo sūnus, išėjo iš Mispos jų pasitikti. Ei- 
damas jis verkė ir juos sutikęs sakė: "Ateikite pas Ge- 
dalją; Ahikamo sūnų". 7 Jiems įėjus į mizstą, Ismaelis, 
Netanjo sūnus, ir jo vyrai nužudė aštuoniasdešimt vyrų 
ir sumetė į duobę. 8 Dešimt atėjusių vyrų sakė Ismae- 
liui: "Nežudyk mūsų, mes turime laukuose paslėpę at- 
sargą kviečių, miežių, aliejaus ir medaus". Ismaelis ne- 
nužudė jų kartu su kitais. 9 Duobė, į kurią Ismaelis su- 
metė nužudytųjų lavonus, buvo didelė; karalius Asas 
pastatė ją vandens atsargai, kariaudamas prieš Izraelio 
karalių Basą. Ismaelis, Netanjo sūnus, pripildė ją nužu- 
dytųjų lavonais. (1 Kar 15,16,22) 10 Jis tautos likutį, 
kuris buvo Mispoje, padarė belaisviais. Karaliaus duk- 
teris ir visus žmones Mispoje, kuriuos Nebusaradanas, 
kariuomenės vadas, buvo pavedęs Gedaljui, Ahikamo 
sūnui, Ismaelis, Netanjo sūnus, suėmė ir vedėsi, norė- 
damas pereiti į amonitų kraštą. 11Johananas, Kareacho 
sūnus, visi karininkai išgirdo apie tai, ką Ismaelis, Ne- 
tanjo sūnus, padarė. (Jer 40,8,13-16) 12 Jie surinko vi- 
sus savo karius ir išėjo kovoti prieš Ismaelį, Netanjo 
sūnų. Jie užtiko jį prie vandens baseino Gibeone. (2 
Sam 2,13) 13 Kai su Ismaeliu esantys žmonės pamatė 
Johananą, Kareacho sūnų, ir visus karininkus su juo, 
nudžiugo. 14 Visi žmonės, kuriuos Ismaelis išvedė be- 
laisviais iš Mispos, atsisuko ir perbėgo pas Johananą, 
Kareacho sūnų. 15 Ismaelis, Netanjo sūnus, spėjo pa- 
sprukti su aštuoniais vyrais ir pabėgo pas amonitus. 16 
Johananas, Kareacho sūnus, visi karininkai esantys su 
juo, ėmė tautos likutį, kurį Ismaelis, Netanjo sūnus, nu- 
žudęs Gedalją, Ahikamo sūnų, išvedė iš Mispos, su- 
grąžino iš Gibeono vyrus, moteris, vaikus ir eunuchus. 

17 Keliaujant jie apsinakvojo Kimame, prie Betliejaus. 
Jie norėjo pabėgti nuo kaldėnų į Egiptą, (2 Sam 19,38; 
Jer 43,7) 18 nes bijojo kaldėnų, kadangi Ismaelis, Ne- 
tanjo sūnus, nužudė Gedalją, Ahikamo sūnų, kurį Babi- 
lonijos karalius buvo paskyręs kraštui. 


Ismaelio planas buvo nužudyti Gedalją. Jis su savo 
pataikūnais buvo Gedaljo svečias. Jis nužudė Gedalją, 
prie jo esančius babiloniečius ir Judėjos gyventojus. 
Kodėl jis tai darė nesakyta. Manoma: Ismaelis buvo ka- 
rališkos kilmės, jis galvojo, kad jis turėtų būti Judėjos 
valdovas. Iš Sikemo, Silo ir Samarijos atvyko 80 vyrų. 
Jie norėjo aukoti aukas Jeruzalėje. Jie buvo samaritai. 
Žydai nesiraižydavo odos kaip pagonys. Ismaelis pasi- 
tiko juos veidmainiškai ir nužudė. Dešimt vyrų pasisa- 
kė jam esą laukuose paslėpę maisto. Ismaelis nenužudė 
jų, nes norėjo gauti jų paslėptą maistą. Jis paėmė visus 
ten esančius belaisviais ir norėjo vykti pas amonitus. 
Kai karininkas Johananas tą viską sužinojo, jis suorga- 
nizavo pasipriešinimą Ismaeliui. Visi Ismaelio "belais- 
viai" perbėgo pas Johananą. Ismaelis su 8 vyrais pa- 
spruko pas amonitus. Johananas ir visi karininkai bijojo 
babiloniečių keršto; jie pasiryžo bėgti į Egiptą. Gedaljas 
buvo išmintingas ir nuosaikus vyras. Jis norėjo teisin- 
gai tvarkyti Judėjos gyvenimą. Ismaelio žudynės atnešė 
chaosą. 


42 skyrius 
JEREMIJO PASTANGOS SULAIKYTI VYKIMĄ Į 
“ EGIPTĄ 1-22 
1 Visi karininkai, Johananas, Kareacho sūnus, As- 
arjas, Hosajo sūnus, ir visi žmonės, nuo didžiausio iki 
mažiausio, atėjo pas pranašą J. eremiją ir sakė: 2 "Išklau- 
syk mūsų maldavimą! Melsk už mus Viešpatį, savo 
Dievą, dėl šio likučio; iš daugelio likome mažas būrelis, 

kaip pats matai savo akimis, (Jer 37,3) 3 kad Viešpats, 
tavo Dievas, nurodytų ką turime daryti. " 4 Pranašas 
Jeremijas jiems atsakė: "Mielai sutinku. Aš melsiu, kaip 
prašėte, Viešpatį, jūsų Dievą. Ką Viešpats, jūsų Die- 
vas, atsakys, pranešiu jums". 5 Jie vėl sakė Jeremijui: 
"Viešpats tebūnie liudytojas, jei nevykdysime pamoky- 
mo, kurį Viešpats, tavo Dievas, per tave siųs mums. 6 
Ar tai bus gera,ar bloga, Viešpaties, mūsų Dievo, pas 
kurį tave siunčiame, klausysime, kad mums gerai sektų- 
si". 

7 Po dešimt dienų Viešpats kalbėjo Jeremijui. 8 Je- 
remijas pasišaukė Johananą, Kareacho sūnų, visus kari- 
ninkus su juo esančius ir visus žmones, nuo mažiausio 
iki didžiausio, 9 ir pranešė jiems, ką Viešpats jam kal- 
bėjo. "Izraelio Dievas, pas kurį siuntėte mane jūsų rei-- 

kalą Jam pranešti, sakė: 10 'Jei jūs liksite šiame krašte, 
Jis jus laimins ir padės, sodins ir neišraus, nes Jam gai- 
la jus bausti. 11 Nebijokite Babilonijos karaliaus, Jis 
bus su jumis, išgelbės jus iš jo rankų. 12 Jis nuteiks ka- 
ralių maloniai, kuris pasigailės ir paliks jus gyventi jūsų 
krašte. 13 Bet jei jūs sakysite: "Mes neliksime šiame 
krašte', ir neklausysite Viešpaties, savo Dievo, 14 0 sa- 
kvsite: 'Ne! Vyksime į Ezipto kraštą, ten nematysime 
karo, negirdėsime trimito balso ir nebadausime; ten mes 
gyvensime!' 15 Judėjos likuti, išgirskite Viešpaties Žo- 
dį; jei jūs vyksite į Egiptą gyventi, 16 tai kardas, kurio 
bijote, pasieks jus ir badas, kuris taip baugina, ras jus ir 
Egipte — ten jūs mirsite. 17 Vyrai, kurie pasiryžę vykti 
į Egiptą gyventi, kris nuo kardo ir mirs badu ir maru, nė 
vienas neištrūks nuo bausmės. (Jer 29,17-18) 18 Kaip | 
Jis savo rūstybę išliejo ant Jeruzalės gyventojų, taip iš- 
lies savo rūstybę ant vykstančių į Egiptą. Jūs ten būsite 
keiksmu, pasibaisėjimu, pasityčiojimu bei pajuoka ir sa- 
vo krašto daugiau nematysite. 19 Tai yra Viešpaties Žo- 
dis jums. Nevykite į Egiptą! Žinokite, šiandien jus įspė- 
jau! 20 Jūs darote klaidą, kuri jums kainuos gyvybę. 

Jūs siuntėte mane pas Viešpatį, jūsų Dievą, sakydami: 
"Melsk už mus Viešpatį, mūsų Dievą! Ką Viešpats, 
mūsų Dievas, pasakys, pranešk, taip mes ir darysime! 
21 Aš šiandien jums pranešiau, bet jūs neklausote 
Viešpaties, jūsų Dievo. 22 Dabar tikrai žinokite, kad 
žūsite nuo kardo ir mirsite badu bei maru vietoje, į kurią 
norite vykti ir gyvent". 


Johananas, visi karininkai ir visi žydai gerbė Jere- 
miją; jie visi matė, kad taip įvyko, kaip Jeremijas prana- 
šavo. Dabar jie visi neklausė Jeremijo nuomonės, bet 
prašė melsti Dievą; ką Jis sakys, tą jie vykdys. Jeremi- 
jas mielai sutiko tai daryti. Jeremijas meldė Dievą ir lau- 
kė, ką Jis atsakys. Tik dešimtą dieną pranašas gavo 
Dievo atsakymą. Taip ilgai laukti tikrai tuvo baugu ir 
nesaugu. Viešpaties atsakymas buvo: "Jei liksite krašte 
— laiminsiu jus; jei vyksite į Egiptą — žūsite ten". 
Žmonės apsisprendė neklausyti nei pranašo, nei Dievo. 


43 skyrius 

IZRAELITAI VYKSTA Į EGIPTĄ 1-3 

1 Kai Jeremijas pranešė žmonėms Viešpaties, jų 
Dievo, Žodžius, kuriuos Viešpats, jų Dievas, jiems 
siuntė, 2 Asarjas, Hosejo sūnus, Johananas, Kareacho 
sūnus, ir visi žmonės akiplėšiškai Jeremijui atsakė: 
"Melas, ką tu kalbi! Viešpats, mūsų Dievas, nesiuntė 
tavęs mums pranešti, 'Neikite į Egiptą ten gyventi'. 3 
Baruchas, Nerio sūnus, kursto tave prieš mus, kad mes 
patektume į kaldėnų rankas ir jie mus nužudytų arba iš- 
tremtų į Babiloniją!" 4 Johananas, Kareacho sūnus, visi 
karininkai ir žmonės, nepaklausė Viešpaties įsakymo 
likti Judėjos krašte. 5 Johananas, Kareacho sūnus, ir vi- 
si karininkai vadovavo sugrįžusiems žmonėms iš visų 
aplinkinių tautų, kur jie buvo išsklaidyti. 6 Karininkai 
vedė į Egiptą vyrus, moteris, vaikus ir karaliaus dukte- 
ris, žodžiu visus, kuriuos Nebusaradanas, kariuomenės 

vadas, buvo palikęs pas Gedalją, Ahikamo sūnų, sū- 
naus Safano, taip pat pranašą Jeremiją ir Baruchą, Ne- 
rio sūnų. 7 Jie buvo nepaklusnūs Viešpačiui, atvyko į 
Tapanę. (2 Kar 25,26) 

8 Viešpats kalbėjo Jeremijui Tapanėje: 9 "Imk di- 
delių akmenų ir juos įkask žemėje prie faraono rūmų 
vartų Tapanėje, izraelitams matant 10 ir sakyk, kad Aš 
atvesiu Nebukadnesarą, Babilonijos karalių, mano tar- 
ną; jis pastatys savo sostą ant šitų paslėptų akmenų ir 
išties baldakimą virš jo. (Jer 25,9) 11 Jis atžygiuos ir 
užims Egipto kraštą. Tada mirs, kas skirta mirti, pateks 
į nelaisvę, kam skirta nelaisvė, žus nuo kardo, kam 
skirta nuo kardo žūti. (Jer 15,2) 12 Jis sudegins Egipto 
dievaičių šventoves, o stabus išgabens į nelaisvę. Ne- 
bukadnesaras išvalys Egipto kraštą, kaip kerdžius išva- 
lo savo apsiaustą, ir ramiai išvyks iš ten. (Jer 46,25) 13 
Jis sutrupins akmens stulpus Egipto Heliopolyje ir sų- 
degins Egipto dievaičių šventoves". 

Kai Jeremijas pranešė Dievo atsakymą likti krašte, 
Asarjas atsakė pranašui, kad tai melas, ką Jeremijas sa- 
ko. Baruchas jį paveikė taip kalbėti — pasilikti krašte! 
Karininkai vadovavo; visi prie jų esą vyko į Egiptą. Jie 
paėmė kartu Jeremiją ir Baruchą. Suprantama, visi Jų- 
dėjos gyventojai, beturčiai, kuriuos Nebukadnesaras 
paliko krašte, nevyko į Egiptą. Krašte nebeliko žmonių, 
kurie galėtų vadovauti, siekti gerbūvio. 

Atvykus į Egipto pasienio tvirtovę Tapanę, Dievas 
įsakė Jeremijui didelius akmenis įkasti žemėje prie val- 
stybės pastato durų. Tas reiškė — Nebukadnesaras tik- 
rai atvyks, čia išties savo palapinę, užims Egiptą, sude- 
gins jų šventovės ir dievaičių statulas išgabens į Babilo- 
niją. Tada nukentės ir žydai, kaip Jeremijas pranašavo. 

44 skyrius 
JEREMIJAS ĮSPĖJA JUDĖJOS GYVENTOJUS 
NEGARBINTI DIEVAIČIŲ 1-30 

1 Viešpats kalbėjo per Jeremiją visiems izraeli- 
tams, gyvenantiems Egipto krašte: Migdole, Tapanėje, 
Nope ir Patros krašte: (Jr 43,7) 2 "Jūs patys matote 
kaip nubaudžiau Jeruzalę ir Judėją. Šiandien jų miestai 
yra griuvėsiai. 3 Tai įvyko dėl jų nusikaltimų, kuriais jie 
sukėlė mano rūstybę, smilkydami svetimiems dievams, 
kurių nepažino nei jie, nei jūs, nei jūsų protėviai. 4 Aš 
siunčiau nuolat mano tarnus — pranašus ir per juos 
įspėjau: 'Nedarykite to pasibjaurėtino dalyko, kurio Aš 
nekenčiu“. 5 Bet jie nekreipė dėmesio, neklausė ir neat- 
sisakė aukoti svetimiems dievams. 6 Todėl netekau 
kantrybės ir suliepsnojo Judėjos miestai ir Jeruzalės 
gatvės pavirto griuvėsiais, kaip yra šiandien. 7 Kodėl 
patys sau darote bloga, žudydami vyrus, moteris, kūdi- 
kius ir vaikus, kol nebeliks nė likučio? 8 Kodėl erzinate 
mane savo darbais, smilkydami svetimiems dievams 
Egipto krašte, į kurį atvykote gyventi? Patys sau rengia- 
te sunaikinimą, iki tapsite visoms tautoms prakeikimu ir 
pajuoka. 9 Ar užmiršote visas nedorybes savo tėvų, Ju- 
dėjos karalių, valdovų, savo pačių ir žmonų, ką darėte 
Judėjos krašte ir Jeruzalės gatvėse? 10 Jūs iki šios die- 
nos nenusilenkėte, nebijojote manęs ir nelaikėte mano 
įstatymo bei įsakymų, ką įsakiau jums ir jūsų tėvams. 
11 Todėl Aš nusisuksiu nuo jūsų ir visai sunaikinsių 
Judėją. 12 Aš sunaikinsiu jūsų likutį, sumaniusį vykti į 
Egiptą gyventi. Jūs žūsite nuo karo ir bado Egipto že- 
mėje; būsite sunaikinti nuo mažiausio iki didžiausio; 
tapsite pasibaisėjimu, keiksmu ir pajuoka. (Jer 29,17- 
18) 13 Aš bausiu gyvenančius Egipte, kaip baudžiau 
Jeruzalėje, karu, badu ir maru. 14 Iš jūsų, atvykusių į 
Egipto kraštą gyventi, nė vienas neišsigelbės, neištrūks 
ir nesugrįš į Judėjos kraštą, kurio jūs ilgitės ir mielai 
gyventumėte jame, nebent kas pabėgtų“. 

15 Tuomet visi vyrai, kurie žinojo, kad jų žmonos 
smilko svetimiems dievams, didelis būrys moterų ir visi 
"gyvenantys Patroje, Egipto krašte, atsakė Jeremijui: (Iz 
11,11) 16 "Žodžių, kuriuos mums kalbėjai Viešpaties 
vardu, neklcusysime. 17 Mes darysime tai, ką pasižadė- 
jome, smilkysime dangaus karalienei ir liesime jai geria- 
mąsias aukas, kaip mūsų protėviai, karaliai ir kuni- 
gaikščiai darė Judėjos miestuose ir Jeruzalės gatvėse. 
Tada turėjome pakankamai maisto ir jokių nelaimių ne- 
turėjome. (Jer 7,17-18; Oz 2,7) 18 Kai nebesmilkome 
dangaus karalienei ir neaukojame geriamųjų aukų, ken- 
čiame trūkumą ir žūstame nuo karo ir bado. 19 (Mote- 
rys kalbėjo). Argi mes smilkome ir liejame aukas dan- 
gaus karalienei be mūsų vyrų žinios ir sutikimo; kepa- 
me jai pyragaičių panašių į jos statulą ir liejame geria- 
mąsias aukas?" 

20 Jeremijas atsakė vyrams, moterims ir visiems 
žmonėms: 21 "Tas smilkymas Judėjos miestuose ir Je- 
ruzalės gatvėse, ką darė jūsų protėviai, karaliai, kuni- 
gaikščiai ir visi žiaonės, Viešpačiui nepatiko ir Jo širdį 
įskaudino. 22 Viešpats nebegalėjo toliau pakęsti jūsų 
piktų darbų ir stabų garbinimo, todėl jūsų kraštas virto 
dykuma ir tapo pasibaisėjimu bei keiksmažodžių; jis be 
gyventojų, kaip matomė šiandien. 23 Jūs tomis auko- 
mis nusikaltote Viešpačiui, neklausėte Jo, nesilaikėte 
įstatymo, įsakymų ir nuostatų, todėl buvote nubausti, 
kaip yra šiandien". 

24 Po to Jeremijas kalbėjo visiems žmonėms, ypač 
moterims: "Klausykite Viešpaties Žodžio, visi gyve- 
nantys Egipte. 25 Jūs ir jūsų žmonos, kai» pažadėjote, 
taip įvykdėte, sakydami: "Įvykdysime įžadą, smilkysime 
ir liesime geriamąsias aukas dangaus karalienei'. Vyk- 
dykite savo įžadus ir aukokite geriamąsias aukas. 26 
Bet išgirskite ir Viešpaties Žodį visi gyvenantys Egipto 
krašte, Aš prisiekiu savo vardu, kad nė vienas izraelitas 
nebesakys visame Egipto krašte, "Taip kaip Viešpats 

gyvas!' 27 Aš darysiu jiems bloga, o ne gera; visi izrae- 
litai Egipto krašte žus nuo karo ir bado —- bus visai su- 
naikinti. (Jer 1,12) 28 Kai kurie išlikę nuo karo sugrįš 
iš Egipto krašto į Judėją. Jų skaičius bus labai mažas. 
Tada Judėjos likutis, esantis Egipto krašte, supras, kie- 
no žodis yra tiesa, mano ar jų. (Iz 11,11) 29 Šis bus 
jums ženklas, kad jus šioje vietoje bausiu, ir jūs supra- 
site jog mano skirta jums bausmė įvyko. 30 Aš atiduo- 
siu faraoną Hofrą, Egipto karalių, į jo priešų rankas, 
kurie siekia jo gyvybės, kaip atidaviau Zedekiją, Judė- 
jos karalių, į Nebukadnesaro, Babilonijos karaliaus, 
rankas, siekiančias jo gyvybės, (2 Ch 36,13,20)“, sako 
pulkų Viešpats, Izraelio Dievas. 


Žydai gyveno Egipte įvairiose vietose, nuo Tapa- 
nės iki Patros — pietų Egipte. Šiame skyriuje yra ilges- 
nis Jeremijo pamokslas. Jis kalbėjo — kaltino žydus, 
kaip jam Dievas apreiškė. Žydai pasisakė prieš; jie su- 
prato praeitį visai kitaip negu Jeremijas. Jie sakė, kad 
jiems gerai sekėsi-kol jie garbino dievaičius, bet nuo Jo- 
sijo reformų laikų jie kenčia vargus. Jie garbins toliau 
dievaičius — ypač dangaus karalienę — Astartę, ku- 
rios garbinimas buvo siejamas su paleistuvyste. Jeremi- 
jas atsakė jiems, kad Dievas baus juos. Labai mažas jų 
skaičius grįš į pažadėtąją žemę; jie bus ten liudytojai Je- 
remijo teisingų pranešimų. Jeremijas davė jiems ženklą, 
iš jo jie galės suprasti kurioje pusėje yra tiesa — jų ar 
Jeremijo. Ženklas buvo faraonas Hofra. Jis karaliavo 
588-569 pr. Kr. Istorikas Herodotas parašė, kad po 
pralaimėtos kovos prie Kirenės patys egiptiečiai nužudė 
tį. Sekančiais metais Nebukadnesaras užėmė Egiptą. 

Padavimai sako, kad žydai akmenimis užmušė Je- 
remiją Egipte. Tačiau manoma, kad tai yra vėlesnių lai- 
kų legenda. Kiti padavimai sako, kad Baruchas ir Jere- 
mijas iš Egipto nuvyko į Babiloniją ir ten mirė. 

45 skyrius 

VIEŠPATIES PAŽADAS BARUCHUI 1-5 
Pranašo Jeremijo kalba Baruchui, Nerio sūnui. Jis, 
Jeremijui diktuojant, šiuos žodžius užrašė į knygą ket- 
virtais metais Joakimui, Josijo sūnui, valdant Judėją. 
(Jer 36,4) 2 "Taip sako Viešpats, Izraelio Dievas, tau, 
. Baruchai. 3 Tu sakei: "Vargas man! Viešpats prideda 
man skausmų prie mano vargo. Pavargau vaitodamas, 
neturiu ramybės'. 4 Ką aš stačiau — nugriaunu ir ką 
sodinau — išraunu. 5 Tu geidei didelių dalykų sau. Ne- 
geisk! Štai, Aš bausiu visą kraštą, bet tavo gyvybę sau- 

gosiu visose vietose, kur tik eisi". (Jer 39,18; 43,6) 


Jeremijas gavo šiuos žodžius iš Viešpaties apie 
Baruchą 605 pr. Kr. Kiekvienas žmogus, taip ir Baru- 
chas, troško ir siekė gero sau ir tautai. Tačiau jis priva- 

-lėjo rašyti ir kalbėti priešingai — vargą ir kančią tautai. 
Baruchni buvo pažadėta tik gyvybės apsauga. 


46 skyrius 
EGIPTAS 1-28 

1 Viešpats kalbėjo pranašui Jeremijui apie tautas, 
pradėdamas Egiptu. 2 Apie faraono Neko, Egipto kara- 
liaus, kariuomenę, buvusią prie Eufrato upės ir prie 
Karchemiso, kurią Nebukadnesaras, Babilonijos kara- 
lius, nugalėjo ketvirtaisiais Joakimo, Josijo sūnaus, Ju- 
dėjos karaliaus valdymo metais. (Iz 19, Ez 29; 30; 2 Ch 
35,20) 3 "Paruoškite mažąjį ir didįjį skydą ir traukite į 
kovą. 4 Balnokite žirgus ir sėskite ant jų! Rikiuokitės 
šalmuoti, paaštrinkite ietis, apsivilkite šarvais. 5 Ką aš 
matau? Jie išsigandę traukiasi atgal! Jų karžygiai išblaš- 
kytai bėga be afodairos, visur išgąstis. 6 Eiklieji nepa- 
bėga ir stiprieji neišsigelbsti. Šiaurėje, prie Eufrato, jie 
susvyravo ir krito. 7 Kas kyla lyg Nilas, lyg upės srovė 
banguoja? 8 Egiptas plaukia kaip Nilas, upės vanduo 
veržiasi. Faraonas sakė, aš pakilsiu, apdengsių žemę, 

sunaikinsiu miestus ir jų gyventojus! 9 Pirmyn žirgai, 
skubėkite kovos vežimai! Karžygiai pirmyn! Etiopai ir 
libai su skydais, lidai įtempę lankus! 10 Ta diena yra 
Viešpaties, pulkų Dievo, bausmės diena. Jis atkeršys 
savo priešams. Kardas rys ir bus sotus bei pasigers 
krauju. Tai Viešpaties, pulkų Dievo, kovos auka šiau- 
rės krašte, prie Eufrato. (5 M 32,42; Iz 34,5) 11 Eik į 
Gileadą, atsinešk balzamo, Egipto dukra! Veltui naudoji 
vaistų daugybę, tu nepagysi! (Jer 8,22) 12 Tautos išgir- 
do apie tavo gėdą, pilna žemė tavo šauksmo. Karžygys 
susiduria su karžygiu, abu krinta kartu " 

13 Viešpats pranešė pranašui Jeremijui, kad Nebu- 
kadnesaras, Babilonijos karalius, ateis ir nugalės Egipto 
kraštą: 14 "Praneškite Migdole, paskelbkite Nopėje ir 
Memfyje! 'Stovėkite pasiruošę, nes kardas jau ryja ap- 
linkui!' 15 Kodėl susmuko tavo stiprybė? Ji neišlaikė, 
nes Viešpats ją paklupdė. 16 Tavo kariai susvyravo ir 
krito vienas po kito. Jie sakė: 'Grįškime pas savo tautą, 
į savo gimtinę, bėkime nuo žudančio kardo!' 17 Jie va- 
dina faraoną, Egipto karalių, "Triukšmas po laiko'. 18 
"Kaip Aš gyvas'," sako Karalius, kurio vardas pulkų 
Viešpats. "Kaip Taboras tarp kalnų ir Karmelis prie jū- 
ros, taip tikrai priešas ateis. 19 Pasiruoškite tremčiai, 
Egipto gyventojai! Memfis pavirs griuvėsiais, liks tuš- 
čias. 20 Egiptas yra puiki telyčia, bet užpuls ją širšės iš 
šiaurės. 21 Egipto samdyti kariai yra, kaip nupenėti ver- 
šiai. Jie visi nusigręžė ir bėgo, neatsilaikė. Pažeminimo 
diena atėjo, priartėjo bausmės laikas. 22 Jų balsas yra 
kaip gyvatės šnibždėjimas. Priešo pajėgos žygiuoja su 
kirviais, tarytum miško kirtėjai. 23 Jie iškirs mišką, ku- 
ris buvo nepereinamas. Jų yra kaip skėrių, nesuskaito- 
ma daugybė. 24 Egipto duktė sugėdinta, ji atiduota į 
šiaurės tautos rankas. 25 Aš bausiu Amoną Teboje, 
Egipto krašto faraoną, jo dievus ir karalius, taip pat ir jo 
sąjungininkus. (Jer 43,12) 26 Aš atiduosiu juos į jų gy-. 
vybės siekiančių rankas, į Nebukadnesaro, Babilonijos 

karaliaus ir jo karių rankas. Po daug metų kraštas vėl 
"bus apgyventas, kaip senesniais laikais", sako Viešpats. 

27 "Tu, mano tarne Jokūbe, nebijok, ir Izraeli, ne- 
išsigąsk! Aš tave išgelbėsiu ir iavo palikuonius atga- 
bensiu iš nelaisvės tolimo krašto. Jokūbas sugrįš, turės 
ramybę, gyvens saugiai, niekas negąsdins jo. (Jer 
30,10; Iz 44,2) 28 Tu mano tarne, Jokūbe, nebijok, Aš 
esu su tavimi. Aš sunaikinsiu tautas, į kurias tave ištrė- 
miau, bet tavęs nesunaikinsiu. Aš nubausiu ir tave tei- 
singai, be bausmės nepraleisiu," (Jer 30,11) sako Vieš- 
pats. 


Kova buvo faraono Neko su Babilonijos Nebu- 
kadnesaru kas valdys Afriką ir Aziją. 604 pr. Kr. įvyko 
kova prie Eufrato upės, prie Karchemiso. Laimėjo babi- 
loniečiai. 

Jeremijui buvo parodyta Egipto kariuomenė ir įsa- 
kymai jai. Pati kova neaprašyta. 5 skirsnelyje jau sakyta 
apie Egipto išblaškytą kariuomenę. 7 skirsnelyje ir se- 
kančiuose vėl minimas Egipto išdidumas ir įsakymas 
kariuomenei. Ji nugalėta; taip patvarkė Viešpats. 

Egiptas pavadintas "dukra". Jis nebepagis. Bėgan- 
tieji kariai trukdo vienas kitam — jie krinta. 

13 skirsnelyje ir sekančiuose Jeremijui buvo paro- 
dyta kova, kuri vyko 37 metais vėliau. Prie Karchemiso 
Nebukadnesaras dar buvo karo vadas; dabar jis jau ka- 
ralius. Jeremijas gal tuo metu jau buvo Egipte? 

Egipto faraonas vadinamas — triukšmadariu. Pats 
Egiptas — telyčia; jo samdyti kariai — nupenėtais ver- 
šiais; babiloniečiai — miško kirtėjais. Amonas buvo 
=„iptiečių vyriausias dievaitis. 

Žydams pažadėtas sugrįžimas iš tremties labai pa- 
našiai kaip 30,10-. 

47 skyrius 
FILISTĖNAI 1-7 

1 Viešpats kalbėjo pranašui Jeremijui apie filistė- 
nus, prieš faraonui užimant Gazą: (Iz 14,29-32; Ez 
25,15-17) 2 "Vandenys kyla iš šiaurės ir tampa patvi- 
nusia upe; apsemia kraštą ir viską jame; miestus ir jų 
gyventojus. Žmonės šaukia, visi krašto gyventojai de- 
juoja. 3 Arkliai trypia, kovos vežimai dunda, tekiniai 
tarška. Tėvai nebesirūpina vaikais, jų rankos nusilpu- 
sios, lyg paralyžiuotos. 4 Sunaikinimo diena visam fi- 
listėnų kraštui; sugriautas Tyras ir Sidonas, paskutiniai 
atramos postai. Aš naikinu filistėnus, išlikusius Kretos 
saloje". (Am 9,7) 5 Gaza nualinta, Askalonas nutilo. 
Anakitų likuti, kaip ilgai liūdėsi? (Am; 1,6-8; Sof 2,4; 
Zach 9,5; Jer 41,5; 48,37) 6 Vargas! Viešpaties karde, 
7 kaip ilgai tu nenurimsi? Sugrįžk atgal į makštį, susi- 
laikyk ir nurimk! Kaip jis nurims, kad Viešpats įsakė, 
jog jis yra siųstas Askalonu:: ir pajūriui. 


Filistėnai buvo žydų priešai. Jeremijas nebuvo šo- 
vinistas. Jis kalbėjo apie filistėnus panašiai kaip apie 
žydus. Vandenys iš šiaurės — babiloniečiai atžygiuoja 
triukšmingai. Filistėnai iš niekur negali laukti pagalbos. 
Jie yra taip išsigandę, kad net savo vaikų nebegloboja. 
Baisus karo vaizdas! 


48 skyrius 
MOABAS 1-47 

1 Pulkų Viešpats, Izraelio Dievas, apie Moabą sa- 
ko: "Vargas Nebui, jis sunaikintas; Kirjataimas paim- 
tas; tvirtovė sudeginta ir paversta griuvėsiais. 2 Moabo 
garbė praėjo. Priešai Hesbone galvojo tave sunaikinti: 
'Pulkime, sunaikinkime Moabą ir pašalinkime jį iš tautų 
tarpo!' Tu, Madmeno mieste, irgi nutilsi, kardas sunai- 
kins tave! 3 Šauksmas girdimas Horonajime: 'Sunaiki- 
nimas ir griuvėsiai! 4 Moabas sutriuškintas'; šauksmas 

girdimas iki Zoaro. 5 Jie slenka Luhito šlaitu verkdami, 
nusileidžia į Horonajimą. Girdisi aimanavimas dėl su- 
naikinimo: 6 'Bėkite, gelbėkitės, skubėkite! (Jer 17,6) 7 
Nors pasitikėjai pilimis ir turtais, tave paims. Kamas su 
kunigais ir kunigaikščiais bus ištremti. (1 Kar 11,7) 8 
Sunaikinimas pasieks kiekvieną miestą, nė vienas neiš- 
sigelbės. Slėniai ir lygumos bus sunaikintos. 9 O, kad 
Moabas turėtų sparnus pabėgti! Jis bus visai sunaikin- 
tas; miestai ištuštės. 10 Tebūnie prakeiktas, kas Viešpa- 
ties įsakymą nenoriai vykdo, ir kas nepanaudoja savo 
kardo. (1 Sam 15,3,9,11) 11 Moabas gyveno be rūpes- 
čių nuo pat savo jaunystės, saugiai ilsėjosi ir kilo lyg 
ant mielių; nebuvo perpilamas iš indo į indą kaip vynas 
ir nebuvo ištremtas. Todėl jo skonis liko tas pats ir kva- 
pas nepasikeitė, 12 Ateis laikas kai Aš siųsiu jam pils- 
tytojų; kurie jį perpils, o ąsočius ištuštins ir sudaužys. 
13 Moabas kentės dėl Kamo, kaip Izraelis kentėjo dėl 
Betelio, kuriuo pasitikėjo. 14 Kaip galite sakyti: "Mes 
esame galingi vyrai, karžygiai! 15 Moabo ir jo miestų 
naikintojas atžygiuoja. Geriausi rinktiniai jaunuoliai eis 
į kovą ir žus," taip sako Karalius, pulkų Viešpats. 16 
"Moabo sunaikinimas artėja. 17 Apverkite jį visi kai- 
mynai ir visi, kurie žinote jo vardą. Sulaužytas jo stip- 
rusis skeptras, garbingoji lazda! 18 Nusileisk iš savo 
garbės sosto į purvą, tu Dibono tauta! Moabo naikinto- 
jas atžygiuoja ir griauna tavo tvirtoves. 19 Sustok pake- 
lėje, Aroerio gyventoja ir klausk pabėgėlį, kas atsitiko? 
20 Moabas yra sumuštas ir nugalėtas! Šaukite ir dejuo- 
kite! Praneškite Arnone, kad: Moabas sunaikintas. 21 
Bausmė atėjo lygumos kraštui: Elonui, Jasui, Mefatui, 
22 Dibonui, Nebui, Betdiblataimui, 23 Kirjataimui, Bet- 
gamului, Betmeonui, 24 Kerijotui, Bosrai ir visiems 
Moabo miestams. 25 Nukirstas Moabo ragas ir jo petys 
sutriuškintas. 26 Nugirdykite jį, nes jis didžiavosi prieš 
mane. Moabas voliosis savo vėmaluose ir taps pajuoka. 
(Jer 25,15) 27 Ar nesityčiojai iš Izraelio, lyg jis būtų - 

vagis? 28 Moabo gyventojai, pasitraukite iš miestų ir 
gyvenkite uolose, kaip balandžiai, susikrovę lizdą aukš- 
tai skardžiuose. 29 'Mes girdėjome apie Moabo išdidu- 
"mą, akiplėšiškumą ir pasididžiavimą . 30 Aš žinau, kad 
jo pasigyrimas yra tuščias ir veiksmai niekam verti. 31 
Aš verkiu ir dejuoju Moabo ir Kirherės žmonių. 32 Aš 
verkiu dėl tavęs, Sibmos vynuogyne, daugiau negu dėl 
Jazerio. Tavo atžalos (palikuonys) perėjo jūrą ir pasiekė 
Jazerį. Naikintojas užpuolė tavo rudens vaisius ir vy- 
nuogyno derlių. 33 Džiaugsmas ir linksmybė dingo iš 
derlingų Moabo laukų. Aš pašalinau vyną iš spaustuvo, 
vyno mynėjas nebemina jo, džiaugsmo daina nebe- 
skamba. 34 Šauksmas iš Besbono pasiekia Elealę, jų 
aimanos girdimos iki Johaso, o iš Zoaro — iki Horona- 
jimo ir Eglato. Ir Nimrimo tvenkinys išdžiūvo. 35 Aš 
sustabydsiu Moabe aukojimą ir smilkymą stabams 
aukštumose. 36 Mano širdis dejuoja kaip fleita dėl Mo- 
abo ir Kirherės žmonių. Jie visko neteko, ką turėjo. (Jer 
4,19; Iz 15,7; 16,11) 37 Visų galvų plaukai nukirpti ir 
barzdos nuskustos; rankų oda suraižyta- ir strėnos pa- 
dengtos ašutinėmis. (Jer 47,5) 38 Ant visų Moabo sto- 
gų ir aikštėse girdisi tik dejavimas. Aš sudaužiau M0a- 
bą, kaip netinkamą indą. 39 Jis yra nugalėtas, dejuoja, 
nelaimingas; tapo pajuoka ir pasibaisėjimu visoms ap- 
linkinėms tautoms. 40 Priešas atskrenda kaip aras ir iš- 
tiesia sparnus ant Moabo. (Jer 49,22) 41 Jis paims tvir- 
toves ir miestus. Tą dieną Moabo kariai bus nuliūdę ir 
išsigandę. 42 Moabo tauta bus sunaikinta, nes ji didžia- 
vosi prieš mane. 43 Išgąstis, duobė ir kilpa laukia jūsų, 
Moabo gyventojai! 44 Kas pabėgs, įkris į duobę, kas 
išlips iš duobės, pateks į kilpą. Taip bausiu Moabą. (Iz 
24,17-18) 45 Bėgantys,netekę jėgų, sustos Hesbone 
paunksmėje. Bet ugnis siaučia Hesbone ir Sihono rū- 
muose. Moabitų mėgiamas kalvas ir laukus ugnis su- 
naikino. (4 M 21,28-29) 46 Vargas tau, Moabe! Tu žu- 
vai, Kamo tauta! Tavo sūnūs yra ištremti, tavo dukterys 

pateko į nelaisvę. 47 Bet Aš pakeisiu Moabo likimą 
paskutinėse dienose. Tai yra mano paskutinis Žodis 
apie Moabą", sako pulkų Viešpats. 


Moabitai gyveno kalnuotoje vietoje ir turėjo daug 
tvirtovių. Priešas iš šiaurės (babiloniečiai) juos nugalėjo 
ir sunaikino. Kamas buvo moabitų vyriausias dievaitis. 
Jis prilyginamas izraelitų Betelio stabams (veršiams). 
Moabitai augino daug vynuogių ir darė iš jų vyną. Tad 
ir tauta prilyginama vynui, kuris nebuvo perpilamas. 
Ragas ir petys reiškia galią. 

Moabą baudė Dievas, nes jis akiplėšiškai didžiavo- 
si ir iš izraelitų tyčiojosi. Pagaliau Dievas davė Moabūui 
pažadą, kad jo likimą pakeis gera prasme. 


49 skyrius 
AMONAS, EDOMAS, DAMASKAS, ARABIJA,, 
ELAMAS 1-39 

i Viešpats sako amonitams: "Argi Izraelis neturi 
paveldėtojų? Kodėl Milkomas paveldėjo Gadą ir žmo- 
nės apsigyveno jo miestuose? (Ez 25,2-7; Am 1,13-15; 
Sof 3,8-11; 1 Kar 11,5) 2 Ateis diena, kai Aš leisiu Ra- 
bai, amonitų miestui, pergyventi karą. Jis pavirs griuvė- 
siais, o aplinkiniai miestai bus sudeginti; Izraelis atgaus 
savo nuosavybę. 3 Vaitok, Hesbone, nes Ajis sunai- 
kintas. Šaukite Rabos dukterys, apsivilkite ašutinėmis, 
raudokite bėgiodamos patvoriais, nes Milkomas ir jo 
kunigai ir kunigaikščiai ištremiami. 4 Ko tu giries savo 
slėniais, neištikima dukra? Pasitiki savo turtais, sakyda- 
ma: 'Kas drįs eiti prieš mane? 5 Aš bausiu tave teroru. 
Apsupę priešai taip jus išsklaidys, kad visi išbėgios ir 
niekas jų nebesurinks. 6 Bet po to Aš pakeisiu amonitų 
likimą gera linkme", sako pulkų Viešpats. 

7 Pulkų Viešpats sako Edomui: "Ar nebėra išmin- 
ties Temane? Ar išmintingieji nebeduoda patarimų, ar jų 
išmintis nebeveikia? (Iz 21,11; Ez 25,12-14; Am 1,11-. 

12; Job 2,11) 8 Bėkite ir pasislėpkits slėptuvėse, Deda- 
no gyventojai! Aš sunaikinsiu Ezavą, bausdamas jį. 9 
Ar vynuogių skynėjai nepaliktų kiek vynuogių? Jei va- 
gys įsilaužtų nakčia, ar jie nepavogtų tik tiek, kiek jiems 
reikia? 10 Ezavas neteks visko, Aš atidengsiu jo pa- 
slaptis, kad jis nebeturės kur pasislėpti. Jo vaikus, bro- 
lius ir kaimynus sunaikinsiu. 11 Palik savo našlaičius, 
Aš išsaugosiu juos, tavo našlės pasitikės manimi. 12 
Jei nekaltieji privalo gerti bausmės taurę, tai ar tu, Eza- 
vai, liksi nebaustas? Tu neišvengsi bausmės! (Jer 
25,15,21) 13 Aš prisiekiau pats savimi, kad Bosra taps 
siaubu, virs tyrais bei keiksmažodžių; visi jos miestai 
bus amžina tuštuma", sako Viešpats. (Jer 44,12) 14 Aš 
sužinojau iš Viešpaties, kad pasiuntinys yra pasiųstas 
tautoms. Jis kviečia į kovą visus prieš Edomą. 15 "Tu 
būsi maža tautų tarpe ir paniekinta žmonėse“, sako 
Viešpats. 16 "Tavo įsivaizduojamas saugumas ir širdies 
išdidumas suvedžiojo tave. Tu gyveni uolų plyšiuose, o 
skraidai padangėse. Jei tu susikrautum savo lizdą taip 
aukštai, kaip aras, Aš nustumčiau tave žemyn. 17 Edo- 
mėja taps pasibaisėjimu; kiekvienas praeivis švilpaus ir 
baisėsis jos likimu. (Jer 50,13) 18 Kaip sunaikinta So- 
doma ir G.+nora bei jos apylinkės, taip ir čia neišliks ir 
negyvens joks žmogus. (Iz 1,9) 19 Kaip liūtas pakyla iš 
Jordano tankynės ir ateina į žalią oazę, taip Aš juos pa- 
šalinsiu ir vėl paskirsiu, kurį parinksiu, nes kas yra man 
lygus ir kas mane sulaikys?! (Jer 50,44) 20 Štai mano 
nutarimas Edomui ir planas Temano gyventojams. Tik- 
rai, net menki piemenėliai juos ištrems ir sunaikins edo- 
mitų ganyklas. 21 Nuo jų griuvimo trenksmo drebės 
žemė, ir jų šauksmo balsas bus girdimas prie Raudono- 
sios jūros. 22 Priešas pakils kaip aras, atskris ir išskės 
sparnus ant Bazros. Tą dieną Edomo kariai bus liūdni ir 
išsigandę", sako Viešpats. (Jer 48,40) 

23 Apie Damaską Viešpats sako: "Sąmyšis Hama- 
te ir A:pate, nes bloga žinia pasiekė juos. Jie išsigandę 

nerimauja, kaip neramios jūros bangos. (Iz 17,1; Am 
1,3-5) 24 Damaskas nusiminęs bėga panikos apimtas; 
baimė ir skausmai užgriuvo jį. 25 Garsusis ir linksma- 
sis miestas ištuštėjo. 26 Jo jaunuoliai ir kariai žus gat- 
vėse tą dieną. 27 Aš įžiebsiu ugnį Damasko sienose, ji 
prarys Benhadado rūmus". 

28 Kedaro ir Asoro karalystėms, kurias nugalėjo 
Nebukadnesaras, Babilonijos karalius, Viešpats sako: 
"Pasiruoškite ir žygiuokite prieš Kedarą, sunaikinkite 
rytų tautas. (Iz 21,16-17; Joz 11,10) 29 Babiloniečiai 
paims jų palapines ir bandas, apdangalus ir indus, o 
kupranugarius nusivarys. Visi išsigandę šauks. 30 
Skubiai bėkite ir pasislėpkite, Asaro gyventojai. Nebu- 
kadnesaras, Babilonijos karalius, nutarė jus užimti ir 
parengė planą puolimui. 31 Aš įsakiau jiems pasiruošti 
ir žygiuoti prieš ramią, saugiai gyvenančią, tautą. Jie ne- 
turi nei vartų, nei užkaiščių, gyvena vieniši. 32 Jų kup- 
ranugariai ir didžiulės bandos bus grobiu. Aš išsklaidy- 
siu į visas šalis apsikerpančius plaukus ir bausiu juos 
vispusiškai. (Jer 9,25; 25,23) 33 Asore gyvens šakalai; 
jis liks amžina tuštuma. Jame joks žmogus negyvens," 
sako Viešpats. (Jer 9,10) 

34 Viešpats kalbėjo pranašui Jeremijui apie Elamą, 
pradedant karaliauti Zedekijui, Judėjos karaliui. (Jer 
25,25) 35 "Aš sulaužysiu Elamo lanką, jo didžiausią 
stiprybę. 36 Aš pasiųsiu ant Elamo keturis vėjus iš ke- 
turių pasaulio šalių ir juos išsklaidysiu į visus pasaulio 
kraštus taip, kad nebus tautos, kurioje Elamo išsklaidy- 
tųjų nebūtų. 37 Aš sukelsiu Elame baimę priešų, kurie 
siekia jo gyvybės, ir įvykdysiu savo rūstybės įnirtį, su- 
kelsiu jiems karą ir sunaikinsiu juos. 38 Aš pastatysiu 
Elame savo sostą ir pašalinsiu jų karalius bei kunigaikš- 
čius. 39 O paskutinėse dienose Aš pakeisiu Elamo liki- 
mą gera linkme", sako Viešpats. 

Kai 721 pr. Kr. izraelitai (šiaurės valstybė) buvo 
ištremti į Asiriją, amonitai pasisavino izraelitų kraštą ry- 
tinėje Jordano pusėje. Už tai amonitai bus nubausti. 
Milkomas buvo amonitų vyriausias dievaitis. Miestas 
Raba buvo krašto sostinė. 

Kai 586 pr. Kr. Jeruzalė buvo sunaikinta, edomitai 
džiaugėsi ir padėjo babiloniečiams kovoje prieš Judėją. 
Tai rašė Obadijas 11-15. Už tai Edomas baudžiamas; 
sostinė Bosra taps dykuma. Priešas pakils lyg liūtas iš 
Jordano tankynės ir naikins gražias Edomo vietoves. 

Damasko valstybės minimi trys miestai. Karo siau- 
bas visais laikais kėlė ir kelia paniką; gražiausius mies- 
tus paverčia griuvėsiais. 

Kedaro ir Asoro gyventojai buvo arabų klajokliai. 
Jie neturėjo tvirtų miestų; visas jų turtas buvo bandos, 
indai ir apranga. Nebukadnesaro kariuomenė pakeliui 
juos užpuolė ir-viską pagrobė. Karas skriaudžia ir nai- 
kina ramius ir nekaltus gyventojus. 

Senais laikais Elamas buvo galinga valstybė. 650 
pr. Kr. asirai nugalėjo elamitus. Elamitai buvo geri lan- 
kininkai, bet tas karo menas jų neišgelbėjo. Jie buvo 
nugalėti ir ištremti. Keturi vėjai iš keturių pasaulio kraš- 
tų reiškė baisų sunaikinimą. Pagaliau jiems buvo duotas 
Dievo pažadas, kad jų likimas bus pakreiptas gera link- 
me. 


50 skyrius 
BABILONO SUNAIKINIMAS, IZRAELIO 
IŠLAISVINIMAS 1-46 + 

1 Viešpats kalbėjo pranašui Jeremijui apie Babilo- 
ną ir kaldėnų kraštą. (Iz 13,14) 2 "Paskelbkite tautoms, 
iškelkite vėliavas, neslėpkite, kad Babilonas paimtas, 
Belis nebegarbinamas, Merodachas sunaikintas! Jų sta- 
tulos išniekintos, stabai sudaužyti. (Iz 46,1) 3 Iš šiaurės- 
tauta atžygiuoja prieš Babiloniją. Ji pavers kraštą tyrais; 
žmonės ir gyvuliai jame nebegyvens, pabėgs iš jo. 4 

Tuomet sugrįš Izraelio ir Judėjos gyventojai; jie verkda- 
mi eis ir ieškos Viešpaties, savo Dievo. (Jer 31,9) 5 Jie 
klaus kelio į Sioną ir keliaus sakydami: 'Eikime, glaus- 
kimės prie Viešpaties, laikykimės Sandaros, kuri neuž- 
mirštama! 

6 Mano tauta tapo palaida banda. Ganytojai ją su- 
vedžiojo, paklaidino kalnuose. Jie ėjo per kalnus bei 
kalvas ir užmiršo savo gardus. 7 Kas juos sutiko, rijo 
juos. Jų priešai sakė: "Mes tuo nenusikaltome. Izraelitai 
nusikalto Viešpačiui ir jų tėvų vilčiai. 8 Skubėkite iš 
Babilonijos, traukitės iš kaldėnų krašto! Būkite kaip o- 

žiai bandos priekyje. (Jer 51,6,45) 9 Aš sukelsiu prieš 
Babiloniją daug galingų tautų ir atvesiu jas iš šiaurės. 
Jos bendromis jėgomis nugalės ją. Jų strėlės, įgudusio 
kario rankose, labai taiklios. 10 Kaldėja taps grobiu, jos 
priešai prisiplėš turto užtektinai. 

11 Džiaukitės ir didžiuoktės, mano tėvonystės gro- 
bėjai, šokinėkite kaip veršiai žolėje ir žvenkite kaip ark- 
liai. (5 M 32,27; Iz 10,5-15) 12 Jūsų motina Babilonija 
išniekinta patirs didžią nemalonę. Ji bus paskutinė tautų 
tarpe, virs tyrais — dykuma.13 Viešpačiui rūstaujant, ji 
bus negyvenama. Kiekvienas, praeinantis pro Babiloną, 
stebėsis ir švilpaus dėl jo nelaimės. (Jer 49,17; 51,37) 
14 Pasiruoškite prieš Babiloną, įtempkite lankus prieš 
jį! Kovokite, negailėkite strėlių, nes jis nusikalto Vieš- 
pačiui. 15 Skelbkite visur, kad jis paimtas. Jo apsaugos 
pylimas krito, sienos nugriautos. Tai Viešpaties kerštas 
jam už jo darbus. (Apr 18,6) 16 Išnaikinkite Babiloni- 
savo kraštą, pas savo tautą. 17 Izraelitai yra kaip iš- 
sklaidytos avys, kurias liūtas gaudo. Pirmasis rijo Izra- 
elį Asirijos karalius, o šis paskutinis, Nebukadnesaras, 
Babilonijos karalius, graužia jo kaulus. 18 Aš nubausiu 
Babilonijos karalių ir jo kraštą, kaip nubaudžiau Asiri- 
jos karalių. 19 Izraelį Aš parvesiu atgal į savo kraštą. 
Jis gyvens Karmelio ir Basano kraštų gaminiais ir 

džiaugsis Efraimo kalnyne bei Gileade. 20 Tuo metu 
ieškos Izraelio kaltės ir Jokūbo nuodėmės, bet jų neras, 
nes Aš atleisiu jiems ir jų nesunaikinsiu", sako pulkų 
Viešpats, Izraelio Dievas. (Jer 31,34; 33,8) 

'21 "Žygiuok prieš Meratajimo ir Pekados kraštų 
gyventojus! Žudyk ir naikink; daryk taip, kaip tau įsa- 
kiau! 22 Krašte girdisi kovos šauksmai ir sunaikinimas 
vyksta. 23 Babilonija (kūjis), sunaikinusi visą pasaulį, 
dabar pati parblokšta. Ji tapo tautoms pasibaisėjimu. 
(Jer 51,20) 24 Babilonija, Aš stačiau tau spąstus ir su- 
gavau tave. Tu to nepastebėjai, bet buvai surasta ir su- 
gauta, nes kovojai prieš mane. 25 Aš atidariau ginklų 
sandėlį ir ištraukiau savo rūstybės pabūklus, nes Aš, 
pulkų Dievas, turiu darbo kaldėnų krašte. 26 Sukilkite 
prieš ją visi kraštai, atidarykite jos grūdų sandėlius, su- 
pilkite viską, lyg grūdus į krūvas, ir sunaikinkite, tene- 
lieka nieko. 27 Išžudykite jos veršius (karius), teeina jie 
į skerdyklą. Vargas jiems! Atėjo bausmės diena. 

28 Štai pabėgėliai iš Babilonijos krašto! Jie prane- 
ša Viešpaties įnirtį Sione, mūsų Dievo kerštą dėl Jo 
šventovės sunaikinimo. 29 Surinkite šaulius prieš Babi- 
loniją. Atakuokite ją taip, kad nė vienas neištrūktų! At- 
mokėkite jai pagal jos darbus; ką ji darė, jai darykite, 
nes ji didžiavosi prieš mane, Izraelio Šventąjį. 30 Jos 
jaunuoliai kris aikštėse ir visi jos kariai bus sunaikinti tą 
dieną. 31 Aš esu prieš tave, tu išdidžioji! Atėjo metas 
tavo bausmei. 32 Išdidžioji suklups ir kris, nė vienas 
jos nepakels. Aš įžiebsiu ugnį jos miestuose, kuri surys 
viską aplinkui." 

33 Pulkų Viešpats sako: "Prispausti yra izraelitai ir 
Judėjos gyventojai. Tie, kurie juos išvedė į nelaisvę, 
laiko juos ir nė nemano jų paleisti. 34 Jų išgelbėtojas 
yra stiprus, — tai Aš, pulkų Viešpats. Aš rūpinsiuos jų 
reikalu, suteiksiu kraštui ramybę, bet Babilonijos gy- 
ventojams pražūtį ir vargą. 35 Kardas kaldėnams, Babi- 
lonijos gyventojams, jos kunigaikščiams ir išminčiams! 

36 Kardas jos žyniams, kurie kvaili, kariams, kad būtų 
bailūs. 37 Pražūtis arkliams, kovos vežimams ir samdy- 
tiems kariams, kurie bailūs. Sunaikinimas jos turtų, ku- 
rie taps grobiu! (Jer 51,30) 38 Sausra išdžiovins vande- 
nis. Tai stabų garbintojų kraštas; per juos jie prarado 
savo galvas. 39 Todėl ten gyvens laukiniai gyvuliai, ša- 
kalai ir stručiai; Babilonas niekados nebus apgyventas 
nei atstatytas. 40 Kaip Aš sunaikinau Sodomą, Gomorą 
ir jų aplinkinius miestus, taip ir Babilonas bus sunaikin- 
tas, niekas čia negyvens. (Jer 49,18; 1 M 19,24-25) 41 
Galinga bei skaitlinga tauta atžygiuoja iš šiaurės, ir 
daug karalių iš kitų kraštų. 42 Jie ginkluoti lankais ir 
strėlėmis; žiaurūs, negailestingi. Jie atūžia kaip jūra, joja 
ant žirgų, pasirengę kovai prieš tave, tu Babilonijos 
dukra! (Jer 6,23) 43 Babilonijos karalius, išgirdęs apie 
puolimą, nuleido rankas, jį apėmė baimė ir baisūs 
skausmai. 44 Kaip liūtas iš Jordano tankynės šoka į ža- 
liuojančią oazę, taip Aš ūmai išgąsdinsiu juos ir jie pa- 
bėgs. Aš paskirsiu, ką Aš parinksiu. Kas yra man 1y- 
gus ir kas gali man priešintis? Koks valdovas galėtų 
prieštarauti man?" (Jer 49,19-21) 45 Tai Viešpaties nu- 
tarimas ir planas apie Babiloną ir apie kaldėnų kraštą. 
Menkas piemenėlis jų bandą nusivarys ir jų ganyklą su- 
naikins. 46 Žinia, kad Babilonas krito, sudrebins žemę, 
ir išgirs visos tautos. 


Labai daug citatų ir išsireiškimų yra apie Babiloni- 
jos kritimą ir žydų sugrįžimą į savo kraštą. Belis ir Me- 
rodachas buvo Babilonijos dievaičiai. 

Žydų grįžimas buvo dvigubas; jie grįžo į savo tė- 
viškę ir pas savo Dievą. "Džiaukitės ir didžiuoktės" tai 
ironijos žodžiai babiloniečiams. Meratajimas ir Pekada 
buvo babiloniečių vietovės. Iš šiaurės atžygiuoja baisus 
priešas. Babilonijos kritimas sudrebino visą pasaulį! 

51 skyrius 
PRANAŠAVIMO TĄSA APIE BABILONO 
SUNAIKINIMĄ IR IZRAELITŲ GRĮŽIMĄ 1-64 

1 Taip sako Viešpats: "Aš pažadinsiu prieš Babilo- 
nijos ir kaldėnų gyventojus sunaikinimo dvasią. 2 Aš 
siųsiu į Babiloną vėtytojus. Jie vėtys jį ir sunaikins šalį. 
Ji bus užpulta iš visų pusių. (Jer 15,7) 3 Šauliai nepa- 
varkite ir šarvuotieji nenusilpkite! Nesigailėkite jos jau- 
nuolių ir sunaikinkite visus kariuomenės pulkus. 4 Žu- 
vusieji ir sunkiai sužeisti kaldėnų krašte gulės gatvėse. 
5 Izraelitų ir Judėjos žmonių Aš neatsūmiau, nors šis 
kraštas yra pilnas nusikaltimų, Izraelio Šventajam. (Iz 
54,4; 50,11,29) 6 Bėkite iš Babilonijos, gelbėkitės, ne- 
žūkite dėl jos nusikaltimų. Aš išliesiu savo rūstybę ir 
atlyginisu jai už jos darbus. (Jer 50,8; Apr 18,4; IZ 
48,20) 7 Babilonija buvo auksinė taurė mano rankoje, 
visa žemė pasigėrė iš jos. Jos vyno gėrė tautos, todėl 
jos išprotėjo. (Jer 25,15; Apr 17,4; 18,3) 8 Babilonija 
krito — ji sutriuškinta. Apraudokite ją, atneškite balza- 
mo jos skausmams, gal ji pagis?" (Apr 18,2) 9 "Mes 
gydėme Babiloniją, bet ji nepagijo. Palikime ją ir grįž- 
kime į savo kraštą. Jos teismas pasiekė dangų. 10 Vieš- 
pats aiškiai parodė mūsų teisingumą. Eikime ir pasako- 
kime Sione, ką Viešpats, mūsų Dievas, padarė", — sa- 
kė izraelitai. 

11 Galąskite strėles, imkite skydus! Viešpats sukė- 
lė medų karalius. Jo tikslas buvo sunaikinti Babiloniją. 
Tai Viešpaties kerštas dėl šventovės. (Iz 13,17; Jer 
50,28) 12 Iškelkite vėliavą prieš Babilono sienas, su- 
stiprinkite sargybą, paruoškite slaptą puolimą. Ką Vieš- 
pats nusprendė, tą Jis padarys Babilono gyventojams. 
13 Babilonas turtingas upėmis ir lobiais, bet jo galas at- 
ėjo, gyvybės siūlas nutrūko. (Apr 17,1) 14 Pulkų Vieš- 
pats prisiekė: "Jei tavyje būtų tiek žmonių kiek skėrių, 
tačiau tu būsi nugalėta — pergalės šauksmas skambės“. 
15 Viešpats savo jėga sutvėrė žemę, išmintimi sukūrė 

pasaulį ir ištiesė dangų. 16 Jo balso klauso vandenys, 
pakyla aukštyn; Jam liepiant, debesys atplaukia i iš Že- 
mės pakraščių, žaibuoja, lyja ir vėjas pučia. 17 Žmogus 
mato ir nesupranta, Auksakaliui gėda, nes jo nulieti sta- 
bai yra apgaulė, jie neturi dvasios. 18 Tai beverčiai dar- 
bai, juoko verti — jie žus. 19 Kitoks yra Jokūbo Die- 
vas; Jis visa sukūrė. Izraelio giminė yra jo tėvonystė. 
Jis yra pulkų Viešpats. 

20 "Tu, Babilonija, buvai mano kūjis ir kovos 
ginklas. Tavim sudaužiau tautas ir sunaikinau karalys- 
tes. (Jer 50,23; Iz 10,5) 21 Tavimi sunaikinau: žirgą ir 
raitelį, kovos vežimą ir jame esančius, 22 vyrą, moterį, 
vaiką, seną, jaunuolį, jaunuolę, 23 piemenį ir bandą, ar- 
toją ir jungą su gyvuliais, kunigaikščius ir valdininkus. 
24 Bet Aš atlyginsiu Babilonijai ir visiems Kaldėjos 
gyventojams jūsų akivaizdoje už jų piktybes, padarytas 
Sione", sako Viešpats. (Jer 50,29) 25 "Tu buvai lyg 
ugniakalnis, sunaikinęs visą žemę. Aš ištiesiu savo 
ranką prieš tave, sulyginsiu tave su žeme ir paversiu pe- 
lenais. 26 Tavo akmenų nenaudos nei kampams nei pa- 
matams. Tu būsi amžina dykuma. 

27 Iškelkite vėliavą, trimituokite trimitais, kad iš- 
girstų tautos. Pasiruoškite kovai prieš Babiloniją su 
Ararato, Minio ir Askenos valstybėmis. Paskirkite ka- 
riuomenei vadą ir surinkite tiek karių, kaip skėrių lau- 
kuose. (Iz 13,3; 1 M 10,3) 28 Paruoškite kovai medų 
karalius, valdovus, kunigaikščius ir visus kraštus, jų 
valdžioje esančius, prieš Babiloniją. 29 Žemė pajudės ir 
drebės, nes Babilonijai bus įvykdytas Viešpaties spren- 
dimas. Babilonijos kraštas taps tuščias ir negyvena- 
mas", sako Viešpats. 

30 Babilonijos kariai nebetraukia į kovą. Jie sėdi 
tvirtovėse netekę drąsos. Jų gyvenvietės dega, vartai iš- 
laužti. 31 Pasiuntinys sutinka pasiuntinį. Jie neša žinią 
Babilonijos karaliui, kad jo miestas puolamas iš visų 
pusių; 32 kanalų perėjimai užimti, tvirtovės dega, kariai 

panikoj. 33 Pulkų Viešpats, Izraelio Dievas, sako, kad 
Babilonas yra kaip klojimas kūlimo metu. Dar valandė- 
lė ir sunaikinimas baigtas. 

34 "Nebukadnesaras, Babilonijos karalius, ėdė ma- 
mane kaip slibinas. Pripildęs savo pilvą mano gardu- 
mynais, mane išstūmė. 35 Man ir mano žmonėms pada- 
ryta skriauda, tekrinta ant Babilonijos", taip sako Sio- 
nas. "Mano kraujas tekrinta ant Kaldėjos", sako Jeruza- 
lė. 36 Viešpats sako: "Aš tavo reikalus tvarkysiu ir at- 
keršysiu už tave. Aš išdžiovinsiu Babilonijos vandenis, 
jos šaltiniai išseks. 37 Babilonas pavirs griuvėsių krūva 
šakalams gyventi, — vieta pasibaisėjimo ir pajuokos; 
gyventojų neliks joje. (Jer 50,13. ) 38 Babiloniečiai 
riaumoja kaip liūtai ir jų jaunikliai, 39 geisdami kraujo. 
Aš jiems paruošiu puotą; jie nusigers ir užmigs amžinu 
miegu. 40 Aš juos nuvesiu į skerdyklą kaip avinėlius, 
avinus ir ožius. 41 Krito Babilonas, pasaulio puošme- 
na! Babilono miestas tapo siaubu tautoms! (Jer 25,26) 
42 Jūra (minios) įsiveržė į Babiloną, siaubingos bangos 
daužė ją. 43 Jos miestai virto tyrais, kraštas išdžiūvu- 
siomis stepėmis, kuriose niekas negyvena ir joks žmo- 
gus nekeliauja. 44 Aš nubausiu Belį Babilonijoje ir iš- 
plėšiu iš jo gerklės, ką jis prarijo. Tautos nebeplauks 
pas jį. Babilono sienos krito. (Jer 50,2) 45 Išeik iš jos, 
mano tauta! Kiekvienas gelbėkite savo gyvybę nuo de- 
gančios Viešpaties rūstybės. 46 Nenusiminkite, neišsi- 
gąskite gandų, kurie kas metai sklis krašte apie neramu- 
mus ir valdovų tarpusavio kovas. 47 Ateina laikas su- 
naikinti Babilonijos stabus; visas kraštas kentės, o jo 
gyventojai bus išžudyti. 48 Tada dangus, žemė ir visa, 
kas juose yra, džiaugsis Babilono žuvimu, kurį užims 
atžygiavęs naikintojas iš šiaurės. (Apr 18,20) 49 Babi- 
lonijos ranka išžudė daug žmonių visame pasaulyje, da- 
bar ji pati kris dėl nužudytųjų Izraelyje. 

50 Jūs, kurie ištrūkote nuo kardo, eikite, nestovė- 
kite vietoje, ir toli būdami, atsiminkite mane ir Jeruza- 
lę", sako Viešpats. (Ps 137,5) 51 "Mes susigėdome, 
nes išgirdę paniekos šauksmą, buvome bejėgiai; sveti- 
mi atėjo į šventąją vietą ir užpuolė Viešpaties namus", 
sakė izraelitai. 52 "Ateis diena, kai Aš sunaikinsiu jų 
stabus; tuomet visame krašte vaitos sužeisti. 53 Jei Ba- 
bilonas pakiltų iki dangaus ir savo pilis pastatytų iki de- 
besų, mano siųstas naikintojas, užklups jį. 54 Klausy- 
kis! Tai šauksmas iš Babilono, nes baisus sunaikinimas 
Kaldėjos krašte. 55 Aš naikinu Babiloną ir nuraminsiu 
jį amžiams. Kariai puola bangomis, lyg galingi vande- 
nys, garsiai šaukdami. 56 Priešas veržiasi į Babiloną; jo 
kariai patenka į nelaisvę, jų lankai sulaužyti. Aš pelny- 
tai baudžiu už nusikaltimus. (5 M 32,35) 57 Aš nugir- 
dau Babilonijos kunigaikščius ir išminčius, valdovus, 
valdininkus ir karius. Jie užmigs amžinu miegu ir nepa- 
bus", sako Karalius, pulkų Viešpats. 58 "Plačioji Babi- 
lono siena bus sulyginta su žeme ir aukštieji vartai su- 
deginti. Tautos vargo veltui, giminės dirbo ir statė su- 
naikinimui", sako Viešpats. (Ab 2,13) 

59 Pranašo Jeremijo žodis Serajui, Masejo sūnaus 
Nerio sūnui, kai jis lydėjo Zedekiją, Judėjos karalių, jo 
ketvirtais karaliavimo metais į Babiloną. Serajas buvo 
aukštas karininkas. (Jer 36 ,4) 60 Jeremijas užrašė į 
knygą visas detales apie Babilonijos sunaikinimą ir jos 
ateitį. 61 Jeremijas sakė Serajui: "Nuvykęs į Babiloną, 
perskaityk visus šiuos žodžius 62 ir sakyk: "Viešpatie, 
"Tu grasinai šitą vietą taip sunaikinti, kad čia nebebus jo- 
kių gyventojų, nei žmonių, nei gyvulių; ji liks amžina 
dykuma'. (Apr 18,21) 63 Perskaitęs šią knygą, pririšk 
prie jos akmenį ir įmesk ją į Eufrato upę, 64 sakyda- 
mas: "Taip įvyks su Babilonija, ji paskęs ir nebeiškils. 

„Tokį likimą Viešpats jai paskyrė". Tiek Jeremijo žo- 
džių. -- 

Šis skyrius yra tąsa 50 skyriaus. Kalbama apie Ba- 
bilonijos sunaikinimą ir žydų išgelbėjimą. Čia aiškiai 
pasakyta, kad priešas iš šiaurės yra medai. Sunaikini- 
mas yra labai žiaurūs; žudo priešai, draugai nebegali pa- 
dėti. Žmonės ir net kariai panikos apimti žudosi patys; 
lavonų visur pilna. Skirsneliai 15-19 yra pakartoti iš 
10,12-16. Babilonas bus taip sunaikintas, kad jo akme- 
nų nebegalės panaudoti jokiai statybai. Jo nusikaltimas 
buvo Siono sunaikinimas. Babilonas puolamas paskuti- 
nį kartą — galutinai. Visur siaučia gaisrai, kariai išsi- 
gandę slepiasi už mūrų, karaliui pranešami pralaimėji- 
mai, — miestas yra lyg kūlimo metu klojimas. Babilo- 
niečiai dar riaumoja kaip liūtai, bet jie jau greit užmigs 
amžinu miegu. Babilone vyko valdovų tarpe kovos; iš- 
orinis priešas sunaikino miestą; prispaustieji džiaugėsi. 

Babilono sunaikinimas vyko palaipsniui, bet jis 
buvo visai sunaikintas. 538 pr. Kr. persų karalius Kiras 
užėmė Babiloną. Po jo buvęs karalius Darijus I nugrio- 
vė miesto sieną ir vartus 519 metais. Miesto apsaugos 
siena buvo 100 metrų aukščio ir 25 pločio. Graikijos 
karalius Aleksandras didysis norėjo atstatyti Babiloną 
(331 metais), bet jam staiga mirus, niekas neatstatė jo. 

50 ir 51 skyrių kalbas parašė Jeremijas (Baruchas) 
ir įteikė Barucho broliui Serajui, (Jer 32,12) aukštam 
karininkui, kuris lydėjo karalių Zedekiją į Babiloną 584 
pr. Kr. (Jer 29,3) Jis turėjo Babilone perskaityti šį raštą; 
gal kelių gerai patikimų žmonių akyse ir, pririšęs akme- 
nį prie jo, įmesti į Eufratą. Tai buvo ženklas; kaip raštas 
nebeiškils iš vandens, taip kris Babilonas ir nebebus at- 
statytas. Perskaityti raštą buvo labai pavojinga. Barucho 
brolis tą padarė. Jeremijui buvo pasakyta, kad tremtis 
tęsis 70 metų, o po to Babilonija būs sunaikinta. 

52 skyrius 
JUDĖJOS IR JERUZALĖS SUNAIKINIMAS 1-34 

1 Zedekijas buvo dvidešimt vienerių metų, kai jis 
tapo karaliumi; jis karaliavo vienuolika metų Jeruzalėje. 
Jo motina vardu Hamutala, buvo Jeremijo duktė iš Lib- 
nos. (Jer 39,1-10; 2 Kar 24,18-25; 2 Ch 36,11-21) 2 
Jis nusikalto Viešpačiui kaip Joakimas. 3 Viešpaties 
rūstybė prislėgė Jeruzalę ir Judėją, nes Jis atstūmė jas. 
Zedekijas sukilo prieš Babilonijos karalių. 4 Nebukad- 
nesaras, Babilonijos karalius, Zedekijo karaliavimo de- 
vintais metais dešimio mėnesio dešimtą dieną atžygiavo 
su visa kariuomene prieš Jeruzalę; ja apgulė ir pastatė 
sustiprinimų. 5 Miesto 2pgulimas I tzsėsi iki vienuoliktų 
karaliaus Zedekijo viešpatavimo metą. 6 Ketvirto mėne- 
sio devintą dieną miestą ištiko toks badas, kad žmonės 
nebeturėjo ko valgyti. 7 Jie pralaužė miesto sieną. Kara- 
lius ir visi jo kariai pabėgo naktį pro vartus dviejų sienų 
tarpu pro karaliaus sodą. Kaldėnai buvo apsupę miestą. 
Zedekijo kariai traukėsi keliu į Jordano slėnį. 8 Kaldėnų 
kariuomenė vijosi karalių ir sugavo Zedekiją lygumoje 
prie Jericho. Visa jo kariuomenė buvo išsklaidyta. 9 
Karalius Zedekijas pateko į babiloniečių rankas ir buvo 
atvestas pas Babilonijos karalių į Riblą, Hameto krašte. 
Tas padarė sprendimą. 10 Babilonijos karaliaus įsaky- 
mu buvo nužudyti Zedekijo sūnūs tėvo akyse, taip pat 
ir visi Judėjos vyresnieji Ribloje. 11 O Zedekijui buvo 
išluptos akys; jis apkaltas grandinėmis, buvo nugaben- 
tas į Babiloną ir įmestas į kalėjimą, kuriame išbuvo iki 

mirties. (Jer 32,5) 
12 Devynioliktais Nabukadnesaro, Babilonijos ka- 
bs viešpatavimo mztais nenktą mėnesį dešimtą die- 
4, karlaonienės viršininkas Nabusaradanas, kuris tar- 
navo Babilonijos karaliui, atvyko į Jernzelę. 13 Jis su- 
degino Viešpatizs šventovę, karaliaus rūmus ir visus 
didesnius Jeruzalės namus. 14 Kaldėnų kariai, esą su 
katiuomenės viršininkais Jeruzalėje, sugriovė Jeruzalės 

sienas. 15 Nebusaradanas, kariuomenės viršininkas, iš- 
gabeno į nelaisvę dalį tautos beturčių, išlikusius miesto 
gyventojus, perbėgusius pas babiloniečius ir visus ama- 
tininkus. 16 Nebusaradanas paliko kai kuriuos krašto 
beturčius daržininkais ir žemdirbiais. 17 Kaldėnai su- 
laužė žalvarines kolonas, papėdes ir žalvarinį baseiną 
prie Viešpaties šventovės ir visą žalvarį išgabeno į Ba- 
biloną. (Jer 27,19,22) 18 Jie paėmė ir puodus, šakutes, 
valymo ir šlakstymo įrankius ir visus indus, naudotus 
Dievo tarnyboje. 19 Kariuomenės viršininkas paėmė ir 
ąsočius, smilkytuvus, taureles, praustuves, žibintus, 
grūstuvėlius, lėkštes ir visa, kas buvo iš aukso ir sidab- 
ro; 20 abi kolonas, baseiną, dvylika žalvarinių jaučių įš 
po jo papėdes, kurias karalius Saliamonas buvo pada- 
ręs Viešpaties šventovei. Tų visų daiktų žalvaris buvo 
nepasveriamas. (1 Kar 7,15-47) 21 Kiekviena tų dviejų 
kolonų buvo aštuoniolikos mastų aukščio ir dvylikos 
mastų apimties; kolonos sienos keturių pirštų storio, 0 
vidus tuščias. 22 Ant abiejų kolonų buvo žalvarinės 
galvenos, kiekviena penkių mastų aukščio; tinkleliai ir 
granatinai obuoliai buvo žalvariniai. Tokia pat buvo ir 
antroji kolona. 23 Devyniasdešimt šeši kabantys grana- 
tiniai obuoliai matėsi; iš viso aplinkui ant tinklelio jų 
buvo šimtas. 24 Kariuomenės viršininkas paėmė vy- 
riausią kunigą Serają, antrąjį kunigą Sefanją ir tris prie- 
angio sargus. (1 Ch 5,40) 25 Be to, dar paėmė miesto 
valdininką, kuris buvo karių viršininkas, septynis vy- 
rus, karaliaus patarėjus, kuriuos rado mieste, kariuome- 
nės karininko raštininką, kuris šaukdavo naujokus, ir 
šešiasdešimt krašto vyrų iš miesto. 26 Nebusaradanas, 
kariuomenės viršininkas, paėmęs juos, nusiuntė Babi- 
lonijos karaliui į Riblą. 27 Karalius įsakė juos nužudyti 
Ribloje, Hamato krašte. Taip Judėjos gyventojai buvo 
ištremti iš savo krašto. 28 Nebukadnesaras septintais 
savo karaliavimo metais iš Jeruzalės ištrėmė tris tūks- 
tančius dvidešimt tris žydus; (2 Kar 24,11-16) 29 aš- 

tuonioliktais metais — aštuonis šimtus trisdešimt du as- 
menis; 30 dvidešimt trečiais metais, kariuomenės virši- 
ninkas Nebusaradanas, ištrėmė septynis šimtus ketu- 
riasdešimt penkis Judėjos gyventojus; viso — keturis 
tūkstančius šešis šimtus žmonių. (2 Kar 25,27-30) 

31 Trisdešimt septintais Judėjos karaliaus Joakimo 
tremties metais dvylikto mėnesio dvidešimt penktą die- 
ną, Babilonijos karalius Evilmerodachas, pirmaisiais sa- 
vo karaliavimo metais, dovanojo bausmę Judėjos kara- 
liui Joakimui ir išleido jį iš kalėjimo. 32 Jis kalbėjo su 
juo draugiškai ir davė jam aukštesnę kėdę negu kitiems 
karaliams, esantiems Babilonijos nelaisvėje. 33 Joaki- 
mui buvo pakeisti kalinio drabužiai ir buvo leista valgy- 
ti prie karaliaus stalo iki gyvos galvos. 34 Be to kiek- 
vieną dieną jis gavo karaliaus jam skirtą priedą. 


Kas šiame skyriuje sakyta, buvo parašyta 2 Kar 
24,18-30. Karalius Zedekijas sulaužė priesaiką Nebu- 
kadnesarui — sukilo prieš jį. Nebukadnesaras apgulė 
Jeruzalę ir paėmė ją. Zedekijo sūnus ir Judėjos kilmin- 
guosius nužudė jo akyse; jam išlupo akis ir jį nugabeno 
į Babiloną. Po mėnesio laiko atvyko kariuomenės vadas 
Nebusaradanas; jis išplėšė šventovės turtus, nugriovė 
miesto apsaugos sieną ir miestą sudegino; 4600 gyven- 
tojų ištrėmė į Babiloniją. Taip buvo sunaikinta Judėja. 

Po 37 metų tremties, Babilonijos karalius Evilme- 
rodachas, išleido iš kalėjimo karalių Joakimą, pakeitė 
kalėjimo rūbus civiliais, davė jam garbės vietą, aprūpi- 
no karališkų maistu. Tas yra parašyta 2 Kar 25,27-. 

